
Ihminen elää maapallolla yhdessä lukemattomien muiden eläinlajien 
kanssa. Määrä on hupenemassa, mutta tätä kirjoittaessamme lajimää- 
rien arviot liikkuvat miljoonissa, ja meitä nisäkkäitäkin on vielä viitisen 
tuhatta. Suomessa eläinlajeja asustaa tuhansia, joista nisäkkäitä on noin 
80. Me ihmiset ja muut lajit olemme monimutkaisessa vuorovaikutuk- 
sessa keskenämme. Muodostamme ekosysteemejä, joita voisi kuvata 
yhdenlaisiksi luonnon olosuhteisiin kytköksissä oleviksi vuorovaikutuk- 
sen verkostoiksi. Tässä kirjassa keskitytään siihen, miten lajienvälinen 
vuorovaikutussuhde muotoutuu ihmiskielessä ja ihmisten sosiaalisessa 
vuorovaikutuksessa muiden eläinten kanssa. Kirja kertoo ihmisten ja 
muunlajisten eläinten kohtaamisesta ja siitä, miten me käytämme kieltä 
puhuessamme eläimistä, eläimille ja eläinten kanssa." 

Muunlajisten eläinten on sanottu unohtuneen ihmisiltä, jotka elävät 
omissa rakennelmissaan luonnosta irrotettuina. On kannettu huolta 

siitä, että eläimiä ei näy, koska niitä piilotetaan, suljetaan tuotantolaitok- 
siin ja eristetään luontoreservaatteihin. Eläimiä häivytetään ja etäännyte- 
tään paitsi viemällä ne konkreettisesti pois näkyvistä myös tavoilla, joilla 
eläimistä yhteiskunnassa puhutaan. Eläinten näkymättömyys voi edel- 
leen kiihdyttää lajien katoa, sillä siitä mitä ei nähdä, ei myöskään osata 
kantaa huolta. (Stibbe 2012.) Käsillä olevan kirjan tutkimukset tuovat 
tämän keskustelun rinnalle toisenlaisen näkymän. Ne osoittavat, miten 
monella tavalla ja monessa paikassa eläimet ovat keskuudessamme, 
ihmisen enemmän tai vähemmän muokkaamissa ympäristöissä. Kir- 
jassa on puhe papukaijoista ja koirista, sioista, susista ja lampaista, 
madoista, toukista ja perhosista. Nämä eläimet ovat mukana ihmisen 
elämässä omilla tavoillaan: sudet lammastarhojen liepeillä, perhoset 
lepattamassa pihapensaissa, koirat kävelyllä jalkakäytävillä, papukaijat 
häkeissään ihmisten kodeissa. 

Kirjassa pääosan saavat suhteet ihmisten ja eläinten välillä ja erityi- 
sesti se, miten ihmiskieli kuvastaa ja luo yhteyksiä ihmisen ja muiden 
lajien välille. Miltä eläimen asema näyttää kielentutkimuksen välinein 
tarkasteltuna? Lingvistiikassa tutkitaan ihmiskieltä (ja -kieliä), ja juuri 
kielen usein katsotaan nimenomaan erottavan ihmisen muista eläimistä. 
Tämän ihmiskeskeisyyden tähden eläimet eivät missään vaiheessa ole 
olleet kielentutkimuksen keskiössä. Niitä on silti sivuttu useallakin kieli- 
tieteen alalla. 

Suomen kielen tutkimuksessa eläimet ovat olleet eri tavoin läsnä sen 
alusta alkaen. Kun suomen kielen tutkimus on 1800-luvulla ja 1900- 
luvun ensi puoliskolla perustunut murreaineistoihin ja niiden kautta 
maaseutukulttuuriin, ovat eläimet ja niiden asema kulttuurissa luontai- 
sesti tulleet osaksi tutkimusta. Esimerkiksi Arvid Genetzin klassikko- 
tutkimus suomen partikkelimuodoista (1890) osoittaa, että eläimet ovat 
olleet ihmisten rinnalla tärkeä osa paitsi maaseudun kulttuuria myös sen 
tieteellistä kuvausta: tutkimuksen aineistossa eläimille suunnatut partik- 
kelit ovat yhtäläisen huomion kohteena kuin ihmistenkin välinen puhe. 
1900-luvun mittaan etenkin lukuisat pro gradu -työt ovat keskittyneet 
esimerkiksi karjanhoidon, maitotalouden tai metsästyksen sanastoon tai 
jonkin luonnoneläinluokan nimityksiin eri murteissa. Tällaisissa tutki- 
muksissa esiin piirtyy myös ihmisen ja eläimen välinen suhde. Toisaalta 

kaunokirjallisuuden kieltä tarkastelevat tutkimukset ovat jo 1900-luvun 
alkupuolella ruotineet luonnon ja sitä myöten eläinten kuvauksia. Myös 
paikannimien tutkimus on nostanut esiin eläinten nimityksiä osana 
nimistöä ja sitä kautta eläinten asemaa kulttuurissa. Eläinaiheiden his- 
toriaan kielentutkimuksessa kurkistetaan lyhyesti tämän kokoelman kat- 
sauksessa Virittäjä-lehden eläinmainintoihin 1800-luvulta nykypäivään. 

Nykyiset kielentutkimuksen eläinaiheet ja lähestymistavat, joista tämä 
kokoelma on esimerkki, ovat saaneet innoitusta myös kielitieteen ulko- 
puolelta yhteiskuntatieteellisestä ja kulttuurisesta eläintutkimuksesta, 
osin myös ekolingvistisestä suuntauksesta, jota luonnehtii laajempi 
kiinnostus luontoon ja ihmisten luontosuhteen kielellisiin ulottuvuuk- 
siin. Ihmisten erityisyys on asetettu yhä kyseenalaisemmaksi monilla 
humanistisilla ja yhteiskuntatieteellisillä aloilla. Suomessakin ihmis- 
tieteilijät ovat viime aikoina kiinnostuneet yhä enemmän eläimistä, 
ja ihmisten ja eläinten suhde on ollut aiheena useassa kokoomateok- 
sessa, kuten Aaltola & Keto (2015), Kainulainen & Sepänmaa (2009) 
ja Räsänen & Schuurman (2020). Näissä on analysoitu esimerkiksi 
eläimen moraalista, kulttuurista ja yhteiskunnallista asemaa ja ihmis- 
ten eläinkäsityksiä. Jokainen näistä monitieteisistä, laajasti humanistis- 
yhteiskuntatieteellisistä kokoelmista sisältää tutkimuksia, joiden kysy- 
myksenasettelua voisi lähestyä kielitieteen metodein. Niissä tutkitaan 
esimerkiksi eläinten toimijuuden kuvauksia teksteissä ja sellaista ihmi- 
sen ja eläimen vuorovaikutusta, joka käsittää ihmisen puhetta eläimille. 
Kielentutkimusta näihin tai muihinkaan suomalaisiin eläintutkimus- 
kirjoihin ei kuitenkaan sisälly, ja käsillä oleva teos on siten ensimmäi- 
nen suomenkielinen eläimen ja ihmisen suhteita kielentutkimuksen 
näkökulmasta luotaava kokoelmateos. 

Kirjan luvut käyttävät kielentutkimuksen menetelmiä soveltaen niitä 
tähän uudenlaiseen tematiikkaan. Yhtä lailla kuin yhteiskuntatieteel- 
lisessä ja kulttuurisessa eläintutkimuksessa yleensäkin kokoelman 
teemoihin kuuluvat eläinten toimijuus, asema ja suhde ihmistoimi- 
joihin. Käytössä ovat eri kansainvälisiin traditioihin nojaavat kielen- 
tutkimuksen menetelmät, joita alla esittelemme tarkemmin. Kokonai- 
suus lähestyy monitieteisyyttä, sillä käytetyt menetelmät ovat yhteydessä 
niin sosiologiaan, kognitiiviseen psykologiaan kuin semiotiikkaankin. 

Kokoomateoksen luvuilla on kuitenkin myös jossain määrin yhteinen 
kielitieteellinen lähtökohta, jota voi luonnehtia funktionaaliseksi ja 
käyttöpohjaiseksi. Kieltä tutkitaan toisin sanoen sen käyttötilanteissa, 
suhteessa kontekstiin, ja kieli nähdään dynaamisesti käyttökonteksteis- 
saan muotoutuvana. 

Jokainen teoksen luku perustuu autenttisen, pääosin suomenkielisen 
aineiston analyysiin. Tutkimusten aineistona on lähinnä puhuttua, eri- 
laisista lähteistä monenlaisin menetelmin kerättyä kieltä, mutta myös 
kirjoitettua aineistoa. Samaten mukana on sekä nykypäivän että mennei- 
den vuosisatojen kielenkäyttöä. Kieltä tutkitaan eri yhteyksissä yksityi- 
sestä kodin arjesta julkiseen yhteiskunnalliseen keskusteluun ja eläimen 
ja ihmisen leikistä eläinten lainsäädännöllisen aseman määrittämiseen 
historiallisissa lakiteksteissä. Lajienvälistä kohtaamista ja yhteiseloa tar- 
kastellaan siis eri tasoilla konkreettisesta vuorovaikutuksesta ja yhdessä 
toimimisesta tilanteisiin, joissa kielellä kuvataan ja niin ollen konstruoi- 
daan menneitä tai mahdollisia kohtaamisia. Tasot limittyvät toisiinsa ja 
risteävät teoksen tutkimuksissa: kussakin kielenkäytön kontekstissa 
muotoutuu omanlaisiaan kohtaamisia. 

Kokoelman tutkimuksissa käytetyt aineistot mahdollistavat kielen 
käyttökontekstin huomioonottamisen, tarkastelun ja analyysin osana 
tutkimusta. Esille tulevat kielen käyttökontekstit nostavat esiin ihmi- 
sen ja eläimen välisen suhteen ja vuorovaikutuksen muotoja. Kielen 
käyttökonteksti vaikuttaa myös aivan oleellisesti siihen, miten ihmisen 
ja eläimen suhde ilmenee kielellisesti. Kokoelma osoittaa siten, että eläi- 
mistä ja eläimille puhuminen on sidoksissa ympäröivään kulttuuriseen 
ja yhteiskunnalliseen kontekstiin: maaseudun kulttuuriin, kansallis- 
valtion rakentamiseen, luonnontieteen taksonomioihin ja arkiseen 
perhe-elämään. Nämä erilaiset kulttuuriset kontekstit ovat yhteydessä 
siihen, miten eläimen ja ihmisen suhdetta kielennetään. 

Tarkastellessaan aineistojaan vaihtelevin kysymyksenasetteluin 
kokoelman tutkimukset avaavat useita näkökulmia ihmisten ja muiden 
eläinten suhteeseen ja niihin tapoihin, joilla kieli kytkeytyy lajienväli- 
siin kohtaamisiin. Tutkimuksissa ei lähestytä kieltä ensisijaisesti ihmi- 
siä ja muita lajeja erottavana tekijänä. Sen sijaan niissä käytetään kielen 
ja vuorovaikutuksen tutkimuksen välineitä sen tarkastelemiseen, millä 

tavoin kieli mahdollistaa eri lajia edustavien yksilöiden välisen kohtaami- 
sen mutta toisaalta myös sen, että ihmisen ja eläimen erontekoa koros- 
tetaan ja eläimen toimijuus häivytetään. 

Näiden kohtaamisten luonne voi ilmentyä kielen sanoissa, rakenteissa 
ja niiden käyttötavoissa. Ihminen voi esimerkiksi asettua sanallisesti eläi- 
men toiminnan vastaanottajaksi tai ohjeistaa sitä (päivää päivää; heitän). 
Oli eläin läsnä tai ei, kohtaamiset muotoutuvat kielellisissä ilmauksissa 
ja rakenteissa ja jättävät niihin jälkensä. Eläimen kutsuminen voi esi- 
merkiksi kiteytyä interjektioksi (kös kös sialle). Kun eläimistä puhutaan, 
niihin viitataan käyttäen erilaisia nimityksiä (eläin; broileri), luokitteluja 
(lemmikki; haittaeläin) tai pronomineja (he; ne). Viittaustavoissa heijastuu 
se, millaisina olentoina kohdatut esitetään ja mikä on niiden asema moni- 
lajisessa yhteisössä yksilöinä tai lajinsa edustajina. Samaten kohtaamisen 
osanottajien sijaintia ja liikkumisen suuntaa kuvaavilla lausekkeilla ja ver- 
beillä (pötkähti; päästää näin lähelle) voidaan lähestyä eläimen näkökulmaa 
ja aisti- ja kokemusmaailmaa. Kielenkäytössä voi näkyä pyrkimys ymmär- 
tää toisen merkitysmaailmaa ja hälventää ihmisen ja muun eläimen vasta- 
kohtaisuutta, vaikka kielellä voidaan tietenkin myös etäännyttää ja erottaa. 

Kokoomateoksen luvuissa tarkastellaan muun muassa vuorovaiku- 
tuksen toimintajaksojen rakentumista, eläinten agentiivisuuden astetta 
lauseenjäsenaseman ja semanttisen roolin näkökulmasta, pronominien 
valintaa, kognitiivisia kehyksiä ja monenlaisia kieliopillisia konstruk- 
tioita. Tutkimuksissa käsitellään myös kehollista vuorovaikutusta (asen- 
toja, eleitä, katseita) ja prosodiaa eli semioottisia resursseja, jotka ovat 
lähellä muunlajisten kommunikaatiota. 

Kohtaamisten kielellisen tarkastelun myötä päädytään sellaisiin post- 
humanistisen eläintutkimuksen esillä pitämiin teemoihin kuin muun- 
lajisten eläinten osallistujuus ja toimijuus. Eläinten osallistujarooleja 
käsitellään kirjassa eri tasoilla. Osassa I kuvataan eläimen asemaa vuoro- 
vaikutuksen osallistujana. Osassa II puheena on eläimen osallistuja- 
rooli ja sen kielentäminen kuvatuissa tilanteissa. Kummallakin tavalla 
ymmärrettynä osallistujaroolin käsite nostaa esiin eläimen (potentiaali- 
sen) toimijuuden (ks. osien I ja II esittelyjä alla). Kielenkäyttäjien tavat 
suhtautua toise(nlajise)n toimijuuteen ja näkökulmaan johtavat edel- 
leen laajempiin kysymyksiin merkitysmaailmojen kohtaamisesta ja siitä, 

miten ihmisen ja muiden lajien suhde piirtyy kielenkäytössä ja sen kieli- 
tieteellisessä tarkastelussa (ks. osan III esittelyä). 

Teos on jaettu kolmeen metodis-teoreettiseen osaan, joissa kielelli- 
sen yhteyden muodostumista ihmisen ja toislajisen välille valotetaan 
eri suunnista. Teoksen tutkimukset lähestyvät lajienvälistä kohtaamista 
ja sen näkymistä ihmiskielessä kolmenlaisin painotuksin: ensimmäi- 
nen osa lähestyy aihetta vuorovaikutuksen toiminnallisen jäsentymi- 
sen kysymyksenä ja nojaa keskustelunanalyysiin; toinen osa lähestyy 
aihetta kognitiivisena ja käsitteellisenä kysymyksenä ja nojaa kognitii- 
viseen kielentutkimukseen; kolmas osa taas lähestyy aihetta suorimmin 
posthumanistisena kysymyksenä ammentamalla kieliopin tarkastelussa 
biosemiotiikasta ja posthumanistisesta intra-aktion käsitteestä. Kokonai- 
suutena teos tarjoaa tietoa siitä, miten kielellä lähestytään ja käsitellään 
eläinten toimijuutta, havaintomaailmaa ja näkökulmaa ja miten lajien- 
välisyys näin ilmenee ihmiskielessä ja sen kieliopissa. 

Seuraavaksi esittelemme kirjan osat ja niiden sisältämät luvut. 


| Keskustelunanalyyttinen näkökulma lajienväliseen 
vuorovaikutukseen 


Ihmisinä jaamme elinympäristömme muiden lajien kanssa, joihin 
olemme päivittäin jonkinlaisessa vuorovaikutussuhteessa. Lajienväli- 
syys voi olla arkinen ja emotionaalisesti rikas osa sosiaalista elämää, ja 
siksi sitä on myös tärkeää tutkia (esim. Sanders 2003). Kirjan ensim- 
mäisen osan kirjoittajat käyttävät lajienvälisen vuorovaikutuksen tarkas- 
teluun keskustelunanalyyttista metodia, joka on syntynyt juuri tarpeesta 
ymmärtää sosiaalisen yhteisön jäsenten keinoja toimia jokapäiväisissä 
sosiaalisissa tilanteissa (Heritage 1996 [1984]). Kieltä katsotaan sosiaali- 
sen toiminnan rakentumisen näkökulmasta. Kieli jäsentyy vuoroiksi, toi- 
mintajaksoiksi ja keinoiksi koordinoida yhteisymmärrystä ja toimintaan 
osallistumista, ja se on kiinteästi sidoksissa kehollisiin vuorovaikutuksen 
resursseihin (ks. Stevanovic & Lindholm 2016). 

Kirjan keskustelunanalyyttisen osan lukuja yhdistää kiinnostus lajien- 
välisen vuorovaikutustilanteen osallistujien kielellisiin ja kehollisiin 

keinoihin jäsentää ja tulkita sosiaalista toimintaansa. Katariina Har- 
junpää tutkii, miten ihmisosallistujat osoittavat tulkintaansa toislajis- 
ten osallistujien liikkumisesta ja ääntelystä ja antavat sille merkityksiä 
omalla toiminnallaan. Mika Simonen puolestaan tutkii ihmisen ja kah- 
den koiran välisen leikin rakentumista ulkoilun aikana. Molemmissa 
tutkimuksissa hyödynnetään vuorovaikutuksen toimintajaksojen ja osal- 
listumiskehikon analyysia. 

Keskustelunanalyysissa on erotettavissa ainakin kaksi päälinjaa, joissa 
on käsitelty vuorovaikutusta lajienvälisestä näkökulmasta. Ensinnäkin 
on tarkasteltu läsnä olevien lemmikkien roolia ihmisten välisessä kes- 
kustelussa, esimerkiksi miten toisille ihmisosallistujille kohdistetaan 
viestejä eläimille puhumisen kautta tai miten eläin muuttuu suoraan 
puhutellusta läsnäolijasta puheenaiheeksi (Bergmann 1990; Roberts 
2004; Tannen 2004). On tutkittu myös kehollista yhteistoimintaa, esi- 
merkiksi miten koira tarkistaa etäisyyden ulkoiluttajaan vilkaisemalla 
taakseen (Laurier, Maze & Lundin 2006) tai miten opaskoira ja näkö- 
vammainen ihminen paikantavat esteitä kadulla liikkuessaan (Mondémé 
2014). 

Toiseksi on alettu tutkia yhtymakohtia ihmiskielisen ja muunlaisen 
vuorovaikutuksen rakenteiden välillä, kuten vuorottelun ja toiminta- 
jaksojen jäsentymistä muilla kädellisillä ja linnuilla (Fröhlich 2017; Logue 
& Stivers 2012; Mondada 2018; Pika, Wilkinson, Kendrick & Vernes 
2018; Rossano & Liebal 2014). Rossanon tutkimukset osoittavat, että kun 
bonobo-simpanssien poikaset pyytävät elein emoa kantamaan itseään tai 
kun emo tarjoaa kyytiä, toimintajakso eli sekvenssi rakentuu samaan 
tapaan kuin ihmisillä. Kantamista pyytävä tai ehdottava bonobo hakee 
ensin vastaanottajan huomion ja tuottaa sitten toimintajakson ensim- 
mäisen toiminnon (pyynnön tai ehdotuksen) tietynlaisena eleenä tai kos- 
ketuksena. Jos vastaanottaja ei vastaa odotetulla tavalla, toiminnan aloit- 
taja reagoi vastauksen puuttumiseen yrittämällä uudestaan, muokaten 
ja ajoittaen toimintaansa samaan tapaan kuin on havaittu ihmisten teke- 
vän (Rossano 2013). Lajienvälisessä keskustelunanalyyttisessä tutkimuk- 
sessa ihmiskieli esiintyy siis yhtäältä paikallisena vuorovaikutusresurs- 
sina, toisaalta analyyttisenä vertailukohtana — ei kuitenkaan erottamassa 
lajeja vaan osana jaettuja vuorovaikutuksen rakenteita, kuten tietynlaisia 

toimintajaksoja. On myös esitetty ajatus, että tutkimalla sosiaalista toi- 
mintaa juuri lajienvälisissä tilanteissa voidaan toimintajaksojen raken- 
tumiseen päästä käsiksi perustavammalla tasolla, koska lajienvälisen 
toiminnan rakentumista ei voi selittää yksin jaetuilla kielellisilla ja sosiaa- 
lisilla normeilla taikka lajityypillisellä käyttäytymisellä (Mondémé 2021). 

Vaikka lajienvälisessä vuorovaikutuksessa voidaan käyttää ihmis- 
kieltä ja sanoja, nojaa se suurelta osin muihin, kehollisiin resurssei- 
hin. Koska keskustelunanalyyttinen tutkimus on nykyisin useimmiten 
multimodaalista eli huomioi kielen lisäksi vuorovaikutuksen keholli- 
suuden ja muun muassa esineiden ja tilan käytön (Nevile, Hadding- 
ton, Heinemann & Rauniomaa 2014), menetelmää voi luontevasti sovel- 
taa myös lajienvälisten tilanteiden tarkasteluun. Kehollisuutta pidetään 
joka tapauksessa olennaisena osana sosiaalista vuorovaikutusta, kielen- 
käyttöä ja merkityksen muodostumista. Kieli limittyy sellaisiin merki- 
tyksen tasoihin ja resursseihin, joita jaamme muiden lajien kanssa ja 
joita voidaan käyttää niiden kanssa kommunikoimiseen. Näihin kuu- 
luvat puheen prosodia, katseet, kosketus, liike ja eri tavoin jäsentyvä 
suhde toisiin kehoihin ja muuhun fyysiseen ympäristöön. Viime aikoina 
on alettu tutkia myös yksityisempien aistikokemusten, kuten hajun ja 
maun, ilmaisemista ja jäsentymistä sosiaalisessa toiminnassa (Mondada 
2018, 2020). Ihmisen ja muunlajisen eläimen välillä kieli yhdistyy mui- 
hin keinoihin asettua vuorovaikutukseen toisen kanssa ja esimerkiksi 
synnyttää jaettu huomion kohde, määrittää yhteisen liikkeen suunta tai 
tuottaa erilaisia aloittavia ja responsiivisia toimintoja. 

Eläin keskustelunanalyysin tutkimuskohteena herättää kysymyksen 
siitä, mikä on muunlajisen eläimen suhde keskusteluun. Keskustelulla 
voidaan Erving Goffmania seuraten viitata joko kapeasti arkiseen, vapaa- 
seen puhumiseen tai laajasti mihin tahansa puhuttuun vuorovaikutuk- 
seen (Goodwin & Heritage 1990, 284). Määritelmä tuntuisi rajaavan 
tutkimuskohteen ihmiskieliin, mutta kuten edellä esitettiin, keskustelun- 
analyysin tutkimuskohteena pidetään puhumisen sijasta laajemmin 
sosiaalista vuorovaikutusta ja toimintaa. Se kattaa tilanteita sanattomasta 
kehollisesta yhteistoiminnasta teknologiavälitteiseen ja myös kirjoitet- 
tuun vuorovaikutukseen. Tutkimuksessa on olennaista osoittaa, miten 
erilaiset ei-inhimilliset toimijat, välineet ja ympäristöt tulevat osaksi 

vuorovaikutusta, toisin sanoen miten osallistujat suuntautuvat niihin ja 
miten toimintakonteksti tämän myötä uudistuu ja muovautuu. Keskus- 
telunanalyysin avulla voidaankin tarjota vastauksia sosiologisessa eläin- 
tutkimuksessa esiin nostettuun tarpeeseen saada kattavampi käsitys 
eläinten keinoista ”muovata” ihmistä (Kupsala & Tuomivaara 2004, 318- 
319). Perustavanlaatuinen ilmiö inhimillisessä sosiaalisuudessa on se, 
miten pelkästä samaan tilaan fyysisesti kokoontumisesta siirrytään vuoro- 
vaikutukselliseen kohtaamiseen, jossa osallistujat orientoituvat toisiinsa ja 
yhdessä toimimiseen (Goffman 1966, 18, 89; 2012, 269, 274). Samaan 
tapaan lajienvälisessä tilanteessa voidaan kysyä, miten samaan tilaan 
kokoontuneet osapuolet ovat läsnä toisilleen, suuntautuvat toistensa koh- 
taamiseen ja muovaavat vastavuoroisesti jaettua toimintakontekstia. 

Tämän teoksen keskustelunanalyyttisissa tutkimuksissa tarkastellaan 
vuorovaikutuksellisia kohtaamisia sen kautta, millaisen aseman erilaji- 
set läsnäolijat saavat tietyn toiminnan osallistujina. Osallistumiskehikon 
muodostavat puhuja (tai kehollisen toiminnan tuottaja), vastaanottaja 
ja eri tavoin tilanteeseen kiinnittyvät läsnäolijat (Goodwin & Goodwin 
2004). Harjunpää tarkastelee, miten eläimelle ja eläimestä puhumisen 
tavat suuntautuvat eläimen rooliin toiminnan aloittajana, vastaanotta- 
jana tai kolmantena osapuolena ja miten ne kytkeytyvät rinnakkaiseen 
ihmisten väliseen keskusteluun. Simonen puolestaan tutkii, miten kaksi 
koiraa ja ulkoiluttaja toimivat ryhmänä, kun toinen koirista tekee aloit- 
teita palloleikkiin. 

Harjunpään tutkimuksen aineistona on videolle tallentuneita arkisia 
tilanteita, joissa lemmikistä tulee hetkeksi kielellisen vuorovaikutuksen 
osallistuja. Eläin liikkuu tilassa tai ääntelee, ja ihmiset osoittavat tulkin- 
taansa tuosta toiminnasta ja sen merkityksestä vastaamalla siihen kielelli- 
sesti. Tarkastelluissa tapauksissa ihmiset ensinnäkin sanallistavat muun- 
lajisen osallistujan mielentilaa, kokemusta tai ominaispiirrettä siten, että 
kuvaus toimii selityksenä tuon osallistujan senhetkiselle toiminnalle (se 
om mustasukkanen). Toiseksi ihmiset osoittavat kysymykseksi muotoil- 
lulla vuorolla ymmärrystään siitä, että eläin on havainnut jotakin ympä- 
ristössä ja suuntautuu siihen (mitä sää haistelet Ninni). Kolmanneksi 
ihmiset vastaavat eläimen ääntelyyn eräänlaisena tervehdyssekvenssin 
aloituksena tuottamalla sille vastatervehdyksen (vah vah; päivää päivää), 

jossa puhuja myös prosodisesti sovittaa puhettaan eläimen ääntelyyn. 
Omalla toiminnallaan ihmiset antavat merkityksiä muunlajisten toimin- 
nalle ja ilmentävät välistään vastavuoroista, sosiaalista suhdetta. Tutki- 
mus kuvaa kielellisiä ja vuorovaikutuksellisia keinoja, joilla ihmisosal- 
listujat rakentavat responsiivisia toimintojaan eri tapauksissa sekä sitä, 
millaisia osallistuja-asetelmia tilanteissa läsnä olevien toimijoiden välille 
syntyy. Analyysien ohessa pohditaan myös tutkimusmenetelmän rajoja 
ja sitä, miten voidaan tunnistaa muiden kuin ihmisosallistujien suun- 
tautuvan toimintajaksojen vastavuoroisuuteen. 

Simosen sosiologinen tutkimus kytkeytyy kielentutkimukseen yhtei- 
sen tutkimusmenetelmän, keskustelunanalyysin, kautta. Se tarkastelee 
ulkoiluttajan ja kahden koiran, Belun ja Apsun, välistä kanssakäymistä 
kahden videokuvatun näytteen avulla. Tilanteet on tallennettu koiriin val- 
jain liitetyillä videokameroilla, joiden kuvakulmien kautta lukijalle avau- 
tuu näkymä tutkittavaan ilmiöön koirien näkökulmasta. Simosen kiin- 
nostuksen kohteena on ulkoilun aikana tapahtuva lajienvälinen leikki: 
se, miten koira tekee aloitteen palloleikkiin ja miten ulkoiluttaja ja aloit- 
teen tehnyt koira toimivat suhteessa siihen. Yhdessä nämä erilajiset osal- 
listujat tekevät leikeistä erilaiset: pallo joko heitetään tai potkaistaan. Käy 
ilmi, että toisen koiran pallon vaaniminen tai nappaaminen on katsomi- 
sen arvoista myös toisesta koirasta. Yhdessä leikissä toimintaan liittyy 
puhetta, toisessa se sujuu kokonaan ilman sanoja. Havaintoja suhteute- 
taan sosiologi Georg Simmelin ajatuksiin kolmen osallistujan välisestä 
ryhmädynamiikasta ja sosiologi Erving Goffmanin esittämään vuoro- 
vaikutuksen osallistumisaste -käsitteeseen. Tutkimus osoittaa, miten 
leikki rakentuu erilajisten osallistujien välisessä vuorovaikutuksessa: 
kukin tulee mukaan tekemiseen tavalla, joka on tarkoituksenmukainen 
ja ilmentää ymmärrystä yhteisestä päämäärästä, leikistä. 

Osa I tuo näkyviin, miten kielenkäyttö kytkeytyy muihin tapoihin 
toimia muunlajisen vuorovaikutuskumppanin kanssa ja miten kieli 
muovautuu lajienvälisen vuorovaikutuksen tarpeisiin. Kirjan lukujen 
joukossa nämä videoaineistoihin perustuvat tutkimukset käsittelevät 
kielenkäyttöä konkreettisimmin suhteessa eläimen näkökulmaan ja 
aloitteelliseen toimintaan. 

Il Eläin kognitiivisen kielentutkimuksen ja 
konstruktiokieliopin näkökulmasta 


Toisen osan luvut edustavat kielinäkemykseltään ja tutkimusintresseil- 
tään kognitiivista kielentutkimusta (esim. Langacker 1987; Leino 1993). 
Anni Jääskeläinen hyödyntää kuvauksessaan myös konstruktiokielioppia 
(esim. Fried & Östman 2004). Nimensä mukaisesti kognitiivinen lähes- 
tymistapa kielentutkimukseen ottaa huomioon ihmisen ajattelun lain- 
alaisuudet ja hyödyntää tietoa myös ihmisen aistikokemuksen laadusta. 
(Ks. Johnson 1987; Lakoff 1987; Lakoff & Johnson 1980; Langacker 1987, 
1991; Talmy 2000a, 2000b.) Kognitiivisen kielentutkimuksen samoin 
kuin sen piiriin usein luetun konstruktiokieliopin hyvin yleinen pyr- 
kimys on kuvata sitä, miten ihmisen ja maailman suhde kielellisesti 
jäsentyy. Kiinnostuksen kohteena ovat sekä muodon että merkityksen 
rakenteet ja myös näiden keskinäinen motivoitunut suhde. Analyysin 
keskiössä ovat kielen konventionaaliset yksiköt eli konstruktiot. Kohdis- 
taessaan huomiota kielen konventionaalisiin yksiköihin eli kielellisiin 
merkkeihin, joita vuorovaikutuksessa käytetään, kirjan kognitiivisesti 
painottunut tutkimus täydentää osan 1 vuorovaikutuksen tutkimusta. 

Kognitiivisen kielentutkimuksen rakenneanalyysin ytimessä ovat 
kielen ilmauksen valintaan liittyvät konstruointi ja mielikuvaisuus: käy- 
tettävä ilmaus ”rakennetaan” tehdyillä valinnoilla tiettyjen mielikuvien 
mukaiseksi, ilmentämään tiettyä näkökulmaa ja esimerkiksi tiettyä abst- 
raktiotasoa. Klassinen esimerkki tällaisista valinnoista on kategorioin- 
nin tason valinta, kuten Herlin tutkimuksessaan kuvaa. Valitaanko kate- 
goriaksi esimerkiksi hyvin skemaattisesti ”eläin”, käytetäänkö ilmausta 
”petoeläin” vai käytetäänkö perustasoista lajinimeä ”susi”? Vai valitaanko 
sittenkin kuvaukseen jokin käsite, joka ilmentää ihmisen lajille anta- 
maa selvästi ideologisesti näkökulmaista arviota? Sellainen olisi vaikkapa 
ilmaus ”haittaeläin” samasta kuvauksen kohteesta. 

Kognitiivisen kielentutkimuksen merkitysnäkemys on ensyklopedi- 
nen. Tämän mukaisesti ilmauksen merkitykseen katsotaan laajimmil- 
laan kuuluvaksi kaikki se tieto, mitä ilmaukseen voidaan assosioida. 
Suuri osa tästä tiedosta on taustaa, jota vasten kunkin ilmauksen mer- 
kitys piirtyy hahmona. Kummassakin tämän osan luvussa kielellistä 

merkitystä kuvataan suhteessa tietokehyksiin (tietorakenteisiin) sekä 
kulttuurisiin ajattelumalleihin ja apuna käytetään ”kehyksen” (engl. 
frame) käsitettä. Luvuissa puhutaan myös merkityskehysten osallistuja- 
rooleista ja siitä, miten ne toteutuvat kielellisissä ilmauksissa. Jääske- 
läinen kuvaa tutkimuksessaan sitä, miten interjektioiden rakenteissa 
merkityskehyksen elementeistä valitaan kuvattavaksi tietty osa ja nämä 
saavat konstruktiossa ilmiasunsa. Ilona Herlin puolestaan kuvaa muun 
ohessa sitä, miten eduskunnan eläinpuheenvuoroissa muotoillaan toi- 
mijuutta. Tehdäänkö kuvatusta eläimestä lauseen subjekti, jolloin se voi 
saada kontrolloitua toimijuutta ilmentävän semanttisen agentin roolin, 
vai jääkö se passiivisen patientin rooliin? Elaimen toimijuus tai toisaalta 
sen käyttö välineenä voi myös jäädä osin kätköön, esimerkiksi kun käy- 
tetään nominaalistuksia (tuotanto) tai etäännyttäviä yhdyssanoja, jollaisia 
ovat pentutehtailu ja petovahinko. 

Hyödyntäessään taustatiedon kuvauksessa kehyksen käsitettä tämän 
osan tutkimukset nojautuvat osin eri traditioihin ja kehys saa näin osin eri- 
laisen tulkinnan. Osan ensimmäisessä luvussa tukeudutaan konstruktio- 
kieliopin kehyksen ideaan. Konstruktiokieliopissa kehys tarkoittaa 
konstruktion (sanan, morfeemin, lauserakenteen jne.) semanttista osa- 
rakennetta, taustatiedon matriisia, jota vasten ilmauksen tarkka merkitys 
piirtyy. Tällaisen kehyksen avulla on kuvattu etenkin verbien merkitystä 
ja syntaksia. (Ks. Fillmore 1988.) Verbeillä kehystieto kattaa esimerkiksi 
osallistujakehyksen eli osallistujaroolit: esimerkiksi kaupankäynnin ke- 
hykseen kuuluvat ostaja, myyjä, ostettava sekä maksun väline. Verbit nos- 
tavat tästä kehyksestä keskiöön eri elementtejä ja asettavat ne lauseraken- 
teisiin eri tavoin. Luvussa sovelletaan kehyksen ja kehyselementtien eli 
osallistujaroolien käsitteitä nimittämällä ”kutsujaksi” ihmistä, joka kutsuu 
eläintä kutsuhuudolla, ja eläin on tässä kehyksessä ”kutsuttava”. Kutsuun 
liittyy ainakin implisiittisesti myös se paikka, johon tai josta pois kutsu- 
taan. Näitä osallistujarooleja merkitään kieliopillisin keinoin sijamuodoil- 
la. Kun sikoja on kutsuttu Ilmajoella Kuis sikaa kuis sikaa kuis kuis kuiis!, 
on ”kutsuttava” eli sika merkitty partitiivisijalla. Karstulassa on puolestaan 
kanoja hätistetty Kus kus kus pois kylyvökseltä. Tässä hätistyksessä jää hätis- 
tettävä taustatiedon asemaan, mutta hätistykseen on kuitenkin konstruoi- 
tu mukaan paikka, josta hätistetään, kylvös, ja merkitty se ablatiivisijalla. 

Myös tämän osan toisen luvun analyysissa hyödynnetään osallistuja- 
rooleja. Ihmisen ja eläimen suhde esimerkiksi kaupankäynnin kehyk- 
sessä jäsentyy sen aineistossa siten, että ihminen on kaupankäyjä ja eläin 
kauppatavara. Tässä tutkimuksessa kehyksellä viitataan kuitenkin myös 
laajemmin merkitystä taustoittaviin tietorakenteisiin ja se saa Lakoffin 
(2010) hengessä ideologisen sisällön. Tätä kautta luku tulee kytketyksi 
ekolingvistisiin tarkasteluihin. Luvussa nojataan esimerkiksi Stibben 
(2015) tapaan tulkita Lakoffin käyttämää ideologisen kehyksen käsitettä. 
Lakoff (2010) peräänkuuluttaa kriittisyyttä kehysten analysoimisessa ja 
korostaa, että sananvalintoihin liittyy perustavanlaatuisia, syvään iskos- 
tuneita ajattelutapoja. Kun puhutaan esimerkiksi ilmastonmuutoksesta, 
sanat ja rakenteet aktivoivat kuulijalla olemassa olevia kehyksiä. Kehykset 
eivät ole vapaita ideologioista, ja ne ilmentävät monesti niin sanottuja 
”suuria tarinoita”. Luku kuvaa sitä, miten ideologiat ilmenevät eduskun- 
nan puheenvuoroissa: miten ne vaikuttavat kansanedustajien kielellisten 
valintojen taustalla. Suomalaisina voimme olla suhteessamme eläimiin 
tiedekeskeisiä ja emootioista irronneita ekosysteemin vaalijoita, erähen- 
kisiä, luonnon käytettävänä mutta hoidettavana resurssina näkeviä met- 
sästäjiä tai tunneperäisiä, yksilön oikeuksia korostavia romantikkoja. 
Kielelliset ilmaukset ikään kuin avaavat ovia tällaisiin maailmoihin ja 
maailmankuviin. 

Jääskeläinen kohdistaa luvussaan huomion kielen konventionaalisiin 
yksiköihin eli konstruktioihin. Hän tutkii sellaisia kielenyksiköitä, joita 
eläimille suunnataan käskyinä, pyyntöinä, kutsuina ja hellittelyinä, sekä 
niiden motivaatiota. Aineistona tutkimuksessa käytetään Suomen mur- 
teiden sana-arkiston ja Suomen murteiden sanakirjan eläintenpuhut- 
teluja. Tämän aineiston perusteella tarkastellaan eläimille puhumista, 
eläininterjektioiden etymologioita, interjektioiden konstruktioita sekä 
yhteistyössä olevien ihmisen ja eläimen vuorovaikutusta yleensä. Nämä 
luvussa analysoidut eläininterjektiot, ”eläinten omat sanat”, ovat ihmisten 
kieltä, mutta niitä käytettäessä tarkoituksena on puhua eläinten kanssa 
ja saada eläimet toimimaan tietyllä tavalla. Kielen merkkejä muokataan- 
kin yksinkertaisempaan, pelkistetympään muotoon. Mukana viestin välit- 
tämisessä ovat sanojen ohella myös esimerkiksi eleet, kosketus, merki- 
tyksellinen prosodia ja puheen erityinen melodia tai rytmi. Keskeisenä 

tutkimuskysymyksenä on se, miten kieliopilliset rakenteet käyttäytyvät, 
kun ne yhdistetään eläimille sopeutettuun, indeksisempään viestinnän 
muotoon. Käy ilmi, että kieliopilliset merkitsimet eivät katoa, mutta ne saa- 
vat omanlaisensa käsittelyn. Ihmisen kokemus eläimestä vuorovaikutus- 
kumppanina vaikuttaa siis kielenyksiköiden muotoutumiseen. 

Toinen osion luku etsii ihmisen ja eläimen suhteen kielellisiä toteu- 
mia Suomen eduskunnasta. Ilona Herlin tutkii siellä viime vuosina käy- 
tyä keskustelua eläinsuojelulaista ja samalla muutakin kansanedustajien 
eläinpuhetta. Hän vertaa kolmen eri puolueen (Keskustan, Perussuoma- 
laisten ja Vihreän liiton) edustajien tapoja puhua eläimistä ja etsii kieltä 
analysoimalla niiden eläimiin suhtautumisen ideologioita. Kielen analyy- 
sissa paneudutaan sekä eläinten nimityksiin ja luokituksiin esimerkkinä 
kategorioinnista että eläimille annettuihin syntaktisiin ja semanttisiin 
rooleihin. Luvussa kulkee syntaktis-semanttisen tarkastelun rinnalla aja- 
tus eläinten erilaista läsnäolon tavoista ihmisen elämässä (esim. Aaltola & 
Keto 2015), ja siten se näyttää myös, millaisin kielellisin valinnoin eläimet 
päätyvät vapaasti liikkuviksi olioiksi, maataloustuotannon osasiksi, ihmi- 
sen seuralaisiksi tai syötäväksi ruoaksi. Herlin kytkee tarkastelua myös 
suomalaisen eläinsuhteen historiaan alkaen eräkulttuurista aina 1900- 
luvun koneistuvaan maatalouteen ja myös eläinsuojelulainsäädännön 
historiaan. Hän näyttää, mistä periytyvät ne hänen tarkastelemiensa puo- 
lueiden erilaiset ideologiat, jotka ilmenevät heidän kansanedustajiensa 
kielellisissä muotoiluissa, sekä sananvalinnoissa että lauserakenteissa. 

Tämän osan kirjoittajat tuovat yhtäläisistä metodisista lähtökohdista 
esiin ihmisen ja eläimen suhteesta oikeastaan kaksi ääripäätä. Hyvin 
yleisesti ottaen he tutkivat sitä, miten ihminen puhumalla eläimistä tai 
eläimille luo suhdetta eläimiin. Jääskeläinen osoittaa, miten ihminen 
voi kielellisillä valinnoillaan lähestyä eläintä ja tehdä kielestään indeksi- 
semmän, puhutella eläintä niin että se ymmärtää ihmistä. Herlin puo- 
lestaan näyttää, miten ihminen voi toisaalta kielellisillä valinnoillaan 
etäännyttää itseään muunlajisista eläimistä. Hän voi esimerkiksi tehdä 
eläimestä tuntevan ja kokevan olion sijaan tunnottoman ja aivottoman 
eli esineen kaltaisen olion. Molempien tutkimusten taustalla on kognitii- 
visen kielentutkimuksen yleinen kiinnostus siihen, mikä saa kielenkäyt- 
täjän käyttämään juuri sellaista ilmausta kuin hän käyttää. 

Ill Posthumanistisia ja biosemioottisia kaikuja 


Kokoelman ensimmäisessä osassa tarkasteltiin ihmisen ja eläimen 
sellaisia kohtaamisia, joissa erilajiset ovat fyysisesti paikalla. Toisessa 
osassa tutkittiin kohtaamisissa käytettäviä sanoja ja konstruktioita ja toi- 
saalta fiktiivisiä kohtaamisia eli kohtaamisia vain konstruoinnin tasolla. 
Kokoelman kolmas osa tuo jälleen mukaan uudenlaisia kohtaamisia ja 
uudenlaisia menetelmiä. Ihmiskieli on ihmislähtöinen, mutta sen raken- 
teiden muotoutumiseen ja käyttöön vaikuttaa kokemus siitä, että myös 
toislajiset eläimet havainnoivat tilanteita omista kehollisista ja kognitii- 
visista lähtökohdistaan ja luovat niistä itselleen relevantteja merkityksiä. 
Miten kuvataan kohtaaminen tilan, liikkeen ja esimerkiksi etäisyyden 
kannalta, kun vastaan tulee hirvenvasa, viisitoistasenttinen etana, karhu 
tai salamanteri? Entä ovatko mehiläiset heitä vai niitä lähtiessään parvei- 
lemaan ja asettuessaan naapurinisännän tammeen? Rea Peltola analysoi 
tässä osassa Luontoilta-radio-ohjelmassa esitettyjä suullisia kertomuksia 
ihmisten kohtaamisista muunlajisten eläinten kanssa, ja Lea Laitinen 
tutkii ihmisten ja eläinten kohtaamisesta kirjakielen historiassa kirjoitet- 
tuja kuvauksia ja syväluotaa pronominien valintoja ennen nykysuomen 
kirjakielen normien vakiintumista. 

Voidaan sanoa, että koko käsillä oleva kokoelma Kieli ja eläin on 
hengeltään posthumanistinen, sillä se laajentaa kielentutkimuksen tar- 
kastelukohdetta ihmisen ulkopuolelle ja on kiinnostunut tarkastelemaan 
myös monilajista vuorovaikutusta ja toimijuutta. Kokoelman kolmas osa 
on lähimpänä posthumanistista tutkimusta: tässä osassa vaikuttaa vah- 
vimmin ajattelu, jossa on tarkoituksellisesti tehty eroa ihmiskeskeiseen 
humanismiin. Luvuilla on siis juuret vankasti kieliopin tutkimuksessa, 
mutta ne tavoittelevat muita osioita suoremmin myös posthumanistista 
ajattelua, semiotiikkaa ja biosemiotiikkaa. Lukujen teoreettista taus- 
taa voi etsiä Charles S. Peircen, Jakob von Uexkiillin, Eduardo Kohnin, 
Karen Baradin ja Donna Harawayn ajattelusta. 

Von Uexkiill (esim. 2011 [1982]) tunnetaan yhtenä biosemiotiikan 
luojista. Peircen ajattelun jalanjäljissä kulkeva biosemiotiikka tun- 
nistaa eliöiden maailmassa merkityksiä ja merkitysprosesseja kuten 
ihmisten kielessäkin. Kullakin eliölajilla on aistiensa ja elämänpiirinsä 

mahdollistama kokemusten piiri, Umwelt. Rea Peltola kuvaa luvussaan 
ihmisten tapoja kuvata lajikohtaamisia ja samalla yrityksiä tavoittaa 
toislajisten Umwelt. Peltolan tutkimus nojaa osin myös kognitiivisen 
kielentutkimukseen, erityisesti Talmyn (esim. 1975, 1983) ja Langacke- 
rin (esim. 1987) ajatuksiin (kuten kokoelman osa II). Aineistona on 
Luontoilta-radio-ohjelmasta poimittuja kuulijoiden kertomuksia, joissa 
kuvataan havaintoa eläinyksilöstä tai joukosta. Tutkimuksessa selvite- 
tään, millaisten spatiaalisten, erityyppisiin koordinaatistoihin perus- 
tuvien viittauskehysten puitteissa lajienvälistä kohtaamista käsitellään 
sekä millaista ja kenen liikettä kuvataan. Analyysi keskittyy sijaintia ja 
suuntaa ilmaiseviin sijapäätteellisiin substantiivi-, adpositio- ja adverbi- 
lausekkeisiin sekä liikeverbeihin. Tavoitteena on hahmotella kertomus- 
ten välittämää kuvaa ihmisen ja toislajisen suhteesta ja jaetusta tilasta 
sekä pohtia kielenkäyttötilanteen vaikutusta narratiivin rakentumiseen. 
Kertomuksissa korostuu kohtaamisen yhtäkkisyys ja jaettu toimijuus. 
Taustalla vaikuttaa narratiivin kerrottavuus: kertojan on oikeutettava 
henkilökohtaisen havainnon julkinen käsittely. 

Lea Laitinen taas näkee koko kirjakielen kehkeytymisen prosessina, 
joka on kuvattavissa Harawayn (esim. 2003) ja Baradin (esim. 2003, 
2007) termein luontokulttuurissa tapahtuvaksi intra-aktioksi. Olemme 
ja elämme luontokulttuurissa, jossa suhde esimerkiksi eläinlajiin ja 
eläinyksilöön tapahtuu tietyin ehdoin. Tässä luontokulttuurissa koh- 
taaminen eläimen kanssa, kohtaamisen kielellinen kuvaus pronomini- 
valintoineen ja samalla jopa kielen kirjallisen muodon pronomini- 
valinnan normitus syntyvät intra-aktiossa, jossa vaikuttajina ovat ainakin 
kielen konventiot, kirjoittajat, käännettävät tekstit, kielen kuvaukset, koh- 
datut eläimet ja kieli-ihanteet. Missä kohtaa tätä prosessia tulee eläin- 
joukosta ne sen sijaan, että puhuttaisiin heistä? 

Hän- ja se- ja he- ja ne-pronominien vaihtelu eläimiin viitattaessa kiin- 
nostaa myös puheyhteisöä. Tämä johtuu kirjakielen puhekäytöstä poik- 
keavasta normista. Kirjakielessä eläimiin on viitattava se- ja ne-prono- 
mineilla ja ihmisiin hän- ja he-pronomineilla. Suomen murteissa sen 
sijaan eläimiin on tietyin ehdoin voitu viitata hänenä ja heinä ja ihmisiin 
on viitattu yleisesti demonstratiivipronomineilla se ja ne. (Ks. Laitinen 
2005.) Murteissa ja myös vanhoissa teksteissä ilmenevä pronominien 

käyttötapa on säilynyt näihin päiviin asti (esim. Priiki 2017). Koska kirja- 
kielessä kuitenkin hän-pronominilla viitataan ihmisiin, saattaa puhekie- 
lessä aivan normaali viittaaminen ihmiseen ja eläimeen se-pronominilla 
tuntua joidenkin korvissa myös viittauskohdetta alentavalta erottelulta 
- siitä huolimatta, että puheessa se-pronominilla viitataan aivan yleisesti 
kaikenlaisiin kohteisiin, niin ihmisiin, eläimiin kuin jalkalamppuihin.? 

Juuri kun viimeistelimme tämän kokoelman johdantoa, kysyttiin jäl- 
leen Iltalehdessä, saako eläimeen viitata hän- ja he-pronomineilla.3 Kysy- 
mys sivuaa oleellisesti Laitisen aikaisempaa tutkimusta, hänen lukuaan 
tässä kokoelmassa ja ylipäätään eläinten näkemistä toimijoina; eläin 
todella voi olla monessa kontekstissa ”hän” ja eläinjoukko ”he”. Laiti- 
nen kuvaa luvussaan, miten persoonapronominit ihmisiin rajaava normi 
vakiintui kuin huomaamatta kirjakieleen 1800-luvun viimeisinä vuosi- 
kymmeninä. Puhutussa kansankielessä käytettiin samaan aikaan sekä 
hän- ja se- että he- ja ne-pronomineja ihmisten lisäksi muistakin eläimistä 
ja tietyissä konteksteissa myös kasveista ja elottomista olioista. Tärkeä 
hän- ja he-pronominien käytön konteksti oli ja on logoforinen käyttö eli 
sellainen käyttö, jossa kuvataan referoiden ihmisen tai eläimen ajattelua 
tai puhetta. Tällaisessa käytössä minästä tulee hän ja me-muodosta he, 
niin kuin lauseessa, jossa kuvaillaan lehmien ajatuksia: ”(silloin) ne leh- 
mät rupes ammuu, sitä ne tottel heti, (tiesivät, että) nyt heit kututaa kotii.” 
(Esimerkki Jääskeläisen tutkimuksesta.) Lehmien referoitava ajatus on 
siis ollut: ”nyt meitä kututaa kotii.” 

Laitinen tarkastelee 1800-luvulla alkaneen empiirisen kielentutki- 
muksen tutkimusta hän- ja he-pronominien käytöstä murreaineistojen 
pohjalta kirjoitetuista kielenkuvauksista ja kieliopeista. Koska puhutusta 
suomen kielestä ei ole juuri tätä vanhempia dokumentteja, hän etsii 
ilmiön juuria myös kirjakielen historiasta. Vanhimmat aineistot sisältä- 
vät Ruotsin aikana 1500-1700-luvuilla syntyneitä Raamatun ja lakiteks- 
tien suomennoksia. Vanhan kirjasuomen ajan lopulla alettiin julkaista 
myös rahvaalle suunnattuja kansanvalistuskirjoituksia, joiden osuus jat- 
koi kasvuaan 1800-luvun autonomisen Suomen aikana. Varhaisnyky- 
suomen kielimuodosta nykysuomeen siirtymisen avainaineistoa olivat 
1860-luvulta lähtien ilmestyneet kansakoulun lukukirjat ja eläinopit, 
joista voi konkreettisesti seurata yhtäältä eläinviitteisen he-pronominin 

komplementaarisuutta samaviitteisen ne-pronominin kanssa ja toi- 
saalta sen vaihtumista kirjakielessä vähitellen pelkästään ne-pronomi- 
niksi. Laitinen osoittaa myös, ettei eläinviitteinen he-pronomini toiminut 
ainoastaan hän-pronominin monikkona vaan sillä oli samalla kaksi tul- 
kintavaihtoehtoa. Syntaktisesta kontekstista ja tietyillä seuduin myös tai- 
vutusparadigmasta riippuen sen tarkoite hahmottui joko kollektiiviseksi 
tai distributiiviseksi joukoksi. Elainlauma tai kalaparvi voitiin siis nähdä 
joko hahmottomana massana tai ryhmänä yksilöitä. 

Tutkimukset tuovat näkyviin sen, miten toisen eliön asema semiootti- 
sena keskuksena ei edellytä sen ihmisenkaltaisuutta: aineistoissa käsi- 
tellään havainnoijina ja toimijoina nisäkkäiden ohella yhtä lailla esimer- 
kiksi lintuja, kaloja ja hyönteisiä. Kielentutkijoina Peltola ja Laitinen 
kumpikin kiinnittävät huomiota erityisesti siihen, miten kohtaaminen 
ilmenee kieliopin rakenteissa: kielenpiirteitä, kuten tilallisten suhteiden 
kuvaamista ja pronominien valintaa, analysoimalla voi tarkastella eläin- 
ten ja ihmisten toimijuutta. Oletus on, että ihmisillä samoin kuin eläi- 
millä on lähtökohtanaan omat havainto- ja merkitysmaailmansa, kun 
he osallistuvat toimijoina ympärillään tapahtuvaan, uusia merkityksiä 
jatkuvasti luovaan semioottiseen prosessiin. Biosemiotiikasta ja post- 
humanistisesta suuntauksesta vaikutteita saava kielentutkimus asettaa 
inhimillisen merkityksen rakentamisen ja toimijuuden osaksi laajem- 
paa verkostoa. Kieliopillinen analyysi näyttää, että ihmiskieli voi ilmaista 
ja konkretisoida käsityksiä toislajisten kokemuksista. Peltola kiteyttää 
luvussaan: ”Ihmiskielen kieliopissa on varaa kuvata kokemuksia mui- 
den kuin ihmisten merkitysmaailmojen olemassaolosta, joustaa proto- 
tyyppisesti inhimilliselle kanssakäymiselle ominaisista parametreistä ja 
antaa tilaa toislajisten kokemusmaailmasta kumpuaville merkityksille.” 


Katsaukset ja loppuluku 
Kuuden luvun lisäksi kirjassa on kaksi lyhyempää, kirjan teemoja täy- 
dentävää katsausta. Ennen kokoelman varsinaisia lukuja Ella Vihelmaa 


luo katsauksen muista eläimistä kuin ihmisestä käytettäviin nimityksiin. 
Hän pohtii, millaisia valintoja teemme, kun kielenkäyttäjinä ja tutkijoina 


24 ANNI JÄÄSKELÄINEN, ILONA HERLIN & KATARIINA HARJUNPÄÄ 


https://doi.org/10.21435/skst.1474 


käytämme tiettyjä ilmauksia puhuessamme muunlajisista ja millaisia 
taustamerkityksiä ilmauksiin on kytketty esimerkiksi kulttuurisessa 
eläintutkimuksessa (ks. myös Vihelmaa 2018, 17—20). Tässä teoksessa 
viitataan ei-inhimillisiin eläimiin useilla eri termeillä (eläin, toislajinen, 
toisenlajinen, erilajinen, muunlajinen). Termien vaihteleminen vastaa käsi- 
tystämme ihmisen ja toislajisen välisestä häilyvästä rajasta, joka myös 
jatkuvasti muotoutuu uudelleen. Teoksessa kulkee mukana myös Donna 
Harawayn käsite kumppanilaji, jolla hän on nostanut esiin ihmisen ja 
muiden lajien keskinäisiä, monimuotoisia ja hienovaraisia riippuvuus- 
suhteita ja yhdessä kehkeytymisen (Haraway 2003, 2008). 

Analyysilukujen jälkeen on vuorossa Anna Heinon kirjaa varten 
toteuttama katsaus eläimen ilmaantumiseen suomalaisen kielentutki- 
muksen aiheeksi. Siihen on poimittu Virittäjä-lehden eläinmainintoja 
julkaisun ensi vuosista 1800-luvulta aina 2000-luvulle. Katsaus näyttää, 
että alkuaikoina eläimet ovat tutkimuksen kohteena lähinnä epäsuorasti, 
esimerkiksi tutkitun kulttuurikontekstin nimistössä, mutta lähemmäs 
nykyaikaa tultaessa aletaan käsitellä muun muassa eläinten viestinnän 
ja ihmiskielen suhdetta. 

Kirjan päättää Rea Peltolan loppuluku, jossa hän pohtii edeltäviä 
lukuja laajemmasta näkökulmasta kielitieteen suhdetta eläimiin ja eläi- 
myyteen. Loppuluku myös kytkee muiden lukujen havaintoja muuhun 
ihmisen ja muunlajisten eläinten suhdetta koskevaan humanistis-yhteis- 
kuntatieteelliseen keskusteluun. Peltolan käsittelee muun muassa kielen 
olemusta ja kielen ja ei-kielen rajapintaa. On ollut tavanomaista ajatella, 
että eläimillä ei ole kielellisiä kykyjä eikä kieliä, minkä voi kyseenalais- 
taa. Toisaalta hän pohtii kielen ja kielenkäytön ihmiskeskeisyyttä. Esi- 
merkkeinä ovat muun muassa kielen elollisuushierarkiat sekä keneen 
tahansa viittaavat avoimen referenssin rakenteet, kuten passiivi, joiden 
on ajateltu viittaavan vain ihmisiin. Onko kielen käytössä joskus ilme- 
nevä antropomorfismi eli ihmisenkaltaistaminen välttämättömyys, niin 
kuin on esitetty? Onko kyse ihmisenkaltaistamisesta, jos eläimeen viita- 
taan passiivilla? Peltolan mukaan näin ei ole, vaan kyse on lajien välisestä 
jaettuudesta: ihminen pystyy yhtenä eläimenä ymmärtämään jossain 
määrin toisten lajien Umweltejä ja myös kielentämään niitä. Hän toteaa- 
kin, että olisi tehtävä ero ihmisenkaltaistamisen ja ihmislähtöisyyden 

välillä: ihmislähtöisyys on ihmiselle välttämätöntä, mutta se ei merkitse 
samaa kuin antropomorfismi. Lopuksi Peltola pohtii posthumanistisen 
kielentutkimuksen mahdollisuuksia. Aikaisemmin kielentutkimus on 
ollut vain vähän kiinnostunut ponnistamaan inhimillisen tuolle puolen. 
Tämä teos on osaltaan osoitus siitä, että posthumanistinen kielentutki- 
mus on mahdollista: ensimmäiset askeleet sitä kohden on jo otettu. 


VIITTEET 


1 Kirja on syntynyt osana hanketta Lajienvälinen kieli: ihmisen ja toislajisen eläimen 
vuorovaikutus, kielioppi ja teksti (2019-2021), jonka toimintaa (ei kuitenkaan 
yksittäisten tutkijoiden työskentelyä hankkeessa) on rahoittanut Koneen Säätiö. 

2 Pronominien valinnalla voidaankin myös ottaa tietoisesti kantaa. Esimerkiksi Taina 
Syrjämaa viittaa tarkoituksella tutkimuksessaan kissoihin pronomineilla hän ja he, 
välttääkseen ”kirjoitetun kielen arvottavan jaottelun ihmisten ja muiden eläinten välillä” 
(Syrjämaa 2020, loppuviite 1 s. 152). 

3 Iltalehden juttu 24.9.2021: ”Tämäkin on tutkittu: Onko lemmikki ’han’ vai 'se'?” 
Osoitteessa https://www.iltalehti.fi/kotimaa/a/629bc1fb-5151-4d14-9c35-1e4fbf618e7a. 
(Viitattu 29.9.2021.) Juttu käsitteli Priikin (2021) Kielikello-lehdessä ilmestynyttä 
artikkelia pronominien käyttöä koskevista käsityksistä. 

Aluksi 


Sellaiset arkikielessä tavalliset kaksinapaiset ilmaukset kuin ”ihmiset ja 
luonto” tai ”ihmiset ja eläimet? antavat ymmärtää, että puhutaan toi- 
sensa pois sulkevista joukoista: että ihmiset eivät kuuluisi luontoon tai 
eläimiin." Miten voitaisiin puhua ei-inhimillisistä eläimistä niin, että 
ihminen samalla luetaan eläinten kategoriaan eikä ihmistä eriytetä 
omalle tasolleen? 

Yksinkertaisin tapa kiertää eriyttävä puhetapa on indefiniittiprono- 
minin muu tai toinen lisääminen rinnastukseen, jolloin inhimillinen 
ja ei-inhimillinen asettuvat saman kokonaisuuden osatekijöiksi. Eräät 
ympäristötutkijat puhuvatkin luonnon sijaan muusta luonnosta (esim. 
Willamo 2005, 157) ja eläintutkijat muista eläimistä (esim. Tuomivaara 
2003). Muista eläimistä puhuminen näyttää tarkoituksenmukaiselta 
varsinkin silloin, jos diversiteetin sijaan halutaan korostaa yksilötason 
toimijuutta. Ilmauksessa ”minä ja muut eläimet” rinnastuksen jälkim- 
mäinen yksikkö voi pitää sisällään niin hyttysiä, hirviä kuin ihmisiäkin. 

Joan Dunayer (2001, 187) kannustaa englanninkielistä kirjoittajaa kor- 
vaamaan sanan animals jollakin seuraavista vaihtoehdoista: nonhuman 

animals, other animals, nonhumans, nonhuman beings, nonhuman persons. 
Suomen kielessä ensiksi mainittua vaihtoehtoa vastaavat käsitteet ei-inhi- 
milliset eläimet ja ei-ihmiseläimet: nämä määrittelevät muiden lajien edus- 
tajat sen kautta, mitä he eivät ole. Fi-etuliitteen ei ole tarkoitus ilmentää 
kielteistä arvolatausta — pikemminkin se avaa oven moninaisille mah- 
dollisuuksille, jotka inhimillisyys sulkee pois. Jotkut kirjoittajat pyrkivät 
kuitenkin löytämään myönteisen määreen kaikelle sille, mitä ihmiset 
eivät ole. Suomessa on käytetty ei-inhimillisistä eläimistä muun muassa 
termejä vieraslajinen, toislajinen, toisenlajinen ja muunlajinen.? 


Toislajisen toiseudesta 


Kulttuuriseen eläintutkimukseen ja keskusteluun on jossain määrin 
vakiintunut käsite toislajinen. Sanan julkistaminen herätti kuitenkin 
välitöntä kritiikkiä (Oksanen 2003), ja sittemmin Tiina Ollila (2020) on 
luonnehtinut termiä toislajinen toiseuttavaksi ja arvottavaksi. Kriittisen 
eläintutkimuksen Eläimiksi-blogin? kirjoittajien suositellaan käyttävän 
muita termejä, mikä viittaa siihen, että toiseuden korostamisen pelätään 
heikentävän muunlajisten yhteiskunnallista asemaa. 

Toiseuttamista koskeva huoli juontaa juurensa jälkikolonialistiseen 
ajatteluun: Edward W. Saidin (2011 [1978]) näkemyksen mukaan ulko- 
ryhmän romantisointi ja eksotisointi voi johtaa sen syrjäyttämiseen 
päätöksenteosta. Ihmiskeskeisen humanismin taustaa vasten toiseus 
(Otherness) näyttäytyy kielteisenä erilaisuutena, vähempiarvoisuutena, 
sairautena, epänormaaliutena, poikkeavuutena, hirviömäisyytenä ja eläi- 
mellisyytenä (Braidotti 2013, 68, 80-81). Toiseutettu ryhmä jää yhteis- 
kunnan reunakoristeeksi tai kohtaa kauhunsekaista torjuntaa. Toisaalta 
Rosi Braidotti (2013, 100) puhuu posthumanistisesta ei-ykseyden (not- 
Oneness) kokemuksesta, joka luo eettisen siteen toiseuteen (alterity) ja 
toisiin (others). 

Mannermaisessa filosofiassa toiseuteen (altérité) kytkeytyy ajatus vie- 
raudesta, joka ei ole pelkkää vertailussa havaittavaa erilaisuutta vaan 
haaste omalle olemisen tavalle. Toiseuden kunnioittaminen on sidok- 
sissa ontologiseen ajatteluun, jossa ”henkeä” ja ”ainetta” ei aseteta 

vastakkain; sen sijaan ulkomuoto näyttäytyy itsessään merkityksellisenä. 
Kirjaimellinen muoto rinnastuu ruumiillisuuteen ja sitä kautta luonnon 
monimuotoisiin yksityiskohtiin. 

Perusteeksi karttaa juuri ilmausta toislajinen on esitetty sitä, että yhdys- 
osa tois- kantaa suomen kielessä kielteisiä mielleyhtymiä. Esimerkkeinä 
toimivat ilmaukset toiskätinen ja toistaitoinen (Ollila 2020). Toisaalta 
mielleyhtymien myönteisyys tai kielteisyys riippuu arvostuksista. Vam- 
maisuuden lisäksi yhdysosa tois- voi merkitä esimerkiksi epäsymmetriaa, 
kuten kasvitieteen ilmauksessa vuohenkellon toispuolinen kukinto. 

Yhdysosa toisen- auttaa erittelemään asioita, sillä se säilyttää itsenäi- 
syytensä suhteessa yhdyssanan edusosaan. Lyhentynyt muoto tois- sitä 
vastoin kytkeytyy elimellisesti seuraavaan sanaan. Toislajisuudessa ei ole 
kyse niinkään lajien välisestä vertailusta kuin toiseudesta, joka jäsentyy 
suhteessa kokijaan. Tois-alkuinen sana soveltuu kohtaamisten tulkitse- 
miseen: kuten resiprookkipronomini toinen toisemme ilmaisee, vuoro- 
vaikutuksen osapuolet ovat kumpainenkin toisia toisilleen. Koska Homo 
sapiensin sisarlajit ovat kuolleet sukupuuttoon, kaikki kohtaamamme 
toislajiset eläimet ovat käytännössä myös toissukuisia, -heimoisia, -lah- 
koisia, -luokkaisia tai -jaksoisia, ja vastaavasti olemme itse toissukuisia 
bonobolle tai vuorigorillalle. 

Sanaa toislajinen on siis alusta lähtien vastustettu, mutta onko se 
semanttisesti korvattavissa sanalla toisenlajinen? Siinä missä toisenlaji- 
sen määriteosa (toisen-) ilmentää kenties pyrkimystä neutraaliin vertai- 
luun taksonomisen viitekehyksen puitteissa, toislajisessa on kyse relatio- 
naalisesti koetusta toiseudesta, punarinnan tai majavan kohtaamisesta 
puhujan omasta fenomenologisesta positiosta käsin. Hanna Weselius 
(2019) kuvaa toislajisuutta kolumnissaan ”Rakastamaan kykenevä eläin”: 


Koira on toislajinen. Kokonaan toinen. Katselen sen kuonoa ja lävit- 
seni kulkee väristys, koska kuono on niin erilainen kuin ihmisen 
nenä. Tajuan geneettisen eron. Kirsu on koristeellisen muotoinen, 
kohokuvioinen, märkä ja musta. Outo. 


Toislajisen tapaan sana vieraslajinen on ollut kulttuuristen eläintutki- 
joiden käytössä 2000-luvun alusta alkaen (esim. Vilkka 2002; Ruona- 

koski 2011). Vieraslajeilla tarkoitetaan nykyisin yleisesti niitä lajeja, jotka 
ovat levinneet uusille alueille ihmisten mukana, kun taas vieraslajisia 
arvostava puhe suo sijaa eläinten läpinäkymättömyydelle, mykkyydelle 
ja outoudelle: 


Fi-inhimillinen eläin on paitsi vieraslajinen myös vierasmaailmai- 
nen olento (Lummaa 2013, 28). 


Eläimet vertailussa 


Toisenlajiselle rinnasteisia sanoja ovat esimerkiksi toisenvärinen ja toisen- 
muotoinen, jotka kertovat pääsanan poikkeavan vertailukohdastaan värin 
ja muodon suhteen. Toisen-alkuisissa yhdyssanoissa huomio kiinnittyy 
edusosan ilmaisemaan luokittelukriteeriin: esimerkiksi toisenlajinen pai- 
nottaa lajiperustaista luokittelujärjestelmää. Ulkokohtaisuutensa vuoksi 
toisenlajinen voisi kuulostaa luontevalta keksityn esimerkin kaltaisessa 
luonnontieteellisessä asiatekstissä: 


Kun euroopanmajava oli metsästetty sukupuuttoon Suomen vesis- 
töistä, näihin vapautettiin amerikanmajavia, joiden vasta myöhem- 
min todettiin olevan toisenlajisia. 


Toisenlajisen sijaan amerikanmajavien voitaisiin sanoa olevan erilajisia 
kuin euroopanmajavat. Erilajinen soveltuu eritoten laajempien lajijouk- 
kojen tarkasteluun; esimerkiksi järvi voi tarjota kodin monille erilajisille 
nisäkkäille. Tieteellisissä teksteissä erilajisuuteen viitataan englanniksi 
sanalla allospecific, jota vastaavat esimerkiksi ranskan allospecifigue ja sak- 
san allospezifisch. 

Sanoja erilajinen ja toisenlajinen voikin pitää allospesifisen suomalaisina 
vastineina — ne soveltuvat eläinten vertailuun ulkopuolisen tarkkailijan 
asemasta käsin. Erilajisen vastakohta on samanlajinen, mutta se sovel- 
tuu myös vastavuoroiseen vertailuun: ”Afrikan ja Amerikan suurkissat 
ovat erilajisia.” Toisenlajinen sitä vastoin vaatii vähintäänkin implisiittisen 
kiintopisteen vertailukohdakseen.‘ 

Muunlajinen erottuu joukosta 


Termiä toislajinen kritisoiva Markku Oksanen (2003) toteaa, että muunlaji- 
nen ei ”särähdä hänen korvaansa” yhtä pahasti kuin toislajinen. Sittemmin 
muunlajisista on puhunut muiden muassa Elisa Aaltola (2017, 197), jonka 
laajassa tuotannossa muunlajisuus vuorottelee toislajisuuden ja monien 
muiden termien kanssa. Muunlajisista puhumista suosittelee myös Eläin- 
oikeuspuolueen tiedottajana toiminut tutkija Tiina Ollila (2020). Nähdäk- 
seni muunlajisuus tarjoaa lajienväliseen kanssakäymiseen omanlaisensa 
näkökulman: kyse on toislajisista yhteiskunnallisena vähemmistönä. 

Kun muiden eläinten sijaan viitataan muunlajisiin eläimiin, kuvauksen 
kiintopisteeksi ei siis rakennu niinkään yksilö kuin ihmiset ryhmänä. 
Muunlajisuus jäsentää valkoposkihanhien ja kyykäärmeiden tilanteita 
ihmisten ehdoilla rakennetussa yhteiskunnassa. Muunlajinen erottuu 
joukosta, siinä missä toislajinen koettelee erilaisuudellaan yksilöllisen 
käsityskyvyn rajoja. Toislajinen eläin on mahdollista kohdata kaksin, kun 
taas muunlajisuus määrittyy suhteessa yhteisöön: 


Vaikka muunlajiset eläimet eivät ole ihmisen tavoin täysin oikeus- 
kelpoisia, niitä tulee käsitellä lain edessä tuntevina oikeudellisina 
subjekteina; ei samassa asemassa elottoman omaisuuden, kuten 
esineiden, kanssa. (Eläinoikeuspuolue 2018) 


Lopuksi 


Joskus sanojen väitetään tekevän väkivaltaa puheenaiheelle (esim. Tois- 
ten historia 2017, 117), mutta viime kädessä yksikään käsite ei ratkaise 
suhtautumistamme muiden lajien edustajiin — kyse on pikemminkin 
siitä, kuinka niitä käytetään ja millaiset sanat edeltävät väkivaltaa (ks. 
Toisten historia 2017, 120). Kun kirjoittaja ottaa vastuuta sanoista, riittä- 
vänä mittapuuna voisi toimia se, millaiset sanavalinnat tukevat erilaisten 
eliöiden huomioimista omassa elämässä. 

Vastapainoksi toislajisuudelle ja vieraslajisuudelle kirjoittaja voi vil- 
jellä sanoja, jotka korostavat lajirajat ylittäviä yhteyksiä. Bonobot ovat 

toissukuisinakin ihmisten kanssakädellisiä. Pihapuussa kieppuva orava 
on jyrsijänä toislahkoinen tai vieraslahkoinen mutta nisäkkäänä ihmi- 
sen luokkatoveri, minkä lisäksi hyvinkin kaukaiset sukulaiset voivat elää 
ihmisen naapureina. 


VIITTEET 

Responsiivinen toiminta merkitystä rakentamassa 


Millainen osallistuja muunlajinen eläin voi olla ihmiskielisessä vuoro- 
vaikutuksessa? Tutkin muunlajisen eläimen osallistujuuden rakentu- 
mista sen kautta, miten ihminen antaa eläimen toiminnalle sosiaalisia 
merkityksiä vastatessaan siihen puheella. Ihmiset nojaavat lajienväli- 
sessä vuorovaikutuksessa samoihin resursseihin kuin ihmisten keski- 
näisessä keskustelussa — puheeseen, eleisiin ja muuhun keholliseen toi- 
mintaan — vaikka lajienvälisen tilanteen osallistujat eivät jaakaan näitä 
resursseja tasapuolisesti. Keskustelunanalyyttinen näkemys sosiaalisen 
vuorovaikutuksen rakenteista antaa välineitä sen tarkasteluun, miten 
kieli taipuu vuorovaikutustilanteissa keinoksi vastata eläimen liikku- 
miseen tai ääntelyyn ymmärrettävänä ja merkityksellisenä toimintana. 
Käsittelen eläimen toimintaa selittäviä sanallistuksia, eläimen havain- 
toa koskevia kysymysmuotoisia vuoroja ja eläimen vokalisaation kier- 
rättämistä tällaisina toiminnallista ja sosiaalista merkitystä rakentavina 
käytänteinä. 

Perustan tarkasteluni keskustelunanalyysin ajatukseen siitä, että kun 
osallistuja vastaa toisen toimintaan, hän antaa samalla tulkinnan sille, 
mihin vastaa. Samalla vastaus voi muokata sitä, millaisena aiempaa toi- 
mintaa käsitellään. Toiminnan tulkinnassa, samoin kuin toimintoja tuot- 
taessaan, keskustelijat nojaavat toimintajaksojen vakiintuneisuuteen ja 
tunnistettavuuteen. Jaettu orientaatio mahdollistaa sen, että osallistujat 
voivat vastata toistensa toiminnan luomiin odotuksiin omalla toimin- 
nallaan (Raevaara 2016, 145). Jotkin toiminnot muodostavat kiteytyneitä 
toimintajaksoja eli sekvenssejä, joissa vierusparin etujäsen tekee odo- 
tuksenmukaiseksi tietynlaisen jälkijäsenen. Esimerkiksi tietoa hakeva 
kysymys tekee odotuksenmukaiseksi vastauksen, jossa tuo tieto anne- 
taan, ja tiedon tuottamalla puhuja osoittaa tulkinneensa aiemman vuo- 
ron kysymykseksi. Vastauksen tuottaminen ja valinta erilaisten vastaus- 
vaihtoehtojen välillä onkin tyyppiesimerkki responsiivisesta toiminnosta 
(Lee 2012) ja siitä, miten responsiivinen toiminto ilmentää ja muovaa 
tulkintaa aiemmasta. 

Varsinaisten vierusparien jälkijäsenten lisäksi kaikkea puhetta voi- 
daan pitää responsiivisena suhteessa kontekstiinsa siinä laajemmassa 
merkityksessä, että puhuja valitsee, miten suuntautuu toimintakonteks- 
tiin ja mitä siitä osoittaa relevantiksi omalle toiminnalleen (Linell 2009, 
180-181). Tässä tutkimuksessa tarkasteltu liike ja ääntely eivät tee sel- 
västi odotuksenmukaiseksi tietynlaista vastausta eikä eläin toiminnal- 
laan varsinaisesti vahvista ihmisen niistä tekemiä tulkintoja. Käsitänkin 
tässä responsiivisuuden laajemmin kuin toimintajakson jälkijäsenen 
tuottamisena: ihminen käsittelee omassa puheessaan eläimen toimin- 
taa itsenäisenä, aloitteellisena toimintana ja suhteuttaa toimintansa sen 
tiettyihin, merkityksellisiksi osoittamiinsa piirteisiin. Pohdin myös mah- 
dollisia merkkejä siitä, että eläinosallistujat itse suuntautuvat toimintaan 
tunnistettavana toimintajaksona. 

Aineiston videotallennetuissa tilanteissa ihminen ja eläin eivät tee 
keskenään mitään erityistä, vaan meneillään on ihmisten välinen ruoka- 
pöytäkeskustelu, muu jutustelu tai hiljainen hetki, jossa myös eläin on 
paikalla. Fläin liikkuu tai ääntelee ja nousee hetkeksi vuorovaikutuksen 
keskiöön, kun ihmiset suuntautuvat toislajiseen osallistujaan puhees- 
saan ja toiminnassaan. Joissakin tapauksissa ihminen ja eläin ovat 

paikalla kahdestaan. Esittelen tässä lyhyesti kolme vuorotyyppiä, joilla 
ihminen vastaa toislajisen osallistujan toimintaan tilanteen edetessä: 


i) Mielentilan, ominaisuuden tai intention sanallistus selontekona 
ii) Kysymykseksi muotoiltu, havaintoa koskeva vuoro 
iii) Eläimen vokalisaatiota kierrättävä ”vastatervehdys” 


Ensimmäisessä tapauksessa ihminen kuvaa sanallisesti toisenlajisen 
osallistujan mielentilaa, ominaisuutta tai intentiota siten, että sanallis- 
tus tarjoaa selityksen eläimen senhetkiselle toiminnalle (se om musta- 
sukkane). Jokin osa toiminnasta on tyypillisesti suunnattu eläimelle 
itselleen, jokin toisille ihmisosallistujille. Toisessa tapauksessa ihminen 
osoittaa suoraan eläimelle kohdistetulla, kysymykseksi muotoillulla vuo- 
rolla ymmärrystään eläimen havainnosta mutta ilmentää samalla rajal- 
lista pääsyään havainnon lähteeseen (mitä sää haistelet Ninni). Kolman- 
nessa tapauksessa ihminen käsittelee eläimen ääntelyä toimintajakson 
aloituksena vastaamalla siihen. Hän tuottaa vastatervehdystä muistutta- 
van vuoron, jonka kytkee vastaukseksi eläimen vokalisaatioon kierrät- 
tämällä sitä reduplikoidussa muodossa (päivää päivää tai vah vah) sekä 
sovittamalla vuoronsa siihen prosodisesti. 

Tarkastellut ihmisosallistujien tavat osoittaa tulkintaansa eläimen 
toiminnasta ovat keskenään varsin erilaisia. Analyysi osoittaakin, että 
ne kytkeytyvät tietynlaisiin vuorovaikutustilanteen tapahtumiin, joiden 
myötä eläimen toimintaa käsitellään erilaisista lähtökohdista ja erilaisten 
resurssien avulla. Selvitän näiden toimintajaksojen rakentumista ja sitä, 
millainen suhde osallistujien välille syntyy vuorovaikutuksen osapuolina. 

Tutkimukseni edustaa multimodaalista keskustelunanalyysia (Steva- 
novic & Lindholm 2016; Sidnell & Stivers 2012) ja vuorovaikutusling- 
vistiikkaa (Couper-Kuhlen & Selting 2018). Kielenkäyttö nähdään niissä 
elimellisesti kietoutuneena vuorovaikutuksen jäsentymiseen ja sosiaa- 
listen toimintojen rakenteisiin sekä kehollisuuteen (ks. tämän teoksen 
johdantoa). Muihin kuin ihmisosallistujiin suuntautuva puhe kytkeytyy 
vielä selvemmin tilanteen fyysisiin, tilallisiin, ajallisiin ja toiminnalli- 
siin piirteisiin, koska kieltä voidaan käyttää vuorovaikutuksen jäsentämi- 
seen rajallisesti. Erilajiset osallistujat vaikuttavat kuitenkin monin tavoin 

toisiinsa ja tilanteen etenemiseen. Näin kieli tulee tarkastelluksi yhtenä 
lajienvälisen vuorovaikutustilanteen resurssina, jota puhujat eri tavoin 
sovittavat ja soveltavat lajienväliseen toimintakontekstiin. 

Tutkimus tuo lisätietoa ihmisen keinoista toimia kumppanilajiensa 
(Haraway 2008) kanssa, olosuhteista, joissa eläin tulee osaksi sosiaalista 
vuorovaikutusta, ja tavoista, joilla eläimen vuorovaikutuksellista toimin- 
taa ilmennetään puheessa. Kielenkäytön osalta tutkimus kuvaa toisen 
kokemuksen sanallistamisen käytänteitä (i ja ii) sekä keinoja, joilla puhu- 
jat suhteuttavat vuoronsa toisenlajisen eläimen tapaan kommunikoida 
(iii). Taustoitan analyysia pohtimalla ensin toiminnan sanallistamisen 
näkökulmaisuutta ja tarkasteluni metodisia lähtökohtia. Sen jälkeen tar- 
kennan aiempiin tutkimuksiin eläimestä puhetilanteen osallistujana. 
Aineiston analyysissa etenen sanallistuksista kysymyksiin ja lopuksi 
prosodista sovittamista hyödyntäviin sekvensseihin. 


MUUNLAJISEN ELÄIMEN IHMISLÄHTÖISESTÄ TULKINNASTA 
KESKUSTELUSSA 

Ihminen katsoo maailmaa väistämättä omista, inhimillisistä lähtökoh- 
distaan, mitä voidaan kutsua maailmankuvan ihmislähtöisyydeksi. Tämän 
väistämättömän näkökulmaisuuden lisäksi voidaan erottaa sellaisia tul- 
kintatapoja, jotka perustuvat inhimillisten ominaisuuksien siirtämiseen 
muille lajeille eli niiden antropomorfisointiin (Karlsson 2012; Mitchell & 
Hamm 1997; ks. myös tämän teoksen loppulukua). Ilmeinen esimerkki 
muita eläimiä inhimillistävästä tulkinnasta ovat aineistossani esiintyvät 
moralisoivat mielentilojen ja ominaisuuksien sanallistukset (”musta- 
sukkanen”, ”häpeämätön”). Tällaisten tulkintojen voidaan ajatella vääris- 
tävän kuvaamme muiden lajien mentaalisesta todellisuudesta. Uudempi, 
kriittinen antropomorfismi kuitenkin korostaa päinvastaista mahdolli- 
suutta: ihminen voi käyttää ihmislähtöisiä kuvaustapojaan rakentavasti 
ja itsekriittisesti muiden kuin ihmisten kokemusten käsittelemiseen 
(esim. Karlsson 2012). Tietoisuus oman koetun maailman partikulaari- 
suudesta, rajallisuudesta ja suhteesta toisten lajien maailmoihin (vrt. von 
Uexkiillin Umwelt-käsitteen esittelyyn teoksen loppuluvussa) voi auttaa 
purkamaan ihmislähtöisen näkökulman mahdollisia vahingollisia vai- 
kutuksia. Aaltola (2018) esittää, että eläimiä kohtaan koetun empatian 

kokemusten reflektiivinen tarkastelu on empatian lajeista se, joka voi 
parhaiten edistää empatian ja moraalin kehitystä. 

On sanottu, että ihmisille on (laji)tyypillistä tulkita sekä itseään että 
muita eläimiä psykologisoiden (Arluke & Sanders 1996). Psykologisoi- 
vien tulkintojen, kuten mielentilojen nimeämisen, tarkastelussa voidaan 
lähteä liikkeelle niiden kontekstisidonnaisuudesta. Mitchell & Hamm 
(1997) esittävät, että ihmisten tekemä psykologinen tulkinta eläimistä 
on ensisijaisesti tulkinta käyttäytymisestä tietyssä tilanteessa (behavior-in- 
context). Puhujat ovat omaksuneet tietyn kielellisen tavan kuvata jotakin 
tunnistettua toimintaa (Mitchell 1997, 416—417).' Kielenkäyttäjä voi esi- 
merkiksi puhua muunlajisten eläinten ”surusta” tai ”ystävyydestä” vaikka 
tietää, että ne eivät ilmene samalla tavalla kuin ihmisellä (tähän liittyvästä 
ristiriidasta esim. Koski & Bäcklund 2012, 27-28). Mielentilan tai inten- 
tion sanallistaminen voi perustua eläimen keholliseen olemukseen ja 
liikkeeseen, joiden nähdään paikallisessa vuorovaikutuskontekstissaan 
ilmentävän tiettyä toimintaa, olotilaa tai tunnetta (esim. Goode 2007, 
8). Tulkintaan vaikuttavat myös yksityiskohtaiset kokemukset aiem- 
masta yhteiselosta tai kohtaamisista (Goode 2007; Mitchell 1997; San- 
ders 1993, 2003) ja tulkitsijan affektiivinen suhde tulkittavaan (Airenti 
2018). Tulkinta tehdään dialogisessa suhteessa toiseen: merkitystä on 
myös sillä, millä tavalla tulkitsija on itse mukana kuvatuissa tapahtu- 
missa. Ihmisellä on siis välineitä tehdä päätelmiä toisen (saman- tai eri- 
lajisen olion) olotilasta myös vailla pääsyä samankaltaiseen kokemuk- 
seen (myös Aaltola 2004, 56-62). 

Vastaavasti ihmiset eivät voi keskinäisessä vuorovaikutuksessaan fak- 
tuaalisesti todentaa, mitä toinen ajattelee tai tekee, vaan vuorovaikutuk- 
sen osallistujat osoittavat ja työstävät ymmärrystään toiminnan kautta 
sen mukaan, mikä on kontekstissaan riittävää (Garfinkel 1967; ks. myös 
Sanders 2003, 418). Paikallisten tulkintojen ”välineellisyys” on myös 
etnometodologiasta ammentavan keskustelunanalyysin johtoajatus. 
Tulkintojen ja ymmärryksen osoittaminen palvelee vuorovaikutuksessa 
jotakin paikallista tarkoitusta ja toimintaa (Moerman & Sacks 1988). 
Tulkinta on kytköksissä kontekstiin, jonka piirteiden keskeisyys tulkin- 
nalle vaihtelee tilanteesta toiseen ja muovautuu toiminnan edetessä. 
Toimintaa tuottaessaan ja tulkitessaan osallistujat nojaavat jaettuihin 

käytänteisiin ja molempien oletettuun kykyyn toimia niihin suuntautuen 
(Heritage 1996 [1984], 236—239; ks. myös Laurier, Maze & Lundin 2006, 
5). Keskustelun rakenteellisiin jäsennyksiin (vuorottelu-, sekvenssi-, kor- 
jaus- ja preferenssijäsennys) nivoutuu osallistujien neuvottelu siitä, mitä 
ollaan tekemässä. Tämä neuvottelu on kiteytetty keskustelunanalyysin 
ohjenuoraan 'miksi tämä nyt’ (Schegloff & Sacks 1973, 299), jonka avulla 
tutkija tavoittelee analyysissaan osallistujien näkökulmaa toistensa vuo- 
rojen tulkitsijoina. 

Vuorovaikutuksen systemaattisen tarkastelun kautta tutkijalla on 
pääsy osallistujien toiminnan tuottamisen ja tulkitsemisen menetel- 
miin (Garfinkel 1967; Sacks 1992) ottamatta analyysissa kantaa siihen, 
mitä osallistujien mielessä tapahtuu. Tämä ei tarkoita psykologisten ja 
kognitiivisten prosessien merkityksen kieltämistä. Kognition paikka 
keskusteluanalyysissa on kylläkin kiistanalainen ja heikosti tunnistettu 
ottaen huomioon, että moniin tutkittuihin keskustelun käytänteisiin liit- 
tyy esimerkiksi kognitiivisten muutosten ilmaisua (Deppermann 2012). 
Metodinen tulokulma ilmiöihin pysyy kuitenkin samana: kognitiivisia 
muutoksia tai esimerkiksi mielentiloja tarkastellaan nimenomaan osal- 
listujien toisilleen ilmaisemina ja osoittamina, ei psykologisina tai kog- 
nitiivisina tosiseikkoina. Näin niiden ajatellaan myös osallistujille itsel- 
leen ilmenevän. 

Keskeinen, kriittinen ero lajienväliseen tilanteeseen on, että ihmisten 
välisen vuorovaikutuksen perusjäsennykset palvelevat tulkinnoista neu- 
vottelemista, kun taas muunlajinen vastaanottaja ei voi samalla tavalla 
vahvistaa tai kumota tehtyä tulkintaa. Tämän myötä ihmisosallistuja saat- 
taa tietenkin ymmärtää toisen kokemuksen väärin tai suhtautua siihen 
välinpitämättömästi. Toislajisen toiminta tilanteessa, vastaavien tilantei- 
den toistuminen sekä yleinen yhteiselo ja tottumus synnyttävät kuitenkin 
monenlaisia todisteita ymmärryksen tueksi (Goode 2007, 14; Mondémé 
2021; Sanders 2003). Lajien välillä on joka tapauksessa merkittävää kom- 
munikaatiota ja syviä, yksilöllisiä ja affektiivisia kumppanuussuhteita 
(Goode 2007; Haraway 2008; Sanders 1993). Osapuolet muovautuvat 
yhdessä, mukautuvat toisiinsa, oppivat toimimaan yhdessä ja muo- 
dostavat jaettuja rutiineja (Goode 2007, 70; Haraway 2008; Mitchell & 
Thompson 1986; Sanders 1993). Voidaan tarkastella sitä, miten suhteen 

osapuolet konkreettisissa tilanteissa toimivat ja kysyä, millaista sosiaali- 
suutta tuo toiminta ilmentää (Mondémé 2014, 2018). 

Vuorovaikutuksen analyysin ei siis tarvitse sitoa itseään ylipääsemät- 
tömiin kysymyksiin siitä, millainen mieli eläimellä tai ihmisellä on tai 
missä määrin lajienvälinen ymmärrys on mahdollista tai mahdotonta (tai 
missä määrin ihmisen tulkinta ilmentää antropomorfismia; ks. teoksen 
loppulukua). Sen sijaan voidaan tarkastella havaittavissa olevia, toistu- 
via käytänteitä ja sitä, millaisia merkkejä ja merkityksiä tilanteessa syn- 
tyy ja miten ne palvelevat käytännön tarkoituksia. Myös tässä lähestyn 
ihmisen ja eläimen vuorovaikutusta tarkastelemalla tilanteen osallistu- 
jien havaittavia käytänteitä. Keskityn ihmisten kielellisesti osoittamiin 
tulkintoihin eläimestä vuorovaikutustilanteen osallistujana tilanteissa, 
joissa eläin toimii omasta aloitteestaan. 


MUUNLAJINEN ELÄIN PUHETILANTEEN OSALLISTUJANA 
Puhetilanteessa läsnäolijoiden roolit vuorovaikutuksen osallistujina ovat 
jatkuvasti muutoksessa. Osallistujat koordinoivat kielellisellä ja keholli- 
sella toiminnallaan sitä, kuka on puhuja, kuka vastaanottaja ja mikä on 
muiden läsnäolijoiden asema suhteessa meneillään olevaan toimintaan 
(Goodwin & Goodwin 2004). Aiemmassa tutkimuksessa on tunnistettu 
ainakin kolme tapaa, joilla ihmiselle läheiset, läsnä olevat eläimet ovat 
mukana puhetilanteessa: puheen aiheena, puheen vastaanottajana sekä 
referoituna, fiktiivisenä äänenä. (Koiralle puhumisen ”moodeista” ks. 
Arluke & Sanders 1996, 61-81; Mondémé 2018.) Usein eläimet on esi- 
tetty vuorovaikutuksellisena resurssina, jonka kautta viestejä kohdiste- 
taan niiden varsinaisena kohteena oleville toisille ihmisille (vrt. Goffman 
1981, 134). 

Eläinten välityksellä ilmaistaan yleisemminkin tietynlaisia näkemyk- 
siä ja performoidaan identiteettejä (Adams 2013; Ramirez 2006). Eläi- 
met nousevat puheenaiheeksi esimerkiksi silloin, kun ihmiset selit- 
tävät niiden toimintaa muille. Eläin ei silloin ole puheenaihe samalla 
tavalla kuin tilanteen ulkopuolinen olento, vaan puheessa käsitellään 
eläimen toimintaa tuossa tilanteessa, mahdollisesti suuntautuen eläi- 
meen samaan aikaan kehollisesti, esimerkiksi katseella. Eläimestä tai 
sen puolesta puhumalla ihminen osoittaa läheistä suhdettaan eläimeen 

sekä tietoaan sen kokemuksista ja rakentaa sille (ja itselleen) julkista 
identiteettiä. Huolenpitäjä? voi kantaa vastuun lemmikin rikkomuksista 
samaan tapaan kuin vanhempi kantaa vastuuta lastensa käytöksestä 
(Arluke & Sanders 1996, 65). Eläimistä puhumalla ihmiset voivat siis 
käsitellä myös ihmisten keskinäisiä suhteita. Useissa tutkimuksissa on 
näytetty, miten ylipäätään eläinten läsnäolo voi sujuvoittaa ja edesauttaa 
ihmisten välisiä kohtaamisia. Samalla eläimen nouseminen keskuste- 
luun on yksi osoitus siitä, miten keskustelu on herkistynyttä ympäristölle 
ja sen tapahtumille (Bergmann 1990). 

Fläimiä puhutellaan myös suoraan huolimatta siitä, että ne eivät 
yleensä vastaa ainakaan sanallisesti (direktiiveistä Somiska 2010). Esi- 
merkiksi koirat ja papukaijat oppivat kyllä tunnistamaan ja jälkimmäi- 
set myös tuottamaan ihmiskielen sanoja sekä liittämään niihin tiettyjä 
merkityksiä (Pepperberg 1999). Sanojen merkitystä tärkeämpää voi kui- 
tenkin olla muu, affektiivinen viestintä, joka välittyy esimerkiksi proso- 
disin keinoin ja kehollisesti. Sanojen tuottamista tarvitaan ikään kuin 
alustaksi, kantamaan näitä merkityksiä (ks. Jääskeläisen tutkimusta tässä 
teoksessa). Eläimille kohdistettuun puheeseen liittyykin erityinen lasten 
hoivapuhetta muistuttava puhetapa (Vuorela 1989), jossa yksinkertai- 
nen syntaktinen rakenne ja sanasto yhdistyvät korkeaan puheääneen, 
preesensin käyttöön, toistoon ja huomion hakemisen tapoihin (Mitchell 
2001; ks. myös Mondémé 2018, VIII-XII). 

Eläinlääkärin vastaanotolla ihmisten on osoitettu käsittelevän suoraan 
eläimelle puhumisen avulla toiminnan ongelmallisuutta (Roberts 2004). 
Eläimelle puhumalla eläinlääkäri voi kommentoida asiakkaalle arkaluon- 
teisia asioita, esimerkiksi eläimen huonoa tai vääränlaista hoitoa (kuis- 
katen They did an opposite wing trim on you, mts. 426). Kun puhe on 
kielellisesti ja/tai kehollisesti kohdistettu suoraan eläimelle (esim. kat- 
seella ja 2. persoonan viittauksella), huolenpitäjästä tulee tämän puheen 
sivustakuulija, jolle viesti näin välittyy epäsuorasti (Goffman 1981, 71). 
Eläimen kautta toiselle ihmisosallistujalle viestimisestä on käytetty myös 
termiä triangling (Cain 1983, 79-80, viitattu Arluke & Sanders 1996, 70). 
Roberts näyttää myös tapauksen, jossa eläimen ongelmallista toimintaa 
selitetään huolenpitäjälle eläimelle puhumisen kautta. Kun suurikokoi- 
nen koira on lyönyt päänsä eläinlääkärin avustajan ohimoon, avustaja 

sanoo sille Yer just a sma:ll horse (mts. 439) selittäen tapahtunutta ja osoit- 
taen sen oikeutetuksi tai hyväksyttäväksi. 

Eläimille esitetään myös kysymyksiä. Sanders kuvaa kenttämuistiin- 
panoihinsa perustuen, miten huolenpitäjät kysyivät eläimen havaintoa 
koskevia kysymyksiä kuten What do you see? ("mitä sinä näet’). He saat- 
toivat ikään kuin jättää tilaa vastaukselle ja sitten kuitenkin itse vastata 
kysymykseensä puhuen näin eläimen puolesta (ks. Arluke & Sanders 
1996, 68). Omassa aineistossani esiintyy myös eläimelle kysymykseksi 
muotoiltuja vuoroja, jotka kuitenkin ennemmin osoittavat sen havain- 
non huomaamista. Vuoroihin ei odoteta saati tuoteta vastausta. 

Fläinlääkäriaineistojen tutkimuksissa esiintyy myös kolmas eläin- 
puheen muoto, eläimen fiktiivisen äänen esittäminen (esim. Arluke & 
Sanders 1996, 61-81; Roberts 2004). Puhetapa liittyy esimerkiksi tilantei- 
siin, joissa eläin on sellaisen toiminnan kohteena, joka voi tuntua uhkaa- 
valta ja kivuliaalta. Sanallistamalla eläimen kokemusta sen kuvitteellisella 
äänellä (esim. Okay I'm do:ne. I'm done with the physical exa:m, Roberts 
2004, 429) puhuja osoittaa ymmärrystään siitä, että hänen toimintansa 
aiheuttaa vastaanottajalle epämukavuutta. Hän ilmaisee, mitä eläin tähän 
sanoisi, jos puhuisi. Samalla kommentoija voi osoittaa muille läsnä- 
olijoille olevansa eläimen kokemuksesta tietoinen ja huomioivansa sen 
osana ammatillista toimintaansa ja ilmentää näin institutionaalista iden- 
titeettiään. Rauhoitteleva puhe voi luonnollisesti yhdistyä myös kosketta- 
miseen (ihmisen ja koiran välisestä kosketuksesta ks. Mondémé 2020). 

Fläinpuhujan äänen esittäminen, jota Tannen (2004) kutsuu ventri- 
lokvismiksi eli vatsastapuhumiseksi, näyttäisi ylipäätään liittyvän juuri 
toisille ihmisille välitettäviin epäsuoriin viesteihin. Puhuja voi ilmaista 
tällaisella puheella esimerkiksi epäsuoraa kritiikkiä, kehuja, huumoria 
(Tannen 2004) tai kehotuksia (Arluke & Sanders 1996, 71) perheen- 
jäsenelle. Samalla ihmisosallistuja ilmaisee puheessaan läheistä suh- 
detta eläimeen ja sen roolia perheenjäsenenä esimerkiksi kutsumalla 
eläimen suulla itseään tämän äidiksi tai isäksi (Tannen 2004; Mondémé 
2018, XIV; Arluke & Sanders 1996, 67, 71). Ihminen muotoilee usein 
eläimen kuvitteellisten ajatusten tai vuorojen esityksen ikään kuin eläin- 
puhuja olisi kohdistanut sen esittäjälle itselleen (esim. Mondémé 2018, 
XIII). Tämä tukee ajatusta, että antropomorfisointi ei ylipäätään kuvaa 

toisenlajista sinänsä vaan kokijan omaa suhdetta kuvattuihin tapahtu- 
miin (Airenti 2018). Toisen nähdään reagoivan itseen jollakin intentio- 
naalisella tavalla, jota kuvitteellisen puheen sisältö ilmentää. 

Perheiden kommunikaatiossa ja eläinlääkärin vastaanotoilla havai- 
tut puhetavat muodostavat lajienvälisen yhteisön kielenkäytöllisiä rutii- 
neja. Läsnä olevalle eläimelle puhumisessa nousee esiin ainakin kaksi 
keskeistä ilmiötä: osallistumiskehikon hyödyntäminen epäsuorasti 
kohdistettujen viestien välittämiseen ja erityinen prosodia. Samat tee- 
mat nousevat esiin tämän tutkimuksen esimerkkikatkelmissa. Kuvaan 
lajienvälisen osallistumiskehikon taipumista eläimen ongelmallisen 
toiminnan selittämiseen ja lisäksi eläimille kohdistettuja kysymyksiä ja 
vastatervehdyksiä. Jälkimmäisessä osuudessa käsittelen myös vuorojen 
prosodista suhdetta eläimen vokalisaatioon tarkastelemalla käytännettä, 
jossa ihmisosallistujat hyödyntävät leksikaalista reduplikaatiota ja proso- 
dista sovittamista ”vastatervehdyksen” tuottamiseen. 

Vastatervehdykset muistuttavat Chloé Mondémén (2018, XV-XVIII) 
kuvaamaa kehollista toimintaa ja ei-kielellistä ääntelyä, jolla ihminen 
mukailee koiran kommunikaatiota. Käsittelen erityisesti keinoja, joilla 
eläimen vokalisaatiota mukailevat, vuoroa sen kanssa prosodisesti 
yhteensovittavat vuorot rakentuvat responsiivisiksi eläimen toimintaan. 
Tämä ei ole varsinaista hoivapuhetta, mutta yhteys lapsen ja hoitajan väli- 
seen vuorovaikutukseen on tässäkin, sillä prosodinen mukailu on tärkeä 
(ja lajityypilliseksi kutsuttu) osa lapsen ja hoitajan välistä vuorovaikutusta 
ja kieleen sosiaalistumista (Papoušek & Papoušek 1989). Toisaalta proso- 
dinen sovittaminen ei rajaudu ihmisiin, vaan sen erilaisia ilmentymiä on 
havaittu useiden eläinlajien kommunikaatiossa (Pika ym. 2018). 

Siellä täällä tutkimuksissa viitataan eläimen toiminnan tulkintaan tai 
sen kokemuksen sanallistamiseen metaforisesti kääntämisenä (esim. 
Arluke & Sanders 1996, 66; Mondémé 2018, XV). Ella Vihelmaa (2015, 
2018) taas on kehittänyt semioottis-käännösteoreettista lähestymistapaa 
lajienvälisyyden ilmenemiseen kielessä. Myös oma tutkimukseni aiheesta 
on saanut alkunsa ilmiön yhtäläisyyksistä suulliseen, ei-ammattimaiseen 
kääntämiseen. Aiemmin (esim. Harjunpää 2017a, 2017b) olen tutkinut 
monikielisissä keskusteluissa sitä, miten kaksikieliset, spontaanisti 
tulkeiksi ryhtyvät osallistujat muotoilevat käännösvuoronsa. Vuorojen 

muotoilussa voidaan havaita toistuvia käytänteitä, joilla puhujat jäsentä- 
vät meneillään olevaa vuorovaikutustilannetta esimerkiksi sen suhteen, 
millainen osallistujarooli tulkattavalla henkilöllä tuolloin on ja millai- 
nen pääsy vuoron vastaanottajalla on aiempaan puheeseen, jonka kieltä 
hän ei (sujuvasti) ymmärrä. Toisin sanoen vuoron muoto ja sisältö kum- 
puavat toiminnan etenemisestä ja osallistumisen koordinoinnista sen 
sijaan, että ne esimerkiksi tarkasti seuraisivat tulkattavan vuoron muotoa 
ja sisältöä. Muunlajisten osallistujien tulkitseminen on monin tavoin 
samankaltaista: vuorossa, jossa puhuja ilmaisee tulkintaansa toislajisen 
toiminnan merkityksestä, hän ilmentää samalla monin tavoin toislajisen 
asemaa tilanteessa ja vuorovaikutuksessa. Tämä ”kääntäminen” myös 
tarjoaa muille läsnäolijoille pääsyä toislajisen maailmaan. 

Seuraavaksi siirryn kuvaamaan eläimistä ja eläimille puhumista 
aineistossani ja tutkimaan, miten toislajinen on näiden käytänteiden 
kautta läsnä vuorovaikutustilanteessa ja kielellisen vuorovaikutuksen 
osallistujana. 


Aineisto ja metodi 


Tutkimuksen pääaineistona on vuonna 2012 videoimiani tilanteita osal- 
listujien kodeissa sekä katkelma Outi Somiskan nauhoittamasta aineis- 
tosta eläinlääkärin vastaanottotilassa. Arkitilanteiden aineistoa ei ole 
tallennettu aikomuksena taltioida lajienvälistä vuorovaikutusta, vaan 
tilanteet ovat tallentuneet osana ihmisosallistujien kaksikielistä arkea 
(suomi ja brasilianportugali). Tällaisesta aineistosta muodostuu kuva 
siitä, miten eläin on läsnä perheen päivittäisissä tapahtumissa, kuten 
ruokailuissa tai ystävien vierailuissa. Myöskään eläinlääkärin vastaan- 
otolla nauhoitetussa katkelmassa eläin ei ole varsinaisesti toiminnan 
kohteena, sillä tilanteessa vain istutaan ja odotetaan. 
Aineistokatkelmissa esiintyy kuusi koiraa (pseudonyymit Aku, Chico, 
Hiski, Ninni, Samu ja Sisu) ja yksi papukaija (Rolle). Koirat ja papukaijat 
ovat siitä erityisiä tarkasteltavia suhteessaan ihmisiin, että niillä on erityi- 
nen kyky käsitellä ihmisen tuottamia merkkejä (ks. myös Simosen tutki- 
musta tässä teoksessa). Koiran ja ihmisen kyky tulkita toisiaan on ollut 

ratkaisevaa niiden suhteen historiallisessa kehityksessä (esim. Koski 
& Bäcklund 2012). Koira elääkin eräänlaisessa välitilassa, sillä se on 
yhtäältä ”eläimellinen” mutta toisaalta mukautunut ihmisten luomaan 
sosiaaliseen ja fyysiseen ympäristöön (mt.). Papukaijoilla taas on erityi- 
nen kyky imitoida ääniä, myös ihmiskieltä (Pepperberg 1999). Papukai- 
jojen heimoon kuuluvissa lajeissa on tämän suhteen eroja. Valitettavasti 
tietoa aineistossa esiintyvän papukaijan lajista ei ole saatavilla, eikä se 
näy kamerassa. Sen ääni kuitenkin kuuluu, ja aineistonkeruutilanteesta 
muistiini on jäänyt mielikuva värikkäästä, kookkaasta linnusta. 

Analysoin lajienvälistä vuorovaikutusta keskustelunanalyysin ja siihen 
läheisesti kytkeytyvän vuorovaikutuslingvistiikan välinein. Tarkastelen 
siis vuorovaikutuksen jäsentymistä toiminnoiksi ja sekvensseiksi ja osal- 
listujien keinoja tuottaa ja tulkita toimintaa. Koska kuvatuissa tilanteissa 
ei ole meneillään erityinen eläimen ja ihmisen välinen yhteistoiminta, 
lähden liikkeelle siitä, miten eläimen liittyminen osallistumiskehikkoon 
(Goodwin & Goodwin 2000; Seppänen 1997) saa alkunsa. Paikalla oleva 
eläin liikkuu ja ääntelee monesti ensin ilman, että ihmiset kiinnittävät 
siihen huomiota. Keskustelunanalyyttinen tarkastelu näyttää, miten 
tilanteen eteneminen kietoo erilajiset osallistujat yhteen ja miten siinä 
neuvotellaan toiminnan tulkinnasta ja merkityksestä. 

Keskeinen metodinen väline tässä tarkastelussa on sekvenssijäsen- 
nys (ks. Raevaara 2016). Sekvenssi eli toimintajakso on sosiaalisen 
toiminnan perusrakenne, joka koostuu yksinkertaisimmillaan vierus- 
parista: aloittavan toiminnan tuottavasta etujäsenestä ja sen odotuksen- 
mukaiseksi tekemästä jälkijäsenestä. Jälkijäsen osoittaa puhujan 
tulkintaa edeltävästä vuorosta, toisin sanoen antaa sille jonkinlaisen toi- 
minnallisen identiteetin. Osallistujien suuntautuminen vakiintuneisiin 
toimintajaksojen rakenteisiin toimii toimintojen tuottamisen ja tulkin- 
nan resurssina (mts. 144-145). Vierusparin tyypillinen laajennus on kol- 
mannen position vuoro, jossa ensimmäinen puhuja voi käsitellä toisen 
position vuoron ilmentämää tulkintaa meneillään olevasta toiminnasta, 
esimerkiksi vahvistaa sen tai asettua sen kanssa erilinjaiseksi. Toimin- 
nan tunnistaminen siis osoitetaan sekventiaalisesti, vastaamalla siihen 
tietynlaisena. Lajienvälisessä tilanteessa suuntautuminen sekvenssiin ei 
ole samalla tavalla jaettua ja neuvoteltua, ja sekventiaalisen rakenteen 

tuottaminen voi näyttäytyä vielä selvemmin keinona määrittää merki- 
tystä vastaanottajankin puolesta. 

Koska merkityksiä osoitetaan responsiivisen toiminnan kautta, ei osal- 
listujien yleensä tarvitse nimetä tai kategorisoida toimintoja osoittaak- 
seen ne tunnistetuiksi. Keskustelun toimintojen tai puhujan tarkoitus- 
perien nimeämistä käytetään kuitenkin esimerkiksi toisen puheen 
ydinsisällön tai lopputuleman kiteyttämiseen (Heritage & Watson 1980). 
Tätä on kutsuttu myös formulaation tuottamiseksi, ja ilmiönä se on lähellä 
edellä kuvattua toisen mielentilojen tai intentioiden ”psykologisoivaa” 
tulkintaa (vrt. esim. Weiste & Peräkylä 2014). Viime aikoina on muun 
muassa tutkittu, miten puhujat sanallistavat toisen ”haluamista' ja miten 
tämä toimii keinona osoittaa aiemman vuoron ongelmallisuutta tai pal- 
jastaa sen ”todellinen merkitys” ja siten koordinoida yhteistä toimintaa 
(Deppermann & Kaiser tulossa). 

Tässä käsittelen sekä sanallistuksia että responsiivisen toiminnan sek- 
ventiaalista kytkemistä toislajisen vokalisaatioon. Erityisesti jälkimmäi- 
sessä analysoin myös vokalisaatioiden prosodisia ja foneettisia piirteitä. 
On osoitettu, että vuoron suhdetta meneillään olevaan keskusteluun voi- 
daan osoittaa prosodisesti muun muassa intonaation ja tyyliteltyjen pro- 
sodisten kuvioiden kautta (esim. Couper-Kuhlen 2001; Ogden, Hakuli- 
nen & Tainio 2004). Kuten jo mainittiin, myös lemmikeille tai vauvoille 
osoitetussa puheessa esiintyy vakiintuneita puhetapoja, joihin liittyy tiet- 
tyjä prosodisia piirteitä. 

Kielellinenkään vuorovaikutus ei perustu vain kieleen vaan usean- 
laisiin semioottisiin resursseihin, joiden käyttö ja suhde kieleen muo- 
toutuvat paikallisesti vuorovaikutuksessa. Kehollisuus näkyy vuoro- 
vaikutustilanteen yleisessä rakentumisessa molemminpuolisen 
kehollisen orientaation kautta (katseet, eleet, liike) mutta myös keskus- 
telun ja kielen rakenteissa, kuten vuorojen kieliopillisessa muotoilussa ja 
deiktisten ilmausten käytössä (Fox 2007). Kehollinenkin toiminta raken- 
taa vastavuoroisen toiminnan ymmärrettävyyttä ja on selontekovelvolli- 
suuden alaista (Mondada 2011). Tällä tarkoitetaan, että osallistujat pys- 
tyvät odotetusti esittämään toimintansa sosiaalisten normien puitteissa 
ymmärrettävänä ja tarvittaessa selitettävänä (Heritage 1996 [1984]). 
Tämän luvun aineistokatkelmissa kehollisen toiminnan kuvaamiseen 

käytetään Lorenza Mondadan (ks. esim. 2018) kehittämää, keskustelun- 
analyysissa laajasti käytössä olevaa multimodaalista litterointitapaa. 
Puheen ja kehollisen toiminnan litterointimerkit on esitetty liitteessä 1. 

Keskustelunanalyysin pohjalta on tarkasteltu myös eroja ja yhtäläi- 
syyksiä eri lajien kommunikaatiossa, kuten vuorottelujäsennyksessä 
(Mondada 2018; Pika ym. 2018; Rossano 2013; Rossano & Liebal 2014; 
ks. tämän teoksen johdantoa). Vaikka en tässä tutki vuorovaikutuksen 
mekanismien jaettuutta sinänsä, tulee pohdittavaksi kuitenkin myös se, 
missä määrin osallistujien voi sanoa jakavan suuntautumisensa toimin- 
nan jäsentyneisyyteen ja miten sekventiaalinen rakenne toimii keinona 
kytkeä erilajiset toimijat merkityksellisesti suhteessa toisiinsa. 

Yksi syy siihen, miksi kielentutkimuksessa ei ole käsitelty eläimiä 
lienee siinä, että lajienväliset vuorovaikutustilanteet ovat aineistoissa 
marginaalisia. Tämä näkyy myös omassa aineistossani, jossa kamera on 
aseteltu kuvaamaan pöydän ympärille kerääntyneitä ihmisiä ja esimer- 
kiksi lattiataso rajattu kuvan ulkopuolelle, mikä tuottaa haasteita lajien- 
välisen tilanteen nostamiselle tarkastelun kohteeksi jälkikäteen. Puheen 
analyysiin kehitetyt menetelmät taas eivät riitä sellaisenaan kuvaamaan 
papukaijan tai koiran kommunikatiivista ääntelyä. Lajienvälinen ase- 
telma asettaakin kielen ja vuorovaikutuksen tutkimukselle uusia haas- 
teita ja kysymyksiä sen suhteen, miten eri tutkimusvälineet soveltuvat 
sen ilmiöiden kuvaamiseen (vrt. Mondada 2018). 


Kolme tapaa vastata eläimen toimintaan 


MIELENTILAN, OMINAISUUDEN TAI INTENTION 
SANALLISTAMINEN SELONTEKONA 

Aloitan käsittelemällä tapauksia, joissa ihmisosallistuja kuvaa muun- 
lajisen läsnäolijan mielentilaa, ominaispiirrettä tai intentiota siten, että 
sanallistus toimii selontekona muunlajisen senhetkiselle toiminnalle. 
Siinä missä vuorovaikutuksen osallistujat voivat ylipäätään olettaa tois- 
tensa toimivan selontekovelvollisuuden alaisina eli ymmärrettävästi ja 
jaettuihin sosiaalisiin normeihin orientoituen, selonteon tuottava puhuja 
erityisesti selittää toimintaa tai sen ymmärrettävyyttä puheessaan joko 

suorasti tai epäsuorasti (Heritage 1996 [1984]; Raevaara 2009). Tyypil- 
lisesti puhuja itse selittelee (mahdollisesti normienvastaista) toimin- 
taansa, mutta niin voidaan tehdä myös toisen puolesta (vrt. Arluke & 
Sanders 1996, 65). Tutkituissa tapauksissa eläimen toimintaa selitetään 
kielellisesti. 

Tilanteet alkavat siitä, että eläin lähestyy ihmisiä tai ääntelee ja saa 
ihmisten kehollisen huomion siirtymään itseensä. Seuraavaksi joku esit- 
tää eläintä koskevan (ongelmallisuutta ilmentävän) väitteen tai huomion 
(huomiointivuoroista ks. Siitonen, Rauniomaa & Keisanen 2019) (koira 
istuu tuolilla; olha quem entrou katso kuka tuli sisään”), mihin huolen- 
pitäjä vastaa sanallistamalla piirteitä tai olosuhteita, jotka selittävät mai- 
nittua asiaa. Selittävissä vuoroissa on tyypillisesti sekä eläinosallistujalle 
että toiselle ihmisosallistujalle osoitettuja kielellisiä ja kehollisia ele- 
menttejä. Selittämiseen liittyy myös edellä mainittua psykologisoivaa 
puhetta, jossa annetaan eläimen toiminnalle inhimilliseen moraalikäsi- 
tykseen perustuva merkitys. Lähestyn tällaista puhetta tarkastelemalla, 
mitä sillä tehdään sen paikallisessa esiintymiskontekstissa ja miten sillä 
rakennetaan lajienvälistä, tyypillisesti useamman osallistujan välistä toi- 
mintaa ja osallistujien välisiä suhteita. 

Katkelmassa (1) tulevat ilmi rajat ja säännöt, joita ihminen asettaa koi- 
ran liikkumiselle. Brasilianportugalinkielisen katkelman alussa Leana 
on kertomassa vieraalleen Mirandalle, miten terassipöydän jaloille voi- 
daan rakentaa vedenkestävä koroke. Sitten Chico-koira kävelee sisään 
lasiseinäisen tilan avoimesta ovesta. 


(1) = Chico 
[PPv 5A Casa110412.MPG 42:26] 
01 LEA: é o suficiente para a água circula# [ai em baixinha. 
se riittää jotta vesi kiertää siinä matalalla 
02 MIR: [a::h tä 
aa okei 
>>Chico kävelee sisään avoimesta ovesta-> 


kuv #kuvi1.1 

Kuva 1.1. Chico kävelee sisään. 


03 


04 


05 


06 


07 
08 


09 


10 


LEA: 


MIR: 


lea 


MIR: 


lea 


LEA: 


MIR: 


lea 


kuv 


lea 
chi 


kuv 


pra% näo: [ela näo; 
että ei se ei 
%katsoo Chicoa--> 
[que ela: (.) [ela (.) +desce. 
koska se se laskee 
[€. 
niin 
katsoo Chicon suuntaan-> 
ol%ha quem ent+rou. 
kukas se sieltä tuli sisään 
->%katsoo Leanaa 
+pudistaa päätään-> 
(0.7) 
—>[Chi+co é {sem ver|gonha.# 
Chico on häpeämätön 
[pode entra: (varanda), 
voiko ((se)) tulla sisään/terassille 
->+ 
#kuv1.2 
F*(1.1)4 (0.5) *(0.4) 
->tkurkistaa pöydän alle--> 
*kääntyy, lähestyy Leanaa*heiluttaa häntää--> 
#kuv1.3 

Kuva 1.2 


11 MIR: os meus se eu -+deixo? (0.2) não sai do per+to. 
ne mun jos mä annan ovat koko ajan kiinni 
lea ->tkatsoo Mirandaa------------ +Chicoa-> 
chi ‘katsoo Leanaa-------------------- > 
12 MIR: >6 o rabo.< \ 


katsos hangaa Molemminpuolinen 


13 LEA: — +vai pra lá # }vai, + katse r. 14 saakka 


mene sinne mene 
+osoittaa kohti oveatlaskee käden-> 


kuv #kuv1.4 


14 (0.3)+(0.2)-* 


lea ->+ 
chi ->- 
->*laskee päänsä-> 


((lapsi liikuskelee ulkona oven lähellä)) 

15 LEA: prä fora;* 
ulos 
chi ->*kääntyy pois-> 
16 (0.7)* 
chi ->*liikkuu pöydän alla-> 


17 LEA: tä caren{te ne! Chico [tä sem irmã, 


oot hellyyden/huomionkipeä eikö niin Chico oot ilman siskoakin 


18 MIR: [mhmheh 
19 (0.2) 
20 MIR: esse+ foi que tava: *dofente; (0.3) não. 
tämäkö on se joka oli kipeänä ei 
chi ->*lähestyy ovea-->> 
lea ->+katsoo Mirandaa-->> 


((lapsi kävelee poispäin)) 
21 LEA: n:äo tä: 
ei ((se)) on 
22 MIR: o gue ac[onteceu com aguel(e). 
mitä sille tapahtui 
23 LEA: [tä 14 em casa. 
((se)) on tuolla kotona 


Litteroidun videokatkelman alussa Chico kävelee ulkoa sisään tilaan, 
jossa sen huolenpitäjä Leana ja kyläilemään tullut Miranda istuvat jutte- 
lemassa (ks. kehollisen toiminnan kuvausta rivien 1 ja 2 alla). Miranda 
esittää huomion koiran ilmestymisestä (r. 6), mihin Leana vastaa tuotta- 
malla koiraa prepositioilmauksella luonnehtivan vuoron. Chico on sem 
vergonha "vailla häpeää? (r. 8). Koiran toimintaa tulkitaan siis alusta läh- 
tien ihmisen asettamassa moraalisessa kehyksessä. 

Se, että koira tarkoituksellisesti ja ”häpeämättömästi” poikkeaisi 
ihmisen sallimista tavoista tietenkin edellyttäisi, että koira säätelisi 
omaa liikkumistaan vastaavien moraalisten tai normatiivisten käsitys- 
ten perusteella kuin ihminen. Tämä ajatus on monella tapaa ongelmal- 
linen. Muiden muassa antropologi Eduardo Kohn (2013, 133-134) katsoo, 
että vain ihminen on moraalinen olento, vaikka muunkinlajiset eläimet 

näkevät arvon ja voivat tavoitella asioita, joilla näkevät arvoa (kuten 
ruoka, suoja, huomio). 

Toisaalta Mitchellin (1997) tapaan voidaan katsoa, että Leanan sana- 
valinta ei oleta Chicolle todellista, samankaltaista kokemusta moraalista 
tai häpeästä, vaikka soveltaakin niihin perustuvaa kuvausta tilanteeseen. 
Sanavalinta ilmentää Chicon tavoittelevan jotakin arvoa tuottavaa asiaa 
huolimatta siitä, millaisia rajoituksia ihminen suhteen osapuolena on 
yrittänyt sille asettaa, toisin sanoen toimivan tavalla, joka voi näyttäy- 
tyä ihmiselle itselleen piittaamattomuutena hänen omista arvoistaan. 
Luonnehtivat, evaluoivat ilmaukset ylipäätään toimivat näin: niillä kuva- 
tut ominaisuudet hahmottuvat arvioitavan entiteetin pysyviksi tai het- 
kellisiksi ominaisuuksiksi, vaikka kyseessä on nimenomaan arvioivan 
yksilön itsensä entiteettiin projisoima luonnehdinta (Herlin & Visapää 
2019 adjektiiveista), joka on lähtöisin hänen omasta arvomaailmastaan. 
Olennaista siis on, että ihmisosallistujat jakavat tässä keskenään norma- 
tiivisen ymmärryksen eläimille sallittavasta ja toivottavasta käyttäytymi- 
sestä suhteessa itseensä ja sosiaaliseen tilaansa. Se on psykologisoivan 
sanallistamisen taustalla ennemmin kuin todellinen väite koiran mielen 
ymmärtämisestä. Katkelman tarkastelu osoittaa, miten tästä suhtautumi- 
sesta Chicon toimintaan neuvotellaan keskustelun edetessä. 

Chicon toiminnan ongelmallisuus nousee esiin Mirandan vuorossa, 
jossa hän huomauttaa koiran ilmestyneen. Leana käsittelee vuoroa ongel- 
mallisuuteen viittaavana ja asettuu aluksi linjaan sen kanssa kutsumalla 
Chicoa häpeämättömäksi ja sitten kehottamalla sitä menemään ulos (r. 
8, 13-15). Molempien puhe on kuitenkin rauhallista, eivätkä äänensävyt 
ole erityisen käskeviä. Miranda tuo esiin kokemuksensa omista koiris- 
taan (r. 11): jos koirat päästää sisälle, ne ovat jatkuvasti kiinni hänessä. 
Vuoro jatkaa lievästi tuomitsevaa linjaa tuomalla esiin koirien sisään 
päästämisen ongelmalliset seuraukset. 

Rinnakkain Leanan ja Mirandan keskustelun kanssa alkaa kehollinen 
toiminta Leanan ja Chicon välillä. Leana kumartuu katsomaan pöydän 
alle (r. 10). Samanaikaisesti Chico, joka on ollut pöydän alla sen vastakkai- 
sella puolella (kuva 1.2), kääntyy kohti häntä. Chico lähestyy Leanaa hän- 
täänsä heiluttaen (mitä Miranda myös kommentoi huomiointivuorolla, 
r. 12), nostaa lopulta päänsä pöydän reunan alta ja katsoo suoraan Leanan 

kasvoja. Kun Leanakin jälleen katsoo kohti Chicoa, syntyy molemmin- 
puolinen katsekontakti (r. 11). Katsekontaktin aikana Leana kehottaa 
Chicoa menemään ulos samalla kun osoittaa peukalollaan kohti ovea 
(kuva 1.4). Kun Leana on vienyt vuoronsa loppuun (r. 13 [vai 'mene) 
ja laskenut kätensä osoittavasta eleestä takaisin syliin, Chico kääntää 
päänsä pois katsekontaktista kohti lattiaa (r. 14). Se kiertelee hetken pöy- 
dän alla ja lähtee sitten kulkemaan oven suuntaan mahdollisesti ovella 
käyneen, perheeseen kuuluvan lapsen perässä. 

Tässä vaiheessa Leana, seuraten edelleen Chicoa katseellaan, sanallis- 
taa tämän mielentilaa uudelleen (r. 17). Chico on ”hellyydenkipeä”, koska 
sen sisko ei ole paikalla. Nimellä puhuttelemalla Leana kohdistaa vuo- 
ron kielellisesti suoraan Chicolle (ks. Seppänen 1998). Nimen käyttö 
voisi liittyä Chicon kutsumiseen uudelleen vastaanottajaksi, sillä katse- 
kontakti on päättynyt Chicon käännettyä päänsä kohti lattiaa. Ihmisten- 
välisessä vuorovaikutuksessa nimellä puhuttelu esiintyy keinona kohdis- 
taa vuoro vastaanottajalle sellaisessa toiminnassa, joka tekee vastauksen 
odotuksenmukaiseksi, kuten kysymyksissä ja kehotuksissa (mts. 102). 
Toisaalta vuoron sisältö on tässä kohdistettu ennemminkin Mirandalle, 
sillä se esittää ongelmallisuutta lieventävän, empatiaa kutsuvan selon- 
teon koiran tarpeesta hakeutua ihmisten lähelle. Vaikka liitekysymys (ne) 
tekee vuorosta muodollisesti Chicon vahvistusta hakevan, vuoro esittää 
vahvan oletuksen Chicon kokemuksesta eikä toiminnassa näy muita vas- 
tauksen hakemisen merkkejä. Nimen käyttökin liittynee tässä siihen, 
että vuoron tehtävänä on osoittaa Mirandalle Leanan läheistä suhdetta 
Chicoon (ks. myös esimerkkejä 2 ja 3 jäljempänä) sekä tietämystä sen 
tavoista ja tarpeista, jotka myös selittävät Chicon aiemmin ongelmalli- 
sena käsiteltyä toimintaa. 

Miranda puolestaan osoittaa yhdenlaista ymmärrystä Leanan implikoi- 
masta selityksestä kysymällä seuraavaksi, onko juuri tämä koira ollut aiem- 
min sairaana. Hän liittää tilanteeseen aiemman tietonsa siitä, että Leanan 
yhden koiran jalka oli murtunut. Näin vuoro tarjoaa lisää lieventäviä asian- 
haaroja Chicon toiminnalle. Käy kuitenkin ilmi, että sairaana ollut koira 
on rivin 16 vuorossa mainittu sisko, jota ilman Chico joutuu nyt olemaan. 

Chicon toimintaa käsitellään ensinnäkin vuoroissa, jotka Leana koh- 
distaa suoraan Mirandalle ja joissa Chico on puheenaiheena (r. 6, 8, 20). 

Toiminnan motiiveja implikoidaan niissä sanoittamalla ominaisuutta 
(”häpeämätön') mutta myös viittaamalla itse toimintaan tai tapahtumiin 
(tuli sisään”, 'oli kipeänä”). Lisäksi sanallistus ”hellyydenkipeä' esiintyy 
vuorossa, jonka Leana kohdistaa suoraan Chicolle (r. 17). Vuoro tarjoaa 
Mirandalle selontekoa epäsuorasti sen kautta, että puhe ilmentää perus- 
teluja ja selityksiä Mirandan esille tuomaan, lievästi ongelmallisena 
käsiteltyyn asiaan. Kuten nähtiin, osallistujaroolit muotoutuvat ja saavat 
lisämerkityksiä samanaikaisen kehollisen toiminnan kautta asennoissa, 
liikkeissä ja katseissa. Koiran itsensä ja huolenpitäjän keskinäinen 
vuorovaikutus ei osoita muuta viitettä toiminnan tuomitsemisesta kuin 
kehotuksen mennä ulos. Kehollinen lähestyminen on vastavuoroista ja 
synkronoitua, ja Leanan äänensävy on koko ajan hellä ja rauhallinen. 
Tämä viittaa siihen, että sekä tuomitsevia että puolustelevia tulkintoja 
Chicon mielenliikkeistä tuotetaan ennen kaikkea kodin vieraalle, jolle 
näin osoitetaan lajienvälisen yhteisön jäsenten jakamaa yhteisymmär- 
rystä ja keskinäistä suhdetta. Suhde reaalistuu samaan aikaan keholli- 
sessa vuorovaikutuksessa keskustelun linjasta osin irrallisena. 

Leana päätyy katkelmassa selittämään Chicon ”tottelemattomuutta” ja 
tarvetta tulla ihmisen seuraan sanallistamalla sekä Chicon moraalisesti 
kyseenalaista ominaisuutta (vailla häpeää/häpeämätön') että emotionaa- 
lisia tarpeita (”hellyydenkipeä”). Huomattavaa on, että läheisyydentarpee- 
seen ei varsinaisesti vastata, vaan sen nimeämisellä ainoastaan selitetään 
koiran senhetkistä toimintaa samalla, kun sitä käsketään poistumaan 
(ks. myös Lohi & Simonen 2021). Keskustelun vähittäinen siirtyminen 
toiseen aiheeseen (tilanteen ulkopuoliseen koiraan) riviltä 22 lähtien 
näyttäisi edesauttavan sitä, että Chico lopulta jää huoneeseen. Liikut- 
tuaan ensin kohti uloskäyntiä Chico kääntyy takaisin, kun Leana nousee 
puhuessaan järjestämään jotakin oviaukon lähellä. Tämän jälkeen Chico 
palaa pöydän luo, eikä siihen enää kiinnitetä huomiota. 


KYSYMYS OSOITTAA TOISLAJISEN HAVAINNON 

Ihmisosallistujat kohdistavat muunlajisille osallistujille myös kysy- 
mykseksi muotoiltuja vuoroja, joilla he osoittavat tunnistaneensa eläi- 
men havainneen jotakin ja toimivan havainnon motivoimana (mitä sää 
haistelet Ninni; mitä kissa siel on). Näillä vuoroilla ihmiset orientoituvat 

eläimen keholliseen toimintaan, esimerkiksi koko kehon tai kehon 
osan (kuten kuonon tai korvien) liikkeeseen. Vuoroilla on keskustelulli- 
sena toimintana yhteys huomiointivuoroihin (Siitonen ym. 2019, 523), 
joissa puhuja kielentää jonkin ympäristön piirteen ja näin tarjoaa sitä 
yhteiseksi huomion kohteeksi ("katsos häntää” esim. 1, r. 12). Erona on 
ensinnäkin se, että kysymysmuotoiset vuorot ilmaisevat toisen havainnon 
huomaamista. Toiseksi ihminen ei esitä tietävänsä yksityiskohtaisesti 
havainnon sisältöä vaan osoittaa vuoronsa kysymykseksi muotoilemalla 
vajavaisen pääsynsä toislajisen havaintomaailmaan. Kuitenkin ihminen 
tässäkin esittää tulkinnan eläimen toiminnan motivaatiosta ja merkityk- 
sestä omalla puheellaan. 

Fläinlääkärin vastaanotolla ollaan hoitamassa Ninnin korvavaivaa. 
Korvaa on juuri tutkittu, ja eläinlääkäri on poistunut hetkeksi huoneesta. 
Mukana oleva toinen koira, Samu, läähättää kovasti. Koirien huolenpitäjä 
Marja puhuu rauhoittelevasti ja nostaa Samun syliinsä. Ninni on asettu- 
nut tuolin alle mutta liikkuu sieltä pian haistelemaan lattiaa. 


(2) Ninni 
[SG436 2.korvavaiva.avi 6:49] 


01 MAR: ei: mitää hätää:: (.) ei om mittää hätää=stuu 
02 tähäm mammal luo vaa tuu (.) tuuks tules sylii. ((Samulle)) 
03 (0.5) 


04 MAR: #noi:#< #oijoijoi# (0.3) .nff # 


kuv #kuv2.1 
05 (10)+(0.6)# (1.3)*(0.5) 
nin +liikkuu pois tuolin alta, kuono kohti lattiaa-> 
mar *kääntyy katsomaan Ninniä-> 
kuv #kuv2.2 


06 MAR:—# #m# (.) mitä: sää haiste*let Ninni. 
kuv #kuv2.3 


mar ->*katsoo jälleen eteensä-->> 

G 


Kuva 2.1 Kuva 2.2 Kuva 2.3. 
Marja katsoo Ninniä. 


07 (0.6)+ 


nin ->+palaa tuolin alle 


Marja kääntyy katsomaan alas kohti Ninniä (kuva 2.3) mitä ilmeisimmin 
huomattuaan sivusilmällä Ninnin nousemisen tuolin alta ja mahdolli- 
sesti kuultuaan haistelun äänen. Marja tuottaa kysymykseksi muotoil- 
lun vuoron (mitä sää haistelet Ninni), jolla hän osoittaa huomanneensa 
muutoksen Ninnin toiminnassa. Hän osoittaa tulkintansa, että koira on 
havainnut jotakin ja liikkuu sitä kohti hajuaistinsa ohjaamana. Näin hän 
osoittaa koiran toiminnan merkitykselliseksi suhteessa ympäristöön. 
Havaintoa koskevalla kysymyksellä ihminen siis osoittaa tulkintaa 
eläimen toiminnan merkityksellisyydestä mutta ei kuitenkaan selitä 
sitä yhtä pitkälle kuin mielentilan tai kokemuksen sanallistuksissa. 
Hän ei esitä varsinaista tietämystä siitä, mitä koira on huomannut tai 
miksi se on kiinnostunut huomion kohteesta. Tulkinnan muotoilu kysy- 
mykseksi jättää sen nimenomaan avoimeksi (Sorjonen 2001). Aiem- 
massa esimerkissä liitekysymyksen sisältävä deklaratiivinen vuoro (td 
carente, 'olet hellyydenkipeä”) ilmaisi vahvan oletuksen toisen kokemuk- 
sesta, kun taas tässä mitä-kysymys osoittaa, ettei toisen kokemukseen 
ole pääsyä. Ihminen ei haista samoja asioita kuin koira, mikä muodos- 
taa rajoitteen haistelutoiminnan tulkinnalle. Vastausta ei silti tässäkään 
odoteta, eikä sitä tuoteta koiran puolesta. Ninnin toiminnan huomiointi 

kysymysmuotoisella vuorolla vaikuttaisi liittyvän huolenpitäjän tarpee- 
seen kontrolloida tilannetta ja koirien tekemisiä vieraassa, mahdollisesti 
rauhattomuutta aiheuttavassa ympäristössä. 

Aineistossa havaintoa koskevat vuorot kohdistetaan suoraan muun- 
lajiselle vastaanottajalle kielellisesti ja kehollisesti. Sen lisäksi, että Marja 
tässä viittaa Ninniin toisen persoonan yksiköllisellä pronominilla sää 
ja katsoo kohti Ninniä, hän puhuttelee tätä vuoron lopussa nimeltä. 
Vastaanottajan nimeämisellä (jota käsiteltiin lyhyesti jo edellisessä esi- 
merkissä) on useita mahdollisia tehtäviä. Monenkeskisessä tilanteessa 
nimellä puhuttelemalla voidaan osoittaa muille, kenelle vuoro on suun- 
nattu. Toiseksi nimen käyttö voi liittyä siihen, että eläin ei ole valmiiksi 
alttiina vuoron vastaanottamiselle. Nimellä voidaan hakea vastaanottajan 
huomiota, ja havaintoa koskevat kysymykset esiintyvät juuri tilanteissa, 
joissa eläin on suunnannut huomionsa kehollisesti johonkin muualle. 
Vastaanottajan huomiota tavoitteleva nimenkäyttö on kuitenkin aiem- 
missa, ihmisten välistä vuorovaikutusta käsittelevissä tutkimuksissa 
esiintynyt vuorojen alussa, kun taas vastaanottajan nimeäminen myö- 
hemmin vuorossa on yhdistynyt tilanteisiin, joissa puhuja osoittaa eri- 
tyistä asennoitumista tai suhdetta vastaanottajaan (Lerner 2003, 184- 
185). Myös muunlajisen vastaanottajan puhuttelu nimeltä aineistossani 
viittaa tällaiseen käyttöön. 

Koiraa kutsutaan nimellä myös seuraavassa brasilianportugalin- 
kielisessä katkelmassa, jossa Sisu-koira ilmeisesti kuuntelee toisen koi- 
ran (litteraatissa Aku) haukkua toisesta huoneesta. Haukkumista on 
kuulunut useaan otteeseen pitkän ajan kuluessa, mutta katkelmassa se 
kuuluu vain kerran. Katkelman alussa Janina (oikealla selin kameraan) 
kutsuu Sisua, joka liikuskelee pöydän lähettyvillä. Samanaikaista aihee- 
seen liittymätöntä keskustelua ei esitetä litteraatissa. 


(3) = Ulkona 
[PPv_4D_Lounas110412.MPG 21:50] 


01 JAN: {si:su::, 


02 (0.4)+(0.2)*(0.4)%#+*(0.4)  #*(0.5)*(0.3)+ 


jan ere rere rr re ee +rapsuttaa(?)---------- + 

sar Bass *kurkottaa*,,,,,* 
sis xkääntyy pois 
kuv #kuv3.1 #kuv3.2 


Kuva 3.1. Kuva 3.2. 

Sara ojentaa kättään kohti Sisua. Sara tavoittelee Sisua; Sisu liikkuu 
oikealle. 

03 (1.3) 


04 AKU: VUH, 


05 (0.7)&(0.6)&# 
iri CERERE &katsoo Sisua-> 
kuv #kuv3.3 


Kuva 3.3. Irina katsoo Sisua (kuvan ulkopuolella oikealla). 


06 IRI:— $}>que gue< tem $14 f::ora -si|sinho.= 
mitä siellä ulkona on Sisuseni ((diminutiivi)) 
jan $vilkaisee Irinaa$ 
sam ‘katsoo Sisua--> 
07 @(0) que que ta@ acontencendo: lä °fo::ra &|hein”*; 
mitäs siellä ulkona oikein tapahtuu 
sam -->- 


iri -->& 

Janina on kiinnittänyt Sisun huomion kutsumalla tätä nimeltä. Sisu 
tulee lähemmäs, jolloin Janina ja lähellä (kuvassa vasemmalla) istuva 
Sara ojentavat kätensä koskettaakseen sitä. Kameran kuvassa näkyvät 
Sisun korvat juuri sen verran, että sen nähdään kuitenkin siirtyvän pois 
Saran rapsutukseen kurkottavan käden ulottuvilta (r. 2; Janinan käsi taas 
liikkuu joko tuolia tai koiraa koskien). Kun Sisu liikkuu kauemmas keit- 
tiön suuntaan (kuvassa oikealle), rapsuttajat laskevat kätensä. Hetken 
kuluttua toisesta huoneesta kuuluu haukahdus, mihin Sisu oletettavasti 
reagoi. Kuvassa ei valitettavasti näy Sisun kehollinen orientaatio tuolla 
hetkellä, mutta Sisun huolenpitäjä Irina (kuvassa takana vasemmalla) 
kurkottaa kaulaansa nähdäkseen Sisun ja tuottaa hakukysymykseksi 
muotoillun vuoron (r. 6 mitä siellä ulkona on Sisuseni, mitäs siellä 
ulkona oikein tapahtuu). 

Irinan vuoro päättyy interjektioon hein, joka muistuttaa lähinnä 
suomen s-liitepartikkelia. Tapausta voidaankin suhteuttaa havaintoi- 
hin, joiden mukaan ihmisten välisissä keskusteluissa s-liitepartikke- 
lin lisääminen kysymyssanaan (esim. ”mitäs”) esiintyy keinona nostaa 
esille vastaanottajan aiempaan toimintaan liittyvä tai kysyjän esittelemä 
puheenaihe ja mahdollisesti vedota yhteiseen tietoon (Raevaara 2004, 
541-547). Tässä hein liittyy vuoroon, jossa tuodaan kielellisesti esiin 
Sisun kehollisella toiminnallaan implikoima ”aihe” (tapahtumat ulkona). 
Kyse ei ole niinkään yhteisestä tiedosta vaan Sisun toiminnan käsittele- 
misestä ymmärrettävänä ja ylipäätään yhteyden luomisesta. Irinan vuo- 
rossa on myös tyypillisiä hellittelypuheen piirteitä: hän käyttää nimestä 
diminutiivimuotoa (portugalissa pääte -inho), muuntaa ääntään hieman 
etiseksi (@-merkit) ja nostaa äänenkorkeutta osassa vuoroa. 

Koiran puhuttelu nimellä vaikuttaa tässä ilmaisevan paikalla oleville 
ihmisille, että vuoro ei liity suoraan meneillään olevaa keskusteluun vaan 
liittää vuorovaikutukseen muunlajisen osallistujan, jonka edeltävän toi- 
minnan tulkitsijana Irinalla on huolenpitäjänä erityinen rooli. Samalla 
Irinan vuoro on kuitenkin epäsuorasti kohdistettu ihmisosallistujille. 
Vuoro tarjoaa selontekoa Sisun levottomalle liikuskelulle huoneessa 
ja sille, että ihmisten lähestymisyritykset eivät näytä kiinnostavan sitä: 
Sisu siirtyy pois rapsutusten luota, koska on kiinnittänyt huomionsa toi- 
sen koiran haukkuun ja mahdollisesti ulkoa kuuluviin ääniin. Muista 

osallistujista Irinan aviopuoliso Samuel orientoituu Irinan vuoroon kat- 
somalla hetken Sisua ja Janina vilkaisemalla Irinaa (r. 6-7). Irinan kysy- 
mys sanallistaa selitykseksi vain sen, että Sisun huomio on suuntautunut 
tapahtumiin ulkona. Vaikka vuoro ei selitä itse havaintoa, puhuja ikään 
kuin jakaa toisenlajisen osallistujan orientaation siihen. Sisun toiminta 
saa Irinan vuoron kautta sosiaalisen merkityksen suhteessa toisen koiran 
tuottamiin merkkeihin, tapahtumiin talon ulkopuolella sekä ihmisten 
yrityksiin koskettaa sitä. 

Esimerkit havainnollistavat sitä, miten ihmiset ilmaisevat rajallista 
pääsyään koirien maailmaan, kun heidän kuulo- tai hajuaistinsa ei riitä 
niiden huomion kohteen tunnistamiseen (ks. myös Peltolan tutkimuk- 
sen jaksoa ”Kokemuksia lähiympäristön maailmojen moninaisuudesta” 
tässä teoksessa). Tämä näkyy kielellisen ilmaisun valinnassa. Tulkin- 
toja osoitetaan kysymyksellä, joka ilmentää puhujan vähäisempää tietoa 
suhteessa vastaanottajaan. Samalla toisen havaintoon viittaaminen kui- 
tenkin osoittaa jonkinasteista ymmärrystä havaintoon liittyvästä toimin- 
nasta ja voi myös toimia selontekona muille muistuttaen tässä suhteessa 
aiemmin käsiteltyjä mielentilan sanallistuksia. 


TERVEHDYSSEKVENSSIT 

Viimeiseksi analysoin tapauksia, joissa ihminen käsittelee eläimen 
äänentuottoelimillään tuottamaa ääntä (vokalisaatiota) itselleen koh- 
distettuna sosiaalisena vuorovaikutustoimintana vastaamalla siihen. 
Puhuja sitoo vuoronsa vastaukseksi toisenlajisen osallistujan vokalisaa- 
tioon kierrättämällä ja toistamalla vokalisaatiota omassa vuorossaan (päi- 
vää päivää; vah vah) sekä sanallisesti että prosodisesti. Ääntely itsessään 
ei välttämättä ole sellainen toiminto, joka tekisi odotuksenmukaiseksi 
toimintajakson jälkijäsenen eli vastauksen tuottamisen. Vastauksen 
tuottamalla puhuja kuitenkin käsittelee sitä takautuvasti aloittavana 
toimintona eli eräänlaisena sekvenssin etujäsenenä (vrt. retro-seguence, 
Schegloff 2007, 217—219). Näin muodostuu toimintajakso, jota kutsun 
tervehdyssekvenssiksi ja jonka kautta ihminen hetkellisesti huomioi tois- 
lajisen läsnäolon. (Aiheesta tarkemmin ks. Harjunpää arvioitavana.) Tar- 
kastelen ensiksi katkelmaa, jossa esiintyy sekä mielentilan sanallista- 
mista että tervehdyssekvenssi. 

Kaisa ja hänen vieraansa Leena istuvat Kaisan kodin ulkokeittiön pöy- 
dän ääressä, ja edellinen keskustelunaihe on juuri tuotu päätökseen. 
Leena pitelee sylissään muutaman viikon ikäistä vauvaa. Papukaija Rolle 
on häkissään taaempana, vailla suoraa näköyhteyttä keskustelijoihin. 
Häkki rajoittaa sen liikkumatilaa, joten se ei edes pystyisi liikkumaan 
tilassa niin kuin Chico aiemmassa katkelmassa. 


(4) — RolleI 
[PPv.13D sauna190512.MPG 32:50] 


01 ROL: Phe wa; 


02 (1.8) 

03 LEE: . thhh= 

04 ROL: =päe wa,= 

05 LEE: =niihän se on; ((Kaisalle)) 


06 ROL: jpaew 
07 KAI: «mth 
08 ROL: Îwraeh, 
09 (0.7) 
10 ROL: — ÎPHÄE|WÄ; 
11 (0.2)+(0.3) 
kai +katsoo papukaijan suuntaan-> 
12 KAI: =.mth efp(h)äivää p(h)äivää v- |Rolle| fälä höpötäo; 
13 (0.5) 
14 LEE: onks Rolle+lla kohta uniaika vai [mitä(hän) lörpö(ttelee) 
15 KAI: [0:n ja sit +se om # 
->+katsoo Leenaa--------------------- +osoit. silmillä R.-> 


kuv #kuv4.1 


Kuva 4.1: Kaisa osoittaa silmien 
liikkeellä Rollen suuntaan. 

ROL: 
LEE: 


kai 


lee 


KAI: 


kai 


LEE: 
KAI: 


ROL: 
KAI: 

musta+sukkanen ku mä [juttelen+ sun *kans [(hänen kans+ en)* 
[paeweh; 
[£khrrrrsshhhf 
->+katsoo Leenaa----------- +osoit. silmillä R.----- +katsoo pois-> 
*katsoo osoit. suuntaan* 
-h ei anna ei anna [+tota:: (-) + 
->+katsoo Leenaa+pois-> 
[he he he .hhh @se on ku pik[kulapsi@.= 
[<aten>[cäo. 
huomiota 
[wrh, 
=+J00. + 


->+osoit. Rollea pään/silmien liikkeellä+katsoo pois 


Kaisa ja Leena ovat olleet jonkin aikaa puhumatta. Kauempana häkissään 
Rolle tuottaa ensin vaimeita äännähdyksiä (r. 1, 4, 6, 8) ja sen jälkeen 
aiempia voimakkaamman, korkeamman ja pidemmän äänen (r. 10), 
johon Kaisa reagoi (äänen voimistumista on merkitty litteraatissa isoin 
kirjaimin). Hän kääntää katseensa papukaijan suuntaan (r. 11), vaikka 
suoraa näköyhteyttä ei ole, ja tuottaa sitten Rollelle vastauksen (r. 12). 
Katseen suuntaaminen kohti papukaijaa ennen vastausta tekee näky- 
väksi Leenalle, että vuoro on osoitettu papukaijalle. Rolle on tuottanut 
kaksiosaiseksi hahmottuvan vokalisaation | PHÄF-| WA; johon Kaisa 
vastaa | p(h)aivdd p(h)äivää. Kaksitavuisen leksikaalisen aineksen (päi- 
vää) voi ajatella toistavan papukaijan kaksiosaista äännähdystä, ja lisäksi 
Kaisa reduplikoi toistetun aineksen. 

Reduplikaatio ilmentää tässä responsiivisuutta samaan tapaan kuin 
tavallisen tervehdyssekvenssin jälkijäsenessä: Moi! -> Moi moi! (virosta 
ks. Keevallik 2001, 27). Toisaalta reduplikaatiolla eri konteksteissa on 
havaittu myös kytkös toiminnan päättämiseen (esim. Stivers 2004). 
Tässäkin se yhdistyy Rollen huomioinnin päättymiseen; tervehdyksestä 
ei aukene muuta suoraa vuorovaikutusta Rollen kanssa. Ihminen ja 
toislajinen osallistuja ovat kuitenkin sekvenssin ajan olleet jonkinlai- 
sessa vuorovaikutussuhteessa yhteisen, toisiinsa mukauttamansa kie- 
len avulla. Vaikka Kaisa käyttää vastauksessaan ihmiskielen ainesta, 

hän tuottaa sen tavalla, joka lähentyy toislajisen tapaa kommunikoida 
(vrt. Mondémén 2018 esimerkit murinasta). Tarkastelen tuonnempana 
yksityiskohtaisemmin keinoja, joilla kielenaines Kaisan vastauksessa on 
sovitettu lajienväliseen vuorovaikutukseen. Sitä ennen käsittelen kuiten- 
kin vastausta seuraavia sanallistuksia Rollen ääntelyn tarkoitusperistä. 

Vastatervehdyksen jälkeen Kaisa, edelleen Rollen suuntaan kään- 
tyneenä, kutsuu sen ääntelyä höpöttämiseksi ja kieltää sen (r. 12). Hän 
osoittaa puheessaan Rolleen kahtalaista suhtautumista, joiden voi nähdä 
suunnatun eri vastaanottajille. Vastatervehdyksellä Kaisa osoittaa papu- 
kaijalle huomioivansa sen toiminnan. Nimetessään sen höpöttämiseksi 
hän kuitenkin ikään kuin normalisoi tilannetta vieraalle: eläimen ään- 
tely on tavanomaista ja jollakin tavalla epäolennaista eikä edellytä muuta 
reagointia. Tulkinta eläimen mielenliikkeistä on siis jälleen suunnattu 
toiselle ihmisosallistujalle. Se määrittää vieraalle meneillään olevaa tilan- 
netta ja näyttää lajienvälisen kodin toimintatapoja ja eläimen tapojen 
tuntemusta. 

Leena vastaa samanlinjaisella kommentilla (r. 14), jossa hän tarjoaa 
tulkintaa Rollen ääntelystä merkkinä väsymyksestä ja lapsenomaisesta 
unien tarpeesta. Kaisa tarkentaa, että Rolle on mustasukkainen hänen 
keskustelukumppanilleen eli Leenalle, koska ei saa tarpeeksi huomiota 
(r. 15-21). Leena vielä vertaa Rollea pikkulapseen (r. 20). Kuvaus perus- 
tuu inhimillisiin ominaisuuksiin, mutta koska se esiintyy vertauksessa 
(ku (in) pikkulapsi), puhuja nimenomaan osoittaa entiteettien eron. Täl- 
löin on kyse analogisesta inhimillistämisestä, jota on pidetty ihmis- 
keskeisyyden sijaan jopa eläinkeskeisenä puhetapana (Schuurman 2013, 
12)3 

Huomattavaa esimerkissä on myös pronominin hän käyttö (r. 16), 
jolla Kaisa esittää Rollen puhetilanteen osallistujana (Laitinen 2005; 
Seppänen 1998), vaikkakin sivuun jääneenä. Vaikutelmaa vahvistaa 
pronominin käyttö rakenteessa puheaktiverbin yhteydessä. Kuvaus 
mustasukkaisuudesta tehdään se-viittauksella, mutta kuvattaessa viit- 
tauskohteen suhdetta ’juttelemiseen’ vaihtuu pronominiksi hän (ks. 
myös Laitisen tutkimusta he-pronomin käyttötavoista tässä teoksessa). 
Viitatessaan Rolleen sanallisesti Kaisa myös osoittaa kolmesti Rolleen 
päin pään liikkeestä ja/tai katseen suuntaamisesta muodostuvalla eleellä 

(r. 15, 18, 23). Keholliset ja kielelliset viittauskeinot rakentavat Rollesta 
osallistujaa, jolla on oma tahto ja tarpeet. 

Tässä, kuten myös aiemmassa katkelmassa (Esim. 1 Chico), ihmi- 
nen tulkitsee eläimen toiminnan osoittavan, että se tarvitsee huomiota 
häneltä itseltään. Samalla ihminen kuitenkin kieltäytyy antamasta huo- 
miota ja viittaa eläimen tarpeen ilmaisemiseen kielteisesti arvottavilla 
ilmaisuilla (älä höpötä, mustasukkanen). Tämä osoittaa, että suora vuoro- 
vaikutus toislajisen kanssa on tilanteessa sivuroolissa suhteessa ihmis- 
ten väliseen keskusteluun. 

Esimerkin (4) tapaus on sikäli erityinen, että muunlajisen osallistujan 
vokalisaatio itsessään on tässä ihmiskielen elementiksi tunnistettava. Se 
lienee osa lajienvälistä ”jaettua sanavarastoa”, jonka toistelu on vuoro- 
vaikutusrutiini. Kaisa osoittaa tunnistavansa Rollen puheen ihmiskielen 
ilmaisuksi juuri toistamalla vastaavan sanan, ja myös sen kutsuminen 
”höpöttämiseksi” antaa Rollen puheelle ihmiskielimäisen statuksen 
(myös r. 14 Leenan käyttämä verbi lörpöttelee). 

Seuraavaksi siirryn tarkastelemaan Kaisan vuoron prosodisia ja 
foneettisia piirteitä, jotka osaltaan sitovat Kaisan vuoron vastaukseksi 
Rollen vokalisaatioon. 


Prosodisesti sovitettu leksikaalinen reduplikaatio 


Tervehdyssekvenssien analyysi pohjaa näkemyksiin, joiden mukaan pro- 
sodia ei ole vain yksittäisiä puhetoimintoja erottava piirre vaan keino, 
jolla keskustelijat voivat osoittaa suuntautumistaan toistensa toimintaan 
(Couper-Kuhlen 1996, 2001; Szczepek Reed 2007, erit. 33-34; Stevanovic 
2016). Eläimen vokalisaatiota kierrättävissä sekvensseissä esiintyy ilmiö, 
jota voidaan kutsua prosodiseksi sovittamiseksi: puhuja osoittaa vuoronsa 
suhdetta aiempaan kopioimalla siitä vuoroonsa tiettyjä prosodisia piir- 
teitä, kuten äänenkorkeuden, puhenopeuden, rytmin, äänenlaadun tai 
koko lausuman intonaation (prosodic matching, ks. Szczepek Reed 2007, 
35; Weiste & Peräkylä 2014). Prosodinen yhteensovittaminen on taval- 
lista juuri toisen toimintaan vastaavissa vuoroissa, kuten vastaterveh- 
dyksissä, joissa se voi myös yhdistyä saman ilmauksen toistumiseen 

eli leksikaaliseen reduplikaatioon (Szczepek Reed 2007, 104-111, 135-137; 
2012, 25-28). Sovittamisen lisäksi voidaan puhua prosodisesta tyylit- 
telystä, kun puhuja erityisillä keinoilla korostaa tuotettua prosodista 
kuviota (stylization, mts. 91). 

Aineistossa havaitsemani toistetun kielenaineksen tyylitelty prosodi- 
nen sovittaminen eläimen vokalisaatioon perustuu äänenkorkeuden ja 
intonaatiokuvion mukailuun. Lisäksi voidaan havaita sovittamista tuot- 
tamalla samoja säveliä eri korkeudelta, kun puheäänen perustaajuutta 
katsotaan musiikillisesta näkökulmasta (Szczepek Reed 2007, 103-104). 
Prosodinen sovittaminen ei siis tarkoita täsmällistä samankaltaisuutta 
vaan jonkinlaisen suhteellisen ja tunnistettavan vastaavuussuhteen muo- 
dostamista aiempaan prosodiseen kokonaisuuteen. 

Eläimen vokalisaation mukailuun yhdistyy sen vuorosta kierrätetyn 
elementin reduplikaatio (kuten 1p(h)äivää p(h)äivää). Reduplikaatio 
muodostuu, kun puhuja tuottaa elementin kahdesti omassa vuorossaan 
siten, että osat kuuluvat samaan, prosodisesti yhtenäiseen yksikköön 
(Keevallik 2001; Lindström 1999). Kokonaisuutta voi toki pitää myös 
toiston alaan kuuluvana ilmiönä. Selvyyden vuoksi erotan tässä toislaji- 
sen vokalisaation kierrättämisen (Anward 2005) ihmiskielen resursseilla 
ja näin syntyvän kielenaineksen reduplikoinnin keinoina luoda respon- 
siivinen suhde edeltävään vuoroon. 

Kaisan 1p(h)äivää p(h)äivää. mukailee kierrätettävää vokalisaatiota 
1 PHAE| WÄ; ikään kuin intonaatiopiirteiden toistamisella leikitellen niin, 
että vuoro on kokonaisuutena tunnistettavissa Rollen vokalisaation kanssa 
yhteensovitetuksi. Praat-ohjelmalla mitattu perustaajuuskäyrä (kuvio 1) 
osoittaa, miten Kaisan sanaparin aikana tapahtuvat äänenkorkeuden 
muutokset vastaavat papukaijan vokalisaation laskevaa intonaatiota. + 

Papukaijan vokalisaatio laskee noin 270 Hz:stä 230 Hz:iin muodos- 
taen noin kolmen puolisävelaskeleen laskun.5 Kaisa aloittaa vuoronsa 
samalta perustaajuudelta (270 Hz), noin oktaavin ylempää suhteessa 
omaan ympäröivään puheeseensa, ja laskee ensimmäisen päivään 
aikana lähelle korkeutta, jolle Rollen vokalisaatio päättyi. Toisen päivään 
hän tuottaa välillä 255-218 Hz ylös ja alas liukuen ja lopuksi palaten jäl- 
leen noin 230 Hziiin. Rollen ”kaksitavuisesta” vokalisaatiosta kopioitu 
laskeva intonaatio siis jakautuu reduplikoidussa vuorossa portaittain 

Kuvio 1. Rollen ”päivää”. Kuvio 2. Kaisan ”päivää päivää”. 


neljälle tavulle. Kaisa säilyttää Rollen kolme puolisävelaskelta laskevan 
kokonaishahmon samalla kun tyylittelee sen (suhteessa omaan puhee- 
seensa varsin) korkealta alkavaa ja sitten laskevaa intonaatiota hieman 
eri korkeuksilla. Rollen ääntelyn kierrättäminen sanana päivää, sanan 
toistaminen ja prosodisten piirteiden mukailu sitovat Kaisan vuoron vas- 
taukseksi Rollen toimintaan. 


FONEETTISET PIIRTEET 

Vastauksessaan Kaisa tulkitsee Rollen tuottaman äänen tietyksi vokaa- 
lien ja konsonanttien yhdistelmäksi, siis kielentää papukaijan äänte- 
lyn tiettyyn ihmiskielen muotoon ja sisältöön. Samalla hän kuitenkin 
mukauttaa ääntötapaansa lähemmäs papukaijan tuottotapaa (ks. Szcze- 
pek Reed 2007, 54-57). Papukaijalla on omanlaisensa äänielin, syrinx, 
jolla se tuottaa ihmisen äänihuulten värähtelyä vastaavaa perustaajuutta. 
Sen sijaan se ei voi tuottaa esimerkiksi äänteitä [p] ja [v] ihmistä vastaa- 
valla tavalla eli hampaiden, kielen ja huulten liikkeellä. Se tekee kuiten- 
kin jotakin korvaavaa, jolla pystyy tuottamaan näitä muistuttavia äänteitä 
(harmaapapukaijoista Pepperberg 1999).° 

Toislajisen ääntely on tässä esimerkissä jo valmiiksi lähes ihmisosal- 
listujan kieltä: Rollen vokalisaatio on kuulonvaraisesti tunnistettavissa 
sanaksi päivää. Akustisin mittausvälinein tarkastelu osoittaa, että papu- 
kaija tuottaakin lähes ihmispuhujalle (naisen tai lapsen äänelle) taval- 
lisen [ze]:n ja [i]:n kaltaiset äänteet.” Vaikka niissä on poikkeavuuttakin, 
vastaavia piirteitä on havaittavissa myös Kaisan puheessa. Tämä viit- 
taa siihen, että Rolle on saattanut oppia piirteet Kaisalta tai että heidän 
tapansa tuottaa molemminpuoliset tervehdykset on yhdessä muovau- 
tunut. Kaisan vuoro ei esimerkiksi ole selvä ”päivää” vaan p(h)äivää tai 
ehkä vielä oikeammin p(h)äevä:. Ensimmäisen tavun diftongin viimei- 
nen vokaali on lähempänä [e]:tä kuin [i]:tä ja muistuttaa näin Rollen 
vokaaleja. Lisäksi äänteeseen [p] liittyy voimakas ilmavirta ulospäin (lit- 
teraatissa (h)), jonka voi ajatella lähentyvän papukaijan huulettomasti 
tuotetun [p]:n hahmoa. Papukaijan ja Kaisan versiot sanasta päivää vas- 
taavat loppujen lopuksi lähemmin toisiaan kuin Kaisan tuottama äänne- 
yhdistelmä sanan standardinmukaista kirjoitusasua. 


SEKVENSSIN RUTIININOMAISUUS 

Eläimen ääntelyn kierrättämisestä sopivalla hetkellä voi syntyä vuorovai- 
kutuksellinen rituaali eläimen ja sen kodin asukkaiden välille. Tästä todis- 
taa aineistossa se, että Kaisan puoliso Olavi tuottaa Rollelle hyvin samanta- 
paisen vastauksen hetkellä, jolla paikalla on heidän lisäkseen vain kamera. 


(5) — Rolle II 
[PPv.13D sauna190512.MPG 36:06] 


01 ROL: päewäh 
02 (2.0) 
03 ROL: päewh 
04 (3.3) 


05 ROL: —/PÄE|WÄH; 

06 (0.5) 

07 OLA: =>#päi#vää (päijvää. 
08 (0.8) 

09 ROL: paewah; 

Jälleen ihminen vastaa papukaijan voimistuneeseen ääntelyyn sitä vas- 
taavan leksikaalisen aineksen reduplikaatiolla ja ikään kuin leikitte- 
lemällä vokalisaation sävelkululla. Tässä tapauksessa ensimmäinen 
Hpäittvää alkaa verraten matalalta ja on äänenlaadultaan nariseva (mer- 
kitty litteraattiin kahdella #-symbolilla). Jälkimmäisen 1 päi | vää. kanssa 
se muodostaa kuitenkin jälleen Rollen kaksiosaista, korkealta alkavaa 
ja sitten laskevaa intonaatiota mukailevan hahmon. Olavi suuntautuu 
Rolleen vain puheella, sillä hän ei katso tai käänny Rollen suuntaan kat- 
kelman aikana. 

Kuten aiemmassa katkelmassa, Rollen vokalisaatiossa esiintyvät 
vokaalien [æ] ja [i] hahmot. Ääntely PAE alkaa korkeudelta 275 Hz nous- 
ten hieman tavun aikana (295 Hz), minkä jälkeen toinen osa WÄH las- 
kee kokonaisen oktaavin noin taajuudelle 156 Hz. Olavi ei mukauta 
puhettaan yhtä paljon kuin Kaisa mutta lähestyy kuitenkin Rollen ään- 
telyä. (Perustaajuutta ei voi tyydyttävästi mitata tai näyttää kuviona koko 
vuoron osalta taustalla soivan radion aiheuttaman taustahälyn vuoksi.) 
Vuoron molemmissa osissa on laskeva intonaatio. Ensimmäinen päivää 
laskee 90 Hz:stä 80 Hz:iin. Toinen päivää nousee ensimmäisen tavun 
aikana 185 Hziiin, joka on Olavin puheäänelle huomattavan korkea, ja 
toisen tavun aikana laskee lähes viisi puolisävelaskelta korkeuteen 142 
Hz eli lähelle Rollen vokalisaation lopun korkeutta (joka oli 156 Hz). 
Vaikka Olavi ei saavuta Rollen äänenkorkeutta, hän tuottaa voimakkaan 
nousun ja laskun ja siten mukailee Rollen korkealta laskevaa intonaa- 
tiota. Kuten Kaisan tapauksessa, intonaation mukailu vuoron aikana 
sitoo reduplikaation osat yhteen tyylitellen Rollen vokalisaation piirteitä. 

Rollesta voidaan huomata, että sekvenssin jälkeen se tuottaa uuden 
vokalisaation 0,8 sekuntia Olavin vuorosta eli paljon lyhyemmän tauon 
jälkeen kuin aiemmin (vrt. r. 2 ja 4), mikä vaikuttaisi kielivän vastavuoroi- 
sesta orientaatiosta. Kyseessä voi ajatella olevan ns. sekvenssin kolman- 
nen position vuoro. Lisäksi Rollen ääntely kokonaisuudessaan muut- 
tuu voimakkaammaksi verrattuna sekvenssiä edeltävään, mikä antaa 
lisäviitteitä suuntautumisesta Olaviin. Äänenvoimakkuuden muutos 
näkyy äänen aaltomuodosta (kuvio 3). Suurimmat piikit, jotka ilmentä- 
vät suurinta amplitudia, vastaavat Olavin rivin 7 vuoroa ja muut Rollen 
ääntelyjä. 

PPa 13-3 saunal190512 chl 
2143.43199 2179.25971 
0.4002 


Litteraatti 


Rollen voimakkaampaa 
ja tiheämpää ääntelyä 


Rollen ääntelyä 


Time (s) 


Kuvio 3. Äänenvoimakkuus sekvenssin edellä ja jälkeen 


Rolle siis ääntelee useaan otteeseen jo ennen litteroitua katkelmaa, 
mutta Olavin vastauksen jälkeen se tuottaa hieman voimakkaampia 
vokalisaatioita lyhyemmin tauoin. Tarkastelemalla vastaavia piirteitä 
muista aineistoista ja tapauksista voisi tutkia, missä määrin ne ilmentä- 
vät sekvenssien rutiininomaisuutta ja tunnistettavuutta osapuolille. 

Seuraava esimerkki puolestaan havainnollistaa ihmisen ja koiran 
välistä sekvenssiä, joka esiintyy kaksi kertaa peräkkäin. Perhe vieraineen 
on syönyt lounasta terassilla ja on kilistelemässä maljoja. Pentti asettelee 
aineiston äänittämiseen käytettyä äänitallenninta. 


(6) — Hiski 
[PSv. 5G kesä260712.MPG 1:59] 


01 PEN: onks se jedessä; 
02 (0.2) 
03 SAN: on. 

05 
05 
06 


07 
08 


09 
10 


11 
12 
13 

15 


16 
17 

24 
25 

27 
28 

30 
31 


PEN: 
HIS: 
SAN: 


pen 


PEN: 


HIS: 


pen 


PEN: 


SAN: 
HIS: 


pen 


GUI: 

(1.0) 
niin onki joo.= 
=W|AEH o 

no+ni? 


+katsoo Hiskiä-> 


1. sekvenssi 


(0.4) 
+vah +{vath? 
->+..+katsoo pöytään-> 
(0.7) 
W[AEH + 

-->+katsoo Hiskiä-> 2. sekvenssi 
(0.6) 


vah (vah? 
(0.8) 
[cheers. ((kilistelevät laseja)) 
[tWYH (0.3) wrh;+ 
-->+katsoo pöytään-->> 
(0.6) 
proust; 
(0.6) 
sar[avä. 
[woh; 
nhe [he he 
[kippi[::s; 
[kippis. 
(0.2) 
‘kippis |kip[pis. 
[*WYH, 


*nousee, siirtyy kauemmas, katsoo pihalle-->> 


@ihhahhaa@. 

(0.4) 

[noni; 
[I£ihhahhaa£; 

ih- ha ha ha ha ha 


ELÄIN KIELELLISEN VUOROVAIKUTUKSEN OSALLISTUJANA 77 


https://doi.org/10.21435/skst.1474 


Hiski-koira istuu terassilla pöydän vieressä eikä käänny katsomaan ruo- 
kailijoita kohti vaan haukahtelee pihan suuntaan. Pentti ryhtyy vastaa- 
maan Hiskin haukkuihin, ja näin muodostuu kaksi peräkkäistä, vierus- 
parinomaista rakennetta (r. 5 & 8; 10 & 12). Molemmissa Hiski tuottaa 
yksiosaisen haukun, johon Pentti vastaa kaksiosaisella imitatiivisella 
interjektiolla vah vah (imitatiiveista ks. Jääskeläinen 2013). Vastatessaan 
Pentti katsoo kohti Hiskiä ja sekvenssien välissä kääntyy kohti pöytää (r. 
8), kun taas Hiski ei katso Penttiä koko aikana. 

Kahden sekvenssin jälkeen Hiski tuottaa jälleen yksiosaisen vokali- 
saation (r. 15). Täsmälleen samaan aikaan (päällekkäisyys merkitty haka- 
sulkeilla) Sanna sanoo cheers (r. 14) toteuttaen rivillä 6 ennakoidun siirty- 
män maljojen kohottamiseen. Päällekkäisten vuorojen tuottohetki voidaan 
nähdä sekventiaalisena paikkana, jossa sekvenssi Hiskin ja Pentin välillä 
voisi jälleen kertautua, jos Pentti taas toistaisi haukun. Sannan vuorosta 
alkaa kuitenkin maljojen kilistely ihmisosallistujien kesken. Hiski puo- 
lestaan tuottaa yhden vaimean ja lyhyen äännähdyksen (r. 15 wrh), jonka 
jälkeen myös Pentin huomio siirtyy lasien kilistelyyn. Kilpailevan toiminta- 
linjan edetessä Pentti siis käsittelee haukkusekvenssiä päättyneenä. Ajalli- 
sesti tämä kytkeytyy hetkeen, jolloin haukkusekvenssin toisteinen, rytmi- 
nen rakenne (yksi haukku ja reduplikoitu vastaus) hajoaa koiran tuottaessa 
aiemman perään yhden matalamman ja vaimeamman haukahduksen. 
Hiskin vaimeampi haukku ikään kuin irtautuu sekvenssin rakenteesta ja 
rytmistä, ja Pentin voidaan katsoa orientoituvan tähän vetäytymällä itse- 
kin. Ääntelystä koostuvan toiminnan sekventiaalisessa rakenteessa on siis 
viitteitä koiran ja ihmisen vastavuoroisesta suuntautumisesta toimintaan. 

Esimerkissä toistuu aiemmista katkelmista tuttu ilmiö, jossa ihminen 
reduplikoi eläimen vokalisaatiosta kierrättämänsä yksitavuisen aineksen 
mukaillen sen prosodisia ja äänentuotto-ominaisuuksia. Kuulonvarai- 
nen vaikutelma on, että Pentti sovittaa kaksiosaiset vuoronsa Hiskin 
haukkuihin tuottamalla haukkua tavoittelevan äänenkorkeuden nousun, 
joka kasvaa vuoron ensimmäisestä jälkimmäiseen osaan. Paljon Hiskiä 
matalammalta tuotettu ensimmäinen osa puolestaan korostaa vaikutel- 
maa jälkimmäisen osan korkeudesta. Sovittamisesta saadaan viitteitä 
myös akustisella analyysilla.* 

Kuvio 4. Haukkusenvenssi 1: Hiski Kuvio 5. Haukkusekvenssi 1: Pentti 

Kuvio 6. Haukkusekvenssi 2: Hiski Kuvio 7. Haukkusekvenssi 2: Pentti 

Hiskin haukun intonaatio on molemmilla kerroilla nouseva. Ensimmäi- 
nen haukku (r. 5) nousee 300 Hz:n paikkeilta 390 Hziiin (ks. kuviota 4). 
Pentin vastauksessa (r. 8) ensimmäinen osa alkaa matalalta ja nousee 
hieman (127 Hz:stä 150 Hz:iin), mutta sen reduplikaatio nousee 140 
Hz:stä jo seitsemän puolisävelaskelta 210 Hz:n paikkeille (ks. kuviota 
5). Pentti sovittaa siis vuoronsa Hiskin haukkuun (joka on paljon hänen 
omaa puheääntään korkeampi) tuottamalla voimakkaan äänenkorkeu- 
den nousun siten, että yksiosaisen haukun mukailu kattaa kaksiosaisen 
vastausvuoron. 

Sovittamista voidaan tarkastella myös musiikillisen sävelasteikon 
avulla. Pentti tuottaa vuoron oktaavin verran Hiskin haukkua alempaa 
siten, että vuoron osat vastaavat Hiskin haukun matalinta ja korkeinta 
säveltä. Tämä on esitetty kuviossa 8. 


Kuvio 8. 
Hiski (r. 5) Pentti (r. 8) 
WAEH vah vah 
Perustaajuus (Hz) | ~300 > -390 127 — 150 140 — ~210 
Savel D/D#4 > G4 C#3 — D/D#3 C#3 — G#3 


Hiskin haukun perustaajuus vastaa likimain nousua sävelestä D4 tai 
D#4 säveleen G4. Pentin vuoron molemmat osat alkavat oktaavia alem- 
man C#3-sävelen paikkeilta ja nousevat siten, että ne saavuttavat omassa 
oktaavialassaan Hiskin haukun alinta (D/D#) ja korkeinta (G) vastaa- 
vat sävelet (oktaavialat on merkitty numeroilla 3 ja 4).9 Reduplikoitu 
vuoro on siis sovitettu suhteellisesti Hiskin haukun äänenkorkeuteen. 
Haukusta kopioidut piirteet jakautuvat vuoron kahden osan välille niin, 
että ne yhdessä mukailevat Hiskin nousevaa intonaatiohahmoa. Kuten 
kuviot 6 ja 7 osoittavat, toinen sekvenssi jäsentyy hyvin samaan tapaan." 

Pentin ääntely muistuttaa koiran vokalisaatiota myös siltä osin, että 
erityisesti reduplikaation jälkimmäisessä osassa on osin soinniton fonaa- 
tio. Kuulohavaintoa voisi kuvata eräänlaiseksi murahdukseksi. Siinä 
on kuitenkin kuultavissa myös onomatopoeettinen interjektio, jossa 

vokaalina on [a]: vah vah. Suomessa tavanomainen tapa esittää koiran 
ääntely on ”vuh vuh” tai ”hau hau”. Pentin interjektio sen sijaan näyt- 
täisi olevan paikallisesti sovitettu Hiskin haukkuun, johon sisältyy soin- 
nittomien osien ohella lähinnä äänteen [a] tai svaavokaalin [9] kaltainen 
soinnillinen hahmo. Näin ajatellen Pentti siis vuorossaan yhtäältä kie- 
lentää kuulohavaintonsa koiran ääntelystä tietyksi vokaaliksi ja toisaalta 
lähentyy koiran soinnitonta ja murahtavaa, käheää ääntelyä. 

Muut pöydän ympärillä istuvat eivät osoita huomiota Pentin ja His- 
kin vuorottelulle, mutta kilistellessään maljoja he tuottavat erikielisiä 
maljannostotervehdyksiä. Raili huudahtaa viimeisenä hevosen ääntä 
kuvastavan interjektion (r. 27). Tämä liittynee siihen, että laseissa on 
hevosaiheinen kuviointi ja Raili on aiemmin ilmoittanut, että nyt nos- 
tetaan ”hevosmaljat”. On kuitenkin myös mahdollista, että hirnahdus 
implisiittisesti kommentoi Pentin haukahtelua. Myös Sannan tokaisussa 
noni? (r. 6) on samantyyppinen korkea ja nouseva intonaatio kuin Hiskin 
ja Pentin ympäröivissä vokaalisaatioissa. 

Kaikissa tervehdyssekvensseissä ihmisosallistuja nostaa vastaterveh- 
dyksen ensimmäisen tai reduplikoidun osan lähelle eläimen vokalisaa- 
tion paljon korkeampaa perustaajuutta. Puhe voi nousta jopa täsmälleen 
samalle tasolle kuin eläimen vokalisaatio, kuten esimerkissä (4) (Rolle 
I, 270 Hz), jolloin prosodinen yhteensovittaminen koskee vahvimmin 
perustaajuutta. Muissa tapauksissa sovittaminen koskee selvemmin into- 
naatiota (nousevaa tai laskevaa). Tähän voi liittyä se, että puhuja sovit- 
taa vuoroaan eläimen vokalisaatioon tuottamalla sitä vastaavia säveliä 
eri korkeudelta. Lisäksi sovittaminen koskee äänteiden ominaisuuksia. 
Eläimen vokalisaatioon sovitettu vuoro ei missään tapauksista ole täs- 
mällinen kopio, vaan puhuja mukailee ja muovaa eläimen vokalisaation 
hahmoa käyttäen reduplikaatiorakennetta sovittamisen alustana. Tämä 
tekee vuoroista toimintoina toistoa hyödyntäviä vastauksia ennemmin 
kuin pelkkiä imitaatioita. Responsiivisuuden lisäksi sovittaminen ilmen- 
tää yleisemmällä tasolla vuorovaikutuksellisen ja sosiaalisen yhteyden 
luomista. 

Vihelmaa (2015, 2018) kutsuu eläimen äänen foneettisen muodon 
rekonstruktiota ihmiskielelle interformaaliseksi kääntämiseksi. Tätä käsit- 
teistöä käyttäen voi sanoa, että foneettinen mukauttaminen tuottaa 

ikonisen kuvan eläimen äänestä (esim. soinnittomuus), kun taas into- 
naatiohahmon mukailu on diagrammi eli heijastaa eläimen vokalisaa- 
tion osien suhdetta, kuten sen nousuja tai laskuja (ks. myös Jääskeläi- 
sen tutkimusta tässä teoksessa). Mondémé (2018) puolestaan kutsuu 
koiran kommunikaation jäljittelyä vokaalisesti ja kehollisesti (ei-kielelli- 
sesti) morfismiksi. Mondemen esimerkkitapauksessa koira tuo kuononsa 
lähelle ihmisen kasvoja ja ihminen vastaa koiran lähestymiseen suul- 
laan: hän tuo kasvonsa kohti koiran kuonoa, laittaa suunsa suppuun ja 
murisee, paljastaa hampaansa ja kalisuttaa niitä. Omassa aineistossani 
olen käsitellyt selvemmin kielellisiä vastauksia, joissa kuitenkin lähen- 
nytään toisenlajisen osallistujan kommunikaatiotapaa. Vihelmaa ja Mon- 
démé kuvaavat merkin muodon säilyttämistä tai tavoittelua toisen lajin 
repertuaaria mukailevin resurssein. Tässä olen tarkastellut sekä toisen 
tuottaman muodon tavoittelua että muovaamista ja sitä, miten tällainen 
luova jäljittely jäsentyy toimintasekvenssiksi, jonka myötä toistetulle toi- 
minnalle annetaan tietynlainen sosiaalinen merkitys. 

Mitä tämä sekvenssin takautuvasti synnyttämä toiminta sitten on? 
Tutkimani ”tervehdyssekvenssit” eivät liity vuorovaikutuksen avauksiin 
(vrt. Kendon & Ferber 1973). Sen sijaan niillä ilmennetään ennemmin 
juuri sitä, että ollaan läsnä ilman, että tilanne osapuolten välillä etenisi. 
Voi ajatella, että toistetun elementin reduplikaatio ilmentää jopa ihmisen 
toppuuttelevan eläimen oletettuja vuorovaikutusyrityksiä (vrt. joo joo). 
Ihminen kuitenkin myös osoittaa huomioivansa toisen läsnäolon ja teot, 
vaikka ei vastaisi niihin muulla tavalla. Tässä voi hyödyntää antropologi 
Bronislaw Malinowskin (1923) faattisen yhteyden (phatic communion) käsi- 
tettä. Sillä viitataan puheeseen ”puheen vuoksi”, jonka tehtävä on ensi- 
sijaisesti sosiaalisen suhteen ja vuorovaikutuskanavan ylläpitäminen, ei 
sisällöllinen (esim. kiteytyneet ilmaukset ja tervehdykset, Mitä kuuluu? 
-kysymykset, small talk). Tällaisella puheella ja tavoilla vastata siihen osal- 
listujat neuvottelevat siitä, millainen vuorovaikutustilanne ja toiminta 
on kyseessä ja millainen suhde osallistujilla on (Coupland, Coupland & 
Robinson 1992). Esimerkkikatkelmien ihmisosallistujat osoittavat ole- 
vansa myös äänellisesti ja kielellisesti läsnä toisenlajisille. Kielenainek- 
sen symbolinen merkitys ei ole pääosassa vaan se kantaa muuta, iko- 
nista ja indeksikaalista merkitystä, tässä tapauksessa responsiivisuutta ja 

sekventiaalista kytköstä eläimen vokalisaatioon. Tarkasteltu käytänne on 
erilainen kuin useammin tutkittu hellittelypuhe eläimille. Aineistoni ter- 
vehdyssekvenssi on ennemmin humoristinen ja leikillinen. Tässä mie- 
lessä se kutsuu toisia ihmisosallistujia voimakkaammin sivustakuuli- 
joiksi kuin selvästi ”hellivä” eläimelle suunnattu affektinen puhetapa. 

Katkelmissa nähdään, että vaikka eläimet viettäisivät jatkuvasti aikaa 
ihmisten lähettyvillä liikkuen tai äännellen, niiden toiminta nousee 
vuorovaikutuksessa käsiteltäväksi vain tietyissä tilanteissa. Yleisempi 
kysymys koskeekin sitä, millaisten tapahtumien myötä ihminen ryhtyy 
vastaamaan eläimen ääntelyyn tai muuhun toimintaan. Katkelmassa (4) 
Kaisan ja Leenan vuoroissa on viittauksia siihen, että Rollen ääntely on 
jatkunut jo pidempään (höpöttää, frekventatiivijohdos lörpötellä). Kaisa 
vastaa kuitenkin vasta Rollen astetta äänekkäämpään vokalisaatioon 
rivillä ro. Myös katkelmissa (5) ja (6) vaikuttaa ilmeiseltä, että äänen voi- 
mistuminen kutsuu ihmisen huomion ja kommentoinnin. Katkelmassa 
(1) taas vieras näki Chicon tulevan sisään, mistä kommentointi alkoi. 
Jonkinlainen korostuneisuus tai muutos eläimen toiminnassa suhteessa 
ympäristöön ylittää ihmisosallistujan huomiokynnyksen. 

Myös ihmisosallistujien meneillään oleva toiminta vaikuttaa siihen, 
milloin huomioinnille syntyy paikka. Vaikuttaa siltä, että ihminen vastaa 
eläimelle silloin, kun se sopii meneillään olevan keskustelun ja toimin- 
nan vaiheeseen, esimerkiksi kun keskustelu on hetkeksi tauonnut tai 
taitekohdassa (Bergmann 1990; Egbert 1997). Yhtäältä tämä on ihmis- 
keskeinen perusta huomion jakamiselle mutta toisaalta myös toisenlaji- 
sen toimintaan tilanteisesti sopeutuva orientaatio. Voidaan tietenkin poh- 
tia myös toisin päin, missä määrin muunlajiset läsnäolijat ovat yhteiselon 
myötä oppineet tulkitsemaan ihmisen saatavuutta tietyissä tilanteissa. 

Vaikka onkin vaikea osoittaa, että toislajiset varsinaisesti orientoi- 
tuisivat vuorotteluun ihmisten kanssa kuvatussa sekvenssissä, voidaan 
keskustelunanalyyttisen tarkastelun avulla tehdä alustavia huomioita 
toiminnan ajallisesta koordinaatiosta ja siitä, mikä yksityiskohtien jäsen- 
tyneisyyden perusteella vaikuttaa jaetulta orientaatiolta. Edellä pohdit- 
tiin, ilmentävätkö Hiskin irtautuminen sekvenssin rakenteesta tai Rol- 
len intensiivisemmäksi muuttuva ääntely vastavuoroista orientaatiota 
ihmisten ääntelyyn. Analyysissa on kuitenkin syytä kyseenalaistaa, missä 


ELÄIN KIELELLISEN VUOROVAIKUTUKSEN OSALLISTUJANA 83 


https://doi.org/10.21435/skst.1474 


määrin äänen tai muiden kehollisten resurssien käyttö on verrattavissa 
ihmisten välisessä vuorovaikutuksessa havaittuihin säännönmukaisuuk- 
siin. Koirien katsekäyttäytymisestä sosiaalisissa tilanteissa on osoitettu, 
että koirat voivat seurata ihmisen katsetta ja katsovat kuvista sosiaalisia 
tilanteita mieluummin kuin ei-sosiaalisia (Törngvist ym. 2015). Käsitte- 
lemissäni videokatkelmissa koiran pään liikkumista näyttäisi toisinaan 
kuitenkin johtavan hajuaisti (kuonon suuntaaminen havainnon lähtee- 
seen) tai kuuloaisti (korvien suuntaaminen), eikä katseen suuntaami- 
sesta (joka myös edellyttää pään liikettä) näin ollen voi välttämättä tehdä 
suoria päätelmiä sosiaalisesta orientaatiosta. 


Lopuksi 


Muunlajiselle eläimelle ja eläimestä puhumisella on aineistossa erilaisia 
tehtäviä. Mielentilan tai ominaisuuden sanallistuksilla voidaan sekä käsi- 
tellä eläimen toimintaa ongelmallisena että osoittaa sille ymmärrystä. 
Tarkastelluissa tapauksissa puhujat vastaavat tällaisella puheella toisen 
ihmisosallistujan suhtautumiseen eläintä kohtaan tai ennakoivat sitä. 
Toislajiselle kohdistetulla havaintoa osoittavalla kysymysvuorolla taas 
puhuja vaikuttaa ensi katsomalla osoittavan rajallista ymmärrystään 
eläimen havainnosta (haju, ääni), mutta tämäkin käytänne voi liittyä toi- 
minnan selittämiseen suhteessa johonkin odotuksenmukaiseen käyttäy- 
tymiseen (rauhassa odottaminen, rapsutusten hyväksyminen). Toislaji- 
sen vokalisaatioon vastatessaan ihmisosallistuja ryhtyy leikittelevään ja 
rutiininomaiseen suoraan vuorovaikutukseen eläimen kanssa sekven- 
tiaalisen rakenteen kautta. Toisin sanoen katkelmat osoittavat kielen ja 
vuorovaikutuksen rakenteiden eri tasoilla toteutuvaa suuntautumista 
lajienväliseen vuorovaikutukseen. 

Ihminen tulkitsee toislajisen eläimen toimintaa vaihtelevista asemista 
ja määrittää eriasteisesti sen merkitystä. Hän voi esiintyä osallistujana, 
joka tietää toisen kokemuksesta ja selittää sen toimintaa, toisen tarkkai- 
lijana tai aktiivisena osapuolena, joka osallistuu toisen aloittamaan toi- 
mintaan. Kun puhuja sanallistaa toisenlajisen eläimen mielenliikkeitä, 
hän osoittaa tietoaan sen kokemuksista ja tarkoitusperistä ja käyttää tätä 

tietoa selityksenä toiselle ihmiselle. Sen sijaan muotoillessaan eläimelle 
kysymyksiä tämän havainnosta ihminen ei väitä tietävänsä toisen koke- 
musta vaan osoittaa ainoastaan ymmärtävänsä, että toiminnan moti- 
vaationa on jokin aistihavainto. Tervehdyssekvensseissä taas ihmisen 
asema toisenlajisen tarkkailijana jää taka-alalle. Hänestä tulee vastaan- 
ottaja toisenlajisen aloittamalle toiminnalle, jolle luetaan jaettu merkitys. 
Näissä tapauksissa ihminen myös eniten mukautuu eläimen toimintaan 
tuottamalla vastauksen ja lisäksi muokkaamalla sitä lähemmäs toisen- 
lajisen kommunikointitapaa. 

Sanallistuksissa ja tervehdyssekvensseissä ihminen käsittelee toislaji- 
sen toimintaa itselleen kohdistettuna. Hän vastaa siihen eri tavoin (selit- 
täen tai osallistuen) ja samalla välittää paikalla oleville muille ihmisille 
suhdetta eläimen kanssa ja henkilökohtaista, totunnaisuuteen ja tuttuu- 
teen perustuvaa muunlajisen ymmärtämistä. Erityisesti sanallistuksissa 
näkyy, että ihminen ei välttämättä kuitenkaan tarjoa toisen tarpeeseen 
vastaavaa toimintaa eikä esimerkiksi pyri helpottamaan mustasukkai- 
suutta tai hellyydenkipeyttä. Sellainen ehkä liitetään toisenlaiseen het- 
keen, jolloin vieras ei ole paikalla. Myös havaintoa koskevat kysymykset 
antavat toisen toiminnalle merkityksen tuon havainnon huomaamisen 
kautta. Näissä tapauksissa ihminen on vähiten toiminnan vastaanottajan 
roolissa, sillä hän ei käsittele eläimen toimintaa itseensä kohdistuvana 
eikä osoita ymmärrystään sen sisällöstä. Tervehdyssekvensseissä merki- 
tyksen muodostuminen sekventiaalisesti on selvintä. Selittämisen sijaan 
ihmisosallistuja muotoilee vastauksensa hyödyntäen responsiivisuutta 
ilmentäviä keinoja: reduplikoitua toisen vokalisaation kierrätystä ja eri- 
tasoista prosodista yhteensovittamista. Kieli esiintyy kaikissa käsitellyissä 
toiminnoissa tulkinnan välineenä, jolla puhuja eri tavoin lähentyy toisen- 
lajisen maailmaa. 

Tilanteissa näkyy eläimen roolin rinnakkaisuus suhteessa huolen- 
pitäjään ja suhteessa tilanteen monenkeskiseen osallistujien asetelmaan, 
jossa muilla ei ole samanlaista henkilökohtaista suhdetta eläimeen. Tois- 
lajista eläintä koskeva puhe voi asettaa paikalla olevat ihmisosallistujat 
yleisökseen eri tavoin: eläintä kuvaavat sanavalinnat voivat normalisoida 
ja selittää lajienvälisen yhteisön toimintatapoja ja eläinvastaanottajan 
puhuttelu nimellä voi osoittaa erityistä suhdetta siihen. Toiminnan 

selittäminen, huomioiminen ja siihen vastaaminen tekevät kaikki omalla 
tavallaan lajienvälistä suhdetta näkyväksi muille läsnäolijoille. Elaimeen 
suuntautuva kehollinen toiminta voi olla joko samansuuntaista tai eri- 
suuntaista puheen kanssa. Samaan aikaan voidaan osoittaa vieraalle jul- 
kista kuvaa kodin käytänteistä (esim. suhteessa eläimille sallittua käyt- 
täytymistä koskeviin sosiaalisiin normeihin) ja olla kahdenkeskisessä 
kehollis-kielellisessä vuorovaikutuksessa eläimen kanssa (esim. vasta- 
vuoroinen katse tai tervehdys) (ks. myös Mondémé 2020, 192). 

Toislajinen osallistuja esiintyy tapauksissa aktiivisena toimijana, 
jonka intressien ihminen esittää (kysymyksiä lukuun ottamatta) koh- 
distuvan pitkälti itseensä. Tämä ilmentää yhtäältä egosentristä näkökul- 
maa ja toisaalta kokemusta kattavasta vastavuoroisesta sosiaalisuudesta, 
jossa toislajisella on tähän sosiaaliseen suhteeseen kytkeytyviä yksi- 
löllisiä kokemuksia, tarpeita ja tapoja. Tässä tarkasteltu aineisto eroaa 
monista aiemmista tutkimuksista siinä, että vuorovaikutustilanteet eivät 
keskity erityiseen lajienväliseen aktiviteettiin, esimerkiksi leikkimiseen 
tai hoitamiseen, vaan läsnä oleva toislajinen nousee oman toimintansa 
myötä ihmisten puheeseen ja vuorovaikutuksen osallistujaksi hetkelli- 
senä sivujuonteena. Näiden tilanteiden tarkastelu valaisee ehkä perifeeri- 
seltä vaikuttavia ja siksi helposti näkymättömiin jääviä käytänteitä, jotka 
kuitenkin jatkuvasti ylläpitävät monilajista yhteisöä ja muovaavat osallis- 
tujiensa mahdollisuuksia toimia jaetussa ympäristössä. Ihmisosallistu- 
jien puheeseen keskittyvä analyysi on myös paikallaan osoittamaan siinä 
näkyviä valta-asemia suhteessa eläinosallistujiin. 


VIITTEET 


1 Mitchell ja Hamm kritisoivat ajatusta, että psykologisoivan tulkinnan taustalla olisi 
ihmisten käsitys tietyn lajin älyllisistä kyvyistä, jonka perusteella evoluutiossa lähinnä 
ihmistä olevat lajit olisivat helpommin tulkittavissa ihmisenkaltaisen ajattelun 
kautta. He toteavat koeasetelmaansa perustaen, että kun katsotaan yksittäisiin 
toimintatilanteisiin kytkeytyviä tulkintoja, eivät ihmisten psykologisoivat tulkinnat 
juuri eroa lajista toiseen (saukko vs. simpanssi), eivätkä ne näin ollen riipu lajin 
oletetusta samankaltaisuudesta ihmisen kanssa. Psykologisoinnin tai siihen kytkeytyvän 
samastumisen ei näin ollen voi katsoa perustuvan inhimillisten ominaisuuksien 
siirtämiseen toiseen lajiin (tämän osoittaa myös Peltola 2018). Ihmisten käsitystä 

eläinten psykologiasta tutkitaan kuitenkin usein tilanteesta irrotettuja yleisiä käsityksiä 
kartoittamalla (esim. Kupsala ym. 2016). 

Käytän tässä lemmikin ”omistajasta” vaihtoehtoista ilmaisua ”huolenpitäjä” 

(vrt. englannin caretaker). Sanavalinnasta ks. Koski & Bäckman (2012, 24). 

Jos ajatellaan, että puheaktiverbien käyttö eläimistä on ylipäätään metaforista, sitäkin 
voidaan pitää analogisena inhimillistämisenä eikä varsinaisena antromoporfismina 
(Schuurman 2013). 

Lukua ja/tai siinä esitettyä prosodista analyysia ovat kommentoineet tutkimuksen eri 
vaiheissa Kieli ja eläin -teoksen tekijät sekä Elizabeth Couper-Kuhlen, Richard Ogden, 
Melisa Stevanovic, Minnaleena Toivola ja Martti Vainio. Kiitän heitä kannustuksesta 
aiheen työstämiseen sekä monista arvokkaista huomioista ja konkreettisesta avusta 
analyysissa. Mahdolliset puutteet tai virheet ovat luonnollisesti omalla vastuullani. 
Perustaajuuden muutoksen suhteuttamisessa sävelaskeliin on käytetty muunninta 
osoitteessa http://www.homepages.ucl.ac.uk/-sslyjit/speech/semitone.html. Viitattu 
3.9.2021. 

Harmaapapukaijoja tutkineen Irene Pepperbergin (1999) mukaan sekä ihminen että 
papukaija kartoittavat toistensa puheessa foneemeja ja suhteuttavat niitä toisen 
puheessa erillään omasta systeemistään, mikä mahdollistaa niiden tulkitsemisen 
tietyiksi äänteiksi ja edelleen vastaavien äänteiden tuottamisen toisin keinoin. Ihmiset 
tunnistavat papukaijojen ääntelystä tiettyjä äänteitä ja sanoja, vaikka niiden ilmentymät 
eroaisivat ihmisen tuottamista suurestikin. Rollen ääntelyn tunnistaminen sanaksi 
päivää perustunee osin tiettyjen piirteiden kuulemiseen ja sanan käyttämiseen niiden 
lähimpänä ihmiskielisenä vastineena, osin tervehdysten toistuvuuteen. 

Arviot äänteiden vokaali-identiteetistä perustuvat havainnointiin Praat-ohjelmalla, jonka 
avulla on tarkasteltu äänteiden formantteja (taajuusalueen korostuneet kohdat, jotka 
näkyvät ohjelmassa amplitudihuippuina). Kiitän erityisesti Martti Vainiota foneettisiin 
piirteisiin liittyvistä huomioista ja akustisista analyyseista. Litteraatissa esitetyt äänteet 
eivät ole tarkkoja vastineita äänteiden laadusta. 

Ihmisen havaitsema puheääni syntyy äänihuulten värähtelystä, joka saa aikaan 
periodisen ääniaallon. Äänihuulten värähtelyn tiheys eli perustaajuus havaitaan 
äänenkorkeutena. Äänentaajuutta mitataan laskemalla äänihuulten värähtely sekunnin 
ajalta, ja se ilmoitetaan hertseinä (Hz). Koiran ääni on katkelmassa suurelta osin 
soinniton ja käheä. Siinä ei esiinny selvää äänihuulten värähtelyä, jonka periodisten 
ominaisuuksien perusteella äänenkorkeutta voitaisiin luotettavasti mitata käytetyllä 
ohjelmistolla. Mittausvirheiden vaara on olemassa sekä tässä että papukaijan kohdalla 
ja yleisesti taustahälyn vuoksi, sillä aineistoa ei ole alun perin kerätty prosodian 
tutkimukseen. Käytänkin tässä akustista analyysia lähinnä kokeilumielessä sekä 
testaamaan ja tukemaan kuulonvaraisia havaintoja. 

Ks. vastaavuustaulukkoa Szczepek Reed (2007, 105). 

Vastaavista sekvensseistä voitaisiin tutkia tarkemmin myös musiikillisten intervallien 
sovittamista eli sitä, miten osapuolten ääntelyissä esiintyvien sävelten muodostamat 
intervallit vastaavat toisiaan (Szczepek Reed 2007, 104-111). 

Liite 1. Litterointimerkit 


Puheen litterointimerkit (ks. Stevanovic & Lindholm 2016, liite 1) 
Sävelkulku ja sävelkorkeus 


Prosodisen kokonaisuuden lopussa: 
laskeva sävelkulku 

; lievästi laskeva sävelkulku 

, tasainen sävelkulku 

> nouseva sävelkulku 


Prosodisen kokonaisuuden sisällä tai alussa: 

1 seuraava tavu sanottu ympäröivää puhetta korkeammalta 

11 jakso nuolien sisällä sanottu ympäröivää puhetta korkeammalta 
| seuraava tavu sanottu ympäröivää puhetta matalammalta 

| 4 = jakso nuolien sisällä sanottu ympäröivää puhetta matalammalta 


Muita puheen tuottopiirteitä 

=e ympäröivää puhetta vaimeammin sanottu jakso 
JOO ympäröivää puhetta äänekkäämmin sanottu jakso 
>< ympäröivää puhetta nopeammin sanottu jakso 
<> ympäröivää puhetta hitaammin sanottu jakso 
heti äänteen painotus 

eni äänteen venytys 
HH = nariseva ääni 
O (O äänenlaadun muutos 


Hengitys ja nauru 

hhh — sisäänhengitys (yksi h vastaa n. 0,1 sekuntia) 

hhh. uloshengitys 

joo sana lausuttu sisäänhengittäen 

hehe naurua 

e(h)i uloshengitystä sanan sisällä, useimmiten kyseessä nauraen 
sanottu jakso 


££ hymyillen sanottu jakso 


Päällekkäisyydet ja tauot 

[ päällekkäispuhunnan alku 

] päällekkäispuhunnan loppu 

(.) mikrotauko (alle 0,2 sekuntia) 

(0.4) mikrotaukoa pidempi tauko sekunnin kymmenesosina 
= kaksi puhunnosta liittyy toisiinsa tauotta 

Muita merkintöjä 

jo- sana jää kesken 

(onko) epäselvästi kuultu jakso 

(-) sana, josta ei ole saatu selvää 

(--) — pitempi jakso, josta ei ole saatu selvää 

(()) — litteroijan muita kommentteja ja selityksiä tilanteesta 


Multimodaaliset litterointimerkit (ks. Harjunpää, Svinhufvud & 

Mondada 2019) 

** = Kehollinen toiminta merkitään 

++ kahden samanlaisen symbolin väliin (erilainen symboli jokaista 
osallistujaa varten) ja kohdennetaan vastaavien puhejaksojen/ 
taukojen kanssa. 

*---> — Merkitty toiminta jatkuu toisella rivillä 

--->* seuraavaan samanlaiseen symboliin saakka. 

Toiminta on alkanut ennen aineistokatkelman alkua. 

Toiminta jatkuu aineistokatkelman päätyttyä. 

Liikkeen valmisteluvaihe 

Liikkeen huipentuman saavuttaminen ja ylläpito 

Liikkeen vetäytymisvaihe 

Kehollisen toiminnan tuottajan tunnisteen kolme alkukirjainta 
merkitään, jos eri kuin senhetkinen puhuja. 

Pysäytyskuvan tarkka ajoitus merkitään 

meneillään olevaan vuoroon ristikkomerkillä. 

Koirien aloittamien ulkoiluleikkien 
lajienvälisestä ryhmädynamiikasta 


Mika Simonen 
O https://orcid.org/0000-0003-0004-9165 


Johdanto 


Ihmisten ja koirien päivittäisiin toimintoihin kuuluu ulkoilu. Ulkoilutta- 
jat liikkuvat koiriensa kanssa monenlaisissa maastoissa, ja usein koirat 
ovat hihnan päässä. Ulkoilu tiettyine reitteineen voikin olla monelle koi- 
ralle osa päivittäistä rutiinia. Siihen voi liittyä leikkejä, joilla harjaannu- 
tetaan koiran monenlaisia taitoja ja pidetään yhdessä hauskaa. Leikeillä 
myös vahvistetaan ulkoiluttajan ja koiran välistä luottamussuhdetta (esim. 
Kaimio 2007, 189-203). Jonkin verran tiedetään ihmisten kannustimista 
ja tavoista aloittaa leikki koiransa kanssa, oli kyseessä sitten koiran kas- 
vatukseen tai yhteiseen ajanviettoon liittyvä toiminta. Eläintenkouluttaja 
Tuire Kaimion (2007, 195, 200) mukaan koirat esimerkiksi ymmärtävät 
ihmisen kumarruksen toimivan leikkiin kutsuna. Vähemmän tiedetään 
koirien aloitteellisesta kyvystä käynnistää leikki ulkoiluttajansa kanssa. 
Voisi ajatella ihmisten tai koirien tekevän aloitteen leikkiin ja toislaji- 
sen vastaavan tähän aloitteeseen myönteisesti tavalla tai toisella ja lisäksi 
punnitsevan vaikkapa ajankohdan sopivuutta leikille. Kotioloissa koira 
saattaa tuoda pallon tai kepin perheenjäsenelle ehdottaen siten leikkiä 
(Goode 2007). Mutta millaisia leikkejä voi muodostua koirien tekemistä 

aloitteista osana ulkoilua? Tässä tutkimuksessa perehdytään tähän kysy- 
mykseen seuraamalla kahden koiran ulkoilua ulkoiluttajansa kanssa. 

Leikin piirteitä hahmottaessaan historioitsija Johan Huizinga (1949, 1, 
13) katsoi leikin — niin ihmisten kuin eläinten — olevan vapaaehtoista toi- 
mintaa, joka eroaa tavanomaisesta elämästä olemalla muuta kuin vaka- 
vaa: leikkiin osallistujat uppoutuvat leikkiin, leikkiin ei liity taloudellista 
voiton tavoittelua ja leikki etenee tiettyjen sääntöjen mukaan ajassa ja 
tilassa. Tässä tutkimuksessa perehdytään viimeksi mainittuun eli siihen, 
miten lajienvälinen leikki muodostuu ajassa ja tilassa eteneväksi oma- 
lakiseksi kokonaisuudeksi. 

Huizingalle leikit pitävät sisällään tiettyjä sääntöjä, joiden mukaan 
asioiden täytyy tapahtua tietyssä järjestyksessä. Leikkijöille kyseiset sään- 
nöt ovat selvät jopa siinä määrin, ettei niitä ole syytä kyseenalaistaa. Täl- 
löin voisi ajatella leikkivän koiran olevan kognitiivisesti tietoinen aloitta- 
mansa leikin dynamiikasta eli siitä, mitä kunkin leikkijän tulisi tehdä ja 
milloin, jotta leikki alkaa ja lopulta päättyy leikin sääntöjen mukaisesti. 
Näin on sittemmin todettu myös videoaineistoihin perustuvassa tutki- 
muksessa, joka selvitti harhautuksia ihmisen ja koiran leikissä (Michell 
& Thompson 1986). Harhauttaakseen ihmisen tai koiran täytyy olla tie- 
toinen siitä, mitä toinen osapuoli on seuraavaksi tekemässä. 

Sosiologi David Goode (2007) tutki leikkimistä oman koiransa kanssa 
ja havaitsi palloleikin muodostavan edellä mainitun omalakisen kokonai- 
suuden, jonka sisällä kunkin leikkijän, myös koiran, tunnetilat ja aikeet 
ovat nähtävissä leikin logiikan sallimissa rajoissa. Edelleen samainen 
Goode (2007) kritisoi Huizingan näkemystä leikistä ikään kuin ennalta 
annettuna sääntökokoelmana ja siten riittämättömänä edustamaan lei- 
kin moninaisuutta. Ratkaisuksi hän ehdottaa näkökulmaa, joka poh- 
jautuu toimijoiden omaan näkemykseen leikistä (esim. Heritage 1996 
[1984], 123-136). Miten erilajiset osallistujat yhdessä tuottavat leikin 
ajassa ja tilassa eteneväksi kokonaisuudeksi? Tässä tutkimuksessa leikki 
määrittyy tiettyjen kielellisesti ja kehollisesti rakentuneiden toimintojen 
sarjana, jonka leikkijät tunnistavat ja katsovat toistenkin leikkijöiden tun- 
nistavan. Näin ollen erilajisten osallistujien leikki ei eroa perustaltaan 
muiden tämän teoksen vuorovaikutusta tarkastelevien lukujen tutkimus- 
kohteista eikä vuorovaikutuksesta yleisemminkään. 

Kirjallisuudessa mainittuja koirien suosimia leikkejä ovat takaa-ajo- 
leikit, kiskomisleikit, leikkitappelut, esineiden noutaminen ja etsintä. 
Yksinään koirat saattavat leikkiä esineillä ja tehdä ympäristöön tutkimus- 
retkiä. (Kaimio 2007.) Sosiologi Erving Goffman (2012, 117) johtaa eläin- 
ten leikkitappeluista ja vakavista tappeluista ajatuksen sävyttämisen 
(keying) konventioista, joiden myötä osallistujat voivat tulkita yhdenlaisen 
toiminnan (kuten vakavan tappelun) piirteet toisenlaisena toimintana 
(leikkitappeluna). Koirien suosimat leikit saattavatkin olla sävytettyjä 
metsästämiseen liittyvistä synnynnäisistä toiminnoista (Kaimio 2007, 
192). Leikkikalua vaaniessaan koira saattaisi toimia samoin kuin vaa- 
niessaan metsästettävää (kuten koloon piiloutunutta kettua). 

Sosiologi Georg Simmel (1902; 2009 [1908]) kiinnostui ihmis- 
muodostelmien numeerisista piirteistä, ja siinä yhteydessä hän erotteli 
kahden (dyadi) ja kolmen hengen ryhmien (triadi) eroavuuksia. Simmel 
katsoi kolmen hengen ryhmissä kunkin osallistujan pystyvän suuntautu- 
maan kerrallaan vain yhteen osallistujaan. Esimerkiksi kaksi osallistujaa 
voi yhteisen katseen avulla rajata kolmannen osallistujan ulos tästä muo- 
dostelmasta (Noro 1991). Tämä tutkimus vie Simmelin ajatuksia erilaji- 
sen, ihmisestä ja kahdesta koirasta muodostuvan ryhmän dynamiikan 
tarkasteluun. Erityisen kiinnostuksen kohteeksi tarkentuu koiran aloit- 
tama leikki tässä ryhmässä. Simmelin ajatusten mukaisesti aloitteellinen 
koira voisi kutsussaan sosiaaliseen leikkiin suuntautua vain toiseen koi- 
raan tai ulkoiluttajaan. Leikkiä aloittavan koiran on siis valittava se taho, 
jonka kanssa leikkiin ryhdytään. 

Yhdistän edellä hahmotellun simmeliläisen näkökulman Goffmanin 
(1969, 32) esittämään ajatukseen vuorovaikutukseen osallistumiseen 
käytetyn ajan ja vaivan määrästä (allocation of involvement). Goffman kat- 
soo kunkin osallistujan säätelevän osallistumistaan yhteisessä tilanteessa 
toteutuvan vuorovaikutuksen rakentumiseen. Osallistujan halutessa 
dominoida vuorovaikutuksen kulkua olisi hänen investoitava siihen 
resurssejaan esimerkiksi ottamalla aktiivisesti puheenvuoroja aina kun 
siihen avautuu mahdollisuus (Sacks, Schegloff & Jefferson 1974). Tässä 
tutkimuksessa vuorovaikutukseen osallistumisen säätelyä on mahdol- 
lista tarkastella kolmen osallistujan muodostaman ryhmän dynamiikan 
avulla. Olipa kyse ryhmän ihmisestä tai koirista, leikin aloittajan on syytä 

olla määrätietoinen, jotta ryhmässä leikitään. Yksi osallistujista voisi pie- 
nin kustannuksin jättäytyä syrjään ”vapaamatkustajaksi” antaen kahden 
muun osallistujan viedä vuorovaikutusta eteenpäin. Ulkoiluttaja voisi 
katsoa sivusta koirien leikkiä. Mutta millaisia ovat ne ulkoilun mahdollis- 
tamat keinot, joilla koirat säätelevät osallistumisastettaan ennen leikkiä, 
leikin aikana ja leikin jälkeen? Analyysissa tullaan huomaamaan, että 
koirat osaavat lukea tilannetta ja toimia useamman osallistujan kanssa 
tavoilla, jotka eivät eroa ihmisten välisestä useamman osallistujan vuoro- 
vaikutuksesta. Ihmisetkin huomioivat toisiaan, ottavat rooleja ja luovat 
osallistumismahdollisuuksia toisilleen. Yhteenvetona totean Simmelin 
ja Goffmanin antavan välineitä tarkastella omalakisesti ajassa ja tilassa 
toteutuvaa leikkiä osallistujiensa aikaansaannoksena, kun huomioidaan 
erilajisen ryhmän sisäinen dynamiikka. 


Aiempaa kirjallisuutta koiran ja ihmisen 
vuorovaikutuksesta 


Yleisemmän kiinnostuksen koiran ja ihmisen välisen vuorovaikutuk- 
sen tutkimiseen voi nähdä olevan lähtöisin sosiologi Clifton R. Sander- 
sin Goffman-vivahteisesta tulkinnasta (esim. 1999)*. Koiran ja ihmisen 
välisen vuorovaikutuksen tutkimukset ovat painottuneet ihmisten haas- 
tatteluihin, havainnointeihin ja kirjoittajien omiin pohdintoihin vuoro- 
vaikutuksesta (esim. Sanders 1999). Filosofi Ludwig Wittgenstein pohti 
myöhäisemmässä tuotannossaan (2001 [1953]) eläinten kyvyttömyyttä 
puhua. Wittgensteinille kyse on enemmänkin siitä, etteivät eläimet käytä 
meille ymmärrettävää kieltä kuin siitä, että eläimiltä puuttuisi kieleen 
tarvittavaa kykyä. Ihmisten puhuttuun kielenkäyttöön sisältyy monen- 
laisia erilaisia toimintoja, kuten kysyminen ja vastaaminen — millaista 
Wittgensteinin (2001 [1953], § 25) mainitsemaa alkeellista kielenkäyt- 
töä eläimillä mahtaisi olla? Tässä tutkimuksessa painopistettä viedään 
kohti koirien näkökulmaa, sillä empiirinen aineisto on kerätty yhteis- 
työssä koirien ja koiranulkoiluttajan kanssa. Videoaineiston välittämät 
tulokulmat vuorovaikutukseen perustuvat koirien tekemiin valintoihin 
ulkoilun aikana. 

Etnometodologisesta näkökulmasta (Heritage 1996 [1984]) ihmisen 
ja koiran välistä vuorovaikutusta on tarkasteltu leikin (Goode 2007) ja 
ulkoilun (Laurier, Maze & Lundin 2006) yhteydessä. Goode pohtii koi- 
ransa inhimillistämistä yhteisten leikkien aikana liittyen siihen, että 
hänen koiransa on osaava pallon kanssa leikkijä. Goodelle koiran leik- 
kiä koskevien havaintojen tekeminen ja koiran mielen luenta ovat eri- 
laisia toimintoja (Goode 2007, 104). Leikkiä koskevat havainnot liitty- 
vät palloleikkeihin, joissa hän heittää tai potkii yleensä palloa koiransa 
kiinniotettavaksi. Osana palloleikkejä Goode päättää harhauttaa koiraa: 
hän on heittämässä palloa yhteen suuntaan, mutta heittääkin toiseen 
suuntaan. Tällöin Goode (2007, 33) lukee koirastaan halun olla hyvä leik- 
kijä, joka tunnistaa toisen leikkijän tekemän harhautuksen: koira tietää, 
miten leikin kuuluisi edetä (Mitchell & Thompson 1986). Harhautuk- 
sen tunnistaminen ja toisen mielen lukeminen kulkevat joidenkin tutki- 
musten mukaan käsi kädessä (esim. Williams, Nicholson, Grainer, Lind 
& Carruthers 2018). Näin ollen Gooden koira mitä ilmeisemmin luki 
oikein Gooden aikeet harhauttaa leikin tuoksinassa. 

Puistossa liikkuvien koirien ja ulkoiluttajien on havaittu ylläpitävän 
säännöllistä katsekontaktia toisiinsa koordinoidakseen ulkoiluaan (Lau- 
rier, Maze & Lundin 2006). Lisäksi kunkin ulkoiluttaja-ulkoilutettava- 
dyadin liike voi edetä yhteisen askelrytmin myötä. Tutkijaryhmä (Laurier 
ym. 2006) raportoi koiran ulkoiluttajasta, joka potki puiden maahan 
pudonneita lehtiä kahden koiran kiinniotettavaksi. Kaksi ensimmäistä 
potkua ei herättänyt koirien mielenkiintoa, mutta kolmannella potkulla 
toinen koirista innostui ja tulkitsi tapahtuneen leikkiin kutsuna. Kokoa- 
vasti etnometodologiset tutkimukset ovat osoittaneet koiran olevan hetki 
hetkeltä rakentuvassa vuorovaikutuksessa varsin täysipainoinen osallis- 
tuja (Lynch 2007), oli kyse sitten palloleikeistä tai ulkoilusta puistossa. 

Ihmisen ja koiran vuorovaikutusta selvittävissä keskustelun- 
analyyttisissa tutkimuksissa kiinnostus on alkujaan ollut ihmisen puhe- 
käytännöissä. Tutkimuksissa on havaittu ihmisten puhuvan läsnä olevan 
koiran äänenä toisille ihmisille eli puhuvan koirille, vaikka tarkoittavat 
puheensa toisille samassa tilassa oleville ihmisille (Tannen 2004), ja 
käyttävän aikuisten vauvoille suunnattua puhetapaa puhuessaan koi- 
rille (ns. babytalk) (Roberts 2004) (ks. myös Harjunpään tutkimusta 

tässä teoksessa). Koirat toimivat myös resurssina ihmisten toisilleen 
tarkoittamille mitä erilaisimmille puhetoiminnoille (Tannen 2004). 
Edelleen tutkimuksissa on selvitetty erilaisia toistuvia tilanteita, kuten 
eläinlääkärien vastaanottoja. Eläinlääkärien on todettu vastaavan koiran 
ahdinkoon affektiivisesti I know ("tiedän") (MacMartin, Coe & Adams 
2014). Siinä eläinlääkärit eivät näytä eroavan muista (ihmis)potilaiden 
ahdinkoa hoitavista lääkäreistä. Verrattaessa ahdingossa olevan koiran ja 
ihmisvauvan rauhoittamista havaittiin jälkimmäisen saavan nopeammin 
äitinsä halauksia ja suudelmia (Lohi & Simonen 2021). Ihmisvauvan 
hädän lievittäminen vaatii välitöntä toimenpidettä, perheenjäsenenä 
olevan koiran hädän lievitys taas voi tapahtua viiveellä. Koiran tuntei- 
den tunnistamisen osoitusten lisäksi keskustelunanalyysissa on havaittu 
ihmisen kyvykkyys lukea koiransa aikeita vuorovaikutuksessa (Simonen 
2017). Aiempien etnometodologisten tutkimusten mukaan koiran aiko- 
musten tulkinta on luontevaa osana leikin logiikkaa (Goode 2007) tai 
osana ulkoilua (Laurier ym. 2006). Tästä näkökulmasta koiran ulkoilu- 
leikkeihin liittyviä aikomuksia on mahdollista tarkastella myös vuoro- 
vaikutustutkimuksen keinoin. 


Aineisto ja käytetty tutkimusmenetelmä 


Tutkimusta varten kerättiin videoaineistoa koirien ulkoilusta vuosien 
2017 ja 2018 vaihteessa Etelä-Suomessa. Koirien omistajan avustuksella 
yhteen tai kahteen koiraan kerrallaan kiinnitettiin hihnoin pieni GoPro- 
videokamera joko koiran selkään tai rintaan. Koiranomistaja myös ulkoi- 
lutti koiriaan ja käynnisti heihin kiinnitetyt kamerat. Videoaineistoa 
koirien ulkoilusta talvisilta ulkoilualueilta kertyi tätä tutkimusta varten 
yhteensä kahden tunnin ajalta.3 Tutkin tallennetut aineistot ELAN-ohjel- 
man avulla ja litteroin analysoitavat osiot keskustelunanalyyttisin mer- 
kitsemistavoin (Mondada 2018). Litteroidun aineiston analyysi perustuu 
niin ikään keskustelunanalyysiin (ks. Stevanovic & Lindholm 2016). 
Tutkimus on luonteeltaan tapaustutkimus ulkoilusta koirien ulkoi- 
luttajan ja hänen kahden videokameroilla varustetun koiransa kes- 
ken. Videoaineiston kuvakulmat noudattavatkin koirien vaihtuvia 


102 MIKA SIMONEN 


https://doi.org/10.21435/skst.1474 


kiinnostuksen kohteita ulkoilun kuluessa, sillä aineistoa ei ole kuvattu 
(etäältä) ihmiskuvaajan tekemin valinnoin ja rajauksin (esim. Laurier 
ym. 2006). Aineiston analyysissa seuraamme välillä yhden koiran kuva- 
kulmaa, sitten hetken toisen koiran kuvakulmaa. Parhaimmillaan toisen 
koiran valintojen tuottama kuvakulma voi tarjota lukijalle uudenlaisen 
ymmärryksen siitä, mitä yhden koiran kamerasta nähtiin. Kokonaisuu- 
tena analyysin esitystä voi luonnehtia kaksipaikkaiseksi litteraatioksi, 
jonka avulla rakennan analyysissa yhteyksiä osallistujien näkökulmien 
välille. Haraway (2020 [2003], 20) katsoo suhteen olevan pienin mah- 
dollinen analyysiyksikkö. Harawayn analyysiyksiköksi kelpaavia suhteita 
tutkimuksessa on ihmisen ja koiran lisäksi kahden koiran keskinäinen 
suhde. Koirien keskinäistä suhdetta sivutaan tässä luvussa, mutta sen 
huolellisempi tarkastelu jää jatkotutkimusten aiheeksi. 

Analyysi perustuu lingvisti Lorenza Mondadan (esim. 2018) esit- 
tämään malliin multimodaalisesta vuorovaikutuksen tarkastelusta. 
Kyseistä mallia on aiemmin käytetty niin ihmisten kuin muidenkin 
kädellisten vuorovaikutuksen tarkastelussa, esimerkiksi juuri edellä mai- 
nitussa julkaisussa. Mondada onkin uudistanut keskustelunanalyysia 
kehittämällä videoaineistojen litterointia: vuorovaikutus litteroidaan huo- 
mioimalla tutkimuksen tavoitteiden näkökulmasta keskeinen puhuttu 
ja ruumiillisesti tuotettu toiminta. Esimerkiksi Lohi ja Simonen (2021) 
tarkastelivat ihmisen ja koiran välistä kanssakäymistä soveltamalla 
Mondadan mallia. 

Tässä tutkimuksessa esitettävät litteraatit perustuvat myös Mondadan 
malliin, mutta olen yksinkertaistanut sitä paremmin toimivaksi ei-puhu- 
tun vuorovaikutuksen tarkasteluun (ks. liitettä 1). Litteraatin lukuohje 
on seuraava: Kukin rivi koostuu yhdestä otsikosta sekä yhdestä tai use- 
ammasta alarivistä. Otsikko ilmaisee alariveillä merkittyjen toimintojen 
kestot. Kullakin alarivillä esitetään yhden toimijan yksi toiminnan laji, 
esimerkiksi Apsu-koiran liike. Seuraavalla alarivillä voi olla saman (tai 
eri) toimijan toinen toiminnan muoto, kuten Apsu-koiran leikki pal- 
lolla. Toimintojen (esim. pallon pureminen) ja niiden kestojen (esim. 0,5 
sekuntia) väliset rajat on merkitty litteraattiin plusmerkeillä riveiksi, jol- 
loin plusmerkeistä muodostuvat sarakkeet rajaavat sen, mitä tiettynä het- 
kenä tapahtuu samanaikaisesti. Näin vuorovaikutus etenee vasemmalta 

oikealle jokaisessa alarivissä samanaikaisesti. Litteraatin lukeminen voi 
ensisilmäyksellä vaikuttaa hankalalta, mutta tarkkuudessaan se tuot- 
taa jäsentyneempää tietoa perinteisempiin litteraatiomalleihin nähden 
(kuten Gail Jeffersonin esittämään malliin, jossa kehollinen toiminta 
voidaan kuvata kaksoissulkeissa ilmoittamatta sen tarkkaa ajoitusta 
suhteessa puheeseen, ks. Jefferson 2004). Videokuvasta tallennettujen 
kuvien sijainti on merkitty 0,1 sekunnin tarkkuudella. 

Seuraavaksi esitettävän analyysin tavoitteena on eritellä koirien ja 
ulkoiluttajan keinoja jäsentää kanssakäymistään ulkoiluun liittyvien leik- 
kien aikana. Analyysin jälkeinen yhteenveto kokoaa tehdyt havainnot, ja 
loppusanat päättävät luvun. 


Lajienvälisen vuorovaikutuksen rakentuminen 
ulkoiluleikeissä 


Tässä jaksossa tarkastelen kahta näytettä, joista ensimmäisessä koira 
tiputtaa pallon eteensä ja jää odottamaan ulkoiluttajaa. Toisessa näyt- 
teessä koira tuijottaa vaanien edessään olevaa palloa ja tästä asennosta 
käsin odottaa ulkoiluttajaa. Molemmissa näytteissä ulkoiluttaja tun- 
nistaa koiran tekemän kutsun leikkiin. Näistä lähtöasetelmista saavat 
alkunsa erilaiset palloleikit. Lisäksi analyysi todentaa vielä kolmannen 
leikin. Näytteissä esiintyvien koirien nimet on muutettu. Kutsun heitä 
Apsuksi ja Beluksi. Tapahtumapaikkana on luminen viljelykseen tarkoi- 
tettu pelto, jonka keskelle osallistujat ovat kulkeneet. Videoaineistoa on 
nähtävillä liitteen 2 linkkien kautta. 


NÄYTE 1 

Rivillä 1 Apsu-koira on parhaillaan liikkumassa ulkoiluttajansa kanssa, 
ja he etenevät samaan suuntaan. Sitten Apsu pysähtyy pureskelemaan 
pallon muotoista puruleluaan, jonka se lopulta tiputtaa lumeen. Lelusta 
tulee puremisen, ei tiputtamisen, seurauksena ääni. 

(ta) Apsu 

1 + (0.7) + (0.5) + (0.2) + (0.4) + 
APSU + liikkuu + pysähtyy + 
APSU + puree lelua + + pudottaa lelun + 
PALLO + ääni + 


Rivillä 2 Apsu nostaa katseensa ja pysähtyy katsomaan edessään näkyvää 
ulkoiluttajaa ja toista koiraa, Belua, noin kolmen sekunnin ajaksi, rivin 
2 loppuun saakka. Tuona aikana ulkoiluttaja kävelee Apsun luota Belun 
luo ja nostaa Belun pallon. Kuvassa 1 nähdään ulkoiluttaja ottamassa pal- 
loa lumisesta maasta ja Belun häntä heilumassa puolelta toiselle. 


2 + (0.4) + (1.9) + (0.3)+(0.1) +(0.5) + 
APSU + katsoo ylös + katsoo ulkoiluttajaa ja Belua---+ 
ULKO + kävelee Belun luokse----+ nostaa Belun pallon + 


kuva + 1 + 


Kuva 1. Ulkoiluttaja nostaa Belun pallon (kuva Apsun kamerasta). 


Kuva 1 on peräisin Apsuun hihnoin kytketystä GoPro-videokamerasta. 
Siinä nähdään seurueen toinen koira, Belu, suuntautuneena seurueen 
kulkusuuntaan. Koirien ulkoiluttaja on kävellyt Belun luo ja on nosta- 
massa koiran eteensä tiputtamaa palloa lumesta. Belu nähdään odotta- 
massa ulkoiluttajaa häntä heiluen. Koirien hännän heilunnan on nähty 

kirjallisuudessa liittyvän myös leikin alkamiseen (McBride 1964, 87). 
Kameran suunnasta näemme, että Apsu osoittaa kiinnostusta toiseen 
koiraan ja ulkoiluttajaan. Voisi ajatella Apsun näkevän jotakin katsomi- 
sen arvoista. Koska kamera on liitetty koiran eturintaan, se ei kerro yksi- 
selitteisesti siitä, mihin koira katsoo, mutta se kertoo suuntaa antavasti 
koiran orientaatiosta suhteessa toiseen koiraan ja ulkoiluttajaan. 

Jatketaan Belun näkökulmasta. Mitä koira teki saadakseen ulkoilut- 
tajansa tulemaan viereensä ja ottamaan pallon? Näytteessä (2) esitetään 
äskeinen tapahtuma Belun kameran taltioimana. 


(2) — Belu 
Käsillä olevassa tilanteessa (riveillä 1-2) Belu on aloitteellinen ja osal- 


listuu tilanteen kehittelyyn etenemällä ensin neljä koiran askelmittaa 
eteenpäin ja tipauttamalla pallon eteensä. Sitten Belu jää odottamaan. 


+ (1.6) + (0.3) + (1.7) + 
1 BELU + ottaa neljä askelta + + odottaa + 
BELU + tiputtaa pallon + 
PALLO + ((ääni)) + 


Rivi 2 kuvaa, miten ulkoiluttaja tulee Apsun luota Belun viereen sen 
oikean kyljen puolelle ja kurottaa ottamaan pallon lumisesta maasta. 
Belu kääntyy vasemmalle ja päättää odottamisen laskeutumalla maahan. 


2 + (0.4) + (1.1) + (0.2) + 
BELU + odottaa---------------- + laskeutuu + 
BELU + kääntyy vasemmalle----- + 


ULKO + askel + (ottaa pallon) + 


Pallo on nyt siirtynyt ulkoiluttajalle, jonka kurotus nähtiin kuvassa 1 
toisen koiran kameran taltioimana. Siinä Belu on asettunut seurueen 
näkökulmasta menosuuntaan ja tiputtanut pallon eteensä. Näillä keinoin 
koira saa ulkoiluttajan ottamaan pallon haltuunsa. 


106 MIKA SIMONEN 


https://doi.org/10.21435/skst.1474 


3 + (3.2) + (0.8) + 
BELU + nousee ja kävelee ULKO:n mukana + odottaa + 
ULKO + kävelee eteenpäin + perääntyy + 


Rivillä 3 Belu nousee ylös ja kävelee ulkoiluttajan kanssa eteenpäin, kun- 
nes Belu pysähtyy odottamaan. Samalla ulkoiluttaja perääntyy muuta- 
man askeleen Belun pallo edelleen kädessään. 


4 + (1.0) 


+ 


(0.1) + (3.0) + 


BELU + etenee ja kääntyy ympäri + etenee sivuttain-+ 


BELU + + katsoo ULKO:a--> 
ULKO + + oikea käsi ylös--> 
kuva + 2 + 


Belu lähtee vauhdikkaasti etenemään ja samalla pyörähtää ikään kuin 
akselinsa ympäri, jolloin ulkoiluttaja ja Apsu tulevat koiran nähtäville 
(rivi 4). Sitten Belu loittonee ulkoiluttajasta sivuttain säilyttäen mahdol- 
lisen katsekontaktin häneen. Siinä missä Belu vielä odotti rivillä 3, riville 
4 tultaessa jotakin on leikin viitekehyksessä tapahtunut, ja Belu etääntyy 
nyt vauhdilla ulkoiluttajasta. Kuvassa 2 nähdään ulkoiluttaja, jonka oikea 
käsi on ylhäällä, sekä Apsu-koira painautuneena etuvartalostaan lumeen. 
Ulkoiluttajan vasemmassa kädessä on Belun pallo. Hän on ottamassa 


askelta Belun suuntaan. 


Kuva 2. Ulkoiluttajan käsi ylhäällä, Apsu vieressä (kuva Belun kamerasta). 

Belu on loitonnut sivuttain ulkoiluttajasta (ks. riviä 4), mutta rivillä 5 
se pysähtyy odottamaan noin sekunniksi. Tämän jälkeen koira liikkuu 
vähän paikallaan, kunnes ulkoiluttaja huutaa: ”Alas.” Vuoron alun kuul- 
tuaan koira alkaa painautua maata kohden. Pian ulkoiluttaja kutsuu 
alhaalla olevaa koiraa nimellä, ja Belu nousee ylös kuultuaan nimensä 


alun. 

5 + (1.0) +(0.5)+(0.2)+(0.2)+(0.4)+(0.2)+(0.1)+(0.2) + 
BELU >>+odottaa+liikkuu---- +laskeutuu-- + +nousee + 
ULKO + + a+las + + >Bel+u:< + 


Rivillä 6 Belu liikkuu sivuttain lähes kahden sekunnin ajan. Sitten se 
laskeutuu ilman käskyä alas lumeen ja odottaa säilyttäen ulkoilutta- 
jan näköpiirissään. Ulkoiluttaja ilmoittaa heittävänsä. Belu nousee ylös 
kuullessaan vuoronalun he ja jatkaa etenemistään (ks. riviä 6). Koira 
näyttäisi kohtelevan vuoron alkua leikkiin liittyvänä kehotuksena jatkaa 
etenemistä. 


6 + (1.7) + (0.53) +(0.5)*(0.1)*(0.1) + (0.4) + 
BELU + etenee+ laskeutuu + odottaa---+ nousee+ etenee + 
ULKO + he+itän + 


Kokoavasti rivin 5 vuoron alku on koiralle merkkinä mennä alas, ja siellä 
olevan koiran nimen alku on pyyntö nousta ylös. Rivin 6 vuoron alku toi- 
minee tiedonantona tulevasta pallosta. Englanninkielinen go (’mene’) toi- 
mii Gooden (2007, 38) mukaan siten, että vastaavassa tilanteessa hänen 
koiransa, kuultuaan kyseessä olevan vuoron, etenee tietoisena tulevasta 
heitosta. Suomenkielisen aineiston keskustelunanalyyttinen tarkastelu 
osoittaa tietystä käskystä muodostuvan vuoron ensimmäisten äänteiden 
toimivan koiralle kaikin puolin riittävänä vihjeenä responsiivisen kehol- 
lisen toiminnan aloittamiseen leikin viitekehyksessä. 

Tässä vaiheessa tilanteessa kehittynyttä vuorovaikutusta seuraavalle 
lukijalle lienee selvää, millainen leikki on kyseessä. Mutta onko etäisyys 
heitolle vieläkään sopiva? Koira saattaa katsoa, ettei näin ole, sillä etäisyys 
heittäjään kasvaa rivien 6 ja 7 aikana. Belu etääntyy, kääntyilee ja pyörii, 

kunnes on saapunut uuteen paikkaan. Kääntyessään kohti ulkoiluttajaa 
koira henkäisee ulospäin (rivi 7). 


7 + (1.7) + (0.2) +(0.1)+ 
BELU + kääntyy ympäri, etenee ja pyörii + kääntyy------ + 
BELU + höh + 


Belu näyttää löytäneen sopivan paikan heiton vastaanotolle, sillä rivillä 
8 koira koordinoi omaa sijaintiaan liikkuen ensin vähän, sitten vielä 
vähemmän. Samaan aikaan ulkoiluttaja laskee ylhäällä olleen oikean 
kätensä ja heittää pallon vasemmalla kädellään (ks. riviä 8). 


8 + (0.3) + (0.5) + (0.3) + 
BELU + liikkuu vähän---<--s-------- + liikkuu vähemmän--> 


ULKO >>+ käsi ylhäällä + käsi alas + heittää pallon + 


Ulkoiluttajan heittoa koskevan ilmoituksen (rivi 6) ja heiton (rivi 8) väli- 
nen viive on peräti kolme sekuntia. Ulkoiluttaja viivyttää heittoaan, kun- 
nes havaitsee Belun olevan valmis pallon vastaanottoon. Heiton ajoitus 
ja riittävä voimankäyttö ovat näin ollen huolellisesti valittuja suhteessa 
pallon erilajiseen vastaanottajaan. 


9 +(0.5)+(0.1)+(0.5)+ (1.1) + (0.7) + 
PALLO + lentää + 
BELU >>+ liikkuu vähän + ottaa kopin + nuolaisee palloa+ 
kuva + 3 + 


Ulkoiluttajan heittämä pallo lentää noin sekunnin, jonka aikana Belu 
vielä kohdentaa omaa sijaintiaan riveillä 8 ja 9. Kuvassa 3 on nähtävissä 
ulkoiluttajan heittämä pallo sekä ulkoiluttaja ja Apsu katsomassa palloa 
vastaanottavan koiran suuntaan. Pallo on lentoratansa nousuvaiheessa 
eli etenemässä korkeammalle. 

Kuva 3. Pallo lentää, Apsu ja ulkoiluttaja katsovat (kuva Belun kamerasta). 


Belu ajoittaa hyppynsä pallon lentoradan loppuvaiheeseen ja ottaa pal- 
losta kopin. Kun pallo on maassa, koira nuolaisee palloa (rivi 9). Sitten 
se liikuttelee palloa ja siirtää sitä tassullaan. Koira osoittaa huomiota 
pallolleen yhteensä kolmen sekunnin ajan. Lopulta Belu nostaa pallon 
suullaan, nousee ylös ja lähtee juoksemaan (rivit 1011). Juoksunsa aluksi 
Belu tuottaa pari äännähdystä pallo suussaan. 


10 + (1.7) + (0.7) + (1.4) + 


BELU + liikuttelee palloa + siirtää sitä + nostaa pallon+ 


11 + (0.6) +(0.2) + (0.3) +(0.9)+(0.4)+ 
BELU + nousee + juoksee--> 


BELU + khoh + + huh + 


Yhteenvetona Belu antoi pallonsa ulkoiluttajalle rivillä 1 ja sai sen takai- 
sin rivillä 9. Ulkoiluttaja otti pallon haltuunsa, ja koira loittoni hänestä 
ensimmäisen (rivi 5) ja toisen sijainnin (rivi 6) kautta kolmanteen sijain- 
tiin (rivi 7). Näin ollen koira koordinoi omaa sijaintiaan suhteessa paikal- 
laan pysyvään ulkoiluttajaan, joka pystyi taidokkaasti heittämään pallon 
juuri koiran valitsemaan sijaintiin, koiran hypyn kantaman päähän. Jos 
koira näin ollen kantoi huolta heiton onnistumisesta, sen voisi sanoa 
ylläpitävän tämän leikin sääntöä (Huizinga 1949, 11). 

Puhetoimintojen näkökulmasta ulkoiluttaja koordinoi leikin jäsen- 
tymistä Belun kanssa direktiivillä alas, koiran nimellä ja tiedonannolla 
tulevasta toiminnasta. Koiran nimi toimi koiralle lupana vaihtaa paikkaa 
etäämmäs — toisissa olosuhteissa nimellä kutsutaan yleensä lähemmäs. 
Kun Belu oli siirtynyt etäämmäs, se meni jälleen maahan odottamaan. 
Ulkoiluttajan ilmoitus tulevasta heitosta kannusti koiran nousemaan 
ylös ja hakemaan heiton vastaanottoon sopivaa paikkaa. Kun sellainen 
paikka löytyi, heitti ulkoiluttaja pallon. Näytteessä Belu reagoi ulkoilut- 
tajan yksisanaisiin vuoroihin välittömästi kuultuaan niiden alut, jotka 
näyttäisivät olevan riittäviä vihjeitä koiralle tutun toiminnan tai toi- 
mintavaiheen aloittamiseksi laajemmassa kehollisesti rakentuvassa 
toimintakokonaisuudessa. 


(1b) Apsu 


Siirrytään seuraavaksi tarkastelemaan tätä leikkiä Apsu-koiran näkö- 
kulmasta, jolloin vuorovaikutus jatkuu alussa esitetyn litteraation (1a) 
riviltä 2. Silloin Apsu näki ulkoiluttajan ottavan Belun pallon. Mitä Apsu 
teki pallonheiton valmistelun ja varsinaisen heiton aikana? 

Riveillä 3 ja 4 Apsu painautuu kehon etuosallaan alas (ks. kuvaa 2) 
ikään kuin punnertaen, kunnes nousee sieltä ylös. Sitten koira loitto- 
nee ulkoiluttajasta uuteen paikkaan ja laskeutuu sinne. Tämän jälkeen 
Apsu palaa ulkoiluttajan luo ja toistaa kolmannen kerran ”punnerruk- 
sen”, jolloin myös tiputtaa pallon suustaan. Noustessaan se ottaa pallon 
mukaansa. 


3 + (0.4) + (0.5) + (3.6) + (1.4) + (0.4) + 


APSU + laskeutuu + nousee + juoksee + laskeutuu +nousee + 


4 + (1.3) + (0.6) + (0.9) + 


APSU + juoksee ulkoiluttajan luo + laskeutuu + nousee + 


Rivillä 5 Apsu liikkuu ulkoiluttajansa lähelle samalla pureskellen leluaan. 
Näemme Apsun videokamerasta ulkoiluttajan kävelevän kohti Belua ja 

samalla antavan Belulle sekä käskyn että kutsuvan koiraa nimellä. Belu 
näyttäisi loittonevan ulkoiluttajasta saavuttaakseen heitolle soveltuvan 
etäisyyden. Ulkoiluttajan askeleet eivät Belun kamerasta erotu, mutta 
Apsun kameran kuvakulmasta ne ovat nähtävissä hetken ajan (ks. riviä 
5). Kuvassa 4 Apsu on ulkoiluttajan vieressä ja Belu katsoo heitä etäisyy- 
den päästä. 


5 +(0.2)+(0.3)+(0.2) +(0.2) +(0.6)+(0.1) +(0.2) +(2.6) + 
APSU + liikkuu ulkoiluttajan luo------------------- + 
APSU + pureskelee leluaan-=-s<=s-<s-==s-<ss<sss=sssss=sss0sssussa n + 
ULKO +oikea askel + vasen & oikea askel--> 
ULKO + + a+las + + >Bet+lu< + 
BELU + laskeutuu-------- +nousee+liikkuu+ 
kuva + 4 + 


Rivillä 5 Apsu vaikuttaa tunnistavan ulkoiluttajan direktiivin olevan tar- 
koitettu Belulle. Ulkoiluttajan sanoessa alas Apsu lähinnä pureskelee 
palloaan ulkoiluttajan vieressä. Yleisesti voikin olla, etteivät koirat rea- 
goi puheenvuoroihin, jos niitä ei ole osoitettu koiralle vaikkapa katseella 
(vrt. Sacks ym. 1974; ks. myös Harjunpään tutkimusta tässä teoksessa). 


Kuva 4. Ulkoiluttaja on juuri sanomassa alas 
(kuva Apsun kamerasta). 

6 +(0.1)+ (0.2) + (1:3) +. (1-13) + 
APSU + pudottaa lelun + nostaa lelun + 
APSU + laskeutuu + 
ULKO + he+itän + 


Sen sijaan rivillä 6, ulkoiluttajan ohjeistaessa Belua, pudottaa Apsu 
lelunsa kuultuaan ulkoiluttajan vuoron alun he. Vaikka ulkoiluttaja 
on edelleen suuntautunut Beluun, päättää Apsu toimia ”kohdassa”, 
jossa Belu on aiemmin toistuvasti tuottanut kehollisen toiminnan vas- 
taukseksi ulkoiluttajan vuoroon. Ulkoiluttajan puhetoimintoon nähden 
ikään kuin väärän responsiivisen toiminnon tekeminen eli lelun pudot- 
taminen oikeassa ”kohdassa” voisi olla tulkittavissa koiran turhautumi- 
sena. Yhtä kaikki, kun tarkastellaan näytteitä 1b ja 2 yhdessä, nähdään 
molempien koirien reagoivan ulkoiluttajan ilmoitukseen heittämisestä: 
toinen odotuksenmukaisesti pelin kehyksen sisällä (Belu: näyte 2, rivi 
6) ja toinen ilman itseään koskevaa vastaavaa odotusarvoa tai kehystä 
(Apsu: näyte 1b, rivi 6). Palataan vielä tämän näytteen riville 6, jonka 
aikana Apsu nostaa lumessa olevan lelunsa ylös ja itse laskeutuu alas. 


7 + (0.1) + (0.5) + 


APSU + tiputtaa lelun suustaan + ottaa lelun suuhunsa + 


Rivillä 7 alhaalla oleva Apsu tiputtaa lelun suustaan ja ottaa sen takaisin 
suuhunsa. Aivan kuin koiralla olisi tylsää, vaikka kyse voikin olla yksin- 
leikistä (Kaimio 2007, 203). Simmelin kolmen hengen ryhmiä koskevan 
dynamiikan mukaan niin sanottu kolmas pyörä jää auttamattomasti ulko- 
puoliseksi kahden hengen suuntautuessa toisiinsa (Simmel 1902). Näin 
näyttäisi tapahtuvan myös toislajisten vuorovaikutuksessa, jossa yksinleikki 
näyttäisi olevan silloin mahdollista toimintaa kolmannelle osallistujalle. 

Sitten tapahtuu jotakin katsomisen arvoista. Apsu nousee ylös ja liik- 
kuu vähän suuntautuen Beluun, joka on parhaillaan valmistautumassa 
pallon vastaanottoon (rivi 8). Liikkumisen seurauksena Apsu on kohdis- 
tunut suoraan Beluun ja ryhtyy seuraamaan käsillä olevaa tapahtumaa 
samalla lopettaen leikkimisen oman lelunsa kanssa. Yksinleikki on ollut 
tilapäistä, ja nyt se jätetään sikseen. 

0) + 


APSU + nousee + liikkuu Belun suuntaan + 


APSU 


9 +(0.2)+(0.1)+ (0.6) + 


BELU + koppi 


+ hyppää oikealle + 


APSU >>+ katsoo Belua------------------ + 


APSU 
APSU 


kuva t 


+ kääntyy vasemmalle + 


+ 


(0.3) + 


pysähtyy + 
katsoo Belua--> 


(0.5) + 


vangitsee pallon+ 


kääntyy enemmän + 


puree lelua--> 


Rivien 8 ja 9 aikana Apsu katsoo Belun pallon vastaanottoa liikkumatta 
mutta kääntyen vasemmalle ja samalla säilyttäen Belun videokuvan 
keskiössä (liikkumatta yhteensä 1,2 sekuntia). Kuvassa 5 nähdään Belu 
valmistautumassa pallon vastaanottoon. Apsu on asettunut siten, että 
näemme Belun lähes kuvan keskiössä. Kuvassa on nähtävissä koiran 
yläpuolella lentorataansa päättävä pallo. Siinä missä Apsun kamerasta 
nähdään Belun hyppäävän, on Belun kamerasta tätä hankala todentaa ja 
litteroida. Hypyn jälkeen Apsu kääntyy kohti ulkoiluttajaa. Kiinnostava 
tilanne on päättynyt, ja Apsu jatkaa lelunsa pureskelua. 


Kuva 5. Belu on ottamassa koppia (kuva Apsun kamerasta). 

Tämän jälkeen Apsu kävelee ulkoiluttajan mukana ja hetken päästä juok- 
see. Belu näkyy videon taustalla tutkivan palloaan (rivi 10). Ulkoiluttaja 
jakaa ajatuksensa Apsulle Belusta ikään kuin todentaen nähdyn perfor- 
manssin toiselle, joka tietää sen, mitä vastikään on tapahtunut (ks. Har- 
junpään tutkimusta tässä teoksessa). Tällä Apsulle suunnatulla vuorolla 
ulkoiluttaja palauttaa tavanomaisen kanssakäymisen koiransa kanssa ja 
edelleen luo suhteen kolmikon kaikkien osapuolten välille viittaamalla 
se-pronominilla etäämmällä olevaan Beluun (pronominiviittauksesta 
toislajisiin ks. myös Laitisen tutkimusta tässä teoksessa). 


10 + (2.3) +(5.1)+(0.4) +(0.2)+ (0.8) + 
APSU + kävelee + juoksee--> 
APSU =>+ pureskelee leluaan--> 
BELU + tutkii palloa + 


ULKO + no ni + + se hyppäsi + 


YHTEENVETO NÄYTTEESTÄ 1 

Näytteessä näimme koiran aloittaman toimintakokonaisuuden, jota voisi 
kutsua pallonheitoksi. Kyseinen leikki toteutui koiran ja ihmisen hieno- 
varaisena yhteistyönä. Toinen koira seurasi etäältä pallonheiton ”alku- 
neuvottelua” eli tilannetta, jossa pallo siirtyi heittäjälle, sekä tilannetta, 
jossa toinen koira otti kopin pallosta. Kun heittoa valmisteltiin, kulutti 
toinen koira aikaansa lähistöllä leikkien lelunsa kanssa. Kyseisen koi- 
ran osallistuminen käsillä olevaan akrobaattiseen vuorovaikutukseen oli 
sangen vähäistä. Sitten kun alkoi tapahtua, koira tiesi katsoa tapahtumien 
suuntaan hyvissä ajoin. Sama koira myös lopetti lelunsa kanssa leikkimi- 
sen seuratessaan tapahtumien keskipisteessä olevaa toista koiraa. Näyte 
osoittaa koirien arvostavan toisten koirien saavutuksia: pallon vastaan- 
otossa oli jotain katsomisen arvoista. Aloitteellinen koira oli järjestä- 
mässä taidokasta performanssia monilajiselle yleisölle (Huizinga 1949, 
13-14), jonka koirajäsen piti esitystä yksinleikkiä kiinnostavampana. 


NÄYTE 2 


Toisessa näytteessä seuraamme erilaisen leikin kehittelyä ensin Belun 
näkökulmasta, sitten täydennämme sitä Apsun näkökulmalla. Tässäkin 

näytteessä Belu on aloitteellinen koira. Alla riveillä 1 ja 2 Belu juok- 
see eteenpäin hieman hengästyen ja palloa mutustellen. Lopulta Belu 
pysähtyy tiputtaen pallon suustaan. Sitten se nojaa taaksepäin ja asettuu 
siten lähelle edessään olevaa palloa. Myöhemmin esiteltävässä kuvassa 
8 näkyy, miten Belu asettuu suhteessa palloonsa. 


(3) — Belu 


1 +(0.3)+(0.7)+(0.3)+(0.2)+ (0.5) +(0.2)+(0.2)+ 
BELU + juoksee--> 


BELU + huh + + huh + + mutustelee + + huh + 
2 +(1.0)+ (1.6) + (0.6) + (1.0) + 

BELU >> + pysähtyy + asettuu + 

BELU + mutustelee + + 

BELU + tiputtaa pallon + 


Rivillä 3 Belu seisoo paikallaan suuntautuneena lumessa olevaan pal- 
loon. Ulkoiluttaja lähestyy Belua ja ottaa kaksi askelta, joista jälkimmäi- 
nen liukuu lumessa Belun viereen. Belu väistää liukuvaa ulkoiluttajaa. 


3 + (3.5) + (1.0) + (0.4) + 
BELU + seisoo paikallaan--> 
BELU + katsoo palloa--> 
ULKO + kaksi askelta + liukuu BELU:n viereen + 


BELU + väistää ULKO:a + 


Saavuttuaan koiran viereen ulkoiluttaja aloittaa lumen tasoittamisen 
pääosin oikealla kengällään aivan kuin valmistellen lumeen sopivaa 
reittiä (ks. rivejä 4-5). Tasoittaminen jatkuu lähes seitsemän sekunnin 
ajan. Belu katselee työn valmistumista liikehtien, odottaen ja nopeasti 
”nyökäten”. 

4 +(0.7)+ (0.8) + (1.1) + (0.8) 


ULKO + tamppaa lunta--> 


BELU + liikehtii + odottaa + laskeutuu ja nousee + 
5 + C157) +(1.6) + (1.2) + 
ULKO >>+ tamppaa lunta----+ taakse kaksi askelta + 


BELU + liikehtii + odottaa--> 


Ulkoiluttaja ottaa kaksi liukuvaa askelta taaksepäin (rivi 5) ja sen jälkeen 
liikkuu eteenpäin aivan kuin hakien vauhtia kahden askeleen verran (rivi 


6). Kun hänen oikea jalkansa on saapunut pallon viereen hieman sen 


alle, hän potkaisee kenkänsä kärjellä palloa (ks. kuvaa 6). Pallo ehtii len- 


tää 0,2 sekuntia. 


6 + (0.9) + (0.1)+(0.1)+(0.1) + (0.2) 


ULKO + eteen kaksi askelta + potkaisee palloa--+ 


PALLO + lentää + 


kuva + 6 + 


Kuva 6. Ulkoiluttaja valmistelee potkua (kuva Belun kamerasta). 


Rivillä 7 Belu nappaa pallon hyppäämällä oikealle. Saatuaan pallon kiinni 


Belu mutustelee sitä maassa hetken ja murisee sisään- ja uloshengittäen. 
Sitten Belu tiputtaa suustaan pallon ja nojaa kuin venytellen ylös, alas ja 


vielä ylös. Sitten se pysyy hetken suorilla jaloilla (rivi 8). 

7 + (0.6) + (1.0) + (0.4) +(0.1)+(0.4) + 
BELU >>+ koppaa pallon + mutustelee + 
BELU + .krrh+ + khhay+ 


8 + (0.3) +(0.2) +(0.2) +(0.2)+(0.2) + 
BELU + tiputtaa pallon + 
BELU +nojaa ylös + alas + ylös+pysyy+ 


Belu nostaa pallonsa, nousee ylös ja juoksee nelisen sekuntia. Tämän 
jälkeen koiran juoksu muuttuu hengästyneeksi. Riveillä 9-11 näemme, 
kuinka koiran hengitys ajoittuu juoksun aikana. 


9 + (0.4) + (1.1) + (4.5) + 


BELU + nostaa pallon + nousee ylös+ juoksee--> 


10 +(0.3) +(0.3) — +(0.2)+ (1.2) +(0.3)+(0.6)+(0.3)+ 


BELU + huh + + huh + + hauh+ + hau + 


+(0.2) +(0.3)+(0.2) + (0.4) +(0.5)+(0.3)+(0.3)+ 
11 BELU + huh + + #hauh# + + huh + 


Yhteenvetona Belu tiputti pallon eteensä ja jäi odottamaan ulkoiluttajan 
lähestymistä. Ulkoiluttaja ei ottanut palloa käteensä, vaan ryhtyi tasoitta- 
maan lunta potkulle sopivaksi. Hän otti kahden askeleen vauhdin, mutta 
potkaisikin lopulta kenkänsä kärjellä ilman ylimääräistä vauhtia. Belu 
säilytti katsekontaktin palloon lumen tamppauksen aikana ja lopuksi 
koppasi lentävän pallon. Sitten ulkoiluseurue jatkoi matkaansa. 


(4) Apsu 
Seuraavaksi perehdymme siihen, miltä edellä havaittu toiminta näyttää 


Apsun kameran näkökulmasta. Ulkoiluttaja seisoo Apsun edessä näyt- 
teen aluksi rivillä 1. 

1 + (0.6) + (1.2) +(0.6) + (0.1) + 
ULKO + seisoo +alkaa kävellä +on astumaisillaan + 
APSU + seisoo +kääntyy Belua päin +on liikkumaisillaan + 


kuva + 7 + 


Kun ulkoiluttaja aloittaa kävelynsä Belun luo, kääntyy Apsu myös siihen 
suuntaan. Sitten ulkoiluttaja näyttäisi leikkivän Apsun kanssa, sillä ulkoi- 
luttaja on astumaisillaan, muttei astu, vaan siirtää painonsa taakse. Apsu 
on myös lähdössä siirtymään, mutta pysähtyy vastaavasti (rivi 1, kuva 7). 


Kuva 7. Ulkoiluttaja on astumaisillaan, Belun pallo pilkistää 
lumessa (osoitettu nuolella) 
(kuva Apsun kamerasta). 


Sitten ulkoiluttaja ottaa kolme askelta taaksepäin, ja Apsu seuraa häntä 
(rivi 2). Ulkoiluttaja odottaa hetken, ja samalla Apsu ravistelee itseään. 
Tämän jälkeen ulkoiluttaja kävelee eteenpäin Belun luo. Myös Apsu 
kääntyy Beluun päin ja tuottaa uloshengähdyksen. 


2 + (1.6) + (0.6) —+(0.2)+(0.3)+(0.2) + 


ULKO + askeleet taakse +odottaa + askel kohti Belua + 


APSU + seuraa ULKO:a + + kääntyy kohti Belua + 
APSU +ravistus + 
APSU + eh + 

Kaimio (2007, 157-158) katsoo ravistelun olevan yksi niistä keinoista, joilla 
koirat ilmaisevat olevansa ristiriitatilanteessa epäselvästä viestinnästä 
johtuen. Ravistelun ajoittuminen rivillä 2 viittaisi sen responsiivisuuteen 
suhteessa ulkoiluttajan tekemään ”harhautukseen”. Harhautuksia kos- 
kevassa kirjallisuudessa oletetaan molemmilla osapuolilla — harhautta- 
jalla ja harhautettavalla — olevan tietoa asioiden tavallisesta etenemisestä, 
jotta harhautus voisi onnistua (Mitchell & Thompson 1986). Apsu ei 
ehkä ymmärtänyt, mitä ulkoiluttajalla oli mielessään, koska toiminnalta 
puuttui ymmärrykseen tarvittava kehys. Tapahtunutta voisi luonnehtia 
epäonnistuneeksi harhautukseksi sekä epäonnistuneeksi ihmisen mie- 
lenluennaksi vuorovaikutuksessa (vrt. Simonen 2017). 


3 +(0.1)+(0.2)+(0.2)+(0.3)+(0.5)+ (0.7) + 
APSU + liikkuu eteenpäin----------- +liikkuu kohti Belua+ 
APSU + huh + + eh + 


Rivillä 3 Apsu lähestyy Belua samalla tuottaen yksittäisiä hengähdyksiä. 


4 +(0.1)+(1.4)+(0.2)+(0.2)+ (0.7) + 
APSU + odottaa--------------- + 
APSU + katsoo Belua---------- + katsoo oikealle + 
APSU + hö + 


ULKO + valmistelee potkualuetta--> 


kuva + 8 + 


Apsu katsoo Belun ja ulkoiluttajan tekemisiä hetken ja kääntyy sitten 
katsomaan oikealle poispäin heistä (rivi 4). Kuvassa 8 nähdään näkymä, 
josta käsin Apsu odottaa tapahtuman kehittymistä. Apsu katsoo tästä 
sijainnista Belua liikkumatta lähes kaksi sekuntia. Samalla Apsu tuottaa 
hengähdyksen: ”Hö.” Belun näytteestä (3, rivit 3-6) käy ilmi, että Belu 
katsoo palloaan peräti yhdeksän sekunnin ajan. Katse mitä ilmeisimmin 
viestittää muille osallistujille Belun aikeista tässä leikissä. 

Kuva 8. Belu vaanii palloaan (kuva Apsun kamerasta). 


5 +(0.4) + (0.3)+(0.1) +(0.4)+(0.1)+(0.3)+(0.1)+ 
APSU + liikkuu oikealle- + juoksee oikealle------ + 
APSU + hhhh + + huh + + huh + 

6 +(0.4) +(0.2) +(0.2)+(0.5)+(0.2)+(0.2)+(2.0)+ 


APSU + katse vasemmalle + näkee Belun--> 

APSU + odottaa--> 

APSU + huh + + huh + 

APSU +kaluaa lelua--> 


Tämän jälkeen Apsu etenee oikealle ja aloittaa juoksemisen (rivi 5). Juok- 
seminen hengästyttää koiraa. Päästyään etäämmäs Apsu kääntyy katso- 
maan Belua tästä uudesta sijainnista. Sitten Apsu ryhtyy melkein kol- 
meksi sekunniksi kaluamaan vinkuleluaan (rivit 6—7). 


7 +(0.1)+(0.1)+ (0.8) + 
APSU >>+ odottaa--> 
APSU >>+ kaluaa leluaan------------ + 
ULKO >>+ potkaisee + 
BELU + koppaa pallon--> 


kuva + S * 

Kuvassa 9 nähdään Belun pallon lähteneen juuri lentoon. Kiinnosta- 
vasti Apsun kamerasta peräisin oleva kuva kertoo Apsun juosseen lähes 
samaan kulmaan suhteessa ulkoiluttajaan ja Beluun, mutta kauemmas 
paikasta, joka nähdään kuvassa 8 eli Apsun aiemmasta sijainnista rivillä 
4. Kuvia 8 ja 9 vertaamalla voi päätellä Apsun, Belun ja ulkoiluttajan 
sijaintien välisiä etäisyyksiä. 


Kuva 9. Ulkoiluttaja on potkaissut palloa, ja Bela seuraa pallon 
lentoa (kuva Apsun kamerasta). 


Belu syöksyy pallon perään, kun taas ulkoiluttaja ja Apsu lähtevät liikku- 
maan eteenpäin (rivi 8). Apsu astelee ulkoiluttajan luo, minkä jälkeen 
dyadi etenee yhdessä. 


8 + (0.6) + (0.6) + (2.6) + 
ULKO + kävelee--> 


APSU + etenee + ulkoiluttajan luo + hänen kanssaan + 
Näin seurueen ulkoilu jatkuu, ja Belu liittyy hetken päästä heihin. 
YHTEENVETO NÄYTTEESTÄ 2 
Näytteessä ulkoiluttaja ja koira järjestivät toimintaa, jota voisi kutsua 


pallonpotkuksi. Tässä leikissä Belu tiputti pallon eteensä ja jäi vaanimaan 
sitä. Ulkoiluttaja tulkitsi tilanteen siten, ettei palloon ollut syytä koskea. 

Ulkoiluttaja ryhtyi valmistelemaan potkualuetta samaan tapaan kuin jos 
kyseessä olisi amerikkalaisen jalkapallon potkumaaliin tähtäävä yritys. 
Belu katsoi ulkoiluttajan toiminnan olevan tilanteeseen sopivaa. Apsu 
sen sijaan katsoi ensin läheltä tapahtuman valmistelua ja siirtyi sitten 
kauemmas katsomaan potkua ja pallon kiinniottoa. Heti pallon kiinni- 
oton jälkeen ulkoiluttaja ja Apsu lähtivät jatkamaan ulkoilua. Ulkoilut- 
taja myös kujeili Apsun kanssa ottamalla askeleen eteen ja sitten peruut- 
tamalla kolme askelta. Koira vaikutti kummeksuvan toimintaa, sillä se 
ravisteli itseään hetken. Niin tai näin, kujeilu saattoi olla ulkoiluttajan 
keino jakaa huomiotaan myös Apsulle. Näytteessä ei puhuttu, mutta 
sen kautta saatiin näkymää koirien hengitykseen liikkeen ja juoksun 
yhteydessä. 


ULKOILUTTAJAN JA KAHDEN KOIRAN RYHMÄDYNAMIIKKA 
LEIKKIEN AIKANA 

Huizingan (1949, 9) mukaan leikki alkaa tietystä pisteestä, ja tiettynä 
hetkenä se on ohi. Näin on myös pallonheitossa ja pallonpotkaisemisessa: 
koira aloittaa kummankin leikin luovuttamalla pallon ulkoiluttajalle, 
tiputtamalla sen eteensä tai tiputtamalla ja tuijottamalla sitä. Pallon 
antaminen ulkoiluttajalle on kutsu yhteiseen toimintaan, joka edellyttää 
ihmisen ja koiran välistä koordinaatiota molemmilta osapuolilta. Koi- 
ran aloittama ulkoiluun liittyvä leikki päättyi silloin kun pallo oli palan- 
nut koiralle. Päättymisen merkiksi seurue jatkoi matkaansa, ulkoiluttaja 
kävellen ja koirat enimmäkseen juosten. Goffmanin (2012, 116) mukaan 
leikin aloittamista ja päättymistä osoitetaan jotenkin: pallon anto ulkoi- 
luttajalle saattaa yleisemmin olla merkki leikin aloituksesta, ja pallon 
paluu koiralle saattaa merkitä leikin loppumista. 

Koirat osoittavat tunnistavansa katsomisen arvoisen tapahtuman 
pysähtymällä ja seuraamalla tapahtuman kulkua. Tällaisia hetkiä ovat 
ulkoiluttajan tekemä toisen koiran pallon nosto, toisen koiran tekemä 
pallon kiinniotto ja toisen koiran tekemä pallon vaaninta. Analyysissa 
havaittiin koirien nopeus reagoida tutun ulkoiluttajan puheeseen kuul- 
tuaan yksisanaisten vuorojen ensimmäiset äänteet (esim. a sanasta alas). 
Kiinnostavasti koirat tuottivat erilaiset vastaukset ulkoiluttajan Belu- 
koiralle tarkoitettuun vuoroon. Apsun vastausta tulkittiin analyysissa 

turhautumisena, ja tämä tulkinta sai perusteluja koiran seuraavasta toi- 
minnasta. Lisäksi analyysi tuotti tiettävästi aiemmin tutkimattomia näky- 
miä koirien äännähdyksiin ja hengitykseen rasituksen aikana. 

Tietty lajienvälinen ryhmädynamiikka osoittautui toistuvaksi tarkas- 
telluissa ulkoiluleikeissä. Belu-koira oli aloitteellinen ja kutsui ulkoilut- 
tajan leikkimään palloleikkiä kanssaan. Ulkoiluttajan ja Belun vuoro- 
vaikutuksen kulkuun investoima aika ja vaiva määrittelivät leikkien 
etenemisen omalakisina kokonaisuuksina: palloleikeistä tuli erilaiset. 
Apsu-koira oli leikkien sivustaseuraaja, mutta osoitti tästä roolista käsin 
huomiota ulkoiluttajalle ja Belulle. Tästä huolimatta Apsun panostukset 
ryhmän vuorovaikutuksen kulkuun olivat sangen vähäisiä. Ulkoiluttaja 
osoitti huomiotaan Apsulle ennen tai jälkeen Belu-koiran järjestämien 
leikkien ikään kuin huomioiden leikin ulkopuolelle jääneen. Vastaavasti 
ihmistenvälisessä vuorovaikutuksessa ulkopuolelle jääneen osallistujan 
tilannetta voitaisiin selittää tai kohdistaa hänelle kysymys. Näiden leik- 
kien jälkeen ryhmä kokoontui jatkamaan ulkoilua yhdessä. 


Lopuksi 


Tutkimuksen tavoitteena oli eritellä koirien ja ulkoiluttajan keinoja 
jäsentää kanssakäymistään ulkoiluun liittyvien leikkien aikana. Tutki- 
muksessa havaittiin kaksi koiran aloitteesta syntynyttä erilaista palloleik- 
kiä ja koiran yksinleikki. Palloleikkejä järjestäneellä koiralla näytti ole- 
van selkeä ymmärrys molempien leikkien vaiheista. Lienee ilmeistä, että 
ulkoiluttajalla oli vastaava ymmärrys leikkien kulusta. Näin aiemmassa 
kirjallisuudessa ajateltu yhteinen ymmärrys leikistä oli jaettua leikkijöi- 
den kesken. Tutkimuksen tulokset näyttävät tältä osin tukevan Gooden 
(2007) havaintoja. 

Ulkoiluttajan kujeilu kävelemällä edestakaisin aiheutti sitä seuran- 
neelle koiralle päänvaivaa. Ehkä tälle koiralle ei ollut lainkaan selvää, 
mitä tilanteessa pitäisi olla tapahtumassa, sillä palloleikki ei ollut vielä 
alkanut. Palloleikin rakenteiden sisällä huiputuksen tunnistaminen lie- 
nee koirallekin helpompaa. Yhtäältä palloleikki paikantaa monilajisten 
osallistujien keskinäisen ymmärryksen ja toisaalta tuo vuorovaikutuksen 

pintaan mahdollisen ymmärrysongelman. Tarkempaa selvitystä koirien 
ymmärrysongelmien käsittelystä voitaisiin tehdä jatkotutkimuksissa. 

Kahdesta näytteestä jälkimmäinen on esimerkki lajienvälisestä vuoro- 
vaikutuksesta, jossa tapahtumien kulkua ei jäsennetty puheen avulla. 
Näyte tukee tutkimuksessa valittua litterointitapaa, sillä perinteinen kes- 
kustelunanalyyttinen litterointi etenee pääsääntöisesti puheenvuoroina. 
Näytteen leikki eteni erilaisten ei-kielellisten toimintojen avulla muodos- 
taen omalakisen kokonaisuuden, jossa ihmisellä ja koiralla oli toimiva 
työnjako. Jos palataan Wittgensteinin (2001 [1953]) ajatukseen eläin- 
ten kommunikaatiosta, voidaan jälkimmäisessä näytteessä esitettyjen 
havaintojen pohjalta todeta, että leikin jäsennys vuorovaikutuksessa edel- 
lytti kehollista kommunikointia ja siten korkeintaan esikielellistä vuoro- 
vaikutusta. Tuo ei-kielellinen kommunikaatio on kuitenkin hienosyistä, 
rikasta ja varsin huomaamatonta, ja se edustaa omaa tutkimuskohdet- 
taan puhutun kielen rinnalla (ks. Nevile 2015). 

Lopuksi voin todeta tällä tutkimuksella olevan yksi erityinen lukija, 
sillä tutkimuksen aineiston keränneellä ulkoiluttajalla oli ainutlaatuinen 
pääsy aineiston syntyhetkille. Multimodaalinen vuorovaikutuksen ana- 
lyysi mahdollistaa hänelle paluun talvisiin ulkoiluhetkiin rakkaiden koi- 
riensa kanssa. Keskustelunanalyyttinen tarkastelu kykenee tuottamaan 
rekonstruktion ihmisen ja hänen koiriensa välisistä henkilökohtaisista 
suhteista, joita Haraway (2020 [2003], 24) pitää pienimpinä analyysi- 
yksikköinä merkittävän toiseuden tarkastelussa. 


VIITTEET 


1 = Kiitokset ulkoiluttajalle ja koirille sekä Helsingin yliopiston emootiotiimin datasession 
verkko-osallistujille toukokuussa 2020. 

2 Toki varsin varhain on julkaistu vuorovaikutussuhteeseen paikantuvia kirjoituksia. 
Esimerkiksi Lane (1901) keräsi anekdootteja koirista ja siinä yhteydessä raportoi 
vuonna 1829 julkaistussa populaaritieteellisessä lehdessä (Arcana of science and art, 
or, An annual register of useful inventions and improvements, discoveries and new facts, in 
mechanics, chemistry, natural history, and social economy) olleen uutisen silloisen Saksin 
alueelta löytyneestä 30 sanaa puhuvasta koirasta (mts. 170). Vaikka Lane piti koiria 
varsin lahjakkaina ihmisten seuralaisina, hän oli kuitenkin kriittinen väitteestä ihmiselle 
puhuvasta koirasta. Sittemmin asiaa on selvittänyt etologi Vilmos Csänyi (2006), joka 

katsoo asiaa myönteisesti pitäen mahdollisena koiran joskus vielä oppivan puhumaan 
ihmisen kieltä. 

3 Koirien ulkoiluttaja katsoi kyseessä olevan heidän viikkorutiininsa. Yhteydenpitoon 
liittyvässä sähköpostiviestissä hän kuvaa asiaa näin: ”Lenkkien ohessa monesti 
puuhastelen koirien kanssa jotain pientä, koiraharrastuslajien tottelevaisuusliikkeitä 
tai niiden oheisharjoitteluun liittyviä asioita, joista palkkailen palloleikillä koiria niiden 
työskennellessä oikein.” 

Liite 1. Käytetyt litterointimerkit 


0.2 
ULKO 


kavelee 
+(0.1)+(0.1)+ 


+kävelee----+ 


huh 
.krrh 


#hauh# 


1) 2,35 3% 


aika kymmenesosasekuntien tarkkuudella 

tunnus viittaa toimijaan; kukin rivi käsittelee toiminnan 
muotoa, esim. puhetta 

jakaa puheen tai toiminnan tarkastelujaksoihin 
toiminta jatkuu seuraavalla rivillä tai seuraaville riveille 
edellisellä merkillä jatkuvaksi merkitty toiminta jatkuu 
tällä rivillä 

toimijan toiminnan kuvaus 


ensimmäinen otsikkorivi esittää toimintajaksojen 
jakautumisen 

miinuksella merkitty toiminta jatkuu yli rajatun 
toimintajakson seuraavaan plusmerkkiin asti (eli kävele- 
minen kestää 0,2 sekuntia). 


lihavoitu teksti, äännähdys viittaa uloshengitykseen 
lihavoitu piste äännähdyksen edellä viittaa 
sisäänhengitykseen 

ristikkomerkit rajaavat murtaen tuotetun äännähdyksen 


videokuvasta tallennetun kuvan numero omalla rivillään 

Liite 2. Videoaineisto 


Näyte 1 Apsun kamerasta. 
https://urn.fi/URN:NBN:fi-fe2021113057933 


Näyte 1 Belun kamerasta. 
https://urn.fi/URN:NBN:fi-fe2021113057934 


Näyte 2 Apsun kamerasta. 
https://urn.fi/URN:NBN:fi-fe2021113057936 


Näyte 2 Belun kamerasta. 
https://urn.fi/URN:NBN:fi-fe2021113057937 

interjektiot ihmisen ja eläimen 
vuorovaikutuksen osina 

1 Johdanto. Trui tprui vasikkoo juomaan” 


Mitä ovat eläinten omat sanat? Ajatus kuulostaa ehkä paradoksaaliselta. 
Vaikka ei-inhimilliset eläimet viestivät esimerkiksi ääntelyillä, ilmeillä, 
liikkeillä ja hajuilla, useimmat ei-inhimilliset eläimet eivät puhu var- 
sinaista kieltä, ainakaan kieltä, joka vastaisi kompleksisuudessaan ihmis- 
ten käyttämää kieltä (ks. kuitenkin Hodson 2015; Telkänranta 2016, 
13—39; ks. myös tämän kokoelman päätöslukua). Onko eläimillä siis 
sanoja? 

Tässä tutkimuksessa lähestyn kieltä lingvistiikan viitekehyksestä. 
Viitekehys antaa reunaehtoja sille, miten kieli voidaan ja kannattaa 
ymmärtää. Toisesta viitekehyksestä myös kieli voidaan ymmärtää pal- 
jon laajemmin, ja eläinten ja elottoman luonnon merkkijärjestelmiä 
voidaan tarkastella kielenä, jota voidaan tulkita ja kääntää (Vihelmaa 
2018, vars. 33-40). Lingvistiikan viitekehyksessä ei ole tarkoituksen- 
mukaista samaistaa ihmiskieltä eli lingvistiikan tutkimuskohdetta ja 
muita semioottisia merkkijärjestelmiä aivan yhtälaisiksi, koska tällöin 

lingvistiikan tehtävä, ihmiskielen symbolisen, konventionaalisen, jäsen- 
tyneen merkkijärjestelmän tarkastelu, menettää aseitaan ja samalla 
tarkkuuttaan. Tarkastelen ihmisten ja ei-inhimillisten eläinten (lyhyesti 
eläinten) välistä toimintaa ja viestintää siis nimenomaan ihmiskielestä 
käsin. Tällöinkin voidaan nähdä, että on myös eläinten sanoja: kuvailen 
sellaisia ihmiskielen sanoja, jotka ovat osa ihmisen ja muunlajisen eläi- 
men vuorovaikutusta. Tarkasteluni kohteena ovat eläimille suunnatut 
interjektiot, joilla ilmaistaan esimerkiksi kutsuja, käskyjä ja pyyntöjä, 
sekä interjektiot, joilla ilmaistaan esimerkiksi hellittelyitä. Näitä voidaan 
kutsua eläinten omiksi sanoiksi, koska niitä käytetään nimenomaan eläi- 
mille puhuttaessa ja monia interjektioista vain tietylle eläinlajille puhut- 
taessa. Esimerkiksi lampaita on kutsuttu Kiihtelysvaarassa interjektiolla 
es: Es uhii, es aitaan, es es es ees (Suomen murteiden sanakirja, sw. es). 
Harlussa taas on kutsuttu sikoja interjektiolla kös: Kös, kös, kös, tulkua 
syömää, tulkua syömää! (Suomen murteiden sanakirja, sv. kös). ? 
Tutkimukseni aineisto on vanhaa murreaineistoa. Aineisto on koos- 
tettu seuraavasti: Olen kerännyt kaikki interjektioiksi merkityt sanat 
Suomen murteiden sanakirjan (lyhyesti SMS) painettuina niteinä ja 
verkkojulkaisuina ilmestyneistä osista. Tämä kattaa sanat väliltä a-mnää 
ja interjektiot väliltä aa—miu.3 Olen poiminut näiden joukosta eläimille 
osoitetut interjektiot. Koska toimitettu sanakirja ei ole vielä ehtinyt aak- 
kosten loppuun, olen täydentänyt hakuja Suomen murteiden sana-arkis- 
tosta (SMSA). Tämä osa aineistosta ei kuitenkaan ole yhtä kattava kuin 
aakkoston alkuosa. Niinpä olen myös verrannut SMS:stä ja SMSA:sta 
kerättyä aineistoa Vieno Koposen laudaturtutkimukseen Kotieläinten 
houkutus-, hoputus- ym. hoennaiset suomen murteissa (1936), josta olen saa- 
nut esimerkkejä muuten puuttumaan jääneistä interjektioista ja myös 
interjektioiden käyttökonteksteista. Koponen (1936) käy tutkielmassaan 
läpi aineiston, joka on saatu Sanastaja-lehdessä 22.5.1934 julkaistun 
kyselyn avulla, ja mukana on myös joitain Koposen muuten saamia tie- 
toja (ks. mts. VI).4 Sanastajan kyselyssä pyydettiin vastaajia kertomaan, 
millaisilla kutsuilla eri eläimiä heidän pitäjässään kutsuttiin ja käsket- 
tiin. Kysely oli jäsennetty siten, että eri eläinten kutsuja pyydettiin erik- 
seen (ks. kyselykutsua, liite 1). Koposen (1936) tutkimus on ollut avuksi 
omassa työssäni myös eräiden sanojen etymologian selvittelyssä. Lisäksi 

olen vertaillut edellä mainittua aineistoa Yleisradion tv-ohjelmassa Kar- 
jan kutsumahuudot (1968) esiintyviin interjektioihin ja lopulta tuoreisiin 
YouTube-videoihin, joissa kuvataan karjan kutsumista. 

Näin olen saanut noin 320 eri interjektiosanan aineiston, jossa sanat 
esiintyvät selityksineen ja yleensä käyttökontekstissaan siten, että useim- 
mista interjektiosanoista on monia esimerkkejä. Olen analysoinut 
aineistoa ennen kaikkea konstruktioiden ja vuorovaikutuksen kannalta, 
ja tutkimuksen pääpaino on interjektioissa kielisysteemin merkkeinä. 
Lähestymistapani on siis toinen kuin Koposella (1936), joka on jäsentä- 
nyt aineiston murremaantieteellisesti ja äännehistorian kannalta etsien 
interjektioille esimerkiksi lainanantajalähteitä. En siis tässä tutkimuk- 
sessa juurikaan ota kantaa eri interjektioiden murremaantieteelliseen 
levikkiin, minkä suhteen voi tarkastella Koposen (1936) työtä karttoineen 
ja SMS:n verkkoversion karttoja. 

Levikki on tutkimuksen sanoilla erilainen. Eräät interjektioista ja 
muista kutsuista ovat laajakäyttöisiä, ja niistä on tietoja suurimmassa 
osassa suomen murteita. Tällaisia ovat esimerkiksi hevosen kutsumi- 
nen suuta maiskauttamalla (Koponen 1936, 50), kanojen kutsuminen 
tipu tipu tipu (Koponen 1936, 257) sekä kissan kutsuminen interjektiolla 
kis (SMS, sw. kis). Suuri osa interjektioista esiintyy vain tietyllä murre- 
alueella, esimerkiksi lehmien kutsuminen laitumelta siuuhu- ja sipu- 
interjektioilla lähinnä pohjalaismurteiden ja ”savolaiskiilan” alueella 
(Koponen 1936 kartta 675). Osa interjektioista on alueellisesti vielä rajoit- 
tuneempia, eräät vain yksittäisestä pitäjästä saatuja (esim. Hevosta kutsu- 
taan: lek lek lek lek! Ii, SMS, sw. lek). 

Minkälainen eläinten kirjo interjektioiden kohteina näyttäytyy, eli 
minkä kaikkien ja minkälaisten eläinten kanssa viestimistä ne ilmentä- 
vät? Enimmäkseen aineisto kuvaa vuorovaikutusta kotieläinten kanssa. 
Kysely, jonka pohjalta Koponen (1936) koosti tutkimuksensa (liite 1), 
ohjasi raportoimaan nimenomaan kotieläimille osoitettuja interjektioita 
ja myös antoi tietyt puhumisen kontekstit, joista vastauksia odotettiin. 
Koko SMS:n ja SMSA:n aineisto on lajien ja kontekstien suhteen hieman 
laajempi. Interjektioiden selityksissä tulevat esiin seuraavat eläinlajit ala- 
ryhmineen: eläimet yleensä, hevonen, ihmiset ja eläimet yleensä, kana 
(erikseen tiput, kukko), kissa, koira (erikseen porokoira, koiranpentu), 

käärme, lammas (uuhi, pässi, karitsa, harmaa emälammas), lapset, 
lehmä (karja, härkä, vasikat), poro, sika (erikseen porsaat) ja vuohi 
(kuttu). Satunnaisina mainintoina tulevat esille vielä lokki, jänis, varpu- 
set ja paholainen. Monet interjektioista ovat olleet käytössä vain yhdelle 
eläinlajille, mutta esimerkiksi, kun käytössä on jokin yleisempi interjek- 
tio, se voidaan osoittaa vaikkapa lokille tai paholaiselle: 


(ra) Mies heittää kalan järveen ja kehottaa lokkia ottamaan sen huu- 
dahtamalla: henää! (Jäppilä, SMS, sv. henää.) 

(tb) Loitsun lukija kierti koko kartanon aetaen takkaa ja hoki: kitis kiira 
(= paholainen) mehtääm poes raeskat kartanosta. (Vaala, SMS, sv. 
kitis, interjektio, jota käytetään hätistettäessä.) 


Myös kutsumisen interjektio se/seh/see/tse/tSe tms. on ollut käytössä 
alueillaan varsin monelle eläimelle, monesti eläinlajin nimellä täsmen- 
nettynä, kuten seuraavissa esimerkeissä: 


(tc) — Vasikoita kutsutaan juomalle esim. piskun see tai vaskan see. (Lieto, 
SMSA) 
(td) Koiraa houkutellaan lähestymään hokemalla (huutamalla): ”’Tse’, 


x 17 = JNE 


T3e’...!” tai ”se se’ se'l” tai te’, te’, te’...” ja (etenkin ulkona) viheltä- 
mällä. (Konnevesi, SMSA) 

(te) Koiraa houkutellaan lähestymään: se se, jotkut vanhat sanoivat sö sö. 
(Nurmes, SMSA) 

(1f) sanottiin et pässi tse, pässi tse ko huurettiin pässiä. (Kokemäki, 
SMSA) 

(1g) = Kutsuttaissa ja etsittäissä: lehmän tse, lehmän tse. s:n asemesta kuuli 
usein 5. Siis tse. (Kangasala, SMSA) 


Eräitä interjektioista voidaan osoittaa yhtä hyvin ihmisille kuin eläimille- 
kin samankaltaisessa tilanteessa. Esimerkiksi interjektiolla hus voidaan 
hätistää ketä vain, ja myös monet ottamiseen kehottavat interjektiot ovat 
olleet suomen murteissa käytössä yhtä hyvin ihmisille kuin eläimillekin 
osoitettuna, kuten se(kää) ja he(kää) (esim. Hekää lehmät heiniä! Ilma- 
joki, SMS sv. hekää).* 

Miksi tutkia juuri vanhaa murreaineistoa? Sillä on omat rajoituksensa. 
SMSA:n murreaineisto ja Koposen (1936) käyttämä aineisto eivät ole 
varsinaista vuorovaikutusaineistoa vaan sopivat parhaiten leksikaaliseen 
tutkimukseen. Nämä aineistot ovat muistinvaraisesti raportoitua eivätkä 
siksi vastaa nauhoitettua aineistoa. Ne eivät ole myöskään ajantasaista 
aineistoa, vaan ilmentävät suurimmalta osaltaan maailmaa sellaisena 
kuin se oli lähes sata vuotta sitten — toki eräät interjektioista ovat vielä- 
kin käytössä.” 

Kaikki perinne ei katkennut piankaan aineiston keräämisen jälkeen. 
Esimerkiksi samat lehmien kutsujen interjektiot, jotka tulevat esille Kopo- 
sen (1936) tutkimuksessa, esiintyvät hyvin samankaltaisessa käytössä ja 
samoilla murrealueilla Karjan kutsumahuudot -dokumenttiohjelmassa 
(1968), tosin väistyviksi kuvattuina. Kuitenkin myös tällä ja viime vuosi- 
kymmenellä on kutsuttu karjaa laitumelta yhä samankaltaisesti, mikä 
ilmenee esimerkiksi tuoreista karjan kutsumista kuvaavista YouTube- 
videoista. Ihmisten ja eläinten välistä vuorovaikutusta on tutkittu myös 
tarkastelemalla tallennettua vuorovaikutusaineistoa (esim. Vuorela 1989, 
Harjunpää ja Simonen tässä kokoelmassa). Silti myös murreaineisto pal- 
jastaa jotakin erityistä: Se edustaa aikaa, jolloin ihminen toimi kump- 
panilajeineen tiiviimmässä ja intiimimmässä yhteistyössä kuin nykyi- 
sin. Omana aikanamme kumppanilajit on lemmikkejä ja joitakin aivan 
pienten tilojen eläimiä lukuun ottamatta pitkälti siirretty laitosmaisiin 
ympäristöihin. Teollisuussikalassa sioille ei samassa määrin jutella, saati 
että niitä rapsuteltaisiin ja helliteltäisiin, mitä interjektioaineisto kuvaa. 
1930-luvulla tehosikalat kuuluivat korkeintaan futuristisiin painajaisiin, 
lypsäminen hoidettiin käsin ja lehmät laidunsivat metsälaitumilla tai 
yhteislaitumilla, minne niitä vietiin ja mistä niitä haettiin, ja hevonen oli 
tärkeä kumppani kulkemisen apuna ja peltotöissä. Kaikkea tätä murre- 
aineiston interjektioiden kirjo ilmentää. Aineistosta välittyy pääsääntöi- 
sesti lämmin ja arvostava suhde eläimiin: yhteistyö, yhteisymmärrys, 
kumppanuus, hellittely. 

Murreaineistosta välittyy myös yllättävän rikas kirjo toimintoja ja puhu- 
misen ja viestinnän tapoja. Aineistossa ei ole raportoitu pelkkiä sanoja, 
vaan monesti on kuvattu myös käyttökonteksti ja intonaatio, äänensävyjä 
ja muita interjektioihin liittyviä paralingvistisia keinoja: ”Ajaja käskee 

hevosta liikkeelle so siis käskevällä äänellä” (Kauhava, SMSA), ”Savolai- 
nen käskee hevostaan liikkeelle sanomalla sille hyvin sointuvalla äänellä 
hevonen!” (Koponen 1936, 57). Sanatiedoissa voidaan kuvailla myös eleitä 
ja liikkeitä. Karjankutsuihin on liitetty laulumelodioita. 

Kyseessä ei siis ole vain sana-aineisto, vaan laajemmin toiminto- 
jen aineisto. Tällaisena aineisto kertoo ihmisen ja eläinten suhteesta. 
Voiko ihmisen ja ei-inhimillisen eläimen välillä vallita ymmärrystä? 
Intersubjektiivisuus eli subjektien välisyys voidaan määritellä esimer- 
kiksi niin, että se on ”affektiivisten, perkeptuaalisten ja reflektiivisten 
kokemusten jakamista kahden tai useamman subjektin kesken” (Zlatev 
2008, 215) tai yksinkertaisemmin ”toisten kokemusten jakamista ja/ 
tai ymmärtämistä” (Zlatev 2007, 2). Intersubjektiivisuus ilmenee usein 
kielenkäyttötilanteissa. Se voi kuitenkin olla myös kehollista ja koko- 
naan ei-kielellistä (ks. Aaltola 2013, 89-90). Aineistoni perusteella eläin- 
interjektioita käytettäessä vuorovaikutuksen ihmissubjektit pyrkivät 
rakentamaan paitsi kielellisillä myös kehollisilla teoillaan vuorovaiku- 
tusta sellaiseksi, että se ilmentää orientoitumista intersubjektiivisuuteen: 
vuorovaikutuksella pyritään keskinäiseen ymmärrykseen. 

Interjektioaineiston avulla voidaan paitsi nähdä ihmisen ja eläimen 
välisen intersubjektiivisen suhteen kielellistä rakentamista kieliopillis- 
ten keinojen valintojen avulla myös tutkia niitä kielellisiä rakenteita eli 
konstruktioita, joihin interjektiot sijoittuvat, siis interjektioiden syntak- 
sia (ks. myös Jääskeläinen 2013). Interjektiot esitetään yleensä irralli- 
sina kielenaineksina, jotka muodostavat yksin oman lausumansa (esim. 
Ameka 1992, 108), mutta niiden irrallisuus ei suinkaan aina ole näin 
yksiselitteistä. Tutkimusaineiston erityispiirteistä juontuvatkin tutki- 
mukseni tavoitteet: Yhtäältä tarkoitukseni on kuvata eläimille suunnat- 
tuja interjektioita nimenomaan kielen merkkeinä ja kielellisissä raken- 
teissa, mikä kertoo jotakin oleellista kielestä yleensä. Toisaalta tavoitteeni 
on tehdä näkyväksi ihmisen ja muunlajisen eläimen välistä suhdetta 
sellaisena, kuin eläimille puhuminen ja siihen liittyvät kielelliset valin- 
nat sen näyttävät. Sillä, että eläimiä puhutellaan, onkin nähdäkseni sekä 
kielitieteellinen että moraalinen merkitys: jo eläinten puhuttelu paljastaa 
sen, että eläimelle annetaan rooli, joka ei ole pelkän toiminnan kohteen 
tai esineen rooli (ks. Aaltola 2013, 78—79). On siis tunnustettu eläimen 

rooli intersubjektiivisen suhteen toisena osapuolena ja samalla tois- 
lajiselle eläimelle on annettu ainakin jokin osa sille kuuluvasta arvosta. 
Voiko eläintä, jolle ihminen puhuu, sanoa puhekumppaniksi? Nähdäk- 
seni voi. Puhuessaan eläimelle ihminen tulkitsee eläimen äännähdyksiä 
ja eleitä vuoroina ja myös tuottaa jälkijäseniä eläimen vuoroihin. Ihmi- 
nen siis orientoituu eläimeen monesti kuten puhekumppaniin. (Ks. 
Harjunpään tutkimusta tässä kokoelmassa.)$ 


2 Eläininterjektiot toiminnan osana. Maks siit ny!" 


Ennen kuin kuvaan eläimille suunnattuja interjektioita kieliopilliselta 
kannalta tarkemmin, kuvaan aivan lyhyesti sitä, millaiseen tekemi- 
seen interjektiot liittyvät. Ihmisen ja eläimen toiminta, jota tämän tut- 
kimuksen interjektiot ilmentävät, voidaan jakaa kolmeen pääryhmään: 
1) Ihmisen ja eläimen yhteistyö, jossa eläin toimii ihmisen työparina 
ja jossa interjektioilla tai muilla kielellisillä viesteillä ohjataan nimen- 
omaan yhteistyön sujumista. Näissä tehtävissä onnistuminen edellyttää 
molemmilta onnistunutta osallistumista tekemiseen. 2) Eläimen hoi- 
toon ja päivärutiineihin liittyvät toiminnat, joiden yhteydessä eläin näyt- 
täytyy kenties selvemmin ihmisen ohjailun ja toimenpiteiden kohteena. 
3) Vapaa-ajan seurustelu, jonka yhteydessä eläin näyttäytyy monesti ystä- 
vänä ja puhekumppanina, mutta myös esimerkiksi härnäyksen kohteena. 
Kaikissa kolmessa ryhmässä toimintaa ohjataan käskevillä interjektioilla. 
Olen tiivistänyt aineistosta ilmenevät toiminnat oheiseen taulukkoon: 

Taulukko 1: Ihmisen ja eläimen yhteistoimintaa eläininterjektioiden valossa. 


1. IHMISEN JA ELÄIMEN YH- 
TEISTYÖ 


2. ELÄIMEN HOITO JA PÄIVÄ- 
RUTIINIT 


3. VAPAA-AIKA JA SEURUSTELU 


Hevosella ajaminen 

— liikkeelle lähtö (helei, li, SMS; 
hoh, Kuusamo; soh, Ylihärmä, 
SMSA) 

— vauhdin nopeuttaminen/ 
hidastaminen (Hevosta kiireh- 
ditään: Hule! Pielisjärvi, SMS; 
Kun rajusti juoksevan hevosen 
vauhtia tahdottiin hiljentää, 
niin vihellettiin tasaisesti ja 
pitkään, Kangasala SMSA) 

— pysäyttäminen (ptrryy, ptruu, 


Kutsuminen (”tule!”) 

— luokse (Hevoselle: fula fula sitä 
vain käskettihin sillon se tuli 
hypäte, Himanka, SMS) 

— kotiin (lehmille: tänse tänse, 
aitse aitse! Joutseno, SMS) 

— omalle paikalle (ei ilmaista 
interjektiolla) 

— aitaukseen (Aitse lehmäin, 
aitsee! Suomenniemi, SMS) 

— syömään (Kanoja syömään 
kutsuttaessa: Tipa tipa hm hm. 


Kyhnyttäminen, hellittely 

(esim. kus kus sialle; öh öh sialle; 
aipi kissalle) 

Kehottaminen selälleen 

(kemili kissalle tai koiralle, 
Kiihtelysvaara, SMS) 


— käsky vaolle (ei ilmaista 
interjektiolla) 
— muu tiedottaminen (esim. Kun 


tiä kivisellä pellolla, sille sano- 
taan: Jeh, jeh. Rääkkylä, SMS) 


hevosta ei tahdota kovin kiireh- 


(”mene!”) 

— hätistäminen pois (Kanoille: 
Hiist, sst. Nousiainen, SMS) 

— ohjaaminen sivuun tai taakse 
(hevoselle: Homma takaisin! 
Ylitornio, SMS) 

— hoputtaminen laitumelle tms. 
(Hoi mennee hoi, hoi, hoi, 
Karkku, Koponen 1936, 131) 


trr) Luopioinen, SMS) 
— juomaan (Lehmille: vetse, vetse, 
vetsee, Suomenniemi, SMSA) 
Kyntäminen Hätistäminen ja ohjaaminen Rupattelu, juttelu 


(Hevoselle: ko, mitä se siinä! 
Utajärvi, SMS) 


Metsästys, vahtiminen 

— yllyttäminen kiinni (Koiralle: 
häs kii! Ulviva, SMS; has kiinni, 
has has, Orivesi, SMS) 

— kutsuminen (Koiraa kutsuttiin: 
Se, se, seh, tule pois Musti seh. 
Kaustinen, SMSA) 


Ojentaminen, tarjoaminen 

— tarjoaminen (Hekää lehmät 
heiniä! Ilmajoki, SMS) 

— kehottaminen juomaan 
(Hevoselle: tso juomaan tam- 
ma, juoh pois tso tso tso, Liperi, 
Koponen 1936, 39) 


Leikkiminen 

(maks, maksis = interjektio 
komennettaessa kissaa hyppää- 
mään käsivarsilla muodostetun 
renkaan läpi, SMS) 


Porojen paimentaminen 
(esim. käsky koiralle kiertää: 
kiertou, Sodankylä, SMS) 


Kavioiden hoito, kengittäminen 
(Homma jalakaa! sanotaan hevos- 
ta kengitettäessä. Kemi, SMS) 


Härnääminen, kiusoittelu 
(här här koiralle, pö'ää pässille) 


Keritseminen 

(Lampaalle, joka pyrkii kerittäessä 
käsistä pois: utu, estä! Uusikirkko 
Vpl., SMS) 


Yllyttäminen tappeluun 
(hatsii, puskii koiralle) 


Lypsäminen 

(Vatsii lehmälle, Koponen 1936, 
120-). 

Rauhoittaminen 

(Poroja rauhoitettaessa ja kutsut- 
taessa: hohoo. Posio, SMS) 


Kehottaminen astumaan (härälle) 
(Härkää kehotetaan astumaan 
lehmä: li, i, i! Ikaalinen, SMS) 

Kiinnostavaa on, että murreaineistossa esiintyy työ- ja hoitotehtävien 
lisäksi siis myös eläinten kanssa seurustelua. Eläimille jutustellaan, ja 
niitä rapsutellaan ja hyväillään: 


(2a) Kun hevosta taputellaan turpaan ja hyväillään sanotaan so so so. 
(Ruokolahti, SMSA) 

(2b) Tuku lampia, niin tuku se on tuku. (Kortesjärvi) 

(2c) — Piitikö se on, piitikö se on. Niin piitikö se on, niin piiti se on. 
(Valtimo) 


Kaksi viimeistä esimerkkiä (2b-c) on kuvannut Koponen (1936, 213-214). 
Nämä ovat vastauksia kysymykseen ”Miten lampaille puhellaan, kun 
pysähdytään niiden seuraan?” Nämä eläimille jutustelut muistuttavat 
niin-partikkeleineen paljon niitä hoivakielestä vaikutteita saaneita jutus- 
teluja koirille, joita Vuorela (1989, vars. 75-78) on myöhemmin nauhoit- 
tanut ja kuvannut ihmisen ja koiran vuorovaikutuksesta (ks. myös Mon- 
démé 2018). Tällainen eläimille jutustelu oli murteenkerääjille nähtävästi 
itsestään selvää, mitä myös keruukysymyksen muotoilu ilmentää. 

Interjektioaineistossa kuvataan erityisen paljon sikojen kyhnyttämistä 
ja kissojen hellittelyä. Myös eläinten hoitoon ja päivärutiineihin on kuu- 
lunut hellittelyä ja jopa viihdyttämistä. Koponen (1936, 127) kuvaa, miten 
lehmiä rauhoitellaan ja viihdytetään lypsettäessä laulamalla, ja sama tapa 
ilmenee myös dokumenttielokuvasta Karjan kutsumahuudot (1968). Leh- 
mää rauhoitellaan samaan tapaan kuin lasta kehtolaululla, esimerkiksi 
näin: vatsiihen piikoo / vatipa siihen vati / minäpä lypsän Kaunikki piian 
/ minäpä, minä, minä (Maaninka, Koponen 1936, 128; vatsiihen < vaiti 
siihen, interjektio rauhoittamiseen). 

Fläininterjektioiden käyttämisen toiminnot heijastavat kuitenkin 
useimmiten eläinten asemaa käytön kohteena: eläimiä pidetään niistä 
saatavan hyödyn vuoksi. Tällainen eläinten käytön oikeutus voidaan 
kyseenalaistaa. Monessa kohtaa tämän tutkimuksen aineisto näyttää 
kuitenkin eläimille osoitetun empatian (ks. Aaltola 2013) ja niille tarjo- 
tun roolin vuorovaikutuksessa. Eläin voi olla ”minä” ja ”sinä” siinä missä 
ihminenkin. Puhujien rooleja voidaan merkitä kieliopillisin keinoin 
samoin kuin pelkästään ihmisten välisessä vuorovaikutuksessa: eläin tai 

eläinjoukko on usein ”sinä” tai ”te” silloin kun se on puhekumppanina, 
esimerkiksi: 


(3a) huli huli, tules sie leiväle (kutsu hevoselle, Rovaniemi, SMS, sv. 
huli) 

(3b) Lehmää kutsutaan Tulukee poes piijjat kottii, tulukee, ptru-tuu! 
(SMSA, Vieremä) 

(3c) Lampaille: Hs, kettahanna (= karsinaanne) siitä, menkää kettaha 
hs! (Alavus, SMS, sw. hs) 


Tämän tutkimuksen aineisto osoittaa, että ihmiset ja muunlajiset eläimet 
eivät ole aina kielellisten valintojen kannalta tiukasti erotettuja. Ihminen 
ja eläin voivat muodostaa puhetilanteessa dyadin, mikä osoitetaan paitsi 
toiminnalla myös kieliopillisilla valinnoilla (ks. Simosen tutkimusta 
tässä kokoelmassa). Eläimille saatetaan rupatella siinä missä ihmisille- 
kin. Nauhoitettu aineisto (Karjan kutsumahuudot 1968, YouTube-videot) 
myös osoittaa, että välillä eläimet osallistuvat aktiivisesti puhetilantee- 
seen: esimerkiksi lehmät ja lampaat vastaavat kutsuihin ammumalla ja 
määkimällä jo matkan päästä. Ne eivät siis ole vain hiljaisia osallistujia. 
(Ks. myös Harjunpään tutkimusta tässä kokoelmassa.) 


Interjektiot kielen merkkeinä. Tipa, tipa, tipa...!"° 


Interjektio on sana, jota voidaan käyttää itsenäisenä lausumana ja jolla 
voidaan ilmaista tunnereaktioita, kuvata omaa ajattelua tai esittää käs- 
kyjä (Wierzbicka 1991, 291-339). Suomen kielessä interjektion tunnus- 
piirre on myös taipumattomuus. Sanaluokkana ”interjektio” ei ole lain- 
kaan selvärajainen: kyseessä on joukko taipumattomia pikkusanoja, 
joilla on erilaisia funktioita kielessä ja joita voidaan jaotella eri tavoin (ks. 
esim. ISK § 792-796; Sorjonen 2001, 17—23). Myös interjektioiden ja 
muiden niille läheisten taipumattomien pikkusanojen lajittelu ja työn- 
jako on ollut epäselvä. Kuitenkin esimerkiksi ISK on koettanut jäsen- 
tää näitä tarkemmin ja erottelee omaksi ryhmäkseen esimerkiksi inter- 
jektioille läheiset ja monesti interjektioiksi lasketut dialogipartikkelit ja 

huomionkohdistimet (ks. ISK § 792-863; Jääskeläinen 2013, 3—4, 178; 
Jääskeläinen 2016, 100). Näissä jaotteluissa eläimille osoitetut inter- 
jektiomaiset kutsut ja muut direktiivit on yleensä luettu nimenomaan 
interjektioiksi (esim. Genetz 1890; Penttilä 1957; ISK § 856). Lasken 
myös tässä tutkimuksessa eläimille osoitetut, taipumattomat interjektio- 
maiset direktiivit ja muut sellaiset interjektioiden joukkoon, mihin ne 
parhaiten sopivatkin. 

Suomen kielen tutkimuksessa ja kielentutkimuksessa yleensä inter- 
jektion kuvaus on yleensä keskittynyt interjektioiden affektiivisuuteen ja 
reaktiivisuuteen (esim. Eurén 1852, 112-113; Genetz 1881; Genetz 1890, 
132-139; Penttilä 1957, 500; ISK § 856). Monesti volitiiviset interjektiot 
eli tahtomista ilmaisevat interjektiot, joita tarkastelen tässä tutkimuk- 
sessa, on jätetty kokonaan sivuun. Esimerkiksi ISK (f 856) toteaa voli- 
tiivisista eläininterjektioista marginaalistavaan sävyyn: ”Vanhastaan on 
interjektioina pidetty myös eläinten kutsumista merkitseviä ääntelyitä ja 
hokemia kuten kis kis, tse tse tai tuku tuku — —. Näiltä kuitenkin puuttuu 
interjektioiden yksi keskeinen ominaisuus, reaktiivisuus.” Yhtenä inter- 
jektioita määrittävänä piirteenä on myös pidetty indeksisyyttä, mihin 
palaan myöhemmin jaksossa ”Mistä eläininterjektioita syntyy?”. 

Nähdäkseni täsmällisimmän kuvauksen interjektioille on esittänyt 
Anna Wierzbicka (1991, 285—339). Wierzbickan (1991, 290) mukaan 


interjektio voidaan määritellä kielen merkiksi (r), jota voidaan käyt- 
tää yksinään, (2) joka ilmaisee määriteltävän merkityksen, (3) johon 
ei sisälly toisia merkkejä (joilla on määriteltävä merkitys), (4) joka ei 
ole homofoninen sen semanttiseksi sukulaiseksi havaittavan toisen 
sanan kanssa (5) ja joka viittaa puhujan senhetkiseen mielentilaan 
[mental state] tai mentaaliseen tekemiseen [mental act], kuten tun- 
nen..., haluan..., ajattelen..., tiedän. (Wierzbicka 1991, 290. Laina- 


tut katkelmat ovat tässä luvussa itse suomentamiani.) 


Wierzbickan (1991, 290) määritelmä jättää sellaiset, joskus interjek- 
tioina pidetyt huudahdukset kuin Luoja! tai Helvetti! interjektion mää- 
ritelmän ulkopuolelle (ks. myös esim. Genetz 1890, 132—139). Erikseen 
onkin puhuttu esimerkiksi primaareista (esim. aah, hyh, hui, pyh) ja 

sekundaarisista interjektiosta (esim. iltaa, helvetti!) (esim. Ameka 1992, 
105). Penttilän sanoin sovinnaisissa tervehdys- ja huudahdussanoissa 
antaa ”materiaalinen merkitys” (Penttilä 1957, 502) tilaa rutiinistuneelle 
tai affektisemmalle merkitykselle. Toisin sanoen symbolinen merkitys 
väistyy ja indeksinen merkitys korostuu. Wierzbicka (1991, 290-291) 
toteaa, että eräiden hyvin interjektiomaisesti käytettävien ilmausten 
vuoksi ehtoa (4) pitäisi kenties lieventää joko niin, että homofonisuus 
tiettyjen kielen ilmausten kanssa sallittaisiin, tai ehdon pitäisi kuulua 
”joka ei ole homofoninen sellaisen kielellisen yksikön kanssa, jonka mer- 
kitys sisältyy sen omaan merkitykseen”. Kysymys on oleellinen tämän 
tutkimuksen aiheen takia, sillä eräät ”interjektiot”, joita käytetään kut- 
suttaessa eläimiä, ovat joko samoja kuin eläinlajin nimitys tai homofoni- 
sia nimityksen kanssa (esim. karu 'karitsa”, ”karitsan kutsu’; kossa ’sika’, 
'sian kutsu- tai kyhnytyssana’, SMS). Näissä tapauksissa on epäselvää, 
onko kutsuttaessa käytössä tosiaan interjektio vai kutsutaanko eläintä 
vain eläinlajin nimellä. Palaan tähänkin kysymykseen jaksossa ”Mistä 
eläininterjektioita syntyy?”." 

Wierzbicka (1991, 291-339) luokittelee interjektiot niiden ilmaiseman 
mielentilan tai mentaalisen tekemisen laadun mukaan kolmeen perus- 
ryhmään, joilla on edelleen alaryhmiä. Näitä ovat emotiiviset interjektiot eli 
tunneinterjektiot, joilla on merkityskomponentti ”tunnen jotakin”, volitii- 
viset eli tahtomisinterjektiot, joilla on merkityskomponentti ”haluan jota- 
kin”, ja kognitiiviset interjektiot, joilla puolestaan on merkityskomponentti 
”ajattelen jotakin” tai ”tiedän jotakin”. Tunne- ja kognitiiviset interjektiot 
saattavat olla affektisia ja reaktiivisia, mutta tahtomisinterjektioilta nämä 
stereotyyppisesti interjektioihin liitettävät piirteet puuttuvat. Tahtomis- 
interjektiot muistuttavatkin merkitykseltään verbien imperatiivimuotoja, 
koska niilläkin yritetään vaikuttaa vastaanottajan toimintaan (ks. Aikhen- 
vald 2010, vars. 18—47, 317—321).? Niinpä Ameka (1992) kutsuu volitiivi- 
sia interjektioita Jakobsonin (esim. 1985) kielen funktioiden kuusijakoa 
seuraillen konatiivisiksi interjektioiksi. 

Tahtomisinterjektiot Wierzbicka (1991, 292-301) jakaa edelleen kah- 
teen ryhmään: ihmisille suunnattuihin ja eläimille suunnattuihin keho- 
tuksiin. Esimerkkinä eläimille suunnatuista Wierzbickalla on muun 
muassa puolan cip-cip-cip, ”haluan että te kanat tulette tänne’. Ihmisille 

suunnatut tahtomisinterjektiot jakautuvat edelleen kuuteen ryhmään 
(mts. 293; esimerkit korvattu suomen interjektioilla): 


Haluan hiljaisuutta -ryhmä (hys! shh!) 

En halua sinua tänne -ryhmä (hus!) 

Haluan sinun hyppäävän -ryhmä (hop! hyps!) 
Patistamisryhmä (the urging group) (no!) 
Kommunikointi matkan päähän -ryhmä (hoi! kukkuu!) 


Ov sw NH 


. Annan sen sinulle -ryhmä (se! sekää!) 


Wierzbicka (1991, 292-293) on kiinnostuneempi ihmisille suunnatuista 
tahtomisinterjektioista kuin eläimille suunnatuista tahtomisinterjek- 
tioista; toiseksi mainitut hän ohittaa nopeasti muutamalla esimerkillä 
todettuaan, että luokka jakautuu näihin kahteen ryhmään, jotka ”eivät ole 
yhtä tärkeitä”. Kuitenkin tämän tutkimuksen aineisto antaa aihetta aja- 
tella toisin: Ensinnäkin ihmisille ja eläimille suunnatut tahtomisinterjek- 
tiot voivat olla myös samoja. Eläimille ja ihmisille kohdistettu toiminta 
saattaa olla aivan samanlaista, ja yhtä hyvin eläimelle kuin ihmiselle voi- 
daan sanoa hus tai seis. Toiseksi eläimille suunnattuja tahtomisinterjek- 
tioita ei voi pitää vähemmän tärkeinä suhteessa ihmisille suunnattuihin 
määränsä tai merkitystensä kirjon puolesta — niitä voi pitää vähemmän 
tärkeinä ainoastaan, jos eläinten kanssa viestintää ylipäänsä pitää vähem- 
män tärkeänä kuin ihmisten kanssa viestintää. Kolmanneksi myös eläi- 
mille osoitetut tahtomisinterjektiot voidaan jakaa useampaan ryhmään 
merkityksen perusteella, vaikka kutsut ja hätistykset ovatkin yleisimpiä 
eläininterjektioiden joukossa. Esimerkiksi Genetz (1890, 136-137) käsit- 
telee ihmisille ja eläimille osoitetut kehottamisen interjektiot yhdessä. 
Käytän tutkimuksessani Wierzbickan (1991) volitiivisten interjektioi- 
den määritelmää, mutta interjektioiden määrittelyn vaikeus ja määrit- 
telyyn liittyvät kiinnostavat rajanteot tulevat esille monessa kohtaa tätä 
tutkimusta. 

Lisäksi esille aineistossani tulevat myös performatiiviset interjektiot 
(Jääskeläinen 2013, 238, 324-327; 2016, 116-117) eli interjektiot, jotka liit- 
tyvät niille oheiseen toimintaan. Esimerkiksi paijattaessa voidaan sanoa 
pai pai ("pai adv. käytetään hyväiltäessä kädellä silittäen ’pai pai”, SMSA) 

tai ai (ae lintie ai sinnuo pikku lintie hyvitellään kissaa, Puolanka, SMS). 
Näillä interjektioilla ilmaistaan paijaustekoa ja siihen liittyvää mielialaa. 
Teko olisi olemassa ilman interjektiotakin, mutta interjektio tekee osal- 
taan itse tekemisen ja tekemisen luonteen tiettäväksi. Sikoja rapsutel- 
taessa on sanottu esimerkiksi kus kus (SMS) tai kossi, kossi, kossi, kossi! 
(Kurkijoki, SMS). Kelkalle vauhtia annettaessa puolestaan voidaan sanoa 
esimerkiksi helee (Karunki, SMS) ja keinuttaessa tai keinutettaessa esi- 
merkiksi kiikkaa, kiikkuu tai heijaa: ” Lapsii kiikuteltiij ja laulettii että heijaa 
heijaa” (Sippola, SMS). Tällaiset performatiiviset interjektiot näyttävät 
puuttuvan kokonaan Wierzbickan (1991) esityksestä, ellei niitä lasketa 
emotiivisten interjektioiden alaryhmäksi. Performatiivisten interjektioi- 
den merkityksessä korostuu kuitenkin enemmän merkityskomponentti 
”teen jotakin” kuin pelkästään emotiivisten interjektioiden merkitys- 
komponentti ”tunnen jotakin”. 


4 Millaisia eläininterjektiot ovat äänneasultaan? 
Koiran tse tse!'3 


Eläininterjektiot ovat kiinnostavia koko kielen kannalta, sillä ne paljas- 
tavat kielen rajakohtia useammasta suunnasta. Näitä rajantekoja ovat 
muun muassa fonologisuus vs. äänellisyys, symbolisuus vs. indeksisyys 
sekä kieli vs. ei-kielellinen viestintä, joista viimeiseen palaan vielä kir- 
joituksen lopussa. Eläininterjektioiden fonologia ja etymologia liittyvät 
toisiinsa esimerkiksi äännesymboliikan kautta. Käsittelemisen helpotta- 
miseksi olen kuitenkin jakanut käsittelyn kahteen seuraavaan jaksoon. 
Interjektiot yleensä ovat fonotaksiltaan poikkeuksellisia muiden sano- 
jen joukossa. Suomen interjektioille on esimerkiksi tavanomainen yksi- 
tavuinen sanahahmo, niissä esiintyy sananloppuisia ja sananalkuisia 
konsonanttiyhtymiä, sanan lopussa voi olla muukin konsonantti kuin 
dentaali, ja interjektiot esiintyvät usein toistettuina (ISK § 857; Penttilä 
1957, 17). Onomatopoeettisilla interjektioilla eli imitatiiveilla on omat 
sanahahmonsa ja omia fonotaktisia erikoisuuksiaan (Jääskeläinen 2013, 
14-15, 82-98; 2015). Fläininterjektiot ovat sen sijaan sanahahmonsa puo- 
lesta itse asiassa varsin vaihteleva ryhmä. Niiden joukossa on runsaasti 

yksitavuisia (kuten interjektioissa muutenkin, esim. sö, suk, soo, soh, tes, 
teis, hits, hoh, huu, vus, uit), mutta moni muukin sanahahmo on varsinkin 
redusoitumisen vuoksi mahdollinen (esim. tänse, vatsiihen, täkä, tuku, 
hepuisee, hojee, hopruu), eivätkä eläininterjektiot muodosta sanahahmol- 
taan yhtenäistä ryhmää. 

Fläininterjektioiden ja -kutsujen joukossa on eräitä omia fonologi- 
sia erikoisuuksiaan. Eräissä eläininterjektioissa esiintyy äänteitä, jotka 
eivät muuten kuulu suomen kielen äännejärjestelmään. Lehmien kutsu- 
interjektioissa ptrui, pyrui, ptruko, yuksee, ptry, ptry, ptryi, ptrytä, ptryää 
jne. (kirjoitusasu SMSA:n mukainen; näiden interjektioiden kirjoitusasu 
vaihtelee suuresti kerätyssä materiaalissa) esiintyy huulitäry, jota voidaan 
merkitä grafeemilla y. Sama tai samankaltainen huulitäry esiintyy myös 
hevosten pysäytyskäskyssä (kirjoitettuna esim. ptrr, ptruu, trr) ympäri 
Suomea. Huulitäry esiintyy myös imitatiivissa, joka jäljittelee kylmän- 
väristyksiä (brrr tms.), mutta muuten äänne ei kuulu suomen äänne- 
järjestelmään. (Ks. Penttilä 1957, 13.) Hevosen lähtemisen käsky puo- 
lestaan on eri puolella Suomea ollut maiskautus tai naksautus, joita on 
vaikea kirjoittaa (Koponen 1936, 50-51). Itse asiassa on kuvausten perus- 
teella vaikea tulkita, onko kyseessä kaikissa kuvauksissa ollut saman- 
kaltainen maiskautus vai onko kuvattu erilaisia maiskautuksia. Koiran 
ja muidenkin eläinten koko suomessa tavallisessa kutsussa se/tse/tSe/tsö 
esiintyy puolestaan monesti alussa suhullinen tai suhuton affrikaatta- 
mainen äänne, joka vaihtelee affrikaatattoman kutsun kanssa kaikilla 
murrealueilla (Koponen 1936, 18). Affrikaattamainen äänne (liudentu- 
nut tai liudentamaton) on käytössä esimerkiksi karjalan kielessä sekä 
joissain suomen rajakarjalan murteissa eräissä sanoissa (esim. Tavi 
2015), mutta mikään affrikaatta (suhullinen, liudentunut, liudentumaton 
tms.) ei ole kuulunut suomen murteisiin tai yleiskieleen varhaissuomen 
ajan jälkeen (Lehtinen 2007, 168)". Lisäksi suomessa vähäkäyttöinen 
suhu-s esiintyy eläininterjektioissa etenkin hätistelyissä, kuten interjek- 
tiossa has (SMS). 

Edellä mainitut ovat kaikki foneemimaisia elementtejä, joilla voi olla 
foneemin asema eri kielten äännejärjestelmissä, vaikka suomessa niillä 
ei sitä ole. Näiden lisäksi eläinten kutsuissa ja hätistyksissä esiintyy yhä 
vähemmän äännemäisiä mutta edelleen äänellisiä elementtejä: possuja 

on kutsuttu syömään maiskuttamalla suuta toistuvasti (Koponen 1936, 
233), koiraa kutsutaan viheltämällä, ja melodinen vihellys esiintyy myös 
hevosen juomakutsuna (esim. Koponen 1936, 36-38). Eri eläimiä hätis- 
tettäessä esiintyy erilaisia suhisteluja (Koponen 1936, 204) ja ”uhkaavia 
ääniä” säestävine eleineen (Koponen 1936, 264). Lisäksi eri kutsuihin, 
varsinkin karjankutsuihin, on kuulunut laulullisia elementtejä, huik- 
kauksia tai laulumelodiaa. Näissä edetään yhä kauemmas kielellisistä 
elementeistä kohti ei-kielellisiä elementtejä, mutta esimerkiksi kutsu- 
vihellyksillä merkitys on samankaltainen kuin interjektioilla: ilmaus toi- 
mii indeksinä, merkkinä eläimelle jostakin kutsujan haluamasta. Niinpä 
niiden kohdalla raja interjektio-sanan ja muun konventionaalisen, äänel- 
lisen kutsun välillä on väkinäinen. 

Tällaisina nämä konventionaaliset, äänelliset mutta eivät fonologiset 
ilmaukset muistuttavatkin konventionaalisia kehollisia eleitä eli emblee- 
mejä. Embleemejä ovat esimerkiksi ok-merkki ja peukalon näyttämi- 
nen hyväksymisen tai kannustamisen merkkinä. (Esim. Kendon 2004; 
McNeill 2005, 5, 7, 10.) Embleemit eivät ole verbaalisia, mutta ne voidaan 
laskea eleistä helpoimmin kieleen kuuluviksi muun muassa siksi, että 
niissä yhtyy merkitys sovinnonvaraisesti muotoon eli ne ovat muodon 
ja merkityksen konventionaalisia yhteenliittymiä, kuten kielen sanat ja 
muutkin konstruktiot (ks. esim. Haviland 2004, 204-205). 

Yleensäkin eräille pikkusanoille, muun muassa interjektioille, imita- 
tiiveille ja laulu- leikki- ja rallatussanoille on ominaista se, että sana- 
ryhmiin kuuluu sekä konventionaalisia sanoja että saneita, jotka eivät ole 
täysin tai lainkaan konventionaalisen sanan veroisia joko äänneasunsa 
tai vakiintuneisuutensa tai molempien perusteella (Jääskeläinen 2013, 
29-33; 2016). Sanakirjaan pääsy kertoo konventionaalisuudesta ja myös 
fonologisesta sanamaisuudesta. Esimerkiksi juuri eläinten kanssa vies- 
timisessä tavallisia vihellyksiä ei lasketa interjektioiksi eikä sanoiksi, 
vaikka niillä saattaa olla samankaltainen tehtävä kuin interjektioilla ja 
vaikka ne saattavat olla symbolimaisia vakiintuneen merkityksensä puo- 
lesta. Samoin sanoiksi ei lasketa kaikkia maiskautuksia, koska ne eivät 
ole nimenomaan suomen fonologisen systeemin perusteella äänteelli- 
siä, vaikka ne ovat äänellisiä. Lopulta rajanteko riippuu siitä, missä mää- 
rin jokin käytössä oleva keinovara voidaan arvioida tarkasteltavan kielen 

keinoksi ja milloin kyseessä on keinovara, jota on vaikeampi sovittaa 
totunnaisen kielikäsityksen mukaisen kielen osaksi. (Ks. kielen ja ei- 
kielen eronteosta tämän kokoelman loppulukua.) 

Miksi myös sanamaisissa tai sanamaisista elementeistä koostu- 
vissa eläinten kutsuissa on muuten suomen kieleen kuulumattomia 
elementtejä, kuten vieraita äänteitä? Eräiden interjektioiden kohdalla 
syynä on ikoninen motivaatio. Esimerkiksi suun maiskutus porsai- 
den syöntikutsuna jäljittelee syömisen ääntä (Koponen 1936, 233), ja 
Koponen (mts. 61) myös arvelee, että hevosen pysäytyspärinä voisi jäl- 
jitellä ääntä, ”joka syntyy jonkin esineen esim. ajoneuvon pysähtyessä” 
(pysäytyspärinä voisi kuitenkin yhtä hyvin myös jäljitellä hevoselle luo- 
teenomaista höristelyä). Koiran ja muiden eläinten kutsujen affrikaatta 
voi puolestaan olla joko äännesymbolinen syömisen maiskutusta jäljitte- 
levä äänne (Ojansuu 1904), affektisen indeksinen äänne tai jopa jäänne 
aikaisemmasta kielihistoriallisesta vaiheesta.5 Toisaalta voidaan kysyä, 
miksi eläinten kutsujen yhteydessä myös esiintyy niin korostuneesti eri- 
laisia prosodisia elementtejä. Yhtenä syynä prosodisten ja varsinaisesti 
ekstralingvististen elementtien määrään ovat käytännön syyt, kuten kuu- 
luvuus: esimerkiksi huikkaus ja laulu kuuluvat kauas. Poikkeuksellisten 
äänteiden lisäksi eläininterjektioiden sekä muiden kutsujen ja hätistys- 
ten käytössä esiintyy runsaasti erilaisia merkityksellisiä intonaatioita ja 
intonaationvaihdoksia, eleitä ja muita viestiviä elementtejä, jotka ovat 
eläimen kannalta varmasti merkityksellisempiä kuin sanat itse. Palaan 
tähän tutkimukseni lopussa. 

Eräänä tärkeänä syynä eläininterjektioiden äänteelliseen poikkeavuu- 
teen on arvattavasti indeksisyys. Fläininterjektiot ovat kielen element- 
tejä, jotka on sovitettu eläimille viestimiseen. Näissä elementeissä voi 
hyvinkin olla sekä fonologisesti että paralingvistisesti sellaista ainesta, 
jonka yhtäältä ajatellaan olevan eläimille viestivää ja esimerkiksi mat- 
kan päähän kuuluvaa mutta joka toisaalta nimenomaan merkitsee nämä 
kielen ainekset eläinten kutsuiksi — eläimille ei puhuta aivan samoin 
kuin ihmisille. Kohn (2007 ja 2013, 135-150) kuvaa runa-kansan tapaa 
kommunikoida koirien kanssa. Koirille puhuttaessa käytössä on aivan 
erityinen, yksinkertaistettu ja äänenjäljittelyitä ja hoivakielen aineksia 
sisältävä kielimuoto, jollaisia Kohn kutsuu lajirajat ylittäviksi pidgineiksi 

(trans-species pidgin). Tällaisen erityisen kielimuodon käyttäminen toimii 
signaalina siitä, että puhutaan koiralle. Toisaalta runien uskomuksen 
mukaan kielimuoto mahdollistaa myös sen, että koirat ymmärtävät ilman 
että voivat vastata takaisin, jolloin koirien ja ihmisten tärkeä eronteko 
ei horju. (Kohn mp.) Myös Vuorela (1989, 38) ottaa esille, että koirille 
puhuttaessa ”lässyttävä” äänensävy toimii indeksikaalisesti, signaalina: 
koiralle lässytys on merkkinä kuunnella ja ihmiselle (koiran omistajalle, 
jos ”lässyttäjä” on muu kuin omistaja) merkkinä olla kuuntelematta.'* 


5 Mistä eläininterjektioita syntyy? Hs, hs, hs! Hä häh hä 
häh hä häh!” 


Eldininterjektioita on tullut käyttöön monia teitä, kuten sanoja yleen- 
säkin. Interjektioiden etymologioita ovat ensinnäkin alkusyntyisyys eli 
se, että niitä ei ole johdettu tai yhdistetty mistään muista sanoista eikä 
lainattu. Piirteinä tällaisilla sanoilla voi olla esimerkiksi onomatopoeetti- 
nen jäljittely tai muu ekspressiivinen muodostaminen. Toiseksi eläimen 
kutsuinterjektiota voidaan lainata suoraan tai muodostaa esimerkiksi 
vieraan kielen kutsuttavaa eläintä merkitsevästä sanasta. Kolmanneksi 
interjektio voidaan redusoida oman kielen sanasta tai syntagmasta. 
Käsittelen seuraavaksi keinoja tässä järjestyksessä. 

Melko suuri osa eläininterjektioista ei ole muodostettu muista sanoista 
eikä lainattu toisesta kielestä, eli niitä voi kutsua alkusyntyisiksi (ks. Kopo- 
nen 1936, 4; ks. Jääskeläinen 2016, 103-105). Tällaiset interjektiot ovat 
monesti muodoltaan yksinkertaisia ja äännähdysmäisiä. Tällaisia ovat 
esimerkiksi ai (sanotaan paijattaessa), eeh (Hevosta hoputetaan mene- 
mään: Eeh, soh, Kalanti, SMS), haa (hevosta liikkeelle käskettäessä), hee 
(kehotushuutona lehmiä ajettaessa. Hee! Koftii hee! Liävää hee! Parikkala, 
SMS), hoh (hevosen lähtökäsky, Kuusamo, SMS), so, soh (hevosen lähtö- 
käskyjä, SMSA), hohoo (poroja rauhoitettaessa ja kutsuttaessa, Posio, 
SMS) ja ps ps tai psss psss (kissan kutsu, SMSA). 

Alkusyntyisten interjektioiden ryhmässä näkyy äännesymboliik- 
kaa. Eräissä tämän ryhmän interjektioissa ilmenee onomatopoeetti- 
nen motivaatio eli kuullun äänen jäljittely. Tällaisia ovat esimerkiksi 


150 ANNI JÄÄSKELÄINEN 


https://doi.org/10.21435/skst.1474 


performatiivi-interjektiot öh öh ja röh röh, joita on sanottu rapsuteltaessa 
sikoja. Ne jäljittelevät rapsutellun sian ääntelyä. (Esimerkit Koponen 
1936, 255.) 

Myös muunlaista kuin nimenomaan onomatopoeettista äännesymbo- 
lista motivaatiota näkyy eräissä eläininterjektioissa. Esimerkiksi lehmän 
kutsuinterjektiot siuu ja siuuhu esiintyvät aineiston perusteella (Kopo- 
nen 1936, 89-91 ja Karjan kutsumahuudot 1968) aina pitemmän fraa- 
sin lopussa: ne muodostavat karjan kutsumahuudon loppuhuikkauksen, 
esimerkiksi Tulkaa pois tulkaa siuu (Kälviä, Koponen 1936, 91). Taltioin- 
nin perusteella (Karjan kutsumahuudot 1968) interjektion äännerakenne 
vastaa laulumelodian korkeutta: i:n kohdalla lauletaan korkeammalta 
säveltasolta kuin u:n, mikä on äännesymbolisesti odotuksenmukaista 
(Jääskeläinen 2015, 485). Laskeva melodia puolestaan on tavallinen laulu- 
fraasin lopetus. Sana ja melodia vastaavat siis toisiaan. Koponen (1936, 
91) arvelee, että siuu ja sivuhu ovat samaa alkuperää kuin sipu ja siis 
lainaa ruotsista (< ruots. sipp, sip, sippa, sipu ym., kutsuja koiralle, leh- 
mälle tai vasikalle). Näin voi olla, mutta koska sipu ja siuu(hu) esiintyvät 
aina eri paikoissa laulua, sivu(hu)-interjektion muotoon on luultavasti 
vaikuttanut myös esitystapa eli laulaminen tai huikkaaminen. Tässä on 
kyseessä toisenlainen, kielenulkoinen motivaatio — pelkästään lainautu- 
minen ei siis selitä sanan lopullista äänneasua. 

Varsinkin eläinten hätistyksissä näkyy myös fonesteemimaista 
äännesymboliikkaa. Fonesteemi on äänne tai äänneyhdistelmä, jolla 
on kontekstissaan konventionaalinen äännesymbolinen merkitys (esim. 
Firth 1966, 184; Bolinger 1950; Samuels 1972, 45—48; Hinton, Nichols 
& Ohala 1994, 4-6; Rhodes 1994; ks. myös Onikki-Rantajääskö 2001, 
155-156; Jääskeläinen 2015). Fonesteemimaista merkitystä ilmenee var- 
sinkin hätistelyn interjektioissa hos, hs, hst, huuks, hulis, hus, hut, hutiis, 
hutis, huts, huuts, hys, hyst, hyys, hyyst, hyyts, häs, häs, häts, hää, hääs, höis, 
höissä, höissö, hös, hötis, höts, höys ja hösö (kaikki SMS). Näissä interjek- 
tioissa on alkuäänteenä h, joka on äännesymbolisesti poikkeuksellisen 
latautunut. Olen aikaisemmin kirjoittanut h-foneemin äännesymboli- 
sesta arvosta: 

—- alussa esiintyvä hu-yhdistelmä voidaan liittää ilmavirran ääniin 
ja yleensä nopeuden ja yllättävyyden kuvauksiin. Lisäksi h alku- 
äänteenä, varsinkin yhdistyneenä labiaalivokaaliin [joita ovat o, 
6, u, y], liittyy huolimattomaan tekemiseen ja hajanaisuuteen. h 
onkin o[nomatopoeettisessa]-sanastossa yksi fonesteemimaisim- 
mista äänteistä yksinäänkin, sillä se kuvaa paitsi onomatopoeetti- 
sesti motivoituneita ilmavirran ääniä, myös monessa sanassa niistä 
laajentuneita muita, metonyymisiä tai metaforisempia merkityksiä, 
kuten nopeaa menoa, yllätyksellisyyttä ja huolimattomuutta. (Jääs- 
keläinen 2015, 472.) 


Osassa hätistyksen aloittaa tämä äännesymbolinen hu-fonesteemi tai 
äänneyhdistelmä hy-, jota voidaan pitää sen varianttina, osassa äänneyhdis- 
telmä hö- tai hä-, joissa puolestaan esiintyvät h:n lisäksi äännesymboliselta 
arvoltaan ”epämiellyttävät” ä ja 6 (Jääskeläinen 2015, 486—487). Sanojen 
epämiellyttävää vaikutelmaa lisää se, että useimmissa on lopussa terävä, 
”torjuva” äänneyhdistelmä, joka koostuu s- tai S-foneemista pelkästään tai 
yhdessä klusiilin (k, t) kanssa. Tällaisella sihisevällä äänellä on kehollinen 
motivaatio: se muistuttaa eri eläinten varoittavia, uhkaavia ja vihaisia sähi- 
nöitä (ks. Telkänranta 2016, ensimmäinen kuvaliite). Keholliseksi motivaa- 
tiota voi kutsua, koska näiden sanojen konventionaalistunut muoto kuvas- 
taa edelleen sitä, millainen ihminen on fyysisenä olentona: ihminenkin 
on eläin, joka voi päästää varoitusääniä suuttuessaan, esimerkiksi huutaa, 
ulista ja sähistä.9 Koponen (1936, 204) kuvaa, miten myös eri eläinten 
hätistyksissä (muissakin kuin interjektioiksi kiteytyneissä) on sähiseviä ele- 
menttejä; ne koostuvat ”tuollaisista epämääräisistä suhahduksista”. Kopo- 
nen kirjoittaa vielä: ”Kanoja ajetaan tavallisesti pois pahanteosta räpsyttä- 
mällä käsiä hyvin voimakkaasti ja samalla päästellään suusta kaikenlaisia 
uhkaavia ääniä.” (Koponen 1936, 264.) Nimenomaan hätistelyissä — sekä 
sanamaisissa että muissa — on siis käytössä samankaltaisia sähiseviä ään- 
teitä. Näissä hätistyksissä ilmenee siis kehollista, jopa ”yleiseläimellistä” 
äännesymboliikkaa. Ne ovat hätistyksiä, jotka kuulostavatkin hätistyksiltä. 

Toinen eläininterjektioiden syntytapa on lainaaminen. Koponen 
(1936) on etsinyt eläininterjektioille lainaetymologioita ja löytänyt sellai- 
sen esimerkiksi interjektioille suku, suks, sok, soko jne. (hevosen kutsuja, 

lainaa ruotsin murteista, mts. 10), fula, fuli, puli jne. (hevosen kutsuja, 
lainaa ruotsista), sipu, esim. Sipu vassua sipu sipu, Kalajoki (Koponen 
1936, 149; lehmien ja vasikoiden kutsu, lainaa ruotsista mts. 91) ja taka, 
taki, tako, tuku, tiki jne. (lampaiden kutsuja, lainaa ruotsin sanasta tacka, 
'emälammas”, mts. 182). Lainaetymologia ei kuitenkaan sulje pois eks- 
pressiivisyyttä (ks. Jarva 2003) tai sitä, että laina voi indeksistyä. Esimer- 
kiksi lampaan kutsut, kuten taka, tuku, ovat käytössä hoettavammassa ja 
interjektiomaisemmassa muodossa kuin niiden kantasana. Ne ovat siis 
mukautuneet käyttötarkoitukseensa. 

Myöskään alkusyntyisyys ja lainautuminen eivät täysin sulje toisiaan 
pois: myös äännähdysmäiset eläinten kutsut voivat olla lainaa toisesta kie- 
lestä. Hyvin samankaltaisia kutsuja ja käskyjä esiintyy nimittäin muual- 
lakin kuin Suomessa. Esimerkiksi Saksassa hevosen pysäytyspärinä on 
ollut samankaltainen kuin Suomessa. Hevosille maiskautellaan tai nak- 
sautellaan myös Yhdysvalloissa, ja kissaakin on kutsuttu pss pss Yhdys- 
valloissa niin kuin Suomessakin. (Carrington Bolton 1897, 71.) Lainautu- 
minen on yksi mahdollinen selitys sanojen samankaltaisuudelle, mutta 
tämän aineiston avulla lainautumiseen on mahdotonta ottaa kantaa. 
Myös Koponen (1936) joutuu monessa kohtaa toteamaan, että varsinkin 
onomatopoeettisten tai muuten äännähdysmäisten interjektioiden koh- 
dalla lainautumisen ja satunnaisen samankaltaisuuden välillä on vaikea 
sanoa mitään varmaa. Satunnaisen samankaltaisuuden todennäköisyyttä 
lisää tällaisten ilmausten äännesymbolisuus: tuntuu epätodennäköiseltä, 
että esimerkiksi kissan kutsuminen interjektiolla pss pss olisi lainaa, sillä 
interjektio edustaa vain ”sipinää”, joka on luultavasti arveltu kissaa kiin- 
nostavaksi, koska kissoille on tyypillistä kohdistaa huomiota hiljaisiin, 
rapiseviin ääniin ja tällaisella ääntelyllä on saatu kissan huomio. 

Kenties kiinnostavin syntytapa eläininterjektioille on kuitenkin 
redusoituminen, syntyminen muista sanoista typistymisen kautta. 
Pitkään on tiedetty, että esimerkiksi juuri interjektioita syntyy muista 
sanoista lyhenemällä, ikään kuin kulumalla, kun sanaa toistetaan. 
Genetz (1890, 132—135) esittää typistyssyntyisinä interjektioina (oikeas- 
taan sekundaarisina interjektioina) esimerkiksi sanat hep (mene, hepo), 
kis tai kiss (kissa), sik! (sika), kats, kas, kah ja ka (katso, katsos) ja käps 
(käypäs). (Myös Ojansuu 1904.)?° Redusoituminen on tavallinen kehitys- 

kulku myös kieliopillistumisessa ja sen käänteistapauksessa, leksi- 
kaalistumisessa, jota tällainen interjektioiden syntykin erityistapauksena 
edustaa (ks. Laitinen & Lehtinen 1997, 10-11). 

Myös moni eläininterjektio on syntynyt typistymällä. Redusoituneita 
interjektioita ovat esimerkiksi aitse (lehmälle käsky mennä aitaukseen, 
aitse < aitaan se tms.), harmuit/harmuuh/harmul: ”harmaata (emä)lam- 
masta kutsutaan: harmuuh harmuuh harmuuh!” (SMS) (< harmaa uuhi 
t. harmaa uitti t. harmouuhi)*, hunsee (< humman see, hevosen kutsu), 
kot'höö (lehmälle kutsu tulla kotiin), kiertou (porokoiralle käsky kiertää 
sivulle karannut poro, Sodankylä, SMS), se vet se vet se joo! (lehmälle kutsu 
tulla juomaan vettä), koiste (lehmälle kutsu tulla kotiin), kot se (< kotiin se, 
lehmälle kutsu tulla kotiin), kotvetsee (< kotiin vettä see, kutsu lehmälle), 
kuku kuku kuku (kukon kutsu), kut se (kutun kutsu), leesse/lehmsee/lehms- 
see/lehmtse (< lehmän (t)se(e), lehmän kutsu), täns, tans (< tänse < tänne 
se (e), kutsuja lehmälle, Koponen 1936, 79), otkii (< ota kiinni, käsky koi- 
ralle), pos pos pos (kutsu porsaille, Koponen 1936, 235), puskii (< puske 
kiinni, käsky koiralle), uskii (<us kiinni?), piksee (< pikku see, kutsu vasi- 
koille), wit vit uit (< vittu tms., kutsu karitsoille) ja vatsii (< vat siihen < 
vaiti siihen, lehmälle käsky rauhoittua paikalleen, Koponen 1936, 122). 

Miksi eläininterjektioita syntyy typistämällä? Ensinnäkin toistelu 
kuluttaa sanaa tai usean sanan syntagmaa ja yhdistelmä redusoituu. 
Näin voi tapahtua missä tahansa paljon toistetussa ilmauksessa. Toinen 
syy on, että eläimet intuitiivisesti ymmärretään erityisenä vastaanottaja- 
ryhmänä. Fläimet voivat tunnistaa joitakin ihmiskielen sanoja ja eräät 
koirat, papukaijat tai varislinnut moniakin, mutta todennäköisesti suu- 
rimman osan sanoista eläimet ymmärtävät indekseinä: äänneasultaan 
tietynkuuloinen sana on signaali toiminnasta tai liittyy suoraan johonkin 
mieluisaan tai epämieluisaan toimintaan.? Tällaisen signaalina toimi- 
van sanan ei tarvitse olla kielen symbolisana eikä sana ollenkaan, mutta 
koska ihmiset puhuvat kieltä, he puhuvat ihmiskieltä myös eläimille, toi- 
sinaan kuitenkin yksinkertaistetussa muodossa. Interjektioiden redusoi- 
tumisessa syntagmoista voidaankin nähdä kielimuodon yksinkertaistu- 
minen. Samalla tapahtuu merkityksen tason semioottinen vaihtuminen 
sisältösanoista indekseiksi. Redusoitumisessa ilmenee siis semioottisesti 
kiinnostava kehityskulku: merkityksellisistä, referentiaalisista sanoista, 

symboleista, tehdään varsin eri tavalla merkityksellisiä indeksejä. Indek- 
sisyyttä lisää vielä se, että käyttöön otetaan monesti paralingvistisinä tai 
ekstralingvistisina pidetyt keinot, kuten erityinen intonaatio, laulaminen, 
huikkaaminen, eleet ja toisinaan myös fyysiset teot, kuten vetäminen ja 
huitominen. Käytössä on siis toisenlainen keinoarsenaali kuin monessa 
muussa kielenkäyttötilanteessa. Fi turvauduta ”vain” sanoihin, vaan vies- 
tintä on monella tapaa viestivää ja kehollista. 

Aikaisemmin mainittiin, että yhtenä interjektiosanoja määrittävänä 
piirteenä on pidetty indeksisyyttä, vaikka aina ei ole käytetty nimen- 
omaan tuota termiä (esim. Penttilä 1957, 500; Ameka 1992, 108). Merk- 
kien kolmijako ikoneihin, indekseihin ja symboleihin juontuu C. S. S. 
Peircen semiotiikasta. Merkki on Peircen määritelmän mukaan ”jokin, 
mikä merkitsee jollekin jotakin jollakin tavalla tai jonkin ansiosta” 
("something which stands to somebody for something in some respect 
or capacity”, Peirce 1932, 228; Kohn 2013, 29). Lisäksi oleellinen on se 
tapa, jolla merkki luo suhteen johonkin kohteeseensa. Ikoni on kuva- 
mainen merkki, joka on kohteensa kaltainen. Indeksi on oiremainen 
merkki, josta voidaan päätellä sen aiheuttaja tai seuraus. Symboliin puo- 
lestaan kuuluu muodon ja merkityksen sopimuksenvarainen suhde, 
joka perustuu toistuvuuteen. Vakiintunut sana on symboli: siinä muoto 
yhtyy merkitykseen (yleensä) sattumanvaraisen mutta konventionaalisen 
symbolisaation kautta. Onomatopoeettisissa sanoissa, varsinkin imita- 
tiiveissa, on ikonisuutta: ne jäljittelevät muodollaan kohdettaan. Kuiten- 
kaan kielen vakiintunut ja fonotaksia noudattava sana ei voi olla pelkkä 
ikoni, vaan se on symboli, joka sisältää ikonisuutta. (Jääskeläinen 2013, 
28.) Samoin kielen vakiintunut interjektio ei kielisysteemissä ole pel- 
kästään indeksi, vaan sekin on symboli, joka ilmentää indeksistä mer- 
kitystä. Indeksisyyteen liittyy aina puheympäristö tai puhetapahtuma, 
jonka osana indeksi on. Esimerkiksi Sorjonen (2001, 17) antaa indeksille 
seuraavan määritelmän: ”indeksinen ilmaus on jonkin kontekstinsa piir- 
teen leksikaalistuma tai kieliopillistuma, ja tuon piirteen osoittaminen 
tai ilmaiseminen on motiivi sen olemassaololle.”? 

Kun interjektioita on pidetty oiremaisina, ne on nähty indekseinä. 
On ajateltu, että esimerkiksi huudahdus ai on indeksi huudahtajansa 
kivusta. Penttilä (1957, 500) kirjoittaa: 

Ne [interjektiot] ovat käyttäjänsä mielen- t. tunnetilan symptomeja, 
jotka ympäristö käsittää niin kuin oireet käsitetään, osailmiöksi 
tapahtumassa, johon sisältyy harmistumista, pelokkuutta, tuskaa, 
inhoa, ilakkuutta, innostusta, tahtomusta yms. (Penttilä 1957, 500.) 


Tällainen määritelmä kuvaa parhaiten emotiivisten ja osittain kognitiivis- 
ten interjektioiden ryhmää, joille Wierzbicka (1991, 291-339) antaa mer- 
kityskomponentit ”tunnen jotakin” ja ”ajattelen jotakin”. Aivan tällaista 
indeksisyyttä tahtomisinterjektiot eivät samassa määrin ilmennä, koska 
ne eivät ilmennä lausujansa tunnetilaa vaan viestivät haluamista. Eläin- 
interjektiot eivät niinkään toimi indeksinä puhujan mielentilasta vaan 
toimivatkin indeksinä toisella tavalla: ne toimivat sopivien äänensävyjen 
ja eleiden kanssa vastaanottajaeläimelle merkkinä siitä, että häneltä halu- 
taan jotakin, tai yleisemmin totunnaisena merkkinä siitä, että jotakin 
totunnaista tapahtuu, esimerkiksi että seuraa ruokintaa — tämän eläin 
voi ymmärtää riippumatta siitä, voiko eläin ymmärtää ihmisen tahtoti- 
laa ja interjektiota juuri sen indeksinä. Tämänkaltaisesta indeksisyydestä 
kirjoittaa myös Kohn (2013) kuvatessaan sademetsää semioottisena sys- 
teeminä: toisten eläinten toiminta on toisille eläimille merkkinä, johon 
reagoidaan, ja metsä on siis täynnä merkitystä. 

Itse asiassa eläininterjektiot siis annetaan indekseiksi vastaanottajil- 
leen, ymmärrettiin ne miten tahansa. Kun Suomen murteiden sana- 
arkiston kieli-informantti on tulkinnut lehmän mielensisältöä, hän 
kuvaa sitä, miten lehmät reagoivat ympäristönsä indekseihin eli toisin 
sanoen ainakin informantin mielestä ymmärtävät ne: 


Lehmille huudettiin ”että ptrui tänne ptrui tänne tutuu, (silloin) ne 
lehmät rupes ammuu, sitä ne tottel heti, (tiesivät, että) nyt heit kutu- 
taa kotii.” (Virolahti, SMSA. Ks. myös Laitisen tutkimusta he-prono- 
minin valinnasta tässä teoksessa.) 


Samanlainen reaktio näkyy monessa kohtaa myös dokumenttielokuvassa 
Karjan kutsumahuudot (1968): lehmät silminnähden innostuvat, kenties 
jopa ilahtuvat kuullessaan iltakutsun. Lehmien kutsujat eivät kuitenkaan 
vain sano tai lausu interjektioita: he huhuilevat, laulavat, huikkaavat, 

toistelevat, hellittelevät ja lepertelevät. Käytössä eivät siis ole pelkästään 
sanat vaan paljon muutakin, jolla kutsujat viestittävät tahtoaan ja mieli- 
alaansa ja suostuttelevat eläimiä. Prosodiset keinot ja toisto, eivät vain 
eläimille viestittäessä vaan yleensäkin, lisäävät viestivyyttä. Myös esimer- 
kiksi pienille lapsille on tapana puhua prosodisesti korostuneella mutta 
muuten yksinkertaistetulla tavalla, millä pyritään sekä saamaan aikaan 
ymmärrystä että lisäämään kuulijan kiinnostusta (Cooper & Aslin 1990). 

Indeksisyyttä ilmentää toisinaan myös interjektioiden fonologi- 
nen asu, kuten jo todettiin: karjankutsussa Yrui erikoinen alkuäänne 
on indeksi sanan merkityksen suhteen, tSe-interjektion affrikaatta on 
samoin indeksinen, ja esimerkiksi kutsussa siuuhu sanan äänneasu voi- 
daan nähdä indeksinä myös sanan laulettavuudesta ja paikasta laulu- 
melodian lopussa. 

Indeksi on merkkinä erityyppinen kuin symboli. Nähdäkseni eläin- 
interjektioissa ilmenee redusoitumisen ansiosta ja seurauksena indek- 
sistyminen. Indeksistyminen on tarpeen, jotta sanat olisivat eläimille 
viestivämpiä, ja viestivyyttä lisää oleellisesti interjektioiden ja niiden lau- 
sekkeiden yhteydessä käytetty intonaatio ja äänensävy. Niinpä esimer- 
kiksi symbolien ja yhden indeksisanan muodostama syntagma kotiin 
vettä see redusoituu indeksisempään muotoon kotvetsee (SMS, sw. kot- 
vetsee), ja sen merkitys samalla muuntuu segmentoituneesta symboli- 
suudesta holistiseksi indeksisyydeksi. On semioottisesti eri tason asia 
sanoa symbolein esimerkiksi Haluan, että te lehmät tulette nyt kotiin kuin 
huikata kotvetsee tai ptrui tänne ptrui tänne tutuu. Samalla, mikä on sekä 
eläimen että kutsujan kannalta oleellista, viesti saa hoettavamman ja tun- 
nistettavamman muodon; eläimille suunnattuja interjektiota tavallisesti 
toistellaan monta kertaa, huudellaan ja lauletaan (Karjan kutsumahuudot 
1968). Fläininterjektioiden kohdalla on selvää, että tietynlainen lyhentä- 
minen, hokumaistaminen, on tarkoituksenmukaista. 

Eräiden eläinten kutsujen ja muiden hokujen kohdalla voidaan 
kuitenkin kysyä, ovatko ne todella ”interjektioita” vaikka ne toimivat 
indekseinä. Yhtenä rajatapauksena esitettiin vihellykset, joissa ei ole 
foneettista ainesta. Toiset eläinten kutsut tai käskyt ovat muun kuin 
interjektiosanaluokan jäseniä (esim. käskyt partees ja paikalles lehmälle 
mennä navettaansa, Koponen 1936, 102, 107; käsky hevoselle liki vakoa, 

Koponen 1936, 64). Eräät eläinten kutsut ovat puolestaan samoja tai 
samanmuotoisia kuin eläimeen viittaava sana: karu ja kari merkitsevät 
sekä karitsaa että toimivat karitsan kutsuna (esim. Tus kattoon meilän 
pikku karia! Ikaalinen; Kari, kari, piika, kari, kari, piika! lampaan kutsu, 
Yläne, SMS), samoin esimerkiksi kossa, kosse, kossi, kosso, kossu ja kosu 
kaikki merkitsevät sekä ’sikaa’ että ovat käytössä interjektioina ”sikaa kut- 
suttaessa t. kyhnytettäessä” (kaikki esimerkit ja selitys SMS). On havaittu, 
että varsinkin lapsenkielen eläimennimitys toimii usein myös eläimen 
kutsuina; tällaisia ovat esimerkiksi possu, tipu (kanasta) ja kari (Koponen 
1936, 4-5; Carrington Bolton 1897, 68). Teoreettisesti kysymys on kiin- 
nostava. Kun kutsutaan harmaata lammasta harmuit harmuit harmuit, 
toistetaanko oikeastaan referentiaalista substantiivilauseketta harmaa 
vitti vaikkakin redusoituneessa muodossa? 

Interjektion määritelmä yhteydessä todettiin, että interjektio ei saisi 
olla ”homofoninen sen semanttiseksi sukulaiseksi havaittavan toisen 
sanan kanssa”, niin kuin näissä tapauksissa on. Varmasti matka symbo- 
lisesta sanasta tai syntagmasta indeksiseksi interjektioksi on kuitenkin 
jatkumo. Täysin redusoitumaton sana tai syntagma ei voi olla interjektio, 
mutta interjektiomaisuus lisääntyy redusoitumisen myötä. Harmuit on 
siis interjektiomaisempi kuin harmaa vitti. Kun hevosta kehotetaan nos- 
tamaan jalkaansa sanomalla nosta! (Koponen 1936, 40), kyseessä ei ole 
interjektio vaan 2. persoonan imperatiivimuoto verbistä nostaa. Karitsan 
kutsuna käytetty karu on osittaisen redusoitumisen ansiosta interjektio- 
maisempi kuin karitsa, josta se on muodostunut. Ja kun lehmää käske- 
tään tai pyydetään rauhoittumaan sanomalla vatsii (< vaiti siihen), kyseessä 
on redusoitumisen ansiosta yhä selvemmin interjektiomainen sana. 


Interjektioiden yhdistyminen konstruktioihin, 
kehyselementit ja niiden kieliopillinen merkitseminen. 
Hoi metteen, hoi metteen, hoi Mansike, metteen hooi!?4 


Olen käsitellyt eläininterjektioita kielen sanoina niiden sanatyypin, fono- 


logian, etymologian ja muiden erityispiirteiden kautta. Käsittelen nyt 
sitä, miten interjektiot limittyvät muuhun kielenainekseen: miten niistä 

tulee kielen rakenteiden osia. Kuvaan niitä rakenteita, joissa interjektio 
esiintyy aineistossa, ja tarkastelen esimerkiksi sitä, miten taipumaton, 
indeksinen sana esiintyy morfologisten merkitsimien kanssa. 

Interjektiolle sanaluokkana on tunnusmerkkistä, että interjektio voi 
muodostaa yksin oman lausuman (esim. ISK § 856; Wierzbicka 1991, 
290; Ameka 1992). Eläininterjektio ei kuitenkaan läheskään aina muo- 
dosta omaa lausumaansa vaan niveltyy monella tavalla rakenteiden 
osaksi. Tämä tutkimus osoittaakin, että interjektiot eivät ole aina aivan 
siinä määrin irrallisia kuin usein on ajateltu: ne niveltyvät monin tavoin 
kieleen ja niillä on myös oma morfosyntaksinsa sekä omia tyypillisiä 
rakenteitaan (myös Jääskeläinen 2013).% 

Interjektioiden ei-irrallisuus, liittyminen toisiin sanoihin rakentei- 
den osaksi eli käytännössä interjektioiden morfosyntaksi, on toki huo- 
mioitu ennenkin. Esimerkiksi Setälä (1926, 137, korostus lisätty) kuvaa 
interjektioita: 


Muutamia interjektsioneja käytetään partitiivissa olevan substantii- 
vin yhteydessä ——. Esim. Voi minua! Ah kultaista kotia!. (Myös esim. 
Kieliopillinen luonnos 1915, 32; Hakulinen & Karlsson 1979, 87.) 


Interjektioiden lausekkeista antaa esimerkkejä myös ISK (§ 857): inter- 
jektio voi ISK:n mukaan esiintyä esimerkiksi partitiivissa tai nominatii- 
vissa olevan nominilausekkeen kanssa (esim. voi ~ hyi sinua; voi harmi, 
hyi kamala) adverbin tai partikkelin kanssa (ai ~ voi sentään; voi ei) ja 
kun- tai että-lauseen kanssa (Voi että on kivaa! Voi ku väsyttää). Tarkaste- 
len seuraavaksi sitä, miten nimenomaan eläininterjektiot muodostavat 
rakenteita. 

Yksinkertaisimmillaan eläimelle suunnattu volitiivinen tai muu inter- 
jektio voi tosiaan esiintyä yksin lausumana (4a—b) ja lausumana myös 
toistettuna tai monistettuna (5a—c). Eri interjektiot voivat muodostaa 
myös ketjun (6a-b), jota voidaan toistella?*: 


(4a) Pysäytettäessä sanotaan: ”Ptruu.” (Vanaja, SMSA) 


(4b) Kämmentä työnnetään pässiin päin ja lausutaan: ”pö'ää”. (Maa- 
ninka, SMSA) 


ELÄINTEN OMAT SANAT 159 


https://doi.org/10.21435/skst.1474 


(5a) Haa haa (hevosta liikkeelle käskettäessä, Eno, SMS) 

(5b) Lampaita ajettaessa: Hiis, hiis, hiis, hiis hii(is! (Alavus, SMS) 

(5c) — Sikaa kutsutaan: kosi kosi kosi kosi! (Alajärvi, SMS) 

(Ga) huil vilk huil vilk huil vilk! kutsuttiin käärmeitä maidolle. (Lemi, 
SMS) 

(6b) Kanoja kutsutaan: Tipu tipu tipu, hymh, hymh, hymh. (Lempäälä, 
SMS) 


Eläintä on kutsuttu ja käsketty myös nimen ja interjektion yhdistelmällä: 


(7a) Koiraa kutsutaan täälä siten että ensin mainitaan koiran nimi ja sit- 
ten huudetaan se se se esimerkiksi jalo se se se. (Kälviä, SMSA) 

(7b) Lehmää kutsutaan nimellään kutakin. Esim. ”Mansike see, Helina 
see”. (Lappi T1., SMSA) 


Tavallista on kuitenkin, että interjektio ei esiinny yksin tai toistettuna- 
kaan vaan että se itse asiassa muodostaa lausekkeen tai lausekemaisen 
yhdistelmän muiden elementtien kanssa. Lausekkeen muodostamisen 
lainalaisuuksia on havainnollista kuvata konstruktioiden ja kehysseman- 
tiikan kautta. 

Konstruktiokieliopin kuvauksessa semanttiset kehykset (frames) ovat 
kielen yksiköihin kuuluvia semanttisia tietorakenteita. Varsinkin verbien 
merkitystä on ollut tapana kuvata kehysten avulla. (Leino 2003, 69-72; 
Fried & Östman 2004.) Tärkeä osa kehykseen kuuluvaa tietoa on tieto 
tapahtumien osallistujista eli osallistujarooleista (semanttisista rooleista, 
kehyselementeistä). Otetaan esimerkiksi semanttinen kehys [frame 
KUTSUA], jota voidaan ilmaista verbillä tai volitiivisella interjektiolla. Tähän 
semanttiseen kehykseen kuuluu kehyselementteinä KUTSUJA, KUTSUT- 
TAVA ja paikka, johon kutsutaan, eli kutsuttavan liikkuman väyLÄN pää- 
tepiste eli MAALI. Eläinten kutsumisen interjektioiden, kuten utu (lam- 
paalle), vus (vasikalle), tänsee (lehmälle) ja tiri (lampaalle), merkitykseen 
kuuluvat kehys osallistujarooleineen (KUTSUJA, KUTSUTTAVA ja MAALI) 
sekä mahdollinen tieto eläimen lajista. Wierzbicka (1991, 292) kuvaa 
eläinkutsujen merkitystä siten, että esimerkiksi interjektion tiri merkitys 
voitaisiin ilmaista haluan että te lampaat tulette tänne”. Wierzbickalaisessa 

merkityksenkuvauksessa on siten kuvattu semanttisen kehyksen osallis- 
tujaroolit formulan muodossa: siinä esiintyvät KUTSUJA (HALUAJA, joka on 
myös puhuja), ”te lampaat” (puhetilanteen ja prosessin toinen osallistuja, 
KUTSUTTAVA ja LIIKKUJA), tuleminen (suuntainen liikeprosessi) ja deikti- 
sesti ilmaistu paikka ”tänne” (KUTSUJAN sijaintipaikka tai liikeprosessin 
MAALI, tosin varsinaisissa esimerkeissä paikka ei aina ole ”tänne” vaan se 
voi olla myös muu paikka kutsujan lähellä, esimerkiksi kotiin). 

On jo todettu, että tahtomisinterjektiot muistuttavat merkitykseltään 
verbien imperatiivimuotoja, ja kieliopin kannalta on kiinnostavaa, että 
myös eläininterjektioilla on samantyyppisiä tai samoja kehyksiä kuin ver- 
beillä; tietty ”verbimäisyys” näyttääkin olevan nimenomaan volitiivisten 
interjektioiden ominaisuus.? 

Osa interjektioiden kehyksistä voi siis olla samoja niille läheisten ver- 
bien kanssa. Esimerkiksi performatiiviset paijailuinterjektiot, kuten pai 
pai, aipi ja ai liittyvät hyväilyn tai paijaamisen kehykseen [frame PAIJATA], 
johon kuuluu osallistujina PAIJAAJA ja PAIJATTAVA. Paijailuinterjektio liit- 
tyy tuohon toimintaan: paijaaja voi sanoa paijailuinterjektion paijates- 
saan, mikä tekee interjektiosta performatiivisen. Samalla paijailija tekee 
paijaamisen ja siihen liittyvän mielialan tiettäväksi. Interjektiot he (kää) ja 
se(kää) liittyvät puolestaan ANTAMIs-kehykseen [frame ANTAA] (ks. Leino 
2003), johon kuuluvat kehyselementit ANTAJA, SAAJA ja ANNETTAVA. Antaja 
sanoo interjektion tehdäkseen antamistapahtuman saajalle tiettäväksi ja 
kehottaa tätä samalla tekemään oman osuutensa antamistapahtumasta 
eli ottamaan annettavan; merkitys on suurin piirtein 'ota!. Interjektioi- 
den erikoisuus on, että ne saattavat yhdistää muodoltaan redusoitunee- 
seen tai muuten vähäiseen kielelliseen materiaaliin useampia kehyksiä: 
esimerkiksi kutsu aitse vettä, aitse vettä, aitse aitse! (huudetaan juomaan, 
Lemi, SMS) sisältää kehyksinä KUTSUMISEN, joka sisältää osarakenteena 
SIIRTYMISEN kehyksen, mutta myös ainakin implisiittisesti JUOMISEN 
kehyksen: lehmää kutsutaan tulemaan aitaukseen juomaan. 

Interjektion lauseke muodostuu kielen elementeistä niin, että lausek- 
keessa näitä semanttisen kehyksen kehyselementtejä ilmaistaan tai jäte- 
tään ilmaisematta. Kehyselementtien osallisuutta voidaan merkitä inter- 
jektioiden kanssa suomessa, kuten lauseissa yleensäkin, morfologisin 
keinoin: sijamuotojen avulla. 

Otetaan esimerkiksi lampaiden kutsuminen, lehmien kutsuminen 
juomaan ja kissan silittely. Lampaiden kutsu Es uuhii es uuhii es pihaan 
es es es ees (Ilomantsi, SMS sv. es) ilmentää paitsi kursuMIs-skeemaa 
myös siirtymiseen kuuluvaa, liikettä ilmaisevaa skemaattista väyLÄ-skee- 
maa. VÄYLÄ-skeemaan kuuluvat LIIKKUJA, REITTI, LÄHDE ja MAALI (ks. 
esim. Jääskeläinen 2012). Kutsuissa Es uuhii es uuhii es pihaan es es es ees 
on ilmaistu KUTSUTTAVA, joka on samalla 1IIKKUJA (uuhet eli lampaat), 
sekä liikkumisen MAALI (piha). Ensimmäistä merkitään partitiivisijalla 
ja toista, kuten yleensäkin, tulosijalla, illatiivilla.?8 Huudossa aitse vettä, 
aitse vettä, aitse aitse! (huudetaan lehmää juomaan, Lemi, SMS) on suun- 
taisuutta ja liikettä ilmaiseva paikallissija redusoitunut näkymättömiin 
(aitse < aitaan tse tms.), mutta juomisen kohdetta, vettä, merkitään taval- 
liseen tapaan partitiivilla, niin kuin yleensäkin transitiivisen prosessin 
kohdetta sekä jaollisen aineen epäspesifiä määrää (partitiivi voi merkitä 
esimerkissä molempia). Kissan hellittelyssä ae lintie ai sinnuo pikku lintie 
(Puolanka, SMS sv. ai; linti = kissan hellittelynimi) silittelyn ja hellitte- 
lyn kohde, paijattava linti (’kissa’) on puolestaan merkitty partitiivisijalla 
(lintie, sinnuo pikku lintie). 

Sijat yleensäkin ovat polyseemisiä. Samoilla sijoilla voi myös eläin- 
interjektioiden lausekkeissa olla useita tehtäviä, eli niillä voidaan merkitä 
useampia kehyselementtejä. Partitiivilla, joka on interjektion ”kohteen” 
merkitsemisen tavallisin sija kutsuissa ja hellittelyissä, voidaan mer- 
kitä myös esimerkiksi transitiivisen prosessin patienttia ja sen tai muun 
jaollisen tarkoitteen ei-definiittistä määrää (esim. Pikko pallaa pikko 
pallaa pikko pallaa pikko pii! Karttula, Koponen 1936, 170, jossa pallaa 
= "palaa, syötävää”). Kuten muutenkaan lausekonstruktioissa, samalla 
sijalla ei kuitenkaan samassa lausekkeessa merkitä kahta tai useampaa 
eri elementtiä. 

Suuri osa eläininterjektioista esiintyy lausekkeissa juuri siten kuin 
vanhastaan on esitetty (Kieliopillinen luonnos 1915, 32; Setälä 1926, 137) 
eli siten, että interjektion ilmaiseman ”prosessin” (kutsumisen, hellitte- 
lyn tms.) kohdetta merkitään partitiivisijalla. Tätä ilmentävät esimerkit 8 
ja 9 alla. Tällaisia ovat varsinkin kutsut (esimerkit 8) ja hellittelyt (esimer- 
kit 9). Kuitenkin myös nominatiivi on mahdollinen kohteen merkitsijä 
samojenkin kutsumisen interjektioiden kanssa (esimerkit 10): 

(8a) Kot se lehmiä, kot se lehmiä! Tammikki, hei kot, hei kot! (Hirven- 
salmi, SMS) 

(8b) Yrui ämmiä, yrui! (Olhava, SMSA) 

(8c) sipu vassua, sipu sipu (Kalajoki, Koponen 1936, 149) 

(8d) soh tammoo, soh tammoo (Kiihtelysvaara, SMSA) 

(8e) Tuku tuku lampia (Kuivaniemi, Koponen 1936, 176) 

(8f) fuli Mustaa [= hevosen nimi], fuli Mustaa (Ilmajoki, SMS) 

(8g) Kuis sikaa kuis sikaa kuis kuis kuiis! (Ilmajoki, SMS) 

(8h) tprui vasikoita, tprui juomaan, tprui tprui (Kesälahti, Koponen 1936, 
140) 

(8i) est est uulthoo, est est est. (Kiihtelysvaara, SMS) 


(9a) Aepi siti killie! puhellaan kissalle. (Vaala, SMS) 

(9b) Pai kissaa, pai pai — — pureppas. (Orimattila, SMSA) 

(9c) Pai pai vyss vyss, meidän pikku poikaa! (hivellään päältä, härnätään 
poikaa, joka esim. itkee) (Kuopio, SMSA) 


(10a) Est uuko, est uuko. (uuko, 'lammas') (Korpiselkä, SMS) 

(10b) Palmu [lehmän nimi] se metsää, Palmu se metsää, Palmu se metsää! 
(Johannes, SMSA) 

(10c) Lehmät lee lehmät lee! (Sammatti, SMS.) 


Monia eläininterjektioista käytetään niin, että kutsuttavaa tai käskettävää 
eläintä voidaan merkitä useammalla sijalla, myös samalla murrealueella. 
Esimerkiksi interjektion Yrui kanssa ”kohdetta” voidaan merkitä nomi- 
natiivilla ja partitiivilla. Interjektion se, seh, tse jne. kanssa ”kohdetta” sen 
sijaan merkitään genetiivillä ja nominatiivilla mutta harvoin partitiivilla 
(tätä käsittelen tarkemmin alla). 

Aineistosta ei voi täysin päätellä sijojen käyttörajoituksia eri interjek- 
tioiden kanssa eikä eri murrealueilla, mutta seuraava yhteenveto on mah- 
dollista esittää: Näyttää siltä, että partitiivi on tavallinen sija kutsumisen 
interjektioiden kanssa, kun taas nominatiivi on lähes yksinomainen nii- 
den interjektioiden kanssa, jotka toimivat hätistyksinä. Toisin sanoen 
hätistämisen interjektiot esiintyvät siis vain harvoin niin, että ”koh- 
detta” merkittäisiin partitiivilla. (Täysin mahdotonta se ei kuitenkaan 

ole, esim. Lehmiä laitumelle ajettaessa: Huis ämmiä mettään, huisuu! 
Muhos, SMS.) 

Paikallissijoilla merkitään interjektioiden lausekkeissa LÄHDETTÄ ja 
MAALIA, siis siirtymisväylän alku- ja loppupistettä. Näin ero- ja tulosijat 
toimivat tietenkin myös liikeverbien kanssa.*? LÄHDETTÄ ja MAALIA voi- 
daan ilmaista myös suuntaisten adverbien avulla (esim. pois). Konkreet- 
tinen tai metonyyminen LÄHDE tai MAALI ilmenevät esimerkiksi seuraa- 
vissa esimerkeissä (11) 5* 


(113) Lehmälle: kof'tii hoo t. messed hoo. (Joutseno, SMS) 

(11b) kipiit lampaat mehtää! (Juva, SMS) 

(11c) huis sika mettähän (Nurmo, SMS) 

(11d) Hus ruma poika uunille ku vieraita tulloo (sananparsi, Viitasaari, 
SMS) 

(11e) Husiit, varpuset katolle! (Juva, SMS) 

(11f) Hipi hipi hipi fula leivälle (Kalajoki, SMS) 

(11g) piiti palalle piiti piiti (Valkjärvi, Koponen 1936: 168) 

(11h) pikko palalle pikko palalle, pikko pikko pii (Rantasalmi, Koponen 
1936: 171) 

(11i) Kanoille: Kus kus kus pois kylyvökseltä (Karstula, SMS) 

(11j) Hyys lampaat, pois ohorapellosta! (Perho, SMS) 

(11k) höissä sika pois! (Kaukola, SMS) 

(111) taks siält (Vehkalahti, Koponen 1936, 207) 


Mielikuvaskemaattisen siirtymäväylän alku- tai loppupisteenä voi olla 
myös toiminto, jolloin sitä voidaan ilmaista muutossijaisella infiniitti- 
sellä verbillä tai deverbaalisubstantiivilla: 


(12a) Hevoselle: Hoplee, mänemään! (Juva, SMS) 
(12b) Kanoille: Huts mänemää siitä, huts. (Sysmä, SMS) 
(12c) Kissaa hätistellään: Kiisist siit pahan tevost! (Nastola, SMS) 


Edellisistä esimerkeistä (11 ja 12) voidaan pelkistää skemaattinen hätis- 
tyksen malli. Hätistyksissä käytetyt suuntaiset MAALIA ja LÄHDETTÄ 
ilmaisevat konstruktiot ovat rakenteeltaan seuraavan kaltaisia (element- 
tien järjestys voi vaihdella ja jokin elementti voi jäädä pois): 

Taulukko 2 Hätistämisen konstruktiot 


[hatistysl + | [kuka.NOM] + | [minne.ILL/ALL/advP] 
huis sika mettähän 

hus ruma poika uunille 

Daisy + | [kuka.NOM] + | [mistä ELA/ABL/advP] 
hyys lampaat pois ohorapellosta 
kiisist siit pahan tevost 


Tällaiset esimerkit voitaisiin nähdä myös elliptisinä: olisi mahdollista 
tulkita, että liikeverbi on jätetty pois, esim. hyys [menkää] lampaat pois 
ohorapellosta. En kuitenkaan näe rakennetta elliptisenä, vaan kyseessä on 
juuri interjektioiden konstruktio. On olemassa myös sellaisia itsenäisiä, 
ilman hallitsevaa elementtiä esiintyviä tai lauseen veroisia konstruktioita, 
joihin ei kuulu finiittiverbiä (mm. Kotilainen 2005, 2012; Västi 2012a, 
2012b; Jääskeläinen 2013; samantyyppisestä rakenteesta ks. myös Helas- 
VUO 2001, 123-125). 

Edellä on kuvattu interjektioita, jotka jäsentyvät niin, että kutsutta- 
vaa, hätistettävää tai helliteltävää merkitään nominatiivilla tai partitiivilla. 
Morfosyntaktisesti eläininterjektioiden joukossa tse/t$e/se/see/seh variant- 
teineen on sen sijaan ainutlaatuinen: sen kanssa interjektion ilmaiseman 
toiminnon eli kutsumisen ”kohde”, KUTSUTTAVA, on monesti n-päättei- 
sessä muodossa, mikä ei ole mahdollista minkään muun interjektion 
kanssa. Tulkitsen n-sijan genetiiviksi; joissain tapauksissa n-elementti 
on mahdollista tulkita myös possessiivisuffiksiksi." Koposen (1936) ja 
SMSA:n aineiston perusteella ”kohde” on usein myös nominatiivissa 
mutta nähtävästi vain harvoin partitiivissa (esim. set lemmää, set lemmää 
seet, Alavus, Koponen 1936, 72). Usein ”kohde” tulee interjektion edelle, 
mikä sekin on poikkeuksellista: 


(13a) hevosen tse, hevosen tse (Karkku, Koponen 1936, 20) 
(13b) Lehmän tsee, lehmän tsee, lehmän tsee (Kankaanpää, Koponen 1936, 
72) 

(13c) tsee Virkun tsee (Kankaanpää, Koponen 1936, 19) 

(13d) humman tse leipää (Karkku, Koponen 1936, 19) 

(13e) lehmän see, lehmän seee (Honkilahti, Koponen 1936, 73) 

(13f) tse lehmän (Vanaja, Koponen 1936, 74) 

(132) selehmän se, se lehmän se, se kotias see (Orivesi, Koponen 1936, 75) 
(13h) vasikoita kutsutaan juomalle esim. piskun see tai vaskan see. (Lieto, 


SMSA) 


(13i) Lehmän se kotio, lehmän se kotio, lehmän see. Mustike lehmän seee, 
Mansike lehmän seee. (Lempäälä, SMSA) 
(133) Kun lehmiä etsittiin metsästä, huudeltiin: tse lehmän, tse lehmän, 


tseeeee! (Lammi, SMSA) 


Myös tällaiseen [kuka.GEN] + [se/see/tse jne.] -konstruktioon on mahdol- 


lista lisätä kehyselementtejä, kuten MAALI (lehmän se kotio), mikä ei kui- 


tenkaan esimerkkien valossa vaikuta kovin tavalliselta. 

Kutsumisen ja hellittelyn interjektioille voidaan siis esittää kaksi 
skemaattista konstruktiota, joista toisessa interjektio liittyy partitiivissa 
tai nominatiivissa esiintyvään elementtiin ja toisessa genetiivisijalla mer- 


kittyyn elementtiin: 


Taulukko 3. Yleinen kutsumisen ja hellittelyn konstruktio 


Taulukko 4. Kutsumisen (t)se-interjektiokonstruktio 


[Ikutsu/hellittely] + | [kuka.PRT/NOM] | + | ([MAALlkutsuissa]) 
voi sinua 

aipi siti lintie 

pikko palalle 

tprui vasikoita 

tprui juomaan 


[kuka.GEN/NOM] | + | [I se/see/tse jne.] | + | ([mitä.PRT]) | + | ([MAALI]) 
lehmän tsee 

lehmän se kotio 
tamma se leipiä 

Näissä konstruktioissa elementtien järjestys on useimmiten esitetyn 
kaltainen. 

Kutsuminen ja hellittely jäsentyvät siis kieliopilliselta kannalta samalla 
tavalla, mikä on esitetty yllä hyvin skemaattisesti ensimmäisessä kon- 
struktiossa. Niillä on kuitenkin yksi suuri ero: intonaatio. Kutsuminen ja 
hellittely ilmenevät prosodisesti hyvin eri tavoin, mikä olisi tätä tarkem- 
massa kuvauksessa otettava huomioon ja merkittävä kuvauksen osaksi. 
(Ks. esim. Jääskeläinen 2013.) 

Hätistämisen interjektiot puolestaan noudattavat lausekkeissaan 
useimmiten edellä esitettyjä muutossijaisia malleja: 


[I + [kuka.NOM] (+ [minne.ILL/ALL/advP)) 


meee 


[I + [kuka.NOM] (+ [mistaé.ELA/ABL/advP}) 


re 
Kaiken kaikkiaan nähdään, että toimintoina eläimen kutsuminen ja hel- 
littely yhtäältä ja hätistäminen toisaalta jäsentyvät keskenään eri tavoin 
myös kielellisen konstruktion puolesta. 


Eläininterjektioiden niveltyminen finiittisiin lauseisiin. 
Sopo tule pois palallen!3 


Eläimiä on kutsuttu ja käsketty tietenkin myös niin, että interjektio nivel- 
tyy tavalla tai toisella finiittiseen lauseeseen. Näissä tapauksissa on vaikea 
sanoa, onko elementtien välillä lausekerajaa vai ei eli voiko interjektiota 
pitää ”irrallisena” — intonaatio paljastaisi lausekerajan, mutta aineisto 
on pääosin kirjoitettua. Välimerkitystä voidaan pitää viitteenä lauseke- 
rajasta, mutta kirjoitusasu ei ole täysin luotettava, koska se ei kenties 
ilmennä intonaatioyksiköitä vaan esimerkiksi totunnaisia typografisia 
konventioita. Finiittinen lause, johon eläininterjektio liittyy, on usein 
imperatiivi- tai kysymysmuotoinen: 


(14a) Hevosta kutsutaan Se se sekä nimeltä esim. ”puni se se tule othan 
leipää”. (Rovaniemi, SMSA) 

(14b) Fuli fuli, toi, tuu tuu, saat leipää. (Laihia, SMS) 

(14c) Mänkee metsään noo (Koponen 1936, 137) 

(14d) meen nyt, no, huis huis huis! (Himanka, SMS) 

(14e) Kis, kis, kis, tules mairolle! (Lapinjärvi, SMS) 

(14f) Kosa, kosa, tuleppas syömään! (Sonkajärvi, SMS) 

(14g) Koiralle: Hir hir purisikkos. (Urjala, SMS) 

(14h) Lampaita ajettiin: Menettekö siittä hii, hii, hsii, ssii. (Kankaanpää, 
SMS) 


Näissä esimerkeissä eläin on puhetilanteen toinen osallistuja, ”sinä”, 
myös kieliopillisesti merkittynä verbien 2. persoonan muodoilla. Kun 
puhutaan näin, eläimelle annettu osallistujarooli intersubjektiivisessa 
vuorovaikutuksessa ei juuri eroa roolista, joka toisella ihmisellä olisi. On 
aivan luonnollista, että eläin on puhekumppani ja ”sinä”, koska tämän 
roolin ihminen, ollessaan ”minä”, tarjoaa puhekumppanilleen. 


Huikkausmaiset karjankutsut — musiikin vai 
kielentutkimuksen materiaalia? Tans kottii tans tans see! 


Karjankutsuissa tulevat esille myös hout, joissa on interjektioiden 
lisäksi muutakin maanittelua vaihtelevina kokonaisuuksina (ks. esim. 
15e). Mukana hokumaisissa karjan- ja muissa kutsuissa on element- 
teinä jo esille tulleiden konstruktioiden toteutumia (esim. kans lehmiä 
kottii). Tällaisia kutsuja on ollut tapana esittää laulumaisesti tai huika- 
ten, ja monesti karjankutsut onkin laskettu kansanmusiikin osa-alueeksi 
(esim. Asplund 2006, 126-128). Kuten lehmien kutsumisen ja ajami- 
sen interjektiot (ks. Koponen 1936, 69-118), myös kutsujen ja ajami- 
sen melodiatyyppi ja elementtien kokoonpano on vaihdellut eri murre- 
alueilla. Lounais-Suomessa ja Satakunnassa karjankutsut ovat olleet 
melodialtaan ja elementeiltään yksinkertaisia huikkauksia (esim. TSee 
Lulu tsee, Isoröyhiö, Karjan kutsumahuudot 1968, kohta 03:15), kun taas 
Itä-Suomessa ja Pohjanmaalla on käytetty melodialtaan ja elementeil- 
tään vaihtelevampia ja pidempiä kutsuja (mm. esimerkki 15e). (Karjan 
kutsumahuudot 1968.) 

(15a) Ptrui mansikki, ptrui heluna, ptrui pihaa, ptrui juomaa, ptruiiiii = 
Kutsutaan lehmiä. (Eno, SMSA) 

(15b) Lehmiä huhuiltaessa: Kans lehmiä, kans kottii, kans kankuti 
kaekuun! (Konnevesi, SMS) 

(15c) Kot se lehmiä, kot se lehmiä! Tammikki, hei kot, hei kot! (Hirven- 
salmi, SMS) 

(15d) Kuilehmäsijä, kui kottii, kui kuu-uu-uu-huuhu! (Uurainen, SMS) 

(15e) Tulkaa pois Heluna ja Lemmikki kotiaa sivuuuhu. Sipu tänne sipu 
sipu siuuuhu. Tulkaa pois tännee siuuuhu. Sipuu tänne sipu sipu 
kotia tule sinuuhu. Tulukaa pois kotia tulukaa siuuuhu jne. (Poh- 
janmaa, Veteli, Karjan kutsumahuudot 1968, kohta 00:00—-01:09; 
piste transkriptiossa kuvaa fraasirajaa ja pidempää taukoa.) 


Hoku- ja laulumaisissa karjankutsuissa elementtien järjestys ja niiden 
toistomäärä vaihtelevat: karjankutsut ikään kuin koostetaan elementeistä 
mutta joka kerran hieman erilaisiksi. Tällainen esitystapa ilmenee hyvin 
dokumenttielokuvasta Karjan kutsumahuudot (1968). 

Näitä karjan kutsuhuutoja on siis ollut yleensä tapana käsitellä musii- 
kin kontekstissa, lauluna, ei ensisijaisesti kielen tai kieliopin kannalta. 
Eläimiä on kutsuttu myös esimerkiksi paimentorvella soittamalla (Leisiö, 
Nieminen, Saha & Westerholm 2006, 376).3+ Tämän tutkimuksen kon- 
tekstissa katsoisin myös näitä kutsuja osana ihmisen ja eläimen välistä 
viestintää ja vuorovaikutusta. Laulumaisissa karjankutsuissa käytetään 
eläimen kutsumiseen paitsi kieltä (interjektioita, sanoja, muita konstruk- 
tioita) myös muita viestimisen keinoja: Melodia tekee viestistä tunnistet- 
tavamman ja kuuluvamman, samoin laulamisen tapa, joka usein ilmen- 
tää nasaalia, läpitunkevaa äänenmuodostusta. Kutsuva, hellä äänensävy 
puolestaan välittää emootioita ja mielialaa: eläimiä houkutellaan ja hel- 
litellään. Toisto tekee viestistä vaativamman; eläinten tosiaan halutaan 
tulevan, ja tämä vaativuus tulee ilmaistua ekspressiivisellä toistolla. 
Lisäksi toisto on oleellisesti ajallinen ilmiö ja ilmaisee, että kutsu on 
toistelun ajan voimassa. Toisaalta vuohille on myös ärjytty möreästi eli 
”räyskitty” (Karjan kutsumahuudot 1968, kohta 07:14-07:22); nähtävästi 
vuohia on tällainen äänensävy kiinnostanut. Myös paimentorven äänellä 

on herätetty eläinten kiinnostus, ja myöhemmin soitto on toiminut sig- 
naalina esimerkiksi ruokinnalle. Miksi juuri näihin kutsumisen keinoi- 
hin on päädytty? Varmaankin on kokeiltu, millainen kutsuminen toimii, 
ja on otettu käyttöön eri eläimille toimivat keinot. 

Eläinten kutsuhuudoissa limittyy siis monta merkityksen välittämi- 
sen muotoa, joista varsinainen kieli on yksi muiden joukossa. Kieli toi- 
mii näissä kutsuissa niin kuin kieli yleensäkin toimii: se manifestoi- 
tuu fonotaksin mukaisina leksikaalisina elementteinä konstruktioissa, 
joissa kieliopilliset morfeemit (sijatunnukset) merkitsevät erilaisia kieli- 
opillisia suhteita. Tämä kielellinen materiaali liittyy melodiaan ja proso- 
disiin aineksiin sekä toistoon, liikkeisiin ja eleisiin. Ilmaisu ja viestintä 
on kokonaisvaltaista. Palaan tähän ajatukseen perusteellisemmin seu- 
raavassa jaksossa. 


Kieli ja muu viestintä. Röh röh.3* 


Edellä on todettu, että eläininterjektioilla viestintä hyödyntää useampaa 
merkityksen luomisen strategiaa: toisaalta oleellisesti kielellistä merki- 
tyksen luomista ja toisaalta lähes ei-kielellistä merkityksen välittämistä 
(eleet, liikkeet, laulu, musiikki). Tässä jaksossa perustelen sitä, miksi 
eläininterjektiot toimivat niin kuin toimivat: miksi ne yhtäältä kasaavat 
yhteyteensä ekstralingvistisinä pidettyjä keinoja mutta toisaalta kuiten- 
kin niveltyvät kieleen ja esiintyvät samojen kieliopillisten merkitsimien 
(sijojen yms.) kanssa kuin muukin kielen aines. 

Edellä kuvasin suomen eläininterjektioiden fonologiaa, etymologiaa 
ja syntaksia. Tässä lyhyesti yhteenvetona: 

1) Vaikka interjektiolle ominainen tunnuspiirre on kyky muodostaa 
lausuma yksin, eläininterjektiot eivät useinkaan muodosta lausumaansa 
yksin vaan yhdessä muiden kielen elementtien kanssa. EFläininterjek- 
tioiden esiintymisympäristöjä voidaan kuvata konstruktioina. Usein 
interjektioiden yhteyteen liittyy myös lausemuotoisia aineksia. Inter- 
jektioiden konstruktiot voivat olla keskenään erilaisia. Esimerkiksi kut- 
sumisen ja hellittelyn interjektiot jäsentyvät usein partitiivissa olevan 
”kohteen” kanssa. Toisaalta interjektio tse/se variantteineen saa monesti 

kutsuttavansa genetiivillä merkittynä. Interjektio siuu(hu) on puolestaan 
myös paikkasensitiivinen ja esiintyy aina kutsun viimeisenä elementtinä. 

2) Paralingvistisiksi kutsutut keinot, kuten prosodia ja intonaatio, 
ja varsinaisesti yleensä ei-kielellisinä pidetyt viestimisen keinot, kuten 
eleet, äännähdykset ja melodia, ovat tavallisia eläininterjektioiden käy- 
tön yhteydessä. 

3) Monissa eläininterjektioissa esiintyy myös äänteellistä erikoisuutta 
ja eräissä äänneasun indeksisyyttä. Fräiden interjektiosanojen kohdalla 
näin ollen myös poikkeuksellinen äänneasu ilmaisee niiden erityis- 
aseman muun sanaston joukossa. 

4) Eläininterjektioiden muoto ja syntytapa heijastavat usein joko 
ekspressiivistä äännesymboliikkaa tai indeksistymistä. Indeksistymi- 
sessä symbolinen sana tai syntagma typistyy muodoltaan ja muuntuu 
samalla merkitykseltään vähemmän segmentoituneeksi ja enemmän 
holistiseksi. 

Jo kaikkein varhaisimmissa teksteissä, joita olen löytänyt eläin- 
interjektioista, on havaittu se ilmeinen tosiasia, että eläininterjektioiden 
yhteydessä äänensävyt, ilmeet ja eleet ovat itse asiassa merkitykselli- 
sempiä ja oleellisempia kuin itse kutsusanat tai interjektiot (Carring- 
ton Bolton 1897; Koponen 1936). Esimerkiksi Koponen (1936, 7) toteaa 
tunteenilmaisusta: 


Luonnollista on, että kysymyksessä olevissa houkutteluissa ja 
hoputteluissa, joissa usein jo sävel tai äänensointikin ilmaisee kut- 
sujan mielialaa, koetetaan valita myös äänneasultaankin mahdolli- 
simman tunnepitoisia sanoja, sillä eläinhän ymmärtää tarkoituksen 
äänenpainosta, jolla sana lausutaan. (Koponen 1936, 6-7.) 


Eläininterjektioiden yhteydessä ilmeneekin äänellistä ekspressiivisyyttä 
kahdella tasolla: esimerkiksi teräviä äänteitä ja suhisteluita hätistelyissä, 
mutta toisaalta enemmän ei-kielellisenä pidettyä ainesta, kuten melodi- 
suutta, rauhoittavaa ääntelyä ja kyhnytysääntelyä. Houkutteluilla hou- 
kutellaan — äänensävy on lempeä ja kutsuva. Hätistyksissä hätistellään 
muullakin kuin sanoilla: liikkeillä, eleillä, äänenvoimakkuuden avulla, 
ilmeillä. 

Itse asiassa kieli ja muu, kehollinen viestintä ovat rinnakkaisia vies- 
tinnän ja merkityksen välittämisen järjestelmiä. Elaininterjektiota käy- 
tettäessä on siis käytössä useampi viestinnän tapa: yhtäältä käytössä on 
kieli ja toisaalta se, mikä jää (ainakin perinteisesti ajatellen) kielen ulko- 
puolelle — eleet, äänensävyt, ilmeet, kehon asennot, melodia, kehon liik- 
keet, viheltäminen, toisto, sähiseminen, äriseminen. Näistä jälkimmäi- 
nen keinovaranto on se osa, joka on eläimille viestivämpi, ja sanat ovat 
siihen nähden toissijaisia, joissain tapauksissa jopa ylimääräisiä. 

Tämä jälkimmäinen viestinnän keinovaranto on myös evolutionaari- 
sesti vanhempi. Fleet, liikkeet, ääntelyt, äänensävyt ja eräät musiikin piir- 
teet edustavat eri lajien jakamia viestinnän keinoja, kun taas varsinaista 
kieltä voidaan pitää vain ihmislajille kuuluvana viestinnän tapana. (Ks. 
Hockett 1960; Hodson 2015; Telkänranta 2016, 47—54.) Äänensävyihin 
ja melodiaan tarvitaan kuitenkin jokin, joka niitä välittää, ja tähän ihmi- 
nen käyttää lajityypillistä keinoaan, kieltä. Eräs informanttini kertoi, että 
islanninhevosille sanotaan rauhoittavasti ja hitaasti hou, tai hooouuuu, 
kun niiden halutaan hidastavan. Tässä viestissä sana, interjektio hou, 
on oikeastaan vain kantamassa intonaatiotaan, rytmiä, pidennystä, 
äänensävyä — se on siis alusta toiselle viestinnän järjestelmälle. Eräässä 
sanomalehtihaastattelussa ”kurkikuiskaajaksi” kutsuttu mies puoles- 
taan kuvaa kurjille puhumista: ”Puhetapa joko kasvattaa luottamusta 
tai vähentää sitä. Eläin kuulee äänestä, onko ihminen hyväntahtoinen.” 
(Riihimäki 2019.) Oleellisia eivät ole siis sanat ja kielen konstruktiot vaan 
ääni ja sen sävyt. Ääntä ja sävyjä ei kuitenkaan yleensä ole ilman sanoja. 

Monesti eläimille puhuttaessa sanat — semioottisesti enemmän sym- 
boleista koostuva systeemi — toimiikin nimenomaan alustana, jonka 
avulla toinen systeemi, indeksisempi ja kehollisempi, on käytössä. 
Molemmilla systeemeillä on yhteinen alkuperä, joka on evolutionaari- 
sesti vanha ja useiden eläinlajien kanssa jaettu. Jaamme siis ikiaikaisen 
kehollisen viestinnän muodon, jonka oheen kieli on sittemmin kehitty- 
nyt. Eri eläinlajeilla viestintä on kehittynyt omia teitään: gibbonit ”laula- 
vat”, delfiinit ”viheltävät” (esim. Telkänranta 2016, 13-39; Hodson 2015). 
Me emme yleensä näitä viestejä ymmärrä. Mutta vaikka emme ymmärrä 
kaikkien lajien kaikkea viestintää, ymmärrämme siitä monesti silti jota- 
kin, ainakin sävyn. Linnun varoitusäänen voi myös ihminen ymmärtää 

varoitukseksi. Kun näen lepakon sähisevän — näin on käynyt — ymmär- 
rän perääntyä. 

Fläininterjektioiden redusoitumisen yhteydessä tapahtuva indeksisty- 
minen ilmentää itse asiassa kiehtovaa epäloogisuutta. Fläimille suunna- 
tut merkit menettävät indeksistyessään kielen merkeille ja syntagmoille 
ominaista segmentoitunutta symbolisuuttaan, analyyttisyyttään, ja tule- 
vat merkitykseltään holistisiksi ja siten elemäisiksi (ks. eleistä McNeill 
1992, 2005; McNeill & Duncan 2000). Semioottisesti lähestytään näin 
kaikille eläimille ymmärrettävää indeksistä merkitystä (Kohn 2013, 
66-68). Kuitenkin indeksit sen jälkeen liitetään monesti kielen konst- 
ruktioihin, osaksi joko omia interjektioiden konstruktioitaan tai perus- 
lauseita. Miksi näin käy? Jos kerran eläinten kanssa viestimiseen ei itse 
asiassa tarvittaisi varsinaista kieltä vaan pelkät indeksit, äänensävyt, eleet 
ja totunnaiset signaalit riittäisivät, miksi kieltä kuitenkin käytetään, ja 
vieläpä kieltä, johon yhdistetään kieliopillisia konstruktioita ja kieliopil- 
lisia merkitsimiä? Tähän on syynä yksinkertaisesti se, että ihminen on 
oleellisimmillaan kieltä käyttävä olento, joka viestii kielellä. Kielen oppi- 
nut ihminen ei lakkaa käyttämästä kieltä silloinkaan, kun sen käyttämi- 
nen ei olisi välttämätöntä. Kieli tulee inhimillisyydestä, osa viestinnästä 
yhteiseläimyydestä. Indeksiset eläininterjektiot tarjoillaan eläimille ikään 
kuin eläinten omana kielenä ja eläinten omina sanoina. Kuitenkin muu 
osa kielestä on ihmisiä itseään varten: kenties tarvitsemme sen, jotta 
osaamme viestiä. Lisäksi viestiessämme eläimille viestimme samalla 
myös itsellemme ja muille ihmisille. 

Fläintutkimuksen yhteydessä on monesti puhuttu antropomorfis- 
mista eli inhimillistämisestä ja varoiteltu esimerkiksi siitä, että eläimiä 
inhimillistetään liikaa kielenkäytöllä (esim. Rollin 2013 [2010]). Antropo- 
sentrismiä eli ihmiskeskeisyyttä lienee kuitenkin ihmiselle mahdotonta 
kokonaan välttää: ihminen joutuu käyttämään kieltä ja sen tarjoamia 
vaihtoehtoja (ks. myös Sealey 2018 ja tämän kokoelman päätöslukua). 
Vaikka jaamme paljon ymmärrystä ja kokemusta muiden eläinten 
kanssa, emme voi irrottautua kielestä ja samalla omasta inhimillisyy- 
destämme, kun haluamme joko viestiä toisten olentojen kanssa tai 
puhua niistä. Lähtökohtaisesti kielenkäytön ihmiskeskeisyys ei siis ole 
pahasta vaan välttämättömyys. Pahoja seurauksia voi syntyä silloin, kun 

esimerkiksi oletamme eläinten ymmärtävän sellaista kielellistä sisältöä, 
mitä ne eivät voi ymmärtää (ks. esim. Telkänranta 2014, 111-112). 

Jaamme paljon muiden eläinten kanssa, ja varsinkin kotieläinten 
kanssa ihmisillä on tiivis historia. Useimmat meistä ymmärtävät, että 
eläimet, joiden kanssa toimimme, ovat tajuisia olentoja ja omia persoo- 
niaan. Emme voi epäillä, etteikö kotieläin, jonka kanssa toimitaan kiin- 
teästi, olisi merkityksiä ymmärtävä ”itse”, niin kuin Kohn (2013, vars. 
71—78) kuvaa esimerkiksi koirien ja muiden sademetsän olentojen koh- 
dalla. Jokaisen elävän olennon ”itseys” ilmenee ihmiselle vuorovaikutuk- 
sessa eläimen kanssa ja tulee näkyviin esimerkiksi eläimen reagoimisista 
ja yrityksistä ymmärtää. Ihmisen ja eläimen välinen raja-aita voi myös 
kadota, kun päästään jaetun ymmärryksen tasolle. Tällöin kieltä ei edes 
tarvita. (Smuts 2001.) Kuitenkin kieli ja konstruktiot, joilla ihminen sää- 
telee omalta osaltaan vuorovaikutusta, tulevat ihmisyydestä ja ilmentävät 
inhimillisyyttä, sillä ihminen on kieltä käyttävä olento. 


VIITTEET 


1 Vasikkaa kutsutaan juomaan (lisalmi, Koponen 1936, 147). Esittämissäni aineistosta 
poimituissa interjektioissa ja niiden selityksissä noudatetaan lähteen typografiaa. 

2 Kenties myös eläinten erisnimiä voitaisiin pitää eläinten omina sanoina, ainakin, jos 
eläin tuntee oman nimensä (ks. esim. Kalske 2005 hevosen nimistä; Anttila 1993 
koirien nimistä; Laine 1997 kissojen nimistä). Kielessä on muutakin, jota voitaisiin 
kutsua eläinten sanoiksi, ennen kaikkea imitatiivit eli onomatopoeettiset äänenjäljittelyt, 
joilla jäljitellään eläinten tuottamia ääniä (esim. titityy, ammuu, hau hau). Niissä 
kieli muokkaa eläinten ääntelyn fonologiseen muotoon. Onomatopoeettiset jäljittelyt 
jakautuvat edelleen kahteen tyyppiin: sellaisiin, jotka pyrkivät jäljittelemään eläimen 
ääntä kuullun mukaisena, lisäämättä siihen kuviteltua tai tulkittua merkityssisältöä 
(esim. Hevoonen kuuluu kilisteleväj jotta iihahahahaa Lapua, SMS, s.v. iihaha; kana 
pannoo käe kde kde, se kdekattaa Juva, SMS, sx. kai), ja toisaalta sellaisiin, joissa 
eläimen ääntelyyn myös lisätään tulkittu sisältö, joka motivoituu yleensä sen kautta, 
mitä kielen sanoja ääntely sattuu muistuttamaan. Esimerkiksi riekon ääntely on 
saanut tulkinnat Metsikana illalla pimeän tullen laskee päiväpalkkaansa: ”Kopeik, kopeik, 
seitsemänkymmentä kopeikkaa.” Kun se näkee paulan, niin se sanoo: ”Ka paula, ka paula, 
akan punoma, menen siihen, ha ha haa.” Risukossa ja näreikössä se tuumii: ”Vietävän 
käytävää, vietävän käytävää.” (SKS KRA Ylihärmä. Korpi, |. 76. 1901.) Tässä esimerkissä 
riekon erikoinen ääntely on kuultu merkityksekkäänä, ikään kuin se sisältäisi sanoja, 
kuten kopeik (ka) ja ka paula. 

Verkkojulkaisun osoite on http://kaino.kotus.fi/sms/?p=main. 

Tämän Sanastaja-lehdessä julkaistun interjektiokyselyn tukokset sisältyvät SMSA:oon, 
jossa on kuitenkin muitakin tietoja interjektioista kuin tämän kyselyn avulla saadut. 
Tämä noin 320 eri interjektiosanaa on laskennallinen kompromissi. Esimerkki-ilmausten 
laskeminen ”eri” sanoiksi ei ole yksiselitteistä. Ensinnäkin voidaan kysyä, missä kulkee 
sanan raja, jos se esiintyy aina toistettuna. Jos sikaa kutsutaan kos kos kos kos, onko 
yksi interjektio kos vai esimerkiksi kos kos? Toiseksi eräät interjektiot esiintyvät yhdessä. 
Kun käärmettä kutsutaan huil vilk huil vilk huil vilk (Lemi, SMS sv. huil), onko siinä 
yksi, kolme vai kuusi interjektiota? Entä ovatko eis ja eisti saman interjektion kaksi eri 
varianttia vai kaksi eri interjektiota? Olen pääasiassa seurannut SMS:n käytäntöä: jos 
SMS on erottanut sanat eri artikkeleihin, lasken ne eri sanoiksi. Kuitenkin esimerkiksi 
Koponen (1936) yhdistää monesti variantteja yhteen. 

Yleiskielestä ei ilmeisesti löydy ottamiseen kehottavaa interjektiota, mutta murteissa 
sellaisia on ollut, nimittäin interjektiot se, seh, sekää, sehkää, he, hekää, tse, joilla on 
merkitys ’haluan että otat/otatte tämän', esim. "seh! Selitys. 'näi sanota, ko tarjota lapsill 
tai eläimill?” (Rauma, SMSA). Ojentamisen interjektioita on käytetty sekä ihmisille 

että eläimille ojennettaessa, yleensä kuitenkin alempiarvoiselle. Ojentamisen se(h) 

on oletettavasti sama kuin eläinten yleiskutsu (t)se variantteineen. Nykysuomen 
sanakirja (= NS, s.v. se) kuvaa interjektion se merkitystä näin: ”2. se interj. (kans. 

mon. ja teititeltäessä joskus: sekää) seh, he, heh. 1. tav. eläimille ruokaa tarjottaessa, 
niitä syömään kehotettaessa, kutsuttaessa jne.; tse, tseh. | Se, Musti! vahti se, vahti 

se! | Ota, se! Se härkäin, se poikain, se-eeh! Se juomia, se suoloja, se-eeh! NUOLIV. 

2. kans. ihmiselle tarjottaessa. | Se, tuossa on rahat! | Se! Eikö kelpaa?”. (Ks. myös 
Ojansuu 1904.) Nämä ojentamisen interjektiot ovat kiinnostavasti interjektion ja 
verbin rajamailla. Niissä interjektiomaiseen vartaloon liittyy monikossa ja teititeltäessä 
imperatiivin monikon toisen persoonan persoonapäätettä muistuttava liite -kaa/kää. 
Itse asiassa Koposen (1936, 25) perusteella Juslenius [Suomalaisen Sana-Lugun Coetus 
1745] ja Renvall [Suomalainen sanakirja 1826] ovatkin pitäneet näitä verbeinä, joilla on 
pelkästään imperatiivin yksikön ja monikon 2. persoonan muodot. Lönnrotin Suomalais- 
ruotsalainen sanakirja pitää näitä kuitenkin interjektioina, samoin Genetz (1890, 136) ja 
Nykysuomen sanakirja (NS). 

SMS:n aineistoa on kerätty pitkällä aikavälillä, ja Sanastaja-lehtikin ilmestyi vuoteen 
1990 asti. Näin kuvaa SMS:n alkupuhe keräämisen aikajännettä: ”Suurin osa 
täydellisyyttä tavoittelevista pitäjänsanastoista kerättiin vuosina 1923-1939 ja 1945-1948, 
mutta vielä niinkin myöhään kuin 1968—1974 keräytettiin neljä täydellisyyttä tavoittelevaa 
sanastoa sekä 18 pitäjästä murteen keskeisin sanasto.” 

Tämä luku on osa tutkimusprojektia ”Pikkusanojen merkityksestä ja kehollisesta 
motivaatiosta”, joka on saanut tukea Koneen Säätiöltä. Kiitän Koneen Säätiötä tuesta. 
Suuri kiitos avusta kuuluu Lajienvälinen kieli -tutkimusryhmällemme: Rea Peltolalle, 
Ilona Herlinille, Lea Laitiselle, Mika Simoselle ja Katariina Harjunpäälle. 

Kissaa komennetaan hyppäämään: maks siit ny! (Pöytyä, SMS, s.v. maksia.) 

Kanoja on kutsuttu syömään tipa, tipa, tipa Pohjanmaalla ja Hämeessä (Koponen 1936, 
259—260). 


11 Ameka (1992, mm. mts. 108) huomauttaa, että nimitys interjektio pitäisi pitää 

sanaluokan nimenä, ja ”sekundaarisia” interjektioita, jotka toimivat lausetasolla kuten 
interjektiot mutta eivät ole sanaluokaltaan interjektioita, voitaisiin kutsua esimerkiksi 
eksklamaatioiksi (exclamations). Kysymys ei kuitenkaan ole aivan näin selvä, sillä 
sekundaarisenkin interjektion (eksklamaation) interjektiomaistuessa siinä saattaa 
tapahtua myös muodon kulumista ja muita muutoksia, jotka tekevät sanasta enemmän 
interjektiomaisen, kuten kuvaan tuonnempana. 

Aikhenvald (2010) kuvaa erilaisia imperatiiveja ja direktiivejä typologisesti. Valtaosa 
direktiiveistä eri kielissä muodostuu verbimuodoista, joista yksikön toiselle 
persoonalle suunnatut ja merkityt (imperatiivi) muodot ovat eri kielissä kaikkein 
tyypillisimpiä typologisesti. Aikhenvald (2010, 317—321) ottaa aivan lyhyesti esiin 

myös interjektiomaisia, varsinkin eläimille suunnattuja direktiivejä, jotka nähdäkseni 
lukeutuvat samaan kategoriaan kuin tässä tutkimuksessa kuvatut eläininterjektiot. 
Aikhenvald kuvaa nämä kuitenkin jonkin verran marginaalisina ja antaa esimerkkejä 
vain ”eksoottisista” kielistä, vaikka partikkeli- tai interjektiomaisia direktiivejä löytyy 
runsaasti myös Euroopan kielistä. 

”Koiraa puhutellaan: koiran tSe tSe tai vaan tse tse. Ajetaan ulos tai yleensä pois 
jostakin paikasta (töykeästi): huut pihallen, huut siitä.” (Kangasala, SMSA.) 

Tarkalleen ottaen viimeinen suomessa esiintynyt affrikaatta c esiintyi varhaissuomessa 
enää geminaattana. Muut affrikaatat katosivat jo huomattavasti aikaisemmin suomen 
kehityksen eri vaiheissa (Lehtinen 2007). 

Ojentamisen ja kutsumisen se- ja tse-interjektiot on yhdistetty joskus se-pronominiin 
(Ojansuu 1904, Koponen 1936, 31-32). Suomen sanojen alkuperä -teoksen (SSA) mukaan 
pronomini se on ikivanha sana, joka on etäisimmissäkin sukukielissä ja jolle UEW 
(Uralisches etymologisches Wörterbuch) on rekonstruoinut affrikaatallisen alkumuodon 
će ~ * Ci (SSA sw. se’). Kun näin on, foneemin € sulautuessa myöhäiskantasuomeen 
tultaessa foneemiin s (ks. Lehtinen 2007: 95), ovat nämä äänteet varmasti vaihdelleet, 
kuten affrikaatta c tai € (kenties myös €) vaihtelee s:n kanssa eläintenkutsussa 
nykyäänkin. SSA ei kuitenkaan pidä todennäköisenä, että pronomini se ja kutsuna 
toimiva se ovat samaa perua (SSA, s.v. se’). 

”Lässyttävän” tyylin piirteinä Vuorela (1989) kuvaa mm. hoivasävyisiä roolinimityksiä, 
kuten mami ja isi (mts. 60), liudentamisen, etisyyden, fonologisen yksinkertaistamisen 
(mts. 68) ja etenkin miehillä äänenkorkeuden madaltamisen, artikulaation 
takaistumisen ja karheistamisen (mts. 72). 

Kanoja hätistettäessä: Hs, hs, hs! Hä häh hä häh hä häh! (Ikaalinen, SMS, s.v. hs.) 
Tässä on kenties pieni tarkennus paikallaan: Onomatopoeettisuus tai muu 
ekspressiivisyys ei sulje pois sitä, että myös jonkin kielen ekspressiivinen sana voi 
lainautua toiseen kieleen, joko edelleen ekspressiiviseksi miellettynä tai neutraaliksi 
koettuna. Toisaalta myös lainanantajakielessä neutraali sana voidaan kokea 
lainansaajakielessä ekspressiiviseksi. (Ks. Jarva 2003.) Lisäksi onomatopoeettisuutta 
voidaan tarkastella kääntämisenä (ks. Vihelmaa 2018) tai jopa lainaamisena, 
eräänlaisena sitaattilainana. 

Toisaalta ihminen on olemukseltaan matkiva eläin ja pystyy myös jäljittelemään 
toisten eläinten varoitusääniä — tällöin motivaation voisi kuvata olevan myös 
onomatopooettinen. Ikoninen motivaatio eli onomatopoeettisuus ja muuten 


176 ANNI JÄÄSKELÄINEN 


20 


2 


22 


23 


24 


2 


uw 


26 


https://doi.org/10.21435/skst.1474 


ekspressiivinen ja konventionaalinen fonesteemisuus eivät ole kokonaan erillisiä 
motivaatiotekijöitä: fonesteemeja voi syntyä myös onomatopoeettisista elementeistä, kun 
elementti konventionaalistuu ekspressiivisten sanojen kontekstissa. (Jääskeläinen 2015, 
471-472.) Niinpä tässä jaksossa kuvatut ”sähinät” voidaan mieltää onomatopoeettisiksi, 
mutta hätistyksen interjektioissa (hos, hs, hst, häs jne.) sähinää edustava äänne tai 
äänneyhdistelmä toimii fonesteemimaisesti ja h-äänne on erityisen fonesteemimainen. 
Suomen kis-interjektion kohdalla on kuitenkin esitetty myös, että suunta on toinen: sanan 
kissa (tai sen lainaesikuvan) on nimenomaan katsottu syntyneen muuallakin Euroopassa 
käytettävästä kissankutsusta kis (SSA s.v. kissa). On kuitenkin nähdäkseni mahdotonta 
sanoa, onko suomen kissankutsu kis lainattu sellaisenaan jostakin lainanantajakielestä vai 
olisiko se syntynyt uudestaan typistämällä lainattua sanaa kissa. On myös mahdollista, että 
substantiivi kissa ja kissan kutsu kis on omaksuttu samanaikaisesti. 

Koponen (1936, 188—189) uttu, uuttu, uutu, uittu, uuhi = emälammas. Myös esim. uuhikko > 
uukko, ukko. 

Oma koiramme tietää hyvin esimerkiksi oman nimensä ja sanat ”ruoka”, ”herkku” ja 
”ulos”. Hän tottelee (ainakin useimmiten) käskyjä ”istu”, ”maahan” ja ”sivu”. Kuitenkin 
hän ymmärtää paremmin varsinaisiin käskyihin liittyviä eleitä kuin pelkkiä sanoja ilman 
eleitä; en ole varma, ymmärtääkö hän käskyjä vai pikemminkin tarkoituksellisia eleitä ja 
myös tahatonta kehonkieltä, joka liittyy käskyihin. Koiramme on myös opportunistinen: 
hän ymmärtää hyvin nimikutsuun liittyvän äänensävyn ja sitä seuraavan palkinnon ja 
säntää koirapuistossa makupalan toivossa paikalle, kun ketä tahansa koiraa kutsutaan. 
Toisaalta hän ymmärtää myös muita indeksejä: kun laitan ulkohousut jalkaan, hän nousee 
poikkeuksetta ylös ja lähtee kohti eteistä, koska ulkohousujen pukeminen on indeksi 
lenkille menosta. 

"—— an indexical expression is a lexicalization or grammaticalization of a particular aspect 
of the context, and carrying and indexing that aspect is the motivation for its existence.” 
(Sorjonen 2001, 17.) 

Hoi metteen, hoi metteen, hoi Mansike, metteen hooi ajetaan lehmiä metsään. (Ikaalinen, 
SMS, sw. hoi.) 

Luultavasti oletus interjektioiden irrallisuudesta perustuu introspektiolle eikä aineiston 
tarkastelulle. Esimerkiksi Ameka (1992, 108) esittää, että interjektion erottaa aina niiden 
seuralaisilmaisuista tauko ja että ne aina muodostavat oman intonaatioyksikkönsä. Näin 

ei varmaankaan ole edes emotiivisten interjektioiden kohdalla, ja ainakaan esimerkiksi 
dokumentin Karjan kutsumahuudot (1968) perusteella näin ei eläininterjektioidenkaan kohdalla 
ole. Myös Sorjonen (2001, 18) esittää epäilyksensä näistä Amekan (1992, 108) näkemyksistä. 
Interjektion toistelu on Koposen (1936) esimerkkien valossa hyvin tavallista. Sanastaja- 
lehden kyselyyn vastaajia on pyydetty kertomaan, kuinka he esimerkiksi kutsuvat tiettyä 
eläintä, ja näissä kuvauksissa interjektiota tai interjektiolauseketta toistetaan monta kertaa. 
Esimerkit ovat kuitenkin vain näytteitä, eikä toistojen todellinen määrä ole luettavissa 
niistä. Luultavasti esimerkiksi kissaa, lammasta tai sikaa on kutsuttu maanitellen niin 
kauan interjektiota toistamalla, että eläin tulee tai luovutetaan. Harvinaisempaa lienee, 
että sanottaisiin interjektio vain kerran, vaikka eräiden esimerkkien perusteella siltä 
vaikuttaa. Tällainenkin lienee mahdollista esimerkiksi ojennettaessa ja hevosta liikkeelle 
käskettäessä. Eräällä tuoreella YouTube-videolla (2019, video https://www.youtube.com/ 

watch?v=aCIHoLtlPeU) lampaiden emäntä kutsuu metsässä olevaa lammaskatrastaan 
huikaten kaksi kertaa laulullisen fraasin ”Wruuuit villavani Yrui Yrui”. Kutsujen välillä 
on n. 2 sekunnin tauko. Noin 3 sekunnin kuluttua toisesta kutsusta kuuluu metsän 
suunnasta määkinää ja ensimmäiset lampaat ilmestyvät laukaten näkyviin. Tämän 
jälkeen emäntä ei enää toista kutsua, vaikka lampaat ovat edelleen monen kymmenen 
metrin päässä eikä kaikkia vielä näy, vaan tervehtii niitä sanomalla "no huamenta” ja 
käskee hetken päästä ”tulkaa loputki”. Vaikuttaa siltä, että emäntä tietää lampaiden 
tulevan, kun kutsu on kuultu, eivätkä lampaat tarvitse enempää huutelua. 

Verbin kehyksen periytyminen näkyy lisäksi myös verbeistä muodostetuilla 
takaperoisjohdetuilla imitatiiveilla (esim. harj, jyns, nyöks), joiden käytössä kehys 
osallistujarooleineen periytyy suoraan verbeiltä (Jääskeläinen 2013, 292-298). 
Assosioituminen verbien kehyksille ominaisiin osallistujarooleihin ei ole kaikkien 
interjektiomaisten sanojen ominaisuus. Volitiiviset interjektiot ovat eräänlaisia 
direktiivejä. Verbin imperatiivimuotoja voidaan pitää prototyyppisinä direktiiveinä, koska 
useimmissa kielissä käskyt voidaan toteuttaa verbien imperatiivimuodoilla silloinkin, 
kun muut keinot eivät ole mahdollisia (Aikhenvald 2010, vars. 18—47; 2017). Kuitenkaan 
esimerkiksi suomessa imperatiivi ei ole ainoa tai edes tavallisin keino ilmaista 
direktiivisyyttä (ISK § 1645). 

Huudossa (Lehmiä laitumelle ajettaessa) Tietä myöte, tietä myöte, tietä myöte höi, tietä 
myöte höii! (Rautjärvi, SMS) on puolestaan ilmaistu reitti lausekkeella tietä myöte. Reitin 
ilmaiseminen ei kuitenkaan vaikuta tavalliselta. 

Ero- ja tulosijoilla on myös verbin rektion määräämiä tehtäviä, joissa ne eivät 
varsinaisesti liity liikeprosessiin ja väylään, esim. Pidän sinusta, tämä tuoksuu hyvältä/ 
hyvälle. Tällaiset tapaukset on kuitenkin monesti nähty eri tavoin metaforisina ja 

on arveltu, että ne motivoituvat konkreettisempien suuntaisen liikkeen kuvaamisen 
tapausten pohjalta. 

Esimerkiksi leivälle on metonyyminen MAALI, koska leivälle toimii oikeastaan sijaisena 
ilmaukselle ”paikkaan X syömään leipää”, jonka kautta paikallissija motivoituu. 
n-muoto on morfologisesti hankala tulkittava. Genetiiviltä näyttävä elementti 

(esim. lehmän) voidaan tulkita eräissä murteissa n-loppuiseksi 1. persoonan 
possessiivisuffiksiksi. Murteittain muoto lehmäi(n) voi olla joko monikon 2. genetiivin 
muoto tai possessiivisuffiksillinen muoto sekin. Lehmien kutsuista puhuessaan 
Koponen (1936, 97) tulkitsee elementin possessiivisuffiksiksi ja muodon sen 
mukaisesti hellytteleväksi. Yleensä (t)se-interjektion kanssa esiintyvä n-muoto on 
kuitenkin luontevampaa tulkita genetiiviksi. Olen tutkinut kaikki Koposen (1936) 
(t)se-interjektion ja n-elementillisen eläimen kutsuesimerkit murteittain (yht. 52 
esimerkkiä). Useimmissa esimerkkitapauksissa elementti voi olla vain genetiivi (36/52) 
possessiivisuffiksivarianttien levikin perusteella (Kettunen 1940, kartta 178), ja joissain 
tapauksissa kumpikin muoto on mahdollinen tulkinta (12/55). Toinen peruste sille, että 
kyseessä on yleensä genetiivi eikä loppuheittoinen possessiivisuffiksi, on astevaihtelu: 
esimerkissä tsee Virkun tsee on genetiivitulkintaan sopiva heikkoasteinen muoto eikä 
vahva-asteista possessiivisuffiksitulkintaan sopivaa muotoa tsee Virkkun (i) tsee. Entä 
voisiko tämä n-muoto olla sukua datiivigenetiiville, jonka merkitykseen sen käyttö 
sopisi? (Esim. Sen turpos pää ja kiel, Luojan kiitos, Tytön kohosi puna poskille, esimerkit 

Kangasmaa-Minn 1966, 42-43.) Alue, jolla interjektio (t)se variantteineen esimerkiksi 
lehmän kutsuissa esiintyy, ulottuu Varsinais-Suomesta ja Satakunnasta Eteläiseen Keski- 
tans-alueiksi ja pohjoisemmassa yui- ja wyi-alueiksi (Koponen 1936 kartta 675; mts. 

77). Se alue puolestaan, jolla (t)se variantteineen esiintyy Koposen (1936) ja SMSA:n 
esimerkkien perusteella nimenomaan n-muotoisen elementin kanssa eri eläinten 
kutsuissa, on suppeampi ja ulottuu Varsinais-Suomesta ja Satakunnasta Etelä-, Keski- ja 
Pohjois-Hämeeseen. Tämä alue on osin sama, jolla datiivigenetiivi on ollut tavallisin 
(varsinkin Satakunnassa, Kangasmaa-Minn 1966, 44). Olisiko datiivigenetiivin malli 
voinut saada tämän muodon aikaan? Vaiko olisiko kyseessä sittenkin possessiivisuffiksi, 
joka on kulunut ja menettänyt eri murteissa loppu-i:nsä? Valitettavasti tämän aineiston 
perusteella n-elementtiä ei voi lopullisesti selvittää. 

32 Hevosta kutsutaan. (Kaavi, Koponen 1936, 12.) 

33 Lehmiä kutsutaan laulaen. (Kitee, Koponen 1936, 80.) 

34 Paimenet ovat soittaneet tavallisemmin myös karkottaakseen petoja ja viihdyttääkseen 
itseään. Soitolla on siis ollut monia tarkoituksia. (Leisiö, Nieminen, Saha & Westerholm 
2006, 373—378). 

35 Eläinten musikaalisuutta ja musiikin hahmottamista on tutkittu, ja tuleva tutkimus voisi 
kertoa myös lisää siitä, miksi tietynlainen viestintä vetoaa eläimiin. Kiinnostavaa on 
esimerkiksi se, että melodia ja hellä äänensävy voivat toimia myös samassa funktiossa: 
eläinten musiikin vastaanottamisen tutkimuksissa on havaittu, että monet eläinlajit 
hahmottavat hyvin sävelkorkeuksia ja melodioita ja monet eläimet myös vastaavat 
myönteisesti tietynlaiseen, esimerkiksi sävelkorkeudeltaan sopivaan, rauhalliseen ja 
harmoniseen musiikkiin, minkä on arveltu johtuvan esimerkiksi siitä, että musiikki 
muistuttaa tietyn eläinlajin oman viestinnän ystävällisiä ääniä (Telkänranta 2016, 

47-48 ja siinä mainitut lähteet). Eläinten kutsujen melodia ei siis vain takaa kutsun 
kuuluvuutta vaan voi jo itsessään houkutella kutsuttavaa eläintä — kenties myös 
karjankutsujen nasaali äänenmuodostus itsessään viehättää lehmiä. 

36 Röhröh on sanottu sikoja rapsuteltaessa (Koponen 1936, 255). 

Johdanto 


LUONTO, ELÄIMET JA NIIDEN KEHYKSET 
Ihmisten monenlaatuiset suhteet ja suhtautumistavat luontoon ilme- 
nevät muun ohessa kielellisesti: luontosuhteita luodaan, omaksutaan ja 
ylläpidetään osin kielen avulla. Eri suhtautumistavat ovat eriasteisesti 
konventionaalistuneita, ja mitä vakiintuneempi luontosuhteen tyyppi, 
sitä selvempiä ovat sen kielellisetkin ilmentymät. George Lakoff (2010) 
analysoi kehyksen käsitteen avulla yhdysvaltalaista ilmastokeskustelua 
ja tuo esiin, miten ilmastonmuutosta ja luontoa yleisemmin koskevan 
puheen valinnat ovat yhteydessä ajattelutapoihin luonnosta ja sitä kautta 
myös luonnon kohteluun. Kehyksellä hän tarkoittaa aivojen hermoverk- 
koihin pohjaavia rakenteita, jotka ohjaavat ihmisen ajattelua ja sitä kautta 
kielenkäyttöä. Tietyn kehyksen valinta ilmasto- tai missä tahansa muus- 
sakin keskustelussa ohjaa ajattelemaan asiasta omalla erityisellä tavalla. 
Kirjallisuudentutkimuksen ekokriittisessä suuntauksessa on puhuttu 
troopeista. Ne ovat teksteissä ilmeneviä osin piileviä kulttuurisia malleja, 
jotka ohjaavat ja jäsentävät ihmisen luontosuhdetta (esim. Garrard 2012). 
Käsitykset luonnosta vaihtelevat villistä ja vaarallisesta erämaasta turvalli- 
seen ja taltutettuun maalaisidylliin. Luonto voi olla paikka, johon paetaan 

hektisestä kaupungista tai alue, johon sulaudutaan sen osana. Yhteistä 
Lakoffin ja ekokriittisen kirjallisuudentutkimuksen lähestymistavoilla on 
yhteyksien näkeminen tiettyjen konventionaalisten, kulttuuristen ajattelu- 
tapojen ja niitä ilmentävien, kantavien ja luovien kielellisten tuotosten 
välillä, joskaan Lakoffin yksittäistä artikkelia ei voi johdonmukaisesti ver- 
rata kokonaiseen kirjallisuudentutkimuksen suuntaukseen. 

Erilaiset vakiintuneet, kielellisesti ilmenevät suhtautumistavat luon- 
toon voi nähdä myös ideologioina. Esimerkiksi Van Dijk määrittelee 
ideologian sosiaalisen kognition muodoksi, joka ilmenee jonkin ryh- 
män jakamina ja levittäminä uskomuksina (Van Dijk 2011, 382). Ideo- 
logisille luontosuhteille onkin näin ollen ominaista, että ne ovat ryhmien 
ylläpitämiä. Itse asiassa myös Lakoff käsittelee ilmastonmuutoskehyksiä 
paitsi kognitiivisina myös hyvinkin ideologisina, sillä hän erottaa artikke- 
lissaan republikaanisen ja demokraattisen tavan käsitellä aihetta. 

Kielellisen vallankäytön ja sen ideologisuuden tutkiminen alkoi jo vii- 
meistään 1980-luvulla, mutta suhteessa luontoon sitä on alettu soveltaa 
vasta 1990- ja laajemmin 2000-luvulla. Niin sanottu ekolingvistiikka, 
ihmisen ja luonnon suhdetta juuri kieltä silmällä pitäen analysoiva suun- 
taus, on nykymuodossaan saanut alkunsa nimenomaan kielenkäytön 
ideologisuutta tähdentävästä systeemis-funktionaalisesta kielitietees- 
ta.’ Ekolingvistiikan usein siteerattu avaus oli M. A. K. Hallidayn puhe 
vuonna 1990 soveltavan kielentutkimuksen konferenssissa. Siinä hän 
julisti, että ”kasvun ihannointi, luonnon monimuotoisuuden heikkene- 
minen ja luonnon saastuminen eivät ole vain biologien ja fyysikoiden 
vaan yhtä lailla soveltavan lingvistiikan yhteisön ongelma”. 

Osana ihmisen ja luonnon suhteen analyysia on ekolingvistiikan 
piirissä tehty tutkimusta myös eläimistä puhumisesta, sillä myös eläi- 
miin suhtaudutaan erilaisin ideologioin ja niistä puhutaan ideologioi- 
den ohjaamana eri tavoin. Fläinsuhteiden kielellistä rakentumista onkin 
analysoinut ekolingvisti Arran Stibbe (2001, 2012, 2014). Hän kuvaa 
esimerkiksi sitä, mikä kielen rooli on ollut, kun eläimiä on hyödynnetty 
teollisesti ja muullakin tavoin alistettu. Stibbe (2001) kiinnittää huo- 
miota erityisesti siihen, että eläinjalostuksen ideologiat ilmenevät kielen- 
käytössä kätketysti ja sellaisilla tavoilla, jotka saavat eläinten alistamisen 
näyttämään vääjäämättömältä. 

Stibbe (2015) käyttää analyyseissaan Lakoffin tavoin kehyksen käsi- 
tettä. Hänen lähtökohtansa on tekstintutkimuksessa eikä hän varsinai- 
sesti ole kiinnostunut eläinsuhteiden kognitiivisesta perustasta, mutta 
hän määrittelee kehyksen jotakuinkin Lakoffin hengessä tietoraken- 
teeksi.? Yksinkertaistaen hän puhuu siitä kuitenkin ”kertomuksena 
joltakin elämänalueelta”, jonka tietyt avainsanat aktivoivat mielen. Esi- 
merkiksi kanoista voi puhua siten, että kehystävänä elämänalueena on 
ihmisten ja eläinten yhdessä asuttama maatila, jossa eläimistä huoleh- 
ditaan ja niistä välitetään. Vaihtoehtoinen kehys on tuotantolaitoksen 
maailma, johon kuuluu koneistoja, niiden käyttäjiä, raaka-ainetta ja 
tuotteita. Näin kehystettynä kanan rooliksi tulee olla osa koneistoa, joka 
tuottaa munatuotteita, ja sen olemus tuntevana ja ajattelevana oliona 
jää piiloon. 

Sellaisia kehyksiä, jotka vaikuttavat laajasti ihmisryhmien ajatte- 
luun, Stibbe kutsuu ”kertomuksiksi, joiden kautta elämme” (stories- 
we-live-by) mukaillen Lakoffin ja Johnsonin klassikkokirjan (1980) otsik- 
koa Metaphors we live by ja samalla sen ajattelua. Lakoffin ja Johnsonin 
mukaan ihmisen abstrakti ajattelu perustuu konkreettisiin kokemuk- 
siin, ja metafora on se välittävä mekanismi, jonka avulla abstrakti asia 
ymmärretään konkreettisen kautta. Metafora kytkee toisiinsa kehyksiä 
muodostavia kognitiivisia alueita. Kun metaforat konventionaalistuvat, 
ne vaikuttavat kulttuurissa laajasti ohjaten totunnaisia ajattelutapoja.’ 
Lakoffin ja Johnsonin ajattelusta inspiroituneena Stibbe etsii erityisesti 
länsimaista kulttuuria sääteleviä kehyksiä. Esimerkiksi ”ilmastonmuutos 
on ongelma” ja ”luonto on resurssi” ovat Stibben (2014) mukaan länsi- 
maisessa kulttuurissa laajasti vaikuttavia ajattelutapoja, kertomuksia, joi- 
den kautta elämme.* 


TÄSTÄ TUTKIMUKSESTA 

Tutkin kognitiivisesti suuntautuneen ekolingvistiikan näkökulmasta 
Suomen eduskunnan puheenvuoroissa ilmeneviä ja niissä luotuja ja yllä- 
pidettyjä eläinsuhteita. Viime vuosina eduskunnassa on käyty keskus- 
telua eläinsuojelulain uudistamisesta, ja lain uudistusprosessin myötä 
eläimet ovat olleet tavallista enemmän esillä eduskunnan puheessa. Juha 
Sipilän hallituskaudella (2016—2019) tätä lainsäädännön uudistusta 

odotettiin käsittelyyn, ja vuonna 2018 lakiesitys viimein annettiin edus- 
kunnalle, joskaan sitä ei ehditty käsitellä ja se sittemmin raukesi. Esityk- 
sen antamista ja käsittelyä odottaessa täysistunnoissa kyseltiin uudistuk- 
sen perään ja samalla usein perusteltiin, miksi eläinsuojelulain uudistus 
olisi tärkeä. Näissä tilanteissa puhuja saattoi tuoda esiin ideologisen suh- 
teensa eläimiin. Lain uudistamisessa on myös sellainen merkille pantava 
juonne, että aiempien eläinsuojelulakien sijaan oltiin säätämässä lakia 
eläinten hyvinvoinnista. 

Fläimistä on ollut viime vuosina puhe myös useiden muiden lakien 
säätöprosessissa. Esimerkiksi vuonna 2017 yhteyksiä, joissa eläimet tuli- 
vat mainituksi, olivat laeista metsästyslaki, luonnonsuojelulaki, poliisi- 
laki, laki Hossan kansallispuistosta, maatalousyrittäjien lomituspalvelu- 
laki ja laki kotieläinten haitoista sekä lisäksi Valtioneuvoston selonteko 
ruokapolitiikasta. Vuoden 2019 eläimiä koskettavat lait olivat esitys laiksi 
eläinten hyvinvoinnista, lakialoite rikoslain muuttamisesta sekä esitys 
laiksi vieraslajeista aiheutuvien riskien hallinnasta annetun lain ja met- 
sästyslain muuttamisesta. Se, mistä laista on puhe, ohjaa epäilemättä 
osaltaan eläimistä puhumisen tapaa. Toisekseen se vaikuttaa myös sii- 
hen, minkä puolueiden ja ketkä kansanedustajat ovat äänessä. 

Ihmisten suhtautuminen eläimiin vaihtelee iän, sukupuolen, asuin- 
paikan ja taustan mukaan, ja samakin ihminen suhtautuu eläimiin eri 
tavoin eri konteksteissa (Kupsala 2019). Eduskunta on omanlaisensa 
konteksti, joka vaikuttaa eläimiin suhtautumiseen ja niistä puhumisen 
tapoihin, mutta myös eri puolueilla on omat tapansa suhtautua eläi- 
miin ja puhua niistä. Nämä tavat puhua eläimistä ovat puolueille kei- 
noja muokata mielikuvia ja siten ylläpitää ja luoda ideologioita. Olen 
valinnut tutkimukseen kolme ainakin lähtökohtaisesti luontosuhteel- 
taan toisistaan poikkeavaa puoluetta: Suomen Keskustan, Vihreän liiton 
ja Perussuomalaiset. Mukana ovat myös Sinisten puheenvuorot samoin 
kuin Sinisiä edeltänyt Uusi Vaihtoehto. Analysoimieni esimerkkien jäl- 
jessä on ilmoitettu puhujan sukunimi ja puolue. Käytän esimerkeissä 
lyhenteitä Kesk., Vihr., PS, Sin. ja Uv. Jo tässä vaiheessa voi huomauttaa, 
että jokaiselta eri puolueelta ovat eläimistä puhuttaessa äänessä enim- 
mäkseen tietyt samat edustajat, joille puheenvuorot ja siten tutkimuk- 
seni esimerkitkin kasautuvat. Frityisesti tämä koskee perussuomalaisia. 

En kuitenkaan katso, että tämä heikentäisi aineiston edustavuutta tai 
arvoa ratkaisevasti, sillä puolueet ovat valinneet tai vähintäänkin sallineet 
juuri näiden henkilöiden edustaa koko puolueen kantaa. 

Olen koonnut aineistoni Suomen eduskunnan täysistuntopuheen- 
vuoroista vuosilta 2015-2019. Kyse on puhutusta kielestä, joka on kir- 
jurien ylös kirjoittamaa ja sitten eduskunnan sivuilla julkaistua. Vaikka 
kyse onkin eduskunnassa käytetystä kielestä, ei sen genre ole lakiteksti, 
vaan kyse on ainakin näennäisesti argumentaatiosta, jolla tähdätään 
edustajien omien ja heidän puolueidensa näkemysten mukaisen laki- 
tekstin syntymiseen. Eduskunnan puhetta etenkin edustajien haastatte- 
luja analysoiden tutkinut Kyösti Pekonen tuo kuitenkin esiin kansanedus- 
tajien itsensä melko yleisenä käsityksenä, että täysistuntopuheenvuorot 
olisivat ennemminkin teatteria tai jopa propagandaa: kun argumentointi 
on jo tapahtunut valiokunnissa, salissa lähinnä esitellään mielipiteitä ja 
ikään kun pidetään vaalipuheita, joiden yleisönä on itse asiassa media ja 
äänestäjät (Pekonen 2011, 98-106). Täysistunnot ovatkin eduskunnan 
ainoa julkinen foorumi, jossa eduskuntaryhmien erilaiset näkemykset, 
tavoitteet ja perustelut voidaan tuoda julkisesti esille (mts. 102). Puheet 
suunnataan niitä kuuntelevalle ”yleisölle? (ks. Bell 1997 [1984]), ja argu- 
mentaatiota vahvistetaan esimerkiksi liioittelulla, toistolla, tunteisiin 
vetoamisella ja narraatioilla. Samalla rakennetaan vastakkainasettelua 
muihin puolueisiin. Niinpä täysistuntopuheenvuorot näyttävät olevan 
sopiva aineisto puolueitten ideologioiden tarkasteluun. 

Aineisto koostuu puheenvuoroista, joissa valittuna ajanjaksona esiin- 
tyy sana eläin. Tällaisia puheenvuoroja on noilta vuosilta ja tarkasteltavilta 
puolueilta yhteensä 689 ja eläin-sanan esiintymiä vielä jonkin verran 
enemmän, koska tämä sana voi esiintyä yhdessä puheenvuorossa useam- 
man kerran. Vilkkain eläinpuheen vuosi tarkastelujaksolla on ollut 2018, 
jolta aineistoon on päätynyt 232 puheenvuoroa. Juuri tuona vuonna kes- 
kustalainen maatalousministeri Kimmo Tiilikainen toi eduskuntaan 
eläinten hyvinvointilain uudistusesityksen. Vihreät olivat tuolloin oppo- 
sitiossa, kuten myös perussuomalaiset, siniset sen sijaan hallituksessa.’ 
Olen poiminut vuodelta 2017 hakusanoilla koira (8 puheenvuoroa) ja susi 
(17) lisäaineiston, joten mukana on sellaisiakin puheenvuoroja, joissa 
sana eläin ei esiinny. Lisäksi olen tehnyt erillisen laskeman muutamien 

eläinlajien mainittuudesta; tässä laskelmassa juuri koira ja susi paljas- 
tuivat eläinlajeista mainituimmiksi. 

Tarkastelen poimimiani puheenvuoroja tarvittaessa kokonaisuudes- 
saan enkä siis vain niitä lauseita, joissa sana eläin esiintyy. Kiinnitän 
puheenvuoroissa huomiota myös muihin eläimeen viittaaviin sanoihin, 
kuten kettu, kala, hirvikanta, peto ja siipikarja, ja tutkin kaikkia eläin- 
tarkoitteisia sanoja siltä kannalta, mitä eläimyydestä missäkin yhtey- 
dessä nousee esiin. Vertaillessani eri puolueita ideologioineen hyödyn- 
nan ekolingvistiikan ajatusta kehyksistä ja kertomuksista, joiden kautta 
elämme, ja etsin niitä eduskunnan eläinpuheesta. Miten kansanedusta- 
jat siis kehystävät eläinpuheensa? Millaisten jaettujen tarinoiden varaan 
puolueet rakentavat ideologiansa? 

Ekolingvistiikassa poliittisen puheen analyysia on tehty paljon, ja 
analyysit ovat kokonaisten tekstien lisäksi kohdistuneet myös lausei- 
siin. Suuntauksen alkuaikoina lauseita ja niiden kuvaamia tilanteita on 
katsottu etenkin siitä näkökulmasta, miten aktiivisena tai passiivisena 
tilanteiden osallistujat on esitetty. Onko esimerkiksi ilman saastuminen 
kuvattu ihmisen aktiivisesti aiheuttamaksi saastuttamiseksi vai vain pas- 
siivisesti tapahtuvaksi saastumiseksi (Kuha 2007)? Saako eläin aktiivisen 
roolin elämänsä tapahtumissa, vai onko se kuvattu ihmisen toiminnan 
passiivisena kohteena? Analyyseja on tehty paljolti systeemis-funktionaa- 
lisessa kontekstissa, ja teoreettisina apuvälineinä ovat olleet aktorin, affek- 
toidun eli vaikutuksenalaisen (ks. Laitinen 1992, 64, alaviite 1) ja kokijan 
kaltaiset tapahtumien semanttista rakentumista kuvaavat käsitteet. 

Kun omassa analyysissani analysoin eläinpuhetta ja etsin eläimistä 
puhumisen kehyksiä, suuntaan myös katseeni lauseisiin, sillä kehyksiä 
luodaan nimenomaan sanaston ja lauserakenteiden ratkaisuilla. Kog- 
nitiivisen kielentutkimuksen perinteestä ammentaen lähden siitä, että 
kielellinen muoto tarjoaa pääsyn kielelliseen merkitykseen: etsin ideo- 
logioiden ja kielellisten ilmausten yhteyksiä tutkimalla nimenomaan 
kielioppia. Tarkkailen lauseissa etenkin sitä, millaisia yhteyksiä ihmisten 
ja muunlajisten eläinten välille luodaan kielellisillä ilmauksilla ja miten 
se tarkemmin ottaen tehdään. Fkolingvistien tapaan kiinnitän huomiota 
kuvattujen osallistujien mahdolliseen aktiivisuuteen tai passiivisuuteen 
ja myös kontrollin ilmaisuihin. Käytän analyysissani yhtäältä kieliopillisia 

rooleja, kuten subjekti ja objekti, ja toisaalta semanttisia rooleja, kuten 
(tapahtumaa kontrolloiva) agentti, (muutoksen läpikäyvä) patientti ja 
(mentaalisen kokemuksen läpikäyvä) kokija (ks. esim. Langacker 1991, 
285 ja siellä mainitut lähteet). Näiden käsitteiden avulla pyrin saamaan 
näkyviin sekä ihmisen että eläimen erilaiset, enemmän tai vähemmän 
aktiiviset roolit kuvatuissa tilanteissa sekä niiden keskinäiset suhteet. 
Semanttisten roolien soveltaminen johtaa huomion edelleen verbeihin, 
sillä ne paljolti määrittävät sen, millaisia semanttisia rooleja lauseessa 
on tai voi olla. 

Semanttisessa tarkastelussa kiinnostavaksi nousee etenkin agentiivi- 
suus eli kuvattujen olioiden toimijuuden aste. Agenteiksi on luonnehdittu 
sellaisia subjektiolioita, jotka toimivat tahdonalaisesti ja kontrolloivat 
omaa toimintaansa. Ihmisistä ja eläimistä puhuttaessa on kiinnostavaa 
pitää silmällä, ovatko esimerkiksi eläimet sellaisten transitiivilauseiden 
subjekteina, jotka ilmaisevat tahdonalaista, toiseen elottomaan tai elolli- 
seen olioon suuntautuvaa toimintaa, ja toisaalta sitä, miten ihmisosallis- 
tujien agentiivisuus mahdollisesti suuntautuu eläimiin. En kuitenkaan 
ripustaudu siihen ajatukseen, että kieliopillisten ja semanttisten roolien 
kautta saisi piirrettyä näkyviin koko kuvan ihmisten ja eläinten erilaisten 
keskinäisten vaikutussuhteiden kielellisestä ilmaisemisesta, vaan tark- 
kailen vaikutussuhteita avoimin silmin. Esimerkiksi intransitiivilauseen 
subjektina kuvattu eläin voikin tarkemmin katsoen näyttäytyä aktiivisena 
toimijana suhteessa ihmiseen. 

Sellainen tutkimus, jossa ihmisten eläinsuhteita tarkastellaan kielelli- 
sen analyysin avulla, on toistaiseksi melko harvaa. Vielä harvemmin ver- 
rataan eri kieliä ja kulttuureja tai yhden kielen ja kulttuurin eri vaiheita 
toisiinsa; juuri tällaista tutkimusta esimerkiksi Cook ja Sealey (2018) 
toivovat lisää. Niinpä suhteutan eduskuntakeskustelua analyysin varrella 
myös historiaan: mistä suhtautumistavat eläimiin tulevat ja mitä kaukaa- 
kin historiasta, jopa esihistorialliselta ajalta periytyvistä suhtautumista- 
voista on meidän aikaamme säilynyt? 

Länsimaisen historian hyvin yleinen linja on ollut nähdä eläin järjet- 
tömänä oliona; näin on ajatellut esimerkiksi Aristoteles. Tämän suhtau- 
tumistavan luontevaa jatkoa on eläimen hahmottaminen Descartesin 
tapaan paitsi järjettömäksi myös tunteettomaksi koneeksi. Järjetön ja 

tunteeton kone onkin ollut helppo nähdä ihmistä varten olemassa ole- 
vana. Silti eläimiin on jo varhain suhtauduttu myös suojellen, vaikka 
tämä juonne on ollut heikompi kuin välineellistävä perinne. 1600-luvulta 
lähtien on saatu yhä enemmän tieteellistä tietoa eläimistä, muun muassa 
niiden kyvystä tuntea kipua, mutta eläimiin on suhtauduttu kunnioitta- 
vasti jo sitä aiemmin. Jo Pythagoras ajatteli, että eläimilläkin on sielu, ja 
oli siksi vegetaristi. Varhainen sielu-usko ja panteismi ovat esimerkkejä 
tieteellistä maailmankuvaa vanhemmista, ei-välineellistävistä luonto- ja 
eläinsuhteista. Romantiikan ajan luonnon palvonta etenkin 1800-luvulla 
jatkoi kunnioittavaa suhtautumislinjaa luontoon eläimineen. 

Myös eläimiä suojelevassa tai kunnioittavassa perinteessä on erotet- 
tavissa eri juonteita. Tristan Stuart (2006) kuvaa vegetarismin historiaa 
käsittelevässä tutkimuksessaan 1700-1800-luvun jännitteitä yksittäisten 
eläinten kärsimyksistä huolestuneiden kasvissyöjäromantikkojen ja toi- 
saalta luonnon ja elämän monimuotoisuutta arvostavien naturalistien 
välillä. Kasvissyöjäromantikot, kuten Shelley ja Godwin, ajattelivat, että 
yhteiskunnat voivat kehittyä siten, että lajienvälinen kilpailuasetelma 
jää taustalle. Tällaisessa ihannemaailmassa ihmiset voisivat elää harmo- 
niassa eläinten kanssa ja luopua niiden hyödyntämisestä esimerkiksi 
kotieläiminä. Naturalistit Buffon ja Briickner pitivät tätä ajatusta epä- 
realistisena ja korostivat, että yksilöt ovat luonnolle epäolennaisia; tär- 
keitä ovat lajit ja mahdollisimman monen lajin yhteiselo. Eläinyksilöiden 
kuolema ja saalistaminen olivat heille osa luonnon kokonaisuutta ja sille 
ominaista. He myös pitivät kohtuuttomana vaatimusta katkaista ihmisen 
ja kotieläimen ”symbioottinen” suhde. Stuart esittää, että romantikkojen 
ja naturalistien välinen jännite on säilynyt nykykeskusteluun siten, että 
romantiikan linjaa jatkavat eläinten ystävät pitävät esillä eläinyksilöitä ja 
niiden oikeuksia, kun taas naturalismin linjaa jatkavat ekologit antavat 
arvon yksilöitä ennemmin ekosysteemeille. (Mts. 412.) Toisaalta juuri 
tätä kahtiajakoa nykykeskustelussa myös puretaan: yksilön ja ekosystee- 
min kaltaisen verkoston välinen erottamaton yhteys ja tämän yhteyden 
tärkeys on posthumanismin ja biosemiotiikan kiinnostuksen kohde (ks. 
Laitisen ja Peltolan tutkimuksia tässä kokoelmassa). 

Edellä kuvattu on hyvin laaja historiallinen konteksti, johon suomalai- 
nen eläinsuojelukeskustelu asettuu. Tässä luvussa keskityn Suomeen ja 

etsin suomalaisessa kulttuurissa vaikuttavia ideologisia linjoja eläimiin 
suhtautumisessa. Suomessa on ollut vallalla käsitys, että kulttuurimme 
on eurooppalaisittain katsoen ”luonnonläheinen”; ajattelemme, että 
emme ole vieraantuneet luonnosta siinä määrin kuin länsimaisen kult- 
tuurin edustajat yleensä käsityksemme mukaan ovat. Siksi voisi ajatella, 
että myös suhde eläimiin olisi meillä perinteisesti läheisempi tai ainakin 
toisenlainen kuin länsimaisessa kristillisessä perinteessä yleensä. Suo- 
malaisten asenteita eläimiä kohtaan ja asenteiden kytköksiä erilaisiin 
taustamuuttujiin tutkittaessa onkin havaittu, että kokemukset luonnosta 
vaikuttavat eläinsuhteeseen (Kupsala, Vinnari, Räsänen & Jokinen 2015), 
eikä myöhäinen kaupungistuminen siis ole merkityksetöntä suomalais- 
ten eläinsuhteen kannalta. 

Kirjoitus etenee siten, että seuraavaksi esittelen suomalaisen eläin- 
tutkimuksen piirissä paljon käytetyn jaottelun, nimittäin Aaltolan ja 
Kedon (2015) tekemän nelijaon ihmisen eläinsuhteista, jota hyödynnän 
omassakin analyysissani. Jaksoissa ”Fläin ihmisen kontrolloimana” ja 
”Itseään kontrolloiva eläin?” analysoin eduskunta-aineistoa kognitiivi- 
sen ekolingvistiikan keinoin. Jaksossa ”Eläimet ja puolueiden ideologiat” 
käyn läpi niiden puolueiden ideologioita, joiden puheenvuoroista aineisto 
koostuu, ja tarkastelen eduskunta-aineistosta tekemiäni havaintoja ideo- 
logioita vasten. Pohdin siis, millaisia kielellisiä ilmentymiä ideologiat 
mahdollisesti saavat. Tuossa jaksossa käytän toisena aineistona tarkas- 
teltavien puolueiden ohjelmia. Lopuksi, jaksossa ”Suojelusta hyvinvoin- 
tiin, luonnosta kulttuuriin”, esittelen eläinsuojelulainsäädännön historiaa 
ja nykypäivää. Kautta tutkimuksen tuon myös esiin suomalaisten eläin- 
suhteiden historiallisia taustoja ja suhteutan nykypäivän tilannetta niihin. 


ELÄIMEN ILMENEMINEN IHMISELLE 

Kun ihmiset puhuvat eläimistä, he puhuvat niistä aina jostakin inhimilli- 
sestä näkökulmasta. Tätä näkökulmaa voi analysoida ja on analysoitu eri 
tavoin. Tutkimuksessani analysoin sitä lähtökohtaisesti kieliopin kautta. 
Tukeudun samalla silti myös Aaltolan ja Kedon (2015, 8-9) eläintutki- 
mukselliseen erittelyyn siitä, millä eri tavoilla eläin voi olla läsnä ihmisen 
elämässä, ja suhteutan tuota erittelyä kieliopilliseen analyysiin. Aaltolan 
ja Kedon mukaan eläin voi ilmetä ihmiselle neljällä tavalla: kuolleena 

ruumiina, funktionaalisena työ- tai harrastusvälineenä, sosiaalisesti tai 
itsellisenä oliona. 

Stibbe (2001, 151) kiinnittää huomiota siihen, miten eläimet kuol- 
lessaan kokevat muutoksen, jollaista ihmiselle ei tapahdu: ne muuttu- 
vat yksilöistä massaksi.* Kun eläin on läsnä kuolleena ruumiina, se on 
nimenomaan massaa. ”Kuollut ruumis” -massa voi olla ruokaa, niin kuin 
eri kalat esimerkissä (1a), tai polttoainetta, kuten toukat esimerkissä (1b). 
Kuolleen ja elävän eläimen eronteon tärkeys tulee esiin myös Sealeyn ja 
Pakin (2018) korpustutkimuksessa, jossa suhteellisesti yleisimpiä eläi- 
miin viittaaviin sanoihin liitettyjä adjektiivimääritteitä olivat dead (”kuol- 
lut) ja live (‘elava’). Eläinten olemus, jossa yksilöys on hävinnyt, näkyy 
alla olevien esimerkkien eläinviittauksissa siten, että sanat lohi ja toukkia 
luonnehtiva predikatiivi valmistusaine ovat partitiivimuodossa ja ilmai- 
sevat näin viittauskohteensa jaollisena massana. (Ks. myös Tonnessen 
2018.) 


(1a) Kotimaisen muikun, ahvenen ja hauen tuottajahinnat ovat nous- 
seet, kun kasvatetun kalan, pääasiassa kirjolohen, tarjonta on lisään- 
tynyt. Nykyisin myös viennistä suurin osa on lohta, joka palautuu 
kotimaisille markkinoille fileinä ja muina jalosteina, jotka pääty- 
vät helpommin ostoskoriin kuin käsittelyä vaativat tuotteet. (PS, 
Mäkipää 2017) 

(1b) — Sitten näissä mustasotilaskärpästen toukissa on paljon rasvaa ja 
proteiinia, jolloin ne ovat sitäkin kautta hyvää biopolttoaineen val- 
mistusainetta. (PS, Kankaanniemi 2019) 


Toiseksi eläimet ovat ihmisille funktionaalisia harrastus- tai työvälineitä, 
kuten koira esimerkissä (2). Funktionaalisuus tulee tässä esimerkissä 
erityisen hyvin esiin sikäli, että koira on verbin käyttää objekti, ja sitä 
korostaa vielä koira-substantiivin etumäärite koulutettu, joka ilmentää 
sitä, että koira on ollut ihmisen toiminnan — kouluttamisen — kohteena, 
jotta se voisi toimia välineenä parhaalla mahdollisella tavalla. Se on siis 
eräänlainen ihmisen valmistama tai ainakin valmistelema tai valmen- 
tama väline. 

(2) — Turvallisuustarkastus toimitetaan käsin tunnustelemalla tai esi- 
merkiksi koulutettua koiraa käyttäen. (PS, Kulmala 2017) 


Kolmanneksi ihmisen ja eläimen suhde voi olla sosiaalinen ja vasta- 
vuoroinen, kuten esimerkin (3a) puhujan suhde omaan eläimeensä. 
Tässä esimerkissä eläintä ei ole kuitenkaan kuvattu sosiaalisessa suh- 
teessa kovin aktiivisena osapuolena. Se esitetään ensinnäkin omistus- 
rakenteella (minulla) ihmisen hallussa olevana hänelle merkityksellisenä 
(aivan rakas) oliona. Toiseksi se on verbin tavata objektina, jolloin puhuja 
on tapaamistapahtuman agentiksi kuvattuna aktiivisempi osapuoli, jos- 
kin verbi tavata ilmaisee vastavuoroista toimintaa. Aaltola ja Keto tuovat 
myös esiin, että tapamme suhtautua eläimiin on usein monitulkintai- 
nen, jännitteinen tai ristiriitainen, joten eri ulottuvuudet voivat olla läsnä 
yhtä aikaa. Tätä ilmentää esimerkki (3b), jossa koira on sekä ”väline” että 
”kaveri” (ks. myös Sealey & Pak 2018). 


(3a) —- minulla on aivan rakas eläin — — tapaan häntä todella harvoin. 
(PS, Meri 2017) 

(3b) Urani aikana olen myös itse saanut työskennellä koirapartioissa. 
Koira on erittäin arvokas työväline, myös työkaveri, jonka kyky tun- 
nistaa niin räjähteitä kuin huumeita ynnä muita riippuen sen 
koulutuksesta on voittamaton. (PS, Ruoho 2017) 


Neljänneksi eläin voi olla ihmisen näkökulmasta itsellinen toimija, 
”ihmisen järjestystä sinnikkäästi sekä mukaileva että uhmaava olento” 
(Aaltola & Keto 2015, 9). Tällaisista ovat alla esimerkkeinä naakat ja 
varikset (4). Esimerkissä sekä naakat että varikset esitetään subjektin 
asemassa, ja naakat-subjekti kun-lauseessa on jopa agentiivinen. Ihmi- 
nen on havainnoijan asemassa eikä puutu lintulajien keskinäiseen 
toimintaan. 


(4) Olen itsekin havainnut sen, että naakkakanta on lisääntynyt. Esi- 
merkiksi kotikunnassani Ilomantsissa olen havainnut, että jopa 
paikalliset varikset ovat hätää kärsimässä, kun naakat ovat vallan- 
neet niiden markkinat ihan totaalisesti. (Kesk., Hoskonen 2017) 

Aaltola ja Keto tuovat jaottelun yhteydessä esiin, että nämä heidän erot- 
telemansa eläimen läsnäolon tavat ohjaavat samalla eläimiä koskevan 
tiedon käsittelyä. Näin on syntynyt ”tapoja kanavoida eläimyys”. Kun 
sikoja kasvatetaan lähes ainoastaan syötäviksi, siat koetaankin ”kink- 
kuna”, ikään kuin raaka-aineena ennemmin kuin tuntevina ja tietoisina 
olioina. Susi, ihmisen näkökulmasta usein itsellinen toimija, on ole- 
massa uhkana esimerkiksi lampaille ja lampureille, ja näin sutta kos- 
keva tieto kanavoidaan yleensä nimenomaan uhan kautta. Muunlainen 
tieto ja muut näkökulmat jäävät helposti piiloon (ks. myös Stibbe 2001). 

Eläimet ovat inhimillisen ajattelun ja käsitteenmuodostuksen merki- 
tysmateriaalia, ja ihminen käsittelee itseään, yhteisöään ja ympäristöään 
koskevaa tietoa eläinkuvaston avulla (esim. Anttonen 2002, 64). Siksi 
on selvää, että eläimet ovat ihmisen elämässä moninaisemmalla tavalla 
läsnä kuin Aaltolan ja Kedon (2015) jaottelun kuvaama tieto ja puhe eläi- 
mistä. Fläimet ovat silläkin tavalla kulttuurisia, että ne näkyvät taiteessa, 
viihteessä ja huumorissa. Tällaiset eläimen läsnäolon tavat inhimillisessä 
elämässä muodostavat eläinpuheen toisen tason, jota luokittelu ei välttä- 
mättä yritäkään tavoittaa mutta johon nelijakoa epäilemättä voisi koettaa 
soveltaa. Tässä keskityn kuitenkin tarkastelemaan eläimistä puhumista, 
en eläinten kautta muusta elämästä puhumista. 

Kiinnostavaa on pohtia, tavoittaako Aaltolan ja Kedon (2015) jaottelu 
sellaisen kokonaisvaltaisen luontosuhteen, jota esimerkiksi edellä mai- 
nittu Buffon 1700-luvulla edusti ja jota tänä päivänä voisi luonnehtia 
ekologiseksi, ekosysteemeihin suuntautuvaksi. Ekosysteemi on ”toimin- 
nallinen kokonaisuus, joka muodostuu luonnonolosuhteiltaan yhtenäi- 
sellä alueella elävistä, toisiinsa vuorovaikutussuhteessa olevista eliöistä 
ja niiden elottomasta ympäristöstä” (Tieteen termipankki: ekosysteemi). 
Ekosysteemityyppisessä lähestymistavassa eläimet ovat siis ihmiselle 
läsnä osana kokonaisuutta, toisiinsa liittyvänä verkostona. Tällöin ne 
eivät ole olemassa kuolleina ruumiina, työ- tai harrastusvälineenä 
eivätkä sosiaalisesti. Mutta ne eivät ole myöskään varsinaisesti itselli- 
siä, koska ne ovat olemassa ikään kuin toisiaan varten muodostamassa 
moniulotteista verkostoa, ekosysteemiä. Miten siis eläimet olisivat läsnä 
ihmisen elämässä ekosysteeminä, miten eläimistä puhutaan osana 
ekosysteemiä? 

Edellä esitelty jaottelu muistuttaa luonnollisesti monia aiempia ihmi- 
sen eläinsuhteiden erittelyjä, ja myös ekolingvistit ovat sellaisia esittä- 
neet. Heistä Cook & Sealey (2018) erittelevät eläinten ”diskursiivisia 
representaatioita”. Äsken esiteltyjen ryhmien lisäksi heidän jaottelunsa 
käsittää ryhmän ”eläin katseen tai havainnoinnin kohteena”? Voisi aja- 
tella, että juuri ekosysteemisesti ilmenevinä eläimet ovat läsnä havain- 
non kohteena: niitä tarkkaillaan osana järjestelmää. 

Muita tunnistettuja ihmisen eläinsuhteita tai tapoja, joilla ihminen 
eläimen kohtaa, ovat ”eläin kilpailijana” ja ”eläin väärässä paikassa” (ks. 
Ingold 1988; Herzog 2010). Kilpaileva eläin, esimerkiksi ravihevonen, 
on Aaltolan ja Kedon jaottelussa funktionaalinen harrastusväline. Myös 
”eläin väärässä paikassa” on mahdollista ymmärtää funktionaalisuuden 
kautta: siinä eläin on epäfunktionaalinen, eli eläintä tarkastellaan sen 
kautta, miten se ei onnistu hyödyttämään ihmistä ja todetaan siis sen 
epäonnistuminen. 

Miten siis eläimen läsnäolon tavat näkyvät eläinsuojelu- ja muussa 
eduskunnan eläinkeskustelussa, miten eläimyyttä siellä jäsennetään? 
Entä mikä on jaottelun asema erilaisten kehysten erottelemisessa, 
ja missä määrin eläimen läsnäolon tavat korreloivat erilaisten lause- 
asemien, kieliopillisten ja semanttisten rakenteiden kanssa? Ja miten 
eläimet ilmenevät eri puolueitten puhujille? Seuraavissa kahdessa jak- 
sossa analysoin eduskunta-aineistoa nämä kysymykset mielessäni. Ana- 
lyysin tarkoitus on nostaa esiin eduskunnan puheenvuorojen tyypilli- 
simpiä tapoja lähestyä eläintä: sekä valitut sanat että asemat lauseessa 
ja ne semanttiset rakenteet, joille lauseet rakentuvat, kertovat erilaisista 
mielikuvista, joihin eläin asetetaan osalliseksi. Pyrin saamaan näkyviin, 
millaiseksi lainsäätäjät tämän päivän Suomessa mieltävät eläimen ase- 
man ja millaisten kehysten kautta he eläimistä puhuvat. 

Lähden liikkeelle ihmisen eläimeen suuntaamasta kontrollista ja pää- 
dyn eläimen omaan toimijuuteen, tunteisiin ja kognitioon. Pohdin ensin 
eläinviittausten geneerisyyttä ja spesifisyyttä sekä eläinten luokitus- 
hierarkioita. Sen jälkeen analysoin seuraavassa jaksossa ihmisen ja eläi- 
men suhdetta eläinviitteisten sanojen lauseasemien kautta. Ensin ovat 
esillä esimerkit, joissa subjektiolio on inhimillinen ja eläin kuvataan ob- 
jektin asemassa. Sitä seuraavassa jaksossa ovat vuorossa subjektiasemai- 

set eläinsanat ja eläinten agentiivisuuden punninta. Lopuksi tarkastelen 
eläinten mentaalisuuden kuvaamista aineistossa; hyödynnän siinä aiem- 
paa tutkimusta ihmisten käsityksistä eläinten kyvystä ajatella ja tuntea. 


Eläin ihmisen kontrolloimana 


Koska eduskunnan tehtävä on säädellä lakiteitse eläinten kohtelua, kes- 
keiseksi sen eläinpuheessa nousee eläimen kontrollointi tavalla tai toi- 
sella. Myös Aaltola ja Keto (2015, 11) korostavat ihmisten eläinsuhteita 
luonnehtiessaan juuri kontrollia eli hallintaa. Heidän mukaansa ”hallin- 
nan asettamassa kontekstissa eläin pakotetaan tai asetetaan sekä fyysi- 
sesti että psyykkisesti tietynlaiseen olomuotoon: jalostus, rankaisu, häk- 
kiin asettaminen, tuotantokoneeksi pakottaminen, luonnon äärialoille 
sulkeminen ja uhanalaiseksi ajatteleminen ovat kaikki tapoja käsitellä 
eläimen läsnäoloa”. Lähestyn tässä luvussa ihmisen eläimeen suuntaa- 
maa kontrollia kahdesta suunnasta. Ensin paneudun seuraavassa jak- 
sossa eläimiin viittaamiseen ja eläinten luokitteluun kontrollin keinona, 
sitten suoranaisiin kontrollin ilmauksiin. 


ELÄIMEN YKSILÖYS JA SEN LAJIT JA LUOKAT 

Eduskunnan eläinpuhe koskee usein eläinten suojelua ja hyvinvoin- 
tia, niiden omistamista ja hyödyntämistä ja jonkin verran myös niiden 
tarpeita ja kärsimystä. Puhe pysyttelee enimmäkseen yleisellä tasolla 
menemättä eläinyksilöihin. Eläin on eduskunnan puheenvuoroissa siis 
ennemmin geneerinen kuin spesifinen. Geneerisesti puhutaan yhtäältä 
eläimestä (5a), toisaalta eläinlajeista, kuten metso (5b). Sana eläin esiin- 
tyy aineistossa monikossa useammin kuin yksikössä etenkin siksi, että 
substantiivilausekkeet eläinten hyvinvointi ja eläinten olosuhteet toistuvat 
puheenvuoroissa tiuhaan (5d). Geneeriset viittaukset eläimeen /eläimiin 
ovat kuitenkin yhtä hyvin yksiköllisiä (5a, 5b) kuin monikollisia (5c).* 


(5a) Eläin ei ole vain esine. (PS, Huhtasaari 2015) 


(5b) Metso tarvitsee laajoja metsäalueita elinympäristökseen. (Vihr., 
Pitko 2019) 

(5c) Myös luomutuotanto takaa eläimille paremmat olot. (Vihr., Kari- 
mäki, 2017) 

(5d) Eläinsuojelulaki vie eläinten hyvinvointia parempaan suuntaan. 
(Kesk., Tiilikainen 2017) 


Geneeriselle viittaukselle on ominaista temporaalinen epäspesifiyys. Esi- 
merkiksi (5a):n väitettä ”eläin ei ole vain esine” ei esitetä päteväksi tiet- 
tynä ajankohtana, vaan sen esitetään pätevän kaikkina aikoina. Myös- 
kään metson tarvetta metsäalueisiin ei esimerkissä (5b) sidota tiettyyn 
ajankohtaan. 

Vilkuna (1992) kiinnittää huomiota toisaalta sellaiseen geneeris- 
sävyiseen viittaukseen, joka sopii aikasidoksisiin konteksteihin ja jota 
hän kutsuu lajireferenssiksi. Hänen esimerkissään metsäpeura palaa 
Suomenselälle viitataan geneerisesti lajiin (metsäpeura) eikä tiettyyn 
yksilöön, mutta aikaviittaus on spesifi (nykyhetki). Tapahtuma ei ole 
yhtäkkinen, mutta se on ainutkertainen ja sidoksissa nykyhetkeen. (Ks. 
Vilkuna 1992, 155-161.) Eduskunta-aineistossa viitataan varsin usein 
paitsi esimerkkien (5a—c) tapaan geneerisesti eläimeen ja eläimiin ja 
eläinlajeihin myös ”geneerissävyisesti” eläinlajeihin käyttäen Vilku- 
nan sanoin ”lajireferenssiä”. Silloin esitetään lajista jokin aikasidonnai- 
nen väite. Esimerkissä (6a) on tällainen geneerinen viittaus hylkeeseen 
substantiivilausekkeella maailman uhanalaisin hylje lauseessa, jossa aika- 
viittaus on spesifisti nykyhetki: tämä tietty laji elää Saimaalla juuri nyt. 
Lajireferenssityyppinen viittaus on usein yksiköllinen (6a-b), mutta se 
voi olla myös monikollinen (6c). 


(6a) Meillä, meidän kauniilla Saimaallamme, elää maailman uhanalai- 
sin hylje, ja jos tämä hylje häviää Saimaalta, se häviää koko maail- 
masta. (Vihr., Kari 2019) 

(6b) Norppa ei ole ainoa eläin, jota talvien muutos uhkaa. (Vihr., Pitko 
2019) 

(6c) Niillä kylamaisemilla, joilla sudet pyörivät taajaan, yksi syy siihen, 
miksi niitä on paljon siellä, johtuu osittain ravintohoukuttimista. 
(Kesk., Hoskonen 2017) 


ELÄIN EDUSKUNNASSA 199 


https://doi.org/10.21435/skst.1474 


Geneerinen tai geneerissävyinen puhe on tietyllä tavalla välttämättö- 
myys, kun kyseessä on lainsäädäntöprosessi. Laki on sama kaikille, 
ja lainsäädännössä käsitellään virtuaalisia tapahtumia, joten puheen- 
vuorojen on tarkoituksenmukaista nousta spesifejä eläinyksilöitä ylei- 
semmälle tasolle. Samalla on hyvä tunnistaa, millaisia vaikutuksia eläi- 
mistä syntyvään kuvaan on sillä, että eläinlajien keskinäiset erot jätetään 
taustalle käyttämällä sanaa eläin mutta myös eläinyksilöiden keskinäiset 
erot häivytetään puhumalla lajeista geneerisesti. 

Tietyistä, spesifioiduista eläinyksilöistä puhutaan kuitenkin esimer- 
kiksi sellaisissa puheenvuoroissa, joissa kansanedustajat maustavat 
argumentointiaan niin kutsutuilla pienoisnarratiiveilla (ks. Peltolan tut- 
kimusta tässä teoksessa). Nämä koskevat yleensä omia, lähisukulaisten 
tai naapureiden kokemuksia eläimistä, ja ne toimivat havainnollistuk- 
sina lainsäädännön koskettamista potentiaalisista tilanteista. Esimer- 
kissä (7) on pääosassa tietty, kiltiksi kuvattu eläinyksilö, josta kerrotaan 
toisen käden tietoa, mikä ilmenee käytetystä aikamuodosta, pluskvam- 
perfektistä. Kun koiran kohtalosta kerrotaan, se tehdään kuitenkin käyt- 
täen anaforista nollaa, koiraan varsinaisesti enää viittaamatta. Hakulisen 
ja Laitisen mukaan (2008) anaforisen nollan käyttöön liittyy usein affek- 
tisuutta; tässä se ilmenee kauhisteluna koiran kohtelusta. 


(7) — Lähipiirissäni on eräs tapaus: Karjalankarhukoira oli päässyt 
vapaaksi, kiltti koira kylläkin. Oli saatu kiinni, viety löytöeläinpaik- 
kaan. Poliisi lopetti kahden vuorokauden kuluttua ilman suurem- 
paa syytä. Se oli käsittämätön tapaus. Sanotaan niin, että vieläkään 
siitä ei olla oikein selvitty, vaikka se ei ihan oma koira ollutkaan. 
(PS, Elomaa 2018) 


Tällainen kertomus toimii argumenttina sen puolesta, että lainsäädän- 
nössä tai ainakin sen toimeenpanossa tai käytännöissä on korjattavaa. 
Kun se on affektinen, se ehkä myös herättää empatiaa ja auttaa omaksu- 
maan eläimen näkökulman? 

Yleensä eläinyksilöt kuitenkin häviävät eduskuntapuheessa ”ylei- 
seen eläimyyteen”. Tällaista puhetapaa voisi pitää esimerkkinä Eisen- 
steinin (2011) varoittelemasta ”kulttuurisesta homogenisaatiosta”, 

taipumuksesta häivyttää yksilöt osaksi massaa. Hän väittää, että ellemme 
ala tunnistaa yksilöiden ainutkertaisuutta, emme myöskään arvosta niitä 
ja lopulta tuhoamme ne. Stibbe (2015, 167) puolestaan ehdottaa Eisen- 
steinin ajatusta ekolingvistiikkaan soveltaen, että kielenkäyttö, jossa 
yksittäiset ihmiset, eläimet, kasvit tai vaikkapa joet nostettaisiin sel- 
vemmin esiin, voisi toimia yhtenäistämistaipumusta vastaan. Tämä tar- 
koittaisi esimerkiksi juuri sitä, että otetaan puheeksi yksittäistapauksia, 
kuten tietty karhukoira, joka oli syyttä joutunut lopetetuksi. (Ks. myös 
Fairclough 2003, 150.) 

Eisensteinin ja Stibben karsastama yhtenäistäminen ilmenee eläi- 
mistä puhuttaessa myös jaolliseksi hahmottuvien kollektiivi- ja ainesa- 
nojen, kuten karja tai ahvensaalis, käyttämisenä. Karja kuvaa useiden 
nautaeläinten joukkoa kollektiivisesti, yksilöt häivyttäen, ja vastaavasti 
ahvensaaliina yksittäiset ahvenet menettävät olemuksensa erillisinä 
olioina ja näyttäytyvät osana massaa, jonka saalistaja on saanut hal- 
tuunsa. Kumpikin sana virittää sellaisen kehyksen, karja tuotantokehyk- 
sen ja ahvensaalis saalistuskehyksen, jossa eläin on olemassa syömistä 
varten. Siinä funktiossa eläinyksilö onkin vailla merkitystä. 

FEläinyksilöiden välisten erojen lisäksi kollektiivi- ja ainesanoilla häi- 
vytetään myös eläinlajien välisiä eroja.'* Tämä tapahtuu kahdella tavalla. 
Siinä missä karja voi viitata joskus nautoihin tai toisinaan kanoihin (sii- 
pikarja), sanat riista ja riistakanta (esim. 8) häivyttävät eri metsästettä- 
vien lajien eron, sillä riistaan kuuluu muiden muassa jäniksiä, hirviä ja 
sorsia. Nämä kaikki muodostavat luonnon tarjoaman resurssin, joka on 
ihmisen käytettävissä ja huollettavana. 


(8) — Vaikka se ei tämän lakiesityksen käsittelyyn sinänsä liity, niin 
ehdottomasti olen hänen esittämänsä ajatuksen kannalla 
ympäristövaliokunnan varajäsenenä, että se metsästyshomma 
siellä pitää kyllä pystyä hoitamaan niin, että paikallisilla on totta 
kai oikeus siihen, se on itsestäänselvyys, ja että sitten näiden mui- 
den suomalaisten osalta, jotka sinne metsälle menevät, olkoon 
se sitten Metsähallituksen harkinnassa, miten riistakanta mitäkin 
kestää. (Kesk., Hoskonen 2017) 

Sillä, puhutaanko yleisesti eläimestä vai eläinlajeista, kuten hevonen tai 
siili, on myös kognitiivinen ulottuvuus, ja kysymystä voi siten lähestyä 
kognitiivisen kielentutkimuksen näkökulmasta. Sanoilla on sanottu 
olevan suurin valta mielessämme silloin, kun ne edustavat niin kutsut- 
tua perustasoa (Lakoff & Wehling 2012). Perustaso on se ihmisen kog- 
nitiivisen toiminnan taso, jolla normaalisti toimitaan; ylä- ja alatason 
kategorioiden käyttämiseen on erityinen syy. (Rosch 1977.) Perustaso 
on luokitushierarkiassa kulttuurisesti ilmeisin, ja se on myös taso, jolla 
olioiden välisiä eroja parhaiten havaitaan. Se on toisin sanoen taso, joka 
antaa sopivasti informaatiota koko kategoriasta vähimmällä kognitiivi- 
sella vaivalla (Tieteen termipankki; ks. myös Leino 1993, 37). 

Fläin ei edusta luokitushierarkian perustasoa vaan sen yläpuolella ole- 
vaa ylätasoa. Perustasoa edustavat nimenomaan eläinlajien nimitykset, 
kuten koira tai hevonen, ja ne ovatkin teoreettisessa kirjallisuudessa saa- 
neet usein toimia esimerkkinä perustasosta samalla kun käsite eläin (ani- 
mal) on ollut esimerkki ylätasosta (ks. esim. Croft & Cruse 2004, 83, 96 ja 
Tieteen termipankki: eläin — koira — spanieli)." Croft ja Cruse havainnollis- 
tavat perustasoa kysymyksellä ”miten toimit x:n kanssa?”. Jos x on koira tai 
hevonen, on helppo vastata: ”Silitän sitä” tai ”Ratsastan sillä”. Jos taas x on 
eläin, vastaaminen on vaikeampaa. Perustason käsitteisiin liittyykin tun- 
nistettavia hahmoja, ja siksi niiden käyttö myös aktivoi mielikuvia. Esimer- 
kiksi siili perustason käsitettä ilmaisevana sanana voi tuoda mieleen piikit, 
maitokupin ja talonnurkan. (Ks. Croft & Cruse 2004, 81-97.) Juuri synty- 
vissä mielikuvissa on perustason käsitteiden valta, johon Lakoff ja Wehling 
(2012) viittaavat, ja juuri siksi ne ovat hyödyllisiä ideologisissa teksteissä. 

Fläinlajien nimitysten kognitiivinen keskeisyys ja niiden ideologi- 
nen valta tekevät mielekkääksi katsoa, kuinka paljon eduskunnassa ovat 
puheena eri eläinlajit suhteessa siihen, että puhutaan eläimistä yleensä. 
Kiinnostavaa on selvittää sekin, mistä eläinlajeista puhutaan enem- 
män kuin muista tai mitä eläinlajeja ei laisinkaan mainita. Eläinlajien 
mainittuus vaihtelee jonkin verran sen mukaan, mitä lakeja minäkin 
vuonna on käsitelty. Laskelmassa vuoden 2017 eduskunnan täysistun- 
tojen puheenvuoroissa mainituista eläimistä puhutuin on villieläimistä 
susi ja kotieläimistä koira. (Tämä laskelma on tehty koko eduskunnasta, 
ja kaikkien puolueiden puheenvuorot ovat siis mukana.) 

Laskelma 1. 
Eläin n. 134, 


susi 51, hirvi 31, karhu 29, poro 27, peura 9, ahma 9, ilves 9, 
kauris 2 


koira 45, kana 41 (broileri 6), hevonen 37, lehmä 25 (nauta 6), 
sika 16 (possu 9), kissa 13, lammas 7, minkki 2 


Palaan puoluekohtaisesti esillä pidettyihin eläinlajeihin jaksossa, jossa 
käsittelen puolueiden ideologioita. 

Yksittäisten eläinlajien ohella kiinnostavaa on se, miten kansanedus- 
tajat luokittelevat eläimiä puheenvuoroissaan (eläinten luokittelun ling- 
vistisestä tutkimisesta ks. Sealey & Pak 2018; ks. myös Vuorisalo & Oksa- 
nen 2020). Mitä yläkategorioita lajien ylle, mutta eläinkategorian alle 
muodostetaan? Mitään tieteellistä järjestelmää ei käytetä lukuun otta- 
matta sitä, että joskus harvoin puhutaan nisäkkäistä (esim. 9) tai kasvis- 
syöjäeläimistä (ks. esim. 56). Yleisesti ottaen tieteellisten luokitusten 
voisi ajatella virittävän ekosysteemikehyksen, mutta alla puhutaan eläi- 
men hoitamisesta (juottamalla), joten tästä ei ole kyse. 


(9) = Nisäkkäillä ja linnuilla tulisi olla jatkuvasti mahdollisuus juoda 
vettä pysyvässä pitopaikassaan. (Kesk., Leppä 2018) 


Tieteellisten luokkien sijaan eläimet jaottuvat kansanedustajien suussa 
erilaisiin ”kansankategorioihin” lähinnä niiden funktion eli sen mukaan, 
mikä on eläimen käyttötarkoitus ihmiselle. Itse luokittelua voikin pitää 
eläimiä välineellistävänä. Puheena ovat seuraavat kategoriat: lemmikki- 
eläin eli lemmikki (10a), harraste-eläin, seuraeläin (15b), sirkuseläin (150), 
tuotantoeläin (10b) sekä sen alaluokat turkiseläin (roc, 10d)” sekä eläimet 
kollektiivina kuvaavat liha- ja nautakarja (10d) ja siipikarja. 


(10a) Erityisen hyvää tässä lakiesityksessä onkin, että jatkossa lemmik- 
kien virheellisestä tuonnista voidaan määrätä seuraamusmaksu ja 

että lemmikkieläinten tuonnissa todettuihin puutteisiin voitaisiin 
tarttua nykyistä paremmin. (Vihr., Pitko 2019) 

(10b) Totta kai, niin kuin tähänkin asti, laiduntaminen on äärimmäisen 
tärkeä osa kaikkien tuotantoeläinten elämää, se on ihan päivän- 
selvä asia. (Kesk., Leppä 2018) 

(10c) Jo alkukaudella kaadettiin se turkisasetus, josta aikaisemmin 
luvattiin eduskunnalle, että se tulee parantamaan turkiseläinten 
oloja niin paljon, että turkistarhausta ei tarvitse tässä maassa kiel- 
tää. (Vihr., Kari 2016) 

(rod) Myöskään esimerkiksi turkiseläinten hoitaminen ei ole pätevyys- 
vaatimuksen osalta samanlaista kuin nautakarjan. (PS, Kulmala 
2017) 


Kaikki äsken mainitut sanat (ehkä sirkuseläintä lukuun ottamatta) muo- 
dostavat yhdessä kotieläin-kategorian, joka sanana korostaa enemmän 
eläimen ja ihmisen läheistä suhdetta ja yhteistä elämänpiiriä kuin eläi- 
men funktiota eli hyötyä ihmiselle. Muut kuin kotieläimet ovat villi- 
eläimiä tai luonnoneläimiä (11a), joskin nämä kaksi luokkaa esiintyvät 
aineistossa verraten harvoin. Nämä nimitykset eivät niinkään välineel- 
listä eläintä kuin tekevät selvän eron ihmiseen ja tämän elinpiiriin; nämä 
ovat eläimiä jossain muualla kuin kotona tai kodin piirissä, ”villissä luon- 
nossa”. Luonnoneläimistä erottuu vielä kaksi alaluokkaa, vahinko- tai 
haittaeläin ja saaliseläin (11b). Saaliseläin on ihmisen hyödynnettävä, ja 
sana virittää saalistuskehyksen. 


(11a) Nostaisin esiin myös luonnoneläimet, linnut ja kaikki ne, joita me 
emme välttämättä näe siellä metsiköissä ——. (PS, Juvonen 2019) 

(11b) Ennen kaikkea tämä kaikin puolin eettisesti kyseenalainen toi- 
minta aiheuttaa saaliseläimille tuskaa ja kärsimystä. Kukapa tyk- 
käisi juosta henkensä edestä savannilla ökymaasturin lavalta 
ammuttuja luoteja pakoon? (Uv., Elomaa 2017) 


Haittaeläin ja vahinkoeläin virittävät ongelmakehyksen; sellaisia ovat 


tuholainen ja peto (ks. myös esim. 12: häirikköeläin). Haittaeläimen pari 
on hyötyeläin, jonka muodostavat kotieläimet ja riistaeläimet yhdessä. 

Luokituksessa tulee näkyväksi luonnoneläimen funktio ihmiselle. Se on 
myös eräänlainen osoitus ihmisen ja luonnon riippuvuussuhteesta (ks. 
Vuorisalo & Oksanen 2020, 24). 

Jako hyviin ja pahoihin eläimiin ja käsitteet hyöty- ja haittaeläin ovat 
kristillistä perua ja tulivat Suomeen viimeistään 1500-luvulla.” Erityisesti 
pedot ovat kautta historian tulleet tarkastelluiksi tämän kehyksen kautta. 
Karhu on ensimmäinen eläin, joka Suomen lainsäädännössä luokitel- 
tiin vahinkoeläimeksi. Lainsäädännön oikeuttama vapaamielinen asenne 
villieläinten tappamiseen ellei peräti petoviha on Suomessa hyvin vanhaa 
perua. (Raikas 2018, 52; ks. myös Laitisen tutkimusta tässä teoksessa.)'t 

Petovihamielisyys tulee jossakin määrin ilmi myös nyt käsiteltävästä 
aineistossa, kun käytetään yhdyssanoja, joiden perusosa on ongelma tai 
vahinko ja määriteosa peto (12b). Sanalla peto viitataan yleensä nimen- 
omaan villeihin petoihin, mutta kun sitä käytetään esimerkiksi kissan 
yhteydessä, kuten alla (12a), on motiivina tuoda esiin nimenomaan kis- 
san haitallisia ominaisuuksia. Substantiivia peto voi tässä suhteessa pitää 
jossain määrin adjektiivimaisena sikäli, että silloin kun sitä ei käytetä tie- 
teellisenä, luokittelevana käsitteenä, se ennemminkin nostaa esiin yhden 
piirteen viitatusta oliosta (ks. Wierzbicka 1986), nimittäin sen kyvyn tai 
taipumuksen saalistaa ja syödä toisia eläimiä. Myös syntaktisesti peto- 
sanaa käytetään aineiston esimerkeissä adjektiiville ominaisissa koh- 
dissa predikatiiviasemassa (esim. 12a). Sana suurpeto toimii toisin. Sillä 
viitataan yhteisesti karhuihin, ilveksiin, susiin ja ahmoihin näkemättä 
niitä välttämättä haitallisina olioina (12c, ks. myös esim. 24). Usein kar- 
hut, ahmat, ilvekset ja sudet mainitaan kuitenkin erikseen esimerkin 
(12d) tapaan. 


(12a) Meillä on vastuu myös ympärillä olevasta luonnosta, koska kissa 
on luonnossa peto, se tappaa jäniksenpoikasia, linnunpoikasia ja 
niin edelleen, ja tähänkin pitää pystyä puuttumaan. No, se näistä 
lemmikkieläimistä. (Kesk., Savola 2019) 

(12b) Minä todella vetoan nyt maa- ja metsätalousvaliokuntaan. Te olette 
nytten avaamassa kokonaan uutta kokonaisuutta. Tällä hetkellä 
me todellakin teemme töitä Suomen petopolitiikan järkeistä- 
miseksi. Tämä lisää peto-ongelmia. Haluatteko te, haluammeko 

me lisätä Suomessa peto-ongelmia, petovahinkoja? (Kesk., Maijala 
2017) 

(12c) Selkeyden vuoksi olisi johdonmukaista kieltää kaikki karhun 
ja muiden suurpetojen tarkoituksellinen ravinnolla houkuttelu. 
(Vihr., Karimäki 2017) 

(12d) Jos kerran niitä karhuja, susia, ahmoja ja ilveksiä halutaan kuvata, 
niin kyllä sen kuvaamisen ja ruokinnan pitää tapahtua silloin 
varta vasten jossakin eläintarhassa mutta luonnossa eläinten pitää 
saada olla niin kuin luonnossa normaalitilanne onkin olemassa. 
(Kesk., Maijala 2017) 


Puheenvuoroissa käytetyt luokittelut osuvat melko luontevasti Aaltolan 
ja Kedon (2015) luokittelun neljään ryhmään. Voi ainakin alustavasti 
ajatella, että ”luonnoneläimet” ovat itsellisiä toimijoita tai näyttäytyvät 
tässä aineistossa sellaisina: ne ovat erillisiä, ihmisistä näennäisen riippu- 
mattomia olioita, joita ei edes nähdä (esim. r1a yllä) ja joihin kuuluvien 
lajien oman elämän määrittelyä jopa korostetaan (12d). Kategoria ”lem- 
mikkieläin” nostaa eläimyydestä esiin nimenomaan kyvyn sosiaaliseen 
vuorovaikutukseen. Harraste-eläimen kanssa voi myös olla sosiaalisessa 
vuorovaikutuksessa; silloin harrastetaan eläimen kanssa. Toisaalta eläi- 
men käyttäminen apuna tai välikappaleena harrastuksessa tekee siitä 
”funktionaalisen työ- tai harrastusvälineen”. Tuotantoeläin ja sen eri 
alaluokat ovat myös kaksijakoinen ryhmä. Toisaalta tuotantoeläimistä 
puhutaan siten, että ne ovat olemassa ihmiselle (kuolleena) ruumiina, 
toisaalta niitä hoidetaan (10d) ja niiden elämän olosuhteista huolehdi- 
taan (10b ja c). Vahinkoeläin ja häirikköeläin (ks. esim. 13 seuraavassa jak- 
sossa) kuuluvat ryhmään ”eläin väärässä paikassa”, jonka edellä tulkitsin 
eläimen kohtaamiseksi sen funktionaalisuuden kautta. 


Eläin ihmisen toiminnan kohteena 
Vielä nimeämistä ja luokittelua selvemmin ihmisen eläimeen koh- 


distama hallinta ilmenee niin sanotuissa transitiivilauseissa eli lau- 
seissa, joissa on subjekti ja objekti sekä niiden suhdetta ilmaiseva verbi. 

Transitiivilauseen taustalla vaikuttavaa käsitteistystä on pidetty perus- 
tavanlaatuisena inhimillisenä tapana hahmottaa maailmaa (ks. esim. 
Langacker 1991, 282-329; DeLancey 1987). Siinä on kyse kahden olion 
välisestä vuorovaikutuksesta, jossa lauseen subjektiksi asetetusta oliosta 
suuntautuu voimaa passiivisempaan, objektina kuvattuun olioon (ja 
jossa verbi ilmaisee objektiolioon suuntautuvan voiman laadun). Tässä 
jaksossa tarkastelen sellaisia eduskunta-aineiston transitiivilauseita, 
joissa on ihmistarkoitteinen subjekti ja eläintarkoitteinen objekti. Näissä 
lauseissa kuvataan ihmisestä eläimeen suuntautuvaa voimaa. Kyse on 
toisin sanoen erilaisista eläimen kontrolloimisen ilmauksista, joissa 
verbi ilmaisee kontrollin laadun. 

Transitiivilauseen inhimillistarkoitteinen subjekti on semanttiselta 
rooliltaan tyypillisimmin agentti, ”elollinen, tarkoituksellinen toimija”. 
Agentin eläinolioon suuntaama voima muuttaa lauseessa objektiksi ase- 
moidun eläimen tilaa tai tilannetta jollakin tavalla. Objektin osoittama 
olio on toisin sanoen roolisemanttisesti patientti eli kohde. Esimerkissä 
(13a) eläimet asetetaan eri tavoin juuri kohteen asemaan. Turkistarhu- 
rit kuvataan siinä agentiivisesti kohdistamassa ostamistoimintaa eläin- 
yksilöihin. Objektina olevassa substantiivilausekkeessa elävänä pyydet- 
tyjä yksilöitä ilmaistaan myös tiivistettynä transitiivinen tapahtuma, jossa 
spesifioimaton agentti on kohdistanut pyytämistoimintaa eläinyksilöi- 
hin. Ihminen voi myös esimerkiksi tappaa tai eufemistisesti poistaa eläi- 
men, jolloin sen tila muuttuu elävästä kuolleeksi (esim. 13b; eläimen 
tappamisen eufemismeista ks. Trampe 2018 ja erilaisista eläimen tap- 
pamisen ilmauksista Jepson 2008). Esimerkissä (13b) verbi poistaa on 
passiivissa, joten poistamistapahtuman agentti jää spesifioimatta. 


(13a) Vielä 80-luvulla pienpetojen nahoista sai hyvän hinnan ja ne olivat 
varsin tavoiteltua turkisriistaa. Turkistarhurit myös ostivat elävänä 
pyydettyjä yksilöitä. Nykyään pyynti on lähinnä riistanhoitoa. Tällä 
hetkellä liian moni metsästäjä antaa pienpetojen olla, koska nii- 
den metsästäminen ei ole kovin tuottavaa. Nahasta saatava hyöty 
ei ole suuri, eikä luonnonnahkaa arvosteta kovinkaan paljon. (PS, 
Kulmala 2015) 

(13b) Mutta meillä on ne kaksi linjaa, poliisilinja elikkä se, että eläin 
poistetaan, — häirikköeläin, vahinkoa ja vaaraa aiheuttava eläin, pois- 
tetaan, ja toinen linja on se, että me saamme vahinkoperustaisia 
lupia, jotka riistahallinto myöntää. (Kesk., Leppä 2019) 


Eläimen objektiaseman tyypillisyyttä ja odotuksenmukaisuutta kuvaa 
eduskunta-aineistoa yleisemmin se, että ihmisen eläimeen kohdistama 
toiminta ja nimenomaan eläimen objektius on myös leksikaalistunut 
sanoiksi, kuten saalis (pyydystetty tai metsästyksessä tapettu eläin’), riista 
(”saalistettava eläimistö”), ehkä myös ruho ("tapettu eläin”). On myös ole- 
massa verbejä, joiden objekti on määritelmällisesti tai ainakin tyypilli- 
sesti eläin. Nämä ilmaisevat eläimen tappamista tai hyödynnettäväksi 
hankkimista, kuten pyytää, metsästää, saalistaa ja teurastaa, tai edelleen 
käsittelyä hyödynnettäväksi (suomustaa, nylkeä). 

Analysoidessani ihmissubjektillisia, eläinobjektillisia transitiivi- 
lauseita tarkkailen sitä, miten ihmisen kontrollisuhde eläimeen toteutuu 
erilaisissa kehyksissä. Analysoin käytettäviä verbejä ja muuta eri kehyk- 
siä ilmentävää tai laukaisevaa sanastoa, ja pidän silmällä sitä, millaisia 
erilaisia muotoja kontrolli saa eri kehyksissä. Selvästi erottuvia kehyksiä 
ovat tässä aineistossa tuotantokehys, sen kanssa limittyvä hoitamiskehys, 
kaupankäyntikehys, suojelukehys ja saalistuskehys. Lisäksi eläintä halli- 
taan asettamalla se havainnoinnin ja tietämisen kohteeksi, eli jonkinlai- 
nen abstraktin kontrollin kehyskin on olemassa. 

Hyvin tyypillinen tapa puhua eläimestä eduskunnassa on asettaa se 
tuotantokehyksen osaksi. Tuotantokehyksessä ihminen on tuottaja, eläin 
on ensin kasvatuksen kohde ja sen jälkeen siitä tai sen osista tulee loppu- 
tuote, jonka voi kuluttaa. Tuotantokehyksestä 1900-luvun uudennok- 
sena, jossa teollistuvan ruoantuotannon myötä eläimistä tuli osa ruoan 
tuotannon koneistoa, kirjoittaa elävästi Sarmela (2002) esimerkkinään 
kanat: 


Maanviljelijästä oli nyt tullut tuottaja ja kanasta tuotantoeläin, ihmi- 
set ja kanat liitettiin tuotantokoneistoon, liukuhihnalle. Samalla 
muuttui kanatalouden kieli; luotiin uudet käsitykset siitä, mikä on 
kana, millainen sen fysiologia ja psyyke. 

Modernin maa- ja metsätaloustieteen kielessä ei enää puhuttu 
eläimistä itsestään, ei niiden viihtyvyydestä, ei kanoista kotieläi- 
minä, vaan kanalasta teknosysteeminä. Kananhoidon tekstit käsitte- 
livät munantuotannon ”panoksia ja tuotoksia”, häkkikanojen rehu- 
jen vaikutuksia munintatuloksiin, kanojen nokan kirurgista käsitte- 
lyä, jotta ne eivät voisi nokkia naapuriaan —-. (Sarmela 2002, 176.) 


Tuotantokehys onkin yksi kulttuurimme keskeisistä eläinpuhekehyk- 
sistä, jota Stibbekin (2001) analysoi. Tämän laajemman kehyksen ole- 
massaolosta voi katsoa seuraavan suhtautuminen eläimiin tunteet- 
tomana, siis kärsimykseen kykenemättömänä ja vaihdettavana oliona 
(ks. Stibbe 2001, 159). Kuten Sarmela toteaa, kanojen viihtyvyydestä 
ei puhuta, vaan tuotantoeläin kuvataan fokusoiden sen taloudelliseen 
arvoon ja sen muut aspektit taustalle painaen. 

Aineistossa ei ole montaa varsinaista transitiivilausetta, joilla ilmais- 
taisiin spesifioitu tuottaja-agentti kohdistamassa tuottamista ilmaisevalla 
verbillä energiaa eläimeen. Tuottamisesta puhutaan sen sijaan usein 
nominaalistuksia hyödyntävin yhdyssanoin, joissa yhdyssanan määri- 
teosa, kuten pentu tai karja, on objektia vastaavassa asemassa (pentu- 
tehtailu, karjankasvatus). Alla olevassa esimerkissä eläimestä (tai sen 
osasta) puhutaan tuotteena samalla kritisoiden tällaista asennoitumista 
(kun eläin on ollut vain tuote, se ei ole voinut hyvin). 


(14) Silloin tullaan siihen, että väkisinkin se eläin ei ole voinut niin 
hyvin siellä, kun se tuote mahdollisimman halvalla halutaan mark- 
kinoille. (Kesk., Leppä 2018) 


Tuotantokehyksessä nousee keskeiseksi eläimen kiinnipitäminen, siis 
aivan konkreettinen hallinta. Sitä ilmaisevia tyypillisiä verbejä ovat pitää 
(joko konkreettisesti kiinni, 15a, tai merkityksessä 'olla jonkun hallussa’, 
15b), säilyttää ja tarhata (luonnoneläimien pitämistä) sekä kiinnittää ja 
sitoa. Esimerkissä (15d) asetetaan kyseenalaiseksi ihmisen eläimeen koh- 
distamasta kontrollista luopuminen. Verbi on vapauttaa ja objektina on 
emakon toimintaa kuvaava verbin nominaalistus. 

(15a) Koiria pidettiin Suomessa likaisissa ja terveyttä vaarantavissa 
oloissa. (Vihr., Pitko 2019) 

(15b) On varsin hyvä, että nämä eläinlajit ja eläimet, joita voidaan pitää 
tuotantoeläiminä ja seura- ja harrastuseläiminä, on nyt kirjattu 
tänne, lähinnä seura- ja harrastuseläimet sekä sirkuseläimet. 
(Kesk., Pylväs 2018) 

(15c) Kumoamisen myötä yhteisten laidunaitojen rakentaminen ja 
eläinten pitäminen yhteisillä laitumilla jäisivät vapaaehtoisuuteen 
perustuvien sopimusten varaan. (PS, Kulmala 2017) 

(15d) Haluatteko te todellakin vapauttaa myös nimenomaan sen ison 
emakon lähtökohdasta sen liikkumisen, lajityypillisen käyttäytymi- 
sen? (Kesk., Hakanen, 2018) 


Osana tuotannossa olevien eläinten kontrollointia niitä siirrellään pai- 
kasta toiseen, myös tuotantosuhteen päättyessä (16). Käytettyjä verbejä 
ovat kuljettaa (10) ja liikutella (lehmiä), viedä (hevoset talliin) ja myös 
tuoda (ks. esim. 104). 


(16) Eras lammastilallinen kertoi, että häneltä olivat sudet raadelleet 
lampaita ja osa kuoli kedolle ja osa jouduttiin elinkelvottomina 
lopettamaan. Fläimet piti kuljettaa hävitettäväksi Honkajoelle, ja 
kuljetuskustannukset jäivät sitten tämän maatilayrittäjän kon- 
tolle. (Sin., Hongisto 2017) 


Tuotantotapahtuman loppupäässä tapahtuu tainnutus ja teurastaminen 
(17a) ja eläimen hyödyntäminen, jolloin eläimestä voidaan puhua myös 
tuotteena (14), jota ihminen voi kuluttaa (17b) tai käyttää. Vaikka esimer- 
kin (17b) särki ei kasva tuotantolaitoksessa, sana kulutus virittää tuotanto- 
kehyksen ja saa mieltämään periaatteessa villit kalat ihmisen käytettä- 
vänä resurssina. 


(17a) Eläimet on tainnutettava aina ennen teurastusta. (Kesk., Anttila 
2018) 

(17b) Esimerkiksi särjen kulutus on terveydelle ja ympäristölle hyväksi. 
(Vihr., Karimäki 2017) 

Tuotantokehykseen kuuluu myös eläinten lisääntymisen kontrollointi. 
Verbejä, jotka ilmaisevat hallussa pidettyyn eläimeen kohdistettavaa toi- 
mintaa, joka saa sen lisääntymään, ovat aineistossa astuttaa ja pennuttaa 
(18b) sekä nominaalistus pentutehtailu (18a). Lisääntymisen estämistä 
ilmaisee kastroida (porsaat). 


(18a) Niin kutsutulla siruttamisella voitaisiin tehokkaasti puuttua hai- 
talliseen pentutehtailuun. (Vihr., Aalto 2017) 

(18b) Laittoman kaupan yhteydessä lemmikkieläimiä säilytetään kama- 
lissa oloissa sekä kuljetetaan pitkiä matkoja. Esimerkiksi Euroo- 
pan alueella on tuhansien äitikoirien suuria halleja. Törkeissä 
olosuhteissa äitikoiria pennutetaan jatkuvasti, ja valitettavasti osa 
näistä pennuista tulee jopa tänne Suomeen, Länsisatamaan: taka- 
luukku auki, ja ostajat menevät sitten ostamaan edullisesti jopa 
vain parin viikon ikäisiä pentuja. (PS, Elomaa 2019) 


Tuotantokehyksen eläin on ihmiselle hyödynnettävä olio, joko väline 
tai kuollut ruumis. Eläimiä tuotetaan myös harrastustarkoituksiin 
mutta lähinnä syötäväksi, ja tuotantoa säätelevät taloudelliset ehdot. 
Eläintuotannosta puhuttaessa nousee silti ajoittain esiin taloudellisen 
toiminnan ja tuloksen sijaan eläimistä huolehtiminen. Tuotanto- ja 
hoitamiskehyksen raja samoin kuin tuotanto- ja lemmikkieläimen- 
kään raja ei välttämättä olekaan selvä. Hoitamiskehyksessä ihminen on 
agentti, joka huolehtii eläimestä. Hoitoon ja huolehtimiseen kuuluvat 
kontrolli eläimen sijainnista (15c-d), eläimen hoitotoimenpiteet sekä 
kuolleen eläimen jatkokäsittelystä huolehtiminen. Etenkin lemmikeistä 
puhutaan luonnollisesti hoitamiskehyksessä, mutta alla on esimerk- 
kejä, joissa sana tuotantoeläin on hoitaa- tai kohdella-verbin objektina, 
joten tuotanto- ja hoitamiskehys limittyvät. Silloin kun hoitamisesta ja 
huolehtimisesta puhutaan yleisemmällä tasolla, kontrollin teema jää 
taka-alalle, vaikka se osa hoitamista onkin (19a). Hyvän kohtelun ohella 
puhutaan myös kaltoinkohtelusta (19d), joka on poikkeama oletetusta 
hoitamisen tasosta. 

(19a) Mutta minä haluan korostaa myös sitä tietoisuutta kaikille, että 
tänä päivänä tuotantoeläimiä hoidetaan ihan eri kriteereiden tasolla 
kuin vanha eläinsuojelulaki edellyttää. (Kesk., Hakanen 2016) 

(19b) Suomalaisilla eläintiloilla eläimiä hoidetaan pääosin hyvin. (PS, 
Elomaa 2015) 

(19c) -- meidän pitää jokaisen katsoa itseämme peiliin ja vähän kaveria- 
kin siinä, miten me eläimiämme kohtelemme. (Kesk., Leppä, 2018) 

(19d) On selvää, että me emme voi hyväksyä yhtään eläinten kaltoin- 
kohtelutilannetta. (Kesk., Leppä 2018) 


Hoitamiseen kuuluvia konkreettisia toimia ovat muun muassa eläin- 
lääkärintarkastukset (20a) ja eläimen juottaminen (20b). Hoitamiseen- 
kin kuuluvaa kontrollia kuvastaa se, että hoidettava eläin voi kadota kont- 
rollista ja toivotusta sijainnista ja sen voi löytää (20c). 


(20a) Itselläni on kaksi Romaniasta tullutta koiraa. Ne ovat tulleet Pelas- 
tetaan Koirat ry:n kautta, ja siellä on erittäin asiallinen toimija 
paikan päällä, ja siellä on useampi paikallinen eläinlääkäri käynyt 
ne koirat läpi, ja ne ovat todella terveitä, niillä on passit ja lääkärin- 
todistukset ja ne on myös kotimaassa tarkastettu. (PS, Meri 2019) 

(20b) —— eläimiä pitää juottaa vähintään kolme kertaa päivässä. (Kesk., 
Leppä 2018) 

(20c) Samalla kadonneiden lemmikkien löytäminen helpottuisi. (Vihr., 
Aalto 2017) 


Hoitamiskehyksen lisäksi eläimistä huolen pitäminen on vallitseva- 
na asenteena suojelukehyksessä. Silloin ei kuitenkaan suunnata kont- 
rollia eläinyksilöihin ja -laumoihin vaan lajeihin ja mahdollisesti eko- 
systeemeihin. Tämän kehyksen verbejä ovat rauhoittaa (21a), suojella 
(21b), puolustaa ja pelastaa. Myös adjektiivi uhanalainen (21b) virittää 
suojelukehyksen. 


(21a) Hallituksen esitykseen sisältyy myös esitys riistalintujen ja rau- 


hoittamattomien lintujen rauhoituksesta poikkeamiseksi ilmoitus- 
menettelyllä lupamenettelyn sijaan. Uudelle poikkeuslupaa 

korvaavalle ilmoitusmenettelylle ei ole todellista tarvetta. Suomen 
riistakeskus voi nykyisellään myöntää metsästyslain 41 (ssä tar- 
koitettuja poikkeuslupia 41 b (:n nojalla riistalintujen ja rauhoit- 
tamattomien lintujen pyydystämiseen ja tappamiseen, jos muuta 
tyydyttävää ratkaisua ei ole eikä päätös haittaa lajin suotuisan suo- 
jelun tason säilymistä. (Vihr., Karimäki 2017) 

(21b) Tästä päästään kätevästi toiseen uhanalaiseen eläimeen, metsä- 
peuraan. Meillä on tässä maassa suojeltu susia innolla, lajia, joka 
on... Uralin läntisellä alueella on noin 30 000-40 ooo sutta, ja 
siitä puhutaan tässäkin talossa, että se on uhanalainen täällä Suo- 
messa. Fi varmasti pidä paikkaansa. Mutta tuolla Kainuun kor- 
vissa pyörii ja Lieksan Ruunaalla pyörii metsäpeurakanta, niitä on 
jäljellä alle tuhat yksilöä. Se on kuolemassa sukupuuttoon. Sitä ei 
katsota edes suojelun arvoiseksi, siitä ei edes puhuta. Susien suo- 
jelulla on tehty tässä maassa se teko, että sillä on käyty monen 
muun asian kimppuun. (Kesk., Hoskonen 2019) 


Edellä kuvatun tuotantokehyksen kanssa limittyy luontevasti kaupan- 
käyntikehys, sillä eläintuotanto on kaupallista toimintaa. Kaupankäynti- 
kehyksessä ihmisen eläimeen suuntaama kontrolli toteutuu omistami- 
sena ja omistussuhteiden muutoksena.” Ihmisagentti on ostaja, myyjä 
tai välittäjä, eläinpatientti kaupankäynnin kohde eli kauppatavara. 
Agentti voidaan nimetä esimerkiksi ostajaksi (18b), mutta agentti voi 
jäädä spesifiomatta, kun lause on passiivissa (22a) tai käytetään esimer- 
kiksi yleistävää monikon 1. persoonan viittausta (22b). Eläimen hallussa- 
pidon muutoksia ilmaisevat aineistossa esimerkiksi verbit hankkia (22a; 
pentutehdas aktivoi myös tuotantokehyksen), ottaa (22b), ostaa (18b), 
salakuljettaa, kaupata (22c), välittää, lahjoittaa (susilauma). Luopumista 
omistussuhteesta ilmaisevat myydä, laittaa pois (hevoset), hylätä (kissa). 


(22a) Suomessa edelleen hankitaan koiria niin kutsutuista pentu- 
tehtaista. (Vihr., Pitko 2019) 

(22b) —- ja ennen kaikkea kun me haluamme ottaa sen koiran tai minkä 
tahansa lemmikin, niin me tiedämme, minkälaiseen rotuun me 
olemme sitoutumassa. (Kesk., Hakanen 2018) 

(22c) Ensinnäkin jos koiranpentuja kaupataan älyttömän halvalla tuolla 
netin kautta, niin sen jo pitäisi herättää, että miksi tämä hinta on 
niin halpa. (Kesk., Savola 2019) 


Kuten tuotantokehyksessä myös kaupankäyntikehyksessä suhde eläi- 
meen on välineellinen. Tietty välineellisyys pätee myös saalistuskehyk- 
seen, mutta eläimen ilmeneminen ihmiselle on siinä astetta kiinnosta- 
vampi. Saalistuskehys käsittää usein metsästäjäksi (23b ja 23c) nimitetyn 
inhimillisen agentin, joka kohdistaa kontrolloivaa voimaa eläinpatient- 
tiin, mutta edellisistä kehyksistä poiketen eläin on lähtökohtaisesti ihmi- 
sen kontrollin ulottumattomissa, ja saalistuksen tavoite on eläimen 
haltuunotto yleensä kuolleena. Kohteen tila muuttuu siis yleensä kol- 
mella tavalla: sen sijainti vaihtuu, asema muuttuu vapaasta vangituksi ja 
useimmiten myös elävästä kuolleeksi. Puheena olevat eläimet ovat niin 
sanottuja villi- eli luonnoneläimiä, joista voidaan puhua myös homogeni- 
soiden riistana silloin, kun saalis on tarkoitettu syötäväksi. Aineistossa 
esiintyviä verbejä ovat metsästää (23a), kalastaa, pyytää, kaataa, loukuttaa 
(supikoira); myös saaliin kuljettaminen kuuluu tähän kehykseen (23b). 


(23a) Rauhoitusaikana riistaeläintä ei saa metsästää tai vahingoittaa eikä 
soidinta, pesintää tai poikasia saa häiritä. (Vihr., Karimäki 2017) 

(23b) Jos metsästäjä haluaa matkata tienvarteen samalla kyydillä, jolla 
kuljetetaan hänen kaatamaansa, pitää hänen jättää metsästys- 
aseensa maastoon kaatopaikan viereen. (PS, Hongisto 2017) 

(23c) Noin 300 ooo metsästäjää tuolla maastossa toimivat metsästyslain 
alaisuudessa ja toimivat hyvin vastuullisesti riistaa hoitaen. (Kesk., 
Hoskonen 2018) 


Vaikka saalistuskehyksen kontrolli toteutuu usein eläimen tappami- 
sena, tämä kehys limittyy kiinnostavasti hoitamiskehyksen kanssa, kuten 
yllä oleva esimerkki (23c) hoitaa-verbeineen hyvin tuo esiin. Metsästä- 
jien mieltäminen nimenomaan metsän eläinten hoitajiksi sai alkunsa 
1800-luvulla. Silloin metsästäjien piiristä nousi ajatus petojen suoje- 
lusta, koska niiden sukupuuton uhka oli jo ilmeinen pitkään jatkuneen 
tapporahakauden seurauksena. Metsästäjistä tuli sitä kautta vähitellen 

riistanhoitajia. Tämä nimitys jo kertoo kahden suhtautumistavan limit- 
tymisestä, samoin kuin ilmaus kannanhoidollinen metsästys alla. 


(24) Tällä hetkellä tuo kannanhoidollinen metsästys suden osalta ei ole 
mahdollista, koska me olemme siellä tuomioistuimessa, Suomi 
on siellä. (Kesk., Leppä 2019) 


Saalistuskehys on kontrollin ja eläimen läsnäolon tavan kannalta kiin- 
nostava, myös historiallisesti. Onkin syytä pohtia, onko eläin tässä kehyk- 
sessä ihmiselle edes jossain määrin itsellinen olio vaiko vain harrastus- 
väline. Saalistettu eläin on toki ihmiselle läsnä kuolleena ruumiina, 
mutta metsästyksen aikana näin ei vielä ole, vaan koko toiminnan idea 
on tappaa eläin tai saada se haltuun elävänä. Silloin eläin onkin saalis- 
tajalle kontrolloimaton ja itsellinen olio. Tämä ilmenee siten, että met- 
sästettävästä eläimestä puhuttaessa sillä voidaan olettaa olevan kognitii- 
vista toimintaa, kuten esimerkissä (25) verbi houkutella antaa ymmärtää. 
Houkutteleminen ei olisi mielekästä, ellei houkuttelun kohde voisi tehdä 
jonkinlaista valintaa. 


(25) —Suurpetojen houkuttelu on lisääntynyt viime vuosina erityisesti 
riistakameroiden yleistymisen seurauksena. (Vihr., Karimäki 2017) 


Suhde saaliseläimeen on epäilemättä kokenut ison muutoksen, kun met- 
sästys on muuttunut elinkeinosta harrastustoiminnaksi. Muinaisessa 
luontokeskeisessä näkemyksessä animismissa eli sielu-uskossa ihminen, 
eläimet ja elottomat luontokappaleet olivat vielä tasavertaisessa asemassa 
(ks. esim. Siikala 1991). Oleellinen periaate oli vastavuoroisuus. Saalis- 
eläimien kohdalla tämä tarkoittaa, että ne ikään kuin antautuvat saalistet- 
taviksi ja saavat siitä vastineeksi kohtelun persoonina (Ylimaunu 2002; 
ks. myös Kohn 2013). Tällöin saaliseläimet on mielletty siis hyvinkin itsel- 
lisinä olioina, joskaan Ylimaunun mukaan ihmisen ja eläimen suhteessa 
ei tällöin ylipäätään ollut kyse suoraviivaisesta, biologisesta peto-saalis- 
suhteesta, vaan eläimet ja niiden sielut kietoutuivat ihmisyhteisön toi- 
mintaan, sosiaalisiin suhteisiin ja elämään monin eri tavoin. (Mas. 118.) 
Suomen syrjäseuduilla erilaisia jäänteitä pyyntikulttuurille ominaisesta 

suhteesta saaliseläimiin on ollut havaittavissa vielä 1930-luvulla. Esimer- 
kiksi hylkeenpyytäjät ovat pitäneet saalistaan ihmisen veroisena, kuule- 
vana ja ihmisen puhetta ymmärtävänä olentona. Tällainen saalistami- 
sen mieltäminen on kuitenkin jäänyt vähitellen taustalle, ja metsästys on 
vähitellen 1800-luvulta alkaen yhä enemmän alettu mieltää urheiluna tai 
virkistystoimintana (Raikas 2018, 55). Samalla saaliseläin on muuttunut 
itsellisestä oliosta funktionaaliseksi harrastusvälineeksi. 

Viimeisenä kehyksenä otan esiin mentaalisen kontrollin kehyksen. 
Kuten Aaltola ja Keto (2015) pohdiskelevat, myös ”uhanalaiseksi ajattele- 
minen” on eläimen kontrolloimisen muoto. Ajattelu on mentaalista toi- 
mintaa, ja onkin luontevaa ajatella, että kun mentaalisella toiminnalla on 
kohde siinä missä fyysiselläkin, niin myös mentaalinen toiminta on tai 
se voidaan nähdä kohteeseen vaikuttamisena. Yleensä kuitenkin ajatel- 
laan, että esimerkiksi arvostaa-verbin objekti ei olisi muutoksen kokeva 
patientti (26a). Kuitenkin tämän esimerkin tapa rinnastaa objektin saa- 
via transitiiviverbejä (hyödyntää, arvostaa, kiittää, herjata, halveksua) tekee 
näkyväksi sen, miten ne kaikki kuvaavat toimintaa, joka eri tavoin kont- 
rolloi objektina ilmaistua eläinoliota, vaikka ainoastaan verbi hyödyntää 
muuttaa vuohen tilaa materiaalisesti. Abstraktina, mentaalisena eläinten 
kontrollointina voisi pitää myös esimerkiksi eläinten tuntemista (26b). 


(26a) Tätä eläintä [vuohta], jota köyhän miehen lehmäksikin on kehuttu, 
tulee hyödyntää, arvostaa ja kiittää, missään nimessä ei saa herjata 
eikä halveksua. (Kesk., Hakanen 2017) 

(26b) Esimerkiksi romanimies on voinut koko elämänsä ajan olla hevos- 
ten kanssa tekemisissä ja tuntee niiden tavat ja käyttäytymisen. (PS, 
Kulmala 2017) 


Myös eläinten havainnointi, tiedon hankkiminen niistä ja tiedon reflek- 
tointi voidaan lukea mentaalisen kontrollin toimiksi. Eduskuntakonteks- 
tissa nousee esiin erityisesti eläinten tiedollinen käsittely, jota ilmaisevat 
eläintarkoitteisen objektin saavat verbit nimetä, sekoittaa (muihin lajei- 
hin), kirjata (27a) rinnastaa (27b), merkitä (27c) ja tarkastaa. 

(27a) Esimerkiksi Oulangan puiston alueella on tilanne se, että siellä 
on hoitosuunnitelmissa aikoinaan kirjoitettu vain, oliko se susi, 
vai — hetkinen — ainoastaan yksi petoeläimistä oli kirjattu sinne, ja 
kun sen jälkeen on huomattu, että esimerkiksi ilveksen aiheutta- 
mia vahinkoja nykyään on todella paljon, niin sinne ei sitten saa 
ilveksen poistolupia ollenkaan, vaikka niitä todellakin tarvittaisiin 
sillä alueella. (Kesk., Maijala 2017) 


(27b) Naakka minun tulkintani mukaan rinnastetaan harmaavarikseen ja 
harakkaan, jolloinka sen poistaminen on sitten huomattavasti hel- 
pompaa — huomioiden tietysti myös pesintärauha ja nämä muut, 
ne ovat itsestään selviä asioita. (Uv., Hongisto 2017) 

(27c) Samaan aikaan meillä Suomessa jokainen lääkitty eläin merkitään 
yksilöllisesti kirjanpitoon. (Kesk., Tiilikainen 2017) 


Toinen tälle kontekstille tyypillinen, ainakin osin mentaalinen toiminta 
on huomion kohdistaminen eläimeen esimerkiksi puhumalla (28a, ks. 
myös 32b), joskaan verbi puhua (toisin kuin nostaa, 28a) ei ole transitiivi- 
verbi vaan saa elatiivitäydennyksen (28b: siitä). 


(28a) On tärkeää, että käymme keskustelua — myös eläinten hyvinvoin- 
nista: täällä on nostettu esiin, kissat ja koirat. Eläinsuojelujärjestöt 
ovat vahvasti tätä aloitetta tukemassa. (PS, Juvonen 2019) 

(28b) Mutta tuolla Kainuun korvissa pyörii ja Lieksan Ruunaalla pyörii 
metsäpeurakanta, niitä on jäljellä alle tuhat yksilöä. Se on kuole- 
massa sukupuuttoon. Sitä ei katsota edes suojelun arvoiseksi, siitä ei 
edes puhuta. Susien suojelulla on tehty tässä maassa se teko, että sillä 
on käyty monen muun asian kimppuun. (Kesk., Hoskonen 2019) 


Tässä jaksossa olen esitellyt ensin ihmisen eläimeen kohdistamaa kont- 
rollia sellaisena kuin se ilmenee täysistuntopuheenvuorojen transitiivi- 
lauseissa. Fläimen konkreettinen kontrollointi näyttäisi kuuluvan sellai- 
siin eläinsuhteisiin, joissa eläimeen suhtaudutaan ennen kaikkea joko 
kuolleena ruumiina, kuten tuotantokehyksen esimerkeissä, tai funktio- 
naalisena työ- tai harrastusvälineenä. Kun eläimellä on ihmiselle tietty 


ELÄIN EDUSKUNNASSA 217 


https://doi.org/10.21435/skst.1474 


työhön tai harrastukseen liittyvä funktio, onkin luonnollista, että ihmi- 
sellä on myös tarve kontrolloida sitä. Sama pätee tuotantokehykseen ja 
eläimeen kuolleena ruumiina. Silloin taas, kun omistussuhdetta ei ole 
ja kontrolli on ikään kuin tiedollista, suhde eläimeen jäsentyy toisin. 
Olen käsitellyt transitiivilauseen subjekteja roolisemanttisina agent- 
teina; agentti on määritelmällisesti toimintaa kontrolloiva olio. Agentii- 
visuuden aste kuitenkin vaihtelee esitellyissä esimerkeissä, ja ihmisen 
eläimeen suuntaavan kontrollin astetta voi koettaa analysoida tätäkin 
kautta. Inhimillisen agentin asema eri kehyksissä vaatiikin pohdintaa: 
miten agentiivista mikin yllä kuvattu toiminta on? Ainakin tietämis- 
kehyksessä vaikutus eläinpatienttiin on sikäli vähäistä, että sen tila ei 
dramaattisesti muutu, vaikka subjektiolion toiminta olisi kontrolloitua 
ja patienttiin suuntautuvaa. Myös muissa kehyksissä voi kiinnittää huo- 
miota agentiivisuuden asteittaisuuteen. Esimerkiksi passiivia käytetään 
tässä aineistossa paljon (esim. 19a, 22c, 23b), jolloin agentti jää spesi- 
fioimatta ja agentiivisuus ilmenee siten heikompana kuin vastaavassa 
aktiivilauseessa. Agentiivisuus myös vähenee nominaalistuksissa, joita 
etenkin tuotantokehyksessä suositaan. Käsittelen agentiivisuuden heik- 
kenemistä myös seuraavassa jaksossa, tällä kertaa eläinten kannalta. 


Itseään kontrolloiva eläin? 


Aaltola ja Keto kuvaavat sitä suhdetta, jossa eläin näyttäytyy ihmiselle 
itsellisenä oliona, todeten seuraavaa: ”Eläimen itsellisyyteen nojaava tieto 
puolestaan tarkoittaa sitä, että eläin on siitä itsestään kertovien tarinoi- 
den, määritelmien ja kuvausten viittauskohde. Eläin "puhuu itse, kom- 
munikoi omaa tapaansa olla.” (2015, 11.) Stibbe (2014, 169) puolestaan 
esittää omana ”ekosofianaan””, että eläinten näkyvyyttä voi edistää aset- 
tamalla niihin viittaavat sanat juuri lauseiden subjektiksi ja tarjoamalla 
niille sitä kautta aktiivisen osallistujaroolin. Tässä jaksossa tarkaste- 
len sitä, miten eläimen itsellisyys ja salienssi mahdollisesti toteutuvat 
eduskuntapuheessa. 

On yleisesti tunnettua, että niin koti- kuin monet luonnoneläimetkin 
toimivat tahdonalaisesti. Niillä on toisin sanoen päämääriä, joihin ne 

suuntautuvat, ja tarpeita, joita ne haluavat toteuttaa ja myös toteutta- 
vat: siat tonkivat maata, naudat kulkevat laitumella etsien ruohoa, sudet 
saalistavat lampaita. Siksi on aivan luonnollista ja periaatteessa mah- 
dollista, että eläin asetetaan tahdonalaista toimintaa ilmaisevan verbin 
subjektiksi. Eläinlainsäädännön käsittelemiä tilanteita kontrolloi kuiten- 
kin pääasiassa ihminen, lakien säätäjä ja toteuttaja. Onkin kiinnostavaa 
tarkastella sitä, millaisissa tapauksissa eläin kuitenkin asetetaan aktiivi- 
seen asemaan, joko transitiivi- tai muunkinlaisen lauseen subjektiksi. 
Käsittelen esimerkkejä subjektieläimistä seuraavassa jaksossa. Sitä seu- 
raava alaluku lähestyy eläinten ”omaa tapaa olla” kiinnittämällä huomion 
aineiston sellaisiin tapauksiin, joissa on puhe eläimestä tuntevana tai 


ajattelevana oliona. 


ELÄIN TOIMIJANA, ELÄIN SUBJEKTINA 

Eläimen tahdonalaista toimintaa kuvaavat lauseet eivät ole eduskunnan 
puheenvuoroissa yleisiä. Eläimen tahdonalaista liikettä ilmaisevia lau- 
seita on jonkin verran, agentiivista toiseen olioon kohdistamaa toimintaa 
ilmaisevia sitäkin vähemmän. 

Alla olevat intransitiivilauseet ovat esimerkkejä eläimen liikettä kuvaa- 
vasta kielellisestä ilmauksesta, jossa eläimeen viittaava sana tai lauseke on 
subjektina. Verbi kulkea esimerkissä (29a) ilmaisee omavoimaista liikettä 
ja kuuluu Pajusen (2001) luokittelussa kulkemisverbeihin, joissa liikku- 
jalla on liikkeeseensä niin sanottu agenttikontrolli. Verbi kulkea ei kuiten- 
kaan ole kulkemisverbeistä agentiivisimmasta päästä, sillä se voi ilmaista 
myös esimerkiksi junan liikettä toisin kuin vaikka verbi kävellä, joka ilmai- 
see liikettä, jossa liikkuja omavoimaisesti toimii liikkeen aikaansaamiseksi 
jalkoja liikuttaen. (Pajunen 2001, 199.) Silti substantiivilauseke omia pol- 
kujaan verbin kulkea objektina nostaa esiin koiran tekemää valintaa ja 
siten tilanteen kontrollia. Vielä vähemmän agentiivinen on esimerkiksi 
metsäpeurakannan liikkumisesta edellä (21b) käytetty verbi pyöriä, jossa 
liikkuminen on vailla päämäärää ja myös subjektiolio on joukko, jonka 
päämääräisyys on vähäisempää kuin yksittäisen olion. Sen sijaan esimer- 
kissä (29b) ilmaistaan susien ja karhujen omavoimainen ja päämäärälli- 
nen liike tulla-verbillä, jolloin liike näyttäytyy agentiivisempana. Lisäksi 
siinä adverbiaalilauseke etsimään ravintoa ilmaisee liikkeen päämäärän. 

(29a) Riistalaitumelta, riistapellolta tai niiden läheisyydestä karhujahtia 
ei saa aloittaa. Se tulkitaan lain mukaan ravintohoukuttimen käy- 
töksi. Tästä voin esimerkin sanoa, että koirahan ei tätä välttämättä 
tiedä. Koira kulkee omia polkujaan ja voi ihan yhtä hyvin sen kar- 
hun jäljen löytää siitä pellon läheltä, ja karhu tulee ammutuksi 
kauempana pellosta, mutta siinä metsästäjä helposti syyllistyy sit- 
ten metsästysrikokseen. (Uv., Kulmala 2017) 

(29b) Ja pahintahan tässä on juuri se, että sudet, karhut, ahmat, ilvekset 
on totutettu helpolle ravinnolle, ja se on aiheuttanut ongelmia: 
nämä sudet ja karhut tulevat pihoihin etsimään ravintoa, jos met- 
sästä sattuu olemaan se luontainen ravinto vähissä. (Kesk., Hos- 
konen 2017) 


Eläinten liikkumisesta puhutaan aineiston teksteissä kuitenkin useam- 
min nimenomaan liikkumisen mahdollisuus esiin nostaen (30a-b). Tätä 
esimerkiksi juuri voimassa olevassa eläinsuojelulaissa ja tekeillä olevassa 
eläinten hyvinvointilaissa säädelläänkin, lakihan määrittää sen, miten 
paljon tilaa ja liikkumismahdollisuuksia eläimillä pitää olla. 


(30a) Nautojen ja sikojen hyvinvointi varmistetaan mahdollistamalla 
jaloittelu, liikkuminen ja ulkoilu. (Vihr., Aalto 2017) 


(30b) Sitten vielä mitä tulee eläinten hyvinvointiin ja oikeuksiin, niin 
eläinsuojelulaki pitää uudistaa, jotta tuotantoeläimillä on enem- 
män tilaa liikkua ja mahdollisuus lajityypilliseen käyttäytymiseen. 
(Vihr., Karimäki 2017) 


Eläimen jaloittelu ja liikkuminen ulkona ovat vailla epäilystä tahdon- 
alaista toimintaa, mutta yllä esimerkissä (30a) ne ilmaistaan nominaalis- 
tuksilla, jotka häivyttävät toiminnan aktiivisuuden. Myös esimerkin (30b) 
lajityypillinen käyttäytyminen on todellisuudessa usein aktiivista toimin- 
taa. Sana käyttäytyminen on tosin nominaalistus, mutta se myös esittää 
eläimen toiminnan jossain määrin automaattisena ja siten asiaankuulu- 
vana ja välttämättömänä tapahtumana."* Stibben (2014) mukaan nomi- 
naalistukset ovat keskeinen tapa pyyhkiä pois inhimillisestä maailmasta 

ei ainoastaan eläimen tahto vaan eläimet yleensä. Tässä mielessä voikin 
sanoa, että tuotantoeläimet ovat hyvin poispyyhittyjä eduskuntakeskus- 
teluista. Tätä korostaa vielä se, että tuotantoeläinten oloista puhutaan 
paljolti fokusoiden tiloihin, jolloin eläin itse saattaa olla mukana kehyk- 
sessä, mutta siihen ei viitata omalla sanallaan. 


(31) | Esimerkiksi Ruotsissa parsinavetat on jo kielletty. (Vihr., Karimäki 
2016) 


Erittäin harvinaista on, että eläimen osoittava sana olisi transitiivilauseen 
subjektina, kuten alla esimerkissä (32a) (ks. myös esim. 4). Siinä ensin 
joka-alkuisessa relatiivilauseessa kuristajakäärmeestä puhutaan siirrettä- 
vänä esineenä, mikä kuitenkin pohjustaa lopun kuvausta, jossa käärme 
(tämä eläin) on agentiivinen toimija, joka metsästää riistaeläimiä vieläpä 
kuristamalla. Kuristamiskeinon ilmaiseminen MA-infinitiivin adessii- 
villa korostaa teon tahdonalaisuutta (ks. Karlsson 1995; Hamunen 2017). 
Vastaavasti (32b)-esimerkissä eläinviitteinen sana on ensin objektina 
(Lapin koirat), sitten genetiivimääritteenä pohjustamassa luonnoneläi- 
miä puheenaiheena (luonnossa elävien eläimien osalta) ja sitten saada- 
verbillisen kieltomuotoisen intransitiivilauseen subjektina. Vasta lopuksi 
kahdessa lauseessa on eläinsubjekti (ne [ja ketut, hirvet ynnä muut), ja 
eläimet kuvataan transitiivilauseella toimimassa aktiivisesti hengissä 
pysyäkseen (syövät lunta). Myös esimerkkien (32c) ja (32d) transitiivi- 
lauseet kuvaavat eläinten ravinnonhankintaa. 


(32a) Taisillä käärmeellä, sillä kuristajakäärmeellä, joka on viety eksoot- 
tisena eläimenä sinne kaksioon, lajityypillinen käyttäytyminen on 
sitä, että tämä eläin metsästää kuristamalla riistaeläimiä. (Kesk., 
Pylväs 2018) 

(32b) Edustaja Maijala otti täällä esiin Lapin koirat. Sitä on helppo läh- 
teä pohtimaan myöskin luonnossa elävien eläinten osalta. Eli kun 
on 30 asteen pakkanen, niin yksikään luonnossa elävä eläin ei saa 
suoraan vettä vaan ne syövät siellä lunta. Niin tekevät ketut, hirvet 
ynnä muut. (Kesk., Hautala, 2018) 

(32c) Hanhet olivat syöneet sen pellon sadon. (Kesk., Hoskonen 2017) 

(32d) Eräs lammastilallinen kertoi, että häneltä olivat sudet raadelleet 
lampaita ja osa kuoli kedolle ja osa jouduttiin elinkelvottomina 
lopettamaan. (Sin., Hongisto 2017) 


Jokaisessa esimerkissä yllä on kyse eläimen toiminnasta ihmisen vaiku- 
tuspiirin ulkopuolella. Puheena on toisin sanoen tilanteita, joihin lain- 
säädäntöprosessi ei varsinaisesti ulotu. Lukuun ottamatta esimerkin 
(32b) lumen syöjiä, joiden on tarkoitus olla vertailukohtana kotieläimille, 
ettei niille säädettäisi juomavedensaantioikeutta, eläimet toimivat näiden 
esimerkkilauseiden kuvaamissa tilanteissa myös toisin kuin ihminen toi- 
voisi. Esimerkin (32a) käärme potentiaalisesti kuristaa, ja esimerkit (32c) 
ja (32d) ovat kuvauksia spesifeistä tuhoa tehneistä hanhista ja susista. 

Agentiivisuus näyttäytyykin näissä esimerkeissä haitantekona, mikä 
korostaa edellisen jakson kuvaa ihmisen kontrolloimasta eläimestä: kun 
eläin ei ole kontrollissa, se on usein haittaeläin. Historialliselta kannalta 
on kiinnostavaa, että kontrolloimattomasti ja haitallisesti toimivat yllä 
juuri pedot ja matelija. Keskeisin 1800-luvun suomalainen luontoaktivisti, 
Luonnonkirjan kirjoittaja Topelius nimittäin suhtautui juuri näihin eläin- 
luokkiin varauksellisesti. Hän näki ihmisen luonnon puutarhurina, joka 
”vapauttaa luonnon”, ja katsoi, että jokaisella luonnon olennolla on tehtä- 
vänsä osana luonnon suurta kokonaisuutta. Silti hän näki eläimissä myös 
”pahoja” lajeja, ja niitä olivat juuri matelijat ja pedot. (Suutala 1986, 244.) 

Entä onko aineistossa yhtään agentiivista nautaa, sikaa tai lammasta? 
Ilmeisesti ei, koska näiden eläinten on tarkoitus olla tuotannossa ihmi- 
sen kontrolloimia. Entä koiraa? Koira voi kontrolloida omaa liikettään eli 
kulkea (ks. esim. 29a yllä), mutta silloin, kun se toimii ihmisen funktio- 
naalisena työvälineenä, se voi siinä roolissa ihmisen (alla koiranohjaaja) 
ohjauksessa olla myös agentiivinen ja sen voi ilmaista transitiivilauseen 
subjektina (33a, ks. myös 29a: koira löytää jäljen). Vastaavasti esimerkin 
(33b) toukat ovat välineitä, joiden transitiivinen vaikutus toisiin olioihin 
toimii ihmisen kontrollissa ja ihmisen eduksi. 


(33a) Kun koira ammattikielellä sanottuna merkkaa jonkun henkilön, 


koiranohjaaja voisi tehdä tälle henkilölle sitten tarkemman tur- 
vallisuustarkastuksen. (PS, Hongisto 2017) 

(33b) Tuo mustasotilaskärpänen on hyvin mielenkiintoinen pieni 
eliö. Sen toukat ahmivat lähes mitä tahansa: ne syövät homemyrk- 
kyjä, ongelmajätteitä, lääkeaineita — eivätkä kerää raskasmetalleja 
itseensä, sillä niiden elimistö puhdistaa ne tehokkaasti. Niitä voidaan 
siis käyttää jätteiden hävittämisessä todella tehokkaasti ja sitten 
nämä toukat ja kotilot voidaan käyttää eläin- ja kalarehuina. (PS, 
Kankaanniemi 2019) 


Haitanteon ja työvälineenä toimimisen lisäksi kolmas yhteys, jossa 
eläimen voisi kuvitella olevan agentiivinen ainakin siinä määrin, että 
sen toimintaa kuvataan transitiivilauseella, on ekosysteemikehys. Eko- 
systeemissähän eliöt ovat keskinäisessä vuorovaikutuksessa ja vaikutta- 
vat toisiinsa. Aineistossa onkin esimerkki tällaisesta eliöiden toisiinsa 
vaikuttamisesta (34). 


(34) Uppsalan yliopistossa on tutkittu esimerkiksi ahvenenpoikasia, 
jotka syövät tätä nano- ja mikromuovia. Niiden kasvu heikentyy. 
Tämä johtaa siihen, että hajuaisti heikentyy. Ne eivät pysty haista- 
maan uhkaavaa petoa, kuten haukea, joka syö sen, ja näin se ker- 
tyy myöskin haukeen. Ja tämän on todettu aiheuttavan sen, että 
ahven- ja haukikannat pienenevät. (Vihr., Petelius 2019) 


Esimerkissä transitiivilauseen subjektin asemaan pääsevät ensin ahve- 
nenpoikaset, jotka syövät muovia. Juuri muovin syöminen on niille hai- 
tallista, joten erityisen kontrolloituna tekoa ei kuvata. Seuraavaksi tulee 
ilmaistua ahventen kykenemättömyys haistaa saalistaja; tätäkään ei voi 
pitää kontrolloituna tekona, vaikka ahven haistaa pedon onkin transitiivi- 
lause. Viimein hauki syö pikku ahvenen ainakin näennäisen tahdon- 
alaisesti ja kontrolloidusti. Hauki on tässä ilmeinen agentti, joskin 
myös hauki saa epähuomiossa muovia sisuksiinsa. Transitiivilauseita 
hyödyntävän kuvauksen jälkeen puhuja kommentoi kalojen kohtaloa 
intransitiivilauseella, joka passivoi eläimet osaksi pienenevää kantaa. 
Tässä jaksossa on ollut esillä agentiivisesti toimivia eläimiä, jotka oli- 
vat itsellisiä toimijoita ja yleensä luonnoneläimiä (esim. 32c-d, 34), toi- 
sekseen ihmisen funktionaalisia työvälineitä (esim. 33a-b). Tyypillisesti 

aineiston eläinsubjekti on kuitenkin epäagentiivinen ja lause intransi- 
tiivinen, jolloin eläimestä ei ainakaan näennäisesti kohdistu muutos- 
voimaa toiseen olioon. Kuten jo edellä tuli esiin, eläimeen viittaava sana 
voi olla liikeverbien subjektina, mutta ei useinkaan erityisen agentii- 
viseksi kuvattuna. Eläimet eivät muutenkaan ole tutkimassani aineis- 
tossa kovin toiminnallisia. Kuten edellä (30b) liikkuminen, myös alla 
esimerkissä (35) toisiin eläimiin kohdistuva toiminta ilmaistaan intransi- 
tiivisella käyttäytyä-verbillä. Myös nominaalistus purenta ja sana kanni- 
balismi häivyttävät transitiivisuutta. 


(35) Sen takiahan kanojen nokkia typistetään tai possujen saparot kat- 
kaistaan, että elinolosuhteet eivät ole niin hyvät ja stressaantu- 
neina possut käyttäytyvät toisiaan kohtaan aggressiivisesti. Ei siis 
ole hännän purentaa, kun ei ole häntiä, tai ei ole kannibalismia, 
jos nokat on typistetty. (Kesk., Kalmari 2019) 


Intransitiivinen eläinsubjektillinen lause voi lisäksi esimerkiksi kuvailla 
puheena olevien eläimien lukumäärää tai ominaisuuksia. Tämän jakson 
lopuksi tarkastelen vielä tällaisia eläimiä luonnehtivia lauseita ja pohdin 
niiden luomaa kuvaa eläimen toimijuudesta. 

Predikatiivilause voi kertoa eläinten lukumäärästä tai esiintyvyydestä 
(36a—c). Esiintyvyyttä ilmaisevat myös yhdyssanat, joiden määriteosa on 
eläinviitteinen ja perusosa kanta (36c). 


(36a) Suomessahan on 650 000 lemmikkieläinkoiraa, metsästyskoiraa, 
kissoja valtava määrä ja muita eläimiä ihmisillä. (PS, Elomaa, 
2016) 

(36b) Edustaja Kalmarille haluaisin kommentoida sen verran, että koti- 
maisia kodittomia koiria on varsin vähän, siis tällaisia niin kutsut- 
tuja rescuekoiria, jotka olisivat eläinsuojeluyhdistysten tiloissa. 
(PS, Rantanen 2019) 

(36c) Merimetsokanta on lisääntynyt erittäin voimakkaasti, ja silloin mei- 
dän täytyy myöskin uusia toimenpiteitä pystyä tekemään, ja näitä 
käymme nyt lävitse sitten yhdessä ympäristöministerin, kollegan, 
kanssa. (Kesk., Leppä 2019) 

Eläimiä myös luonnehditaan predikatiivilausein (37). Nämä ovat usein 
geneerisiä yleistyksiä eläinten luokista, kuten tuotantoeläin (37a), tai 
eläinlajeista (karhu, 37b). 


(37a) Tuotantoeläimemme ovat terveitä ja hyvinvoivia. (Kesk., Hautala 
2017) 

(37b) -- tiedämme, että karhu on kaikkiruokainen, käyttää marjoja, sie- 
niä, syö lihaa mutta myöskin viljaa käyttää ravinnokseen, ja kun 
metsästäjät ovat aikaisemmin tehneet riistapeltoja — — niin tämä 
riistapelto on ollut varsin laaja-alainen, voisiko sanoa, salaatti- 
pöytä. (Uv, Hongisto 2017) 


Luonnehtivissa predikatiivilauseissa esiintyvät adjektiivit kertovat usein 
eläimen tai tarkemmin jonkin eläinlajin merkityksestä ihmiselle. Esi- 
merkissä (38a) alla onkin ilmaistu ihmiskokijat (meille suomalaisille), ja 
myös esimerkissä (38b) ihmiskokija on implisiittisesti läsnä (ks. myös 
esimerkkiä 33b: hyvin mielenkiintoinen pieni eliö). Esimerkissä (38c) ihmi- 
sen kokemus on ensin implikoitu ja toisessa virkkeessä se ilmaistaan 
omassa lauseessaan.?* Saimaannorppa ja hömötiainen ovat luonnon- 
eläimiä, ja periaatteessa niitä lähestytään tässä itsellisinä olioina. Niistä 
puhutaan kuitenkin sen kautta, mikä on niiden merkitys ihmiselle: tut- 
tuus ja tärkeys. Hevonen harraste-eläimenä saa olla rauhoittava ja liikut- 
tava. Esimerkin (38d) toteamus asennekasvatuksesta tuo omalla taval- 
laan esiin, että eläintä luonnehditaan sen kautta, mikä sen merkitys on 
ihmiselle. Tässä esimerkissä oikeastaan kiistetään eläimen rooli ihmisen 
välineenä, joten tietyllä tapaa kyse on sen itsellisyyden korostamisesta. 


(38a) Saimaannorppa on ainutlaatuinen eläin, ja erityisen tärkeä eläin se 
on meille suomalaisille. (Vihr., Kari 2019) 

(38b) Hömötiainen on metsäluontomme tuttu edustaja. (Vihr., Pitko 
2019) 

(38c) Hevonen on siitä mainio eläin, että sillä on rauhoittava ja stressiä 
vähentävä vaikutus. He ovat suuria eläimiä ja isot raavaat miehetkin 
liikuttuvat siellä kyyneliin. (PS, Meri 2017) 

(38d) Haluaisin myös korostaa sitä, että kyllä me tarvitsemme asenne- 
kasvatusta myöskin koteihin. Eläimet eivät ole mitään leluja. Mei- 
dän pitää pystyä kasvattamaan myös omat lapsemme siihen, 
kuinka eläinten kanssa toimitaan. (Kesk., Savola 2019) 


Kun yllä puhutaan eläinten merkityksestä ihmiselle, se tehdään viittaa- 
malla tiettyihin eläinlajeihin yksiköllisesti (38a—c). Puhe ei toisin sanoen 
ole tiettyjen eläinyksilöiden vaan lajien merkityksestä. Viittaukset ovat 
geneerisiä, eli puhe on kolmesta eri eläinlajista mahdollisimman ylei- 
sellä tasolla, siitä millaisia nämä eläinlajit ovat. Geneerinen yksikkö- 
muoto tuntuu osaltaan rakentavan lajien erityisyyttä (ks. myös esimerk- 
kien 55a—c pohdintaa jaksossa ”Fläimet ja puolueiden ideologiat”. 
Nämä esimerkit tuovat myös kiinnostavalla tavalla esiin, miten eläin- 
ten vaikutus ihmisiin voidaan ilmaista intransitiivisilla rakenteilla. (Tosin 
transitiivisissa lauseissa ei ollut lainkaan ihmiseen viittaavia objekteja, 
vaan vaikutus suuntautui eläimestä esimerkiksi ruokaan.) Seuraava esi- 
merkki (39) tuo vielä kenties syvällisemmällä tavalla esiin eläinsubjek- 
tillisen luonnehtivan predikatiivilauseen kykyä ilmaista eläimen ja ihmi- 
sen vuorovaikutusta. Kun kuttua kuvataan jääräpääksi, nousee mieleen 
kuva ihmisestä, joka koettaa saada kutun liikkeelle siinä onnistumatta. 
Koska kuttu on kotieläin, virittää jo tämä sana hoitamiskehyksen, johon 
kuuluu myös kutun hoitaja tai käsittelijä, jota tässä esimerkissä ei ole 
kielellisesti ilmipantu. Vaikka esimerkissä puhutaan kutun ”taistelusta 
aikaa vastaan”, mielikuvassa kutun siirtämistä yrittävä ihminen on sen 
varsinainen ”taistelupari”. Juuri hänen kannaltaan kuttu on jääräpäinen. 


(39) Kuttuhan on siis jääräpäinen eläin, suorastaan pääkkö, eikä se anna 
millään periksi taistelussaan aikaa vastaan. (Kesk., Hakanen 2017) 


Cook ja Sealey (2018, 315), jotka ovat tutkineet laajasta, 9 miljoonan sanan 
englanninkielisestä korpuksesta eläimiin liitettyjä kuvauksia, ovat myös 
huomanneet, että eläimiä kuvataan useimmin inhimillisen kokemuksen 
kautta. Yleinen adjektiivi on heidän tutkimassaan aineistossa ystävällinen 
(friendly), jolla kuvataan yllä olevien esimerkkien tapaan sitä, millaisena 
ihminen eläimen kokee. Ystävällisyys, kuten jääräpäisyys, ei myöskään 


226 ILONA HERLIN 


https://doi.org/10.21435/skst.1474 


ole vain ominaisuus, vaan sillä kuvataan eläimen ja ihmisen (tai muun 
elollisen olion) vuorovaikutusta. Ystävällinen eläin on toisin sanoen ystä- 
vällinen nimenomaan ihmiselle, ja näin tämä adjektiivi rakentaa eläimen 
ja ihmisen vuorovaikutussuhteen kuvauksen.” 

Fläinoliot, joihin viitataan predikatiivilauseiden subjekteilla, eivät ole 
yhtenäinen ryhmä; mukana on esimerkiksi sekä luonnon- että kotieläi- 
miä. Stibben (2014) toivomalla tavalla eläimet saavat näkyvyyttä, mutta 
ne eivät kuitenkaan näytä subjektiasemissaankaan kommunikoivan 
”omaa tapaansa olla”, mikä Aaltolan ja Kedon (2015) mukaan olisi itsel- 
lisenä koetun eläimen tunnusmerkki. Sen sijaan jopa saimaannorppaa 
ja hömötiaista kuvataan ihmiselle eri tavoin merkityksellisenä oliona. 


AJATTELEVA JA TUNTEVA ELÄIN 
Ihmisten tarve suojella eläimiä motivoituu ihmisten käsityksistä eläinten 
kyvyistä subjektiivisiin kokemuksiin, kuten kykyyn tuntea kipua, surua, 
pelkoa tai iloa ja kiintymystä (Bastian, Loughnan, Haslam & Radke 
2011). Fläinten pitäminen tuntevina olioina on silti melko nuori his- 
toriallinen saavutus. Tieteellispohjainen ymmärrys siitä, että eläin tun- 
tee kipua, kuten myös ymmärrys siitä, että eläimistä esimerkiksi apina 
on hyvin ihmisen kaltainen, saivat alkunsa 1600-1700-luvuilla, jolloin 
uuden ymmärryksen myötä eläinrääkkäys kriminalisoitiin.?? Suomessa 
tämä tapahtui 1800-luvulla, joskaan eläinrääkkäystä ei lähestytty niin- 
kään eläinten kuin ihmisten näkökulmasta: sitä pidettiin siveettömänä 
ja yleistä raakuutta ja väkivaltaisuutta lisäävänä tekona (Kokkonen 2007; 
Raikas 2018, 46). Murreaineistoissa, joita on kerätty 1900-luvun aikana 
ja jotka edustavat lähinnä 1800-luvun ja 1900-luvun kansankulttuurin 
maailmankuvaa, eläimistä puhuttaessa käytetään kuitenkin samoja kog- 
nitio- ja tunneverbejä kuin ihmisistäkin (ks. esim. Laitisen tutkimusta 
tässä kokoelmassa). Kansankulttuurin käsitys eläinten mentaalisista 
kyvyistä onkin epäilemättä poikennut tieteellisestä käsityksestä. 
Nykyinen eläinsuojelulainsäädäntö perustuu joka tapauksessa siihen, 
että ihmisillä on ylipäätään tarve suojella eläintä tarpeettomalta kärsi- 
mykseltä ja varmistaa eläimen hyvinvointi. Siten eläinsuojelulainsäädän- 
nön olemassaolo implikoi oletuksen siitä, että eläimillä on tunteita tai 
ainakin tuntemuksia; Wahlbergin (2015) mukaan tämä on suorastaan 

lainsäädännön lähtökohta. Kun eduskunnassa keskustellaan lainsäädän- 
nön muutoksesta, jossa eläinsuojelulaista ollaan vieläpä siirtymässä eläin- 
ten hyvinvointilakiin, olisi eläinten kokemuksista puhuminen sitäkin 
odotuksenmukaisempaa, onhan hyvin voiminen yhdenlainen kokemus. 

Eläinten kokemuksista puhuminen rajoittuu kuitenkin eduskunta- 
aineistossa muutamaan kapeaan kontekstiin. Fläinten kokemuksiin vii- 
tataan ensinnäkin rikoslain uudistamisen yhteydessä tavalla, joka paljas- 
taa, että rikoslaki tunnistaa eläimen kokeman kärsimyksen (40). 


(40) Rikoslain osalta lähtökohtana on, että toiminnan on pitänyt olla 
julmaa tai aiheuttaa eläimelle tarpeetonta kärsimystä, kipua tai tus- 
kaa. Eläimiin sekaantumista ei siis ole kriminalisoitu pelkän 
teon tasolla vaan ainoastaan mainituilla ehdoilla. Jos teko ei täytä 
minkään edellä mainitun rikoksen tunnusmerkistöä, ei eläimiin 
sekaantuminen ole laissa rangaistavaa. (PS, Meri 2015) 


Eläimen kokemuksesta puhutaan silti eniten käsiteltäessä lakia, joka 
kieltäisi ilotulitteiden käytön (ks. esim. 42b, 44b, 45b, 46a, 47a ja 470). 
Eläinten kokemukset ovat kenties tuossa tilanteessa niin ilmeisiä, että 
niitä ei ihminen voi olla huomaamatta eikä sivuuttaa. 

Fläinsuojelulain yhteydessä eläinten tunnekokemus on jo lähtökohta. 
Siksi sitä ei välttämättä ole siinä yhteydessä mielekästä erikseen mainita. 
Eläinsuojelulain uudistuksen yhteydessä eläinten kokemuksista puhu- 
taan nimittäin varsin vähän; harvinainen esimerkki on (41a) alla. Siinä 
ilmenee tyypillinen tapa käsitellä eläinten tunteita, kuten kärsimystä. 
Niihin viitataan enimmäkseen yleisellä tasolla esimerkiksi puhumalla 
”karmeista rikkomuksista” ja ”törkeistä asioista” ja osin tunteet implikoi- 
den, kuten mainitsemalla kipua tuottavat sähkö- ja kuristuspannat (41a) 
tai kuvaamalla eläinten kohtelua ”julmaksi” (41b). 


(41a) Mutta nyt eläinsuojelulakia uudistetaan, vanha on 20 vuoden 
takaa. On tärkeää, että siitä tulee hyvä, parempi kuin edellinen, 
myös eläinten kannalta. Sen takia sitä tehdään. Viimeaikaiset 
tapahtumat, mitä olemme nähneet televisiossa dokumentteina, 
välähdyksinä, ovat olleet karmeita ja vakavia rikkomuksia eläimiä 

kohtaan. Suomessa muun muassa koirien koulutuksessa käyte- 
tään sähköpantoja ja kuristuspantoja. Ruotsissa ei käytetä. On pal- 
jon eläimiä kohtaan tehtäviä hyvin vaikeita ja törkeitäkin asioita, 
mitkä täytyy nyt uudistaa ja tehdä eläinten kohdalla paremmiksi. 
(PS, Elomaa 2015) 

(41b) Eläinten tappaminen niin sanotusti huvin ja urheilun vuoksi on 
turhaa ja julmaa touhua. (PS, Elomaa 2017) 


Seuraavaksi tarkastelen sitä, missä määrin eläimiä käsitellään aineis- 
tossani mentaalisina olioina. Esittelen ensin tapauksia, joista näyttäisi 
ilmenevän eläimen jonkinasteinen ajattelukyky, sitten sellaisia, joissa 
eläin on kokijaroolissa. Semanttisena roolina kokija ilmaisee olion, jonka 
tajuntaan, tunteisiin tai tilaan jokin tapahtuma tai tila vaikuttaa. Kokija 
voidaan suomessa ilmaista objektina partitiivissa (kova ääni pelottaa 
koiraa), subjektina nominatiivissa (koira pelkää kovaa ääntä, koira tun- 
tee kipua) tai allatiivissa (kova ääni on koiralle pelottava), ja kokemuksen 
aiheuttavan ärsykkeen lauseasema vaihtelee vastaavasti (ks. Siiroinen 
2001). Näistä kaikista on aineistossa esimerkkejä, mutta niitä on kaik- 
kiaan liian vähän vahvojen yleistysten tekemiseen. 

Yksittäinen viittaus koiran kykyyn ajattelutoimintaan on esimerkissä 
(42a) alla. Siinä on puhe metsästyksestä. Saalistuskehys onkin konteksti, 
jossa koira voi olla tärkeässä ihmisen avustajaroolissa, jossa siltä odote- 
taan omia, ihmistä palvelevia valintoja. Eläimen kognitiivinen toiminta 
on nähdäkseni oletuksena myös silloin, kun ihminen kehittää eläintä 
koettamalla vaikuttaa eläimen kognitioon. Tällaisia eläinviitteisen objek- 
tin saavia verbejä ovat opettaa (42b), kouluttaa ja totuttaa. Samoin ver- 
bit häiritä ja houkutella edellyttävät objektin oliotarkoitteelta jonkinlaista 
kognitiivista toimintaa. Esimerkeissä (42c) ja (42d) on kyse tilanteista, 
joissa eläimellä on jonkinlainen toiminnan preferenssi, johon ihmisen 
agentiivinen toiminta potentiaalisesti puuttuu. 


(42a) Riistalaitumelta, riistapellolta tai niiden läheisyydestä karhujahtia 
ei saa aloittaa. Se tulkitaan lain mukaan ravintohoukuttimen käy- 
töksi. Tästä voin esimerkin sanoa, että koirahan ei tätä välttämättä 
tiedä. (Uv, Hongisto 2017) 

Elikkä omankin koirani opetin räiskintään ja kovaan meteliin ja 
kovaan paukkeeseen. Minä ostin starttipistoolin, sellaisen lasten 
pistoolin, ja leikin kautta sitten totutin aina kovempaan ja kovem- 
paan ääneen, niin että ei ole moksiskaan mihinkään meteliin eikä 
räiskintään eikä kovaan ääneen. Hän tottui siihen kun pennusta 
opetettiin. (PS, Lehto 2019) 

Rauhoitusaikana riistaeläintä ei saa metsästää tai vahingoittaa eikä 
soidinta, pesintää tai poikasia saa häiritä. (Vihr., Karimäki 2017) 
Suurpetojen houkuttelu on lisääntynyt viime vuosina erityisesti 
riistakameroiden yleistymisen seurauksena. (Vihr., Karimäki 2017) 


Verbit kiduttaa (43a) ja rääkätä taas edellyttävät, että eläimellä on tunne- 
kokemus. Sama pätee verbiin pelotella (43b). 


(433) 


(43) 


Myös jäätyneet tiikerinpennut, joita iltapäivälehdissä oli pari päi- 
vää sitten — järkyttävää. Niistä tehdään liimaa, ja se on uskomus. 
Se parantaa jotain ihmisen vointia. Etelä-Koreassa koirakidutukset: 
Ne nyljetään elävältä. Lyödään, kidutetaan koiria, jotta se liha mais- 
tuu paremmalta. Perussuomalainen maakunnan mies on tehnyt 
siitä aloitteen. Taistelukoirat. Paljon on tehtäviä ulkomailla. Tie- 
tysti me keskitymme kotimaan tilanteeseen ja yritämme saada 
täällä paremmaksi asioita, mutta emme voi ummistaa silmiä 
myöskään näiltä törkeiltä teoilta, mitä ulkomailla tapahtuu eläi- 
miin kohdistuen. (PS, Elomaa 2016) 

Lintujen karkotukseen tulee ampumisen sijaan käyttää ensi 
sijassa kestäviä keinoja, kuten niiden pelottelua. (Vihr., Karimäki 
2017) 


Aineistosta ei juuri löydy lauseita, joissa eläin olisi kuvattu tuntemis- 


verbin objektikokijana eli niin kutsutussa tunnekausatiivikehyksessä 
(esim. koiraa pelottaa; ks. Siiroinen 2001). Siiroisen (2001, 150) mukaan 


onkin niin, että pelottaa-verbin käyttöä vältetään, jos kokija on puheakti- 
persoona tai kolmaspersoonainen. Sitä ja muitakin tunnekausatiivi- 


verbejä (surettaa, ilahduttaa jne.) käytetään kuitenkin silloin, jos puhuja 
haluaa osoittaa eläytyvänsä kolmannen persoonan osoittaman olion 

tunnekokemukseen (mts. 164). Esimerkin (44a) tunnekausatiivi- 
lauseessa alla, jossa edustaja Maijala kertoo omasta koirastaan ja tietystä 
tapauksesta, jossa oli itse ollut metsällä ja jättänyt koppelon ampumatta, 
lienee kyse juuri koiran kokemaan harmitukseen eläytymisestä. Lause, 
jossa objektina on koira, ilmaisee siis tietyn spesifin yksilön tunne- 
kokemuksen tietyssä tilanteessa, johon sen omistaja osoittaa eläytyvänsä. 
Myös esimerkissä (44b) on puhe tietyistä koirista, mutta niiden tunne- 
tilaa kuvataan habituaalisena eli kerrotaan, miten ne käyttäytyvät yleensä 
uutenavuotena. Näkökulma on ulkopuolisen tarkkailijan (ks. Siiroinen 
2001, 168), ja eläinkokija on subjektina. 


(44a) Koiraahan siinä kyllä vähän harmitti, kun se joutui haukkumaan 
ja sen haukku meni ihan hukkaan. (Kesk., Maijala 2017) 

(44b) En voi olla kotona koirien kanssa, ne ovat ihan hermona. (PS, Meri 
2019) 


Kun eduskunta-aineistossa puhutaan eläinten tunnekokemuksista, eläi- 
meen viittaava sana onkin useammin subjektina (45a-c). 


(45a) Eläin tuntee, eläin ymmärtää. Sillä on itseisarvo. [tämän jälkeen 
pitkästi Afrikan eläinten kärsimyksestä] (PS, Flomaa 2016) 

(45b) Täällä on tullut esille, että eivät ainoastaan koirat, kissat, hevoset, 
tuotantoeläimet vaan myös luonnon eläimet kärsivät, kun räiskytel- 
lään ihan kuinka sattuu. (PS, Flomaa 2019) 

(45) Kysyin ministeriltä siitä, koska se eläinten hyvinvointilaki saatai- 
siin. Sitä on tosiaan tehty aika kauan. Itse olen tosi huolestunut 
siitä, että eläintenpitokiellot ovat melko lyhyitä, niitä ei juurikaan 
valvota ja julkisuudesta saa välillä lukea juttuja, joissa esimerkiksi 
ihmiseltä otetaan pois koiria, kun hänellä on ollut niitä hyvin pal- 
jon, ja sitten hän saa kuitenkin pitää yhden tai kaksi. Jos ihminen 
on sopimaton pitämään eläimiä, niin minkä takia sinne sitten 
jätetään niin sanotusti koekaniiniksi vielä muutama eläin? Eläin 
tuntee kuitenkin kipua ja kärsimystä samoin kuin ihminenkin. (PS, 
Meri 2019) 

Yllä tuodaan esiin, että eläimet tuntevat ja kärsivät, eli eläinten mentaa- 
linen kokemus tulee esiin hyvin yleisellä tasolla. Verbin tuntea objektiksi 
on asetettu itse tunne (45c: kipua), ja esimerkissä (45b) on spesifioitu 
kun-lauseella kärsimyksen aiheuttajaksi ihmisten harjoittama ”räiskyt- 
tely”. Joitakin tunteita kuitenkin myös spesifioidaan. Nämä tunteet ovat 
valtaosin negatiivisia: pelko, arkuus, stressi, hermostus, harmitus. Myös 
ärsyke on mainittu esimerkissä (46a) eksplisiittisesti elatiivimuotoisena 
(elatiivista ärsykkeen ilmaisemisessa ks. Leino 1993) ja esimerkissä 
(46b) viitteellisemmin (vastaavissa tilanteissa). 


(46a) Ja viimeisenä, vaan ei vähäisimpänä, haluan tuoda esiin eläinten 
kokeman stressin tästä taukoamattomasta paukkeesta uudenvuoden 
tienoilla. Joka vuosi koiria pelästyy, karkaa omistajiltaan ja juoksee 
auton alle säikähtäessään. (PS, Rantanen 2019) 

(46b) Hevonen on myös sellainen, että se saattaa olla monta päivää säikky 
vastaavissa tilanteissa. Ja sitten, kun on tunteja, esimerkiksi kun 
lapsi menee ratsastamaan, niin hevonen saattaa sitten olla arka 
seuraavat päivät, ja siinä voi tapahtua ihan mitä vain. (PS, Meri 
2019) 


Eläimen tunnekokemus voidaan ilmaista myös allatiivia käyttäen, kuten 
esimerkeissä (47a-c). Nytkin tunteet ovat negatiivisia, joskin on myös 
yksittäinen aineiston esimerkki eläimen positiivisesta kokemuksesta, 
potentiaalisesta ilosta (47c). 


(47a) Monille eläimille vuoden vaihtuminen on paha painajainen. (PS, Elo- 
maa 2019) 

(47b) Teurastus on eläimelle usein ahdistava ja kivulias kokemus, joten 
teurastusta ei tulisi eläimen kannalta hankaloittaa verenlaskulla 
ennen tainnutusta. (PS, Elomaa 2016) 

(47c) Lähtökohtaisesti uudenvuoden vaihtumisen tulee olla ilon juhla 
niin ihmisille kuin eläimillekin. (PS, Elomaa 2019) 


Erilaisen lause- ja semanttisten rakenteiden vaihtelun lisäksi voi havain- 
noida sitä, minkä eläinlajien mentaalisesta kokemuksesta aineistossa 

on puhe. Kupsala työtovereineen on tutkinut suomalaisten asenteita 
tuotantoeläimiin ja myös käsityksiä niiden mielestä. Heidän mukaansa 
ihmisten käsitykset eläinten kyvyistä vaihtelevat ainakin kahdella tavalla. 
Ensinnäkin eri ihmisillä on erilaisia käsityksiä eläinten subjektiivisista 
kyvyistä. Esimerkiksi naiset arvioivat eläimille keskimäärin enemmän 
subjektiivisia kokemuksia tai mentaalisia kykyjä kuin miehet. (Kupsala, 
Vinnari, Jokinen & Räsänen 2016.) Tämän jakson esimerkit ovatkin 
lähes kaikki naisten suusta. 

Toisekseen ihmiset arvioivat eri eläinlajeille eri määrän subjektiivisia 
kokemuksia ja mentaalisia kykyjä (Kupsala ym. 2016). Ihmistä evoluu- 
tiossa lähellä olevat, kuten nisäkkäät, arvioidaan mentaalisesti kyvyk- 
käämmiksi kuin kauempana olevat, kuten linnut. (Ks. Kupsala 2019, 32 
ja siellä mainitut lähteet.) Ihmiset eivät myöskään mielellään näe men- 
taalisia kykyjä sellaisilla eläimillä, joita käyttävät ravinnokseen. Mentaa- 
lisia kykyjä arvioidaan myös yleensä vähäisiksi tuholaisilla, mitä on seli- 
tetty niiden muodostamalla uhalla. (Ks. Kupsala ym. 2016, 445-449.) 
Kupsalan ym. (2016) artikkelissa verrattiin kyselykaavakkeen avulla kah- 
deksaa eläinlajia siltä kannalta, miten paljon mentaalisia kykyjä vastaajat 
niillä arvioivat olevan (ks. asetelmaa 1). Eniten kykyjä arvioitiin olevan 
koiralla. 


Asetelma 1. Eläinlajien arvioitu mentaalinen kyvykkyys 
Koira, lehmä, susi/sika, hirvi, kana, lohi, katkarapu 


Ihmistä lähellä oleva nisäkäs koira on odotuksenmukaisesti kärjessä: 
sitä ihmiset kyseisen tutkimuksen mukaan pitävät mentaalisesti kyvyk- 
käänä. Ruoaksi mieltäminen asettaa lohen ja katkaravun listan hännille. 
Suden sijoitus kolmanneksi näyttäisi sotivan sitä arviota vastaan, että 
uhan muodostavia eläimiä ei pidetä mentaalisesti kyvykkäinä. Tuholais- 
ten heikolle menestykselle täytyneekin etsiä muuta selitystä. 

Kupsalan ym. (2016) tuloksia voi peilata aineistooni siltä kannalta, 
ilmeneekö kansanedustajien puheenvuoroissa eroja sen suhteen, puhu- 
taanko eri eläinlajeista tuntevina ja ajattelevina olioina. Katkarapua 
ei sinänsä mainita, mutta kaloista kyllä puhutaan, ja listaa voi tällä 

muutoksella verrata aineistoni analyysiin mentaalisina olioina kuvatuista 
eläimistä. Ensimmäinen huomio on, että useassa esimerkissä puhutaan 
aineiston poimintatavasta johtuen yleisesti eläimestä spesifioimatta lajia. 
Kuitenkin koira (ja hevonen, joka ei ole Kupsalan vertailussa) on ylei- 
simmin ainakin tuntevana oliona kuvattu eläin. Osin tämä selittyy sillä, 
että aineistoon sisältyy erillinen koira ja susi -haku, mutta havainto myös 
täsmää Kupsalan analyysin kanssa. Lehmästä ja naudoista on aineistossa 
myös paljon puhe, mutta niiden mentaaliset kyvyt eivät tule esiin. Tämä 
on epäilemättä yhteydessä siihen, että niistä puhuvat eniten keskustan 
edustajat, joille eläinten mentaalinen maailma jää niiden taloudellisen 
arvon varjoon. 

Kiinnostavaa kyllä, omassa aineistossani Kupsalan kolmosilla sudella 
ja sialla ei ilmene tunteita tai ajatuksia. Suurpetojen houkuttelun (esim. 
42d) voisi tulkita ilmaisevan sudenkin kognitiivisia kykyjä. Sian (ja yhtä 
lailla lehmän) tunteita taas kuvataan sikäli, että esimerkissä (45b) sano- 
taan tuotantoeläinten kärsivän. Nämä ovat kuitenkin vain yksittäisiä esi- 
merkkejä, ja sitä paitsi puheena ovat aina tunteet, eivät ajatukset tai 
toiveet. Yleensä sudesta samoin kuin sioista puhutaan muutoin kuin 
mentaalisesti kyvykkäinä olioina. Lohi ja kalat yleensäkin kuvataan mas- 
sana vailla tunteita (ks. esim. 1a, 17b), mikä täsmää Kupsalan ym. analyy- 
siin (ks. kuitenkin esimerkkiä 34). 

Oman aineistoni tuntevimmat ja ajattelevimmat eläinlajit ovat koira 
ja hevonen. Tätä voi toki selittää niiden evolutiivisella läheisyydellä ihmi- 
seen. Parhaiten niiden mentaalista ylivoimaa aineistossa selittää silti 
varmaankin se, että ne ovat lemmikkieläimiä, joita edustajat tuntevat 
yksilöinä ja joiden tunnekokemuksia he saattavat havainnoida arkisessa 
elämässään. Juuri tästä samasta syystä niitä ei myöskään käytetä ruo- 
kana. Tuotantoeläimistä eduskunnassa puhutaan lähinnä kollektiivina 
tai massana, toisaalta tuotantokoneiston tunnottomina ja aivottomina 
osasina. Luonnoneläinten tunteet ja ajatukset eivät erityisemmin tule 
esiin tässä kontekstissa. 

Eläimet ja puolueiden ideologiat 


Tähänastisessa analyysissa olen jättänyt paljolti huomiotta puhujien 
puoluetaustan. Tässä jaksossa tuon esiin havaintojani siitä, miten 
puoluetausta on yhteydessä eläimistä puhumisen tapoihin. Kuvaan kol- 
men aineistoni tuottaneen puolueen luonto- ja eläinsuhdetta niiden 
politiikkaohjelmien kautta ja arvioin samalla aineistoanalyysin antia suh- 
teessa puolueiden ideologioihin. 

Puolueiden vertailun pohjustukseksi esitän muutaman havainnon 
siitä, mistä eläinlajeista eduskunnassa eniten puhutaan. Kiinnostuksen 
vuosittaista vaihtelua voi havainnoida alla olevasta taulukosta, joka kes- 
kittyy kolmeen eläimeen ja kertoo keskustan, vihreitten ja perussuoma- 
laisten pitämien niiden puheenvuorojen lukumäärät, joissa on mainittu 
koira, sika tai norppa vuosina 2015-2019. Tässä taulukossa puolueet on 
yhdistetty. 


Taulukko 1. Norppa-, sika- ja koirapuheenvuorojen lukumäärä 


2015 2016 2017 2018 2019 
koira 21 23 16 57 23 
sika 9 25 12 20 5 
norppa 5 1 3 14 


Taulukko kertoo, että eläimistä koira on melko tasaisen mielenkiinnon 
kohteena. Norppa tulee puheeksi etenkin vuonna 2019, jolloin taas kiin- 
nostus sikaa kohtaa vähenee. Huomionarvoista on myös, että eri puoluei- 
den edustajat pitävät esillä osin eri eläinlajeja. Esimerkiksi vuonna 2019 
juuri vihreitten edustajat puhuvat hyvin paljon norpasta: heidän norp- 
paa käsitteleviin puheenvuoroihinsa mahtuu siitä kymmenittäin mai- 
nintoja. Muita heidän puheissaan tiuhaan esiintyviä lajeja ovat metso 
(6), kuukkeli (7) ja hömötiainen (5). Sen sijaan lemmikkieläin koira saa 
vain harvoja mainintoja. Vihreät siis puhuvat nimenomaan luonnon- 
eläimistä. Tuotantoeläimistä he puhuvat lähinnä välillisesti kommentoi- 
malla porsitushäkkejä, parsinavettoja ja muita kotieläinten olosuhteita 

ja viitaten häkkien ja navetoiden asukkeihin sanalla tuotantoeläin. Näin 
tuotantoeläinten olemus eläimenä häivyttyy heidän puheenvuoroissaan, 
ja eläimistä tulee usein näkymättömiä osasia tuotantokoneistossa, jonka 
pääosassa ovat artefaktit. Fläinlajeista puhuminen toisi mielikuvia vää- 
rään kontekstiin. 


(48) Lakiluonnos ei kuitenkaan ole tuomassa merkittävää parannusta 
tuotantoeläinten olosuhteisiin. Sen kummemmin parsinavettoja 
kuin porsitushäkkejäkään ei olla kieltämässä. (Vihr., Aalto 2017) 


Keskustalaiset puolestaan pitävät esillä kotieläimiä. Esimerkiksi vuonna 
2018 puheena olivat useimmin koira, kissa ja sika (yhteensä 44 mainin- 
taa). Samana vuonna luonnoneläimistä esillä on lähinnä vain susi, mutta 
myös käärme ja kettu saavat joitakin mainintoja. Vuonna 2019 kylläkin 
myös keskustalaiset puhuivat norpasta, sillä kalastusrajoituksista käytiin 
keskustelua. Perussuomalaisten puheissa taas esiintyy enimmäkseen 
lemmikkieläimiä. He puhuvat selvästi eniten koirasta, ja jonkin verran 
mainintoja saavat kissa sekä erityisesti vuonna 2017 suomenhevonen, 
jota perussuomalaiset koettavat saada julistetuksi Suomen itsenäisyyden 
juhlavuoden juhlaeläimeksi (ks. esim. 6ob). Seuraavaksi siirryn käsittele- 
mään eläimistä puhumisen tapoja puolueittain. 


Keskusta 


Suomen maaseudulla elettiin 1900-luvun alkupuolella vielä pitkälti 
omavaraistaloudessa, jossa ihmisen elanto oli suoraan luonnosta riip- 
puvainen. Eronteko luonnon- ja kotieläimiin oli keskeinen. Kotieläinten 
hoito oli tehnyt ne tutuiksi ja läheisiksi, perheenjäsenten kaltaisiksi, ja 
ne ovat myös asuneet samoissa rakennuksissa ja olleet nimettyjä. Jääs- 
keläinen (tässä teoksessa) kuvaa 1900-luvun aineistosta välittyvää suh- 
detta kotieläimiin lämpimäksi ja arvostavaksi. Luonnoneläimiin sen 
sijaan suhtauduttiin pyyntikulttuurista periytyvään tapaan varoen. Tällai- 
seen maailmaan keskusta syntyi 1900-luvun alussa nimeltään ”Maalais- 
liittona” ajamaan talonpoikien ja muun maalaisväestön yhteiskunnallisia 

näkemyksiä. Puolueen politiikassa näkyykin sen erityinen suhde perin- 
teiseen suomalaiseen talonpoikaiseen elämään ja maaseutuun. 

Yleislinja suhteessa niin koti- kuin luonnoneläimiinkin näyttää kes- 
kustan ideologiassa olevan niiden viisas hyödyntäminen. Luonnon ja 
eläinten hyvinvointi ei niinkään ole itseisarvo kuin sopusoinnun elin- 
ehto. Keskustalle tärkeä käsite on ylisukupolvisuus: politiikkaa ei tehdä 
vain tässä hetkessä vaan perinteeseen nojautuen ja toisaalta tulevia suku- 
polvia varten. Tämän mukaisesti luonto on listattu keskustan politiikka- 
ohjelman ”meille erityisen tärkeää” -listan yhtenä kohtana näin: ”luon- 
non ja luonnonvarojen kestävä käyttö ja säilyttäminen tuleville polville”. 
Vaikka luontoa siis käytetään ja puolueen luontosuhdetta voisi luon- 
nehtia käytännöllisen instrumentaaliseksi, on siinä ylisukupolvisuuden 
kautta jonkinlainen romanttinen hohde. Suhde on paitsi suomalaiseen 
vanhaan kansankulttuuriin myös tulevien sukupolvien elämään. 

Suhde eläimiin tulee esiin puolueen kahdessa eri linjauksessa. Ensin- 
näkin Ruokalinjaus (2018) ottaa kantaa eläintuotannon kysymyksiin. 
Sen mukaan laadukas tuotanto ottaa huomioon eläinten hyvinvoinnin 
ja tuotannon ympäristövaikutukset, maanviljelijä on tuotantoeläimen 
hyvinvoinnin ammattilainen ja tuntee eläimensä parhaiten, ja tuottajan 
hyvinvointi heijastuu eläinten hyvinvointiin. Nämä kaikki kannanotot 
korostavat ihmisten ja tuotantoeläinten yhteenkuuluvuutta ja keskinäistä 
riippuvuutta. 

Tuotantoeläimistä etenkin naudan ja ihmisen suhteessa on kyse yhtey- 
destä, joka on syntynyt tuhansia vuosia sitten. Tämä on varmasti monella 
tavalla merkityksellistä ihmisen ja naudan nykyisellekin suhteelle. Suoma- 
laisten nuorakeraamisten asuinpaikkojen tutkimus on paljastanut kult- 
tuurin harjoittaneen karjanhoitoa (Oversti ym. 2019). Tuolloin käyte- 
tystä keramiikasta on saatu eristettyä lehmänmaitorasvoja, mikä on suora 
todiste karjatalouden harjoittamisesta (Halinen 2015, 67). Karjanhoidolla 
on ollut iso merkitys elintason tuojana. Toisaalta karja on edellyttämiensä 
laidunten takia sitonut omistajiaan. Vilkunan (1976, 19) mukaan ”nimen- 
omaan lehmä on järkyttänyt uriltaan ikivanhan pyyntikulttuuriin nojau- 
tuvan talvikyläjärjestelmän ja on pakottanut kiinteän ympäri vuoden asu- 
tun kylän muodostamiseen”. Näin kokonainen elämäntapa on rakentunut 
ihmisen ja tuotantoeläimen välisen suhteen varaan. 

Ihmisen ja naudan monituhatvuotisen yhteyden varaan rakentuva, 
Keskustan nykylinjauksissa korostettu tuottajan ja tuotantoeläimen 
keskinäinen riippuvuussuhde tulee esiin myös eduskunnan puheen- 
vuoroissa. Keskustalaisten puheissa toistuu nimittäin ajatus, että kun 
tuottaja voi hyvin, eläinkin voi hyvin. Tuottaja ja tuotantoeläin rinnas- 
tetaan, ja niistä näyttää muodostuvan (tuotanto)yksikkö. Ihminenkin 
näyttäisi näin muuttuvan koneiston osaksi, jonka on toimittava vaikka 
sairaana (49c), ja hänestäkin pelkistetään esiin vain taloudellinen arvo 
tuottajaksi nimittämällä. Tämän yksikön sisällä toteutuu myös huolen- 
pitoa eläimistä, ja samalla myös hyvinvoivat eläimet vaikuttavat takaisin- 
päin ihmiseen. 


(49a) Mutta valitettavasti, kun eläinten hyvinvointiin liittyviä ongelmia 
Suomessa on ilmentynyt, niissä on monta kertaa tuottajan jaksa- 
minen, tuottajan hyvinvointi siellä taustalla. (Kesk., Savola 2019) 

(49b) Rouva puhemies! Hyvinvoiva eläin ja hyvinvoiva tuottaja, hyvin- 
voiva eläinyrittäjä, korreloivat keskenään. Molempia tarvitaan. 
Samoin tarvitaan sitä, että se ruokamarkkina on reilu. Halpuutta- 
minen ei edistä ruokahävikin pienentämistä, se ei edistä eläinten 
hyvinvointia, se ei edistä vientiä, se ei edistä tämän elintarvikealan 
kehittymistä ja kasvua. (Kesk., Leppä 2017) 

(49c) Sitten kun puhutaan tuottajien hyvinvoinnista ja eläinten hyvin- 
voinnista, niin ne kulkevat tavallaan käsi kädessä. Jos tuottajan 
hyvinvointi brakaa, ilman muuta silloin työkyky heikkenee. Me 
tiedämme kaikki, että jos työkyky rupeaa heikkenemään, myös- 
kin työn tuottavuus on silloin kortilla. Elikkä totta kai äärijuttuja 
on tullut myöskin kotieläintiloilla, joissa eläinten hyvinvointi on 
jäänyt hoitamatta, mutta täytyy muistaa se tosiasia, että tänäkin 
päivänä moni kotieläintuottaja, tuotantoeläinten hoitaja joutuu 
tekemään myöskin sairaana päivittäisiä työrutiineitaan. (Kesk., 
Hakanen 2018) 


Suomalaisen eläinsuhteen historiaa tutkinut Ylimaunu korostaa, miten 


karjatilallisen suhtautuminen karjaan on perinteisestikin ollut käytän- 
nöllistä: ”Koska karjan hyvinvoinnissa kyse on myös karjanhoitajan 


238 ILONA HERLIN 


https://doi.org/10.21435/skst.1474 


omasta edusta ja hyvinvoinnista, on niin sanottu perinteinen eläin- 
suojelu ollut itsestään selvä karjanomistajan hyve ja välttämättömyys. 
Muunlaista suhtautumistapaa hoidettavaan karjaan on historiallisista 
dokumenteista vaikea löytää.” (Ylimaunu 2002, 121.) Toinen kysymys 
on, onko suhde eläimiin lähennellyt sosiaalista vuorovaikutusta. Karjat 
eivät ainakaan historiallisten lähteiden perusteella näytä olleen kovin 
mittavia, ja karjojen pieni koko on epäilemättä vaikuttanut siihen, miten 
yksilöllisesti eläimiin on suhtauduttu: kun karjaa on ollut vähän, eläin- 
yksilöt ovat tietysti olleet tärkeitä. Naiset ovat tyypillisesti olleet eläin- 
ten hoitajina. Huoltenkerronta lehmille on ollut etenkin naisten tapa, 
eli lehmien kanssa on sikäli oltu sosiaalisessa vuorovaikutuksessa. (Ks. 
Kaarlenkaski 2009.) 

Kun keskustalaisten suhdetta eri tuotantoeläinten lajeihin tarkastelee 
eduskunta-aineiston valossa, voi panna merkille, että tuotantoeläimistä 
puhutaan enimmäkseen vain yleistäen, käyttäen tätä kyseistä yläkäsi- 
tettä. Hyvin yleinen konteksti eläinlajeista, kuten sika tai kana, puhu- 
miseen on voimassa olevan lainsäädännön puolustelu sillä perusteella, 
että Suomessa (ja Ruotsissa) ”sioilla on saparot ja kanoilla nokat” tai ”siat 
saavat pitää saparonsa ja kanat nokkansa” toisin kuin muualla. Eläinten 
oloja ikään kuin puolustellaan: tuotantoeläimet ovat sentään kokonaisia 
eläimiä toisin kuin muualla maailmassa. 


(50) Suomalaisilla sioilla on edelleen saparot ja suomalaisilla kanoilla 
edelleen nokat. (Kesk., Pylväs 2017) 


Tämän tutkimuksen aineiston analyysi ei välttämättä tarjoa selvää vas- 
tausta siihen, millaisena keskustalaiset kokevat ja haluavat ilmaista 
ihmisen suhteen tuotantoeläimiin. Näyttää siltä, että keskustalainen 
suhde tuotantoeläimiin on ajautunut jonkinlaiseen ristiriitaan. Suur- 
navetat ja -sikalat oikeastaan pakottavat kollektiiviseen, yksilöt ja niiden 
tunteet häivyttävään tarkastelutapaan. Kiinteä suhde tuotantoeläimiin 
on eläintuotannon tehdasmaistumisen myötä toisaalta tehnyt eläinten- 
hoitajistakin osin robotinkaltaisia olentoja, jotka joutuvat koneiston 
osana ”tekemään myöskin sairaana päivittäisiä työrutiineitaan” (ks. esim. 
490), eikä eläimille voi ehkä tätä parempaa osaa olettaa. Piennavettojen 

ja yksilöllisen nautasuhteen ajoista ei ole kauaa, eikä muutokseen ehkä 
ole ehditty sopeutua, ja ihminen on ikään kuin teollistunut tuotanto- 
eläimen mukana.?* Pelkästään kylminä tehtaina navettoja tai sikaloita ei 
kuitenkaan kuvata, eikä edellä esillä ollut Sarmelan (2002) maalailema 
tuotantokehys ainakaan yksistään taustoita eläinpuhetta, vaan eläinten 
hyvinvoinnista ja niiden hoitamisesta puhuminen rakentavat eläimestä 
ajoittain vähintäänkin elollisen olion. Keskustalaisten suhdetta eläimiin 
voisi luonnehtia järkiperäiseksi ja keskinäisriippuvaiseksi. Varsinaista 
lämpöä on siitä vaikea löytää, ja eläinten arvostus on taloudellista. 

Keskustan vaalima keskinäisriippuvainen eläinsuhde näyttää ulottu- 
van myös kodin ja maatilan piirin ulkopuolelle erämaaluontoon. Erä- 
poliittisessa linjauksessa (2019) tavoitteeksi asetetaan muun muassa ”säi- 
lyttää suomalainen eränkäyntikulttuuri elinvoimaisena”. Siinä viitataan 
eränkäynnin tuhatvuotiseen historiaan sekä metsästyksen, kalastuk- 
sen, marjastuksen ja sienestyksen nykyiseenkin laajaan suosioon. Toi- 
saalta sanotaan: ”Edistämme unionitasolla myös ikiaikaisen uroskarhu- 
jen kevätmetsästyksen palauttamista.” Tässä lienee viittaus muinaiseen 
karhukulttiin.”” 

Suhdetta eränkäyntiin luonnehtii instrumentaalisuus: erämaa on 
omanlaisensa hyödynnettävä luonnon muoto, vaikka sen hallinnan 
keinot ovat viime vuosisatoina saaneet etenkin karhun metsästykseen 
kuuluvien rituaalien sijaan uusia muotoja. Fräpoliittisessa linjauksessa 
luontoa käsitellään yhtäältä ihmisen ja yhteisöjen virkistävänä toiminta- 
ympäristönä, toisaalta kalojen ja riistaeläinten suojeltavana elinympäris- 
tönä. Kärjistetysti sanoen naalia on suojeltava, jotta sitä voisi metsästää, 
eli saalistus- ja suojelukehys limittyvät. Riistaeläinten suojelu edellyttää 
tässä linjauksessa eräiden muiden, nimittäin vieraslajien poistamista. 
Myös susikanta ”on pidettävä tasolla, jolla se ei aiheuta vaaraa ihmisille 
tai koti- ja tuotantoeläimille”. 

Keskustalaiset mieltävät siis erämaan eläimineen ihmisten resurs- 
siksi, mutta luonnoneläimistä puhuttaessa heillä on myös omintakeinen 
tapa korostaa niiden itsenäistä elämää, jopa riippumattomuutta ihmi- 
sistä. Näin he alleviivaavat koti- ja luonnoneläinten ja samalla luonnon ja 
kulttuurin välistä rajaa. Tätä tapahtuu muun muassa silloin, kun pahek- 
sutaan suurpetojen ruokintaa valokuvaustilaisuuksien saamiseksi. Sanat 


240 ILONA HERLIN 


https://doi.org/10.21435/skst.1474 


pullasorsa ja koiranruokanappula tuovat mieleen ihmisestä riippuvaiset, 
ihmiskulttuuriin vahvasti sidoksissa olevat eläimet kontrastina ”villille 
luonnolle”, joka on ”luomueläinten” eläinympäristöä. 


(51a) Minä ihmettelen kyllä sitä, eikö kenelläkään luontoihmisellä 
nouse karvat pystyyn, kun villieläimistämme ollaan tekemässä 
pullasorsia koiranruokanappuloiden avulla. Missä ovat kohta luomu- 
karhumme, luomusutemme ja luomuahmamme? Kyllä minä ihmet- 
telen nykyihmisiä, jotka villin luonnon pilaamisen tällä tavalla sal- 
livat. (Kesk., Maijala 2017) 

(51b) Olen aina ollut sitä mieltä, että kun kysymys on villistä eläimestä, 
sen pitää hankkia leipänsä tuolta villistä metsästä ilman ihmisen 
apua. (Kesk., Hoskonen 2017) 


Ihmisen riippumattomuus ja erillisyys luonnosta ja sen eläimistä aset- 
tuu kylläkin kyseenalaiseen valoon monikon ensimmäisen persoonan 
omistusmuodon käytön myötä. Ilmaus luomukarhumme tekee nimit- 
täin metsän eläimistä kuitenkin ihmisten omia, mikä onkin linjassa sen 
kanssa, että luonto on hyödynnettävä resurssi. 

Kun tuotantoeläimet muodostavat yhdessä pitäjiensä tai omistajiensa 
kanssa yksikön, eräänlaisen kollektiivin, ja luonnoneläimet ovat resurs- 
sinakin korostetusti ihmisistä erillisiä, on koiralla kiinnostava asema 
kotieläimenä, joka liikkuu myös luonnossa ihmisen liittolaisena. Koira 
onkin suden ja sian ohella eläin, josta keskustalaiset mieluiten tai aina- 
kin eniten puhuvat. Usein sana koira on objektina: koiraa esimerkiksi 
pidetään tai se lopetetaan: 


(52) Meillä on nytten pöydällä yksi maailman tiukimmista eläin- 
suojelulaeista ja yhtenä asiana siinä tämä sulan veden saanti. Se 
on nytten erittäin laaja ja tiukasti määritelty. — — tarkoittavatko 
nämä poikkeukset nyt sitä, että jatkossakin me pystymme koiria 
siellä pitämään, vai pitääkö ne koirat lopettaa? (Kesk., Maijala 2018) 


Keskusta näyttää elävän todeksi ”Luonto on resurssi” -kehystä. Se on kes- 
kustalaisten tarina, jonka kautta he elävät ja johon eläimetkin asettuvat 

resurssiksi. On ensi ajattelemalla merkillistä, että keskustalaiset eivät 
puhu eläimistä tuntevina ja ajattelevina olioina. Selitystä sille voisi hakea 
tuotantoeläinten muodostamasta kollektiivista, jossa yksittäiset eläimet, 
joilla voisi olla tunteita, eivät ole relevantteja. Kokonaisvaltaisin selitys 
löytyy juuri Luonto on resurssi -kehyksestä. Se motivoi eläimistä puhu- 
misen tunteet taka-alaistaen ja taloudellisen hyödyn etualaistaen. Myös 
kollektiivisuus sopii tämän ajattelutavan kanssa yhteen, sillä resurssi on 
luonteeltaan yksilöimätöntä. 


Vihreä liitto 


Suhtautuminen eläimiin ja luontoon yleisemmin koki murroksen 1800- 
luvun kaupungistumisessa ja teollistumisessa. Kaupungeissa asuvat 
ihmiset eivät enää mieltäneet olevansa riippuvaisia luonnosta tai toisaalta 
tunteneetkaan luontoa. Näin sekä idealisoinnille että teoretisoinnille jäi 
tilaa. Fläimiä alettiin ymmärtää uudella tavalla, kun etäisyys niihin kasvoi, 
ja näin eri yhteiskuntaluokkien näkemykset eläimistä alkoivat poiketa toi- 
sistaan (Thomas 1983).?* Suomessa tieteellisyyttä tavoitteleva käsitys eläi- 
mistä alkoi nousta esiin 1700-1800-lukujen vaihteessa. Fauna Fennica, 
ensimmäinen tieteellinen luettelo, jossa selkärankaisten eläinten suo- 
menkielisiä nimiä esitettiin systemaattisuuteen pyrkien, ilmestyi Turussa 
vuonna 1810 (Häkkinen 2002, 41; eläintaksonomioiden kehittymisestä 
1800-luvulla ks. Pitkänen-Heikkilä 2018). Luonnonsuojelulaki säädettiin 
Suomessa vuonna 1923, ja sen myötä alettiin tunnustaa luonnon moni- 
muotoisuuden arvo ja esimerkiksi petojen olemassaolon oikeutus. 
Vihreä liitto syntyi kaupungistuneen luontonäkemyksen puolueeksi 
1980-luvun ympäristöliikkeen vanavedessä. Puolueen arvoissa on luon- 
non hyvinvointi puolueen nimeä myöten: vihreys liitetään luonnosta 
välittämiseen ja luonnon kukoistamiseen. Vihreän liiton synnyn taus- 
talla vaikutti kaupungistumisen lisäksi tieteellinen näkemys luonnosta, 
joka jalostui 1900-luvun aikana ajatukseksi ekosysteemeistä, joissa jokai- 
sella osasella on paikkansa ja roolinsa. Vihreiden puheenvuoroissa tie- 
teellinen maailmankuva näkyy. Heillä on esimerkiksi tapana vedota tut- 
kimustietoon argumentoidessaan eläinoikeuksien puolesta. 

(53a) Eläinten on saatava toteuttaa sitä lajityypillistä käyttäytymistä, 
jonka me tutkimustiedon nojalla tiedämme olevan niille tarpeen. 
(Vihr., Kari 2016) 

(53b) —- ja haluaisin lisätä vain sen, että todella sen jälkeen, kun nykyi- 
nen eläinsuojelulaki on tehty, niin tieto (Puhemies koputtaa) esi- 
merkiksi eläinten persoonallisuuksista, sosiaalisista suhteista ja 
tunteista on lisääntynyt valtavasti. (Vihr., Hassi 2016) 


Entä onko luonto vihreille itseisarvo vai ennemmin ihmisen hyvän elä- 
män mahdollistaja? Siinä missä keskustalaiset ovat luonnosta puhues- 
saan sidoksissa Suomen eläimiin ja suomalaiseen maa- ja metsätalou- 
teen, on vihreiden näkökulma luontoon globaali, maailmanlaajuinen ja 
kokonaisvaltainen: ”Otamme ainoasta planeetastamme koko ajan enem- 
män kuin se kestää.” (Vihreiden politiikkaohjelma.) Sikäli luonnolla näh- 
dään arvo itsessään. Vihreän liiton globaalin näkökulman luontoon voisi 
ajatella näkyvän sen kansanedustajien luontoa ja eläimiä kuvaavissa kie- 
lellisissä ilmauksissa. Kuitenkin ainakin tuotantoeläinten hyvinvoinnista 
tehdään usein suomalaisen ruoan maineen välikappale ja sitä perustel- 
laan näin kansantaloudellisin argumentein: 


(54a) Jotta tämä suomalaisen ruuan hyvä maine säilyy, on tuotantoeläin- 
ten suojelussa otettava selkeitä askeleita eteenpäin, kun tämä uusi 
laki meille tuodaan. (Vihr., Kari 2016) 

(54b) Eikö ministeri näe, että suomalaisen ruoantuotannon vahvuus on 
nimenomaan tuotannon eettisyys ja eläinten hyvät olosuhteet? 
(Vihr., Aalto 2017) 


Voisi myös kuvitella, että eläimet olisivat ekosysteemejä muodostavia toi- 
mijoita tai olioita kansallisvaltioiden rajoista piittaamatta. Globaali näkö- 
kulma kyseenalaistuu kuitenkin myös tässä kohdin. Vihreiden puhu- 
tuimpia eläimiä on saimaannorppa, vain Suomessa asustava norpan 
alalaji. Norppa myös kytketään kansallisiin intresseihin, joskin toisella 
tapaa kuin yllä, kun vihreät argumentoivat eläinsuojelulain uudistami- 
sen puolesta. Esimerkissä (55a) norppa saa olla osa suomalaista historiaa 
ja elämäntapaa, ja se kytketään jopa kaupalliseen toimintaan erityisin 

norpparisteilyin. Esimerkin (55b) puhuja taas vetoaa kansalliseen tuntee- 


seen norpan suojelussa ja asettaa norpan osaksi nimenomaan suoma- 
laista luontoa. Esimerkissä (55c) puhutaan yleisemmin meidän eläimis- 


tämme ja uhanalaisista lajeistamme eli ilmaistaan suomalaisten ihmisten 
omistus- tai hallintasuhde Suomessa asuviin eläimiin, ja juuri niiden 


elämä asetetaan suojelun arvoiseksi ekosysteemien sijaan. Vain esimer- 
kissä (55c) tulee esiin norpan elämän globaali konteksti. 


(55a) 


(55) 


(55¢) 


Siksi minusta tuntuu, että paitsi saimaannorppaa myöskään Sai- 
maata emme riittävästi vielä arvosta, mutta kyllä potentiaalia olisi. 
Saimaahan kuvastaa myös Suomen historiaa ja suomalaista elämän- 
tapaa mitä parhaimmalla tavalla. Vesireittien varrella on eletty 
usein niin, että sieltä on ollut vaikea liikkua, ja tiet ovat tulleet 
myöhään käytettäviksi. On liikuttu vesireittejä, ja tämä on tietysti 
kestänyt pidempään, joten aivan niin kuin erittäin vireää paikallis- 
kulttuuria ja hienoja tapahtumia ja elämänmenoa sellaista suoma- 
laista historiaa voi edelleen havaita myös Saimaan alueella puhu- 
mattakaan toki sitten esimerkiksi Savonlinnasta tai Punkaharjusta 
ja Savonlinnan Olavinlinnasta, joka on aivan upea paikka. Ihan 
siitä Olavinlinnan kupeesta voi tosiaankin lähteä sitten vaikkapa 
norpparisteilylle. (Vihr., Holopainen 2019) 

Arvoisa puhemies! Saimaannorppa on ainutlaatuinen eläin, ja eri- 
tyisen tärkeä eläin se on meille suomalaisille, sillä norpasta on 
tullut koko Suomen luonnon ja suomalaisen luonnonsuojelun 
symboli, ja on ainoastaan meidän suomalaisten tehtävä pelastaa 
norppa ja suojella saimaannorppaa. Sitä ei voi tehdä maailmassa 
kukaan muu, ja sen takia minä haluaisin kiittää kansalaisaloitteen 
tekijöitä ja joka ikistä suomalaista, joka tämän aloitteen on alle- 
kirjoittanut, ja kaikkia siitä, että yhdessä suojellaan ja puolustetaan 
suomalaista luontoa. (Vihr., Kari 2019) 

Talvien lämpeneminen uhkaa suomalaisten luonnonvaraisten eläin- 
ten olosuhteita. Eteläiset luontotyypit hivuttautuvat pohjoiseen, 
mutta kaikki lajit eivät voi siirtyä ylöspäin. Tällainen on esimer- 
kiksi naalin — joka on kadonnut Suomen luonnosta — tilanne jo 
nyt. On siis aivan kriittisen tärkeää saada pysäytettyä maapallon 

lämpeneminen myös meidän eläintemme vuoksi. Saimaannorp- 
paa eivät voi suojella muut kuin me suomalaiset itse. Tärkeä tehtä- 
vämme on pelastaa suomalaisen luonnon monimuotoisuus ja säilyt- 
tää uhanalaiset lajimme elinvoimaisina. (Vihr., Pitko 2019) 


Saimaannorppa on kansallinen symboli, josta puhutaan yksikkömuo- 
dossa. Kuten lemmikkieläimen, senkään lihaa ei yleensä syödä. Genee- 
rinen yksikkömuoto, geneerisen monikon ja spesifiin eläinyksilöön 
viittavan yksilön välissä, tuntuisi rakentavan erityistä henkilökohtaista 
suhdetta lajin ja kansalaisen välille. (Ks. myös esim. 38a—c.) Kiinnosta- 
vaa on myös tarkastella sanan norppa lauseasemia. Kuten eivät eläimet 
tässä aineistossa yleensäkään, se ei esiinny transitiivilauseen subjektina, 
joka tarjoaisi kaikkein agentiivisimman roolin. Silloin kun sana norppa 
on subjekti, sen ilmaisema olio on uhanalainen, symboloi muutosta, tar- 
vitsee lumihangen, häviää, hukkuu ja kuolee verkkoihin. Se siis joko vain 
on tai sitten sille tapahtuu lähinnä ikäviä asioita. Silloin kun sana norppa 
on objektin asemassa ja norppa semanttisesti kohde, sitä suojellaan, se 
pelastetaan tai sitä arvostetaan. Lisäksi on puhe ”norpan elinoloista” ja 
”hankalasta tilanteesta”. Puheessa on vahva suojelun eetos, eikä norpan 
itsellinen, aktiivinen elämä tule tässä suojelukehyksessä sanallistetuksi. 

Hyvinvoivan luonnon uhista ennen kaikkea ilmaston lämpeneminen 
on globaali ilmiö; luonnon monimuotoisuus on paikallisempi, ja pai- 
kallisina toteutuvat myös eläinten oikeudet. Eläinten hyvinvointia käsi- 
tellään vihreiden politiikkaohjelman viidennessä ja viimeisessä osassa 
Kohti eläinoikeuksia kunnioittavaa Suomea. Eläinoikeuksien kehittämi- 
sen saralla vihreät haluavat muun muassa kehittää maataloustuotantoa 
eettisempään ja kestävämpään suuntaan, vähentää eläintuotannon tukia, 
ulottaa luomustandardien hyvinvointivaatimukset kaikkiin tuotantoeläi- 
miin sekä kieltää turkistarhauksen. Konkreettisimmat tavoitteet ovat 
tuotantoeläinten tiloissa: kieltää asteittain porsitushäkit, parsinavetat ja 
verkkopohjahäkit eläintenpidossa. Näitä asioita kansanedustajat pitävät- 
kin aktiivisesti esillä puheenvuoroissaan. Kiinnostavaa kyllä, itse eläimet 
tulevat eri tavoin taka-alaistetuiksi. 

Vihreiden puheenvuoroissa eläinten hyvinvointi on toistuva sanapari, 
mutta eläinyksilöt häviävät puheenvuoroissa itse asiassa ainakin kolmella 

eri tavalla näkyvistä. Vihreillä on tapana häivyttää ensinnäkin eläimen 
aktiivisuus, sillä myöskään muut eläinlajit kuin norppa eivät heidän 
puheenvuoroissaan tule kielellistetyiksi agentiivisina toimijoina. He eivät 
toisekseen juurikaan puhu spesifeistä eläinyksilöistä vaan pysyvät eläinviit- 
tauksissaan geneerisellä tasolla. Kolmanneksi he jättävät tuotantoeläimet 
osaksi tuotantokehystä ja profiloivat usein näkyviin vain tuotantokoneiston. 

Voi ajatella, että eläinyksilöiden häivyttäminen kuvastaa vihreiden 
ideologiaa, jossa yksilöä olennaisempia ovat eläinyksilöiden ja muiden 
eliöiden muodostamat verkostot, ekosysteemit (joista tuotantoeläimet 
pidetään erillään). He ovat siis ennemmin naturalisteja kuin roman- 
tikkoja, ja heidän puhetapaansa voi luonnehtia myös asiantuntijuutta 
rakentavaksi juuri tunteiden ja yksittäistapausten välttämisen kautta. 
Esimerkki (56) tuo hyvin esiin ekosysteemisesti kehystetyn puhetavan 
eläimistä. Siinä tulee esiin ensinnäkin eläinten tieteellinen luokittelu 
(kasvissyöjäeläin) ja toiseksi eläinten vaikutus toisiin eläimiin, jota ei kui- 
tenkaan kuvata agentiivisena toimintana vaan tapahtumana (tapahtuma- 
ketju). Jonkinasteista epäagentiivisuutta ilmentää myös verbi käyttäytyä 
(ks. jaksoa Itseään kontrolloiva eläin?), samoin kuin eläinkannan vahvuu- 
desta puhuminen runsastua-verbillä, joka on passiivinen ja kuvaa eläin- 
ten elämää niistä itsestään riippumattomana tapahtumana. 


(56) Ehdin edellisessä puheenvuorossani mainita sen, että Yhdysval- 
loissa joihinkin kansallispuistoihin on palautettu susia. Tämä 
on lisännyt luonnon monimuotoisuutta näissä kansallispuistoissa 
huomattavasti, koska se on muuttanut sitten kasvissyöjäeläinten, 
kuten kauriiden, peurojen ja vastaavien, käyttäytymistä, kun ne 
ovat lakanneet esimerkiksi jokien ja purojen varsilta syömästä 
kasvillisuutta kokonaan, koska silloin kun kansallispuistossa on 
petoja, nämä kasvissyöjäeläimet haluavat olla enemmän kasvilli- 
suuden piirissä. Ja tämä on sitten aiheuttanut sellaisen tapahtuma- 
ketjun, jossa hyvin monet lajit, myöskin lintulajit, ovat sitten run- 
sastuneet ja monipuolistuneet. (Vihr., Hassi 2017) 


Tarina, jonka kautta vihreät elävät, näyttäisi olevan ”Luonto on (eko) 
systeemi”. Fläimet eivät ole merkityksellisiä yksilöinä vaan vain osana 

ekosysteemejä. Vihreät kansanedustajat säilyttävät tarkkailuaseman suh- 
teessa systeemeihin, eikä käy ilmi, että he ihmisinä olisivat osa niitä 
ja siten eläimiä. Omaan kulttuuriseen asemaan sitoutumista kuvastaa 
myös se, että vihreiden systeemiseen ajatteluun punoutuu selvä kansalli- 
nen säie. Heidän toinen kertomuksensa voisikin olla: ”Suomalaiset kan- 
tavat vastuuta Suomessa asuvista eläimistä.” Tuotantoeläinten kohdalla 
tämä vastuu toteutuu eläinten lajityypillisiä tarpeita mahdollisimman 
hyvin palvelevien laitteiden vaatimuksena. 


Perussuomalaiset 


Luontosuhteen laatu ei kansallisia ja yhteisöllisiä arvoja kannattavien, 
”tavallisen ihmisen” ääntä esillä pitävien perussuomalaisten politiikassa 
ole niin ilmeinen kuin keskustalla ja vihreillä. Puolueen identiteetti on 
kuitenkin rakentunut paljolti vastakkainasettelusta vihreisiin (Mickels- 
son 2011), mistä on seurannut luonnostaan vähättelevä suhtautuminen 
ympäristöongelmiin. Vahva kansallinen, suomalaisuutta korostava ja 
suomalaisten etua esillä pitävä ideologia tuo toisaalta mukanaan myös 
tietynlaisen myönteisen suhteen luontoon ja sitä myöten myös suoma- 
laisiin eläimiin. Se tuo mukanaan Suomen luonnon erityisyyden, ehkä 
kauneudenkin arvostuksen, joka motivoi luonnon suojelun. 

Perussuomalaisten arvoissa puolueen verkkosivulla ja puolueen peri- 
aateohjelmassa (10/2018) suomalaisuus on näkyvästi esillä ja sitä mää- 
ritellään eri tavoin. Näissä määrittelyissä suomalainen luonto tai suo- 
malaiset eläimet eivät ole suoranaisesti esillä. Suomalaisuus määrittyy 
ensisijaisesti maantieteellisesti: ”Haluamme tukea apua tarvitsevia ensi- 
sijaisesti oman maamme sisällä.” Tämän rajauksen sisään mahtuvat 
periaatteessa myös apua tarvitsevat eläimet. Suomen puolustamisessa 
on perussuomalaisilla myös ekologinen ulottuvuus: ”Maamme tulee jät- 
tää uusille sukupolville sosiaalisesti, taloudellisesti, sivistyksellisesti ja 
ekologisesti sekä moraaliselta tasoltaan paremmassa kunnossa kuin se 
on tänä päivänä.” (Perussuomalaisten periaateohjelma.) 

Kaikkiaan luonto on taka-alaistettu mutta tulkittavissa suomalai- 
suuteen kuuluvaksi perussuomalaisten periaateohjelmassa. Puolueen 

kuntavaaliohjelmassa 2017 (”Arjesta se alkaa”) luonto on sen sijaan 
eksplisiittisesti esillä. Sen viimeisenä asiakokonaisuutena on ”Luonnon- 
läheinen Suomi on ainutlaatuinen”. Luonnolla, mukaan lukien eläimet, ei 
tässäkään ohjelmassa kuitenkaan ole itseisarvoa, vaan luonto on olemassa 
ihmisiä varten. Ensimmäinen kappale alkaa ”Suomalaiset arvostavat 
ympäristöä ja puhdasta luontoa” ja tuo kaikkiaan esiin puhtaan ympäris- 
tön merkityksen juuri ihmisen hyvälle elämälle, mutta suurin osa jak- 
sosta kertoo, miten luontoa ei tarvitse suojella: ”Vastustamme ihmisestä 
ja tämän hyvinvoinnista täysin irrotettuja ympäristöllisiä vaatimuksia.” 

Fläintensuojelu saa ohjelmassa joka tapauksessa kannatusta, kun 
luontojakso loppuu eräänlaiseen eläinsuojelujulistukseen: ”90 pro- 
senttia suomalaisista toivoo, että tuotantoeläimiä kohdeltaisiin nykyistä 
paremmin. Kannatamme vahvasti, että niin sanottua uskonnollista teu- 
rastusta säädellään nykyistä voimakkaammin ja estetään kidutus. Eläin- 
ten oikeuksienkin kuuluu mennä eteenpäin, ei taaksepäin.” Eläinten 
oikeudet näyttäytyvät tässä osana vieraiden kulttuurien torjumista, eikä 
puolueen kannasta tuotantoeläinten kohteluun tässä kohdin enempää 
puhuta. Tässä perussuomalaiset asettuu äärioikeistolaiseen traditioon, 
sillä 1930-luvun Saksassa oli aikansa edistyksellisin tai ainakin tiukin 
eläinsuojelulaki, jossa muun muassa kiellettiin halal- ja kosher-teuras- 
tus (Stuart 2006). Tutkimukseni aineiston keruun viimeisenä vuotena 
eli 2019 julkaistiin perussuomalaisten Ympäristö- ja energiapolitiikka 
-ohjelma, joka ottaa luontoon, ympäristöön ja myös eläinten asemaan 
uudella tavalla kantaa. Ohjelmassa nousee esiin eläinten suhde inhimil- 
liseen kulttuuriin: ”eläinsuojelu on osa suomalaista ja eurooppalaista 
sivistysperinnettä”. Samaan tapaan kuin perussuomalaisten eduskunta- 
puheenvuoroissa ohjelmassa vaaditaan esimerkiksi parannusta tuotanto- 
eläinten elinoloihin, saaliseläinten asiallista käsittelyä sekä ankarampia 
rangaistuksia eläinsuojelurikkomuksista. Eläinten tuntema kipu noste- 
taan esiin, ja sen lievitystä ja hoitoa esitetään pakolliseksi kaikissa toi- 
missa, jotka kipua aiheuttavat. 

Aineiston analyysi toi esiin, että odotuksenvastaisesti kansallinen ulot- 
tuvuus ei korostu perussuomalaisten eläinpuheessa. He päinvastoin tuo- 
vat esiin myös Etelä-Korean (43a), Afrikan (45a,11b) ja esimerkiksi Roma- 
nian eläinten kärsimyksen (57). 

(57) — Sitten on pentutehtailu. Sitä on Suomessakin, hyvin paljon Roma- 
niassa, Irlannissa, Itäblokin maissa, Virossa. Siihen on puututtava. 
(PS, Elomaa 2016) 


Ne perussuomalaiset edustajat, jotka puhuvat eläimistä, suhtautuvat nii- 
hin ylipäätään suuremmassa määrin mentaalisina olentoina kuin kes- 
kustalaiset tai vihreät kollegansa. He myös ottavat esiin yksittäisten eläin- 
ten kokemuksia ja kertovat niistä tarinoita (ks. esim. 7), mikä ilmentää 
yksilöllistä suhtautumista, jossa eläimet eivät sulaudu tuotantokoneis- 
toon tai ekosysteemiin. Fläimiä kuitenkin tarkastellaan tunteita kokevina 
olioina myös järjestelmän osana (58): 


(58) Tämä epäinhimillinen, järjestelmällinen eläinten rääkkääminen 
[pentutehtailu] on saatava loppumaan. (PS, Flomaa 2019) 


Eläimiä mentaalisina olioina käsitelleessä jaksossa valtaosa esimerkeistä 
oli perussuomalaisilta, sillä juuri he nostavat eläimistä esiin mentaalisen 
puolen. Esillä olleissa puheenvuoroissa kuvattiin eläinten pelkoa, kipua 
ja kärsimystä myös yleisemmin. Seuraavassa vertautuvat vihreiden ja 
perussuomalaisten lähestymistavat eläimen kokemaan kärsimykseen. 
Esimerkki (59a), joka on vihreiden Krista Mikkosen tuottama, pohjaa 
eläimen mentaalisuuden tutkittuun tietoon. Perussuomalaisen Ritva 
Elomaan esimerkissä (59b) eläimen kokemusta, nyt possun kipua, lähes- 
tytään toisesta näkökulmasta, eläytyen. Esimerkissä eläinkokijaa ei ole 
eksplisiittisesti lauseessa ilmaistu, mutta kursivoitu lause ilmaisee puhu- 
jan empaattisen eläytymisen possun kokemaan tilanteeseen. 


(59a) Arvoisa puhemies! Fläinsuojelulaki on todella vanhentunut, se on 
vuodelta 1996, ja 20 vuodessa on valtavasti tullut uutta tietoa kos- 
kien niin eläinten käyttäytymistä, eläinten älykkyyttä kuin heidän 
kokemaansa kärsimystä. Lain tavoitteena on taata lajityypillinen 
käyttäytyminen, mutta valitettavasti monessa kohtaa tästä kyllä 
jäädään. (Vihr., Mikkonen 2018) 

(59b) Suomessa esimerkiksi sioilla on saparot koko elämänsä ajan, 
kun taas EU:n monessa maassa ei näin ole, vaan ne poistetaan 

possulta jo alkuvaiheessa, ja se on varmaan kivuliasta. (PS, Elomaa 
2019) 


Eläinten tunteisiin ja eläinyksilöihin fokusoiminen liittää perussuoma- 
laiset romanttiseen perinteeseen. Suomessa romanttista luonto- ja eläin- 
käsitystä on edustanut esimerkiksi J. L. Runeberg, joka 1800-luvulla? 
idealisoidessaan agraarisen luontaistalouden jätti huomiotta ihmisen 
toiminnan haitalliset vaikutukset luontoon (Suutala 1986, 240; Rune- 
bergin luontokäsityksen ”esikantilaisuudesta” ja eroista romantiikan 
luontokäsitykseen ks. Lassila 2011, 93). Romanttiseen luontokäsitykseen 
kuului myös nähdä pedot ihmisen taistelukumppaneina (Suutala 1986, 
mp.).3* Ihmisen ja eläimen välisessä suhteessa yhteistä nykyromantiik- 
kaan on eläinyksilöiden nostaminen esiin lajien tai ekosysteemien sijaan 
sekä niiden voiman ja yksilöllisen merkityksen korostaminen. 

Fläinyksilöiden ja niiden oikeuksien korostaminen on nykypäivänä- 
kin toki perussuomalaisia laajemmin vaikuttava suuntaus. Esimerkiksi 
Raussi (2006), joka käsittelee eläinten massatuotantoa eläinoikeuk- 
sien kannalta, tuo esiin myös eläinten oikeuksien yksilötason: oikeus 
on ennemminkin eläinyksilöllä omaan hyvinvoinnin kokemukseen 
kuin lajilla lajityypilliseen käyttäytymiseen. Kun eläin on pieni osanen 
tuotantolaitoksen koneistossa, sillä ei ole yksilönä omaa arvoa.” Perus- 
suomalaisten joukosta kuuluukin tähän ajattelutapaan sopiva puhe eläi- 
men itseisarvosta, joka ei muiden puolueiden puheenvuoroissa samalla 
tavoin tule esiin (ks. myös esimerkkiä 5a): 


(59) Mutta tänään on mahdollista puhua eläinten puolesta. Vallitse- 
van näkemyksen mukaan tuotantoeläimet pääsääntöisesti koetaan 
ihmisen tulonlähteeksi tai ravinnoksi, eli eläimet nähdään usein 
vain tuotantovälineinä, ei itsearvoisina olentoina. Toivoisinkin, 
että lainsäädännössä eläimen itseisarvo nostetaan tuotannollisen 
näkemyksen rinnalle ja ohikin. Monet kotimaiset tuottajat näke- 
vätkin eläimessä itseisarvoa, ja uskon, että tämänkaltainen näke- 
mys yleistyy entisestään. (PS, Elomaa 2016) 

Perussuomalaiset näyttäisivät edustavan Aaltolan ja Kedon luokittelun 
neljättä kohtaa, eläimen kohtaamista itsellisenä, ”ihmisen järjestystä 
mukailevana ja uhmaavana” oliona. Kyseistä puoluetta ei tulisi ensimmäi- 
senä liittäneeksi eläinten oikeuksia, saati eläimen itseisarvoa korostavaan 
traditioon. Eläinyksilöitä ja yleisemminkin olosuhteissaan kärsivien eläin- 
ten tilannetta esiin nostava suhtautumistapa voisi olla ymmärrettävissä 
sitä kautta, että puolue on muutenkin nostanut esiin yksilöiden kokemuk- 
sia, alistettujen ryhmien ongelmia ja uhattuja oikeuksia, olkoonkin, että 
nämä yksilöt ja ryhmät ovat normaalitapauksessa ihmisiä. 

Suomalaisten populistipuolueitten ideologioita tutkinut Rauli Mickels- 
son (2011) on perussuomalaisten edustajien vaaliohjelmia vertailtuaan 
päätynyt jakamaan heidät viiteen ryhmään. Yksi näistä ryhmistä on 
sosiaalipoliittinen ryhmä, joka pitää esillä muun muassa omaishoidon 
ja vanhusten hoidon huonoa tilaa, lastensuojelua ja eläkkeitä. Tähän ryh- 
mään on jo tutkimuksen aikaan kuulunut Arja Juvonen, joka on yksi 
eläinten asioita tämän tutkimuksen ajanjaksona esillä pitäneistä edusta- 
jista. Fläinten suojelun voisikin nähdä sosiaalipoliittisen kiinnostuksen 
jatkeena. Tässä kohdin on hyvä muistaa, että kun eläinsuojeluliike voi- 
mistui 1800-luvulla, sillä oli yhteys muitten alistettujen ryhmien, kuten 
orjien, naisten ja työläisten vapautusliikkeisiin (esim. Vilkka 2009; eläin- 
ten ja muiden ryhmien alistamisen yhteydestä ks. myös Haraway 2008). 

Perussuomalaiset kansanedustajat puhuvat siis eläimistä tuntevina ja 
arvokkaina olioina. Tämä ei toisaalta muuta sitä, että he puhuvat eläimistä 
paljolti myös ihmisten apuvälineinä ja että kaikkiaan eläimistä puhuvat 
ylipäätään vain harvat perussuomalaisten edustajat. Perussuomalaisten 
suosikkieläin eli heidän aineiston puheenvuoroissaan useimmin mainit- 
semansa eläinlaji on koira. Puheenvuoroissa se on usein objektin ase- 
massa lauseissa, jonka subjekti osoittaa ihmisen: se ostetaan, otetaan, 
tunnistusmerkitään; jonkin verran se vain on, jolloin se pääsee subjek- 
tiksi. Juuri koira kuitenkin esitetään muita eläimiä useammin myös 
tunnereaktion kokijana, mikä kuvaa kahtalaista suhtautumista siihen. 

Fläinten toimijuutta ja tunne-elämää korostavien puheenvuorojen 
ohella perussuomalaiset tuottavat myös paremmin heidän ohjelman- 
julistukseensa sopivia eläinnäkemyksiä. Esimerkeissä (Goa—b) koros- 
tuu kansallismielinen näkökulma eri tavoin. Esimerkissä (Goa) noste- 


ELÄIN EDUSKUNNASSA 251 


https://doi.org/10.21435/skst.1474 


taan esiin suomalaisen tuottajan uhattua asemaa keskustalaisten tapaan 
(vrt. esim. 49a-c) ja suomalaisen ruoantuotannon arvoa vihreiden tyyliin 
(vrt. esim. 54b), ja samalla eläinten oikeuksista tehdään muslimivastai- 
suuden välikappale perussuomalaisten oman puolueohjelman mukai- 
sesti. Esimerkissä (Gob) taas nostatetaan yksittäistä eläinlajia suoma- 
laisuuden symboliksi: suomenhevonen on perussuomalaisten vastine 
vihreiden norpalle ja hömötiaiselle. 


(60a) Vasemmalla pidetään paljon meteliä eläinten oikeuksista. Tosin 
se meteli on hyvin valikoivaa. Se kohdistuu ainoastaan kanta- 
suomalaisiin maatalousyrittäjiin, jotka työllään pyrkivät elättä- 
mään perheensä, mahdollisesti työllistämään muitakin ja ennen 
kaikkea tuottamaan meille puhdasta suomalaista ruokaa. — — 
vihervasemmistolaisia ei tunnu kiinnostavan eläinsuojelulain 33 
b §. 19. toukokuuta keskustelimme täällä edustaja Ronkaisen laki- 
aloitteesta sen muuttamiseksi. Lakialoitteeseen halal-teurastuk- 
sen kieltämisestä löytyy allekirjoittajia ainoastaan perussuomalai- 
sista ja keskustasta. (PS, Hakkarainen 2016) 

(Gob) Suosittelen kaikkia kuuntelemaan Huojuva Lato -yhtyeen kappa- 
letta Suomenhevonen. Minusta tämä on erittäin ihanasti sanottu: 
”Ja kun Kannaksella ryskyivät tankit, oli pakkanen, hanki — sinä 

Sulla ukkini raivasi pellot.” Mitä 

mieltä olette, ministeri, voisiko suomenhevonen olla Suomen itse- 

näisyyden juhlaeläin? (PS, Meri 2017) 


n» 


olit konettakin luotettavampi. 


Aineiston analyysin perusteella on vaikea määritellä eläinten kannalta 
merkityksellistä tarinaa, jonka kautta perussuomalaiset puolueena eläi- 
sivät. Perussuomalaisten puheissa eläimet ovat monessa suhteessa ihmi- 
sen kaltaisia ja ihmisten lailla huomioon otettavia olioita. Äänessä ole- 
vien harvojen edustajien tarina näyttäisi olevan ”eläimet ovat tuntevia ja 
itsellisiä olentoja”. Toisaalta kun luonnon itseisarvo puolueen ohjelmassa 
nimenomaan kiistetään, on vaikea pitää tätä koko puolueen tarinana. 
On myös mahdollista ajatella, että eläimet koetaan hyvin kulttuurisina, 
osana ihmisten elämää, jolloin ne eivät kuulukaan siihen ”luontoon”, 
jonka itseisarvoisen suojelun puolue kieltää. Puheenahan ovat etupäässä 

koirat ja kissat. Kansalliset teemat eivät puolueen puheenvuoroissa 
korostu samalla tavalla kuin esimerkiksi vihreillä, mutta pulpahtavat jos- 
kus esiin. Kaikkiaan näyttää siltä, että eläinasioissa puolueen linjaa vie- 
dään eduskuntapuheenvuoroissa hyvinkin eläinmyönteiseen suuntaan. 

Aaltolan ja Kedon (2015) luokittelun kannalta puolueiden välillä on 
selvä ero. Vihreät pitävät eniten esillä luonnoneläimiä, jotka voisivat 
sinänsä olla itsellisiä toimijoita, mutta vihreät eivät niiden toimijuutta 
korosta, joten niiden itsellisyys asettuu kyseenalaiseksi. Eläimistä puhu- 
taan paljolti ne välineellistäen esimerkiksi osaksi hyvämaineista ruoan- 
tuotantoa tai kansallisia hankkeita. Myös eläinten tarkasteleminen 
ekosysteemien osana on vihreille tyypillinen puhetapa. Keskusta on 
odotuksenmukaisesti tuotantoeläinkeskeinen, joten eläin näyttäytyy hei- 
dän puheissaan ennen kaikkea funktionaalisena välineenä tai kuolleena 
ruumiina, mikä korostaa eläimen resurssiluonnetta. Kuitenkin väline 
on heille myös samastuttava ja hoidettava, ja se muodostaa hoitajansa 
kanssa yksikön. Perussuomalaisten kiinnostus kohdistuu lemmikkei- 
hin, koirien lisäksi erityisesti kissoihin, joten eläimyydestä nousee esiin 
sosiaalinen puoli, mutta eläin ilmenee heille myös itsellisenä oliona. 

Huoli tuotantoeläinten hyvinvoinnista ja usko niiden mielen kykyihin 
ovat Kupsalan ym. (2016) mukaan positiivisesti yhteydessä sosiaalisen 
tasa-arvon kannatukseen. Kaikki tutkimani puolueet periaatteessa kan- 
nattavat sosiaalista tasa-arvoa, mutta perussuomalaiset — heidän muu- 
tama eläimiä esillä pitävä edustajansa — puhuvat ylivoimaisesti eniten 
eläimistä mentaalisina olioina. 


Suojelusta hyvinvointiin, luonnosta kulttuuriin 


Eläinten, erityisesti kotieläinten, hyvinvointi oli Suomessa puheena jo 
1700-luvulla, jolloin se nähtiin ihmisen hyvää edistämässä. Se oli osa käy- 
tännöllistä tavoitetta kehittää maataloutta ja parantaa köyhien ihmisten 
elinoloja. Ensimmäinen suomenkielinen eläinten hoitoon keskittynyt 
kirja, Christfrid Gananderin Fläinden Tauti-Kirja, ilmestyi vuonna 1788. 
Sen mukaan ”Eläinten Tautein ja wammoin oikia tunteminen ja niit- 
ten parantamiset, eli, se nykyjään Ulkomailla, Frankriikisa, Danmarkisa, 


ELÄIN EDUSKUNNASSA 253 


https://doi.org/10.21435/skst.1474 


Hollandisa, Saxan Maasa ja myös Ruozisa ylös otettu Weterain Konsti, 
on tosin niin hyödyttävä ja tarpeellinen, että ilman sitä, Talot ja maat 
häwiäwät, maan asujat köyhtywät ja särpymen ja muun karjan annin puu- 
toxesta näändywät.” (1829 [1788], 3.) Ganander, pappi, joka ohjasi seura- 
kantalaisiaan myös käytännön asioissa, näki siis eläinten hyvinvoinnin 
hyvinkin funktionaalisesti, ihmisen hyvinvointia edistämässä, ja jatkoi- 
kin: ”Mixeis siis jokainen Isäntä ja Emäntä sois Karjansa menestywän, 
pysywän terwesnä ja hengisä?” (Mts. 4.) (Ks. myös Laitisen tutkimusta 
tässä teoksessa.) 

Luonnonsuojelu ja sitä myöten myös luonnoneläinten suojelu sai 
Suomessa alkunsa 1800-luvulla, ja myös se oli ihmiskeskeistä. Topeli- 
usta voi pitää Suomen ensimmäisenä luonnon- ja eläinten suojelijana. 
Hän tunsi ilmeistä rakkautta eläimiä kohtaan ja perusti pikkulintujen 
suojelemiseksi Kevätyhdistyksen vuonna 1870. Fläinsuojelu ei kuiten- 
kaan ollut Topeliuksen ajattelussa vain eläimiä varten, vaan hän katsoi, 
että sillä, kuten yleisemmin luonnonsuojelulla, oli jalostava vaikutus 
kansaan. Se ei siis ollut itsetarkoituksellista. (Suutala, 1986.) Topeliuk- 
sen näkemyksellä oli toki myös kristillinen ulottuvuus ja tausta. 

Eläinten kohtelua säädeltiin jo 1800-luvulla myös laein, mutta ennen 
kaikkea metsästyslainsäädännössä. Muutakin eläinten kannalta relevant- 
tia lainsäädäntöä oli. Aiemmin mainitun eläinrääkkäyksen kiellon lisäksi 
oli ollut myös eläinten teurastusta ja kuljetusta koskevaa lainsäädäntöä. 
Ajatus eläinten suojelemisesta niiden itsensä vuoksi tuli Suomeen vii- 
meistään 1900-luvulla, jolloin myös ensimmäinen varsinainen eläin- 
suojelulaki säädettiin. Vuoden 1934 eläinsuojelulakia voikin pitää tär- 
keänä edistysaskeleena suomalaisen eläinsuojelun historiassa. Lain 1. f:n 
mukaan ”eläintä on kohdeltava niin, ettei sille tarpeettomasti tuoteta kär- 
simystä”. Wahlbergin (2015, 83) mukaan eläinsuojelulainsäädäntö Euroo- 
passa perustuu yleisesti juuri siihen, että eläinten tunnustetaan olevan 
tuntevia olentoja, ja tähän käsitykseen myös vuoden 1934 laki nojautuu. 

Vuonna 2021 voimassa on laki vuodelta 1996, ja se on nimeltään eläin- 
suojelulaki. Sen säätämisen aikaan 1990-luvulla, kaupungistumisen 
edettyä varsin pitkälle ihmiset suhtautuivat eläimiin jo aivan toisin kuin 
vuosisadan alussa. Kun myös elintaso ja hyvinvointi olivat parantuneet, 
eläintenkin oloja haluttiin parantaa. Sittemmin Suomen eläinsuojelulakia 

on oltu uudistamassa jo vuosia. Hallituksen esitys eduskunnalle laiksi 
eläinten hyvinvoinnista ja eräiksi siihen liittyviksi laeiksi annettiin vii- 
mein 2018. Lakiesitys oli lausuntokierroksella 21.12.2017—28.2.2018, ja 
siitä annettiin 385 lausuntoa. Tämän luvun aineistona olevat puheen- 
vuorot osuvatkin kriittiseen ajanjaksoon lain valmistelun kannalta. 

Valmisteilla olevan lain tarkoitukseksi ilmaistaan ”edistää eläinten 
hyvinvointia ja suojella eläimiä parhaalla mahdollisella tavalla niiden 
hyvinvoinnille aiheutuvalta haitalta” ja myös ”lisätä eläinten kunnioitusta 
ja hyvää kohtelua”. Aiemmasta suojelulaista ollaan siis etenemässä kohti 
hyvinvointilakia, jonka tarkoituksena kuitenkin yhä on eläinten hyvin- 
voinnin edistämisen lisäksi tai osana sitä suojella eläimiä. Tapahtumassa 
on kuitenkin eräänlainen historiallinen muutos, jossa eläin muuttuu 
tietyssä mielessä objektista subjektiksi. Tämä heijastaa siirtymää: länsi- 
maisen etiikan perusperiaate on ollut pyrkimys vähentää kärsimystä, 
mistä seuraa pyrkimys eläintenkin kärsimyksen vähentämiseen ja siten 
eläinten suojeluun. Eläinoikeusfilosofia katsoo nykyään silti, että tämä ei 
riitä, vaan tärkeää on huolehtia eläinten hyvinvoinnista, niin fyysisestä, 
psyykkisestä kuin sosiaalisestakin. Ajatuksena on myös, että eläimillä 
on itseisarvo ja että on otettava huomioon eläinten niin kutsutut laji- 
tyypilliset tarpeet. (Vilkka 2009.) Oikeustieteelliseltä kannalta eläinten 
oikeusobjektiasemaa tarkasteleva Wahlberg (2015, 84) vertaa ihmisen 
ja eläimen oikeudellista asemaa. Hän toteaa, että siinä missä ihmisellä 
oikeussubjektina on oikeuksia ja velvollisuuksia, eläin on tietyn laissa 
säännellyn suojelun ja hyvinvointitason kohde. Wahlbergin mukaan 
useassa Euroopan maassa on pyritty siirtymään suojelusta hyvinvoin- 
nin suuntaan, mutta käytännössä eläinsuojelulaeissa on yhä ristiriita, 
kun eläimiä ei kuitenkaan pidetä oikeussubjekteina. 

Kummassakin lähestymistavassa, sekä suojelevassa että hyvinvoin- 
tiin keskittyvässä, eläin tavallaan objektifioidaan, mutta niissä on se ero, 
että suojelulainsäädäntö fokusoi uhkiin ja ongelmiin, joita on koetettava 
estää, kun taas hyvinvointilaki fokusoi olosuhteisiin, joissa eläimellä olisi 
hyvä olla. Hyvinvointikin nähdään siis objektiuden kautta, kun se raken- 
tuu eläimen kunnioittavasta kohtelusta. Tämä on kiinnostava seikka 
juuri siltä kannalta, että eläimet eivät kuitenkaan aineiston analyysissa 
näyttäydy erityisen tuntevina olioina. 

Aloitin tämän luvun ihmisen erilaisista suhteista luontoon ja ympä- 
ristöön, ja lähdin tarkastelemaan eläimiä osana luontoa. Olen kiinnit- 
tänyt huomiota eläinten ja ihmisten välisten (vuorovaikutus)suhteiden 
ilmentymiin. Käsittelyn myötä on osin tästä näkökulmastakin johtuen 
käynyt erittäin ilmeiseksi, että eläimet eivät kuulu pelkästään luontoon 
vaan myös ja ehkä ennen kaikkea kulttuuriin: eläimet ovat kietoutuneet 
tässä luvussa läpikäydyin ja lukemattomin muin tavoin inhimilliseen 
toimintaan. 

Kotieläinten kulttuurisuus on ilmeistä, mutta lisäksi myös niin kutsu- 
tut luonnoneläimet on helppo nähdä osana kulttuuria, kun suhdetta nii- 
hin säädetään rituaalein, niiden kantaa kontrolloidaan hoitotoimenpitein 
tai niiden kärsimyksestä käydään keskustelua eduskuntasalissa. Eläinten 
suojelu on ylipäätään vahvasti kulttuurista asettaessaan eläinlajeja ihmi- 
sen valvonnan alle toteuttamaan ihmisen määrittelemiä tarpeita, kuten 
luonnontasapainon ylläpitäminen (Lähdesmäki 2015). 

Kaikkien eläinten kulttuurisuus varmistuu viimeistään silloin, kun ne 
asetetaan lainsäädännön kautta osaksi ihmisen toimintoja. Eduskunta 
onkin lakia säätävänä elimenä konteksti, jossa eläimistä puhumisen 
kulttuurisuus korostuu. Lähdesmäki (2015) toteaa, että jo metsästyksen 
voi tulkita toiminnaksi, joka liittää metsästetyn eläimen osaksi inhimil- 
listä kulttuuria, mutta viimeistään metsästystä koskeva lainsäädäntö 
asettaa riistaeläimen tiettyyn asemaan yhteiskunnassa ja liittää eläimen 
siihen. Luonnoneläimiä koskeva lainsäädäntö onkin hänen mukaansa 
esimerkki luonnon ja kulttuurin yhteen kietoutuneisuudesta, niin sano- 
tusta luontokulttuurista. (Lähdesmäki 2015, 186.)? 

Kognitiivis-ekolingvistinen lähestymistapani, jossa tutkin ihmis- 
ten luonto- ja eläinsuhdetta, on jo itsessään asettanut ihmisen erityis- 
asemaan. Olen tarkastellut ihmistä vain suhteessa luontoon ja eläimiin, 
en siis yhtenä eläimenä eläinten joukossa tai luonnon osana. Lähtö- 
kohdaksi ottamani ihmisestä erillinen luonto näytti äsken sulautuvan 
kulttuuriin ja häviävän vähitellen olemattomiin. Mutta puhuessaan eläi- 
mistä kansanedustajat, osin toisistaan poikkeavin tavoin, ylläpitävät ja 
tuottavat uudelleen ajatusta meistä erillisestä luonnosta. Samalla he 
rakentavat rajamuuria luonnon ja kulttuurin ja siten ihmisten ja mui- 
den eläinten väliin. Yleisesti se tapahtuu jo luokittelemalla osa eläimistä 

luonnoneläimiksi, joita kuvataan lähtökohtaisesti kulttuurista erillisinä, 
itsellisinä toimijoina. Luonnoneläimien erillisyyttä voi myös korostaa 
sanomalla, että niiden täytyy antaa elää omilla ehdoillaan. Toisaalta nii- 
den toiminta ei näyttäydy kovin omaehtoiselta, kun se kuvataan agen- 
tiivisena yleensä vain haitanteon yhteydessä. Luonnoneläimet voidaan 
myös asettaa tahdottomiksi ekosysteemin osasiksi, jolloin ihmiselle jää 
luontoa jäsentävien ekosysteemien tarkkailijan rooli. 

Kodin ja kulttuurin piirissä elävät lemmikit ja tuotantoeläimet ovat 
vielä etäämpänä ”luonnosta”. Ihmiskulttuurin osana niillä on erilai- 
sia rooleja ja merkityksiä ihmisille. Eläimet voivat olla osasia tuotanto- 
koneistoissa, joissa artefaktit ovat pääosassa ja joissa ihmisetkin epäinhi- 
millistyvät muodostaessaan tuotantokoneiston yhdessä tuotantoeläinten 
kanssa. Lemmikit ja harraste-eläimet puolestaan palvelevat ja ilahdutta- 
vat ihmistä. Kun ne muodostavat sosiaalisia suhteita ihmisiin, ne voi- 
daan kuvata tuntevina olioina ja ne alkavat muistuttaa ihmistä. Edus- 
kunnassa rakentuvassa maailmassa näyttää siis olevan olento nimeltä 
ihminen, sille materiaalisia hyödykkeitä sekä huvituksia tuottavat koti- 
eläimet ja näiden yhdessä muodostaman ”kulttuurin” ulkopuolella 
”luonto”. ”Luonnossa” voi käydä virkistymässä esimerkiksi noutamalla 
sieltä riistaa, ja sen ekosysteemejä voi ulkopuolelta tarkkailla. Joskus sen 
eläimet työntyvät kulttuurin alueelle haittaamaan ihmistä. 


VIITTEET 


1 Ekolingvistiikan historiasta ks. esim. Steffensen & Fill (2013); Suomessa 
ekolingvistiikasta on kirjoittanut Herlin (2012). 

2 Kognitiivisessa kieliopissa merkityksen taustatiedon kuvaamisessa keskeinen käsite 
on kognitiivinen alue; merkityksen taustatietoa kuvataan lisäksi kognitiivisten 
alueiden muodostamana ”kompleksisena matriisina”. (Ks. Leino 1993.) Semanttisen 
taustatiedon kuvaamisesta ja sen käsitteistöstä ks. esim. Taylor (2010, 186—201), 
kognitiivisen kielentutkimuksen merkitysnäkemyksestä laajemmin Onikki-Rantajääskö 
(2001, 29—34). 

3 Juuri metaforaan perustuvat kehystykset ovat tavanomainen strategia poliittisessa 
puheessa, ks. esim. Kövecses 2006, 135—138. Vaihtoehtoisista ilmastonmuutoksen 
kehystyksistä ks. Stibbe (2014), Nerlich & Jaspal (2012). 

Haluan kiittää SKS:n nimettömiä refereitä sekä Ilkka Herliniä ja Suvi Honkasta hyvistä 
kommenteista tekstin varhaisempiin versioihin sekä Matti ja Niilo Koivistoa avusta 
aineiston käsittelyssä. 

Puheenvuorojen määrät muina vuosina: 2015, 50; 2016, 149; 2017, 134; 2019, 24. 

Aivan kaikkia eläimiä ja tilanteita tämä ei koske, sillä eläimiä voidaan esimerkiksi 
haudata yksilöidysti, ks. esim. Bläuer (2020, 103 ja siellä mainitut lähteet.) Lemmikkien 
kuolemaan suhtautumisesta ks. Schuurman & Lauren (2016). 

Aaltolalla ja Kedolla eläintarhassa katsottu eläin on ”funktionaalinen”. 

Monikon ja geneerisyyden suhteesta ks. Vilkuna (1992, 151-154). 

Spesifisyyden ja empatian suhteesta on kirjoittanut Kalliokoski (1996). Empatiasta 
kielessä ks. myös Herlin & Visapää (2011; 2016). 

Yhtenäistämiseen eli erojen häivyttämiseen ottaa tunnetusti kantaa myös Derrida 
(2006). Teoksessa Eläin joka siis olen Derrida paheksuu sitä, että ihmisillä on tapana 
puhua eläimestä niin, että kyseinen sana kattaa joukon hyvin erilaisia olioita, joiden 
erityisyys siten häivyttyy. Eläimen sijaan on olemassa erilaisia eliöitä, hän korostaa, ja 
niiden myötä ihmiselläkään ei itse asiassa ole suhdetta eläimeen vaan on olemassa 
lukematon määrä erilaisia suhteita. Derrida haluaa nostaa esiin myös eläinyksilön 

ja yksittäisen eläimen kokemuksen. Vain sen kautta ja se tunnistaen ja eläimeen 
myötätuntoisesti suhtautuen on hänen mukaansa ylipäätään mahdollista saada yhteys 
eläimeen. 

Esimerkiksi englannin sana animal ei tietenkään täysin vastaa sanaa eläin. Se on 
merkitykseltään kapeampi, koska se ei käsitä lintuja ja kaloja. 

Huomaa, että turkis on valmistusmateriaalia ilmaiseva s-johdos kuten aidas, vihdas (ISK 
§ 200), eli eläimen nimitys tuo esiin sen funktion materiaalina, siis kuolleena ruumiina; 
vrt. englannin fur-sanaan. 

Eläinten luokittelusta haitta- ja hyötyeläimiin ja luokittelun historiallisista, biologisesta 
ja kulttuurisesta taustasta ks. Vuorisalo & Oksanen (2020). 

Sekä Maunu Eerikinpojan (1347) että Kuningas Kristofferin (1442) maanlaeissa 
todettiin, kuinka ”Karhun, sudhen ja ketun mahta iocainen caikis paikois wapahdesti 
tappa”. Karhun, suden tai ketun sai siis tappaa rangaistuksetta. Koska pedot uhkasivat 
karjaa ja viljelyksiä ja aiheuttivat taloudellista vahinkoa, petovihalle olikin otollinen 
maaperä. Suoranainen velvoite tappaa susia oli lainsäädännössä kaikkiaan 522 vuotta: 
se poistui vasta vuoden 1869 metsästysasetuksesta. (Raikas 2018, 52—53.) 

Eläimen kontrollointi omistussuhteen kautta on kiinnostava historiallisesti, sillä 
eläinten omistaminen on ollut olennainen tekijä eläinsuojelun historian kannalta. 
Eläinrääkkäyskin on alkujaan ymmärretty vain kotieläimiin kohdistuvaksi, koska se 
motivoitui omaisuuden suojasta (Streng 1999). 

Tämän vuoksi saaliseläinten nimet ovat olleet tabuja, Nirvin termein niitä on koskenut 
sanankielto, joka on Lapissa säilynyt pitempään. Nirvin (1944, 9) mukaan sanankiellot 
"pohjautuvat ensinnäkin käsitykseen, että riista- ja kotieläimet tai näiden viholliseläimet, 
pedot, kuulevat ja ymmärtävät ihmisen puheen”. 

Stibben (2014) teoksessa on keskeisenä ajatuksena, että ekolingvistillä pitää olla oma 
ekosofia, eräänlainen ekologinen filosofia, jota pyrkii edistämään ja johon sopivia 
kielellisiä valintoja voi siten suositella. 

18 Verbin käyttäytyä subjektin agentiivisuudesta ja yleisemmin agentiivisuuden 
asteittaisuudesta ks. Koivisto (1991, 52-63). 

19 Hanhet eivät sovi tähän kuvaan, sillä linnut olivat Topeliuksen erityisessä suosiossa. 

20 Pronominilla he eläimiin viittaamisesta ks. Laitisen tutkimusta tässä kokoelmassa. 

21 Kokemus eläimestä on toki yleisesti ottaen eri asia kuin suhde eläimeen. Eläimen 
voi esimerkiksi kokea rumaksi ilman varsinaista suhdetta siihen, ja suhde pitää siis 
ymmärtää tässä riittävän yleisellä tasolla. Tämä teema vaatiikin lisäpohdintaa. 

22 Käsitys apinasta ihmisen lähisukulaisena sai evidenssiä 1699, kun lontoolainen 
anatomiatutkija Edward Tyson suoritti simpanssin dissektion ja havaitsi, ettei apina 
juuri poikennut ihmisestä edes aivoiltaan (ks. Stuart 2006, 138). 

23 On tutkijoita, joiden mielestä ihmisten käsityksiä eläinten mentaalisista kyvyistä ei voi 
tutkia kontekstista irrallaan, ks. Harjunpään tutkimusta tässä kokoelmassa, loppuviite 1. 

24 Suomessa nuorakeraaminen kulttuuri, kirveiden vuoksi myös vasarakirveskulttuuriksi 
kutsuttu, vaikutti noin vuosien 2800-2300 eaa. välillä. Tunnetut asuinpaikat sijaitsevat 
laidunmaaksi soveltuvilla savimailla (Äyräpää 1952, 292-293). 

25 Nautakarjaa oli vielä 1500—1600-luvulla taloa kohden eniten Ahvenanmaalla ja 
Pohjanmaalla ja sielläkin vain 6-7 lehmää, seuraavaksi eniten Lounais-Suomen 
peltoviljelyalueella ja vähiten Itä-Suomessa. 1800-luvulla tärkeimmät karjanhoitoalueet 
olivat edelleen Keski- ja Pohjois-Pohjanmaa. Itä-Suomessa karjanhoito kehittyi nopeasti 
1800-luvun lopulla. Ratkaisevana seikkana oli voinviennin alkaminen Venäjälle. 
1900-luvulle saakka karjatalouden tuotto oli vähäistä. Vain Pohjanmaalla 1700-luvulla ja 
1800-luvun alussa karja tuotti myytäväksi asti. (Jalasmäki 2004.) 

26 Lehmän, ihmisen ja (lypsy)koneen keskinäisestä vuorovaikutuksesta ks. Kaarlenkaski 
(2020). 

27 Karhukultti oli ilmeisesti vanhemman kivikauden valtauskonto Euraasiassa (20 000- 
8000 eaa.) (Klemettinen 2002, 139). Sarmela (2002) kutsuu sitä — Euroopan, Aasian 
ja Pohjois-Amerikan muinaisten metsästäjäkansojen rituaalista karhunmetsästystä ja 
karhun pyyntiin liittyviä rituaaleja ja uskomuksia — pohjoisen pallonpuoliskon yhteiseksi 
perinnöksi ja ihmisen vanhimmaksi uskonnoksi. Vielä eräkauden suomalaiselle karhu 
oli pyhä eläin. Suomessa rituaalinen karhunmetsästys jakautui kolmeen pääjaksoon: 
karhun kaatoon, karhunpeijaisiin eli pitoihin kuolleen karhun kunniaksi ja karhun 
palautukseen (reinkarnaatioon) eli karhun kallon ja luiden kuljetukseen takaisin 
metsään (kalloriitti). Karhun palautus tapahtui niin sanottuun kallohonkaan, jollaisia 
Kainuusta löytyi vielä 1900-luvun alussa. (Ks. esim. Siikala 2016, 380—386.) Kainuusta 
voi yhä löytää kallohongan. (Ilkka Herlin, suullinen tieto.) 

28 Raikas (2018, 55) kirjoittaa yhteiskuntaluokkien eriytyvästä suhteesta metsästykseen: 
”Niin ihmisen ja eläimen välinen suhde kuin ihmisen suhde metsästämiseen vaihtelivat 
myös voimakkaan yhteiskuntaluokkakohtaisesti: tavallisen kansan keskuudessa 
metsästysoikeuden katsottiin kuuluvan kaikille, mutta samaan aikaan ylempiin 
yhteiskuntaluokkiin kuuluvat metsästysyhdistyksen jäsenet katsoivat metsästyksen 
vaativan luvan. Säätyläiset kokivat lisäksi perinteiset pyyntikeinot, kuten ansoituksen, 
usein epäinhimillisiksi ja raaoiksi samalla, kun tavallinen kansa suhtautui edelleen 
metsästämiseen pääasiallisesti hyötynäkökulmasta. Tilanne muuttui kuitenkin 

jo 1800-luvun loppupuolella, jolloin metsästäjät alkoivat vähitellen ajatella, ettei 
metsästäminen kuuluisi sivistyneeseen yhteiskuntaan kuin eettisiä ja laillisia ohjenuoria 
seuraamalla.” 

29 Yhteistä Topeliuksen kanssa Runebergillä oli se, että hän piti suomalaista luontoa 
kansan identiteetin myönteisenä perustana ja katsoi, että luonnon ja kansan 
yhteenkuuluvuus muodostaa pohjan kansalliselle identiteetille. Näin he tulkitsivat 
J. J. Tengströmiä (1817-1818), joka esitti, että luonto vaikuttaa sen piirissä asuvaan 
ihmiseen. Runebergin, Topeliuksen ja Lönnrotin mukaan vaikutus on myönteinen. 
Heistä poiketen Snellman näki suomalaisen luonnon vaikutuksen yksinomaan 
kielteisenä. (Suutala 1986.) 

30 Esimerkiksi Runebergin Hirvenhiihtäjä-runoelmassa ihminen kohoaa arkisten 
realiteettien ylle ja on yhteydessä jumalalliseen luonto-organismiin; ”Luonto on 
pikemminkin taistelukumppani, vastustaja, kuin varsinainen vihollinen” (Suutala 1986, 
240). 

31 Raussin (2006) mukaan kuitenkin massatuotannolla ja teknologistuvalla 
eläintuotannolla on hyviäkin puolia yksittäisen eläimen kokemuksen kannalta (hän 
tarkastelee erityisesti nautoja). Eläimillä on enemmän tilaa, lämpöä ja ravintoa kuin 
joskus ihannoitunakin menneenä aikana, jolloin eläimiä oli vähemmän ja ne kohdattiin 
siksi yksilöinä. Hän esittää myös kauhukertomuksia Savosta 1700-luvulta: pienet, kylmät 
navetat, satunnainen ruokinta, surkeat elukat, jotka olivatkin helppoja saaliita pedoille, 
kun kesä koitti ja olisi vihdoin ollut ruokaa. 

32 Luontokulttuuri on Donna Harawayn (2018) keskeisiä käsitteitä. Ajatuksena on tehdä 
näkyväksi luonnon ja kulttuurin yhteensulautuminen, keskinäinen riippuvuus ja niiden 
erottelun vahingollisuus. 

Johdanto 


Kun metsässä kulkeva ihminen sattuu vahingossa samaan paikkaan 
toisenlajisen eläimen kanssa, osuvat kohdakkain myös kahden eläinyk- 
silön subjektiiviset merkitysmaailmat. Osapuolet havainnoivat samaa 
maaston kohtaa kukin omien aistiensa varassa ja tuottavat havaintojensa 
perusteella omiin tarpeisiinsa nähden relevantteja merkityksiä. Nämä 
maailmat, Umweltit, ovat lajikohtaisia ja kyseisen yksilön tarpeisiin vas- 
tatessaan kokonaisia. Siinä mielessä ne ovat suljettuja ja ympäristöä 
yksinkertaistavia luokitteluja tuottavia. (Uexküll 2011 [1982], 30, 47-48; 
Lummaa 2013, 29-30; Vihelmaa 2018, 137; ks. myös Kohn 2013, 84-85.) 
Niiden ei kuitenkaan tarvitse ajatella olevan staattisia, refleksien varaan 
rakentuvia yksiköitä, vaan kokemukset muokkaavat niitä (ks. Buytendijk 
1952, 38). Eläimet ovat suhteessa omassa Umweltissään merkityksellisiin 
elottomiin ja elollisiin olioihin, siis myös muihin, toisenlaisissa subjek- 
tiivisissa maailmoissa eläviin eläimiin. Näin muodostuu toisiinsa kyt- 
keytyvien maailmojen verkko, lajinsisäinen ja lajienvälinen semiosfääri 
(Uexkiill 2011 [1982], 43; Kull 1998). Lajinsisäisessä mutta myös lajien- 
välisessä vastavuoroisessa kanssakäymisessä osapuolten käyttäytyminen 

ja havainnointi synkronoituvat ja merkitysmaailmat liittyvät toisiinsa 
(Tonnessen 2011, 79; Magnus 2014, 380). 

Seuraavassa karhun tapaamista kuvaavassa kertomuksessa ihmis- 
kertoja tavoittelee sanoin toisen kahdella jalalla seisovan kokemusta 
samasta tilanteesta. Kertomus on poimittu Luontoilta-radio-ohjelmasta. 


(1) sunnuntaina viidestoista toukokuuta puolenpäivän jälkeen koin 
melkoisen yllätyksen kun olin korvasieniä keräämässä, takaani 
alkoi kuulua rapin- raapivaa ääntä ja ääntelyä kun katsoin oli 
karhu noin neljänkymmenen metrin päässä pystyssä mäntyä vas- 
ten, tuuli tuli karhun takaa ja tästä syystä se ei havainnut minua 
aikaisemmin, katsoimme noin minuutin aikaa toisiamme, karhu 
näytti toiminnallaan, ää kiipeäisikö mäntyyn turvaan vai mitä 
tehdä, otin kuvan ja soitin petoyhdyshenkilölle, minkä aikana 
karhu lähti pois (15.2.2012) 


Kertoja selostaa kohtaamisen alkua omasta positiostaan käsin: hän mää- 
rittää ajankohdan inhimillisen aikajärjestelmän puitteissa (sunnuntaina 
viidestoista toukokuuta puolenpäivän jälkeen), hän kuvaa omaa reaktiotaan 
ja käynnissä olevaa toimintaansa (koin melkoisen yllätyksen kun olin kor- 
vasieniä keräämässä) sekä ensimmäisiä aistihavaintojaan karhusta (alkoi 
kuulua rapin- raapivaa ääntä ja ääntelyä, kun katsoin oli karhu) oman 
kehonsa ja spatiaalisen sijaintinsa suomasta viitekehyksestä käsin 
(takaani, noin neljänkymmenen metrin päässä). Tämän jälkeen hän huo- 
mioi karhun aseman ja aistihavainnoinnin (tuuli tuli karhun takaa ja 
tästä syystä se ei havainnut minua aikaisemmin) sekä suunnitelmallisen 
ajattelun tilanteessa (karhu näytti toiminnallaan ää kiipeäisikö — —). Hän 
viittaa myös osapuolten resiprookkiseen havainnointiin (katsoimme noin 
minuutin aikaa toisiamme). 

Hahmottelen tässä luvussa toisilleen entuudestaan tuntemattomien 
ihmisen ja toislajisen spontaanin kohtaamisen ominaispiirteitä Luonto- 
ilta-radio-ohjelmasta kerättyjen luontohavaintonarratiivien valossa. 
Keskityn erityisesti kertomuksissa käytettyihin sijainnin ja liikkeen 
ilmaisuihin: ne tuovat näkyväksi puhujan tavan jäsentää kohtaamisen 
osapuolten keskinäistä suhdetta sekä havainnoinnin kohteena olevaan 

toislajiseen liitettyjä ominaisuuksia. Samalla käy ilmi joitakin luonto- 
havaintokertomusten rakentumiselle tyypillisiä piirteitä ja kertomuk- 
siin kohdistuvia sosiaalisia odotuksia, joiden perusteella luontohavainto- 
narratiiveja voi pitää omana tekstilajinaan (ks. TTP, tekstilaji). 

Lähestyn tilasuhdetta ja liikeasiaintilaa ilmaisevia aineksia apunani 
kognitiivisen semantiikan epäsymmetristä relaatiota kuvaava muuttuja— 
kiintopiste-jako. Se perustuu hahmopsykologiseen kuvion ja taustan 
eroon, joka jäsentää havaintoja ja ohjaa niiden ymmärtämistä. Kun 
puheena on tilasuhteen tai liikkeen, siis tietyntyyppisen prosessuaalisen 
relaation, kielellinen ilmaus, taustasta erottuvana kuviona on muuttuja: 
se, jonka sijaintia tai liikettä kuvataan. Kuvion taustana taas on kiinto- 
piste, siis se, johon muuttujan sijainti tai liike suhteutetaan. (Talmy 1975; 
Langacker 1987, 217-220; Leino 1990, 403-404.) 

Työkaluna analyysissä käytän Levinsonin (2003) alun perin kehittä- 
mää ja erityisesti Ojutkankaan (2005) suomen kieleen soveltamaa mallia, 
jossa erotetaan kolme eri näkökulmaa, joista käsin tilasuhde voi raken- 
tua. Mallin avulla havainnoin, miten kohtaamisen osapuolet kertomuk- 
sen mukaan orientoituvat jaettuun tilaan ja toisiinsa nähden sekä kuka 
tilanteessa liikkuu ja mihin. Tavoitteeni on saada tämän analyysin taus- 
taa vasten tarkemmin selville, miten osapuolet kertomuksessa ohjailevat 
kohtaamisen kulkua ja kuinka toimijuus jakautuu. Sen jälkeen pohdin 
tutkimuksen tuloksia kertomistilanteen luonteen sekä luontohavainto- 
kertomusten tekstilajipiirteiden kannalta ja hahmottelen kertomuksissa 
piirtyvää kuvaa lajienvälisestä vuorovaikutussuhteesta. 

Olen alun perin kiinnostunut Luontoilta-keskusteluista ja niihin sisäl- 
tyvistä havaintokertomuksista juuri siksi, että niissä sekoittuu mielen- 
kiintoisella tavalla tieteellinen taksonominen tieto elollisista ja jokin 
toisentyyppinen tapa yrittää ymmärtää lähipiirin toislajisten ulkonäköä, 
käyttäytymistä ja elinkaarta. Näissä keskusteluissa suomalaiset, enim- 
mäkseen keski-ikäiset aikuiset — hyvin usein miehet, sillä paitsi että 
asiantuntijaraati on alusta lähtien ollut erittäin miesvoittoinen (ks. Kal- 
liola 2013, 28)' myös merkittävä osa lähetykseen soittavista ja kirjoitta- 
vista kuulijoista on miehiä — ilmaisevat selvin sanoin ihmetyksensä ja 
uteliaisuutensa lähiympäristön toislajisten asukkaiden edessä ja kuvaa- 
vat näitä ei-inhimillisiä olentoja samaistuttavina, päätöksiä tekevinä ja 

ympäristöään arvottavina toimijoina. Luontohavaintokertomuksissa ja 
keskusteluissa käytetty kieli ei natiivin kielitajuun perustuen useimmi- 
ten kuitenkaan anna aihetta tulkintaan, jonka mukaan kyseessä olisi 
antropomorfinen personifikaatio eli ei-inhimillisen kuvaaminen moti- 
vaatioltaan, ominaisuuksiltaan ja toiminnaltaan ihmisen kaltaisena (ks. 
Lakoff & Johnson 1980, 33—34). Toislajisista kertomuksissa käytetty kieli 
ei enimmäkseen näyttäydy mitenkään tunnusmerkkisenä ja poikkeuk- 
sellisena. Ehdotan, että Luontoillan kertomusten tapaa esittää toislajiset 
sekä ihmisen ja toislajisen suhde voi selittää luontohavaintonarratiivin 
tekstilajiin kuuluvien ominaispiirteiden ja kerrottujen kohtaamisten 
arkisten ja henkilökohtaisten puitteiden valossa. 


Aineisto 


Aineistonani on 62 kertomusta, joissa kuvataan havaintoa eläinyksilöstä 
tai -joukosta. Kertomukset on poimittu kolmesta vuonna 2012 lähetetystä 
Luontoilta-radio-ohjelmasta. Ohjelmassa kuuntelijat kysyvät asiantuntija- 
raadilta kysymyksiä, jotka koskevat Suomen luonnonvaraisia eläimiä tai 
kasveja. Usein kysymys esitetään suorassa lähetyksessä puhelimen väli- 
tyksellä, mutta osa kysymyksistä tulee raadille sähköpostitse tai ohjel- 
man Facebook-sivujen kautta. Tällöin raadin puheenjohtaja lukee kysy- 
myksen ääneen. Kysymykset tulevat asiantuntijoiden tietoon lähetyksen 
aikana: he eivät siis ole voineet valmistella vastauksia etukäteen. Yleensä 
kysymykset kumpuavat itse tehtyinä esitetyistä luontohavainnoista, 
niin kuin esimerkissä (1), mutta toisinaan pohdinnan kohteena oleva 
tilanne on hypoteettinen tai teoreettinen. Taulukossa 1 näkyy aineiston 
keruuseen käytettyjen lähetysten tietoja: lähetysajankohdat, lähetyksen 
pituus, asiantuntijoiden määrä sekä puheluiden ja kirjallisten kysymys- 
ten määrä. 

Taulukko 1. Aineiston keruuseen käytetyt Luontoilta-lähetykset 


Pvm Pituus Asiantuntijoita lr o 
15.2.2012 1 h 44 min 4 27 (11/16) 
14.3.2012 1 h 46 min 6 23 (17/6) 

13.6.2012 1 h 42 min 4 21 (13/8) 


Olen poiminut lähetysten keskusteluista kertomukset, joissa kuvataan 
ihmisen havaintoa tietystä eläinyksilöstä tai -ryhmästä. Olen siis jättänyt 
kasveja koskevat kertomukset sekä geneerisesti johonkin eläinlajiin viit- 
taavat jaksot ulkopuolelle. Kertomuksen rajat hahmottuvatkin yleensä 
spesifien ja geneeristen viittausten perusteella sen sijaan, että ne rajau- 
tuisivat yksittäisen puhujan vuoroihin, koska vaikka kertomus alkaa 
yhden puhujan tuottamana, sitä täydennetään usein yhteisesti. 

Kertomuksista olen koonnut sijainnin tai liikkeen ilmauksiksi tul- 
kitsemani rakenteet. Kriteerinä on ollut se, että tilasuhteessa tai liike- 
asiaintilassa, joita ilmauksilla kuvataan, on toislajinen eläinyksilö tai 
-ryhmä joko muuttujana, eli lokalisoituna, liikkujana tai liikutettavana, 
tai kiintopisteenä, johon nähden lokalisoidaan tai liiku(te)taan. Olen löy- 
tänyt aineistosta 592 tällaista rakennetta. Mukana on sijaintia ja suun- 
taa ilmaisevia sijapäätteellisiä substantiivilausekkeita (ks. esimerkkiä 2), 
adpositiolausekkeita (esim. 3) ja adverbilausekkeita (esim. 4) sekä liike- ja 
liikuttamisverbejä (esim. 5 ja 6).? 


(2) mun kämmen niinku peitty siihen ku se ((salamanteri)) oli tos 
kämmenellä että (13.6.2012) 

(3) — se ((koppelo)) lähti, lähti tota juoksentelemaan, hyvinkin tota 
tungettelevasti mun perässä (14.3.2012) 

(4) kun se ((sorsaemo)) ohjas ne ((poikaset)) sinne lätäkköön ensin 
uitiin peräkkäin ja sitten emo sukelsi (13.6.2012) 

(5) A: aiteil on ensimmäiset kurjet saapuneet jo 
K: kyllä kaks niitä tuli (14.3.2012) 

(6) — mut te veitte sen ((lokinpoikasen)) naurulokkiluodolle ette kala- 
lokkiluodolle muistatteko semmoisen (14.3.2012) 

Lähes puolessa aineiston rakenteista viitataan linnun sijaintiin tai liik- 
keeseen, reilussa kolmasosassa nisäkkään ja noin 10 prosentissa hyön- 
teisen. Eri eläinluokkien osuudet viittauksista ovat nähtävillä taulukossa 
2. Ryhmä ”muita” sisältää esimerkiksi matelijat ja sammakkoeläimet. 


Taulukko 2. Viittaukset eri eläinluokkiin aineistossa 


Eläinluokat Määrä % 
Lintuja 274 46 
Nisäkkäitä 192 32 
Hyönteisiä 66 11 
Muita 60 10 
Yhteensä 592 100 


Näitä luokkia rajatummista yksittäisistä alakategorioista paikannuksen 
kohteena on useimmiten jokin lokki- tai tikkalaji, västäräkki, metso, 
hirvi, siili, karhu, kärppä, orava ja sudenkorento. 


Luontohavaintonarratiivien piirteitä 


Luontoiltaa on lähetetty vuodesta 1975 lähtien: ensin radiossa, vuosien 
1982-2006 aikana myös televisiossa (ohjelman historiasta ks. Kalliola 
2013). Luontoillan asiantuntijaraati ja juontaja vaihtuivat vuonna 2008, 
mutta raadin jäsenistöön kuuluu edelleen lintu-, nisäkäs-, kala-, hyön- 
teis- ja kasviasiantuntija, joista kukin vastaa pääosin omaa alaansa kos- 
kettaviin kysymyksiin. Suurin osa raadin jäsenistä toimii tutkijoina. 

Luontoillassa keskustelevat asiantuntijat (raatilaiset) ja ei-asiantuntijat 
(kysymyksiä esittävät kuulijat). Valtaosa aineistoni narratiiveista (82 %) 
on ei-asiantuntijoiden aloittamia. Kertomus johdattaa keskustelun osa- 
puolet kysymyksen äärelle ja osoittaa, miksi kysymykseen on aihetta. 
Myös asiantuntijat tuottavat narratiiveja. Tällöin kertomus vertau- 
tuu kysyjän kertomaan kokemukseen ja toimii perusteluna annetulle 
vastaukselle. 

Olen toisaalla tutkinut samassa aineistossa eläinviitteisiä modaalisia 
ja avoimen referenssin rakenteita (Peltola 2018). Tällöin 80 % tutkituista 
rakenteista tuli asiantuntijoilta. Näitä samaistumista ilmaisevia raken- 
teita käytettiin nimenomaan eläimen käyttäytymisen selittämiseen niin, 
että eläin esitettiin omien intressiensä mukaisia valintoja tekevänä sekä 
mentaalisia ja fyysisiä tiloja kokevana olentona. Kun katsotaan näitä omi- 
naisuuksia, joita eläimiin tutkimieni kielen rakenteiden tasolla liitetään, 
luontohavaintoja kuvaileva ja selittävä kerronta eroaa merkittävästi esi- 
merkiksi eläimen ja kulkuvälineen yhteentörmäyksen uutisoinnista (ks. 
Kuha 2011) sekä eläinteollisuuden kielenkäytöstä tai toisaalta joidenkin 
eläinten vapautusliikkeiden vastadiskursseista (ks. Stibbe 2012, 76—79). 
Näissä toislajinen eläin näyttäytyy ensisijaisesti ihmisen toiminnan koh- 
teena eikä toimijana. 

Samansuuntaisia tuloksia on tullut myös tutkimuksista, joissa ana- 
lysoitiin englanninkielistä luontodokumenttidiskurssia. Myös niissä 
kieliopillisten rakenteiden käyttö, esimerkiksi deonttisen modaalisuu- 
den ilmaukset, oli yhteydessä pyrkimykseen selittää toisen elollisen 
käyttäytymistä ihmiselle ymmärrettävällä tavalla (Sealey & Oakley 2013, 
2014), joskin tuloksia tulkittiin näissä tutkimuksissa osittain eri tavoin 
kuin omassani: niissä eläinviitteistenkin kielioppirakenteiden katsottiin 
kuvaavan nimenomaan inhimillistä kokemusmaailmaa, kun taas itse 
pidin tutkimieni rakenteiden käyttöyhteyksiä merkkeinä siitä, että puhu- 
jat tunnistivat elollisia olentoja laajasti yhdistäviä kokemuksia ja pyrki- 
myksiä (esim. kivun, kylmän, väsymyksen ja nälän tunteet, halun sel- 
viytyä ja suojella jälkeläisiä), joihin samaistumalla he yrittivät ymmärtää 
toislajisen käyttäytymistä ja tilannetta. Jos kielen rakenteiden käyttöä tar- 
kastellessakin huomioidaan se muilla tieteenaloilla jo tunnistettu seikka, 
että myös muiden lajien edustajilla on kognitiivisia kykyjä, ja katsotaan, 
että ihmisillä voi olla käsitys näiden kykyjen olemassaolosta, ei kognitii- 
visia toimintoja kuvaavia eläinviitteisiä kielenaineksia voida systemaatti- 
sesti pitää inhimillistämisen keinoina (ks. myös Despret 2019, 75). 

Luontoillan havaintonarratiiveilla on siis yhteisiä piirteitä luonto- 
dokumenttielokuvien kanssa. Molemmissa kuvalliset tai sanalliset 
havaintoainekset asetetaan asiantuntijoiden kommentoitaviksi ja arvioi- 
taviksi niin, että luonnon havainnointi seuraa kertomukselle tyypillistä 

tapahtumaketjun rakennetta. Niissä välitetään tieteellistä tietoa, mutta 
medioidusti ja ei-asiantuntijayleisölle ymmärrettävään muotoon sovel- 
taen. Lopputuloksessa kuuluu jännite tiedon luotettavuuden, ymmärret- 
tävyyden ja viihdyttävyyden välillä (ks. Pollo, Graziano & Giacoma 2009). 

Toisaalta Luontoillan keskusteluissa kuvataan ympäristöä ja sen 
asukkaita moniäänisemmin ja henkilökohtaisemmin kuin luonto- 
dokumenteissa, joissa esitellään tuotanto- ja kuvausryhmän alusta pitäen 
valikoimia, toteuttamia ja leikkaamia nauhoituksia ja joissa saatetaan 
käyttää esimerkiksi musiikkia dramatisointikeinona (vrt. Pollo, Graziano 
& Giacoma 2009, 1358; Sealey & Oakley 2013, 404; Mikkola 2018, 12). 
Ne eroavat myös sellaisesta spontaaniuden vaikutelmaan pyrkivästä 
luonto-ohjelmien formaatista, jossa katsoja kulkee luonnossa ruudun 
välityksellä toimittajan tai luontoasiantuntijan mukana (ks. Siitonen 
2018) — tai eläimen kehoon kiinnitetyn mikrokameran välittämän kuvan 
avulla toislajisen yksilön kuljettamana (ks. Haraway 2008, 249-263). 
Luontoillan keskusteluissa havainto toislajisesta ja lajienvälisen kohtaa- 
misen raportointi nojaa kokonaan kertomukseen, sillä tapahtuma ei ole 
reaaliaikainen eikä keskustelijoilla ja keskustelun yleisöllä ole jaettua 
havaintokokemusta. 

Narratiivinen muoto on luontohavaintojen raportoinnissa tärkeä piirre 
ja yleisemmin ihmiselle lajityypillinen tapa jäsentää maailmaa. Tapahtu- 
mat sijoitetaan kertomuksen maailmaan ja asetetaan jatkumoksi, jossa 
niiden järjestyksellä on väliä. Kertomistilanteen todellisuus on vuoro- 
vaikutuksessa narratiivin rakentamisen kanssa. (Ks. TTP, kertomus | nar- 
ratiivi.) Eläimiä käsittelevien fiktiivisten ja tositapahtumiin perustuvien 
narratiivien on todettu vaikuttavan vastaanottajien asenteisiin eläimiä 
kohtaan (ks. Małecki, Sorokowski, Pawłowski & Cieński 2019).4 Luon- 
toilta-kertomusten kannalta on merkittävää se, että narratiivien voidaan 
näin olettaa herkistävän kerrontatapahtuman osallistujia jäsentämään 
ihmisen ja toislajisen suhdetta vaihtoehtoisilla tavoilla. 

Luontoillan narratiivit muistuttavat tältä osin genrenä luonto- 
havaintopäiväkirjoja. Niihin jää jälkiä kielen, havainnon ja ympäris- 
tön vuorovaikutuksesta, puhujan henkilökohtaisesta kanssakäymisestä 
elinympäristönsä kanssa sekä siitä, miten erilaiset tietoyhteisöt (tieteel- 
linen, kulttuurinen, paikallinen ja kansantietouteen perustuva) ovat 

vaikuttaneet puhujaan (vrt. myös Onikki-Rantajääskön [2002] tutkimaan 
henkilökohtaisten säähavaintojen kieleen). Niissä raportoidaan yksittäi- 
siä seikkoja ja tapahtumia mahdollisimman yksityiskohtaisesti ja luo- 
tettavasti, mutta niissä myös kuvataan kertomuksen muodossa omaa 
luontokokemusta arkisessa ympäristössä ja pyritään vertaamaan sitä 
muiden kokemuksiin. 

Luontohavaintodiskurssille tyypilliseen tapaan Luontoillan keskustelut 
käsittelevät usein lajintunnistusta ja varsinkin havainnon uutuusarvoa. 
Ennennäkemättömyyden tähdentäminen on puhujan tapa reagoida 
tilanteessa, jossa havainnoitu ympäristö paljastuu. (Ks. Bellanca 2007, 
28—42.) Biosemiotiikan näkökulmasta luontohavaintojen kertojat valitta- 
vät eteenpäin itse seuraamaansa luonnon omaa kertomusta, tai pikem- 
minkin pientä osasta siitä — liikettä, muutosta, prosessia, tapahtuma- 
sarjaa, sekä ymmärrystä tuon kertomuksen merkityksestä (ks. Sepänmaa 
2000, 18, 25; Kaukio 2013, 47—48). He tulkitsevat toislajisia, ja tässä 
mielessä heitä voi pitää arkisten vuorovaikutustilanteiden lajienvälisinä 
kääntäjinä (ks. Vihelmaa 2015).5 


Tilasuhteet ja liike 


LUONTOILTA-KERTOMUSTEN MUUTTUJAT, KIINTOPISTEET JA 
NÄKÖKULMAT 

Flollisten olioiden asema tilasuhteiden käsitteistämisessä on erityinen.* 
Elolliset soveltuvat elottomia heikommin kiintopisteiksi (Creissels & 
Mounole 2011). Frityisen epäodotuksenmukaista on asettaa elollinen 
olento inkluusiosuhteen kiintopisteeksi (mts. 161; Kittilä 2014, 161). 
Esimerkiksi ihmisruumis on mahdollista hahmottaa suomen kielessä 
konkreettisena paikkana, jolla on sisä- ja ulkopuoli. Kotilaisen (1999, 
10, 28—40) tutkimissa asiatekstiaineistoissa näin tapahtui kuitenkin suh- 
teellisen harvoin — lähinnä silloin, kun ruumiiseen suhteutetaan baktee- 
reja, jokin aine tai erilaisia vaurioita. Elollisten hankalan hahmottumi- 
sen paikoiksi voi selittää ensinnäkin niin, että ihmiset kokevat elolliset 
maailmassa eri tavalla kuin elottomat. Syynä ei siis suoraan olisi mikään 
elollisiin olioihin sinänsä liittyvä muu ominaisuus (Comrie 1986, 89). 

Toisaalta voi myös kiinnittää huomiota siihen, että ainakin ihmiselle 
välittömästi ulottuvilla olevassa elämänpiirissä elollisille olioille on omi- 
naisempaa olla liikkeessä kuin elottomille (Creissels & Mounole 2011, 
167). Liikkeen on todettu olevan olennainen havaintovihje elollisuu- 
den ja yksilöllisyyden tunnistamisessa (Vogels, Krahmer & Maes 2013). 
Liikkuva kiintopiste taas on paikallaan pysyvää kompleksisempi muut- 
tujan sijainnin tai liikkeen paikantamisen kannalta ja siinä mielessä 
toissijainen (Talmy 1983, 232, 245—246; Kittilä 2014; liikkuvien kiinto- 
pisteiden tilanteisesta relevanssista ks. kuitenkin Baltaretu, Krahmer & 
Maes 2017). Inkluusiosuhteen muodostumiseen suomen kielessä vai- 
kuttaa myös kontrolli: toisen olion sisältävä kiintopiste on tyypillisesti 
passiivinen (Kotilainen 1999, 31, 99-101). Juuri elollisilla on erityinen 
kyky tahdonalaista toimintaa edellyttävään tilanteen kontrollointiin. 

Kuten taulukosta 3 näkyy, aineistoni tila- ja liikerakenteissa muuttujan 
ja kiintopisteen roolit jakaantuvat näiden odotusten mukaisesti: muut- 
tuja on lähes aina elollinen, kiintopiste suurimmassa osassa tapauksista 
eloton. 


Taulukko 3. Muuttujat ja kiintopisteet Luontoilta-narratiivien tilasuhteissa 


Muuttuja Kiintopiste 
Toislajinen eläin 89 8 
Ihminen 6 25 
Eloton 2 64 
Epäselvä 3 3 
Yhteensä (%) 100 100 


Se, että neljänneksessä rakenteista kiintopiste on inhimillinen, selittyy 
ihmisen kerrotussa tilanteessa ottamalla tarkkailijan roolilla. Kertomuk- 
sissa kuvataan ihmisen ja toislajisen kohtaamista, jossa ihmisen katseen 
kohteena oleva toislajinen on tyypillisesti kohosteisin osallistuja. 
Tilasuhteessa ja liikkeessä on kyse paitsi muuttujan ja kiintopisteen 
keskinäisestä sijoittumisesta myös näkökulmasta, josta tätä suhdetta 

tarkastellaan. Selvitän seuraavaksi Luontoilta-narratiivien tilasuhteissa 
vaikuttavia näkökulmia Levinsonin (esim. 2003) jaottelun avulla. Siinä 
erotetaan kolmeen viittauskehystyyppiin — luontaiseen, absoluuttiseen 
ja relatiiviseen — perustuvat tilasuhteet topologisista tilasuhteista. Kukin 
viittauskehyksistä pohjaa erilaiseen koordinaatistoon. 

Intrinsisessä eli luontaisessa viittauskehyksessä kiintopisteenä toi- 
miva olio ja sen luontaiset ominaisuudet ovat keskiössä. Oliolle hah- 
motetaan osia, jotka ovat suhteessa toisiinsa riippuen olion muodosta, 
käyttö- tai liikesuunnasta. Näin tulkitaan esimerkiksi lauseiden Kaven- 
nus tehdään neuleen nurjalla puolella tai Jussi kieri hevosen perässä tilasuh- 
teet. Vaikka havainnointinäkökulmaa muutettaisiin, muuttujan sijainti 
suhteessa kiintopisteeseen olisi näissä lauseissa edelleen sama, sillä 
kiintopisteen ominaisuudet eivät muutu. Absoluuttinen viittauskehys 
taas rakentuu sellaisten kiinteiden ympäristön koordinaattien varaan 
kuin painovoima, ilmansuunnat tai muut maantieteelliset käsitteet. 
Kuten luontaiseen myöskään absoluuttiseen viittauskehykseen ei näkö- 
kulman muutos vaikuta. Helsinki on Tallinnan pohjoispuolella ja Lokki 
lentää puiden latvojen yllä riippumatta siitä, mistä suunnasta tilannetta 
katsotaan. Relatiivisessa viittauskehyksessä origon asemassa on muut- 
tujan ja kiintopisteen ulkopuolisen tarkastelijan positio. Lause Polku- 
pyörä on puun edessä tulkitaan relatiivisessa viittauskehyksessä (paitsi jos 
puulle sen muodon tai sijainnin takia hahmottuu luontainen etupuoli): 
kun havainnoija vaihtaa paikkaa, näkökulma muuttuu ja polkupyörä on 
nyt puun takana. Puun ominaisuudet eivät tällöin vaikuta tulkintaan, 
näkökulma sen sijaan vaikuttaa. (Ks. erityisesti Levinson 2003, 41-50; 
Ojutkangas 2005, 527-528.) 

Kuviossa 1 kolmen viittauskehyksen taustalla vaikuttavat koordinaa- 
tistot on esitetty Levinsonin (2003, 40) mallin mukaisesti. Kohdassa (a) 
talolle hahmotetaan etu- ja takapuoli, mahdollisesti sisäänkäynnin ja ton- 
tilla sijainnin perusteella, ja puu paikannetaan näihin ulottuvuuksiin 
nähden. Määrääviä ovat siis tässä mielessä kiintopisteenä toimivan talon 
luontaiset ominaisuudet, jotka eivät riipu havainnoijan sijainnista. Koh- 
dassa (b) talo ja puu hahmotetaan suhteessa ilmansuuntiin, siis muut- 
tujasta, kiintopisteestä ja havainnoijasta riippumattomiin pysyviin ulot- 
tuvuuksiin. Kohdassa (c) puu sijoitetaan taloon nähden havainnoijan 

asemasta käsin. Havainnoijan näkökulmasta talo on hänen ja puun 
välissä eli puu on talon toisella puolella, sen takana. Jos havainnoija kier- 
täisi 90 astetta jompaankumpaan suuntaan talon ympärillä, puu olisi 
talon vasemmalla tai oikealla puolella. Jos hän jatkaisi kierrostaan 180 
asteeseen, puu olisi hänen ja talon välissä eli talon edessä (ks. myös Dies- 
sel 2013, 687). Koordinaatisto on siis yhteydessä havainnoijan sijaintiin. 


Kuvio 1. Viittauskehysten taustalla vaikuttavat koordinaatistot Levinsonin 
(2003, 40) mukaan 


a. Luontainen viittauskehys 


Puu kasvaa talon edessä. origo 
{i takapuoli 


sivu 
etupuoli 


an 


etelä 


b. Absoluuttinen viittauskehys 
Puu kasvaa talon pohjoispuolella. 


origo 


c. Absoluuttinen viittauskehys 
Puu kasvaa talon takana. 


Levinsonin alkuperäisessä mallissa tilasuhteet, jotka eivät perustu 
millekään näistä viittauskehyksistä, ovat topologisia tai deiktisiä. 
Näistä ensimmäiseen ryhmään sisältyvät ne tilasuhteet, joissa muut- 
tujan ja kiintopisteen keskinäinen sijainti ei riipu mistään erityisestä 

koordinaattijärjestelmästä tai näkökulmasta. Esimerkiksi lausumassa 
Kaupungissa on paljon lokkeja paikanilmauksen tulkinta ei riipu havain- 
noijan asemasta eikä mistään pysyvistä ulottuvuuksista, kuten paino- 
voimasta tai ilmansuunnista. Paikanilmaus kaupungissa myös antaa 
minimaalisen vähän tietoa kiintopisteen luontaisista ominaisuuksista; 
lähinnä vain sen, että kyseisen kiintopisteen voi käsitteistää säiliönä. 
Tämä on spesifikaationa varsin skemaattinen. Ilmi käy vain, että kiinto- 
pisteen fyysiseen olemukseen kuuluu raja sisä- ja ulkopuolen välillä. (Ks. 
Leino 1989, 194; Ojutkangas 2008, 385 ja siinä mainitut lähteet.) 

Deiktisissä tilasuhteissa muuttuja sijoitetaan kulloisenkin puhujan 
muodostamaan ja siksi jatkuvasti vaihtuvaan deiktiseen minä-tässä- 
nyt-keskukseen nähden (Lokkeja on täälläkin) (ks. esim. Damourette & 
Pichon 1911-1936, § 1604; Bühler 2011 [1934], 117-118; VISK ( 1424). 
Toisin kuin Levinson (2003, 71), Diessel (2013) katsoo, että deiktiset 
kielenainekset tulisi sisällyttää viittauskehysten analyysiin (ks. myös 
Levinsonin [2018, 27] myöhempää perustelua erottelulle). Levinsonin 
erottamien kolmeen koordinaatistoon perustuvien paikanilmausten 
tavoin myös deiktiset ainekset sijoittavat muuttujan suhteessa kiinto- 
pisteeseen. Siinä missä yllä esiteltyihin koordinaatistoihin perustuvat 
ilmaukset kuvaavat suhdetta kahden olion välillä (esim. ’puw’ ja ’talo’), 
deiktiset ainekset asettavat kiintopisteen asemaan deiktisen keskuksen 
(Diessel 2013, 690). Tämä keskus on origo, jossa tila-avaruutta jäsentävät, 
suuntaa ja etäisyyttä määrittävät vektorit leikkaavat toisensa ja josta käsin 
muuttujan sijaintiin osoitetaan. Konkreettisimmin ja ensisijaisimmin 
tämä osoittaminen tapahtuu ei-kielellisin viittauskeinoin (eleet, katse, 
kehon asento), mutta myös kielelliset demonstratiiviset tilanilmaukset 
tulkitaan samoissa spatiaalisissa puitteissa. Toisin sanoen demonstra- 
tiivisten ilmausten taustalla vaikuttaa olennaisesti ei-kielellisiin viittaus- 
keinoihin nojaava, mutta myös demonstratiivisten kielenainesten tulkin- 
nassa välttämätön subjektiivinen koordinaatisto (ks. tarkemmin Bühler 
2011 [1934], 144-148; Diessel 2013, 690). 

Olen katsonut, että oman tutkimukseni tarpeisiin nähden deikti- 
siä tilanilmauksia ei ole välttämätöntä erottaa relatiiviseen viittauske- 
hykseen perustuvista ilmauksista. Huomattavaa on myös, että koska 
luontohavaintonarratiiveissa on useimmiten kyse menneen tapahtuman 

kertomisesta, puhuja voi siirtää tilasuhteen kiintopisteenä toimivan deik- 
tisen origon aktuaalisen puhetapahtuman osallistujien tarkastelupisteestä 
tapahtumahetken spatiaalisiin puitteisiin mielikuvitusdeiktiseksi keskuk- 
seksi (ks. Bühler 2011 [1934], 1339-152; Stukenbrock 2014; Duvallon & Pel- 
tola 2017 ja siinä mainitut lähteet). Esimerkiksi seuraavassa referoidussa 
kehotuksessa, jonka puhuja osoittaa kädessään pitelemälleen salamante- 
rille, deiktiset proadverbit sinne ja sielt tulevat ymmärretyiksi puhujan ja 
salamanterin tapahtumahetkellä jakamasta tarkastelupisteestä käsin: mä 
aattelin et me sinne kököttää että ku sielt tulitkii (13.0.2012). 

Poimimieni tilasuhdetta ja liikettä ilmaisevien rakenteiden hetero- 
geenisyyden vuoksi en muutenkaan sovella analyysissäni Levinsonin 
tilasuhteiden tyypittelyä aivan alkuperäisessä muodossa. Ensinnäkin 
monissa topologisissa aineksissa on läsnä myös yhteen tai useampaan 
koordinaatistoon perustuvaa tietoa (Levinson 2003, 72). Esimerkiksi 
lausumassa tässä ne ((hiiret)) on nimenomaan lintulaudalla eikä lintu- 
laudan alla (14.3.2012) sijapäätteellinen paikanilmaus lintulaudalla, joka 
periaatteessa kuuluu topologista tilasuhdetta ilmaisevien kielenainesten 
ryhmään (ks. Ojutkangas 2005, 529-530), hahmottaa paikan luontaisia 
piirteitä ja muuttujan painovoimaan perustuvaa sijaintia paikkaan näh- 
den yhtä lailla kuin postpositiolauseke lintulaudan alla. 

Toiseksi aineistossani on runsaasti läheisyyden ja etäisyyden ilmai- 
suja, jotka Levinsonilla (2003, 67) kuuluvat topologiseen ryhmään mutta 
joiden erottaminen muuttujan ja kiintopisteen välimatkan kannalta 
neutraaleista ilmaisuista on tutkimuskysymysteni kannalta olennaista. 
Nämä ilmaisut esiintyvät aineistossani usein demonstratiivisten aines- 
ten seurassa, esimerkiksi aikani mä siinä parinkymmenen metrin päässä 
sitä ((lokkia)) kattelin (14.3.2012). Niiden tulkinta pohjaa tällöin samaan 
subjektiiviseen koordinaatistoon kuin deiktisten ilmausten (ks. yllä). 

Kolmas muunnos on se, että sovellan ryhmittelyä myös keräämieni 
liike- ja liikuttamisverbien analyysiin, vaikka alkuperäinen malli ei ole 
ensisijaisesti niitä varten kehitetty. Niistä monet perustuvat kuitenkin 
samoihin koordinaatteihin kuin tilasuhdetta ilmaisevat substantiivi- ja 
adpositiolausekkeet. Esimerkiksi verbi pudota tulkitaan vertikaalisen, 
painovoiman käsitteeseen perustuvan akselin pohjalta. (Tilasuhteiden 
ilmaisujen eri tyypeistä ks. myös Diessel 2013, 689.) 


282 REA PELTOLA 


https://doi.org/10.21435/skst.1474 


Viimeiseksi täytyy huomioida vielä, että tilasuhteen ilmauksissa 
useat tilasuhdetyypit limittyvät helposti toisiinsa. Esimerkiksi lausu- 
massa niin ettei jalkaa saa maahan ilman että astuu lieron tai kastemadon 
päälle (13.6.2012) absoluuttinen vertikaalinen akseli (muuttujan liikkeen 
suunta) ja luontainen pystyakseli (kiintopisteen kanoninen asento) lan- 
keavat yhteen (ks. Ojutkangas 2005, 539-543). 

Pyrkiessäni ratkaisemaan kohtaamani ongelmat olen päätynyt seu- 
raavaan löyhempään ryhmittelyyn, joka sinänsä soveltuisi alkuperäistä 
heikommin kielen tilasuhteiden tai liikeasiaintilojen ilmausten tarkkaan 
kuvaukseen mutta joka ottaa nyt käsillä olevan aineiston erityispiirteet 
paremmin huomioon: 


1) Oliokeskeiseen näkökulmaan perustuvat sijainnin ja liikkeen 
ilmaukset: taustalla luontainen viittauskehys tai sen muihin 
koordinaatistoihin tai parametreihin yhdistävät tilasuhteet 

2) Ympäristön pysyviin suuntiin perustuvat sijainnin ja liikkeen 
ilmaukset: taustalla absoluuttinen viittauskehys tai sen muihin 
koordinaatistoihin tai parametreihin yhdistävät tilasuhteet 

3) Havainnoijan näkökulmaan perustuvat sijainnin ja liikkeen 
ilmaukset: taustalla relatiivinen viittauskehys tai sen muihin 
koordinaatistoihin tai parametreihin yhdistävät tilasuhteet sekä 
deiktiseen keskukseen suhteuttavat tilasuhteet 

4) Yksiselitteisesti topologiseen suhteeseen perustuvat sijainnin 
ja liikkeen ilmaukset: ei suoraa yhteyttä mihinkään koordinaa- 
tistoon 


Myös nämä ryhmät limittyvät merkittävästi: esimerkiksi deiktisiä ainek- 
sia voi periaatteessa esiintyä kaikentyyppisissä tilasuhteissa (ks. Levin- 
son 2003, 71; Diessel 2013, 689). Ilmaisut, joissa limittäisyyttä on, olen 
luokitellut lopulta oman tulkintani perusteella, esimerkiksi niin, että 
ilmaukset, joissa on deiktinen aines, kuuluvat ryhmään 3 vain jos ei ole 
syytä luokitella niitä ryhmiin 1 tai 2, ja niin, että ryhmään 4 (yksiselit- 
teisesti topologiset) päätyvät vain ne ilmaukset, joita ei perustellusti voi 
muualle luokitella. Nämä yksiselitteisesti topologiset ilmaukset rajasin 
seuraavissa jaksoissa esiteltävän syvemmän analyysin ulkopuolelle, sillä 

niissä ei kohtaamisen osallistujien keskinäinen sijainti käy ilmi eivätkä ne 
siksi ole tämän tutkimuksen keskiössä. Topologisia ilmauksia oli yhteensä 
242. Jatkoanalyysin kohteeksi jäi näin 350 rakennetta. Taulukosta 4 käy 
ilmi eri havainnointinäkökulmiin perustuvien ilmausten määrä. 


Taulukko 4. Aineiston tilasuhteet näkökulman ja rakennetyypin mukaan 


Lukumäärä % 
Oliokeskeinen 92 26 
Ympäristön suunnat 79 23 
Havainnoijan näkökulma 179 51 
Yhteensä 350 100 


Kuten luontohavainnointidiskurssilta voi odottaa, havainnoijan näkö- 
kulma on vahvasti läsnä kohtaamisten tilasuhteiden ja liikkeen kuvauk- 
sissa, mutta kertomuksissa kuvataan myös olioiden luontaisiin ominai- 
suuksiin ja ympäristön suuntiin pohjaavia tilasuhteita. 

Seuraavaksi tutkin lähemmin sitä, minkälaisia piirteitä Luontoilta-ker- 
tomuksissa rakennetuista kohtaamistilanteista eri näkökulmista katsot- 
tuna paljastuu. 


OLIOKESKEINEN NÄKÖKULMA: KASVOKKAISET, SATUNNAISET 
KOHTAAMISET 

Elollisille olioille hahmotetaan luontaisesti havainnoinnin, toiminnan ja 
vuorovaikutuksen kannalta tärkeä etupuoli, kasvot ja luontaisen liikkeen 
suunta. Tilasuhteen kiintopiste sijoittuu tälle frontaaliselle akselille (ks. 
Ojutkangas 2005, 535). Suurin osa niistä tilan- ja liikkeenilmauksista, 
jotka olen luokitellut oliokeskeiseen näkökulmaan perustuviksi, tulki- 
taan frontaalisen akselin perusteella. Useimmiten näissä kuvataan tois- 
lajisen kasvokkaista liikettä kohti ihmistä, kuten esimerkissä (7), mutta 
on myös esiintymiä, joissa ihminen liikkuu kohti eläintä (8) tai liike on 
vastavuoroista (9). 

(7) — ja siinä vaiheessa sitte ku otin pientä videopätkää kännykällä niin 
eläin ((hirvenvasa)) rupes lähestymää kohti ja olis varmaan tullu 
ehkä syliinki jos oisin jääny paikallee (13.6.2012) 

(8) — minä katoin et no siin on koira että mul on serkulla saman ikä- 
samanlainen iso valtava koira että se varmaa serkku rupee tulee 
sieltä varmaan semmosta niittytietä sieltä talon takaa että minäpäs 
lähen sitä vastaa minä kävelin sitä karhua vastaan no tota ehkä 
kymmenen metriä mä en sitä niin kattonu sitä sitä eläintä siinä, 
et mä kattelin vaa sinne talon taakse et tuleekohan se serkkupoika 
sieltä talon takaa ja tuota (13.6.2012) 

(9) — te((puhekumppani ja karhu)) oisitte lopulta törmänneet (13.6.2012) 


Tilanne hahmotetaan siis yleensä niin, että kukin osapuolista suuntau- 
tuu toisen vuorovaikutuksellisesti merkityksellisintä puolta kohden. 
Mielenkiintoista on, että myös kohtaaminen vedessä tai maanrajassa liik- 
kuvan toislajisen kanssa voidaan kuvata näin, kuten esimerkeissä (10) 
ja (11). 


(10) sattui tämännäköinen kalanpoikanen vastaan Isolla Polvijärvellä 
Pohjois-Karjalassa Joensuun kupeessa, yritin katsella kalaoppaasta 
tunnistusta mutta eipä tärpännyt liekö kiiskenpoikanen, syvyyttä 
kaksikymmentäviisi metriä (14.3.2012) 

(11) kuvassa on suurikokoinen noin viisitoista senttimetriä etana joka 
tuli vastaan Helsingin Keskuspuistossa urheilu, ulkoilureitillä 
yhdestoista toukokuuta tänä vuonna (13.6.2012) 


Esimerkin (10) katkelmaa seuraavassa pohdinnassa käy ilmi, että kysei- 
nen kalanpoikanen on valokuvattu veden alla. On siis periaatteessa 
mahdollista, että puhuja ja kalanpoikanen ovat sattuneet kasvotusten. 
Esimerkin (11) kuvaamassa tilanteessa sen sijaan puhujan ja toislajisen 
kasvot eivät ainakaan kohtaamishetkellä ole varsinaisesti vastakkain, 
sillä kävelevän ihmisen ja maata pitkin vastakkaiseen suuntaan etenevän 
etanan kasvojen välillä on merkittävä korkeusero (ks. myöhempää jak- 
soa, jossa tarkastelen vertikaaliseen akseliin nojaavia tilasuhteita). Kun 
puhuja tästä huolimatta käyttää tapahtuman kuvauksessa kohtaamista 

ilmaisevaa rakennetta (ks. KS, s. v. vastaan), joka ainakin potentiaalisesti 
profiloi osallistujien etupuolen kehosta, havainnointitilanne on korkeus- 
erosta huolimatta mahdollista tulkita kasvokkaiseksi tapaamiseksi. 
Luontoillan kohtaamisten osapuolten frontaaliselta akselilta nostetaan 
huomion kohteeksi harvemmin takaosa (etuosan erityisyydestä ks. Ojut- 
kangas 2005, 543). Jos niin tehdään, on kyseessä toislajisen liike ihmisen 
jäljessä (esim. 12, ks. myös esim. 3) tai, jos toislajinen on kiintopisteenä, 
elottoman olion sijainti tai liike suhteessa toislajisen takaosaan (esim. 13). 


(12) että sitte mä oon miettiny että se ((lepakko)) lähti sitte mun perään 
että kyllähän me siinä tietysti kiljuttiin (15.2.2012) 

(13) — tuuli tuli karhun takaa ja tästä syystä se ei havainnut minua aikai- 
semmin (15.2.2012) 


Aineistossani ei ole yhtään tilan tai liikkeen ilmausta, jossa ihmisen 
sijainti tai liike suhteutettaisiin toislajisen takaosaan nähden. Tilanne, 
jossa ihminen tieten tahtoen seuraisi toislajista, asettaa ihmisen sellai- 
seen aloitteelliseen rooliin, jota luontohavaintokertomuksissa vältetään. 

Muita mahdollisia, joskin aineistossani harvinaisempia, frontaaliseen 
ulottuvuuteen nojaavia tilanteita ovat ne, joissa toislajiset paikannetaan 
suhteessa toisiinsa (ks. esim. 14), joissa ihminen liikuttaa toislajista suh- 
teessa toislajisen kehon akseliin (15) tai joissa ihmiskehon osa on kiinto- 
pisteenä (16). 


(14) siinä oli semmosta et me- munha oli pakko jäädä seuraamaan 
et pelit jäi kesken sillo, kun se ((sorsaemo)) ohjas ne ((poikaset)) 
sinne lätäkköön ensin uitiin peräkkäin ja sitten emo sukelsi ja 
nää teki semmosia, muutaman kymmenen sentin niinkun, mää 
sanosin sukellusharjotuksia (13.6.2012) 

(15) sil ((salamanterilla)) oli semmoset jalat niinku sisiliskol mut 
siel oli räpylät välissä ja ku mä käänsin sen selälleen, sil oli ihan 
oranssin kirkkaan oranssin keltamustaraitanen mahanalusta ja 
sit sen pää oli semmonen niinku päältä littaan lyöty et se oli sem- 
monen pyöree ihan kun sisiliskol on semmonen kulmikas vähä 
(13.6.2012) 

(16) ja siinä vaiheessa sitte ku otin pientä videopätkää kännykällä niin 
eläin ((hirvenvasa)) rupes lähestymää kohti ja olis varmaan tullu 
ehkä syliinki jos oisin jääny paikallee (13.6.2012) 


Yleisimmin tilanteissa siis etualaistetaan toislajisen kasvokkainen liike 
kohti ihmistä. Tällöin aloite kohtaamiseen ei ole ihmisen vaan toislajisen 
(ks. esim. 3, 7 ja 12, joissa toislajinen liikkuu tarkoituksellisesti ihmisen 
suuntaan) tai sitten kyseessä on suunnittelematon yhteen sattuminen 
(ks. esim. 10, jossa verbi sattua ilmaisee tarkoituksettomuuden ekspli- 
siittisesti, ja esim. 11). Tahattomuus ja sattumanvaraisuus on tyypillistä 
myös tilanteille, joissa kuvataan ihmisen liikettä tai molemminpuolista 
lähestymistä (ks. esim. 8 ja 9). Palaan kohtaamisen sattumanvaraisuu- 
teen myöhemmin, kun käsittelen toislajisen liikkeen yhtäkkisyyttä. 


YMPÄRISTÖN PYSYVÄT SUUNNAT: KANSSAKÄYMISEN 
VERTIKAALINEN ULOTTUVUUS 

Ympäristön pysyvistä suunnista aineistossani selvästi vahvimmin on 
läsnä maan vetovoimaan perustuva vertikaalinen akseli. Se on yleisesti 
ottaen keskeinen väline inhimillisessä tilan jäsentämisessä (Talmy 1983, 
244-245; Levinson 2003, 47—48). Luontoilta-kertomuksissa se on erityi- 
sen merkittävä luultavasti myös siksi, että valtaosa niistä koskee ihmisen 
ja linnun kohtaamista ja että osassa niistä kuvataan ihmiseen nähden 
hyvin pieniä, maanpinnan läheisyydessä tai alla eläviä toislajisia (ks. tau- 
lukkoa 2). Näiden kohtaamisten osapuolet paikannetaan muita useam- 
min eri kohdille vertikaalista akselia. Esimerkissä (17) kuvataan lintujen 
liikettä suhteessa maanpintaan sekä pystyasennossa olevien puiden ja 
ihmisten korkeuteen. Esimerkissä (18) lintu liikkuu vertikaalisella akse- 
lilla puhujan kulkuneuvoon nähden. Esimerkissä (19) on kyse mateli- 
jan (puhujan tulkinnan mukaan suunnittelemattomasta) liikkeestä kohti 
maanpintaa (ja puhujaa). Esimerkissä (20) ihminen liikuttaa hyönteistä 
vertikaalisella akselilla suhteessa kiintopisteenä toimivaan maanpinnan 
ainekseen.’ 

(17) — eikä ne ((kurjet)) ollu korkeellakaan tuolla jotakin kuinkahan mä 
sanoisin korkeintaan viiden metrin korke(udella) niinkun puiden 
korkuurella siinä ja, meni just meidän päällä (14.3.2012) 

(18) ja sitten seuraavana vuonna mä olin sen luodon luona, heittele- 
mäs virveliä ni, nauru- sillä samalla veneellä ni naurulokki las- 
keutu sinne miun veneen keulapenkille (14.3.2012) 

(19) mä menin syksyllä kellarille, oltiin saunaan menossa ja, ja tota 
mä avasin kellarin oven ni yhtäkkii semmonen musta pötkähti 
semmonen tumma mun jalkojen juureen mä en nähny sitä siin 
(ollenkaa) et mikä se oli ((kyseessä salamanteri)) (13.6.2012) 

(20) ja koska mä epäilin että mä oon niinku häirinny hänen ((maa- 
kiitäjäisen)) kehitystään ni mä sit panin äkkiä v(h)aan mullan alle 
piiloon (13.6.2012) 


Kun kohtaamista kuvaava tilasuhde rakennetaan vertikaalisen, paino- 
voimaan perustuvan ulottuvuuden varaan, poistutaan kehon luontaisesti 
antamien suuntien vaikutuspiiristä (Campbell 1993, 75). Pystysuunta 
on toki ihmiskehon kanonisen seisoma-asennon vuoksi ruumiin ja sen 
osien hahmottamisen kannalta keskeinen (ks. Onikki 1992). Kehon 
akselin ylittävänä, inhimillisen kanssakäymisen suuntana vertikaalinen 
orientaatio on kuitenkin epätyypillinen, ja ihmisen omat liikkumis- ja 
havainnointimahdollisuudet tässä suunnassa ovat rajalliset. Aineistos- 
sani ihmisosapuoli onkin vain harvoin muuttujana tai kiintopisteenä 
vertikaaliseen akseliin nojaavissa tilasuhteissa. Yleensä tällöin kyse on 
siitä, että ihminen välttää astumasta toislajisen päälle. Vertikaalista akse- 
lia ilmentävien tilasuhteiden läsnäolo aineistossa osoittaa kuitenkin, 
että kertomuksissa kuvatuissa tilanteissa ihmisosapuoli tulee toislajisen 
tavatessaan suuntautuneeksi myös kohti ihmisvuorovaikutukselle epä- 
odotuksenmukaisia fyysisiä ulottuvuuksia. 


HAVAINNOIJAN NÄKÖKULMA: ETÄISYYS JA DYNAAMINEN 
VOIMASUHDE 

Muutamissa edellä käsitellyissä esimerkeissä tuli jo näkyville, että kerto- 
musten puhujat arvioivat tai kommentoivat fyysistä etäisyyttä, joka erot- 
taa heidät toislajisesta kohtaamistilanteessa: 

(7) — eläin ((hirvenvasa)) rupes lähestymää kohti ja olis varmaan tullu 
ehkä syliinki (13.6.2012) 

(8) — minä kävelin sitä karhua vastaan no tota ehkä kymmenen metriä 
(13.6.2012) 

(17) — eikä ne ((kurjet)) ollu korkeellakaan tuolla jotakin kuinkahan mä 
sanoisin korkeintaan viiden metrin korke(udella) niinkun puiden 
korkuurella siinä ja, meni just meidän päällä (14.3.2012) 


Erityisen yleisiä eksplisiittiset etäisyyden ilmaukset ovat havainnoijan 
näkökulmaan perustuvien tilan ja liikkeen rakenteiden joukossa: kol- 
manneksessa niistä määritetään etäisyyttä. Kuten olion luontaisiin 
ominaisuuksiin perustuvissa tilasuhteissa, myös silloin kun toislajisen 
liikettä kohti ihmistä kuvataan havainnoijan näkökulmasta, liike on tyy- 
pillisesti yhtäkkistä ja odottamatonta. Esimerkki (21) havainnollistaa 
näitä ominaisuuksia. 


(21) kuuma kesäpäivä oli ja luin lehtee siinä ja siihen yhtäkkiä lens 
kaks sudenkorentoo ihan metrin päähä siihe seinää seinälle 
(13.6.2012) 


Etäisyyden hallinta on tärkeä piirre myös niissä kohtaamisen vaiheissa, 
joissa ihminen siirtyy kohti toislajista, mutta tällöin liike ei ole yhtäk- 
kistä, paitsi jos käytössä on luontaista suuntaa ja tahatonta osumista 
koodaava törmätä-verbi (ks. esim. 9, jossa se esiintyy resiprookkisena, 
sekä seuraavan jakson esim. 34). Sen sijaan tilanteessa vaikuttaa voima- 
suhde. Voimien välistä jännitettä ilmaisevat dynaaminen modaaliverbi 
päästä (esim. 22) ja permissiivinen päästää (esim. 23 ja 24). 


(22) toukokuun alkupäivinä tosissaan tässä Orimattilan lieppeillä 
nin, lähin aamulenkille ja, kiikarit kaulassa metsään ja, ajatuk- 
sena vähän etsiä kurjenpesää mutta, sitten törmäsinki koivikossa, 
elukkaan joka kauempaa katsottuna ensin tuli mieleen joku maata 
mönkivä supi, supikoira mut sitte heti kun pääsin lähemmäks 
niin sehän osottautu, vastasyntyneeks hirvenvasaks ja (13.6.2012) 

(23) — tää vaurio tässä ((sudenkorennon)) näkökentäs sehän on siis altis 


nimenomaan liikenäkemiseen tämmönen verkkosilmä et onks 


onks se syynä siihen et se ((sudenkorento)) päästää ((kuvaajan)) 
näin lähelle (13.6.2012) 


(24) K: 


K: 


K: 


ja minä siinä vuonna kakstuhattakaheksan ja kakstuhatta- 
yheksän, niin ihan muutaman metrin alueella näin tommo- 
sia suruvaippoja 
jo[o 

[jotka olivat hyvin kesyjä, ja ne niitä oli parhaimmillaan yhek- 
sän, mutta siinä kolmesta yheksään oli se luku, ja ne niinkun 
siinä viihty ihan siinä alueella 
joo 
eli se minua kiinnosti että mik- mitähän siinä vois olla niin- 
kun, kiinnostavaa siinä tiessä 
mitäs se tuota se millä tavalla sä määrittelet sen kesyyden et, 
ne [päästi lähelle 

[no, joo minä aukasin oven, ja en menny tietenkään häirit- 

semään niitä mutta kuitenkin ne oli siinä ja — — (15.2.2012) 


Voimasuhteessa kohtaavat käsitteellisellä tasolla agonistinen voima, joka 


pyrkii lähentämään tilanteen osapuolia toisiinsa, ja antagonistinen voima, 
joka vastustaa tätä lähentymistä ja pyrkii pitämään osapuolet erillään 


(Talmy 1988). Esimerkeissä (22)—(24) vastavoimaksi tulkitaan toislajisen 
tahto ja kyky kontrolloida etäisyyttä ihmiseen. Aineistoni kertomuksissa 
on vain yksi esiintymä (esim. 25), jossa voimasuhde on päinvastainen, 
toisin sanoen ihminen säätelee siinä etäisyyttään lähestyvään toislajiseen. 


(25) mää sitte ryntäsin, kylpyhuoneeseen ja saunaan ja kerkesin laittaa 


oven kiinni, se lepakko jäi sitte sinne kylpyhuoneen oven toiselle 


puolelle roikkumaan pää alaspäin että, mä niinku just p(h)ääsin 
siitä eroon (15.2.2012) 


Esimerkissä (26) toislajinen kuvataan kyllä liikettä vastustavan voiman 


voittaneena, mutta kyseessä on epätavallisen ja oletetusti hankalan ete- 
nemispinnan (riitteisen joen) asettama vastus, ei ihmisen. 

(26) ennenkun järvi alkoi olla jäässä niin niin tietty sula kohta oli siinä 
ja siinä tosiaan riitettä pitkin, käärme lähti tulemaan — — kun tää 
käärme pääsi tälle rannalle meidän puolelle, niin siinä meni het- 
ken aikaa meni niin niin, siihen ilmesty siihen kohdalle, kohdalle 
sitten ilmeisesti sellanen paksumpi isompi kyykäärme joka ilmei- 
sesti oli naaras kaiketi (15.2.2012) 


Esimerkissä (27) taas ihmisen ja toislajisen lähestymistä edistävät ja vas- 
tustavat voimat jäävät tarkemmin määrittelemättä, sillä kontekstista käy 
ilmi, että molemmat osapuolet olivat kuvatulla hetkellä todennäköisesti 
tietämättömiä toistensa läsnäolosta. Tästä huolimatta lähestyvän ihmi- 
sen liike kuvataan suhteessa johonkin osapuolia potentiaalisesti erilleen 
ajavaan voimaan. 


(27) —mä en sitä niin kattonu sitä sitä eläintä ((karhua)) siinä, et mä 
kattelin vaa sinne talon taakse et tuleekohan se serkkupoika sieltä 
talon takaa ja tuota, noin kymmenen metrin päähän pääsin siitä 
karhusta, ni tuota minun setä sitte avas oven sieltä ja sano että 
Raimo tuuppa äkkiä pois että se on karhu (13.6.2012) 


Tämän voimajännitteen taustalla vaikuttaa kulttuurinen tai kokemuk- 
seen perustuva tieto ihmisen ja luonnossa elävän toislajisen välisestä tyy- 
pillisestä tai odotuksenmukaisesta etäisyydestä, josta kuvattu välimatka 
poikkeaa. Yksittäinen lajienvälinen kohtaaminen asettuu osaksi luke- 
mattomien toisiaan seuraavien kohtaamisten sarjaa (Harawayn [2008, 4] 
sanoin ”tanssia”), josta kumpuavat osallistujien vaistonvaraiset ja opitut 
odotukset ja johon nähden jotkin toiminnot ja vuorovaikutuksen muodot 
tulkitaan epätavallisiksi (ks. Adams 2015, 57). 


Tyypillinen luontohavaintokertomus 
Tilasuhteiden ja liikeasiaintilojen analyysin mittaan on noussut esille 


piirteitä, joiden avulla Luontoilta-narratiivien kohtaamisia voi yleisellä 
tasolla luonnehtia: frontaalisen ja vertikaalisen ulottuvuuden vaikutus 

tilanteessa, toislajisen yhtäkkinen liike kohti ihmistä, etäisyyden mää- 
ritys ja epäsymmetristen voimien välinen jännitteisyys. Pohdin näitä 
prototyyppisen Luontoilta-kohtaamisen ominaisuuksia ensin kerronta- 
kontekstin ja luontohavaintogenren näkökulmasta ja sitten kertomusten 
ilmentämän lajienvälisen suhteen kannalta. 


LUONTOHAVAINNON KERROTTAVUUS 

Kuvaamalla kohtaamista toislajisen kanssa äkillisenä ja ainakin osittain 
ihmisen toiminnasta riippumattomana puhujat rakentavat tarinan ker- 
rottavuutta eli tekevät selväksi, miksi tarina on kertomisen arvoinen ja 
miksi sitä seuraava kysymys on oikeutettu (ks. Routarinne 1997; Laitinen 
1998, 109; Baroni 2009; Duvallon & Peltola 2017). Puhujan täytyy osoit- 
taa, että tapahtumat todella olivat epätavallisia, sillä jos ne eivät poikkea 
totutusta riittävästi, niiden kertominen ei ole oikeutettua ja kertomisen 
seurauksena voi olla kiusallinen kokemus, esimerkiksi puhekumppanin 
kysymys Entäs sitten? (Labov 1972, 370—371; Ryan 2005, 589). Tapahtu- 
mien poikkeuksellisuus tuodaan Luontoilta-kertomuksissa usein esiin 
aivan eksplisiittisesti leksikaalisin keinoin, kuten esimerkeissä (28)- 
(33), tai luomalla kontrastiivinen suhde, kuten esimerkissä (34), jossa 
aiottu toiminta (etsiä kurjenpesiä) jää toteutumatta, kun puhuja joutuu 
odottamatta kohdakkain aluksi määrittämättömän toisen lajin edustajan 
kanssa. Kontrastiivinen suhde kiteytyy adversatiivisessa konjunktiossa 
mutta. Lisäksi verbi törmätä ilmaisee tahatonta yhteen osumista ja liite- 
partikkeli -ki(n) osoittaa, että tapahtunut on taustaansa vasten tässä odo- 
tuksenvastainen (ks. Vilkuna 1984). Esimerkissä (35) taas puhuja saattaa 
kieltorakenteiden avulla ilmi, että havainto on epäodotuksenmukainen. 
Esimerkeissä (28)—(35) poikkeavuuden ja odottamattomuuden tulkintaa 
luovat ainekset on lihavoitu. Käsittelen kursivoituja osuuksia jäljempänä. 


(28) sunnuntaina viidestoista toukokuuta puolenpäivän jälkeen koin 
melkoisen yllätyksen kun olin korvasieniä keräämässä, takaani alkoi 
kuulua rapin- raapivaa ääntä ja ääntelyä kun katsoin oli karhu 
noin neljänkymmenen metrin päässä pystyssä mäntyä vasten 
(15.2.2012) 

(29) 


(30) 


(31) 


(32) 


(33) 


(34) 


(35) 

mennessäni lisäämään tammikuun lopulla lintulaudalle syötävää 

koin mukavan yllätyksen kun hiirulaiset olivat vallanneet sen 

(14.3.2012) 

tuota mökillä tuolla Karstulassa olin ja kuistilla istuin siinä niin tämä 

tuulihaukka se todennäkösesti oli ni se yllättäen tek- tekee sem- 

mosen y- niinku, nopean, liidon siittä (15.2.2012) 

minä tässä kaks ja puoli viikkua sitte sunnuntaina, kahvia ilta- 

päivällä join ja, kas kummaa ku kottarainen oli tullu tuohon se o- 

ikkunasta niin ku pari metriä talitiaisen, talia syöm- krh syömään 

(15.2.2012) 

tota, minä oon täsä kylpylähotellissa töisä Rokualla ja, me saatiin 

vähän erikoisempi vieras viime syksynä, nimittäin ukkometson 

ja metso tuli siihen asustelemaan siihen lähettyville (14.3.2012) 

ja tässä on korento kuvassa, tuollainen korento oli tässä näkösällä 

kolmaskymmenes toukokuuta tänä keväänä, se päästi kännykän ja 
sen kameran siis kännykkäkameran yllättävän lähelle kuvasta sit- 
ten paljastui että sillä olikin joky- jokin vaurio ilmeisesti silmässä, 

noin sitaateissa näytti aivan lommolta erikoinen tapaus (13.6.2012) 

toukokuun alkupäivinä tosissaan tässä Orimattilan lieppeillä nin, 

lähin aamulenkille ja, kiikarit kaulassa metsään ja, ajatuksena vähän 
etsiä kurjenpesää mutta, sitten törmäsinki koivikossa, elukkaan 
joka kauempaa katsottuna ensin tuli mieleen joku maata mön- 
kivä supi, supikoira mut sitte heti kun pääsin lähemmäks niin 

sehän osottautu, vastasyntyneeks hirvenvasaks ja (13.6.2012) 

K: joo semmonen kysymys tuossa oltiin pari tuntia sitte joki- 
varressa tosiaan tuosa Kemijoella ja olhaan niinku napapiiriltä 
kakssataa kilometriä ylöskäsin ja, Savukosken kirkonkylältäkin 
tänne methän käsin nin 

V: lähetit muuten sähköpostia ja kuviakin jotka 
meillä on [tässä auki 

K: [no niin 

V: meillä on auki tässä, 

K: no [niin 

V: [päätteellä 

K: että tuota ei tällä en minä enne ole tuommosia kaloja täälä 
nähäny eikä ole kyllä tuo poikakaa nähny senkhän vertaa niin, 
niin niin nahkiaisiksi met net niinku epäilimme että että mit- 
tän mithä muita ne nyt vois olla (13.6.2012) 


Varsinaisten poikkeavuuden ja yllätyksen ilmausten ohella Luontoillan 
narratiiveissa kerrottavuutta luo se, että toislajinen kuvataan ilmesty- 
mässä ihmisen havaintopiiriin yhtäkkiä ja odottamatta, joskus vieläpä 
kanssakäymisen kannalta epätyypillisestä, vertikaalisesta suunnasta. 
Kontrastia odotuksiin nähden rakennetaan niin, että eläimen liike kuva- 
taan vasten kertomuksellista taustaa, jossa ihmisellä on tapahtuma- 
hetkellä kesken toiminta, joka ei mitenkään liity (ainakaan myöhemmin 
puheena olevaan) toislajiseen. Olen merkinnyt tällaista toimintaa kuvaa- 
vat kohdat esimerkkeihin (28)—(37) kursiivilla. Tämänkaltaiset konteks- 
tualisoivat jaksot sijoittuvat tavallisesti kertomusten alun orientoivaan 
osaan ajan ja paikan ilmausten oheen (Labov 1972, 364). Vihelmaa (2015, 
39) on havainnut samantyyppistä kehystystä käytettävän, kun viitataan 
ihmisen aktuaaliseen kuulohavaintoon linnun äänestä, ennen kuin pyri- 
tään muotoilemaan havaittu ääni ihmiskielen tässä suhteessa rajallisin 
ilmaisukeinoin. 

Puhuja saattaa pitkittää alkuasetelman kestoa lykkäämällä lajin- 
tunnistusta ja jäljittelemällä näin kerrotun tilanteen kulkua, jossa ihmi- 
set saavat vähitellen tietoonsa, mistä lajista on kyse. Näin käy esimerkissä 
(36), jossa toislajisesta tulee ensin tietoon vain väri (ks. myös esimerkkiä 
34, jossa otetaan ensin esille ilmeisesti liikkumisen tavasta johtuva vir- 
heellinen lajintunnistus). 


(36) Suomussalmella oltiin mökillä grillailemassa ja, ja vaimo huomas 
ykskaks et jotaki ruskeeta hyppäs siihe katajaa vasten ja sitä ruvet- 
tiin seuraamaan sitten (14.3.2012) 


Esimerkissä (37) ihmisen vähäinen kiinnostus toislajista kohtaan ja sen 


vuoksi myöhäinen lajintunnistus kuvataan erityisen yksityiskohtaisesti 
ja dramaattisesti. 

(37) mä en sitä niin kattonu sitä sitä eläintä siinä, et mä kattelin vaa sinne 
talon taakse et tuleekohan se serkkupoika sieltä talon takaa ja tuota, 
noin kymmenen metrin päähän pääsin siitä karhusta, ni tuota 
minun setä sitte avas oven sieltä ja sano että Raimo tuuppa äkkiä 
pois että se on karhu (13.6.2012) 


Luontoillan keskusteluissa sosiaalinen paine kerrottavuuden osoitta- 
miseen on erityisen voimakas, sillä kyseessä on keskustelu julkisessa 
mediassa suorassa lähetyksessä, jossa ei-asiantuntijayksilön havainto 
asetetaan asiantuntijaryhmän arvioitavaksi. Havaintojaan kertovien 
puhujien on siis syytä osoittaa, miksi heidän kuvaamansa tilanne ansait- 
see tämän tasoisen huomion ja miksi kysymys on oikeutettu. Näin teh- 
däkseen puhujat jäsentävät kertomusta rakentamalla sille kohokohdan. 
Toislajisen liikkeen yhtäkkisyys ja ennakoimattomuus, sen asettami- 
nen vasten ihmisen käynnissä olevia toislajiseen liittymättömiä toimia 
sekä ihmisen ja toislajisen odotuksenmukaisen etäisyyden alittuminen 
tuottavat tätä kohosteisuutta. Nämä luontohavaintonarratiivin kerron- 
nalliset keinot vertautuvat tavallaan luontodokumenttien kuvallisiin 
ja musiikillisiin dramatisointikeinoihin. Kohtaamisen yllätyksellisyys 
ja ainakin osittainen riippumattomuus havainnoijan hallinnasta luo- 
vat pohjaa kysymyksen esittämiselle. Selitystä havaittuun seikkaan tai 
tapahtumaan etsitään puhujan tieto- ja kokemuspiirin ulkopuolelta, 
asiantuntijoilta. 

Ennennäkemättömyyden tähdentäminen yhdistää luontohavainto- 
narratiivit genrenä laajempaan löytämisen ja ihmetyksen retoriikkaan 
nojaavaan vuosisataiseen tekstiperinteeseen, jossa raportoidaan tarkkai- 
lun, tiedon etsinnän ja matkailun tuomia tuloksia (ks. Bellanca 2007, 
30). Niiden juuret voi johtaa myös vielä paljon vanhempaan suulliseen 
tarinankerronnan traditioon, jossa lähiympäristön elolliset sekä niiden 
ihmisille vieraat kyvyt ja ennakoimattomuus ovat olleet keskeisimpiä 
kerronnan aiheita (Boyd 2009, 200-201). Eläimiä koskevat nykynarra- 
tiivit, olivat kyseessä sitten henkilökohtaiset tai kollektiiviset tarinat (ks. 
Stibben [2015, 6] erottelua stories vs. stories-we-live-by, ks. myös Herlinin 
tutkimusta tässä teoksessa), ovat keskenään hyvin ristiriitaisia. Niistä 
näkyy, miten toislajisia luokitellaan ja eriarvoistetaan kulttuurisista ja 

ennen kaikkea taloudellisista syistä. Tuotantoeläinten ja lemmikkien 
räikeän erilainen kohtelu on tulosta ajattelutavoista, joita kollektiiviset 
narratiivit tuottavat ja tukevat. Kertomuksilla on moraalinen pohja ja 
vaikutus. (Matecki ym. 2019, 1-23.) Luontoillan suhteellisen spontaa- 
nit lähiluonnon henkilökohtaiseen maallikkohavainnointiin perustuvat 
narratiivit edustavat julkisella elämänalueella melko vähän huomioitua 
tekstilajia. Järjestäytyneiden luontoharrastajien maallikkotietoa paikalli- 
sesta ympäristöstä tieteellisen tiedon täydentäjänä on tosin tutkittu, ja se 
on todettu tarpeelliseksi esimerkiksi museoiden tiedonkeruussa (Meyer 
2010; Santaoja 2013) ja ympäristön elvyttämishankkeissa (Reid, Williams 
& Paine 2011; Santaoja 2013). Pyrin seuraavassa kohdassa selvittämään, 
minkälaista ihmisen ja toislajisen välistä suhdetta Luontoillan havainto- 
kertomukset ilmentävät. 


KOKEMUKSIA LÄHIYMPÄRISTÖN MAAILMOJEN 
MONINAISUUDESTA 

Luontoilta-kertomusten tilasuhteiden ja liikeasiaintilojen analyysissä 
selvisi, että tilanteen käsitteellisesti kohosteisimpana osallistujana on 
useimmiten havainnoitu toislajinen. Arkisia, omakohtaisia luonto- 
havaintoja kertoessaan ihminen voi asettua tarkkailijan ja tapahtumien 
tulkitsijan rooliin ja antaa tilaa toislajisen toimijuudelle.$ Tämän ase- 
moinnin ansiosta suhde lajienvälisten kohtaamisten osapuolten välillä 
näyttäytyy tilasuhteiden valossa dynaamisena ja vastavuoroisena. Toimi- 
juus jaetaan ja neuvotellaan näissä tilanteissa jatkuvasti uudelleen (ks. 
Despret 2013, 28). Kohtaamisen voidaan kuvata alkavan ihmistä kohti 
liikkuvan toislajisen aloitteesta. Myös lajin selville käyminen voidaan 
esittää eläimen omaehtoisena tunnistetuksi tulemisena: 


(38) toukokuun alkupäivinä tosissaan tässä Orimattilan lieppeillä nin, 
lähin aamulenkille ja, — — sitten törmäsinki koivikossa, elukkaan 
joka kauempaa katsottuna ensin tuli mieleen joku maata mönkivä 
supi, supikoira mut sitte heti kun pääsin lähemmäks niin sehän 
osottautu, vastasyntyneeks hirvenvasaks ja (13.6.2012) 

Ihmisen ottaessa toimijan roolin ja pyrkiessä lähestymään toislajista 
tunnistetaan tämän kyky kontrolloida osapuolten välistä etäisyyttä. Resi- 
prookkista liikettä kuvaavan verbin käyttö (esim. 9, te [puhekumppani ja 
karhu] oisitte lopulta törmänneet, 13.6.2012) taas häivyttää toimijan ja koh- 
teen välisen eron (ihmisen ja toislajisen muodostamista kaksikoista ks. 
Simosen ja Laitisen tutkimuksia tässä teoksessa) ja konstruoi tilanteen 
yksisuuntaisuuteen ja epäsymmetriseen voimasuhteeseen perustuvasta 
prototyyppisestä transitiivilauseesta poikkeavalla tavalla (ks. Goatly 1996 
[2001], 215; ks. myös tämän teoksen päätöslukua). 

Kohtaamisen päättyminen jää yleensä kertomatta, sillä se harvoin on 
kysymykseen johdattelun kannalta olennainen. Jos sitä kuitenkin kuvail- 
laan, siinä paljastuu erityisen selvästi toimijuuden hienovireinen säätely. 
Aloitteen osapuolten eroamiseen tekee ihmistä useammin toislajinen, 
kuten seuraavissa esimerkeissä. Esimerkin (41) verbi piipahtaa koodaa 
edestakaista liikettä, siis myös poistumista (ks. Pajunen 2001, 209). 


(39) katsoimme noin minuutin aikaa toisiamme, karhu näytti toi- 
minnallaan, ää kiipeäisikö mäntyyn turvaan vai mitä tehdä, otin 
kuvan ja soitin petoyhdyshenkilölle, minkä aikana karhu lähti pois 
(15.2.2012) 

(40) jatota ne ((oravat)) ne oli varmaa yli kymmenen minuuttia (ennen 
ku) ne lähti pois sitte siitä katajasta ne oli ne oli siellä katajassa 
sisässä (14.3.2012) 

(41) viime sunnuntaina puolenpäivän aikoihin pihassamme olevan 
omenapuun oksalle piipahti, isolepinkäinen, kuinka yleinen se 
on tähän aikaan vuodesta Kirkkonummella (15.2.2012) 


Seuraavissa esimerkeissä toislajisten päätöstä poistua motivoi muutos 
etäisyydessä ihmiseen (esim. 42 kosketus, esim. 43 toislajisen tahaton 
joutuminen lähemmäs ihmistä) sekä ihmisen alulle panema liike (44). 


(42) kuvan otettuani hipaisin niitä ((toisiinsa kiinnittyneitä ja liikku- 
mattomia sinitiaisia)) uudelleen silloin ne säntäsivät äkkiä peläs- 
tyneinä pakoon hetken kuluttua linnut makasivat samalla tavoin 
hangella vähän kauempana (14.3.2012) 

(43) mutta kyl se meidän veikkaus tässä- tässäkin tapauksessa kuiten- 
kin on samansuuntanen mitä nyt jo tapahtuikin että ennemmin tai 
myöhemmin lähemmäs ihmistä jos se ((karhu)) ois tullu lähem- 
mäs se ois kyllä pötkiny karkuun joka tapauksessa siitä (13.6.2012) 

(44) K: ni mä laitoin sen ((salamanterin)) sinne samaan paikkaan 

mistä se tippu 

V: mm 

K: ja sinne se meni ja se oli aika semmosta sanotaan nyt puolen- 
välin syyskuuta että oli semmost jo aika kosteetaki (13.6.2012) 


Toislajisen voidaan myös kuvata pitkittävän kanssakäymistä tilanteessa, 
jossa kohtaamisen päättyminen esitetään odotuksenmukaisena tai ihmi- 
sen toivomana. Esimerkin (45) katkelmaa ympäröivästä keskustelusta 
käy ilmi, että puhuja on huolissaan, miten tulevaisuudessa mahdollisesti 
soitimella oleva metsokukko soveltuu kylpylähotellin läheisyyteen. Se, 
että lähtemisen toteutumattomuus tuodaan esiin, tulkitaan sitä vasten, 
että lähteminen olisi ollut odotettua. 


(45) K: no kuinka se on tavatonta että se ((ukkometso)) tällai asumuk- 
sen lähelle tullee 
V: no kyl niist [tulee 
K: [eikä se lähe kertakaikkiaan mihinkää siitä se 
niissä lähipuissa, syöpi ja niitä neulasia syöpi ja tuota nukkuu 
siellä välillä ja sitte se välillä tullee ihan siihen syömään kiviä 
siihen, pihalle (14.3.2012) 


Kertomukset rakentuvat lajienvälisessä kohtaamisessa koetun enna- 
koimattomuuden ympärille (ks. Lestel, Bussolini & Chrulew 2014). Esi- 
merkissä (46) arvaamattomuus nostetaan erityisen huomion kohteeksi, 
kun toislajisen toiminta (pysähtyminen) esitetään eri puhujien peräkkäi- 
sissä vuoroissa ensin toteutuneena ja sitten kielteisen nesessiiviraken- 
teen (ei kannata) ja asiaintilan varmuusasteeseen kohdistuvaa asennetta 
ilmaisevan kognitioverbin luottaa johdosta ei-faktuaalisena. 

(46) Vr: oli se oli ja se ((hirvi)) tuli mut se toisaalta pysähty et ei [se 
V2: [se 
tulee uhittelemaan [siihen mut 
VI: [se tuli 
V2: mut ei siihenkään kannata luottaa et se pysah[tyy 
VI: [ei, mut se ei 
myöskä kääntyny ja vetäny takajaloilla (13.6.2012) 


Näissä kertomusten kohdissa ihminen luopuu monissa muissa tilan- 
teissa ottamastaan asemasta ainoana toiminnan ja merkityksen rakenta- 
misen keskuksena ja pystyy ainakin hetkellisesti kokemaan toimijuutta 
sekä semioottisten maailmojen ja niihin kuuluvien merkkien moninai- 
suutta ympärillään, mikä onkin olennaista toislajisten tulkitsemisessa 
(Vihelmaa 2015, 40). Episteeminen modaali-ilmaus (luottaa) kuvaa sitä, 
että puhuja tunnistaa myös, miten rajallinen hänen pääsynsä toislajisen 
merkitysmaailmaan on (ks. Vihelmaa 2018, 508). Toislajisen toiminnan 
täydellinen ennakoiminen ei siksi ole mahdollista. Esimerkki (47) saattaa 
näkyväksi ihmisen kokemuksen ei-inhimillisestä aistihavaintojen maail- 
masta (ks. myös esimerkkiä 1) (toislajisen aistihavainnon referoimisesta, 
ks. Peltola, tekeillä). Se eroaa edellä analysoiduista esimerkeistä siten, 
että siinä lajienvälisen kanssakäymisen päättää ihminen. Tämä asetelma 
on ilmeisesti odottamaton, sillä puhuja perustelee päätöstään. 


(47) ja siinä vaiheessa sitte ku otin pientä videopätkää kännykällä 
niin eläin ((hirvenvasa)) rupes lähestymää kohti ja olis varmaan 
tullu ehkä syliinki jos oisin jääny paikallee mutta, keskeytin sitte, 
kuvaamisen ja, häivyin pois ajattelin että etten jättäis liiaks ihmi- 
sen hajua, ja tää oli kans yks sellanen kysymys, nous mieleen että 
kuinka herkästi, hirviemo voi hylätä poikasen ihmisen hajun takia 
siitä ainaki puhutaan mutta, onks siitä onks siitä niinkun, todis- 
teita tai kokemuksia (13.6.2012) 


Selityksessä hän tarkastelee itseään lajinsa edustajana hirvelle ominaisiin 


aistihavaintoihin perustuvasta maailmasta käsin. Selitystä seuraavasta 
kysymyksestä (kuinka herkästi hirviemo voi hylätä poikasen ihmisen hajun 

takia) käy ilmi, että ihmisen haju esitetään tässä olfaktorisena merk- 
kinä hirven semioottisessa järjestelmässä, jonka tulkinnan perusteella 
hirviemo toimii (ks. Adams 2015, 56 ja siinä mainitut lähteet.) Puhuja 
siirtyy selittävään lausumaan omaan ajatteluunsa viittaavan ajattelin 
että -ilmauksen kautta. Tämän hypoteettisen asiaintilan kuvausta edel- 
tävän ajatuksiin viittaamisen taustalla voi olla puhujan asema ei-asian- 
tuntijana: hän jättää asiantuntija-puhekumppanille mahdollisuuden 
vahvistaa tai kieltää kuvitellun asiaintilan (ihmisen hajun jättäminen) 
toteutumismahdollisuus ja siten perustelun pätevyys (ks. Stevanovic 
2013). Toisaalta puhuja ilmentää ajatuksiinsa viittaamalla sitä proses- 
sia, jonka kautta hän pyrkii omaksumaan toislajisen aseman tilanteessa. 
Tässäkin kohtaamisen päättymistä pyritään siis arvioimaan toislajisen 
subjektiivisesta näkökulmasta käsin. 

Luontohavaintonarratiivien tilasuhteiden ja liikkeen ilmaukset ker- 
tovat siten paitsi havainnoijan ja havainnoinnin kohteen keskinäisestä 
suhteesta myös tilanteeseen osallistuvan toislajisen tunnistetusta toimi- 
juuden ja yksilöyden asteesta sekä tämän myötä toislajisen asennoitumi- 
sesta kohtaamispaikkaan nähden. Hermoston ja lihaksiston mahdollista- 
man liikkumiskyvyn voi ajatella lisäävän elollisen omaehtoisuutta. Aistit 
luovat suhteen aikaan ja paikkaan, kun itsestä kauempana olevien koh- 
teiden havaitseminen aistein avaa näkymän tulevaan (Buytendijk 1952, 
xii; Burgat 2011; tulevan käsittämisen merkityksestä eläville olennoille 
ks. Kohn 2013, 23-24). Näin rakentuu eläinyksilöiden aikapaikkainen 
ainutlaatuisuus, jonka ihminen voi henkilökohtaisen kokemuksen avulla 
tunnistaa toislajisissa (Buytendijk 1952, 73; Burgat 2011). Toisen elolli- 
sen muodostamasta semioottisesta keskuksesta alkunsa saavan liikkeen 
sekä ajallisen ja paikallisen olemassaolon tunnistamalla luontohavain- 
noijat voivat myös yrittää hahmottaa toislajisen suhdetta jaettuun tilaan 
(ks. Despret'n [2019] tutkimusta siitä, miten ornitologit ovat kuvanneet 
ja tulkinneet lintujen reviirikäyttäytymistä). Esimerkin (48) eksyä-verbin 
tulkinta nojaa puhujan pyrkimykseen tarkastella havaintopaikkaa suden- 
korentojen näkökulmasta. 

minun kotipaikka on Savitaipale 

joo 

ja tota me oltiin sit meil on savusauna siellä vähän matkan 
päässä ja, veljen kanssa niin krhm, oltiin sitte niin kun, hui- 
laamassa välillä, niin ni näit sudenkorentoja niit oli hirveä 
määrä 

joo 

niitä oli satoja, ne ilmesty yks kaks siihen, siihen meidän 
yläpuolelle 

joo 

ja tota, siin on lähimmälle järvelle on matkaa tollanen kilo- 
metri, että kuinka ne on eksyny sinne (15.2.2012) 


Paikka ei ole puhujan toislajiselle rakentaman näkökulman mukaan se, 


minne korennot oman merkitysmaailmansa puitteissa pyrkisivät, minkä 
vuoksi hän esittää korentojen saapumisen paikalle tahattomana, kenties 


erehdyksen aiheuttamana. Myös esimerkin (49) puhuja pohtii kohtaa- 


mispaikan merkitystä toislajisen näkökulmasta. 


(49) K: 


K: 


mulla on sinä semmonen neljänsadan metrin semmonen 
sivutie ja minä siinä vuonna kakstuhattakaheksan ja kaks- 
tuhattayheksän, niin ihan muutaman metrin alueella näin 
tommosia suruvaippoja 
jo[o 

[jotka olivat hyvin kesyjä, ja ne niitä oli parhaimmillaan yhek- 
sän, mutta siinä kolmesta yheksään oli se luku, ja ne niinkun 
siinä viihty ihan siinä alueella 
joo 
eli se minua kiinnosti että mik- mitähän siinä vois olla niin- 
kun, kiinnostavaa siinä tiessä (15.2.2012) 


Puhuja kuvaa viihtyä-verbillä suruvaippojen fyysistä tai mentaalista koke- 


musta paikasta. Huomattavaa on myös, että puhujan asiantuntijoille seu- 


raavassa vuorossa esittämässä kysymyksessä puhujan suhde suruvaip- 


pojen toiminnan motiiviin esitetään analogisena sen suhteen kanssa, 

joka suruvaipoilla on kohtaamispaikkaan. Ihmishavainnoija ja perhoset 
ovat osallisina samankaltaisesta, joskin kysymyksiä herättävän erilai- 
sista merkitysmaailmoista viriävästä kokemuksesta: heitä kaikkia kiin- 
nostaa. Esimerkit (46)—(49) ilmentävät Luontoilta-narratiivien kertojien 
roolia intermondiaalisina eli kahden havaintomaailman välillä toimivina 
kääntäjinä. Niissä tunnistetaan tilanteen tai paikan vaihtoehtoinen mer- 
kitys toislajiselle ja kielennetään tämä toisen semioottisen keskuksen 
olemassaolo esimerkiksi kognitioon tai havaitsemiseen viittaavin ilma- 
uksin (ks. Vihelmaa 2015, 56). 


Lopuksi 


Olen tässä tutkimuksessa tarkastellut Luontoillan luontohavaintokerto- 
muksissa kuvattuja lajienvälisiä kohtaamisia sijaintia ja suuntaa ilmaise- 
vien kielenrakenteiden valossa. Jaoin rakenteiden kuvaamat tilasuhteet 
ensin kolmeen toisiaan leikkaavaan ryhmään: havainnoinnin kohteena 
olevan olion luontaisiin ominaisuuksiin nojaaviin oliokeskeisiin suh- 
teisiin, ympäristön pysyviin suuntiin perustuviin suhteisiin ja havain- 
noijan näkökulmasta hahmotettuihin suhteisiin. Ryhmien analyysissä 
erottui joukko ihmisen ja toislajisen kerrottuja kohtaamisia sääteleviä 
parametrejä: frontaalisuus, vertikaalisuus, välimatka, liikkeen yhtäk- 
kisyys ja jännitteisyys. Niiden pohjalta hahmottuu tyypillinen luonto- 
havaintokertomuksessa raportoitu lajienvälinen kohtaaminen. Siinä 
osapuolet suuntautuvat toistensa vuorovaikutuksen kannalta relevant- 
tiin kasvopuoleen. Ihmisten keskinäiseen vuorovaikutukseen nähden 
epäodotuksenmukainen vertikaalinen suunta ei estä kanssakäymistä. 
Kertomus alkaa kuvauksella ihmisen toimesta, joka ei liity havainnon 
kohteeksi päätyvään toislajiseen mutta jonka toislajinen yhtäkkisellä, 
usein tahattomasti ihmiseen suuntautuvalla liikkeellä keskeyttää. Koh- 
taamisen kulkua luonnehtivat osapuolten välisen etäisyyden muutokset, 
joiden säätelyyn myös toislajinen osallistuu. Ihmisen ja toislajisen väli- 
matka alittaa yleensä jonkin taustalla vaikuttavan odotuksenmukaisen 
lajienvälisen tilallisen etäisyyden, jonka pohjalta osapuolia tilanteessa 
lähentävät ja loitontavat voimat tulkitaan. 

Luontoillan kertomuksissa tekstilajiin liittyvät odotukset kietoutuvat 
lajienvälisen suhteen ilmentymiin. Havaintoon liittyvä kysymys tuottaa 
vuorovaikutuksellisesti herkän tilanteen, jossa puhuja paljastaa jonkin 
tiedon puuttuvan häneltä. Lisäksi havaintoa ja kysymystä käsittelevät 
julkisessa mediassa asiaintuntijat. Nämä seikat luovat painetta osoittaa 
tarinan kerrottavuus ja kysymyksen legitimiteetti korostamalla tilanteen 
ennakoimattomuutta, poikkeuksellisuutta ja riippumattomuutta puhu- 
jan tahdosta. Näiden tilanteisten tekijöiden vaikutuksesta kertomusten 
kohtaamiset näyttäytyvät toimijuuden kannalta dynaamisina tilanteina, 
joissa toislajinen — huolimatta asemastaan ihmisen havainnoinnin koh- 
teena — tulee otetuksi huomioon tilanteeseen sekä itsensä ja ihmisen 
asemaan siinä vaikuttavana, oman semioottisen ja havaintomaailmansa 
keskuksena. Se, että tapahtumat kuvataan odotustenvastaisina tai vähin- 
täänkin yllättävinä, on yhtäältä merkki kulttuurisesta tai kokemukseen 
perustuvasta käsityksestä, joka määrittää, millainen kyseisten lajien koh- 
taaminen tyypillisesti on, ja jonka varassa puhuja tulkitsee omaa kohtaa- 
mistaan (ks. Adams 2015, 57). Toisaalta se tuottaa vaikutelman ihmisestä 
riippumattomasta tapahtumien kulusta, ei-inhimillisen ympäristön ker- 
tomuksesta, jota ihmishavainnoija seuraa, rajaa ja välittää omassa tari- 
nassaan eteenpäin (ks. Sepänmaa 2000, 18, 25; Kaukio 2013, 47—48). 
Intermondiaalisina kääntäjinä puhujat tavoittelevat ihmiskielen sanoin 
niitä merkityksiä, joiden olemassaolon tunnistavat toisessa semiootti- 
sessa maailmassa (ks. Vihelmaa 2015). 

Kertomukset eivät tietenkään paljasta, miten kohtaaminen toislaji- 
sen näkökulmasta sujui tai miten ihminen todellisuudessa käyttäytyi. 
Luontoilta-keskusteluissa kieli kuitenkin osoittaa läpäisevyytensä. Ihmis- 
kielen kieliopissa on varaa kuvata kokemuksia muiden kuin ihmisten 
merkitysmaailmojen olemassaolosta, joustaa prototyyppisesti inhimil- 
liselle kanssakäymiselle ominaisista parametreistä ja antaa tilaa toisen- 
lajisten kokemusmaailmasta kumpuaville merkityksille. Uexkiillin (2011 
[1982], 72-73) mukaan ihmisyksilön ainoa keino kurottaa merkitys- ja 
havaintomaailmansa rajojen ulkopuolelle on se, että hän tunnistaa mui- 
den elollisten, ihmisten ja toislajisten, maailmojen olemassaolon ja osal- 
lisuuden Umweltien verkossa. Tämä toisiin maailmoihin avautuminen 
voi ilmentyä kielessä. 

VIITTEET 


1 Tilanne on aineistoni keruun jälkeen muuttunut hieman, kun aiemman yhden 
asiantuntijana toimivan naisen lisäksi Luontoillan juontajaksi tuli kesäkuussa 
2019 nainen: https: //yle.fi/aihe/yle-radio-suomi/luontoillan-asiantuntijat. (Viitattu 
20.4.2020.) 

2 Aineiston keskustelut on litteroitu tämän tutkimuksen tavoitteiden kannalta aiheellisella 
tarkkuudella. Olen lisännyt esimerkkeihin tarpeen vaatiessa selventäviä mainintoja, 
esimerkiksi sen, mistä eläinlajista katkelmassa puhutaan. Nämä huomautukset on 
esitetty kaksinkertaisissa sulkeissa. Yksinkertaisissa sulkeissa on sanoja, joista en ole 


varmuudella saanut selvää. Pois jätetyn jakson merkkinä on — —. Muita merkkejä ovat 
(vrt. Harjunpään artikkelin liitteessä esitettyihin litterointimerkkeihin): 

[ päällekkäispuhunnan alku 

s(h)e sanan lausuminen uloshengittäen, yleensä nauraen 

se- sana jää kesken 

i tauko 


3 Tällä kannalla on myös Sepänmaa (2000, 19, 21) viitatessaan tahtomista, tunnetta 
ja ajattelua ilmaisevien kielenainesten käyttöön ei-inhimillisten tarkoitteiden tilojen 
kuvauksessa sekä Siitonen (2008, 105-106) analysoidessaan persoonapronominien, 
kognitioverbien ja passiivirakenteen eläinviitteistä käyttöä. 

4 Mateckin ym. (2019) lukututkimuksissa havainnoitiin toislajisten eläinten kärsimystä 
kuvaavien kertomusten vaikutusta lukijoiden eläinasenteisiin. 

5 Asiantuntijoilla, joille kysymykset Luontoillassa osoitetaan, on vuorovaikutuksessa 
vielä oma erityinen asemansa kääntäjinä, kun he välittävät tieteellistä tietoa ei- 
asiantuntijoille. 

6 Kielitieteessä elollisuus käsitetään yleensä asteittaiseksi ominaisuudeksi, joka on 
yhteydessä biologiseen elävyyteen mutta jossa tulee yhteen useita elollisille ihmisen 
näkökulmasta odotuksenmukaisia kykyjä: omaehtoinen liikkuminen ja muu toiminta, 
tunteminen, tietoisuus, osallisuus vuorovaikutustilanteessa (ks. esim. Yamamoto 2006, 
31; de Hoop 2013, 41; Peltola 2018 ja siinä mainitut lähteet; ks. myös tämän teoksen 
päätöslukua). 

7 Esimerkissä (20) maakiitäjäiseen viitataan hän-pronominilla. Se esitetään siten 
osallistujana, jolla on tilanteeseen oma näkökulmansa (ks. Laitinen 2009, 2012). 
Suomen kolmannen persoonan pronominien eläinviitteisestä käytöstä ks. myös Laitisen 
tutkimusta tässä teoksessa. 

8 Tässä kohtaa Luontoilta-kertomukset näyttäisivät eroavan kansallispuistojen 
esittelyteksteistä, joita Vihelmaa (2018, 508) on tutkinut. 

He-pronominin käyttö eläimistä 


Lea Laitinen 


Johdannoksi 


Nykysuomen standardikielessä vallitsevan normin mukaan he-prono- 
mini viittaa ainoastaan ihmislajiin. Vapaassa puheessa tilanne on toinen: 
he-pronominilla on tarkoitteinaan muitakin kuin ihmiseläimiä, ja elol- 
listen olioiden lisäksi sillä on myös elottomia ja abstrakteja tarkoitteita. 
Tässä suhteessa he-pronominin käyttö muistuttaa eläinviitteistä hän- 
pronominia, jota olen aiemmin tutkinut erilaisista aineistoista, kuten 
monet muutkin tutkijat. Nyt tutkin moniin eläimiin ja eläinjoukkoihin 
viittaamista. 

Keskityn erityisesti eläinviitteiseen he-pronominiin. Tutkimuksessa 
he on monesti jäänyt pelkän maininnan varaan, koska se tulkitaan pel- 
kästään hän-pronominin monikoksi. Molemmilla pronomineilla on kui- 
tenkin oma historiansa ja profiilinsa. Eläinviitteisen hän-pronominin 
tarkoitteena on vapaassa puheessa ja kirjoituksessa usein ihmisen kump- 
panuuslajeihin kuuluva läheinen yksilö, kuten lemmikkieläin, arvostettu 
työpari, tuotantoeläin tai luonnonvarainen eläin, usein kunnioitettu peto- 
kin. Muuten käytetään yleisesti se- tai tämä- ja tuo-pronomineja. Myös 
monikossa voidaan viitata samoihin eläimiin sekä demonstratiiveilla ne, 
nämä ja nuo että persoonapronominilla he. Selvitän sitä, milloin ja miksi 
juuri he-pronomini on kaikista näistä vaihtoehdoista tullut valituksi. 

Fläinviittausten monikollisuus on kielenkäytössä luultavasti yleisem- 
pääkin kuin yksiköllisyys, koska erilaisia lajeja ja niiden jäseniä on luonto- 
kadosta huolimatta yhä olemassa valtava määrä. Samanlajisilla eläimillä 
on tapana elää ja liikkua myös ryhminä. Näillä ryhmillä on lajeittain eriy- 
tyneitä nimityksiä, kuten kollektiivisanat lauma ja parvi tai lajikohtaiset 
(lammas)katras tai (poro)tokka. Pronominin monikkomuodon valinta ei 
sinänsä merkitse eläinryhmän tulkitsemista kollektiiviseksi massaksi tai 
tuotannon materiaaliksi. Esitän aluksi muutaman satunnaisen esimer- 
kin nykykielestä. Katkelma (1) on peräisin murrelitteraatista, siis nauhoit- 
teesta kirjoitusasuun saatettua puhetta. Se käsittelee hylkeitä:? 


(1) — ne [hylkeet] nukkuu veem päällä ja, tietenki, elim misä he nuk- 
kuupi ja. niitä ei taijjah hyvim painostaakkaan ['väsyttääkään'] niin 
se näyttää että melekeen ne yötä päivää on hyviv valappaita. (Pääk- 
könen 1979, 37.) 


Hylkeet ovat luonnonvaraisia eläimiä, joiden maailmaa ihmiset pääsevät 
yleensä havainnoimaan melko etäältä. Niin on tämäkin puhuja tehnyt. 
Hylkeet näyttävät olevan aina hereillä, joten puhuja arvelee niiden nuk- 
kuvankin veden päällä. Hän käyttää ne-pronominia. Saman tien hän tekee 
kuitenkin itsekorjauksen, joka alkaa disjunktiivisella, vaihtoehtoisuutta 
osoittavalla konjunktiolla eli tai (ISK § 862, ( 1098). Puhuja ei tiedä, 
missä hylkeet nukkuvat. Silloin käyttöön tulee he: tai missä he nukkuvat’. 

Toinen esimerkki on peräisin vanhoja pihakasveja ja kotieläinrotuja 
harrastavien lehdessä julkaistusta blogista. Kirjoittaja viittaa pronomi- 
nilla ne kanoihin, puutarhassa istutustöihin osallistuviin kumppanei- 
hinsa. Toisaalta kanat kaivavat maasta pois kukkia, ja kirjoittaja tulkitsee 
tämän työn motiiveja: heidän reviirilleen niitä ei tarvitse istuttaa. 


(2) — Kanat ovat meille lemmikkejä ja perheenjäseniä. Ne saavat naura- 
maan, itkemään ja hymyilemään. — — Istutuksia tehdään yhdessä 
ja välillä istutan kasvit ilmeisesti väärään paikkaan, sillä ne on myö- 
hemmin kaivettu kanojen toimesta ylös. Taitavat ajatella, ettei hei- 
dän ruoka-apajilleen tai kylpylään tarvitse kukkia istuttaa. (Jout- 
järvi 2018, 29.) 

Esimerkki (3) on TV-ohjelmasta. Sikalan hoitaja kertoo emakoista eli 
näistä, jotka parhaillaan ulkoilevat hänen ympärillään. Sioilla on lajityy- 
pillinen tarve rakentaa itselleen porsimispesä, ja kaikki sikalan asukkaat 
ovat niin tehneetkin — yksikään ei ole jättänyt pesää tekemättä. Ainakin 
jälkimmäisessä lauseessa emakoiden joukko hahmottuu distributiivisesti 
erillisistä yksilöistä eikä kollektiivista. Sikalan puolesta (me; meillä) pesän 
rakentaminen on tehty sioille (heille) mahdolliseksi. Jospa he-pronomini 
onkin ne-pronominia helpommin ymmärrettävissä distributiivisesti hän- 
pronominin monikoksi (hän + hän + hän ... = he)? Ilmaisikohan eläinjouk- 
koon viittaaminen 3. persoonassa joko persoona- tai demonstratiiviprono- 
minilla yksilöllisyyden ja kollektiivisuuden välistä tulkintaeroa? 


(3) — —-kyl sillä kokemuksel mikä meill on näistä [emakoista] nin, kaikki 
on pesän tehny, et ykskää ei ooj jättänyt tekemättä, ja, kyl me sen 
takii on haluttu ninku varata heilles se, mahollisuus, tässä ja, 
tuolla pihallakin meill on tehny muutaman kerran, kesäaikaan 
possut pihallen ni —— (Kaikki irti eläimistä. TV1, 21.2.2021.) 


Esimerkkien (1)-(3) puhujat tai kirjoittajat tulkitsivat muunlajisten 
eläinten käyttäytymisestä niiden tarpeita, tunteita, haluja ja motiiveja. 
Mukana oli runsaasti evidentiaali-ilmauksia (tietenki; ei taija väsyttää; se 
näyttää että; ilmeisesti; taitavat ajatella; sillä kokemuksel mikä meill on), 
jotka ilmaisivat, että kerrotun tiedon lähteenä ovat puhujan tai kirjoit- 
tajan omat havainnot ja niistä tehdyt päätelmät.t Kaikissa esimerkeissä 
käytettiin he-pronominin rinnalla samoista eläimistä myös demonstra- 
tiiveja (yleensä ne, läsnäolijoista myös nämä). Jokaisessa tapauksessa oli 
esillä myös jokin puheena oleville eläimille relevantin toiminnan paikka: 
hylkeillä nukkumapaikka (1), kanoilla syömä- ja kylpypaikka (2) ja sioilla 
synnytyspaikka (3). 


ELÄINVIITTEISYYS ILMIÖNÄ 

Persoona- ja demonstratiivipronominien ihmisviitteistä kielioppia tut- 
kiessani olen yleensä seuraillut Charles S. Peircen (1839-1914) semio- 
tiikkaan perustuvia kuvauksia indeksisestä merkistä. Sen tulkinta 
edellyttää koodin lisäksi tietoa myös ilmaisutapahtumasta. Kielessä 

indeksisiä ilmauksia ovat persoona- ja demonstratiivipronominien 
lisäksi esimerkiksi tempukset ja modukset, evidentiaalit sekä ajan ja 
paikan adverbit. Peircen lähestymistapaa ovat kielentutkijoina kehit- 
täneet varsinkin kielen, kirjallisuuden ja folkloristiikan tutkija Roman 
Jakobson (1896-1982) sekä hänen oppilaisiinsa kuulunut antropo- 
loginen lingvisti, myöhemmin myös sosiolingvisti Michael Silverstein 
(1945-2020). Molemmat ovat vaikuttaneet omaan näkemykseeni kieli- 
opin indeksisyydestä: Jakobson muun muassa kuvauksellaan shiftereistä 
(Peircen termein indeksisistä symboleista), joilla on puhetapahtumassa 
vaihtuva tarkoite, Silverstein puolestaan tutkiessaan samojen ilmausten 
metapragmaattista asemaa ja funktiota. He eivät kuitenkaan käsitelleet 
eläinviittauksia.* Niinpä otin teoreettiseksi apuvälineekseni viime vuosi- 
kymmeninä levinneen posthumanistisen tieteenteorian, jonka mukaan 
ihmiset ja muu luonto kuuluvat yhteiseen luontokulttuuriin eikä niitä 
voi kategorisesti erottaa toisistaan. 

Keskeisinä lähteinäni on ollut kaksi feminististä tieteentutkijaa: 
eläin- ja teknotieteiden edustaja, biologi Donna Haraway, jonka termei- 
hin luontokulttuuri (natureculture) kuuluu, sekä kvanttifyysikko Karen 
Barad, jonka tutkimaa intra-aktiota on inspiroinut myös kvanttimeka- 
niikan kehittäjän, fyysikko ja nobelisti Niels Bohrin ajattelu.? 

Barad nimittää luontokulttuurista toimintaa intra-aktioksi. Se on pro- 
sessi, jonka erilaiset osallistujat toimivat ja muotoutuvat yhdessä tois- 
tensa ja materiaalisen välineistön eli apparaatin kanssa (Barad 2007, 
125-129; 2017, 15—43). Barad on vertaillut kuvaustaan intra-aktiosta van- 
hemman ja tutumman interaktio-termin merkitykseen. Hänen tulkin- 
tansa mukaan interaktion osallistujat ovat määrittyneet tietynlaisiksi 
jo ennen vuorovaikutuksen alkamista ja pysyvätkin toisistaan erillään 
ja yksilöllisinä. Intra-aktiossa toimijuudet vasta kehkeytyvät: kietoutu- 
vat yhteen, muokkautuvat ja vaikuttavat toisiinsa koko prosessin ajan. 
Intra-aktion kaikki osallistujat eivät ole elollisia olioita, vaan niihin lue- 
taan myös prosessin fyysiset eli materiaaliset olosuhteet sekä käytetty 
välineistö ja siihen kuuluvat menetelmät. Yksi kimmokkeeni Baradin 
teorian käyttämiseen olikin ajatus, että intra-aktion toimijoina voi ihmis- 
ten lisäksi olla myös eläimiä sekä materiaalisia välineitä, jotka vaikuttavat 
tapahtuman merkityksiin ja tuloksiin. 

Niels Bohrin ajattelua seuraten Barad pitää intra-aktioiden ontologisina 
perusyksikköinä ilmiöitä — ei siis niissä esiintyviä esineitä tai asioita (engl. 
things, saks. Dinge) sinänsä vaan tiettyjä materiaalis-diskursiivisia ilmen- 
tymiä tarkasteltavana olevasta kokonaisuudesta. Diskursiiviset käytänteet 
ovat maailmassa meneillään olevia agentiivisia intra-aktioita, joissa ilmiöt 
tulevat näkyviksi ja relevanteiksi. Tätä näkemystään Barad nimittää toimi- 
juusrealismiksi. (Ks. Barad 2007, 32-37, 118-121, 332-336; 2017, 20—22.) 

Ilmiöiden tutkimukselle löytyy lingvistinen vertailukohta Isosta suo- 


men kieliopista (2004). Kirja jakautuu kolmeen pääosaan, joiden otsi- 
kot ovat ” Sanat”, ”Rakenne” ja ”Ilmiöt. Ensimmäisessä keskitytään kie- 
len pienimpiin merkitystä kantaviin yksiköihin eli morfeemeihin, joista 
persoonapronominien yhteydessä esitellään lähinnä taivutusta. Laajassa 
”Rakenne”-osassa käsitellään niin ikään kategorialähtöisesti lausekkeita, 
lauseita ja lausumia, lauseenjäseniä ja yhdyslauseita. Siinä kerrotaan 
hän- ja he-pronominien viittaavan puhetapahtuman kolmanteen osapuo- 
leen, joka ei ole puhuja eikä puhuteltava (4). Todetaan myös, että puhu- 
jana ja puhuteltuna voi olla muitakin kuin ihmistarkoitteita (5): 


(4) (Minä, sinä, hän, me, te, he.) Kolmannen persoonan pronomi- 
nit hän ja he ovat anaforis-deiktisiä. Ne viittaavat kolmanteen osa- 
puoleen, joka ei ole puhuja eikä puhuteltava, eikä niiden tarkoite 
siten vaihdu puhujan vaihtuessa. (Mt. § 717.) 

(5) = (Kieliopilliset ominaisuudet vs. ihmiseen viittaaminen.) Puheakti- 
pronominit ovat luontaisesti ihmistarkoitteisia. Puhujaksi tai puhu- 
teltavaksi voidaan esittää myös muu kuin ihminen, joka tällä tavoin 
kategorioidaan puhetilanteen osapuoleksi. Myös pronominit hän 
ja he viittaavat mahdollisiin puhetilanteen osapuoliin; niiden muu 
käyttö keskittynee kiteymiin hällä väliä, tiedä häntä.’ (Mt. § 717.) 


Ison suomen kieliopin kolmannessa pääjaksossa ”Ilmiöt” katsotaan kie- 
lellisiä muotoja ja rakenteita vielä yleisemmällä tasolla. Siinä käsitellään 
joko sellaisia monitasoisia kieliopin ilmiöitä kuin kongruenssi, sana- 
järjestys ja passiivi, jotka eivät kytkeydy vain yksittäiseen kielioppikate- 
goriaan, tai sellaisia ilmiöitä kuin kielto, aspekti, referointi tai kysy- 
mys, joilla on lähtökohtanaan tietty merkitys tai puhefunktio (ISK, 29). 

Hän- ja he-pronominien puhekielinen käyttö on mukana luvussa ”Refe- 
rointi”, kun kerrotaan niiden logoforisesta funktiosta (6). Siitä poimi- 
mani esimerkki osoittaa, että referoida voidaan myös monia henkilöitä 
ja että silloinkin johtolauseen ne- ja referaattiosan he-pronomini ovat 
samaviitteisiä: 


(6) — (Referaatin pronominit.) Logoforisen pronominin korrelaattina on 
siis johtolauseessa mainittu henkilö, jonka puhetta tai ajattelua 
referoidaan. Referaattia ympäröivässä kerronnassa samoin kuin 
johtolauseessa kyseisiin henkilöihin voidaan viitata myös prono- 
mineilla se ja ne. — — 

” Ne, sanoivat, että heidän muistelemisensa eivät sopineet minun 
korvilleni.” (Mt. § 1469-1470.) 


Pronominien eläinviitteistä käyttöä ei Isossa suomen kieliopissa käsi- 
tellä. Yhdessä ”Ilmiöt”-osan esimerkissä on hän-pronominin tarkoit- 
teena kuitenkin nykypäivän luontokulttuurisen intra-aktion tyypillinen 
osallistuja: eläinlääkärin potilaana oleva lemmikkieläin (7). Intra-aktion 
toimijoihin voitaisiin lukea myös koiraan viittaava hän-pronomini: 


(7) — (Deiksiksen ja anaforan suhde.) 1. ja 2. persoonan pronominit eli 
puheaktipronominit ovat yksinomaan deiktisiä. Kolmannen per- 
soonan pronomini hän/he on etupäässä anaforinen mutta sitä 


voidaan käyttää deiktisestikin. — — Eläinlääkäri koiran isännälle: 
Onko hän [nyökkää koiraan päin] käynyt aikaisemmin meillä. (Mt. 
§ 1424.) 


Feva-Leena Seppänen on osoittanut keskusteluntutkimuksen välinein 
— muun muassa katselitteraattien avulla — hän-pronominin toimivan 
indeksinä siitä, että tilanteessa läsnä oleva ihmistarkoite kuuluu meneil- 
lään olevan keskustelun osallistujiin (1998, 199-210). Sitä käytetään 
esimerkiksi tulkittaessa puhekyvyttömän pikkulapsen merkityksellistä 
käyttäytymistä (mts. 84-87). Sama käytänne sopii nykyisin myös läsnä 
oleviin lemmikkieläimiin, kuten tässä kirjassa Katariina Harjunpään esi- 
merkki (4) papukaijasta osoittaa." 

AINEISTOT, TERMIT JA TEORIAT TUTKIMUSVÄLINEINÄ 

Ilmiöitä esitellään Isossa suomen kieliopissa sen jälkeen, kun merki- 
tyksiä kantavat kieliopilliset yksiköt — kuten morfologiassa taivutus- 
tunnus tai morfosyntaksissa persoonapronomini — on tarkasti kuvattu. 
Baradin oletuksen mukaan kieliopissa ilmiön osallistujat tai toimijat 
olisi jo etukäteen lyöty lukkoon. Niiden pohjana on kuitenkin käytetty 
kielentutkimuksen välttämättömintä välineistöä: monenlaisesta kielen- 
käytöstä tallennettuja empiirisiä aineistoja. Iso suomen kielioppi perus- 
tuu pääasiassa tutkijoiden tallentamiin yleiskielisiin, puhekielisiin ja 
yleispuhekielisiin aineistoihin 1900-luvun jälkipuoliskolta 2000-luvun 
ensimmäiselle vuosikymmenelle saakka (ISK, 18-21). Omat aineistoni 
taas ovat peräisin suomen kielen kirjallistumisen ja kirjakielen kehi- 
tyksen historiasta, noin 1500-luvun puolivälistä 1800-luvun loppuun 
asti. Ne edustavat aikansa luontokulttuureja, joissa 3. persoonan hän- ja 
he-pronomineilla saattoi ihmisten lisäksi olla tarkoitteinaan myös tois- 
lajisia eläimiä, kasveja, taivaankappaleita, kiviä tai satuja, sananlaskuja 
ja muita kielellisiä olioita. 

Tutkimusprosesseissa vaikuttavina välineinä voi pitää myös kielelli- 
siä olioita, kuten tieteellisiä käsitteitä, termejä" ja teorioita. Karen Barad 
käyttää oman erikoisalansa eli kvanttifysiikan käsitteitä heuristisena 
metodinaan kuvatessaan posthumanistisia ilmiöitä. Keskeisiä termejä 
ovat kvanttien lomittuminen (entanglement) ja diffraktio, joista kumpikin 
omalla tavallaan koskee tutkimuskohteiden vaikutusta toisiinsa intra- 
aktiossa (tästä Barad 2007, 33, 73, 408; Rojola 2014, 131-154 ja Aholai- 
nen 2020). Baradin teoriaa on viime vuosina hyödynnetty meilläkin 
ihmis- ja yhteiskuntatieteissä, ja samalla sen termejä on aktiivisesti suo- 
mennettu.” Erilaiset käännösratkaisut varioivat hieman riippuen siitä, 
mitkä merkityksen puolet niissä painottuvat. Esimerkiksi intra-aktion 
suomennos yhteismuotoutumiseksi korostaa enemmän prosessin osallis- 
tujien tilanmuutosta ja vaikutuksenalaisuutta, termi sisäisvaikutus taas 
toimijuutta ja vaikutusta toisiin. Itse käytän lainasanaa intra-aktio siksi, 
että siinä ovat molemmat merkitykset näkyvillä; edusosa (aktio) kertoo, 
että kyse on toiminnasta, ja määriteosa (intra) osoittaa toimijuuksien 
sisäkkäisyyttä eli yhdessä muokkautumista. Samalla termi osoittaa, että 
käytän Baradin käsitteitä. 

Niels Bohr (1998) viittasi kvanttifysiikassa ilmiöihin rajatummin kuin 
Barad. Hän keskittyi tietyissä koeolosuhteissa syntyneisiin havaintoihin 
ja niiden mittauslaitteisiin, jotka tuottivat ilmiöitä itsekin erottamatto- 
mana osana intra-aktiota. Kvanttifysiikan koetilanteista on ehkä tunne- 
tuin se, jossa valo ilmenee joko hiukkasina tai aaltoina. Sitä ei voi nähdä 
yhtä aikaa aineena ja energiana, koska niiden havaitseminen vaatii eri- 
laiset havaintovälineet. Ilmiöt ovat mittauslaitteesta riippuen komple- 
mentaarisessa suhteessa toisiinsa. Kielentutkimuksessa vastaavanlainen 
ilmiö tunnetaan täydennysjakaumana eli komplementaarisena distribuu- 
tiona.” Olisiko eläinviitteisten he- ja ne-pronominien suhteessa kenties 
kyse komplementaarisesta ilmiöstä? 

Barad arvostelee Bohrin rajausta: merkitys ei ole ainoastaan ihmi- 
seen perustuva käsite vaan maailman ominaisuus. Maailma artikuloi- 
tuu monin eri tavoin yhä uusina asetelmina, joissa ihmisten ja heidän 
laitteidensa tuottamia havaintoja ja vaikutuksia ei voi pitää keskeisinä. 
(Mermin 1988; Barad 2017; 2007, luvut 7-8.) Barad on sanoutunut jyr- 
kästi irti eri tieteenalojen 1900-luvulla kokemasta niin kutsutusta kielel- 
lisestä käänteestä, jossa ajateltiin nimenomaan ihmiskielen rakentavan 
todellisuutta. Myös Bohr on hänen mielestään tuonut kvanttifysiikan 
merkityksiin antroposentrisiä piirteitä: ihmisen läsnäolon, hänen kie- 
lensä, käsitteensä ja epistemologiansa. Omassa toimijuusrealismissaan 
Barad pyrkii siirtymään epistemologiasta ontologiaan, kielestä ja käsit- 
teistä diskursiivisiin käytänteisiin ja merkityksen materiaalisiin ehtoihin. 

Termien tai tutkimusten kulkua tieteenalalta toiselle ei silti voi oikein 
estääkään. Bohr kiinnostui kielestä pohtiessaan komplementaarisuutta 
metakielen ja objektikielen valossa, Jakobson innostui komplementaa- 
risuuden käsitteestä ja toi sen kielitieteeseen. He seurasivat toistensa 
tutkimusta. Fyysikot ja lingvistit pitivät MIT:ssä yhteisen seminaarinkin, 
jota Bohr ja Jakobson vetivät (Jakobson 1959, 234-236; 1969, 299). Kun 
Bohr julkaisi kirjassaan Atomic Physics and Human Knowledge (19583) 
kokoelman artikkeleitaan kvanttiteorian suhteesta muihin tieteenaloi- 
hin, sen arviossa todettiin, että filosofian lisäksi fysiikastakin näytti ole- 
van tulossa kielentutkimusta (Riepe 1960). Jakobson puolestaan kirjoitti 
yleisen kielitieteen yhdistyksen 80-vuotisjuhlakirjaan vuonna 1969 tie- 
teenalan suhteista muihin tieteisiin laajan artikkelin, joka huipentui 

fysiikan ja lingvistiikan yhteisiin tavoitteisiin. Komplementaarisuuden 
systemaattisen esityksen jälkeen oli tarkoituksena selvittää yhdessä mui- 
takin teoreettisia ja metodologisia kysymyksiä. (Jakobson 1969, 299.) 

Roman Jakobsonin mukaan runsas termien käyttö kuului nuorten 
tieteenalojen lastentauteihin, ja hän oli oppinut tietyissä tilanteissa 
olemaan käyttämättä niitä. Uusiakin ongelmia saattoi ratkoa vapaana 
uusista termeistä, hän totesi. Fi terminologiasta silti kannata kiistellä, 
oli Jakobsonin vanha opettaja sanonut, jos olet heikkona uusiin termei- 
hin, käytä niitä — kyllä me ymmärrämme, mitä tarkoitat. (Jakobson 1953, 
13-14.) Donna Haraway on samoilla linjoilla. Hän on tähdentänyt sitä, 
että käsitteet syntyvät tietyissä historiallisissa konteksteissa, tiettyjen 
materiaalisten ehtojen vallitessa ja tietyin seurauksin (Haraway 1997). 
Ilmiöinä ne ovat aina väliaikaisia ja fiktiivisiäkin. Ne ovat myös tarpeel- 
lisia, koska ne helpottavat ajattelua (Haraway 2006, 153). 

Kaikissa ihmistieteissä käytetään tieteellisten termien ja teorioiden 
lisäksi muitakin kielellisiä välineitä, varsinkin tallennettuja puhe- ja 
tekstiaineistoja. Kulttuurihistorian tutkija Anu Salmela on osoittanut ana- 
lysoituaan naisten tekemiä itsemurhia 1800-luvun Suomessa, miten ruu- 
miinavaus- ja oikeudenkäyntipöytäkirjat määrittivät ilmiön yhteiskunnan 
eri vaiheissa yhä uusiksi käytännöiksi, vaikkapa rikoksiksi (Salmela 2017, 
21-40). Lingvistiikassa ihmiskieli — ja -kielet — ovat tutkimuksen pää- 
kohde, joten sikäli tieteenalaa voi pitää antroposentrisenä. Kielellisten 
yksiköiden toimintaa voidaan siitä huolimatta tarkastella osana maail- 
man artikuloitumista elävinä, luovina ja muuntelevina ilmiöinä, joiden 
syntyyn ja tuloksiin intra-aktioiden erilaiset materiaaliset osallistujat ja 
toimijat — ihmiset muiden mukana — vaikuttavat. Sellainen ilmiö on tut- 
kimani he-pronominin eläinviitteisyys, jota alan kohta tarkastella. 


TUTKIMUKSENI RAKENNE 

Esittelen he-pronominin eläinviitteistä historiaa pääasiassa digitoiduista 
aineistoista keräämieni runsaiden dokumenttien valossa. Työni on enim- 
mäkseen kvalitatiivista, joten tekemäni yleistykset odottelevat korpus- 
lingvistisen tilastotutkimuksen vahvistusta. Aloitan analyysin jaksossa 
”Kielentutkijat intra-aktiossa” suomalaisen kielentutkimuksen histo- 
riasta. Käsittelen hän- ja he-pronominien käytön ensimmäisiä kuvauksia, 

joita ilmestyi 1800-luvun lopulla suomenkielisissä lauseopeissa sekä 
kansankielen syntaksista kerättyjen aineistojen analyyseissä. Samalla 
nousee esiin kielentutkijoiden työkaluja, jotka vaikuttivat tutkimuk- 
sen intra-aktioihin ja tuloksiin. Kenttätutkimuksen sivutuotteena syntyi 
lopulta myös preskriptiivinen normi, joka sulki hän- ja he-pronominien 
eläinviitteisyyden kirjakielen ulkopuolelle. 

Ennen suomen kielen tutkimuksen ja kirjakielen tietoisen normituk- 
sen alkua oli ehditty kuitenkin kääntää, kirjoittaa ja julkaista tekstejä 
suomeksi jo kolmisensataa vuotta, ja niissäkin esiintyi demonstratiivien 
lisäksi eläinviitteisiä persoonapronomineja. Jaksossa ”Eläinviitteinen he 
Ruotsin kuningaskunnassa” tarkastelen ilmiötä teksteistä, joiden kieli- 
muotoa nimitetään vanhaksi kirjasuomeksi. Olen poiminut esimerkkejä 
Ruotsin kuningaskunnan aikaisista raamatunkäännöksistä noin vuosilta 
1540-1776 sekä lakien suomennoksista vuosilta 1580-1759. Tutkin muun 
muassa sitä, oliko eläinviitteisellä he-pronominilla esikuvia käännösten 
lähtökielissä tai puhutussa suomen kansankielessä. 1700-luvun lopulla 
alettiin julkaista myös alun perin suomeksi kirjoitettuja kansanvalistus- 
tekstejä, joissa annettiin käytännön neuvoja kotieläinten hoitamiseen ja 
pohdittiin eläintiedon ja luomiskertomuksen suhdetta. Tämä aineisto on 
noin vuosilta 1700-1859: valistuskirjallisuudella oli siis pitkään käyttöä 
vielä 1800-luvun Suomessakin. 

Jaksossa ”Vapailla laitumilla” katson eläinviitteisen he-pronominin 
asemaa niin kutsutussa varhaisnykysuomessa, jota käytettiin Suomen 
autonomisessa suuriruhtinaskunnassa noin vuosina 1810-1880. Tuo- 
hon aikaan suomea alettiin kehittää aktiivisesti viralliseksi kieleksi ruot- 
sin rinnalle, ja suomeksi kirjoittaminen ja julkaiseminen levisivät yhä 
useammille yhteiskunnallisen toiminnan alueille.5 Aineistoa he-prono- 
minin eläinviittauksista on tältä ajalta jo valtavasti. Oman tutkimukseni 
näkökulmasta kirjakielen uudistamisen ja kansan kirjallistumisen tär- 
keimpiä tekijöitä olivat kansakoulujen ja opettajaseminaarien perusta- 
minen 1860-luvulla ja niiden oppimateriaaleiksi laaditut lukukirjat ja 
eläinopit. Keskityn lähinnä niihin. Useimmissa he-pronomini viittasi 
eläimiin ainakin 1870-luvulle saakka. 

Luvun päättävä viimeinen jakso on lyhyt epilogi, jossa tarkastelen 
he-pronominin funktiota duaalina eli kaksikkona, joka sille kuuluu 

monikon ilmaisemisen funktion lisäksi. He voi viitata yhtä aikaa kah- 
teen referenttiin — luontokulttuureissa myös lajienvälisesti, kun ihminen 
ja toinen eläin toimivat yhteisessä intra-aktiossa. Havainnollistan ilmiötä 
Harawayn kumppanuuslajin käsitteellä sekä saamelaiskielten kieliopin 
ytimeen kuuluvilla duaalipronomineilla. 


Kielentutkijat intra-aktiossa 


1800-luvun jälkipuoliskolla suomen kielen he-pronominit aineellistui- 
vat kansankielisten informanttien puheesta kielentutkijoiden paperille 
eri tavoin. Kansankielestä alettiin silloin kerätä aineistoja Suomalaisen 
Kirjallisuuden Seuran projektina. Tavoitteena oli tallentaa äidinkielis- 
ten suomenpuhujien kielimuotoa, jotta voitaisiin löytää yhteisiä normeja 
tekeillä olevaa nykysuomen kirjakieltä varten. Vuosina 1866-1904 ilmes- 
tyikin yhteensä 30 suomen murteiden kieliopillista kuvausta eri puo- 
lilta maata. Murteiden syntaksin tallennus ja tutkimus käynnistyi vasta 
äänne- ja muoto-opin keruiden jälkeen, F. N. Setälän keruumatkalla 
vuonna 1881. Sen tuloksena ilmestyi vuonna 1883 Setälän Lauseopillinen 
tutkimus Koillis-Satakunnan kansankielestä, joka esitteli Hämeen, Savon 
ja Satakunnan murteiden yhtymäkohdassa käytettyä puhutun suomen 
muotoa. Seuraavalla vuosikymmenellä ilmestyi neljä vastaavanlaista 
kansankielen lauseopin kuvausta: omat kansankielen lauseoppinsa laa- 
tivat U. T. Sirelius vuonna 1894 kaakkoismurteista, Salu Latvala 1895 
Porin seudun ja 1899 Pohjois-Savon ja Kainuun murteista sekä Artturi 
Kannisto 1902 Etelä-Hämeen murteista.'* Jokainen niistä sisälsi oman 
lukunsa hän-pronominista. He-pronominia ei otsikkotasolla mainittu, 
koska sitä käsiteltiin pelkästään hän-pronominin monikkona. Tutkimuk- 
seni tässä osassa hän-pronomini onkin aineiston kuvauksessa lähtökohta 
ja he pääsee esiin sen ohella, lähinnä lause-esimerkeissä. Muissa tutki- 
muksen osissa keskityn he-pronominiin. 


PUHUVAT SATUELÄIMET JA LATINAN KIELIOPPI 


Murreretken alkaessa Eemil Nestor Setälä oli vasta 17-vuotias lyseolais- 
poika. Hän opiskeli Hämeenlinnassa, ensimmäisessä suomenkielisessä 

normaalilyseossa. Suomea käytettiin siellä opetuskielenä. Koulujärjes- 
tyksen mukaan opiskelijan oli saavutettava suomen kielen opinnoissa 
”perinpohjainen tieteellinen taito soveliaan oppikirjan mukaan”, kyke- 
nevyys helpohkon tekstin ymmärtämiseen ynnä ”harjaantuminen hel- 
pompien käännösten suorittamiseen äidinkielestä”.? Kansankielihank- 
keessa Setälällä oli todennäköisesti työvälineenään mukana uunituore 
Suomen kielen lauseoppi, Oppikirjan koe (1880), jonka hän oli itse edel- 
lisenä vuonna laatinut opettajansa Arvid Genetzin ohjaamana. Sen esi- 
puheessa Setälä kertoi käyttäneensä apunaan muun muassa A. W. Jahns- 
sonin ruotsinkielistä lauseoppia (1871) ja Josef Budenzin saksankielistä 
suomen kielioppia (1880). Kirjan kannessa oli tekijänimen paikalla 
etukirjaimet E. N. S. ja esipuheen allekirjoittajana nimimerkki Tekijä. 
1800-luvulla oli tavallista, että tekijän tai suomentajan nimi puuttui kir- 
jojen nimilehdiltä tai että sen korvasi nimimerkki. 

Genetz ja Setälä työskentelivät yhdessä suomenkielisten koulukieli- 
oppien luomiseksi. Ensin oppilaalta ilmestyi suomen kielen lauseopin 
oppikirja ja seuraavana vuonna opettajalta äänne- ja muoto-opin oppi- 
kirja. Setälän koululauseoppi ei ollut pelkästään Jahnssonin kirjan suo- 
mennos (vrt. Karlsson 2000). Esimerkiksi puheen referoinnissa käytettyä 
oratio obliquaa eli epäsuoraa esitystä Jahnsson oli käsitellyt lauseoppinsa 
lopussa omana lukunaan, tosin lähinnä vain evidentiaalisen muka-sanan 
valossa (ks. Jahnsson 1871, 159—167).'9 Setälä siirsi muka-sanan omassa 
lauseopissaan partikkeleihin (Setälä 1880, 48) ja käsitteli epäsuoraa 
esitystä verbiluvussa tempusten ja modusten yhteydessä (mts. 35, 37). 
Pronominit olivat Jahnssonilla kieliopin Liite-osassa, mutta Setälä nosti 
ne oman kirjansa alkuosaan heti substantiivien jälkeen (1880, 27—31). 
Hän lisäsi joukkoon vielä persoonapronominit ({ 35-36) ja niihin seu- 
raavan huomautuksen:?* 


(8) — — Se-sanaa käytetään 3:nnen persoonan pronominina, kun ei ole 
puhe persoonasta; esim. Tiedätkö missä kirjani on? — En tiedä 


missä se lienee. (Setälä 1880, 28.) 


Tällaista huomautusta ei suomen kieliopeissa liene ennen näkynyt. Lause- 
opin toiseen painokseen Setälä vaihtoi sanan persoona tilalle henkilöt: 

”kun ei ole puhe henkilöistä” ja lisäsi mukaan varmuuden vuoksi toi- 
senkin esimerkin: ”— Onko koira huoneessa? — Ei, se on pihalla.” (Setälä 
1884, 45, ( 70.3) *. Hän tiesi, että kansankielessä vastaus esimerkin (8) 
kysymykseen kirjasta olisi voinut kuulua ”En tiedä, missä hän lienee” ja 
että koiraankin olisi voitu siinä viitata hän-pronominilla. Muutokset teki- 
vät ilmiön kuvauksesta koululauseopissa yksitulkintaisen normin: hän- 
pronominilla ei sopinut viitata muihin kuin ihmisiin — ei edes eläimiin. 
Näiden esimerkkien perään Setälä sijoitti oppikirjaansa vielä seuraavan 
muistutuksen: 


(9) Muist. Kansankielessä käytetään hyvinkin runsaasti se sanaa 
3:nnen persoonan pronominina hän sanan asemesta. Niissä mur- 
teissa hän sanaa käytetään oratio obligvassa vastaamaan oratio 
directan 1:sta persoonaa (indirektisenä refleksiivi-pronominina), 
vieläpä 2:stakin; esim. Se sanoi, että hän on sairas; Se sanoi, ett'ei 
hän hänestä huoli (or. dir.: en minä sinusta huoli). (Setälä 1884, 45.) 


Itse laadittu kansankielen lauseopin kuvaus kuului Setälän välineistöön 
siinä intra-aktiossa, jossa hän muokkasi koululauseoppinsa uusia pai- 
noksia. Toisen painoksen esipuheessa hän mainitsi tehneensä korjaukset 
omien havaintojensa pohjalta. Vasta 3. painoksen esipuheessa (1891, IV) 
hän kertoi tarkemmin niiden perustumisesta kansankieleen sekä esitteli 
ajatuksiaan lauseopillisten oppikirjojen suhteesta kieliopillisiin katego- 
rioihin ja termeihin. Keruuprojektien alkuperäinen tavoite — suomen 
kirjakielen lähentäminen kansankieleen — oli kuitenkin 1890-luvulla jo 
jäänyt taakse ja varhaisnykysuomen kausi päättynyt. Koululaisten oli nyt 
opittava pitämään erillään toisistaan kaksi erilaista kielimuotoa. 
Esimerkissä (9) kuvattu kansankielen hän-pronominin funktio refe- 
roinnin ”epäsuorana refleksiivipronominina” tarkoitti sen logoforista 
käyttöä, josta oli edellä maininta Ison suomen kieliopin esimerkissä 
(6). Kansankielisten aineistojen keruussa ja tutkimuksessa Setälällä oli 
ollut työvälineenään erityisesti latinan, lyseon tärkeimmän aineen kie- 
lioppi. Tuon ajan koulujärjestyksen mukaisesti latinaa opiskeltiin lyse- 
ossa enemmän kuin mitään muuta oppiainetta. Koska sillä oli kaksi ja 
puoli kertaa enemmän oppitunteja kuin äidinkielellä, siitä opittiin myös 

eniten kieliopillista ajattelua. Yliopistossa latina oli toiminut tieteen kie- 
lenä jo vuosisatoja. Fi ihme, että lukiolaispoika piti ohjenuoranaan tätä 
traditiota. Silti hän tuntuu muodostaneen kokonaiskäsityksen oratio obli- 
guasta vasta tutkiessaan sen pohjalta suomen kansankielen lauseoppia: 


(10) — Sen yleisen muistutuksen saatamme niiden käytännöstä jo enna- 
kolta tehdä, että se ja hän, kumpainenkin, merkitsevät sekä elol- 
lisia olennoita, että elottomia esineitä. Se vastaa latinaisia prono- 
mineja is, ille, hän taas pronomineja sui (sibi, se), ipse, harvemmin 
ille, vielä harvemmin is. (Setälä 1883, 84.) 


Latinan persoonapronomineissa ei ollut kolmansia persoonia, vaan nii- 
den sijalla käytettiin demonstratiivipronomineja is ja ille (maskuliini- 
muodot 'hän, se’ ja "tuo, se’). Oratio obliquassa ne kuitenkin vaihtui- 
vat refleksiivipronomineiksi sui (dat. sibi ja akk. se) ja ipse ’itse’. Setälän 
oivalluksen mukaan suomen kansankielessä pronominit se ja ne sekä 
hän ja he toimivat samoin. Hän ja he kuuluivat latinan tapaan alistei- 
siin lausejärjestelmiin, joissa referoitiin hallitsevan lauseen samaviittei- 
sen se- tai ne-subjektin tarkoitteen sanoja tai ajatusta itsestään. Toisin 
kuin varsinaisilla refleksiivipronomineilla, alisteisen lauseen hän- ja he 
-pronomineilla oli yli lauserajan ulottuva suhde johtolauseen subjek- 
tiin. Eniten tällaista aineistoa Setälä esitteli että-lauseista ja alisteisista 
kysymyslauseista, joiden johtolauseissa oli puhumista tai ajattelua ilmai- 


sevia tai implikoivia verbejä (korostukset minun): 


(11) — Se sano, että hänen nimensä on Matti. 
Voar’ toimitti ['kertoi, puhui] että he [hän itse ja joku muu] kävi- 
vät Turussa. 
Ne, arveli: ehkä he tulee tässä keinoon. 
Emäntä, sano, mitä hän suri. 
Ne, keskustelivat, että kumpi heistä sinne menis. 
Se, ei muistanu, että kumpaa tietä he men. (Setälä 1883, 85-86.) 


Hän- ja he-pronominien refleksiivisyyttä tutkiessaan Setälä oli lähes 
sata vuotta aikaansa edellä. 1970-luvulla ranskalainen lingvisti Claude 

Hagege löysi länsiafrikkalaisten kielten alisteisista lauseista vastaavan- 
laisia pronomineja kuin Setälä suomen kansankielestä, ja hän nimesi 
ne logoforisiksi (Hagège 1974, 290).?4 Hagegekin viittasi tässä yhteydessä 
latinaan, vain kirjoitettuna elävään kieleen. Logoforisia pronomineja taas 
käytetään pääasiassa kielissä, jotka ovat eläneet pitkään suullisina. Länsi- 
Afrikan kielten lisäksi logoforiset pronominit kuuluvat Pohjois-Euroo- 
passa meänkielen, kveenin ja saamelaiskielten lauseopilliseen rakentee- 
seen ja ovat mukana myös kirjakieltensä nykykieliopeissa. Lisäksi niitä 
käytetään latvian ylämurteessa sekä useimmissa suomen murteissa — 
siis kirjakielen ulkopuolelle suljettuna.*> 

Tutkimusaineistokseen Setälä keräsi 54 pitkää kansansatua, joista 32 
hän julkaisi tutkielmansa kielennäytteinä. Tässä aineistossa oli myös 
eläinviittauksia. Kansansatujen eläimet auttoivat usein ihmisiä ja pelas- 
tivat heitä vaaratilanteista. He puhuivat samaa kieltäkin kuin ihmiset. 
Tämä oli fiktion tietoista antropomorfisuutta, joka elää edelleen vahvasti 
varsinkin lapsille ja nuorille suunnatuissa teksteissä.?* Ihmisten ja ei- 
inhimillisten eläinten kielellinen yhteys fiktiivisten intra-aktioiden osal- 
listujina kertoi ehkä jotain siitäkin, että niillä oli materiaalisessa maail- 
massa semioottinen yhteys toisiinsa. Setälä esitteli eläinviitteisten hän- ja 
he-pronominien käytöstä kuusi saduista tiivistämäänsä esimerkkiä: 


(12) Elävä puhhuu, että hän kerran näki ton; Hiir sano, että kyllä hän, 
siihen konstin tietää; Tämä kala sannoo, ett'ei hän o' kolmeen 
viikkoon meressä ollukkaan; Sus’ ja ilves , pitävät keinoa ['neuvot- 
televat’], että miten he sen sais nähä; Hiiret sannoo, ettei he tiijä. 
Kotkat sannoo: ei he jaksa nyt viijä. (Setälä 1883, 86.) 


Kansansatuja käytettiin aineistona käytännöllisistä syistä. Kieliaineistot 
oli kerättävä kuuntelemalla kansanihmisten puhetta ja merkitsemällä 
kuulemansa kynällä paperille. Spontaanin puheen tallentaminen oli vai- 
keampaa ja hitaampaa kuin kiteytyneen perinteen, kuten satujen, loit- 
sujen ja kansanrunojen, joita informantit saattoivat pyydettäessä tois- 
taakin. Käytettävissä olleet tallennusvälineet ohjasivat näin intra-aktion 
tutkimustuloksia. Tutkielmansa esipuheessa (1883, IV) Setälä korosti, 
että hänen päämetodinaan aineistonkeruussa oli ollut tarkka kuuntelu, 

koska kyselymetodin tulokset olivat epävarmoja.? Sen sijaan hän muok- 

kasi itse saduista lyhyitä kielioppiesimerkkejä (12). Näytteeksi katkelma 

luettelon alimman esimerkin lähtökohtana olleesta satutekstistä, jossa 
kotkiin viittaava logoforinen he on duaalin asemassa: 

(13) | Akka sannoo: ei hän tiijjä, mutta hänell on kaks kotkaa , jos ne, 
tietää. — — Kuninkaan palvelija pyytää [kotkia] maksun eestä vie- 
mään heitä sinne lasvuorelle. Mutta ne, sannoo: ei he jaksa nyt 
viijä sinua , mutta kokota ['odota'] niin kauvan, kun he huokaa 
[lepäävät]. (Setälä mts. 220.) 


Kuten esimerkistä (13) näkyy, että-konjunktion läsnäolo ei ollut suomen 
kansankielessä epäsuoran referaatin edellä välttämätöntä. Myös viittaa- 
minen keskustelukumppaniin 2. persoonan pronominilla (sinua) poik- 
kesi latinan epäsuorasta esityksestä. Kansankielen tutkimuksensa oratio 
obliquaa erikseen käsittelevässä luvussa (1883, 162-164) Setälä myönsi- 
kin, ettei suoran ja epäsuoran esityksen raja ollut kansankielessä aina 
jyrkkä. Aihetta Pohjois-Karjalan murteista tutkinut Kuiri on huomautta- 
nut eri kielten pohjalta, ettei latinan oratio rectan ja obliguan käsittäminen 
pelkästään syntaktiseksi ilmiöksi kuvaa niitä oikein. Fpäsuoraa esitystä 
ei tarvitse ajatella latinan tavoin johdetuksi suorasta esityksestä, eivätkä 
suora ja epäsuora esitys ole toistensa vaihtoehtoja. (Kuiri 1984, 3-13.) 

Vaikka kansankielen lauseopin muut kerääjät noudattivat omissa 
keruuohjelmissaan Setälän disposition yleislinjaa, he esittivät aineisto- 
jensa pohjalta eriäviäkin mielipiteitä.” Esimerkiksi Salu Latvalan muis- 
tiinpaneman pohjoissavolaisen sadun referaattiosassa referoinnin esitys- 
tavat lomittuivat, kun puhujana olevaan lintuun viitattiin sekä hän- että 
minä-pronomineilla: 


(14) Sano hukkalintu ; no ruppeehan, minun, selekään, hän viep hyr- 
räöttää (Latvala 1899, 67-69, 74). 


Latvalan mukaan pronomini hän osoitti pohjoissavon murteessa ilman 


johtoilmaustakin referaatin epäsuoraksi. Pelkkä pronominin valinta 
saattoi siis periaatteessa ratkaista referaattiosan tulkinnan: kun siinä 

viitattiin puhujaan pronominilla hän, kyseessä oli oratio obligua, ja pro- 
nomini minä osoitti moodiksi oratio directan. Lopulta Latvala päätyi kui- 
tenkin siihen, ettei hänen tutkimassaan savolaismurteessa oikeastaan 
ollutkaan epäsuoraa esitystä. Lisäksi hän-pronomini oli niin harvinai- 
nen, että se esiintyi lähinnä vain saduissa: ”Satujen kieli ei ole aina ihan 
samaa kuin tavallinen puhekieli” (Latvala 1899, 39-40). 

Norjan ja Ruotsin metsäsuomalaisten puhuma suomen kieli osoittaa 
kuitenkin logoforisten pronominien kuuluneen savolaismurteisiin jo 
varhain. Heidän esi-isiään oli muuttanut Savosta kaskenkaatajiksi Keski- 
Skandinavian metsiin 1500-1600-luvun vaihteesta lähtien, eikä jälkeläi- 
sillä ollut ennen 1800-lukua juuri ollut kontakteja muihin suomenkieli- 
siin tai Suomen alueella käytettyyn kirjakieleen. Savolaisen kielimuodon 
vanhat rakenteet ja muodot säilyivät siten pitkään entisellään. Pian kas- 
kenkaato ja suomen puhuminen kiellettiin ja metsäsuomalaisten assi- 
milointi valtaväestöön alkoi. (Bladh & Wedin 2006; Andersson 2013; 
Sappinen 2019.) 1800-luvulla nuori suomalainen kielentutkija Carl Axel 
Gottlund tuki metsäsuomalaisia äidinkielen käytössä.” Hän oli heidän 
kanssaan vuosikymmeniä myös kirjeenvaihdossa, mutta vaikka tästä 
aineistosta löytyy logoforisia viittauksia ihmisiin (ks. Myllynen 2010), 
eläimistä ei puhuta. 3° Kun suomalainen kielentutkija Lauri Kettunen 
kulki 1900-luvun alkupuolella Vermlannissa keräämässä uskomuksia 
ja loitsuja, niiden joukkoon ilmaantui kuitenkin yllättäen katkelma van- 
hasta sadusta Eläinten puhuminen. Siinä sammakkoon viittasi logofori- 
nen hän-pronomini: * 


(15) Sammakko sano, hän ois korea, kun ei ois tullu nuoin lyhyt nenä 
ja nuoin leveä suu, se häpäs kaikki sano. (Kettunen 1935, 70.) 


Ennen viimeisten suomea puhuvien metsäsuomalaisten kuolemaa 
1950-luvulla Vermlannissa kävi vielä kielentutkijoita tallentamassa 
aineistoja (esim. Mägiste 1952; 1960; Soutkari 1999). Logoforiset hän 
ja he ja samaviitteiset ”antilogoforiset” demonstratiivit se ja ne kuuluivat 
ihmistarkoitteisina yhä metsäsuomalaisten puhumaan kieleen, mutta 
eläimistä käytettiin vain demonstratiiveja: 

(16) Ja kun se, [kalamies] istu siinä ja keitti kaffetta, niin se kahtö sii- 
man peälen, joka veissä makas. Sitten tul yks ahven, ja otti kou- 
kun, joka siimassa istu. Ja siima rupes kulkemaan veissä. Se aat- 
tel: Nyt hän ottaa kalan . (Mägiste 1960, 78.) 

(17) —Seolsanonna: ”Nyt niil on jänis , joka tooloa ['sietää”] ampua!” Se. 
ol sanonna sitten se skuuvaktar [’metsanvartija’]: hän, mänöö ja 
ottaa sen . (Mägiste mts. 137.) 

(18) BuGiD [pukit] ne ties jo kun ne sae nähä —— kun ne Bienet kalat, 
tul sinne huusaan [kalamajaan] ni, ne, ymmärs ne män sinne ihe 
ja. (Soutkari 1999, 35—36.) 


VÄLIN PITÄMÄTTÖMYYS JA MYÖTÄTUNTO 

Samantekevyyden ilmaiseminen oli hän- ja he-pronominien toinen Setä- 
län hahmottama kansankielinen funktio, ja logoforisuuden tavoin sekin 
jäi suomen kirjakielen ulkopuolelle. 


(19) Mutta onpa vielä laji lauseita, jossa hän sanaa käytetään, vieläpä 
tarkoittamaan elottomiakin esineitä. Minun mielestäni ainakaan 
ei tämmöisessä lauseessa hän ole käytetty se sanan asemasta. 
Minuun ovat kuulemani esimerkit tehneet sen vaikutuksen, että 
hän sanaa käytettäissä tahdotaan ilmoittaa puheena oleva asia 
samantekeväksi, semmoiseksi, josta ei väliä pidetä. Jos esim. käs- 
kyyn: Mene pakartuppaan vastataan: Kun ma hänneen menen koitta- 
maan (Ke.),? niin sillä ilmoitetaan enemmän kuin jos sanottaisiin: 
kun ma siihen menen koittamaan, sillä edellinen lause osoittaa, että 
puhuja puolestaan pitää asiaa samantekevänä. Minun mielestäni 
ainakaan ei tämmöisessä lauseessa hän ole käytetty suorastaan se 
sanan asemesta. (Setälä 1883, 88-89.) 


Kielentutkimukseen ilmaantui siis suomenkielinen termi samanteke- 
vyys, joka tarkoitti puhujan välinpitämätöntä asennetta puheena ole- 
vaan asiaan. Sitä käytetään vieläkin, mutta pronominien osuus sen 
merkitykseen on karsittu pois. Isossa suomen kieliopissa termi esiin- 
tyy lähinnä konsessiivisten ilmausten yhteydessä (ISK § 1139, § 1143, § 
1666). Suhteessa hallitseviin lauseisiin ne eivät ole erityisen alisteisia 

vaan pikemminkin lisäyksiä, joiden sisältö on jotenkin odotuksenvastai- 
nen. Usein ne implikoivat tilanteisen asteikon ääriarvoa (mp.). U. T. Sire- 
liuksen Jääsken ja Kirvun aineistossa konsessiivisissa vaikka-lauseissa 
oli tyypillisesti verbin jussiivimuoto (olkoot). Lisäksi niitä yhdisti hän- 
ja he-pronominien systemaattinen käyttö (20). Ilmiö rajautui kuitenkin 
lähinnä kaakkoismurteisiin; muiden alueiden konsessiivi-ilmauksissa ei 
myöskään käytetty pelkästään persoonapronomineja.# 


(20) Olkootha antamata, vaikk höitä minkä onkii. Saavatha nekkii san- 
noo puhheita ku pärreitä, olkoot hyö vaikk kui ärreitä. (Sirelius 


1894, 96.) 


Setälän käsitys samantekevyyden ilmausten käyttöalasta oli laajempi. 
Hän esitteli sen lausekontekstit latinan kielioppien tapaan pää- ja sivu- 
lauseissa, ja muut lauseopin kerääjät toimivat samoin. Tyypillisiä saman- 
tekevyyden syntaktisia konteksteja olivat Setälän mukaan kysymys- ja rela- 
tiivilauseet (21). Useinkaan ne eivät olleet peräisin satuaineistosta. Itse 
asiassa ne vaikuttavat kielimestarien vastauksilta kerääjien kysymyksiin, 
joita ei yleensä tallennettu. Olen merkinnyt vastaukset repliikkiviivoin: 


(21) — Kukapa heitä [tavaroita] ennää pyytää? (Setälä 1883, mp.) — Kuka 
höitä tiennöö nii tarkkaa? — Mikä hänessä lie? (Tokko sitä löyty- 
nöö?) — Mitenkäpä hän löytynöö? (Latvala 1899, 39.) 
— Haasioille ja minkä [’minneka’] heitä [nim. heiniä] on passattu. 
— Joitakuita sananlaskuja, mitä heitä on tullu. (Setälä 1883, 39.) 


Setälän sulkeissa antamien selitysten mukaan he-pronomineilla oli 
elottomia ja vegetatiivisia referenttejä. Puhuttiin muun muassa maan- 
viljelyksen ja murteenkeruun materiaalisista välineistä, kuten heinistä 
ja sananlaskuista. Vastaukset olivat myöntölauseita, jotka implikoivat 
puhujan tietämättömyyttä tai epävarmuutta esimerkiksi tarkoitteiden 
paikasta, tilasta, määrästä tai toimijuudesta. Esimerkeissä (22) puhujat 
totesivat eksplisiittisesti, ettei heillä ollut asiasta tietoa. Esimerkkien (21)- 
(22) funktio oli siis evidentiaalinen: ne olivat epätietoisuuden ilmauksia. 

(22) (Pannaanko saona lämmitä?) — En tiijä pitänekkö häntä panna. 
(Latvala 1899, 39.) — En minä häntä tiijä. — En minä tiijä heijän 
tuomistaan. (Setälä 1883, 89.) — En minä tiädä, mitä he jutteli. — 
En minä tiädä heitä sannoo, kummat parempia on (Latvala 1895, 
44-45.) — Em minä heitistä sentään tiijä. (Kannisto 1902, 150.) 


Esimerkin (23) kieltomuotoinen kysymys implikoi puolestaan myön- 
teistä tulkintaa. Sitä tukee myös Kanniston huomautus, että viljelijä 
tarvinnee siemenkauroja, koska niitä pyytää. Toisaalta juuri retoriset 
kysymykset ilmaisivat Kanniston arvion mukaan (mp.) puhujan epä- 


tietoisuuden lisäksi yleensä myös välinpitämättömyyttä. 


(23) — Kyllä se, jo kylväny om mutta eikö hä(n) heitä tarvinne [nim. 
siemenkauroja, koska hän kerran pyytää]. (Kannisto 1902, 149.) 


Esineisiin, paikkoihin tai muihin materiaalisiin tarkoitteisiin viittaavia 
hän- ja he-pronomineja esiintyi evidentiaalisten kontekstien lisäksi myös 
tietynlaisissa myöntölauseissa, joita Setälä muokkasi satuaineistostaan. 
Esimerkissä (24) köyhä paimenpoika kiistelee kuninkaantyttären kanssa 
jalokivistä, jotka oli löytänyt. Kallisarvoiset kivet (eli he) eivät olleet hänelle 
samantekeviä. Kahdesta eri sadusta yhdistelty esimerkki (25) puolestaan 
kertoi kuninkaan palveluspojasta, joka pyysi prinsessalta lupaa piiloutua 
vuoteen pohjalle olkien sisään. Tyttö suostui pyyntöön: no mene hänneen. 
Setälän mukaan juuri hän-pronomini osoitti tytön myöntyneen pyyntöön 
siksi, että piti asiaa yhdentekevänä. 


(24) ”Eitämmösiä kiviä järven rannalla ole”. "Ompa heitä , koska ma 
heitä löysin”. (Setälä 1883, 90; satu ”Paimen-Jussi”, 199—200.) 

(25) Se sano, että eikö hän sais mennä olen [’oljen’] sissään. - No mene 
hänneen , [so. minusta samantekevä, mene vaan]. (Setälä 1883, 90; 
sadut ”Lasivuori”, 220-221, ja ”Taivaaseen-menijä”, 216.) 


Setälä kuvasi samantekevyyden ilmiötä myös koululauseopissaan. Kir- 
jan neljänteen painokseen ilmestyi vuonna 1894 muistutus, joka säilyi 
uudemmissa painoksissa yli 70 vuotta.3+ Siihen sisältyi yksi eläinviittei- 
nenkin tapaus. 

(26) Muist. -— Kansankielessä useinkin käytetään hän sanaa se sanasta 
eriävässä merkityksessä, erittäinkin oratio obliguassa vastaamaan 
oratio directan 1:stä persoonaa (indirektisenä refleksiivipronomi- 
nina), vieläpä 2:stakin. Esim. Se sanoi, että hän on sairas. Se sanoi, 
ett'ei hän hänestä huoli (or. dir.: en minä sinusta huoli). — Usein 
hän sanalla kansankielessä osotetaan välinpitämättömyyttä, esim. 
Kuka hänestä huoli! Jospa häneen menisi koettamaan! Valjasta hevo- 
nen ja aja hänellä hiljakseen! (Setälä 1894, 70.) 


Muistutuksen kolme viimeistä lausumaa valaisivat Setälän mukaan 
puhujan välinpitämätöntä asennetta käsiteltyyn asiaintilaan. Hänen 
lisäämänsä huutomerkit tuntuvat kuitenkin tekevän niistä vähemmän 
samantekeviä. Ensimmäisestä tuli vahva kannanotto, toisesta välittyy 
innostus toiminnan aloittamiseen. Kolmannen esimerkin Setälä oli 
konstruoinut ilman kansansatujen pohjatekstejä. Puhuja antoi vastaan- 
ottajalle luvan valjastaa hevosen mutta kehotti ajamaan sillä varoen ("ja 
aja hänellä hiljakseen!”). Ilmaisivatko lausumat oikeastaan välinpitä- 
mättömyyttä? Samantekevyyden merkitysaluetta laajensi se seikka, että 
Setälä (mts. 89-90) luki siihen myös käskyt, kehotukset, toiveet, myönty- 
miset ja ehdot — joukon ohjailevia ilmauksia eli direktiivejä, joihin kuului 
myös permissiivinen luvan antaminen ja salliminen. 5 

Samantekevyyden konteksteja oli siis Setälän hahmottamana pää- 
asiassa kaksi: puhujan epätietoisuutta ilmaisevat evidentiaalit ja toisaalta 
myöntymystä osoittavat direktiivit. Molemmat taustat löytyvät myös 
niistä esimerkeistä, joissa hän-pronominin partitiivimuoto oli kiteyty- 
nyt taipumattomaksi ja ilman tarkoitetta olevaksi partikkeliksi: 


(27) — Syä häntä ny voitakin [so. minusta on saman tekevä, vaikka söisit 
voitakin]; 
Viä häntä tuatakin vähän matkaa. Kanna häntä toikin; 
”Tuw tänne maata”. — ”Saa häntä tulla” [so. minusta saman tekevä, 
sopii kyllä tulla]. 
Ukko — lähti huomenissa, vai liekkö häntä enemmän aikoa ollut 
[puhuja ei huoli aikaa tarkemmin määrätä]. (Setälä 1894, 93.) 

He-pronomini ei käynyt läpi vastaavanlaista kehitystä. Se ei partikkelis- 
tunut taipumattomaksi eikä menettänyt tarkoitettaan pelkäksi indeksiksi 
puhujan asenteesta (vrt. loppuv. 9). Suhde samantekevyyden merkityk- 
seen oli monimutkaisempi kuin yksikössä. Vaikka he-pronominilla oli 
paljon elottomia, vegetatiivisia ja abstrakteja tarkoitteita, nekään eivät 
aina olleet merkityksettömiä vaan vaikuttivat meneillään olevaan intra- 
aktioon ja sen muihin osallistujiin. Tämä käy ilmi esimerkiksi suoma- 
laismetsien itseoppineiden kirjoittamista kirjeistä. 

Metsäsuomalaiset käyttivät C. A. Gottlundin lähettämistä julkaisuista 
he-pronominia. Kirjeaineistoa tutkineen Mari Myllysen mukaan (2010, 
61) se ilmaisi kunnioitusta eikä vähättelyä. Esimerkissä (28) Paavo 
Räisäinen viittaa he-pronominilla suomenkielisiin kirjoihin, jotka oli- 
vat hävinneet matkalla Karlstadiin.3* Esimerkeissä (29) ja (30) kirjoittaja 
Pekka Karvainen puolestaan käyttää he-pronomineja Suometar-lehdistä, 
joita Gottlund oli tarjoutunut Suomesta lähettämään. 


(28) Ruunola, ja ne muut Painetut Kirjat; Eiwat oo tullu ramille 
[esiin], missä hyö maannoo; Minä uskon heijän makoawan Koar- 
loistassa, ja myös [lisätty rivien väliin] ei tiä minkä luota myö heitä, 
kysysimmö, paras kuin ihe kysysitte siltä HerraltaTukulmissa, 
minkä Luokse hän heijät Lahatti Koarloista. Nuo, ei tekis tuollaa 
mitää makoamassa. (Poavo Räisäinen Öijärillä 10.1.1848.) 

(29) Jos Suometaria ottaisin, ni viss —— tulovat kalliit suahan yli Rähin 
jotta en tijä, us[kal]lankoma heita, ottamaan vai ei. (Pekka Karvai- 
nen Kallnäsissa 30.1.1850.) 


He-pronominin syntaktinen konteksti muistuttaa edellä esittelemiäni 
evidentiaaleja eli puhujan epätietoisuutta ilmaisevia, pohdiskelevia kysy- 
myslauseita (22). Räisäinen ei tiennyt, mistä Gottlundin lähettämiä kir- 
joja voisi kysellä, eikä Karvainen tiennyt, tulisiko lehtien lähettäminen 
liian kalliiksi. Esimerkissä (30) käytetty he-pronomini kuuluu sen sijaan 
direktiiviseen ilmaukseen. Karvaisen vastaus Gottlundille oli innostunut: 
lähetä heitä tänne heti sitä mukaa kuin lehtiä painosta tulee. Tässä katkel- 
massa on mukana myös samaviitteisiä ne-pronomineja. 

(30) Kuin ei ois kovin paljon omakia [’vaivaa’] siitä elli niistä niin 
lähätä tänne heitä hetimiten, van niitä usiammia, sen jälken kuin 
ne trykista [’painosta’] tuloo. Telleä jotta minä ne, suan maxoa 
jollenni Teiän tuttavillen Tuckholmissa eli Grislehaminassa. Paras 
ois ne, suaha lähätetyx Östmarkin kirkonkylään Arfvid Jonssonin 
luoxe, joka ne sitten lähättäis tänne. (Peder Mattson Karvainen 
Kallnäsissä 4.5.1855.) 


Karvainen ja Räisäinen olivat oman yhteisönsä kieliaktivisteja. Ne-prono- 
mini viittasi Suometar-lehtiin neutraalisti, he-pronomini taas toimijoina 
intra-aktiossa, jonka päämääränä oli metsäsuomalaisten kirjallistuminen 
omalla äidinkielellään. Koska tilaisuus lukea suomenkielisiä julkaisuja 
tuki tätä pyrkimystä, Suometar-lehtien merkitys osana intra-aktion toi- 
siinsa lomittuvia toimijuuksia oli kiistatonta. 

Saman vuosisadan lopulla Setälä ja muut tutkijat keräsivät toisella 
puolen Suomenlahtea aineistoja suomenkielisen enemmistön puhuman 
kielen syntaksista. Oppaiksi suostuneet kansanihmiset keskustelivat hei- 
dän kanssaan muun muassa saduista, joita hankkeissa koottiin kielen- 
näytteiksi. Esimerkin (31) ensimmäinen puhuja vähätteli työn vaikeutta: 
”Ei sen väliä ole, kunhan sinnepäin tulee.” Toinen ei tiennyt kysytyn 
sadun julkaisuhistoriaa. Kolmas totesi, että halukkaitakin sadunkertojia 
oli olemassa. Monet muut vetosivat (32) kohteliaasti huonoon muistiinsa 
tai puutteelliseen kertomataitoonsa. 


(31) —— Eisev [kertomuksen] väliä ok ku(n) han sinnep päin tulee [nim. 
kerrotuksi tulee, niin se riittää] (Kannisto 1902, 148-151). 
— Em minä sittet tiä, oliko hän [satu] kirjoss ollus siähen aikaa(n). 
— Kyllä ne semmosiakin [nim. satuja] juttelee, jotka heistä tykkää. 
(Setälä 1883, 89.) 

(32) — En minä heitä [satuja] muista. (Setälä 1883, 89.) 
— Em minä muista heittiä [satuja] enää sentään; — En minä muista 
heittiä [satuja], että mä osaisin heittiä puhuas selvälle. (Kannisto 
1902, 150.) 

Kun sadunkerronta ei onnistunut, tallennustyö saattoi pysähtyä. Anu Sal- 
melan mukaan (2017, 26-31) intra-aktion pysähtyminen voi johtaa tutkit- 
tavana olevan ilmiön uudelleenarviointiin. Kansankielen tallentaja alkoi 
merkitä satujen sijaan muistiin esimerkiksi haastateltavien tallennus- 
tilanteessa spontaanisti tuottamia lausumia. Salu Latvala kertoi (1895, 
1) tallentaneensa ”melkein yksinomaan kansan keskinäistä puhekieltä”, 
kun ei löytänyt Satakunnasta halukkaita sadunkertojia. Hän kirjoitti sen 
sijaan muistiin informanttien kommentteja puhehetkisistä havainnoista. 


(33) — Nythän [kello] löi kuus; Hän [puu] tulee takaperin tuareeks; Hän 
[varsa] kääntää perseensä päin. (Latvala 1895, 43.) 


Nämä lausumat sopisivat repliikeiksi kielentutkijan kanssa käytyyn 
kahvipöytäkeskusteluun. Kommentoidaan tuvassa tai pihalla näkyvää toi- 
mintaa: seinällä lyö kello, ikkunasta näkyy puupino tai pihalla kasvava 
puu ja selin kääntyvä varsa. Käytetään päälauseita, aikamuotona on pree- 
sens ja mukana on muitakin puhehetken indeksisiä merkkejä kuten ajan 
adverbi nyt. Meneillään olevaan intra-aktioon saattoi ilmaantua myös 
kotieläimiin viittaavia pronomineja. 


ELÄINTEN LÄSNÄOLO 

Miksi koti- ja metsäneläimiä oli niin vähän pronominien viittauskohteina? 
Setälän aineistossa oli vain muutama eläinviitteinen hän. Niidenkin 
yhteydessä Setälä oli usein kahden vaiheilla: Miksei esimerkissä (34) käy- 
tetty refleksiivipronominia itse vaan viitattiin saman lauseen subjektiin 
hän-pronominilla? Voiko relatiivilauseissakin (35) olla kyse ajatusten refe- 
roinnista? Setälä pohti aineistoaan lähinnä syntaktisesta näkökulmasta ja 
löysi vastauksia sekä latinasta että suomen kielen lauseopeista.3” 


(34) Se. [nim. koira] tahtoo aina viskattavan hänelle (Setälä 1883, 87.) 
(35) Koira, tuntee kumppalinsa, jonka kanssa hän leikittellee. (Setälä 


1883, 87.) 


Fläinten tunnekokemusten kuvauksia Setälä ei tallentanut. Ihmisten 
tuntemusten ja emootioiden referoimisessa käytetään monissa kielissä 

puheen ja ajatusten tavoin logoforisia pronomineja ja suffikseja (ks. 
esim. Hyman & Comrie 1981, 30-33). Perustuiko eläinten tunteiden ja 
affektien tulkinta niiden fyysisen käyttäytymisen havainnointiin? Kan- 
nistolla oli siitä pari esimerkkiä: 


(36) Lehmä hyppäs navettoon, totta han niin ymmärsi peläätä. (Kan- 
nisto 1902, 152.) 
Karhu tanssas ison aikaa ja sittet tuli kyllä sitte hänelle [= sitte hän 


kyllästyi] (mts. 157). 


U. T. Sireliuksen (1994) kaakkoismurteisessa satuaineistossa viitattiin 
sekä ihmisiin että eläimiin demonstratiivisilla se- ja ne-pronomineilla 
muita useammin. Toisaalta Sireliuksella oli myös muistiinpanoja keskus- 
teluista, joissa havainnoitiin läsnä olevia kotieläimiä. Hänen mukaansa 
(1894, 97) hän- ja he-pronomineja käytettiin eläimistä ”kun tahdottiin 
niitä mielistellä tai kun imarrellen, myötätuntoisuudella niistä puhutaan”. 
Esimerkki (37) voisi olla yhtä hyvin läsnä olevan koiran kuin sen isän- 
nänkin mielistelyä: 


(37) Mihin hää nyt lennättää hänen, [koira leipäpalan]. (Sirelius 1894, 
97:) 


Sireliuksen tallentamissa potentiaalimuotoisissa kysymyksissä (38) poh- 
dittiin koti- ja luonnoneläinten joutumista onnettomuuksiin. Hyö-prono- 
minien syntaktinen asema oli näissä yhteyksissä erikoinen. Ne toimivat 
ikään kuin substantiivilausekkeiden pronominitarkenteina (hyö harakat) 
tai osana lohkeamia: ”kuinka monta lehmää höitä lie kuollut”; ”miten hyö 
lie kalat — — pelänneet”. Olivatko tunnusmerkkiset konstruktiot indeksejä 


puhujan myötätuntoisesta asenteesta eläimiä kohtaan? 


(38) Kui monta lehmää, höitä lie kuollt? Se o’, iha outo, mihi hyö, hara- 
kat, hävinnööt:; 
Yöll ol kova ilma — mite hyö, lie kalat, — liek hyö, häntä pelänneet 
vai suvanneet? (Sirelius 1894, 114-115.) 

Artturi Kanniston (1902) laajassa aineistossa oli eläimiä enemmän kuin 
toisilla murteenkerääjillä, mutta ne hukkuivat monikerroksiseen syn- 
taktiseen luokitteluun 39 Otan muutamia esimerkkejä eläimistä toimi- 
joina. Usein puhujan asenteen ilmaus oli kaksitulkintainen. Ihmisen 
työparina toimivaan hevoseen hän-pronomineilla viittaava esimerkki (39) 
voisi käsitellä sen kykyä tunnistaa kotiin vievä reitti vieraallakin seudul- 
la.4* Esimerkin (40) hän-pronominit taas tuntuvat vahvistavan konses- 
siivisen konstruktion samantekevyyden merkitystä: 


(39) Totta han [hevonen] sem paikan katto, mistä häm pääsi tuleen 
kotio. (Kannisto mts. 152.) 

(40) Kyllä semmosella [hevosella] ikävä mennä oj joka rahalla menee; 
ja ikävä sill ittekkim mennä om mutta menee hällä kuinka 
hänellä menee. (Kannisto mts. 152.) 


Esitellessään puhujan kummastelua ja ihmettelyä ilmaisevia kysymys- 
lauseita Kannisto luki elottomien esineiden ja asioiden joukkoon myös 
”elukat” (mts. 159). Niihin kuuluivat esimerkit (41)-(42), joissa eläimeen 
viitattiin samaviitteisesti hän- ja se-pronomineilla. Esimerkin (41) kysy- 
mys, jossa hän-pronominit viittaavat koiraan, on saatettu osoittaa yhtä 
hyvin isännälle kuin koiralle itselleenkin. Samaviitteisen se-pronominin 
sisältävä vaikka-lause puolestaan selittää kysymyksen taustaa ehkä asiaa 
tuntemattomalle läsnäolijalle. Esimerkissä (42) viitataan niitylle karan- 
neeseen sonniin se-pronominilla; hän tulee käyttöön puhujan ihmetel- 
lessä, kuinka se sinne pääsi. 


(41) —Missääs hän oli, kunn e(i) ha(n) haukkunu? vaihka se tuntee 
minun. (Mts. 160.) 

(42) Eise [sonni] siällä [niityssä] ollu eikä sitä siälä piletty, mutta kuinka 
han oli päässy. (Mts. 150.) 


Myös eläinviitteisiin he-ilmauksiin mahtui monia erilaisia puhujan asen- 
teita: esimerkiksi (43a) kotieläinten hämmästelyä ja ihailua tai (b) häirit- 
sevien hyönteisten tai vahinkoeläinten herättämää ironiaa ja ärtymystä. 
Esimerkissä (c) puhuja rauhoittelee karjan kotiintulosta huolestuneita 

läsnäolijoita: kyllä eläimet tulevat kotiin omana aikanaan, paimenet 
hakevat lauman tai lammas löytää laumansa itse. 


(43) a) Kaikkia heittiä o(n)! (mts. 159). Totta kain nyj jo lehmakkil_ 
lasketaam. paitti jos heittiä yhtä mittaa piletään sisällä (mts. 155). 
Mistä hän [hevosten omistaja] heitin [heidät] niin yksväriset osu 
saamaankin? (Kannisto mts. 160.) 

b) Kärpäset on niiv vihasia, että he valla! läpittes [paidan lävitse] 
syä. (Mts. 153.) 

Ja noi kanat oj. juur alvaria pahanteom päällä eikä heitistä muuta 
hyvyytt okk(an). (Mts. 151.) 

c) Kyllä ne [elukat] ittet tulee sittek ku(n) heitin aikans o(n); Kai 
heitä [lehmiä] sillä sittet taas oltiin hakemassa; Kai ha(n) [lammas] 
heitil [toiset lampaat] löytä. (Mts. 151-159.) 


Esimerkkejä (43) yhdistää toisiinsa he-pronominin obliikvisijoissa 
useimmiten käytetty hämäläismurteinen muoto (heitin, heittiä, heitistä). 
Monikollisilla persoonapronomineilla oli alueella kaksi erilaista taivutus- 
paradigmaa, joita yllä olevissa esimerkeissä edustivat partitiivimuodot 
heittiä ja heitä. Genetiivimääritteissä kansankielen kerääjät näkivät eroksi 
distributiivisen ja kollektiivisen tulkinnan. Kannisto kuvasi ilmiötä näin 
(1902, 163): 


(44) Muist. Monikon genetiivimuotoja persoonapronomineilla on 
kaksi. meitin, teitin, heitin, jotka tarkoittavat persoonallista omis- 
tusta, ja meilän, teilän, heilän (resp. meirän j.n.e), jotka tarkoittavat 
persoonan perhettä, asuntopaikkaa. Substantiivien ohessa, joilla 
määräyksenä on meilän, teilän, heilän (resp. meirän j.n.e) yllä mai- 
nitussa merkityksessä, ei käytetä suffiksia.*" 


Viisi vuotta aiemmin olivat Kotikielen Seuran eri puolilta maata kotoisin 
olevat jäsenet keskustelleet kokouksessaan me-, te- ja he-pronominien 
muodostamista omistuslausekkeista. Seuran esimiehenä E. N. Setälä 
tiivisti yhteisen tulkinnan seuraavasti. Possessiivisuffiksiton muoto 
(esim. meidän hevonen) kertoi hevosen kuuluvan yhteisomistukseen, 

suffiksillinen muoto (meidän hevosemme ja tietyissä murteissa meitin 
hevosemme) sen sijaan ilmaisi persoonallista omistusta: puhuttiin kaik- 
kien omista hevosista. Kokous päätti suositella tätä kansankielistä ratkai- 
sua kirjakieleenkin. (Kotikielen Seura 26.3.1887.) 

Voisiko periaatetta soveltaa eläimiinkin? Suffiksilliset konstruktiot 
viittasivat kirjaimellisen omistuksen lisäksi myös ihmisten tai ihmis- 
ryhmien välisiin suhteisiin (heidän ystävyytensä; heidän maansa, heidän 
kansansa).% He-pronominin genetiivillä oli ihmisiin viittaavana määrit- 
teenä myös vahvistava funktio: ”se on heidän asiansa.” Kannisto (1902, 
167) piti ilmiötä yleisenä mutta ei silti saanut siitä aineistoa. Yllä oleva 
lauseke heitin aikans (43c) voisi hyvinkin tarkoittaa distributiivisesti lau- 
man jokaisen lehmän vaistomaista tietoa kotiinlähdön ajasta. Ero kollek- 
tiiviseen merkitykseen olisi pieni. Entä olisiko partitiivimuotojen heittiä 
(43a) ja heitä (43c) välillä merkitysero? Ilmiötä pitäisi tutkia lisää, mutta 
se vaatisi laajempaa aineistoa. 


Eläinviitteinen he Ruotsin kuningaskunnassa 


Tässä jaksossa tutkin he-pronominin eläinviitteistä käyttöä aikana, jol- 
loin ei kielentutkimusta tai puhutun kielen aineistoja vielä ollut, vaan 
suomen kirjakielistä muotoa Ruotsin kuningaskunnassa vasta hahmo- 
teltiin. Esittelen eläinviitteisiä he- ja ne-pronomineja noin vuodesta 1550 
vuoteen 1810 kolmen erilaisen aineiston, raamatunkäännösten, lakiteks- 
tien suomennosten ja kansanvalistustekstien valossa. Vaikka työni ei ole 
tilastollista, mainitsen joskus suuntaa antavia prosenttilukuja. Olen etsi- 
nyt digitaalisista aineistoista eläimiin liittyviä tekstejä tai tekstinkohtia. 
Käytettiinkö eläimistä kirjasuomen alkuvaiheissa sekä pronominia ne 
että he? Mihin kahta pronominia tarvittiin? Olivatko ne sama- vai eri- 
viitteisiä? Ilmaisivatko ne tarkoitteiden samanlajisuutta, erilajisuutta tai 
lajienvälisyyttä? Näkyikö pronominien valinnassa jälkiä puhutusta suo- 
men kansankielestä tai ruotsin kirjakielen vaikutusta? 

Joiltain osin olen rajannut tarkasteluani. Kansankielen lisäksi van- 
hassa kirjasuomessakin viitattiin he-pronominilla ihmisten ja eläinten 
lisäksi usein myös kasveihin ja elottomiin olioihin (ks. VKS I, 540-541, 

777-778). Vaikka niitä voisi kuvata luontokulttuurisella jatkumolla, jätän 
ne tilanpuutteen vuoksi tämän luvun ulkopuolelle. He-pronominin käyttö 
refleksiivipronominina (ks. VKS I, 541) jää niin ikään taustatiedoksi, 
vaikka sen rajankäynti logoforisen käytön kanssa olisi kiinnostava erilli- 
nen tutkimuskohde. Suomen kirjakielen vanhimmat dokumentit olivat 
käännöksiä, joten alkuperäistekstit olisivat niiden keskeistä materiaalista 
välineistöä. Koska vanhimpien lainsuomennosten lähtökielenä oli ruotsi, 
voin tarpeen tullen vertailla niitä ruotsinkieliseen alkutekstiin. Samoi- 
hin aikoihin syntyneiden raamatunsuomennosten lähteenä oli sen sijaan 
hepreankielisen alkuteoksen lisäksi useita erikielisiä käännösversioita, 
joiden hyödyntämiseen ei kielitaitoni eikä käytettävissä oleva tilakaan 
riitä. Tarkastelen näin ollen he- ja ne-pronominien eläinviitteisyyttä Raa- 
matussa pääasiassa suomennoksista käsin. 


RAAMATUN ELÄIMET 

Uskonpuhdistuksen jälkeen Raamattua käännettiin puhutuille kansan- 
kielille monissa maissa. Ruotsissa asuva suomenkielinen väestö sai 
1500-luvulla ensikosketuksen äidinkielensä julkiseen käyttöön luteri- 
laisen kirkon teksteistä, joita luettiin jumalanpalveluksissa ääneen kai- 
kelle kansalle.14 Kun Mikael Agricola ensimmäisenä suomensi Uuden 
testamentin (1548) ja osia Vanhasta testamentista (1551, 1552), hän käytti 
aineistonaan kreikan-, latinan-, saksan- ja ruotsinkielisiä käännöksiä: 


(45) TEsse nyt sinulle ombi / racas Christilinen Lukija / ia Hyue Soma- 
lainen Hemelaine' / Carialainen / eli cuca Herran Jesusen Ysteue 
sine olla mahdat) sen Uden Testamentin Kiriat Somenkielille 
wlostulkitudh / politain Grecain / politain Latinan / Saxain ia 
Rotzin kirioista / sen ielkin guin HErran Jesusen Hengi ia Armo 
meille Lahijans iacanut on. (Agricola 1548, UT:n esipuhe.) 


Kustaa Vaasan (1541) ja Martti Lutherin (1545) käännösten voisi arvella 
tukeneen yhden monikon 3. persoonan pronominin käyttöä varhai- 
simmissa raamatunsuomennoksissa, sillä ruotsin ja saksan kielissä 
käytettiin vain yhtä monikon 3. persoonan pronominia kaikenlaisista 
referenteistä. Myös katolisen kirkon latinankielinen Raamattu kuului 

usein käännösprosessien välineistöön. Latinassa taas ei ollut moni- 
kossa lainkaan 3. persoonan pronominia, vaan demonstratiivipronomi- 
nit hoitivat sekä he- että ne-pronominien kaltaisia tehtäviä.+* Raamatun- 
suomennokset rakentuivat Agricolasta lähtien ennen kaikkea toisilleen, 
ja kirkko piti huolta niiden kielestä. Tässä jaksossa tarkastelen vain viral- 
lisia kirkkoraamattuja, joista luettiin jumalanpalveluksissa suomenkieli- 
siä tekstejä ääneen rahvaan kuultaviksi. Koko Raamatun käänsi vuonna 
1642 Eskil Petraeuksen johtama komitea. Vuonna 1776 ilmestyi Anders 
Lizeliuksen tarkastama kirkkoraamattu, jota käytettiin kirkoissa viralli- 
sena raamatunsuomennoksena vielä koko 1800-luvunkin ajan. Seuraa- 
vat viralliset kirkkoraamatut ilmestyivät vasta vuosina 1933-1938 ja 1992, 
ja ne edustivat kieleltään nykysuomea. 

Eläimiä esiintyy Raamatussa varsinkin kertomuksissa ja myyteissä, 
jotka havainnollistavat vertauksin ja metaforin ihmisten ja muun luon- 
non suhdetta luojaansa.4* Suomennostekstit pysyivät melkein neljän 
vuosisadan ajan samanlaisina sikäli, ettei niissä tapahtunut suuria syn- 
taktisia muutoksia. Nykylukijan ongelmana on lähinnä vanha ortografia 
(esimerkki 45), joka vasta 1800-lukuun mennessä kehittyi nykyiselleen. 
Ääneen luettuna sillä ei kuitenkaan ollut suurta merkitystä. Havainnol- 
listaakseni tätä olen riisunut oman aikansa ortografian pois seuraavista 
Uuden testamentin käännöskatkelmista (Joh. 10: 2—4). Jeesus kuvasi 
siinä Hyvä paimen -vertauksella itseään ja tehtäväänsä: ”Minä olen se 
hyvä paimen. Hyvä paimen antaa henkensä lammasten edestä” (Joh. 10: 
11). Paimeneen viittasi persoonapronomini hän ja lampaisiin samaan 
paradigmaan kuuluva he: 


(46) Ja omatlampaans kutsuu hän nimeltäns ja ulosviepi heijät. Ja kuin 
hän lampaans uloslaskee niin hän heidän edelläns menee. Ja lam- 
paat seuraavat häntä. Sillä että he tuntevat hänen äänens. (Agricola 
1548.) 

(47) Ja omia lampaitans kutsuu hän nimeltäns ja vie heidän ulos. Ja 
kuin hän omat lampaans ulospäästää, käy hän heidän edelläns, ja 
lampaat seuraavat häntä: sillä he tuntevat hänen äänens. (Biblia 
1642.) 

(48) Ja omia lampaitansa kutsuu hän nimeltänsä, ja vie heidät ulos. 
Ja kuin hän omat lampaansa päästää ulos, käy hän heidän edel- 
länsä, ja lampaat seuraavat häntä, sillä he tuntevat hänen äänensä. 
(Kirkkoraamattu 1776.) 


Lampaat olivat Raamatun tärkein eläin ja lammaspaimen paimenista 
arvostetuin (Saarisalo 1965, 635-636). Teksti esitteli performatiivisen 
intra-aktion ja sen toimijat.1? Hyvä paimen kutsui lampaita nimeltäns — 
erisnimillään — ja ne tunsivat paimenen äänen. Näkökulma laumaan oli 
distributiivinen, koska paimen puhutteli jokaista sen jäsentä erikseen 
myös yksilönä. Kohtaus muistuttaa klassista performatiivia: nimen anta- 
jalla oli tehtäväänsä valtuudet, ja nimi astui voimaan sillä hetkellä, kun 
puhuja lausui sen 4aneen.5° Monikollinen persoonapronomini he kytki 
intra-aktiivisen käännöstapahtuman referentiaalisena indeksinä lampaat 
samaan kategoriaan yksiköllisen persoonapronominin hän tarkoitteen 
kanssa. 

Muut suomennokset olivat samoilla linjoilla. Eläinviitteinen he- 
pronomini vallitsi tässä kontekstissa koko vanhan kirjasuomen ajan 
(46)—(48) ja vielä varhaisnykysuomen kaudenkin. Se vilahti vielä vuo- 
den 1938 Uudessa testamentissa (49). Vasta vuonna 1992 ne-pronomini 
syrjäytti täysin eläinviitteisen he-pronominin (50), ja niin toislajiset eläi- 
met erottuivat kieliopilliselta kategorialtaan ihmisistä. 


(49) —- ja hän kutsuu omat lampaansa nimeltä ja vie heidät ulos. Ja 
laskettuaan kaikki omansa ulos hän kulkee niiden edellä, ja lam- 
paat seuraavat häntä, sillä ne tuntevat hänen äänensä. (Raamattu 
1938.) 

(50) Hän kutsuu lampaitaan nimeltä ja vie ne laitumelle. Laskettuaan 
ulos kaikki lampaansa hän kulkee niiden edellä, ja lampaat seu- 
raavat häntä, koska ne tuntevat hänen äänensä. (Raamattu 1992.) 


Vanhan testamentin mukaan ihmiset ja eläimet muodostivat yhdessä 
luomakunnan (Saarisalo 1965, sv. eläimet), joten molempiin viittaami- 
nen samalla persoonapronominilla oli ymmärrettävää. Ihmisellä oli teh- 
tävänsä myös luomiskertomuksessa, sillä maailman synnyttyä hän sai 

antaa eläimille lajinimet (1. Moos. 2: 19-20). Luomiskertomuksessa (51) 
eläimiin viitattiin ensin kolmesti pronominilla ne. Lajin nimeämisen jäl- 
keen tekstiin ilmaantui kuitenkin samaviitteinen he-pronomini lausek- 
keessa heidän nimensä. Samoin jäsentyi vuoden 1776 kirkkoraamatun 
tekstikin 5 


(51) Cosca HErra Jumala oli maasta caickinaiset eläimet kedolle ja 
caickinaiset linnut taiwan ala tehjnyt toi hän ne ihmisen eteen että 
hän näkis cuinga hän ne nimitäis: sillä nijncuin ihminen caicki- 
naiset [kaikenlaiset] eläimet nimitti nijn ne cudzutan. Ja ihminen 
andoi cullakin carjalle ['nautaeläimelle"] ja linnuille taiwan alla ja 
eläimille maan päällä heidän nimens. (Biblia 1642.) 


Vuoden 1933 nykysuomea edustavassa Raamatussa eläimiin viitattiin 
ensin distributiivisesti yksilöinä (”ihminen nimesi kunkin elävän olen- 
non”), mutta käytettiin sitten kaikista erilaisista eläimistä se-ja ne-prono- 
mineja (52): 


(52) Ja Herra Jumala teki maasta kaikki metsän eläimet ja kaikki tai- 
vaan linnut ja toi ne ihmisen eteen nähdäkseen, kuinka hän ne 
nimittäisi; ja niinkuin ihminen nimitti kunkin elävän olennon, 
niin oli sen nimi oleva. Ja ihminen antoi nimet kaikille karjaeläi- 
mille ja taivaan linnuille ja kaikille metsän eläimille. (Raamattu 


1933.) 


Esimerkki (53) aloittaa kertomuksen suuresta vedenpaisumuksesta, 
johon Jumala päätti hukuttaa koko luomakuntansa. Erilajisiin eläimiin 
viittasi ihmisistä alkaen karjaan, matoihin ja lintuihin asti pronomini he 
(1. Moos. 6: 7): 


(53) Ja [Jumala] sanoi: ihmisen cuin minä loin hucutan minä maan 


pääldä hamast ihmisest carjan matoin ja linduin asti taiwan alla: 
sillä minä cadun että minä heitä tehnyt olen. (Biblia 1642.) 


342 LEA LAITINEN 


https://doi.org/10.21435/skst.1474 


Oliko eläinviitteisessä he-pronominissa jälkiä kansankielen saman- 
tekevyyden ilmauksista? Jumalahan pettyi kovin omaan luomistyöhönsä. 
Lopulta hän muutti kuitenkin mieltään ja rakennutti Nooan arkin, jonne 
pääsi seitsemän paria joka eläinlajista, lukuun ottamatta petoja, joita 
otettiin mukaan vain yksi pari lajia kohti: 


(54) Nijn myös caicki pedot laistans [omasta lajistaan’] ? ja caicki carja 
laistans ja caicki madot maan päällä laistans ja caicki linnut lais- 
tans caicki jotca letä taisit [osasivat lentää”] ja caicki joilla sijwet 
olit. Ne caicki menit Noahn tygö Arckijn caxittain caikesta lihasta 
josa eläwä hengi oli. Ja ne olit coiraxet ja naaraxet caickinaisesta 
lihasta ja menit sisälle nijncuin Jumala hänelle käskenyt oli. 
(Biblia 1642: 1. Moos 7: 14-16.) 


FEläimiin viittaa pronomini ne. Ihminen puuttuikin tästä joukosta. Toi- 
saalta pronominin vaihtuminen demonstratiiviksi saattoi johtua myös 
petojen mukanaolosta. Vaaralliset, muita eläimiä raatelevat petoeläimet 
olivat Raamatussa erikoistapaus: suomennoksissa niihin viittasi yleensä 
ne-pronomini. Ainoastaan silloin, kun esitettiin ennustus tulevasta rau- 
han valtakunnasta, jossa peto- ja karjaeläimet elivät sovussa, Agricola 
käytti kaikista yhteisesti he-pronominia (esimerkki 55). Samoin tehtiin 
vuoden 1642 Bibliassa ja vuoden r776 kirkkoraamatussa. 1900-luvulla 
ilmestyneissä kirkkoraamatuissa sen paikalle vaihtui ne-pronomini kaik- 
kien nykysuomeksi tehtyjen eläinviittausten mukaisesti (56). 


(55) Sudhet pite asuman Lammasten seghas ia Pardus wohlan cansa 
pite macaman. Wasicka mös ia Jalopeurukainen ia teuras naud- 
hat ynne wijpyuet ia vähe sorri” heite caitze. Nin mös lehmet ia 
Carhut ynne caidaan [yhdessä kaitsetaan’] ynne mös heijden wasi- 
kans pite macaman. (Agricola: Jesaja 11: 6-7.) 

(56) Silloin susi asuu karitsan kanssa ja pantteri makaa vohlan vie- 
ressä; vasikka ja nuori leijona ja syöttöhärkä ovat yhdessä, ja pieni 
poikanen niitä paimentaa. Lehmä ja karhu käyvät laitumella, nii- 
den vasikat ja pennut yhdessä makaavat. (Raamattu 1933.) 

Osa eläimistä luokiteltiin Vanhassa testamentissa saastaisiksi: niitä ei 
juutalaisen uskonnon mukaan saanut syödä eikä koskea niihin lihana 
(57). Luomiskertomuksessa eläimet olivat jakautuneet kolmeen luok- 
kaan, maassa, vedessä tai taivaalla eläviin eläimiin, jotka eivät saa- 
neet sekoittua toisiinsa. Puhtaita olivat esimerkiksi karjaeläimet, jotka 
märehtivät ja joiden sorkka oli halkinainen. Niihin viittasi he-prono- 
mini. Koska sialla oli kaksijakoiset sorkat mutta se ei märehtinyt, se 
oli syömäkelvoton (58).54 Saastaisiksi määriteltyihin eläimiin viitattiin 
yleensä se- ja ne-pronomineilla, mutta käytänne ei ollut ehdoton (esim. 
59). Uudessa testamentissa käytettiin usein epäpuhtaistakin eläimistä 
he-pronominia; 1900-luvun Raamatuissa se korvautui lopulta ne-prono- 
minilla (60). 


(57) Näiden liha ei teidän pidä syömän, eikä heidän raatoins tarttuman: 
sillä ne owat teille saastaiset. (Biblia 1642: 3. Moos. 11: 8.) 

(58) Sica waicka hänellä on caxihaaraiset sorcat, ei hän cuitengan mär- 
hedi, se pitä teille oleman saastainen, hänen lihans ei teidän pidä 
syömän, eikä sen raatoon sattuman. (Biblia 1642: 5. Moos. 14: 8.) 

(59) Tämä pyhyys on Jumalan sana jonga cautta caicki pyhitetän. Coirat 
owat jotca wainowat Jumalan sana. Siat owat jotca idzens lihalli- 
sijn himoihin upottawat ettei he taida sanasta waaria otta. (Biblia 
1642: Matteus 7: 6.) 

(60) Älkää antako pyhää koirille, älkääkä heittäkö helmiänne sikojen 
eteen, etteivät ne tallaisi niitä jalkoihinsa ja kääntyisi ja repisi teitä. 
(Raamattu 1933 mp.) 


Vaikka uskonpuhdistuksen jälkeen julkaistuissa suomenkielisissä 
kirkkoraamatuissa materiaalistui monikielinen kansainvälinen käännös- 
diskurssi, eläinviitteisten he- ja ne-pronominien käyttö perustui ehkä 
silti myös suomen kansankieleen. Niillä oli yhteisellä merkitysken- 
tällä erilaisia tehtäviä. Myyttisissä kertomuksissa maailman synnystä 
persoonapronomini he toimi indeksinä Jumalan, ihmisten ja muiden 
eläinten lajienvälisestä yhteydestä. Toinen yleinen he-pronominin teh- 
tävä oli osoittaa puhtaan ja sekoittumattoman lajin erillisyyttä muista 
lajeista. Demonstratiivinen ne-pronomini taas erotti petoeläimet muista 

eläimistä omaksi kategoriakseen. Epäpuhtaista tai piirteiltään lomittu- 
neista eläimistä käytettiin sekä he- että ne-pronomineja. 


LAKIEN JA ASETUSTEN ELÄIMET 

Lait ja asetukset muodostavat toisen Ruotsin ajan varhaisimmista suo- 
menkielisistä tekstiaineistoista. Ne olivat suomennoksia ruotsinkielisistä 
alkuteksteistä ja erosivat tekstilajiltaan selvästi raamatunkäännöksistä. 
Kun Raamattu kertoi juutalaisten ja kristittyjen historiasta, myyteistä ja 
uskonnoista, lakitekstit esittivät virtuaalisten intra-aktioiden välityksellä 
ratkaisuja Ruotsin kuningaskunnan asukkaiden arkielämän aktuaalisiin 
kysymyksiin: vastuisiin ja velvoitteisiin, taloudellisiin etuihin ja mene- 
tyksiin. Säädösteksteissä käytettiin eläimistä useimmiten ne-pronominia, 
mutta vanhimmista suomennoksista lähtien niihin viittasi ne-pronomi- 
nin lisäksi joskus myös samaviitteinen he, mitä tässä luvussa erityisesti 
seurailen. 

Fläimet olivat lainsäädännön käsittelemissä tapauksissa yleensä sivu- 
osassa. Kotieläimet ja metsäneläimet tulivat kuitenkin näkyville usein 
silloin, kun säädettiin lakeja maanomistusta ja -käyttöä koskevista ongel- 
mista. Niissä käsiteltiin eläinten muulle luonnolle aiheuttamien vahin- 
kojen estämistä ja korvaamista. Toisaalta säädettiin asetuksia eläinten 
laittoman käytön tai haltuunoton rangaistavuudesta. Tarkastelen ensin 
1500- ja 1600-luvulla suomennettuja Ruotsin maanlakeja ja niiden poh- 
jalta 1700-luvulla julkaistun valtakunnanlain suomennosta. Eläimet ovat 
maanlaissa esillä varsinkin Rakennuskaaressa, joka käsittelee muun 
muassa metsänhoitoon ja eläinten laiduntamiseen liittyviä kysymyksiä. 55 

Vuonna 1442 vahvistettu Kuningas Kristofferin maanlaki koski koko 
Ruotsin maaseutua. Sen suomentaminen alkoi samoihin aikoihin Raa- 
matun kanssa, ja suomentajina toimivat jälleen usein papit, joilla oli eni- 
ten kokemusta käännöstyöstä kansankielille. Käsikirjoituksia ei julkaistu, 
mutta niiden kopioita käytettiin käräjillä sekä lainlukijoiden ja alilaaman- 
nien työssä ympäri Suomea. Kristofferin maanlaista laati ensimmäisen 
käännöksen suomeksi noin vuonna 1580 Herra Martti eli Martti Olavi, 
Tukholman suomalaisen seurakunnan pappi, joka oli aiemmin toiminut 
Rauman kirkkoherrana. Vuonna 1601 Martin suomennosta muokkasi 
edelleen Turun seudun ja Pohjanmaan kansankieltä edustanut Ljungo 

Tuomaanpoika, Kalajoen kirkkoherra. Vuonna 1648 valmistui lainsuo- 
mentajaksi erikoistuvan Abraham Kollaniuksen käsikirjoitus, jonka kie- 
lessä on arvioitu olevan 1642 ilmestyneen Biblian vaikutusta.5$ 

Tärkeimpiin kotieläimiin — ainakin hevoseen, lehmään ja koiraan — 
maanlaissa viitattiin usein yksikössä. Silloin Martti ja Ljungo käyttivät 
hän-pronominia ja Kollanius se-pronominia. Alla olevissa esimerkeissä 
(61) säädetään rangaistus toisen omistaman lehmän vahingoittamisesta 
ja esimerkeissä (62) siitä, että jonkun koira on purrut toisen karjaa. Kap- 
paleet alkavat ruotsinkielisen alkutekstin mukaisesti joko verbillä tai nyt- 
partikkelilla; nykysuomessa niitä vastaisi jos-alkuinen konditionaalilause. 
Nämä aloitustavat ovat käännöslainoja Ruotsin laeista.5” 


(61) Lyöpi mies lehmän nijn ettei händä saa lypsä maxakan puoli 
marka. (Martti 1580.) 

Lyöpi mies lehmän, nin etei hän sata lypsetyxi maxakan 1/2 marca. 
(Ljungo 1601.) 

Lyö mies lehmä, nijn ettei se saa lypsä, maxacaan puolen 
marca. (Kollanius 1648.) 

(62) Nytt on miehellä koira ioca eläimen pure eli iotakin elävätä toi- 
sen miehen CarJasta, pure hän iongun cuoliaxi, ättakan se ionga 
koira on, cuollehen, ia maxakan iällens eläuän cuollehesta nin 
hyvänn. (Ljungo 1601.) / On taloinpojalla se coera, joca eläimitä 
pure, taicka muita eläwitä, toisen Carjasa: Pure se jongun cuoljaxi, 
ottacaan se cuoluen, jonga coera on, ja maxacaan jällensä, nijn 
hywällä eläwällä. (Kollanius 1648.) 


Useimmiten maanlaissa puhuttiin eläimistä kuitenkin monikossa. 
Rakennuskaaressa käsiteltiin laumoina ja parvina liikkuvien eläinten 
aiheuttamien vahinkojen taloudellista korvaamista niiden omistajille. 
Luvuissa 11 ja 12 säädettiin puolikesyjen sikalaumojen kulkemisesta vie- 
raissa terhometsissä. Halu etsiä tammimetsistä terhoja sekä kaivella ja 
pureksia puiden juuria oli aikoinaan periytynyt villisioilta kesyjen siko- 
jen lajityypilliseksi käyttäytymistarpeeksi.*$ Metsänhoidon kannalta se oli 
ongelmallista, koska tammista saatiin parhaat mastot isoihin laivoihin 
(Väre & Oja 2013, 65). Maanlaissa säädettiin yksityiskohtaisesti sikojen 

laiduntamisesta yksityisissä ja yhteismetsissä. Seuraavassa lainkohdassa 
(63) esitellään virtuaalinen intra-aktio, jossa sikalauman omistajan eli 


”Sikojen isännän” siat vierailevat yhä uudelleen naapurin eli ”Metsän 


isännän” omistamassa terhometsässä. Alaindeksi 1 viittaa sikoihin, ala- 


indeksit 2 ja 3 metsän ja sikojen omistajiin: 


(63) 


Nytt iuoxeuat Sighat metzäin waihel nijn sanokan metzän 
Isändä, Sikain Isännälle yhden ia toisen kerdhan, että hän katke 
Sighansa,, ia ei maxa hän sitä, mutoin ios metzä on aidhattu; Ios 
he iällensä tuleuat colmannen kerdhan, nijn ottakan ne sisälle 
cahden miehen todhistoxen alla, sijtte sanokan Sikain Isänelle, 
sen laillisesti, ia cumbikin, nimittäkän sijtte sihen colme wahua 
talollista miestä napureista ia napurein lähimbiä, ne cwsi aruat- 
kan sitte metzä Isännen, wahingon ia Sikain, parannoxen, ia las- 
kekan metzän palkan heidhan,  waihellans nijn että tasus tule, 
sihen pitä heidhän, , tytymän, ios ne pitä sijtä pois otettaman, 
taicka sijnä oleman. (Martti 68-Rak-12.) 


Katkelman vapaa käännös nykysuomeksi. Sikaviitteiset monikkoprono- 


minit on lihavoitu: 


"Jos siat juoksevat metsien välillä, niin sanokoon Metsän isäntä 
Sikojen isännälle yhden ja kaksikin kertaa, että tämä veisi pois 
Sikansa, eikä hän joudu maksamaan siitä paitsi, jos metsä on ollut 
aidattu. Jos he taas tulevat kolmannen kerran, niin ottakoon (Met- 
sän isäntä) ne sisälle (aitaukseen?), niin että kaksi miestä on todis- 
tajina, kertokoon sitten asiasta Sikojen isännälle lainmukaisesti, ja 
kumpikin nimittäköön sitten (todistajiksi) kolme vahvaa talonisän- 
tää naapureista ja lähinaapureista. Arviokoot nuo kuusi (isäntää) 
sitten Metsän isännän vahingon ja Sikojen (isännän) hyödyn ja las- 
kekoon heidän välillään olevan vai (antaa) olla siinä. 


Lakitekstin (63) hahmotellun intra-aktion spatiaalinen näkökulma on 


koko ajan metsänomistajan: kysymys on tilanteesta, jossa siat tulevat 


hänen metsäänsä ja hän ottaa ne kiinni. Sikalauman ja kahden isännän 

lisäksi läsnä on myös useita muita naapurinmiehiä, joita tarvitaan terho- 
metsän vahinkojen lailliseen toteamiseen ja arviointiin. Pronomini he 
viittaa katkelmassa kerran sikalaumaan ja kerran metsän ja sikojen isän- 
tiin. Kolmannella rivillä he ja ne ovat samaviitteisiä: molempien tarkoit- 
teena on sama sikalauma. Silloin kun siat tulevat isännän metsäalueelle 
kolmannen kerran subjekteina, niihin viittaa he-pronomini. Nyt ne saa 
ottaa todistajien läsnä ollessa kiinni, ja objekteina niiden pronominiksi 
palaa ne. Katkelman loppuriveillä pronominit he ja ne ovat eriviitteisiä: 
he viittaa isäntiin ja ne sikoihin. 

Muut suomentajat kuin Martti valitsivat kuitenkin toisin. Ljungo Tuo- 
maanpoika käytti sioista aluksi pelkkiä he-pronomineja ja Kollanius vain 
ne-pronomineja (64a). Esimerkin loppuriveillä (64b) kaikki kolme kään- 
täjää viittasivat sikoihin ne-pronominilla, jota Kollanius käytti tässä myös 
isännistä. 


(64a) Jos he iällens tuleuat colmannen kerdhan, nin ättakan heitä, 
sisälle. (Ljungo 1601.) 
Tulewat ne wielä colmannen erän, nijn ottacaan ne sisälle. (Kol- 
lanius 1648.) 

(64b) sihen pitä heidhän, tytymän, ios ne pitä sijtä pois otettaman. 
(Martti 1580.) 
sihen heidhen, tytymän pitä, ios ne pitä sijtä pois ätettaman. 
(Ljungo 1601.) 
—- johonga nijdhen, pitä tytymän, joco ne pitä kijnni pidettämän. 
(Kollanius 1648.) 


Esimerkissä (65) on vastaava kohta alkuperäiskielellä Ruotsin valta- 
kunnanlaista, joka korvasi Kristofferin maanlain vuonna 1734. 3. persoo- 
nan pronomini the (nykyortografialla de) viittasi siinä sekä isäntiin että 
sikoihin. Ruotsin valtakunnanlain suomennos ilmestyi painosta vasta 
vuonna 1759.9 Siinä käytettiin suomen kahta monikkopronominia eri- 
viitteisinä: sikoihin viittasi ne ja isäntiin, he (esimerkki 66). 


(65) Bygninga Balk XII Cap. Huru swin mage i ällonskog släppas 
3. §. Löpa swin ur en skog i annan, som ej ligga samman; sage 

tä skogsägaren första och andra gängen honom til, som swinen 
äger, at taga them bort, och hälla them ther ifrän. Finnas the ther 
sedan; tä mä skogsägaren them uptaga, och läte goda män pröfwa, 
hwad för them betalas skal, ther them begge ej therom äsämjer. 
(Sweriges Rikes Lag.) 

(66) 3.§. Jos siat juoxewat yhdestä metzästä toiseen, jotca ei yhdesä ole; 
nijn tygö sanocon metzän isändä händä, jonga siat owat, ensim- 
mäisen ja toisen kerran, että hän ne poisotta, ja sieldä pois pitä. 
Jos ne siellä sitte löytän; nijn mahta metzän-isändä ne kijnniottaa, 
ja andacon wierasten miesten arwata, mitä nijden edestä maxet- 
taman pitä, jos ei he molemmin sijtä muutoin sowi. (RWL 1759, 
Rakennuskaari 12.)°° 


Etsivätkö ensimmäiset lainsuomentajat tapaa, jolla ne- ja he-pronominit 
osallistuisivat käännösprosessiin suomen kansankielen tavoin sama- 
ja eriviitteisessä käytössä? Ljungo käytti sioista (ihmisten lisäksi) eni- 
ten he-pronominia, Kollanius eniten ne-pronominia ihmisistä (sikojen 
lisäksi). Hekään eivät silti pyrkineet käyttämään ruotsinkielisen alkuteks- 
tin mukaisesti vain yhtä pronominia. Valtakunnanlain suomennoksessa 
molemmat pronominit säilyivät vain eriviitteisinä: he ihmisiin ja ne tois- 
lajisiin eläimiin viittaavina pronomineina. 

Otan esiin toisenkin esimerkin samasta luontokulttuurisesta ympä- 
ristöstä. Rakennuskaaressa annettiin säädöksiä myös metsämehiläisten 
pesimisestä suojeltavien terhopuiden alueella. Pesän tultua ahtaaksi osa 
mehiläisistä lähti tapansa mukaan surisevana parvena etsimään vanhan 
kuningattaren kanssa uutta pesäpuuta.*' Kun omistaja oli löytänyt parven 
uudesta paikastaan, hänen tuli merkitä se omakseen ja tiedottaa asiasta 
kylän miehille. Herra Martti käytti parvesta ne- ja he-pronomineja sekä 
viittasi siihen joskus myös yksikkömuotoisella substantiivilla kimalainen 
ja pronominilla hän (esimerkki 67).*? Alaindeksi 1 viittaa mehiläisiin, 
alaindeksi 2 niiden omistajaan ja alaindeksi 3 metsänomistajiin: 


(67) Nytt Rämäiäuätt kimalaisett,, ia lendäuätt toisen metzän, noud- 


hatta se, iälghist, ionga kimalaiset omat ouat, sijhen hulikan 
ia läpehen cunga he, meneuätt, ia merkitzepi sen saman pwn, 

ia cwlutta kylän miehille, ei mahda yxikän mies häneldä, pois 
otta. Tule toinen iälgist ia omista ne samat kimalaiset, pitäkän 
se, ioca ensin cwlutti. Ios lendä kimalaisten, Rämäys eli Rypele 
terho pwhun, nijn pitä ne hulikan otettaman ia ei pwta turmel- 
taman, Ios hacka mies, pwn mahan eli turmele, maxakan 6. äyri 
edhest. Ios lendä hän pino pwhun, hakatkan mahan ia ottakan 
kimalaisen, ilman syytä. Nytt taitauat metzän omistaiat, händä, 
nuhdella, sanouat ne, kimalaiset ei hänen oleuan, nijn tietkän sen 
3. miehen cansa, että ne olit hulikoisa ia kimalais astioisa, hänen, 
kimalaistarhasans, ia että hen, seuraisi heitä iälistä nijn läpehen, 
ios hän, täyttä sen walan, nijn ottakan wapadhesti kimalaisens, 
iällens. (Martti 1580, Rakennuskaari.) 


Maanlain eri suomennokset erosivat tässä tekstissä toisistaan sanastol- 
taan jopa enemmän kuin kieliopiltaan. Oli luotava uusia termejä, joita 
suomen kirjakielessä ei vielä ollut. Kukin kääntäjä keksi omat nimi- 
tyksensä mehiläisten parveilulle ja ääntelylle sekä tammimetsän laho- 
puille. Oheisessa selitysversiossa olen lihavoinut mehiläisiin viittaavat 
monikkopronominit: 


"Jos mehiläiset pörisevät ja lentävät toiseen metsään ja jäljessä seu- 
raa se, joka ne omistaa, sille mehiläispesälle ja aukolle, jonne he 
menevät, ja merkitsee sen saman puun ja kuuluttaa kylän mie- 
hille, ei yksikään mies voi sitä häneltä pois ottaa. Jos tulee toinen 
(mies) perässä ja sanoo omistavansa samat mehiläiset, pitäköön 
(ne) se, joka ensin kuulutti. Jos mehiläisten Rämäys eli Parvi len- 
tää terhopuuhun (tammeen), niin ne pitää ottaa pyttyyn puuta tur- 
melematta. Jos mies hakkaa puun maahan eli turmelee sen, mak- 
sakoon siitä kuusi äyriä. Jos hän lentää (arvottomaan) pinopuuhun, 
hakatkoon (alkuperäinen omistaja) sen maahan ja ottakoon mehi- 
läiset korvauksetta. Jos metsänomistajat nuhtelevat häntä, ja sano- 
vat, etteivät mehiläiset ole hänen (pesän omistajan), niin saakoot 
(he) kolmannen miehen kanssa tietää, että ne olivat puupytyissä ja 
mehiläisastioissa hänen mehiläistarhassaan ja että hän (omistaja) 
seurasi heitä aukolle, joten ottakoon vapaasti mehiläisensä taas. 

Ljungo (68) käytti Martin tavoin mehiläisistä samaviitteisiä monikko- 
pronomineja ne ja he, Kollanius vain ne-pronominia (69): 


(68) Lenda kimalais soidhin terhä puhun, nin pitä se heille pesäxi teh- 
tämän. Ia hän seurasi heitä lapehen [aukolle'] ia pitämä siahan 
(olinpaikkaan’). (Ljungo 1601.) 

(69) Ja se nijtä puun ja läwen työ [’tyk6’] noudhatta ['seuraa’] jonga ne 
omat owat. (Kollanius 1648.) 


Ruotsin valtakunnanlain (1734) vastaavassa kohdassa (70) mehiläisiin 
viittasi monikon 3. persoonan pronomini de (the) ja parveen (bisvärm) 
yksikön 3. persoonan demonstratiivipronomini den (then). Lain suomen- 
noksessa (1759) olivat samaviitteiset ne- ja he-pronominit mehiläisistä 
kuitenkin edelleen käytössä ja vain parveen viitannut hän vaihtunut se- 
pronominiksi (71). Vasta myöhemmin myös he vaihtui ne-pronominiin.% 


(70) 21. kap. Om Bi. 
1. %. Flyga bi bort i annars skog, och följer ägaren them til stock 
och hol, märker samma trä, och gifver thet byamän tilkänna; hafve 
ingen väld honom them förtaga. Hafver bisverm satt sig i bärande 
och fridlyst tra; tä skal then stockas,* och ej trä huggas, eller spil- 
las, vid bot, som i 13 Cap. är sagt. Ar then i annat trä; hugge neder; 
och tage bi sin saklöst. (Sweriges Rikes Lag 1734. Finlex 1.1.1734/2.) 

(71) — Rakennuskaari 21. luku. Kimalaisista. 
1 (. Jos Kimalaiset lendäwät pois toisen metzään, ja isändä noud- 
hattaa heitä hamaan heidän patzaseens ja reikäns, merkitze saman 
puun, ja anda sen kylänmiesten tietä; ei pidä kelläkän oleman wal- 
daa niitä häneldä pois-ottaa. Jos Kimalais parwi on istunut hedel- 
mälliseen ja rauhaan cuulutettuun [’rauhoitettuun’] puuhun, nijn 
pitä se patzaseen päästettämän, ja ei puuta hacattaman eli hucat- 
taman, sen sacon vaihella cuin 13. Lugusa sanottu on. Jos se on 
muusa puusa; hacattacon maahan, ja ottacon kimalaisens syttö- 
mästi. (RWL 1759, Rakennuskaari, 21.) °° 

Ruotsin maanlain ensimmäisissä suomennosversioissa eläinlaumoihin 
ja -parviin viittaavat pronominit toivat siis alkuperäistekstiin omat mer- 
kityslisänsä. He tuli käyttöön yhteyksissä, joissa ihmiset havainnoivat ja 
tulkitsivat toislajisten eläinten merkityksellistä toimintaa. Mehiläisten 
omistaja seurasi niiden lentoa uudelle pesälle (esim. 67: kunga he mene- 
vät; seuraisi heitä jälistä; 68: seurasi heitä läpehen) ja varasi sen niiden 
pesäpuuksi (68: pitää se heille pesäxi tehtämän). Se oli yhteinen intra- 
aktio, jossa mies ja mehiläiset vaikuttivat toisiinsa, meneillään olevaan 
prosessiin ja sen päätökseen. Sikalaumojen ja mehiläisparvien elintapa ja 
ympäristö kertoivat luontokulttuurin erilajisista toimijoista ja heidän vas- 
tuistaan intra-aktiossa (ks. Haraway 2008; 2020; Lummaa & Rojola 2014, 
19). Metsänomistajan oli huolehdittava omien arvopuidensa lisäksi myös 
niitä vahingoittavasta naapurin sikalaumasta. Mehiläisten omistajan oli 
puolestaan seurattava oman parvensa lentomatkaa ja samalla suojeltava 
niiden valitsemaa pesäpuuta toisten metsänomistajien alueella. Metsän 
toimijat lomittuivat keskenään lakitekstin esittämässä intra-aktiossa tois- 
tensa kanssa, ja suomennoksissa niitä yhdisti r700-luvulle asti yhteisen 
paikan ja toiminnan lisäksi myös lajienvälinen he-pronomini. 

Lakeja täsmensivät usein suppeammat asetukset, jotka saatettiin 
jumalanpalveluksissa ääneen luettuina rahvaan eli säätyihin kuulumat- 
tomien kansanihmisten tietoon. Vuodesta 1686 kuninkaan kuulutuk- 
set oli kirkkolain mukaan luettava maan kansankielillä suomeksi ja ruot- 
siksi. Usein papit suomensivat niitä saarnastuoleissaan myös suoraan 
ruotsinkielisistä teksteistä. Ne piti lukea kirkoissa kolme kertaa, mikä 
sääntö kirjattiin aluksi myös itse kuulutustekstiin (Nordlund, tulossa). 
Seuraava asetus on 1600-luvun alusta, jolloin kestikievari- ja kyytijärjes- 
telmä Suomessa käynnistyi (siitä ks. Paasikivi 1920). Kuningas Kustaa 
Adolf kielsi silloin asetuksella alaisiltaan talonpoikien ja heidän hevos- 
tensa ilmaisen hyväksikäytön. Omia hevosiaan ei saanut viedä korvauk- 
setta talonpoikien ruokittaviksi. Jos joku rikkoi kieltoa, hänen hevosensa 
(ne) oli otettava kiinni ja päästettävä vapaiksi vasta, kun kulut oli korvattu 
talonpojalle. 

Katkelmassa (72) käytetään hevosista ja kruunun virkamiehistä, 
pronominia hyö (hö). Siinä on itämurteisia piirteitä.*9 Oliko eläinviittei- 
sen hyö-pronominin käyttö edellä olevassa lauseessa vaikka hyö kennen 

olisit peräisin kansankielisistä konsessiivisuuden ilmauksista? Hevosten 
omistajan yhteiskunnallinen status oli yhdentekevä yksityiskohta: vaikka 
hän olisi ollut maan korkein virkamies, oli otettava kiinni hänen talon- 
poikien ruokittavaksi jättämänsä hevoset. 


(72) Teke jocu tätä wastan nijn että hän lähettä hevoisens ruillen 
[ruoille’] nijn pitä meiden Linnanisändem ja Wanhimam, ne, 
cochta andaman ylessotta [’otattaa ne heti kiinni] ilman ychtäken 
eroituxeta waicka hö kennen olisit eikä mös ennen päästämän guin 
hö, maxavat caiken sen culutuxen jonga taloinpoica sihen cwlutta- 
nut on. (Asetus 1615.) 

Yleensä kielissä on monia erilaisia konsessiivisuuden indeksejä (ks. 

König 2006; vanhasta kirjasuomesta Kiuru 1990). 1700-luvun suomen- 

kielisissä asetuksissa olivat muotia varsinkin kuka ikänäns, missä ikänäns 

-tyyppiset konstruktiot, joihin kuului ”samantekevyyden kvanttoriprono- 

mini” (ISK § 750).7° Niissä oli eläinviitteisiä tapauksia kuitenkin vain 

vähän. Vuonna 1754 annettiin asetus, joka koski petoeläinten ja -lintujen 
pyydystämistä: 


(73) —Caikilla, olcoon lupa Pyydöxillä pyytää ja ambua sekä Pyssyllä 
että Joutzella, eli millä tawalla se ikänäns tapahtua taitaa, nijtä 
Metzän-eläwiä ja linnuia jotca wahingoa tekewät, cuin owat erin- 
omattain Carhut, Sudet, Ketut, Ilwexet, ja Näädät, nijn mös cai- 
kellaiset Haucat, Cotcat, Hyypiät, Tarhapöllöt eli Cackurit ja muut 
sencaldaiset, cusa ne ikänäns löytään. Ja olcon se jocaitzen omasa 
tahdosa, jotca, nijtä ambuwat, että saada pitä eli myydä nijden, 
Nahat, kenelle he, ikänäns tahtowat Maalla eli Caupungisa, Meidän 
Käskyläistem estettä jollaculla tawalla. (Asetus 1754.) 


Petoja sai kuka vain pyydystää kaikissa mahdollisissa tilanteissa: se 
miten ja missä se tapahtui, oli yhdentekevää. Sen osoitti konsessiivinen 
konstruktio — petoihin sopimatonta he-pronominia ei siksi samanteke- 
vyyden ilmaisuun tarvittukaan. 


HE-PRONOMININ KÄYTTÖ ELÄIMISTÄ 353 


https://doi.org/10.21435/skst.1474 


KANSANVALISTUKSEN ELÄIMET 

Suomenkielisen kirjoittamisen kahtena ensimmäisenä vuosisatana teks- 
tit olivat suurimmaksi osaksi käännöksiä, mutta 1700-luvun alussa alkoi 
ilmestyä myös suoraan suomeksi kirjoitettuja tekstejä. Ne olivat usein 
talonpojille suunnattuja käytännön oppaita ja muuta tietokirjallisuutta. 
Vuosittain julkaistuissa almanakoissa oli tietoa kotieläimistä ja niiden 
hoitamisesta.” Kun eläinviitteisenä monikon 3. persoonan pronominina 
oli raamatunkäännöksissä useimmiten pronomini he ja lainsuomennok- 
sissa ne, kansanvalistusteksteissä suhde oli tasaveroisempi. 1700-luvun 
almanakoissa eläinviitteisiä he-pronomineja oli 61 % ja ne-pronomineja 
39 %. Elainviitteiset hän- ja he-pronominit pysyivät almanakoissa harvi- 
naisen pitkään: itse asiassa koko varhaisnykysuomen ajan, vuoden 1880 
almanakkaan asti. 

Kansanvalistusteksteissä opetettiin eläintautien parantamisen lisäksi 
sitä, miten eläimet pysyivät terveinä ja menestyivät. Seuraavissa esimer- 
keissä niihin viitataan he-pronominilla. Ensimmäinen (74) keskittyy 
sonnivasikan ravintoon ja fyysiseen terveyteen, toinen (75) ottaa huo- 
mioon myös sen mielialan. Luontokulttuurisessa intra-aktiossa vasikalla 
on suhde muihinkin materiaalisiin toimijoihin kuin hoitajaansa: emon 
maitoon eli ”äitins rieskaan” (74) ja ”itse luontoon” (75). 


(74) — Sitten pitä sencaldaiset laiduin Sonnit hywin syötettämän erinn- 
omattain ensimäisnä wuonna; äitins rieskasta menestywät he 
parhain ja jota pidemmäld he saawat sitä juoda sitä paremmax 
he tulewat. Sitten pitä he ruokittaman hywillä heinillä ja juotetta- 
man ohuella haljalla jauhojuomalla pimällä heralla ja mitä codasa 
[keittokodassa]” osa käsillä olla. (Almanakka 1732.) 

(75) Ne wasikat cuin poijtan nijsä cahdesa ensimäises cuucaudes Jou- 
lun jälken owat wanhai puhen jälken parhat; jolla on myös hänen 
hywät syyns sillä he poijtan kewällä cosca itze luondo wirwotta 
ja ilahutta heitä ja saawat heidän parhan elatuxens Touco ja Kesä 
Cuusa cosca emä on käynyt parhasa laitumesa ja syönyt caunia 


cuckaisia ja yrtejä. (Almanakka 1732.) 

Maan ensimmäistä sanomalehteä Suomalaiset Tieto-Sanomat (1775-1776) 
toimittanut Antti Lizeliuskin kertoi aiempien sukupolvien eläinten- 
hoidosta. Hän viittasi ajan tapaan sikiöihin eli keskenkasvuisiin vasikoi- 
hin ne-pronominilla (esimerkki 76). Muuten hän käytti raamatunkään- 
täjien tavoin he-pronominia niin ihmisistä kuin eläimistäkin (77). 


(76) Koska esiwanhemmat, niinkuin me ennen jo olemma kuulle, olit 
karjan sikiöitä itzellensä toimittanet, niin he holhoisit niitä tar- 
kasti, kaitzit ja syötit suwella ruohostoisa, wiidoisa ja wehmastoisa 
kokoisit ja kuiwaisit ruohoja niitten talwi-ruaxi, teit nawetoita ja 
korsuja niille suojaxi rankka ilmoja ja talwen kylmyyttä wastan: ja 
annoit ne niin säästäin siitä [’sikiytya’] ja lisäntyä. (STS 1776, 25.) 

(77) Hewoisille totuuttamisexi poimetan eli kuiwattuna waristellan 
kuusen neulaisia, joita sekoitetan kaurain sekaan, ensin wähä 
ja sitte lisätän päiwä päiwältä, niin että he parin wiikon perästä 
syöwät paljaita neulaisiakin mieluisesti. (STS 1776, 14.) 


Pappiloissa oli yleensä isot navetat, joissa papit voivat tutustua eläinten 
hoitoon. Vuonna 1788 Christfrid Ganander, Rantsilan kappalainen ja 
tunnettu perinteen tallentaja ja sanakirjan tekijä, julkaisi Eläinden Tauti- 
Kirjan, joka sisälsi ohjeita kotieläinten hoidosta, ruokinnasta ja lääkin- 
nästä. Fläinviitteisiä he-pronomineja oli Tautikirjassakin enemmän kuin 
samaviitteisiä ne-pronomineja (59 % kaikista). Seuraava esimerkki kuu- 


lui lypsylehmien hoitajalle suunnattuun ohjeeseen: 


(78) Ne pitää usein päiwäsä ruokittaman — ja juotettaman. — — Wesi 
lisää maitoa — sen kirkaampata sen parempi. Taputella ja suloi- 
sella äänellä puhutella usein Lehmiä, tekee heitä iloisemmaxi ja 
auttaa paljon menestyxeen. (Ganander 1788, 40, luku Kuinka 
Lypsy-lehmät pitää oikein holhottaman.) 


Tautikirjan virtuaalisissa intra-aktiossa toimivat pronominit ne ja he 
ovat samaviitteisiä mutta eivät spesifejä: kysymys on lehmistä yleensä. 
Esimerkissä (78) molemmat pronominit ovat objektin asemassa mutta 
käsittelevät silti ruokittavana olevia lehmiä eri tavalla. Ne-pronominin 

tarkoitteista puhutaan tuotantoeläiminä, joiden tulosta oikea ruokinta 
ja juottaminen kasvattaa. He-pronominin tarkoitteiden kerrotaan ilah- 
tuvan hoitajan puheesta ja kosketuksesta. Lehmät ja hoitaja vaikuttavat 
ja lomittuvat toisiinsa intra-aktiossa. Seppäsen mukaan (1998, 89-92, 
208-211) suomen hän-pronomini osoittaa puhujan asettuvan tarkoit- 
teensa näkökulmaan ja tulkitsevan hänen toiveitaan ja ajatuksiaan. Myös 
eläinviitteisen he-pronominin valitessaan puhuja asettuu enemmän tar- 
koitteensa näkökulmaan kuin käyttäessään ne-pronominia.? 

Jos ne-pronominia ei voi vaihtaa samaviitteisen he-pronominin 
tilalle kontekstissa (ja päinvastoin), pronominit ovat täydennysjakau- 
massa eli komplementaarisessa distribuutiossa (Kuiri 1984, 123). Ne 
sulkevat toisensa vastavuoroisesti kontekstinsa ulkopuolelle eivätkä voi 
ilmetä siinä yhtä aikaa. Komplementaarisuuden juuret olivat Bohrin 
mukaan siinä, että oli mahdotonta vetää jyrkkää rajaa havainnon koh- 
teiden ja tekijöiden välille: ne olivat episteemisesti erottamattomia.” 
Katsotaan tältä kannalta Gananderin esimerkkejä lampaiden terveelli- 
sestä ruokinnasta. Esimerkissä (79) käytetään ne- ja esimerkissä (80) 
he-pronominia: 


(79) Niin pian kuin ne on Karihtoinet, anna syödä suolaa ja lawer- 
marjoja, josta ne tulewat lihawaxi, terweexi ja lypsäwät hywin. 
Mutta syxystä tiinexi tultua älä enää anna, ettei ne keskosia 
loisi. (Ganander 1788, 43. Että pitää Lampaita hywäs terweydes.) 

(80) Suolaa nuolla Lampailta, ruuhisa, huhmareisa ja pölkyisä on hei- 
dän terweydensä. Malin nupit, ihra, suola, nisun eli kauran jau- 
hon klii [leseet] wähän terwan kanssa sotkettu, maistuu heille 
hywin, ja pitää heitä terwesnä. (Ganander 1788, 59. Neuwoja ja 
parannuxia Lammasten Tauteihin.) 


Esimerkit kuuluvat kirjassa eri lukuihin, kuten niiden lopussa maini- 
tut otsikot osoittavat. Katkelmassa (79) suositeltu ravinto parantaa juuri 
poikineiden lampaiden tuottavuutta: ne lypsävät hyvin. Kohdassa (80) 
sen sijaan suositellaan sairastuneille lampaille maittavaa ja monipuolista 
ravintoa: terveellisyyden lisäksi se myös maistuu heille hyvin. Samaviit- 
teisten pronominien vaihtuminen korreloi siis intra-aktiossa käytetyn 

ravinnon vaihtumisen kanssa — samaan tapaan kuin valoaallot ja -par- 
tikkelit Bohrin mittauslaitteiden kanssa. 

Kansanvalistukseen suunnattu kirja oli myös kainuulaisen kirkko- 
herra J. A. Frosteruksen kirjoittama Hyödyllinen huvitus luomisen töistä 
(1791), ensimmäinen suomenkielinen luonnontiedon oppikirja. Se oli 
kuvaus maailman eläimistä ja niiden suhteesta luomiskertomukseen. 
Frosterus kuvasi taivaankappaleita, kallioita, tulta, vettä, tuulta ja ilmaa, 
kasveja ja eläimiä ja lopuksi vielä ihmistäkin. Hän esitteli sekä ulkomai- 
sia että kotimaisia eläimiä. Suuriin eläimiin, kuten virtahepoon, krokotii- 
liin, elefanttiin, kameliin tai strutsiin, hän viittasi usein yksikössä prono- 
minilla hän ja pienempiin, parvissa liikkuviin eläimiin, kuten kaloihin, 
toukkiin, turilaisiin tai kärpäsiin, he-pronominilla. Ne-pronominia Fros- 
terus käytti eläimistä harvoin: he kattoi yli 85 prosenttia kirjan eläinviit- 
teisistä monikon 3. persoonan pronomineista. 

Frosterus pohti kirjassaan luomakunnan käsitettä ja luontokappalei- 
den moninaisuuden merkitystä. Otsikon mukaisesti luomiskertomus 
läpäisi koko kirjan, ja sen pronominisyntaksi muistutti monelta kan- 
nalta raamatunkäännöksiä. Johdonmukaisimmin Frosterus käytti he- 
pronominia puhuessaan eläimistä selvästi toisistaan erottuvina, ehjinä 
ja arvokkaina ryhminä. Esimerkiksi linnut ja kalat (81 ja 82) olivat kes- 
kenään erilaisia ja elivät myös erilaisissa ympäristöissä: toiset ilmassa, 
toiset vedessä. Ne kuuluivat erilaisiin merkitysmaailmoihin,” ja niistä 
puhuttiin tuntevina ja tahtovina olentoina (81: He kilvassa lentävät ja iloit- 
sevat; 82: sen [ilmarakon] he mieltänsä myöten tekevät pienimmäksi tai 
suuremmaksi, sitä myöten kuin he tahtovat uida): 


(81) Ilolla ja ihmellä me näemme, että myös Ilmasa taiwan alla liikku- 
wat ja kulkewat juuri kiiresti moninaiset linnut suuremmat ja pie- 
nemmät. He kilwasa lendelewät ja iloitzewat, että Luoja on tehnyt 
heidät niin kewiöxi, ja wirkiöxi ylitze muiden maan päällä. Heidän 
ruuminsa paino itzesänsä on paljota raskambi kuin ilma, kuiten- 
gin owat he niin Jumalalda luodut, että Ilma heidät kannatta, ja he 
taitawat kuljettaa myötänsä wielä muuta joka on melkein raskas. 
(Frosterus 1791, 49.) 

Kalat eläwät suolaisesa meresä, ja ei kuitengan heidän lihansa 
maistu suolalda enämmin kuin niidengän jotka järwisä ja wir- 
roisa owat: he eläwät wedesä ja ei kuitengan wesi heitä läkäytä 
[tukehduta']; heidän kupsunsa [ilmarakkonsa'] on onsi [’ontto’] ja 
sitkiä rakko täynnänsä ilmaa, sen he mieldänsä myöden tekewät 
pienimmäkxi eli suuremmaxi, sitä myöden kuin he tahtowat uida 
sywemmäldä eli ylembänä wedesä: niin on Jumala andanut ilman 
heillekkin hywäxi. (Frosterus mts. 54.) 


Frosterus pohti perusteellisesti luontokappaleiden erilaisuuden merki- 
tystä.?* Hän nosti luonnon moninaisuudesta esiin yhtäältä kivet ja kasvit, 
jotka eivät hengittäneet, liikkuneet tai tunteneet kipua, toisaalta eläimet, 


jotka hengittivät, liikkuivat ja lisääntyivät. Molempiin ryhmiin hän viit- 


tasi samaviitteisesti sekä he- että ne-pronominilla (esimerkki 83). Oliko 
vaihtelu satunnaista? Frosterus käytti he-pronominia kallioista, kivistä, 


puista ja ruohoista silloin, kun puhui siitä, miten Jumala asetti ne pai- 
koilleen luomistapahtuman intra-aktiossa. Liikkuviin ja hengittäviin eläi- 
miin hän viittasi ne-pronominilla lähinnä käsitellessään niitä massana, 


joka luomistapahtumassa täytti maat ja vedet: 


(83) 


Me näemme kalliot ja kiwet moninaisesta laadusta, ruohot ja 
puut moninaisesta kaunistuxesta, jotka kyllä lisäywät, kaswa- 
wat ja wahwistuwat, mutta ne kaikin owat hengettömät, ilman 
tundoa ja pysywät liikkumatta siinä paikasa johon he owat ase- 
tetut. Jumalan määrätöin wiisaus ja woima osotta itzensä wielä 
korkiammalda siinä että hän on luonut senkaldaisetkin kappaleet 
joisa on hengi, tundo ja elämä, jotka taitawat mieldänsä myöden 
itze liikkua yhdestä paikasta toiseen, hakia elatuxensa, ja toimitta 
moninaisia asioita. Niillä on Jumala runsasti täyttänyt maan ja 
wedet. Muutamat eläwät ainoastansa kuiwalla maalla, muutamat 
ainoastansa wedesä, muutamat wuoroin molemmisa. He liik- 
kuwat moninaisella tawalla, muutamat käywät, muutamat len- 
däwät, muutamat matoiwat, muutamat uiwat, muutamat käwe- 
lewät, lendäwät ja uiwat. Muutamat synnyttäwät eläwitä sikiöitä ja 
niitä imettäwät, niinkuin hewoiset, karhut, hylkeet, walas kalat ja 

kutzutan naudoixi, karjaxi, pedoixi, ne owat moninaiset. (Fosterus 
1791, 44-45.) 


Vaikka Frosterus seurasi periaatteessa Raamatun he- ja ne-pronominien 
eriviitteistä käyttöä erilajisista eläimistä, hän otti siis esiin myös samaviit- 
teisiä tapauksia. Esimerkissä (84) hän pohti kaksitulkintaisia olioita. Kun 
Raamattu oli varoittanut eläimistä, joilla oli pysyvästi kahden eri lajin 
piirteitä, Frosterus esitteli vesieläimiä, jotka kävivät elämänsä aikana 
läpi muodonmuutoksia. Kappaleen (84) lopussa he ja ne viittasivat siis 
saman lajin peräkkäisiin olomuotoihin. Petoeläimistä Frosterus käytti 
Raamatun tavoin systemaattisesti ne-pronominia. Mutta kun hän mai- 
nitsi Jumalan kontrolloivan niiden lisääntymistä, sen tilalle tuli hetkeksi 
he — ikään kuin indeksinä petojen ja luojan yhteisestä intra-aktiosta (85): 


(84) Wield erinomainen suku muista eroitettu on luotu ettei heillä ole 
päätä ei silmiä, ei korwia ei jalkoja, ei siipiä, ja kutzutan madoixi 
eli toukixi, joita on sekä wedesä että maalla, owat pehmiät ja pal- 
jaat. Muutamat heistä, jotka wedesä asuwat, tekewät itzellensä 
kowan, niinkuin kiwisen kuoren asunsiaxensa, niinkuin moni- 
naiset simpukat: muutamat jällensä owat ensin kukkana niinkuin 
kiwisesä kuoresa, sitten kaswawat eläwixi madoixi ja syöwät muita 
matoja, ne owat niin puolittain kukat, puolittain eläwät madot. 
(Frosterus 1791, 46.) 

(85) Ihmiset nurisewat sitä, että löyty raatelewaisia petoja ja niitä jotka 
heille waiwoja saattawat, mutta ei he tahdo ajatella sitä kuin jo 
on sanottu Jumalan hallituxen kunniaxi: meidän tule myös siinä 
siwusa hawata että niistä, joiden ylitze niin walitetan, ei ratki 
usiasti ole wastusta, taitan ne myös woittaa ja usiasti wälttää. Niin 
on se myös tiettäwä että niiden raatelewaisten luku ei ole suuri, 
eikä Jumala salli heidän lisäyndyä siinä määräsä kuin muita elä- 
wiä, ne myös oleskelewat itze päällensä, ja pakenewat ihmisiä, 
owat paljon yhdesä kohden, owat wähällä rawitut ja taitawat myös 
kauwan olla syömättä. (Frosterus 1791, 62.) 

Eniten Frosterus pohti kirjassaan pienimpien eläinten tehtävää. Oliko 
niiden merkitys hyödyllisyydessä? Ahkeriin kimalaisiin viittasi vain he- 
pronomini (mts. 59). Mihin muita pikku eliöitä tarvittiin? Suurennus- 
lasin läpi ne olivat kauniita ja taitavia ja osasivat huolehtia itsestään. 
Toisaalta niitä oli valtaisa määrä ruokittavaksi. Seuraavissa katkelmissa 
pronominit ovat täydennysjakaumassa sen mukaan, kuvataanko eliöiden 
kauneutta ja aisteja ihmisiin verrattuna, jolloin käytössä on he-prono- 
mini (esimerkki 86), vai niiden tuottamaa vaivannäköä, jolloin Frosterus 
käyttää ne-pronominia (87). Lopulta objektilausekkeen ne kaikki rinnalle 
asettuu vastaanottajaan viittaava lauseke heille kaikille. 


(86) Kummatka owat ihmellisemmät, yhden hirwen sääret, eli heinä- 
sirkan. Me löydämme niin pieniä eläwiä jotka owat monda 
tuhannen tuhatta kertaa pienemmät kuin sannan jywänen, me 
näemme suurennus klasein kautta että heillä owat täydelliset 
jäsenet, kuinga hienot owat siis senkaldaisten suonet, ja kuitengin 
he liikkuwat, kuinga pienet owat heidän silmänsä ja kuitengin he 
näkewät, ja he kaiketikkin paremmin näkewät kuin me ihmiset, 
me emme näe heitä paljailla silmillä, mutta he näkewät myös 
hakia heidän hienon ruokansa, ja näkewät toinen toisensa. (Fros- 
terus mts. 48.) 

(87) Kuka rawitze, ja millä rawitan ne pienimmät matoiset jotka owat 
monen tuhannen tuhannen kerta pienemmät kuin sannan jywä- 
nen, maa on niitä täynnänsä, ja wedesä niitä kuohu tutkuttomasti 
paljon. Kuka tunde ne kaikki, kuka toimitta heille kaikille rawin- 
non? Mitä nyt sano meidän ymmärryxem? (Frosterus mts. 58.) 


Frosterus tyytyi siihen, ettei ihminen saanut tietää pienimpien elollisten 
olioiden tehtäviä ja tarkoitusta. Pronominiksi vakiintui silloin ne: 


(88) Eikö meidän pidäisi toimellisemmasti ajatteleman ja nöyrydesä 
päättämän, että koska kaikki pienimmätkin kappaleet owat luodut 
Jumalalda määrättömällä wiisaudella ja woimalla, Jumala myös 
on ne niin monda tuhatta wuotta ylöspitänyt, säilyttänyt ne weden- 
paisumisesta, talwengin aikana ne tarkasti kätke, niin mahtawat 

ne olla tarpelliset Jumalan käsittämättömäsä hallituxesa, täsä 
lawiasa luonnon waldakunnasa. Eli oliko se mahdollinen että se 
suuri Jumala jotakin tekisi turhaan. (Frosterus mts. 60.) 


Olen esitellyt Ruotsin kuningaskunnassa 1500-1700-luvuilla kirjoitetun 
pipliasuomen eläinviitteisiä pronomineja kolmesta aineistosta, joissa 
ne järjestyivät eri tavoin kunkin tekstilajin diskursiivisten käytäntöjen 
mukaisesti. Suomenkielisestä väestöstä vain valistuneimmat talonpojat 
pystyivät niitä kaikkia lukemaan. Lukutaidoton rahvas oppi kirjakielen 
jumalanpalveluksissa ääneen luetuista raamatunkohdista, kuulutuksista 
ja asetuksista. Se oli korvan kieltä (Villstrand 1999). Kun suomenkieli- 
sestä väestöstä tuli vuonna 1809 autonomisen Suomen enemmistö, tuli 
myös ajankohtaiseksi kasvattaa lukutaitoisia kansalaisia ja laatia heille 
äidinkielistä luettavaa. Kansanvalistus jatkui uusina intra-aktioina, joihin 
osallistuivat lapsetkin. 


Vapailla laitumilla 


1800-luvulla Suomessa alettiin suomen kielestä kehittää ruotsin rin- 
nalle kaikilla yhteiskunnan ja kulttuurin alueilla toimivaa kansallista 
kirjakieltä. Elettiin silti yhä sääty-yhteiskunnassa. Vaikka sivistyneistö 
oli koulutukseltaan monikielistä, eivät nekään, jotka olivat oppineet suo- 
men äidinkielenään, pystyneet eri alojen sanaston puutteessa helposti 
kirjoittamaan tai keskustelemaan suomeksi politiikan, tieteen ja kulttuu- 
rin kysymyksistä. Suomesta tuli vapaaehtoinen oppiaine yläalkeiskoului- 
hinkin vasta vuonna 1841,” eikä sitä käytetty vielä opetuskielenä. Kansa 
sai lukemisen alkeisopetusta kirkolta, mutta aapisen ja katekismuksen 
lisäksi ei äidinkielistä luettavaa juuri ollut. Vuosisadan puoliväliin asti 
maassa luettiin lähinnä Frosteruksen Hyödyllistä huvitusta, arveli pää- 
toimittaja Paavo Tikkanen Suomettaressa vuonna 1849. Se ei perustunut 
pipliakieleen eikä tekijän kotimurteeseen, vaan kaikki ymmärsivät sen 
kieltä. Yhteisen kirjakielen synty oli Tikkasen mukaan mahdollista vain 
yhteisiä kouluja perustamalla. Jo 1840-luvulla alettiin siis keskustella 
kansakouluista. 

Eläimistä julkaistiin kansantajuisia tekstejä suomenkielisissä leh- 
dissä ja pienpainatteina itse asiassa 1820-luvulta asti. Vuonna 1850 sen- 
suuriasetus vaikeutti suomenkielistä julkaisemista useita vuosia, mutta 
vuosikymmenen lopulla lehdissä keskusteltiin vilkkaasti kansakoulu- 
jen perustamisesta:?$ Pitäisikö ne irrottaa kirkon hallinnasta? Suun- 
nattaisiinko ne rahvaan lisäksi muillekin lapsille? Kehitys oli nopeaa. 
1860-luvulla perustettiin opettajaseminaari ja annettiin kansakoulu- 
asetus. Julkaistiin myös 110 tietokirjaa, joista yli puolet oli kirjoitettu 
suomeksi. 1870-luvun lopulla oli suomenkielisiä sanomalehtiäkin jo 
enemmän kuin ruotsinkielisia.79 

Vuosisadan lopulla kansakoulut levisivät koko maahan. Suomi maallis- 
tui, teollistui ja modernisoitui, ja varhaisnykysuomen kirjakieli alkoi vaih- 
tua nykysuomeksi. Yhteiskunnallisilla muutoksilla oli vaikutuksensa myös 
eläinviitteisten pronominien kirjakieliseen syntaksiin. Tässä jaksossa tar- 
kastelen ilmiötä suomenkieliselle talonpoikaisväestölle kirjoitetuista ja 
käännetyistä julkaisuista, joissa käsiteltiin eläimiä: lehtiartikkeleista, kan- 
sankirjasista, kieliopeista, eläinopeista ja kansakoulun lukukirjoista.*° 


KANSANVALISTUKSESTA KANSAKOULUUN 

Suomenkielisiä sanomalehtiä alettiin autonomian aikana perustaa jo 
1820-luvun alussa, ja alusta asti niissä julkaistiin myös yleistajuisia 
artikkeleita eläimistä. Turun Wiikko-Sanomissa päätoimittaja Reinhold 
von Becker julkaisi artikkelit ”Luontokappaleista taikka eläwistä” (1820c) 
sekä ”Imettäwistä eläwistä” (1821), joissa esiteltiin eläinten ja nisäkkäi- 
den taksonomista luokittelua." Hän huomautti, että yhteiseltä kansalta 
eli talonpoikaiselta rahvaalta puuttui suomenkielinen kirja, josta voisi 
oppia eläintietoa: 


(89) Koska meillä ei wielä ole yhtään Suomalaista kirjaa, jossa wähäkin 
oppi Eläwien monista sukukunnista saatasiin, annetaan tässä aluksi 
heistä muutamia lyhykäisiä tietoja, toiwoin että niistäkin joku opin 
lisäys yhteiselle Kansalle kartusi, erinomattain sille, joka tahtoo 
tulla tuntemaan Luomisen monenkaltaisia ihmeitä, ja sen kautta 
ehtiä sitä mielen walistusta, josta ihmisellä on yläisin arwonsa 
Luojan luotujen seassa. (TWS 1820, 46.) 

Becker julkaisi lehdessään artikkelit elefantista, leijonasta, mursuista, 
valaskaloista ja apinoista (ks. von Becker 1820a, b, d). Isoihin eläimiin 
hän viittasi usein yksiköllisin ja pieniin monikollisin pronominein. Ele- 
fantista hän käytti hän-pronominia 70-80 prosentissa tapauksista ja se- 
pronominia lähinnä esitellessään sen ulkoisia ominaisuuksia ja käytet- 
tävyyttä vetoeläimenä. Ne-pronomini viittasi sotajoukoissa käytettyihin 
elefantteihin: 


(90) Ennen wanhaan aikaan, kuin ei pyssyistä eikä muista sellaisista 
ampuma-aseista wielä tietty, totutettiin myös jollonkullon Ele- 
fantit ihmisten keralla sotiakäymään. Niien selkään tehtiin pieni 
torni, josta sotamiehit wiskoiwat keihäitä wihollisiin, ja kärsään 
siottiin miekkoja, joilla ne hosivat ja löiwat maahan mitä eteen 
sattui. (TWS 18203.) 


Kielioppinsa Finsk Grammatik (1824) syntaksiosassa Becker käsitteli 
persoonapronomineja mutta ei maininnut niiden eläinviitteisyyttä. 
Tämä oli 1800-luvun kieliopeissa tavallista, eikä siitä keskusteltu leh- 
dissäkään, vaan eläimiin viitattiin pronomineilla vapaasti ja luovasti. 
Yleensä sanomalehtien eläinjutuissa esiteltiin yksi eläinlaji, josta käy- 
tettiin pääasiassa pronomineja hän ja he ja välillä myös pronomineja se 
ja ne. Niin teki esimerkiksi Turun Wiikko-Sanomissa 1823-1824 työsken- 
nellyt oululaissyntyinen opiskelija Carl Niclas Keckman artikkelissaan 
majavasta (Keckman 1923). Aluksi hän esitteli yleisesti majavia ja niiden 
elämäntapaa viitaten niihin ne-pronominilla (esimerkki 91). He-prono- 
miniin hän siirtyi kuvatessaan majavayhteisön taitavan pesänrakennus- 
työn systemaattisuutta ja suunnitelmallisuutta (92). Kun majavien koh- 
taloa tarkasteltiin artikkelin lopussa metsästäjien saaliina, palasi tekstiin 
samaviitteinen ne-pronomini (93). Ne kuului ikään kuin kuvan kehyksiin 
intra-aktion ulkopuolella ja he sen keskustaan, jossa majavien toimintaa 
katsottiin niiden omista motiiveista ja perspektiivistä käsin: 


(91) Mutta autiomaissa owat ne suurissa joukoissa, ja rakentawat 


siellä huoneensa eli majansa, josta niillä ehkä taitaa olla nimen- 
säki. (TWS 1823.) 

(92) Saatuansa tämän sulun walmiiksi, alkawat he rakentaa huoneensa 
mutta kaiwawat ensistä ojan rakennus-paikan ympärille. Huo- 
neen rakennoksi het ottawat suurempia ja pienempiä likitienoilla 
kaswawia lehtipuita, niinkuin haapoja, koiwuja, pajuja ja senkal- 
taisia, joita het owat ihmeellisesti sukkelat kaatamaan. (Mp.) 

(93) Werkko taitaan myös pantaa heidän huoneensa eteen, jos on tietty 
missä se on. Sillon myös on tawallinen että mies seisoo waralla 
huoneen edessä keihäs kädessä, ja sillä pistää majawan kuin se 
tulee ulos. Huoneestansa net ajetaan ulos koirilta, joita sinne pääs- 
tetään sisälle, ja wälistä sawulla, jota sisälle puhalletaan. (Mp.) 


Elias Lönnrotkin kirjoitti eläintekstejä Oulun Wiikko-Sanomiin vuosina 
1852—1853 ollessaan sen päätoimittajana. Artikkelissaan ”Luontokappa- 
leista” (1852) hän viittasi eläimiin yksikössä aina hän-pronominilla ja 
monikossakin useammin he- kuin ne-pronominilla. Kaikkiaan artikke- 
lin anaforisista eläinviittauksista (N=59 esiintymää) oli persoonaprono- 
mineja 85 %. Sen sijaan artikkelissa ”Yhteisiä muistutuksia eliköistä ja 
kasvikoista” (1853a), jossa Lönnrot pohti kotieläinten polveutumista tai 
jalostamista metsäneläimistä, pronominien jakauma oli päinvastainen: 
se- ja ne-pronominit vallitsivat eläinviittauksissa yli 80-prosenttisesti (N 
= 28). Tässä tekstissä hän käytti he-pronominia vain kotieläimistä: 


(94) Usko, että heidän alkusukunsa olisi metsä-olennossaan kadon- 
nut, on se, että he, ihmisen palvelukseen ja kotieläimiksi ruvettua, 
ovat vuosituhansina niin muuttaneet muotonsa ja luontonsa, ettei 
heitä enää tunneta samaksi eläin-lajiksi, mistä he alkuisin lähtivät. 
(Lönnrot 1853a.) 


Lönnrot kirjoitti eläinartikkeleihin pedagogisia kehyskertomuksia. Artik- 
kelissa “Antti Hyvärisen muisteita talouden asioista” (1853b) kerrottiin 
hämähäkistä, jonka toiminnan tulkitseminen sääennustukseksi oli 
pelastanut kokonaisen sotajoukon tuholta. Kehyskertomuksessa vanha 
kersantti neuvoi kuulijaansa havainnoimaan hämähäkkien intra-aktiota: 

(95) Jos muuten mielesi tekee ruveta hämähäkkejä ilmanennustajina 
pitämään, niin on parasta, että itse pitemmän ajan otat vaarin 
heidän olostansa ja toimituksistansa kuin myöskin tulevasta. 
(Lönnrot 1853b.) 


1800-luvun alkupuolella valmisteltiin koulujen opetusmateriaaleiksi 
ainakin kolmea lukemistoa eli kansakouluihin tarkoitettua lukukirjaa, 
johon oli koottu eläimistä pääasiassa lehdissä aiemmin ilmestyneitä 
artikkeleita. Ensimmäistä lukemistoa laati jo 1830-luvun alussa Hel- 
singin yliopiston suomen kielen lehtori C. N. Keckman. 1840-luvulla 
oman lukemistonsa työsti Elias Lönnrot, joka valitsi ja muokkasi siihen 
myös artikkelit porosta, majavasta, virtahevosta, sarvikuonosta, kilpi- 
konnasta, valaskalasta ja kesälinnuista. Molemmat lukemistot jäivät käsi- 
kirjoituksiksi. Keckmanin suunnitelmat kariutuivat varojen ja ajan puut- 
teeseen (Anttila 1935, 15); Lönnrotin työ valmistui vuonna 1847 (Lönnrot 
1847), mutta kustantajaksi lupautuneen SKS:n arvioijat toivoivat siihen 
vielä isoja muutoksia. Fnsimmäisen suomenkielisen lukukirjan julkaisi 
Vaasan lukion apulaisopettajana työskennellyt Aukusti Lilius (1850).** 
Nuori kielentutkija Gustaf Erik Eurén ehdotti Skol-Tidningissä, että 
Lönnrotin lukemiston alkuun liitettäisiin kieliopillinen osa, joka alkaisi 
syntaksista ja etenisi yksinkertaisista lauseista monimutkaisempiin ennen 
morfologiaan siirtymistä: koska suomen kielestä ei vielä ollut lauseoppia, 
sitä olisi voinut hänen mukaansa kokeilla ensin lukukirjassa.% Käsikirjoi- 
tus lähetettiinkin Eurenille työstettäväksi, mutta se jäi häneltä koskematta. 
(Anttila 1935, 15-20; Majamaa 1992.)** Lönnrotin lukemistoon tutustumi- 
nen jätti kuitenkin jälkensä Eurénin tuotantoon. Hämeenlinnan lukion 
historian lehtorina ja rehtorina hän perusti kirjapainon, kirjoitti neljä 
kielioppia ja julkaisi lisäksi nimettömänä suuren määrän kansankirjasia 
muun muassa eläimistä. Vuonna 1849 hän kirjoitti myös ruotsinkieli- 
sen suomen kieliopin, johon sisältyi 90-sivuinen lauseoppi. Kiinnosta- 
vampi oli kuitenkin Eurenin 1852 omakustanteena julkaisema Suoma- 
lainen Kielioppi Suomalaisille, jonka lauseopillinen osa (”Sanain sopu”) 
alkoi persoonapronomineista ja niihin liittyvistä harjoituksista. Mukana 
oli runsaasti lause-esimerkkejä eläimistä. Tehtäväaineistoon kuului myös 
elefantista kirjoitettu parinkymmenen lauseen mittainen teksti. 

(96) Elephantti on suurin kaikista maaneläwistä. Wälistäin on hän seit- 
semän kyynärän korkuinen. Hänen nahkansa on harmaan karwai- 
nen. Lyhykäinen niska ei salli hänen kumartaa maahan. Merkil- 
lisellä kuonollansa wie hän ruokaaineet suuhunsa. Tämä kuono 
on melkein neljän kyynärän pituinen. Siinä on myös hänen sie- 
raimensa. Sillä hengittää hän. Sillä toimittaa hän myös kaikenlai- 
sia askareita. Kaikkine woiminensa on elephantti kuitenki lempiä 
eläin. — — (Eurén 1852, 127.) 


Kielioppiesimerkeissään Euren viittasi eläimiin ainoastaan pronomi- 
neilla hän ja he, mutta kansankirjoissaan hän käytti joskus myös sama- 
viitteisiä demonstratiiveja. Esimerkiksi kirjassa Suomen maan Pedot 
(1854) olivat eläintarkoitteiset pronominit kuitenkin noin 90 prosen- 
tissa tapauksista persoonapronomineja. He viittasi myös petoeläimiin 
ja niiden poikasiin: 


(97) Kuukauden wanhana wie emä [emokettu] poikansa ulos luolasta 
ja he leikittelewät sen suulla. Wanhemmat kantawat heille eläwiä 
opettaaksensa heidän niitä kiini ottamaan. (Eurén 1854, 52.) 


Suomen maan Meripedoissa (1855) Eurén esitteli kuusi hyljelajia, joihin 
persoonapronominit hän ja he viittasivat noin 80 prosentissa tapauksis- 
ta. Esimerkissä (98) on yksi ne-pronomini, joka viittaa hylkeisiin hel- 
posti kesytettävinä eläiminä; lisäksi hylkeenpoikaseen viittaa se. Muu- 
ten hylkeistä käytetään siis pronomineja hän ja he. Alkoiko kirjakielessä 
vuosisatoja petoeläimet muusta luomakunnasta erottanut käytänne 
jäädä taakse? 


(98) Myös kesyttymisen vuoksi ovat hylkeet maapetojen kaltaiset. Ne 
ovat melkein yhtä huokiat kesyttää ja opettaa kuin koirat. He suos- 
tuvat myös ihmisiin yhtä hyvin kuin koirat, joiden virkaa he myös 
oppivat toimittamaan. Kesyttynyt hylje seuraa uiden isäntänsä 
venettä; pysättyä nousee hän veneesen ja vartioitsee sitä niinkuin 
koira kuormaa isäntänsä pois ollessa. Hylkeet kalastavat sekä 
itsellensä että isännällensä. He leikittelevät mielellänsä niinkuin 


366 LEA LAITINEN 


https://doi.org/10.21435/skst.1474 


koirat ja ottavat hyvin mielin vastaan ihmisen liehakoitsemisia. 
Joka tahtoo tämmöisen hylkeen saada, hän ottakoon hylkeen peni- 
kan ja antakoon sen vaan olla ihmisten parissa. (Euren 1855.) 


1800-luvun ensimmäisellä puoliskolla ilmestyneissä suomenkielisissä 
teksteissä eläimistä käytettiin siis 3. persoonassa selvästi useammin 
hän- ja he-pronomineja kuin demonstratiiveja se ja ne. Siihen suuntaan 
1700-luvun kansanvalistustekstit olivatkin olleet jo menossa. Ilmiötä ei 
pohdittu julkisesti eikä ilmeisesti yksityisestikään. Se oli näkymätön. 
Esimerkiksi Eurénin läheinen opiskelu- ja kirjeenvaihtotoveri Anders 
Warelius viittasi kirjansa Enon opetuksia luonnon asioista toisessa osassa 
(1856) eläimiin pelkästään se- ja ne-pronominein.* Sen kehyskertomuk- 
sessa Jusu-poika käytti he-pronominia yhden ainoan kerran. Silloin hän 
päivitteli enolleen nisäkkäiden moninaisuutta: 


(99) Jusu. On aina heitä monenkokoisia ja monenmoisia eläimiä 
mammallisten luokassa; mitähän sitten toisissa luokissa lienee! 
(Warelius 1856, 65.) 


NÄKYMÄTÖN NORMI 

Kansakoulujen perustaminen oli Suomessa vuosisadan tärkeimpiä 
tapahtumia, jota ennakoitiin kirjoittamalla ja kääntämällä luku- ja oppi- 
kirjoja. Myös eläinviitteiset pronominit alkoivat etsiä diskursiivisia rajo- 
jaan. Euren julkaisi Luonnon-Opin 1859, jossa eri lajit käytiin läpi ryhmä 
ryhmältä lyhyesti ja oppikirjamaisemmin kuin hänen julkaisemissaan 
kansankirjoissa. Myös eläinviittausten pronominijakauma oli toisenlai- 
nen: % ne- ja he-pronominit olivat enimmäkseen vapaassa vaihtelussa. 
Esimerkissä (100) on näytteeksi valaiden esittely. Kertoiko pronominien 
vaihtelu niiden tilojen komplementaarisuudesta? Ainakin fyysisten vält- 
tämättömyyksien (hengittämisen ja imettämisen) kohdalla pronominiksi 
vaihtuu he: 


(100) Walaseläwät owat hywin kalan muotoiset; eturaajat owat uimuk- 


sia; takajalkoja ei olekkaan, waan pyrstö. Ne asuwat meressä, 
mutta henkittäwät keuhkoilla, jonka wuoksi heidän on usein 

tuleminen weden pintaan henkeä wetämään ilmasta. Ne synnyt- 
täwät myös sikiöitä, joita he imettäwät, niinkuin kaikki muutki 
tämän luokan eläimet. Niillä on päälaessa reikiä joista ne ruiskut- 
tawat wettä. (Eurén 1859 II, 3.) 


Vuonna 1859 ilmestyi myös N. I. Berlinin Oppikirja Luontotietehesen 
Kansakouluin oppilaisille, jonka oli suomentanut ruotsista H. G. Peran- 
der, latinan lehtori. Eläinviitteiset he- ja ne-pronominit tuntuivat vaihte- 
levan siinä vapaasti ja merkityksettä. Vuonna 1868 saman teoksen laa- 
jennetun version Lukukirja Luonnontieteestä Suomen kansalle muokkasi 
uudelleen Aleksanteri Rahkonen, nuori runoilija. Hän palasi vallitsevaan 
diskurssikäytänteeseen: viittasi eläimiin he-pronominilla (101) mutta 
käytti joskus myös samaviitteisiä ne-pronomineja (102): 


(101) Kaikki eläwät on yhtäkaltaiset siinä, että heillä on suu, jonka kautta 
ruumis saa rawintonsa, ja että he woiwat mieltänsä myöten liik- 
kua rawintoa itsellensä etsimään. Heillä on myöskin ulko-aisti- 
met, joko kaikki ne wiisi, jotka ihmisellä owat, tahi ainoastaan 
muutama näistä aistimista. (Rahkonen 1868, 37.) 

(102) Karja-eläimiä ei ole enää missään willinä, waan ne owat ainoas- 
taan koto-eläwinä; kuitenkaan eiwät he menesty siellä, jossa on 
liian kuuma tahi liian kylmä. (Rahkonen 1868, 49.) 


Vuonna 1860 ilmestyi varmana kääntäjänä tunnetun lääkäri Samuel 
Roosin suomentama saksalaisen pastori Kirschin kirja Luku- ja Oppi- 
kirja tarpeellisissa tiedoissa Suomalaisille kansakouluille (1860). Roos käytti 
ne- ja he-pronomineja yhtä lailla petoeläimistä kuin kotieläimistäkin. 
Seuraavassa esimerkissä ne ja he osoittavat näkökulman jakautumista 
intra-aktiossa. Aluksi ne viittaa eläimiin, joihin puhutellulla (sinulla) on 
etäinen suhde; samaviitteinen he taas nostaa esiin eläinten tunteet ja 
tuntemukset, joihin puhuteltukin voisi samaistua: 


(103) Siinä näjet kuinka Raamattu erottaa moninaiset eläimet, ja 


sinunkin täytyy oppia tuntemaan niiden moninaiset tawat. Kaik- 
kein luontokappalien edellä on eläimillä se, että pääsewät itse 

liikkumaan paikasta paikkaan, ja itse taitawat hakea elatuksensa. 
Myös tuntewat he ilon ja kiwun, niin kuin sinäkin iloitset taikka tus- 
kittelet. (Roos 1860, 16-17.) 


Kansakoulun suunnitteluvaiheessa keskusteltiin siita, millaiset koulu- 
kirjat nuorimmille oppilaille sopisivat pedagogisesti parhaiten. J. V. 
Snellman kannatti oppikirjojen — esimerkiksi luonnonoppien tai eläin- 
oppien — sijaan kansantajuisten lukukirjojen laatimista rahvaan lapsille. 
Samaan tulokseen päätyi Zachris Topelius, jonka mukaan oppikirjan 
painopiste oli faktoissa, lukukirjan taas piti painottaa ilmiöiden tyypil- 
lisiä piirteitä (Topelius 1883). Hän kirjoitti kansakouluja varten kaksi- 
osaisen lukukirjan Läsebok för de lägsta läroverken i Finland. Sen suo- 
mentajaksi lupautuneen Oulun kappalaisen Johan Bäckwallin hän tunsi 
jo opiskeluajoilta ja tiesi tämän kirjoittaneen Mehiläiseen, Maamiehen 
Ystävään ja Oulun Wiikko-Sanomiin dialogimuotoisia kansantajuisia jat- 
kokertomuksia kuvitteellisten talonpoikien elämästä. Myös ystävysten 
näkemys kirjaan tavoitellusta kieliasusta oli yhdensuuntainen. 

Lukukirjan ensimmäinen osa oli noin 8-vuotiaille tarkoitettu Natu- 
rens bok (1856), ja sen suomennos ilmestyi vuonna 1860. Koska kansa- 
kouluasetus annettiin vasta 1866, sen nimeksi tuli Luonnonkirja Ala- 
alkeiskouluin tarpeeksi Z. Topeliukselta. 10-vuotiaille ja sitä vanhemmille 
suunnattu toinen osa Boken om värt land ilmestyi 1875 ja heti seuraa- 
vana vuonna myös sen suomennos Lukukirja alimmaisille oppilaitoksille 
Suomessa. Toinen Jakso. Maamme kirja Z. Topelius'elta.59 Osat muodosti- 
vat yhdessä kokonaisuuden. Luonnonkirja käsitteli luontoa, sen olioita, 
ilmiöitä ja rakenteita maailmassa, Maamme kirja Suomen alueen maan- 
tietoa, yhteiskunnallisia rakenteita, ilmiöitä ja historiaa. 

Kirjoilla oli yhteiset pedagogiset linjaukset, joita Topelius esitteli esi- 
puheissaan opettajille ja muille lukijoille. Keskeinen tekijä molemmissa 
osissa oli faktan ja fiktion yhdistäminen. Fiktiivisten kehyskertomus- 
ten päähenkilöt olivat koululaisia. Luonnonkirjassa heidän kysymyk- 
siinsä vastasi isä ja Maamme kirjassa äiti. Muitakin satuja ja tarinoita 
oli mukana — olihan tekijä lastenkirjailija. Molemmat osat sisälsivät pal- 
jon tietoa eläimistä, ja eläinviitteiset pronominit asettuivat aikansa dis- 
kurssikäytänteisiin luontevasti. Esimerkissä (104) vihervarpunen kertoo 

lapsille petolinnuista. Pronominina petoihin viittasi vanhaan tapaan ne, 
jota alkuperäistekstissä vastasi de. 


(104) Näin puhuttua piilousi wiheriä warpunen wapisten, sillä siinä 
tuliwat isot peto-linnut, jotka kaikki eläwät pienempäin lintujen 
lihasta. Ne iskewät saaliisensa kiini pitkillä kynsillään. Ne repiwät 
sen palasiksi koukerolla nokallaan. Kaukaa Amerikan wuorilta tuli 
se suuri kondori-kotka, joka on niin wäkewä, että se lennättää kyn- 
sissään lampaan. (Bäckwall 1860, 43.) 

(105) När hon sagt detta, gömde sig grönsiskan darrande, ty der kommo 
de stroa rof-fäglarna, som alla föda sig med mindre djurs kött. De 
gripa sitt rof med de länga klorna. De hugga det i stycken med sin 
krokiga näbb. Längt grän Amerikas berg kom den stora kondoren, 
som är sä stark, att han lyftar ett lamm i sina klor. (Topelius 2017 


[1856], 34.) 


Luonnonkirjan esimerkki (106) muistuttaa Frosteruksen kuvausta 
omissa merkitysmaailmoissaan elävistä kaloista ja linnuista, joiden toi- 
seutta luontokulttuurinen he-pronomini kunnioitti. Bäckwall käytti sitä 
täydentävänä vaihtoehtona myös samaviitteistä ne-pronominia. Kun sen 
jälkeen tekstissä ilmaantui näkyville vanhaan kalastaja Simunaan ja 
kehyskertomuksen lapsiin intra-aktion toimijoina viittaava me, ne vaih- 
tui he-pronominiksi. Kalojen ja ihmisten välille oli ilmaantunut ohut säie 
ymmärrystä. Samalla tavoin voisi tulkita myös esimerkin (107) mehiläi- 
siin viittaavan ne-pronominin ja samaviitteisen he-pronominin välistä 
merkityseroa. Ne viittaa lenteleviin työmehiläisiin ulkoapäin nähtyinä, 
mutta he ilmaisee niiden luontokulttuurista suhdetta intra-aktion muihin 
osallistujiin: kukkiin, niiden siemenjauhoon ja siitä vahaa valmistaviin 
toisiin mehiläisiin. Ne ja he ovat toisiinsa nähden täydennysjakaumassa. 


(106) Kalat, sanoi Simuna, ovat juurikuin kotoisin toisista maailman- 
osista veden valtakunnissa. Ne eivät ymmärrä meitä, jotka asumme 
täällä selvässä ilmassa. Ja me ymmärrämme ainoastaan hyvin vähä 
heidän elämästään synkässä syvyydessä. (Bäckwall 1860, 68.) 

(107) Mutta 10 ja aina 15,000 (kymmenen ja aina viisitoista-tuhatta) 
työ-mehiläistä owat pesän sellaisia asukkaita pesässä, jotka eiwät 
ole koiraita eivätkä naaraita. Ne owat pienimmät ja ahkerimmat; 
niiden näkee alinomaa lentelewän ympäriinsä kukissa. Karwasissa 
jaloissaan wiewät he kukista kotiinsa kukkain siemenjauhoja, 
joista toiset mehiläiset tekewät waksia. (Backwall 1860, 80-81.) 


Puhujan suhdetta intra-aktiossa toimivaan lintu-, kala- tai mehiläis- 
parveen voi pitää merkityksellisen lajienvälisen suhteen kuvauksena. 
Topeliuksen Maamme kirjassa kerrotaan monista tällaisista intra- 
aktioista. Esimerkeissä (108) ja (109) on puhe lintujen merkityksestä 
luontokulttuurissa esimerkiksi ihmisten puutarhoissa. Niihin viittaava 
he-pronomini ilmaantuu paikalle silloin, kun ihminen (esimerkissä 108 
minä ja me, esimerkissä 109 yksikön 2. persoona) oivaltaa niiden mer- 
kityksellisen läsnäolon. 


(108) Se minusta on hyvä, kun ne [linnut] visertelevät puissa, ja koska 
useammat ovat tulleet niin pitkän matkan keväellä rikkaimmista 
maista niin suonemmehan me heille heidän köyhän pesänsä. 
Minulla on tapana ripustaa heille puihin tarpeeksi isoja uuttuja, 
joissa on pyöreä reikä ja istuma-orsi keskellä. (Bäckwall 1876, 111.) 

(109) Mitä merkitsee se vähäinen vallattomuus, jota ne tekevät, sen 
sanomattoman suuren avun suhteen, jota ne joka päivä osoitta- 
vat meille? Hätyytäppä pieniä lintuja tahi hävitä heidät, pianpa 
näetkin toukkien vilisevän kaikissa lehdissä! Suojele heitä, ja näet 
kuinka kasvit menestyvät! (Bäckwall 1876, 112.) 


Anttilan emännän fiktiivinen puheenvuoro karjanhoidosta Maamme 
kirjassa (esim. 110) muistuttaa Gananderin Eläinten tautikirjan tekstejä. 
Samaviitteiset ne- ja he-pronominit ilmaisevat ihmisten ja eläinten vasta- 
vuoroisen toimijuuden yhteisessä intra-aktiossa: ne viittaa lehmiin hyö- 
dyllisinä tuotantoeläiminä ja he hyvin hoidettuina kotieläiminä. Puhujan 
ja hänen lehmiensä suhteessa eivät osapuolten tarpeet välttämättä ole 
ristiriitaisia vaan merkityksellisiä ja toisiaan täydentäviä. 

(110) Eihan polttiainenkaan kasva maassa ilman auringon valotta: 
miten eläimet menestyisivät pimeässä? Ja kun ne syksyllä viedään 
viheriäisestä metsästä sellaiseen pimeään vankeuteen, jossa on 
turmiollinen ilma, kuinka tahtoisitte te niiden siellä menestyvät 
koko pitkän talven? Minä hoidan eläimet hywästi heidän itsensä 
wuoksi ja että he owat Jumalan luomat kappaleet, joita me emme 
saa rääkätä. Mutta minä teen myös niin saadakseni niistä hyötyä. 
(Bäckwall 1876, 116.) 


Esimerkissä (111) monien toimijoiden luontokulttuurinen näkökulma 
yhteiseen intra-aktioon vaihtuu kesken kerronnan. Poroja kiusaavat 
sääsket ja helle, ja koirat ajavat heidät aitaukseen. Tila esitetään porojen 
näkökulmasta. Sitten näkökulma siirtyy poronhoitajille, joiden toimin- 
nan kohteina porot ovat: ne täytyy heittää kiinni suopungilla ja sitoa hih- 
nalla puihin. 


(111) Kesällä ovat Lappalaisen porot öillä syömässä, kun heitä vähim- 
män vaivaavat helle ja sääsket. Aamulla ajavat koirat heidät 
varvuista tehtyyn aitaukseen ja siinä lypsetään vaatimet. Mutta 
tämäpä ei tapahdukaan mielisuosiolla: ne täytyy heittää kiinni suo- 
pungilla (nuoralla), joka tarttuu sarviin tahi jalkoihin, ja sitte sido- 
taan ne hiihnalla sarvista tahi päästä kiini puihin. (Bäckwall 1876, 


129—130.) 


Topeliuksen molemmista lukukirjoista tuli myyntimenestyksiä. Ne 
kilpailivat asemastaan kansakouluissa Jyväskylän seminaarin lehtori 
Jaakko Länkelän tekemien lukukirjojen kanssa. Länkelä julkaisi vuonna 
1867 suomen kieliopin alkeisopetuksen tarpeisiin ja vuosina 1866-1875 
kolme peräkkäistä kansakoulun lukukirjaa noin 8-vuotiaista 10-vuotiaille 
koululaisille. Lukukirjat oli koottu ja osin käännettykin eri lähteistä mui- 
den lukemistojen tavoin, ja ne sisälsivät kaikki myös osaston Kertomuksia 
eläimistä. Pienille koululaisille kerrottiin eläimistä käyttäen niistä yksi- 
kössä hän-pronomineja ja monikossa he-pronomineja. Esimerkki (112) 
on katkelma Ensimäisen Luku-kirjan ja Aapisen luvusta 33 ”Mehiläisistä”: 

(112) Olli oli hywin tuittupäinen. Kaappasipa kouran täyteen hiekkaa, 
kokkareitaki ja heitti ne wihoissaan mehiläisten pesään. Mutta 
tästäkös mehiläiset suuttuiwat. Koko joukko töytäsi hänen pääl- 
leen, ja antoiwat he ainaki sata pistoa. Kuolemaisilleen sairastui 
nyt Olli. Hänen täytyi kärsiä sanomattomia tuskia ja tuskin elä- 
mään enää pääsi. (Länkelä 1866a, 53.) 


Länkelän kirjoittamassa kieliopissa (1867) kerrottiin persoonapronomi- 
neista eli tekiä-asemoista (113). Esimerkeissä eläimiin viitattiin hän- ja 
he-pronomineilla: 


(113) —- Puhuttu (hän, he taikka joku nimisana eli sen sijainen) on 
kolmas tekiä. Esim. Minä laitan. Me laitamme. Sinä käwelet. Te 
käwelette. Hiiri tulee. Hän puhuu. Hiiri ja hämähäkki tulewat 
wastatusten. He puhuwat. (Länkelä 1867, 30.) 


Länkelä ei korjaillut ensimmäisen ja toisen lukukirjansa (1866a; 1866b) 
artikkelien kieltä, vaikka se olisi ollut jo vanhahtavaakin. Kolmas luku- 
kirja (1875) oli niitä laajempi; siinä oli yli 500 artikkelia, joilla oli 50 
kirjoittajaa. Se sisälsi myös yllätyksen: kaikki eläinviitteiset hän- ja he- 
pronominit olivat vaihtuneet se- ja ne-pronomineihin. Länkelä ei kom- 
mentoinut muutoksia kirjan alkulauseessa. Tavanomaisen alkulauseen 
tilalla oli dramaattisesti lokakuulle 1876 päivätty Loppulause. Siinä tekijä 
totesi aloittaneensa lukukirjasarjan kymmenen vuotta aikaisemmin ja 
jättävänsä nyt lukijoille hyvästit. 

Pronominien vaihtaminen demonstratiiveiksi aiheutti merkitysten 
muutoksia, joita ei ole helppo verbaalistaa. Kirkkoherra A. Andelinin 
tekstin muokattu katkelma (114) Länkelän lukukirjasta ja hänen toinen, 
ilmeisesti muokkaamaton kirjoituksensa (115) Oulun Wiikko-Sanomista 
muistuttavat toisiaan siinä suhteessa, että poronhoitoa katsotaan kum- 
massakin hoitajien näkökulmasta. Molemmissa kuvataan myös ”poron 
luontoa”, joka vaatii vapaata kulkemista taivasalla. Siitä huolimatta jäl- 
kimmäinen esimerkki — tai sen hän- ja he-pronominit — tuntuu tuovan 
porojen näkökulman enemmän esille. Vai onko kyse kertojan empaatti- 
sesta näkökulmasta? Vaikutelmaa voisi testata vaihtamalla esimerkkien 
pronominit keskenään. 

(114) Inarilainen ei suvella porojansa kaitse, vaan antaa niiden omin val- 
loin kuleskella. Porolla on se luonto, että jossa maassa se on syn- 
tynyt, siinä se kesällä irti ollessansa oleskelee eli, niinkuin täällä 
sanotaan, palkii. Tältä palkin-seudulta hakee kukin ensi lumen 
aikana porojansa ja heittää ne tavattuansa nuora-silmukalla kiini. 
Kaikki porot kiini saatua, aletaan niitä päähän sidotussa hihnassa 
pitää niillä talon luona olevilla metsäpaikoilla, joissa paras jäkälä 
kasvaa. (Länkelä 1875, 400.) 

(115) Sen eläwän hoitaminen ei paljon rasita, ainoastaan häntä kaiwa- 
misensa aikana warjellaan sudelta, joka on nopsa heitä surmaa- 
maan, ja ettei he hirtä itsiänsä niillä hihnoilla, joilla he yhteen 
sidotaan, että metsässä yhdessä seuraisiwat. Tämän eläwän luu- 
lisi pitäwän suojassa ja katon alla olemisen hywänä; mutta tätä ei 
salli hänen luontonsa, waan hän tahtoo taiwaan awaran kannen 
alla päiwänsä kuluttaa. (OWS 21/1854, 3; ks. Andelin 1854.) 


Samoihin aikoihin tapahtui muutoksia myös Maamme kirjan prono- 
minisyntaksissa. Johan Bäckwallin saatua Yrjö Koskiselta kovaa kri- 
tiikkiä vuonna 1876 ilmestyneestä suomennoksesta pyysi Topelius 
Shakespeare-suomentajan uraa aloittelevalta Paavo Cajanderilta kor- 
jattua versiota. Cajander ei siis esiintynyt vuonna 1878 Maamme kir- 
jan kannessa uutena suomentajana vaan esipuheen lisäyksessä kielen- 
korjaajana. Vaikka persoonapronominien eläinviitteisyyttä ei ollut 
arvosteluissa mainittu, Cajander vaihtoi uudistamassaan suomen- 
noksessa 1878 kaikki Maamme kirjan eläinviitteiset hän-pronominit 
se-pronomineihin (ks. esimerkkejä 116-117). Arveliko hän persoona- 
pronominin eläinviitteisen käytön olevan ruotsin vaikutusta, koska se 
usein vastasi substantiivien genukseen pohjautuvia han- ja hon-prono- 
mineja Topeliuksen alkutekstissä?9* 


(116) Sillä karhu on niin viisas, että hän pitää luuloa kaikista askeleista, 
jotka tulevat paikalle, mutta kun hän näkee muita askeleita mene- 
vän pois paikalta, luulee hän olevansa vaaratta. Ja sitte saapi hän 
kohta luotia turkkiinsa. (Bäckwall 1876, 198.) 

(117) Silla karhu on niin viisas, että se kaiseksuu kaikkia askeleita, jotka 
tulevat paikalle, mutta kun se näkee muita askeleita johtavan pois 
paikalta, luulee se olevansa turvallisna. Ja silloin se pian saapi luo- 
tia turkkiinsa. (Cajander 1878, 179.) 


Yllättävintä oli silti se, mitä ei tapahtunut. Cajander jätti nimittäin Bäck- 
wallin Maamme kirjassa käyttämät eläinviitteiset he-pronominit ennal- 
leen. Samoin hän teki uudistaessaan Luonnonkirjan suomennosta 
vuonna 1886. Eldinviitteinen he sai edustaa pitkään intra-aktionaalista 
luontokulttuuria suomen kirjakielessä, ennen kuin se vähitellen katosi 
tekstistä. 

Pronominisyntaksin kannalta 1870-luku oli muutenkin poikkeuksel- 
linen vuosikymmen suomen modernisoituvan kirjakielen historiassa. 
Vuonna 1870 Aleksis Kivi julkaisi romaaninsa Seitsemän veljestä. Siinä 
viitattiin järjestään kaikkiin eläimiin — petoihinkin — hän- ja he-pronomi- 
neilla (118). Kivi yleisti niiden teksteissä yhä lisääntyvän käytön. Sekä vel- 
jeksistä että susista käytettiin he-pronominia. Koko teoksen ainoa eläin- 
viitteinen ne-pronomini näkyy esimerkin (119) lopussa, jossa puhutaan 
Jukolan veljesten koirista: 


(118) Silloin nälkäiset sudet kaartelivat veljesten, vaiheilla, likenivät 
heitä, yhä enemmin ja enemmin. Milloin edellä tai jäljessä, hei- 
lahtaen poikki tien, milloin tien kummallakin puolella kuusien 
välistä näkyi heidän vilkaiseva juoksunsa. Kiukkuisina, verta 
janoovina he seurasivat öillisiä pakolaisia, Impivaarasta; ja räis- 
kyivät ja paukahtelivat katketessaan kuusten juurien kuivat oksat. 
(Kivi 1870, luku 6.) 

(119) EERO. Kaukana tästä he [koirat] jo vilkaisevat. Tuoltahan kuuluu 

haukuntansa vuoren takaa. 
TUOMAS. Ilvestä he ajavat, ja kaiketi oli tämä ilves kulkenut 
läheltä ohi pirttimme, saattaen jälkensä koirille. Mutta ajakoot he 
mielensä mukaan; nyt meidän täytyy ne unohtaa ja kiirehtiä tui- 
keaan matkaan. (Mp.) 


HE-PRONOMININ KÄYTTÖ ELÄIMISTÄ 375 


https://doi.org/10.21435/skst.1474 


Pronomini he viittasi Killiin ja Kiiskiin, toistensa lähimpiin lajikumppa- 
neihin. Se oli duaalin eli kaksikon funktiossa. Kun veljekset eivät pako- 
matkallaan Jukolaan voineet enää jatkaa koirien seuraamista, he-prono- 
minin tilalle astui ne-pronomini. Kaksikkomerkitys ei siitä kadonnut. 
Koirat juoksivat edelleen kahden, mutta niiden suhde isäntiinsä oli tois- 
taiseksi katkennut. 


Epilogi. Lajienvälinen kaksikko 


Kiven Seitsemässä veljeksessä he-pronominia käytetään myös lajienväli- 
senä duaalina. Seuraavassa esimerkissä Jukolan Laurin ja hänen son- 
ninsa muodostama läheinen ja tiivis kaksikko kulkee kotiin kesäyössä 
vihaisena ja riidellen. Kumppanuksiin viittaa pronomini he. Kohtauksen 
päättää sonnin hirmuinen valituslaulu, joka kaikuu halki kylän maasta 
taivaaseen asti. Kaksikko kaipaa takaisin metsään. 


(120) Kuljettiin viimein ohi Tuomaan talon, jossa piika vuoteellensa 
kuuli töminätä, askelten sihinätä ja tapsutusta hietaisella tiellä. 
”Ken liikkuu näin myöhään siellä ulkona?” aatteli hän, nousi ylös 
ja, unipörryisenä, paitasillaan, asteli kohden akkunaa, tirkisti ulos 
ja näki naapurin sonnin ja isännän, jotka vakaasti ja totisina käys- 
kelivät toinentoisensa perässä. Edellä kulki sonni, vastakynsin, 
isäntä hänen jäljessänsä, tuolloin, tällöin heristellen kirves- 
varrellaan ja kantain olallansa kalupuita ja kenkätuohia, kerät- 
tyinä sievään, ympyrjäiseen palloon. Ja niin katosivat he viimein 
piian silmistä. Mutta aukaisipa sonni turpansa ja hellitti vihoissaan 
kidastansa hirmuisen, kiljuvan laulun, ja nummi järähti, maa ja 
taivas raikkui. (Kivi 1870, luku 14.) 


Lajienvälinen suhde on monissa kielissä kiteytynyt duaaliksi kieliopil- 
lisen rakenteen ytimeen. Sellaisia ovat lähellämme elävät saamen kie- 
let, joissa persoonapronominien ja verbintaivutukseen kuuluu yksikön 
ja monikon lisäksi kaksikkokin. Toisin kuin usein on esitetty, duaali ei 

kuitenkaan saamessa rajoitu ihmistarkoitteisiin.? Se on yleisesti käy- 
tössä myös silloin, kun puhutaan esimerkiksi kahdesta samanlajisesta 
eläimestä, vaikkapa koiranpennuista. Lisäksi se toimii lajienvälisenä 
kaksikkomuotona kahden erilajisen eläimen — myös ihmisen ja muun 
eläimen — muodostamasta parista. Monesti nämä toimijat ovat keske- 
nään kumppanuuslajeja, mutta se ei ole välttämätöntä, sillä duaalissa 
voidaan puhua myös vihamiesten tai taistelukumppanien kohtaami- 
sesta. Inarinsaamenkielisessä esimerkissä (121) mies ja karhu törmää- 
vät yllättäen metsässä. Mies aikoo iskeä karhua kirveellä mutta ei ylety 
siihen. He seisovat vastakkain pitkään, ja käyttöön tulee 3. persoonan 
duaalipronomini:? 


(121) ”Te suoj oorooin kuhe ääigikyeytpeln = kuodduu” 
niin he-3DU olivat-3DU-PRT pitkän ajan kahdenpuolen liekoa 
"Niin he olivat pitkän aikaa kahden puolen liekoa (maahan kaatu- 
nutta puunrunkoa)’ 
(Inarinlappalaista kansantietoutta, Koskimies & Itkonen 1917, 60.) 


Lopulta karhu lähtee pois ja kaksikko hajoaa. Kun kerrotaan ihmis- 
ten lajienvälisistä kohtaamisista petoeläinten kanssa, kohtaajien väli- 
nen katse saa usein intra-aktiossa keskeisen aseman. Kun toimijuu- 
det lomittuvat, duaalin osapuolista käytetään persoonapronominia 
eikä demonstratiivia.? Sellainen kohtaus oli mukana Topeliuksenkin 
Luonnonkirjassa: 
(122) Metsästäjä, joka oli ampunut ruutinsa loppuun, tapasi yhtäkkiä 
metsässä leijonan. 
Metsästäjä pysähtyi. Leijona pysähtyi. Metsästäjä käweli. Leijona 
käweli. Metsästäjä katsoi kiiwaasti leijonaa silmiin. Leijona katsoi 
samoin häntä. Näin seisoiwat he kauwan. Viimein meni leijona, 
peläten metsästäjän katsantoa, aiwan hiljoilleen tiehensä. (Bäck- 
wall 1860, 36.) 


Karen Baradin ja Niels Bohrin ajattelun mukaan ilmiöt ovat tutkimuk- 
sen ontologisia perusyksiköitä. Donna Haraway (2003, 20) taas pitää 

pienimpänä analyysiyksikkönään suhdetta, joka kertoo merkitykselli- 
sestä toisesta semioottis-materiaalisena läsnäolijana. Eläimet ovat siis 
tutkimuksessa mukana aineellisina, merkityksiä luovina toimijoina (ks. 
Kortekallio, Niskavaara, Ouramo, Raipola, Salmela & Karkulehto 2020, 
92). Sitä kautta päästään Harawayn mukaan käsittelemään myös tutkijoi- 
den tärkeintä kysymystä: institutionaalisen lajismin purkamista. Se mer- 
kitsee eettistä valintaa: vanhojen kategorioiden kiistämistä, uudistamista 
ja testaamista sekä meneillään olevassa todellisuudessa että fiktiossa. 

Jukolan Laurin ja sonnin lajienvälinen suhde oli yksi fiktiivinen esi- 
merkki intra-aktiosta, jossa suomen kieleen vakiintumassa olleita laji- 
kategorioita purettiin. Kun Roman Jakobson (1959) pohti kieliopillis- 
ten muotojen käännettävyyttä kielestä toiseen, hän mainitsi melkein 
mahdottomina tapauksina genuksen ja duaalin. Sanaleikissä, unessa ja 
magiassa, arkipäivän mytologiassa ja ennen kaikkea poetiikassa kieli- 
opillisilla kategorioilla on kuitenkin suuri merkitys. Jakobsonin mukaan 
poetiikan kääntämisessä mahdollista on vain luova transpositio — esimer- 
kiksi kielellisen merkin siirtäminen toiseen kieliopilliseen tehtävään. 
Seuraavassa tekstissä (123), joka on katkelma Anni Kytömäen romaa- 
nista Kultarinta, niin tapahtuukin. Tilanne nähdään metsästä karhun 
silmin. Karhu on katsoja, hän, ja ihminen katseen kohde eli se. Mutta 
katseesta kasvaa polku: he. 


(123) Aamu välkkyy pihakentän lätäköissä. Lähimmän rakennuksen 
vieressä seisoo nainen. Se, kietoo mustaa vaatetta hartioidensa 
ympärille ja katsoo puiden välistä suoraan häneen . Hän, valmis- 
tautuu huutoon, mutta mitään ei tapahdu. Ehkä se eierota häntä , 
ehkä pihalta ei näe tarkasti metsän sisuksiin. Hän, ottaa askelen 
loitommas rungosta. Katse seuraa. Hän pysähtyy ja odottaa, odot- 
taa kauan. Tulee valoisampaa. Tuuli kipuaa hongan latvaan suhi- 
semaan. Pian alkaa erottua muutakin. Nainen puhuu. Sanat ovat 
hiljaisia, eikä hän ymmärrä kuin sen, että viha niissä ei särähdä. 
Silmien välille kasvaa polku, jota pitkin he kulkevat edestakaisin. 
(Kytömäki 2014, 11.) 


378 LEA LAITINEN 


https://doi.org/10.21435/skst.1474 


VIITTEET 


1 Ks. esim. Laitinen (2002; 2005a; 2009ab; 2012), Kaiser (2018), Siitonen (2008; 2018), 
Priiki (2021). Kiitän tämän luvun teossa saamastani kannustuksesta ja arvokkaista 
kommenteista Lea Rojolaa sekä tämän kirjan kirjoittajia ja anonyymejä arvioijia. 

2 Alaindeksi 1 osoittaa he-pronominien samaviitteisyyttä kontekstissa olevien ne- ja nämä- 
pronominien kanssa. Lihavoinnit ja kursivoinnit ovat korostuksiani, joilla kiinnitän 
huomiota eläinviittauksiin ja niiden muotoiluun. 

3 Sanasta yksikään ISK ( 758 ja kvanttoripronomineista kaikki (kollektiivinen) ja kukin tai 
jokainen (distributiivinen) § 750, § 752 sekä Tieteen termipankki (TTP), distributiivinen 
joukko. Kollektiivisten substantiivien yhteydessä monikolliset pronominit ne tai he ovat 

ISK:n mukaan aina distributiivisia (§ 557). 

4 Ks. TTP, evidentiaalisuus tai Ison suomen kieliopin verkkoversiosta VISK § 1557, https:// 
kaino.kotus.fi/visk/sisallys.php?p=1557. (Viitattu 10.11.2021.) 

5 Jakobson (1957; 1958; 1959) ja Silverstein (1976; 1981; 1993; 2003) sekä Pressman 
(1994). Laitinen (1989; 1992; 1995; 1998; 2005b). Ks. termejä indeksinen, shifteri ja 
metapragmatiikka Tieteen termipankista (TTP). 

6 Eduardo Kohn (2007; 2013) on tuonut peirceläispohjaiseen lingvistiseen antropologiaan 
ihmisten lisäksi muutkin elolliset oliot. 

7 Haraway (2008; 2020); Barad (2003; 2007; 2012); Bohr (1958b [1949]). Monitieteisen 
feministisen tutkimuksen vaikutuksesta omaan tutkimukseeni esim. Laitinen (1988; 
2012); Rojola & Laitinen (1998). 

8 Tarkemmin ks. ISK s. 29 tai VISK, https://kaino.kotus.fi/visk/etusivu.php?s=johdantog. 
(Viitattu 10.11.2021.) 

9 Hällä väliä ja tiedä häntä ovat kirjakieleen päässeitä kansankielen kiteymiä. 

10 Sosiaalisessa mediassa hän-pronominin käyttö lemmikkieläimistä on ollut suosittu 
ja yhä uudelleen viriävä keskustelunaihe (Priiki 2021). Kirsti Siitonen (2008; 2018) on 
tehnyt aiheesta kansanlingvististä tutkimusta. 

11 Seuraan Tieteen termipankin (TTP) käytäntöä, jonka mukaan termissä on kaksi puolta: 
nimitys ja käsite. Termi ei siis ole pelkkä nimilappu, vaan siinä on mukana sekä muoto 
että merkitys. (Ks. TTP, termi). 

12 Posthumanismin suomenkielisisiä kokoomateoksia ja niiden terminologioita eri aloilla 
ks. Irni, Meskus & Olkkonen (2014 toim.; 2014); Lummaa & Rojola (2014 ja 2014 
toim.); Hyttinen & Lummaa (2020); Kortekallio ym. (2020). 

13 Esimerkiksi monikon tunnukset (j, i ja t) sulkevat kukin kontekstissaan toisensa pois, 
niin että missä yksi niistä esiintyy, siellä toisia ei näy. Täydennysjakaumasta ks. Tieteen 
termipankki tai ISK:n määritelmät. 

14 Ks. esim. Barad (2017, 7). Kielellisestä käänteestä Kuortti ym. (2008). 

15 Prosessista pähkinänkuoressa ks. SKT, luku 2.2. 

16 Setälä (1883) ja Latvala (1895) käyttivät termiä kansankieli murteiden lauseopillisissa 
tutkielmissaan. Siihen liittyi ajatus, että paikallismurteissa syntaksi oli pitkälle yhteistä. 
Myöhemmin palattiin nimitykseen kielimurre ja lopulta murteeseen. (Niinivaara 1931; 
Mikkola & Laitinen 2013, 450—454.) 

17 Kursivoinnit minun. Koulujärjestys (1872); Hanho (1955, 348-350). Joukko Genetzin 
innostamia lyseolaispoikia myös suomensi ja sai julkaistuksi kaunokirjallisuutta, ks. E. 
Itkonen (1949, 336); Tunkelo (1915); Nuormaa (1918). 

18 Tekijänoikeuslaki astui Suomessa voimaan vasta Setälän lauseopin ilmestymisvuonna 
1880. Eriksson (1967). 

19 Muka-partikkeli oli kuulunut monissa 1800-luvun kieliopeissa referoinnin kuvauksiin 
(ks. Laitinen 2005b), samoin Yrjö Koskinen ensimmäiseen suomen kielen lauseoppiin 
(1860, 122). Sen kehityksestä esitetyn tiedon epäilyn ilmaukseksi Nordlund (2011); 
Nordlund & Pekkarinen (2014). 

20 Esimerkkien kursivoinnit ja harvennukset ovat peräisin alkuperäistekstistä, ellen toisin 
huomauta. 

2 


Esimerkkiä koirasta ei ollut enää kolmannessa painoksessa (Setälä 1891,73—74, § 82). 

22 Latinan pronomineista ks. Linkomies (1959, 82-83) ja Pekkanen (2004, 147). Oratio 
obligua kuuluu latinassa ns. sisäisesti alisteisiin sivulauseisiin, joissa esitetään hallitsevan 
lauseen subjektin lausuma tai ajatus. Ks. Linkomies (1959, 17, 102, 182-183); Pekkanen 
(2004, 33, 127—128). 

23 Vanhassa kirjasuomessa hän- ja he-pronomineja käytettiin myös refleksiivipronomineina. 
(VKS I, 541, 778.) Eräissä indoeurooppalaisissa kielissä (esim. islannissa) käytetään 
logoforisessa tehtävässä refleksiivipronomineja, pitkän matkan refleksiivejä (Koster & 
Reuland 1991). 

24 Kreikan sana logos tarkoittaa puhetta ja ajattelua mutta myös esimerkiksi sanaa tai 
merkitystä, periaatetta, sääntöä tai suhdetta. Logoforisista pronomineista ks. myös 
Clements (1975); Hyman & Comrie (1981); Huang (2006). 

25 Logoforisuudesta pohjoiseurooppalaisten kielten kieliopeissa ks. Pohjanen & 

Muli (2007: meänkieli), Söderholm (2014: kveeni), Nickel & Sammallahti (2011: 
pohjoissaame), Bergsland (1994: eteläsaame) ja Feist (2015: koltansaame). Suomen 
murteista ISK ({ 1469) ja latviasta Nau (2006). 

26 Nuorten romaaneja on nykyisinkin käytetty logoforisuuden tutkimusaineistona. Esim. 
Kaiser (2018). 

27 1900-luvullakin ohjattiin murteenkerääjiä välttämään informanttien provosoimista 
tiettyjen muotojen käyttämiseen. Ks. Itkonen T. ym. (1969), Johdanto s. 12. 

28 Ks. esim. Latvala (1899, 37); Kannisto (1902, IV). Setälän auktoriteetti selittynee siitä, 
että hänestä tuli professori vuonna 1893. Silloin hän oli 30-vuotias ja samoihin aikoihin 
työtään aloitelleet muut kerääjät häntä keskimäärin kymmenen vuotta nuorempia 
yliopisto-opiskelijoita. 

29 Gottlund yritti mm. saada metsäsuomalaisille kielelliset oikeudet asuinalueillaan 
suomalaismetsissä (finnskogar) Ruotsi-Norjassa, mutta hänet karkotettiin maasta 
poliittisesti epäiltynä. 

30 Metsäsuomalaisten kirjeet Gottlundille ovat digitoituina säilytteillä Suomalaisen 
Kirjallisuuden Seuran arkistossa (ks. Metsäsuomalaisten kirjeitä Gottlundille). 

31 Olen karkeistanut murre-esimerkkien alkuperäistä tarkekirjoitusta poistamalla niistä 

muun muassa liudennusmerkit. 

Sadun mukaan kaikki eläimet puhuivat alun perin samaa kieltä. Yhteen ääneen 

puhuttaessa metelistä tuli kuitenkin niin kova, että Ukko otti eläimiltä puheen pois 

ja antoi jokaiselle oman äänen, joka erottui muiden äänistä. — Ukko oli mukana jo 
1500-luvulla Agricolan laatimassa suomalaisten jumalien luettelossa. Säe Oi Ukko 
ylijumala esiintyy myös lukuisia kertoja kansanrunoissa (https://skvr.fi). 

Sadussa ”Taivaaseen-menijä” mies pyrki yöksi leivintupaan, jossa oli piruja. Hän päätti 
mennä silti sisään. ”Mies sannoo sitte: kun ma hänneen menen koittamaan.” (Setälä 
1883, 216.) (Ke.) viittaa Keuruun pitäjään; verbistä koittaa "kokeilla, koettaa’ (VKS II: 578 
s.v. koittaa?). 

Vrt. Setälä (1883, 120); Duvallon & Peltola (2013). Muiden keruualueiden konsessiivi- 
ilmauksista Ks. Setälä (1883, 97-98, 156-157); Latvala (1995, 78-79); (1999, 46—47, 66); 
Kannisto (1902, 179). 

Korostukset Setälän. Muistutus sisältyi vielä ainakin lauseopin 14. painokseen (Setälä 
1960, 86), jota Helsingin yliopistossa käytettiin yhä oppikirjana 1960-luvun lopulla. 
Direktiivisyydestä ISK 41645 asetelma 191. 

Yksi kirjoista (Ruunola) oli Gottlundin kirjoittama Runola (1840). 

Esimerkiksi epäsuorassa esityksessä käytettiin 1800-luvun suomessa että-lauseen 
sijasta verbin infiniittistä muotoa (eli referatiivirakennetta), ja latinassa ilmiö oli vielä 
yleisempi. Ks. Setälä (mts. 87); Laitinen (2005b, 206—211), Linkomies (1959, § 87-§ 101). 
Samaan tapaan Sirelius luonnehti ihmisiinkin viittaamista näillä persoonapronomineilla 
(mts. 96). Tavallisesti heistäkin siis käytettiin demonstratiiveja. 

Kanniston lauseopin arvostuksesta ja suhteesta kirjallisuuden kieleen ks. Laitinen (2011, 
177—181). 

Suomen murteissa on tavallista, että läheisen ihmisen tai kotieläimen samaviitteinen 
hän-pronomini on referoitaessa läsnä sekä johtoilmauksessa että referaattiosassa, 
esim. ”Hän [kissa] tahtoo et hänt sitten silitettään”. (MA Vihti 170; Vilppula 1989.) 
Setälä (1883, 41—42, 95); Sirelius (1894, 100); Latvala (1895, 49); Latvala (1899, 41). Ks. 
myös Juden (1818), Lönnrot (1841, 5, 38-39); Warelius (1854) sekä Hakanen (2000) ja 
Laitinen (2008, 105—109). 

Kotikielen Seuran pöytäkirjat ovat säilytteillä SKS:n arkistossa. 

Ks. Laitinen (2009b, 69); Mikkola & Laitinen (2013, 450—454). 

Hän- ja he-pronominien kirjallisen historian tutkimuksessa lähteinäni ovat koko 
2000-luvun ajan olleet vanhan kirjasuomen ja varhaisnykysuomen tekstikorpukset, 
jotka löytynevät edelleen Kotimaisten kielen keskuksesta kokonaisuuksina osoitteesta 
https://www.kotus.fi/aineistot/tietoa aineistoista/sahkoiset aineistot kootusti. (Viitattu 
10.11.2021.) Kotus on digitaalisen humanismin edelläkävijä Suomessa. Nykyisin tekstien 
hakuohjelmaan pääsee vain Korppi-tietokannasta (https://korp.csc.fi/). 

Agricolan lähdekirjallisuudesta tarkemmin Itkonen-Kaila (1997) ja Heininen (1999). 
Hänen suomentamansa raamatunkohdat kattoivat yhteensä 37 % koko Raamatusta (N. 
Ikola 1963). 

Ks. Linkomies (1959, 18); Pekkanen (2004, 35). 

Ks. Puukko (1946, 224—245) ja Suomen Pipliaseura: Suomalaiset Raamatut. Lizelius 
julkaisi samoihin aikoihin raamatunsuomennoksen kanssa myös ensimmäistä 
suomenkielistä sanomalehteä ja alkoi ensimmäisenä kirkkoherrana kirjoittaa 
kirkonkokousten pöytäkirjoja suomeksi. O. Ikola (1976). 

Eläinten nimityksistä Agricolan tuotannossa ks. Häkkinen (2007). 

Intra-aktion performatiivisuudesta Barad (2003); indeksisten tapahtumien 
performatiivisuudesta myös Silverstein (1993; 2003); Laitinen (1989) sekä Rojola & 
Laitinen (1998). 

Ihmiskieltä eivät toislajiset eläimet Raamatussa puhuneet paratiisin käärmettä lukuun 
ottamatta. 

Kuten loppuviitteessä 23 mainittiin, vanhassa kirjasuomessa pronominit hän ja 

he toimivat usein myös refleksiivipronomineina. Sellaiseksi voidaan tulkita myös 
esimerkin (51) he-pronomini lausekkeessa heidän nimens, jota ruotsinkielisessä tekstissä 
vastaisi tässä refleksiivipronomini sina. Kiitän anonyymiä arvioijaa huomautuksesta. 
Nykysuomessa refleksiivistä viittausta ilmaisisi pelkkä possessiivisuffiksi (nimensä), 
mutta meänkielessä ja Suomen peräpohjalaismurteissa hän- ja he-pronomineja 
käytetään genetiivimääritteenä refleksiivisesti korostamaan painokkaasti niiden 
tarkoitteen omistajuutta tai tekijyyttä: ”se on hänen / heän asiansa”. (Ks. DMA:n 
kokoelmia.) 

Lai oli vanhan kirjakielen ja kansankielen käyttämä muoto sanasta laji. Nykyisin nämä 
muodot ovat jakaneet tehtävänsä: vrt. erilainen — erilajinen. Hieman myöhemmin 
tekstissä käytetty lauseke kaikki liha tarkoitti Raamatussa kaikkia eläviä olentoja, jotka 
olivat lihaa ja verta. (Saarisalo 1965, 662, s.v. liha.) 

Gananderin sanakirja (1997 [1786—87]): sorriainen 'gossknyffel" (23957) ja SAOB sv. 
knyffel 2. 

Ks. Saarisalo (1965, 206, 1014); Douglas (2000, 93—111). 

Ruotsin ajan eläimiin liittyvää lainsäädäntöä olisi kiinnostavaa vertailla 2000-luvun 
vastaaviin lakiteksteihin, joita Ilona Herlin tarkastelee tässä teoksessa. 

Martti: SEE IV; Ljungo Tuomaanpoika: SEE III; Kollanius: SEE III sekä Tarkiainen (2000), 
Mäkelä-Alitalo (2004) ja Rapola (1913; 1925). Martin suomennoksen ikäämisestä 
vuoteen 1580 ks. Blomstedt (1987). 

Ks. VVKS 40.3.4. ja SAOB sv. nu adv. 5. Alkuperäistekstissä lehmään viittasi ruotsin 
genussysteemin mukaisesti feminiininen hon-, koiraan maskuliininen han-pronomini. 
Kesytettyjen villisikojen pitäminen kotieläiminä alkoi noin 9 ooo vuotta sitten, http:// 
sikatieto.sey.fi (viitattu 10.11.2021). Myös nykyiset kesysiat tuntevat mielihyvää 
tonkimisesta ja pureskelusta (ks. Telkänranta 2015, 98-99). Sikojen pääsy terhometsiin 
kiellettiin Ruotsissa asetuksella Valtakunnanlain (1734) ilmestymisen jälkeen. 
Lääninsihteeri Samuel Forseen sai lain suomennetuksi jo 1738, mutta sen painotyöt 
viivästyivät pitkään mm. pikkuvihan vuoksi. Kotuksen korpuksessa mainitaan 
virheellisesti lain suomentajana Georg Salonius, joka oli suomennoksen kustantaja. Ks. 
KE Il: 114. Häkkinen (1994, 46); Mäkelä-Alitalo (2006). 

Esimerkit löytyvät yhä Suomen laista: ks. https://www.finlex.fi/sv/laki/ajantasa/1734. 
Ks. https://www.mesi.fi/mehilaistenhoito. (Viitattu 10.11.2021.) Esimerkki (67) kuvaa 
metsä- eli villimehiläisten eikä kimalaisten vanhaa elämäntapaa. Tarhamehiläiset tuotiin 
Suomeen vasta 1700-luvulla. Tiedeykkönen, Radio 1, 26.6.2020. 

Mehiläisparveen (tai -lajiin) viittaava hän on käytössä nykyisinkin. Yle1:n tv-uutisissa 
kysyttiin 13.7.2018 Suomen tumman mehiläisen hoitajat ry:n puheenjohtajalta, millaiset 
olosuhteet sopivat tummalle mehiläiselle, joka on tarhamehiläisen alalaji. Hän vastasi: 

”Ensin tietysti pitäis kattoo et mimmoset hänen olosuhteensa on, että suosiiko ne sato- 

KATSAUS 


Toislajiset eläimet Virittäjä-lehdessä 


Anna Heino 

Yhtenä tämän kokoelmateoksen koostamisen motiivina on ollut se, että 
suomen kielen tutkimuksessa eläimistä puhuminen ja eläimet muuten- 
kin ovat jääneet viime vuosikymmeninä sivuosaan. Edellisen vuosisadan 
kuluessa on suomen kielen ja suomalaisen kirjallisuuden tutkimuk- 
sessa tehty jonkin verran opinnäytetöitä elämiä ja luontoa sivuavista 
aiheista (ks. tämän kokoelman johdantoa). Mutta onko eläimiä huo- 
mioitu opinnäytetöiden lisäksi muussa tutkimuksissa? Päätimme sel- 
vittää, millaisia eläinmainintoja esiintyy suomen kielen tutkimuksen 
tärkeimmässä lehdessä, Virittäjässä. Tämän Kotikielen Seuran aikakaus- 
lehden julkaiseminen alkoi vuonna 1897. Tiedejulkaisu esittelee suo- 
men kielen ja sen opetuksen tutkimusta, ja lehti ilmestyy neljä kertaa 
vuodessa. Varhaisina vuosina Virittäjässä julkaistiin tutkimusta hieman 
laajemmin: mukana oli esimerkiksi myös kansanrunouden ja kirjalli- 
suuden tutkimusta. 

Olen tätä katsausta varten tehnyt hakuja eri vuosikymmeniltä. Olen 
hakenut valituilta vuosilta sanojen ”eläin”, ”elukka” ja ”toislajinen” esiin- 
tymiä. Hakusanalla ”eläin” on haettu laajemmalla otannalla kuin muilla 
sanoilla. Katsausta varten on hyödynnetty Virittäjä-lehden arkistoituja 
numeroita muutaman vuoden tarkastelujaksoina aina vuodesta 1897 
vuoteen 2005. Osumia valituilta ajanjaksoilta saatiin kaikkiaan 93. Nämä 

nostot antavat jonkinlaista kuvaa siitä, miten eläimiä on käsitelty suoma- 
laisessa kielitieteellisessä julkaisussa eri aikakausina — kyseessä ei ole 
varsinainen tutkimus, vaan nimenomaan suuntaa antava katsaus, jonka 
avulla tarkempaa tutkimusta voisi suunnitella. 

Virittäjä-lehdessä toislajisiin eläimiin liittyviä mainintoja haetuilta 
vuosilta löytyi melko niukalti, varsinaisia eläinaiheisia artikkeleita 
vielä huomattavasti vähemmän. Suurin osa hakujen tuloksena saa- 
dusta aineistosta käsittelee ihmisen ja toislajisten eläinten välistä suh- 
detta epäsuorasti. Eri ajanjaksojen välillä on myös havaittavissa eroja. 
1800- ja 1900-lukujen taitteessa käsiteltiin kotieläimiin liittyvää sanas- 
toa mytologian kontekstissa, ja sotavuosina korostuivat kansalliset tee- 
mat. Tultaessa 1970-luvulle eläinaiheiset maininnat katoavat lähes täy- 
sin. Tuoreemmissa 1990-luvun ja 2000-luvun alkupuolen teksteissä on 
havaittavissa aiempiin ajankohtiin nähden tasavertaisempi suhde ihmi- 
sen ja toislajisten eläinten välillä. Uudemmassa tutkimuksessa saa hie- 
man näkyvyyttä myös se, että toislajisetkin eläimet viestivät. Ihmisen 
suhdetta luontoon ja eläimiin tarkastellaan kaikkina ajanjaksoina eten- 
kin nimistön kautta — eläimiin liittyvät sukunimet ja paikannimet sekä 
eläinten nimeäminen toistuvat yleisimpinä tutkimusaiheina. 


Vuodet 1897—1900: Eläimet esimerkkilauseissa ja 
perinteessä 


Virittäjän alkuvuosina 1897-1900 eläimiin liittyvää tekstiä hyödynnettiin 
oikeakielisyyden opettamisessa. Tämä on osittain seurausta kotieläinten 
asemasta ihmisten elämänpiirissä — voidaanhan olettaa, että esimerkki- 
lauseet heijastelevat enimmäkseen tavanomaisia asiaintiloja. Esimer- 
kiksi virheellistä sanajärjestystä on kuvattu virkkeellä ”Kuinka voit sinä 
tuoda mukanasi kotiin semmoisen eläimen” (1898, nro 3, 54). Ylimääräi- 
sestä pronominista (hänen) possessiivisuffiksin yhteydessä annetaan esi- 
merkkinä lause ”Ihminen eroaa —— eläimistä koko hänen sielunelämänsä 
paljoa suuremman voiman — — kautta” (1899, nro 2, 29). Eläimet esiin- 
tyvät myös kansanperinteen materiaalissa. Tällöinkään ne eivät ole tut- 
kimuksen kohteena, vaan huomio kiinnittyy tutkitun kansanperinteen 

sisältöön. Virittäjässä käsitellään muun muassa tautien manaamista eläi- 
miin osana vanhaa loitsurunoperinnettä (1899, nro 4-5, 51). 


Vuodet 1917-1920: Elukoita ja eläimiä 


Itsenäistymisen alkuvuosina eläinaiheita käsitellään Virittäjä-lehdessä 
määrällisesti melko vähän mutta monipuolisesti. Termit eläin ja elukka 
ovat molemmat käytössä. Näissä löydöksissä elukka viittaa jokaisessa 
käyttöyhteydessään kotieläimiin, kun taas termiä eläin käytetään laa- 
jemmin sekä koti- että villieläimistä, joskin myös elukka voi ainakin 
murteissa viitata monenlaisiin eläimiin (ks. Suomen murteiden sana- 
kirjan elukka-artikkelia). Eläimet olivat Virittäjässä läsnä esimerkiksi 
matkamuistelmissa ja taikuuden kuvauksissa: Lauri Kettusen kirjoit- 
tamissa matkamuistelmissa vepsäläisten kerrotaan pyrkineen huoleh- 
timaan elukoidensa terveydestä taikauskoisesti muun muassa paasto- 
päivien tiukalla noudattamisella (1918, nro 1-4, 38-62). Nimimerkki 
H. N puolestaan ohjeistaa pellavan käsittelyn sanastoa koskevassa kir- 
joituksessaan hyödyntämään pellavan kuoret elukoiden ruoaksi (1917, 
nro 4, 74). Albert Hämäläinen kuvaa eläimiä osana suomalaista tai- 
kuutta: ihmisen tai eläimen substanssin tai kuvan avulla on voitu koh- 
distaa taikuutta tehokkaammin kyseiseen kohteeseen (1920, nro 6-8, 


95-97). 


Vuodet 1939-1941: Sotavuosien satoa 


Eläinaiheisten osumien määrä on tältä ajankohdalta selkeästi katsauksen 
suurin. Aineistossa näkyy sotavuosien kansallistunteen nousu. Virittäjä- 
lehdessä painottuivat etenkin runous ja etymologinen tutkimus, ja eläin- 
aiheet nousevat tyypillisesti esiin keskeisenä osana kansallista perinnettä. 
Tällöin tarkastellaan esimerkiksi kalevalaista runoutta, jossa luonto ja 
eläimistö esitetään aineellis-sielullisena kokonaisuutena ja toisaalta 
ihmisen sielunmaiseman kuvaajina (1939, nro 3, 324-330). Lisäksi eläin- 
aiheet liittyvät etymologisesti usein suomalaiseen nimistöön: aineistossa 

tutkitut paikannimet juontavat juurensa muun muassa kasveihin, eläi- 
miin, maanviljelykseen ja karjanhoitoon (1940, nro 3, 183). 
Ajanjaksolta löytyy kuitenkin myös kuvaus ”uudesta kielipsyko- 
logisesta teoksesta”, jossa kerrotaan tutkittavan myös eläinten ilmaisu- 
keinoja. Kyseessä on Friedrich Kaintzin viisiosainen kirjasarja Psychologie 
der Sprache. Teoksen tavoitteeksi esitetään aiemmin vähälle huomiolle 
jääneiden kielitieteen ilmiöiden tutkiminen. (1941, nro 3-4, 392-393.) 


Vuodet 1975-1977: Johtaako kaupungistuminen 
eläinaiheiden vähenemiseen? 


Virittäjässä on 1970-luvun puolivälin aikaan erittäin vähän mainintoja 
eläimistä. Kansallinen näkökulma on väistymässä. Oletettavasti nopea 
kaupungistuminen on osaltaan vaikuttanut siihen, ettei eläinaiheisia lau- 
seita käytetä enää edes kielioppiesimerkkeinä. 

Ajanjaksolla julkaistiin kuitenkin vielä Kustaa Vilkunan tutkimus 
ihmisen ja lehmän välisestä suhteesta. Artikkelissa käsitellään nau- 
taan ja yleisemmin karjanpitoon liittyvien muinaisten sanastokerrostu- 
mien avulla lehmän ja ihmisen historiaa kumppanilajeina (termiä mai- 
nitsematta) ja lehmien vaikutusta ihmisen asuintapojen muutokseen. 
Lehmää kuvataan samaan aikaan omaisuutena, raaka-ainetta ihmisen 
kannalta hyödyllisempään muotoon muuntavana ”koneena” ja osana 
symbioottista asuinyhteisöä. (1976, nro 1, 19-32.) Virittäjän 1970-luvun 
kontekstissa Vilkunan artikkeli on vanha tuulahdus ajalta, jolloin histo- 
rian- ja perinteentutkimus ja kielentutkimus olivat tiiviimmässä yhtey- 
dessä keskenään; tällaiset kulttuurihistorialliset aiheet eivät enää olleet 
kielentutkimuksen keskiössä. 

”Uutena tuulena” näyttäytyy puolestaan se, että Virittäjässä mainitaan 
nobelisti Konrad Lorentzin johtama ihmisten ja eläinten viestintäjärjes- 
telmien vertailu Salzburg International Summer School in Linguistics 
-tapahtuman (25.7.—24.8.1977) yhteydessä (1977, nro 4, 432). Lorentz on 
laajasti tunnettu muun muassa linnunpoikasten leimaantumista koske- 
vista tutkimuksistaan. 


398 ANNA HEINO 


https://doi.org/10.21435/skst.1474 


Vuodet 1993-1995: Etymologiasta eläinten viestintään 


Aiempina vuosikymmeninä tyypillisen nimistötutkimuksen ohella Virit- 
täjässä käsiteltiin 1990-luvulla toislajisia eläimiä muun muassa etymo- 
logisissa pohdinnoissa. Toisaalta Matti Vilppula mainitsi uusien outojen 
eläinten nimitykset yhtenä amerikansuomalaisten käyttämien laina- 
sanojen tyyppinä (1993, nro 3, 526-531). Toini Rahtu puolestaan esitte- 
lee Mauno Kosken artikkelia eläinaiheisten metaforien motivaatioista 
(1993, nro 2, 318—330). 

Toisaalta Virittäjän aineistossa näkyy ensimmäistä kertaa myös 
aiempaa monipuolisempi näkökulma ihmisten ja toislajisten eläinten 
väliseen suhteeseen. Jaakko Anhava (1994) esittelee Mikko Korhosen 
vuonna 1993 julkaistua teosta Kielen synty, jonka luvussa 6 pohditaan 
eläinten viestintää. Korhosen mukaan eläinten viestintää pidetään tyy- 
pillisesti ei-kielellisenä. Hän kuitenkin toteaa, että kielelle välttämättö- 
mistä ominaisuuksista enää vain kaksoisjäsennys (itsessään merkitystä 
kantamattomien äänteellisten yksiköiden luova yhdistely merkityksel- 
lisiksi kokonaisuuksiksi) vaikuttaa yksinomaan ihmiskielen piirteeltä. 
Tätäkään ei voida varmuudella tietää, sillä kielen koodin vastaanottami- 
nen edellyttää herkkyyttä juuri sille ominaisten merkkien havaitsemi- 
selle; toislajisten eläinten kieli saattaa täten olla ihmisten ymmärryksen 
ulottumattomissa. (Virittäjä 1994, nro 1, 137-144.) Esa Itkonen (1994) 
arvioikin, että kieli muotoutuu pitkälti suhteessa kunkin lajin fyysisiin 
ominaisuuksiin: ihmisten silmien sijainti päässä vaikuttaa tapaamme 
kuvailla maailmaa, aivan kuten suden voimakas hajuaisti mahdollis- 
taa hajujen viestinnällisen merkityksellisyyden aivan toisella tapaa kuin 
ihmisellä (Virittäjä 1994, nro 2, 179-202). 


Vuodet 2002-2005: Ymmärrys toislajisten eläinten 
viestinnästä kasvaa 
Eläimiin liittyvät maininnat näyttävät yleistyvän 1990- ja 2000-luvuilla 


selvästi verrattaessa aiempiin tarkastelujaksoihin. Aineistossa näkyy 
kielitieteellisen tutkimuksen monipuolistuminen. Termin ”elukka” 

käyttäminen on Virittäjän aineiston perusteella jäänyt kokonaan histo- 
riaan; toisaalta myöskään nykyaikaisemmalla termillä ”toislajinen” ei 
vielä löydy osumia. 

Useampi aikakauden havainto sisältää pohdintaa ihmisen ja eläimen 
välisestä suhteesta: toislajisten eläinten itseisarvo ja kyky viestiä tulevat 
näistä aineistoista ilmi. Siiroinen mainitsee tunneverbejä käsittelevässä 
artikkelissaan, että eläimetkin hyödyntävät eleitä tunneilmaisun tukena 
(Virittäjä 2002, nro 1, 93-97). Urpo Nikanne (2003) puolestaan toteaa, 
ettei kieli ole yksinomaan ihmisten ominaisuus. Hän myös painottaa, 
ettei kielitieteilijöiden tulisi ajatella, että ihminen olisi jotenkin muita 
eläimiä ainutlaatuisempi. (Virittäjä 2003, nro 1, 77-82.) Lisäksi aineis- 
toon sisältyy artikkeleita, joissa käsitellään eläimiin liittyvään sanastoon 
ja nimistöön kytkeytyviä merkityksiä. Aineiston laajuuteen nähden eläi- 
miin liittyviä mainintoja on kuitenkin edelleen melko niukasti. 

Lähemmäs nykyaikaa tultaessa lehdessä yleistyviä kysymyksiä ihmis- 
kielen ja eläinten kielen ja viestinnän suhteesta tarkastellaan myös 
tämän kokoelmateoksen päättävässä luvussa. 

Ihmiskieli ja eläimyys 

Tässä teoksessa on tarkasteltu ihmisen käyttämää kieltä osana kanssa- 
käymistä, jonka osallistujat ovat erilajisia: inhimillisiä ja ei-inhimillisiä. 
Tavoitteena on ollut tarkentaa ja monipuolistaa kuvaa kielestä ihmis- 
ten ja toislajisten eläinten jakamissa tilanteissa sosiaalisen vuorovaiku- 
tuksen ja kieliopin tutkimuksen keinoin. On keskitytty muun muassa 
siihen, miten elämänpiirin jakaminen merkityksiä rakentavien tois- 
lajisten kanssa vaikuttaa ihmiskieleen,' sen käyttöön osana lajienvälistä 
kanssakäymistä ja kykyyn antaa konkreettinen muoto sille, että ympä- 
ristöä voi hahmottaa moninaisin tavoin. Pyrkimyksenä on ollut valot- 
taa näin ihmiskielen suhdetta muihin kommunikaatiojärjestelmiin ja 
merkitysmaailmoihin. 

Tässä teoksen päättävässä loppupohdinnassa? avaan kirjassa käsitel- 
tyjen teemojen pohjalta näkymiä laajempaan kieltä, ihmisyyttä ja eläi- 
myyttä koskevaan tieteidenväliseen tutkimuskenttään. Tarkastelen näitä 
aiheita tilaisuuden tullen eläintutkimuksen, ekolingvistiikan, biosemio- 
tiikan ja posthumanismin taustaa vasten. Kieli on keskeisessä asemassa, 
kun ihminen havainnoi ja asemoi itseään muihin olentoihin nähden. 
Tästä syystä kieli on tärkeässä roolissa kulttuurisessa ja yhteiskunnal- 
lisessa eläintutkimuksessa, kun ihmiskeskeistä maailman hahmotusta 
tutkitaan ja puretaan. Kielitiede taas on enimmäkseen kuvannut kieltä 

ihmiskeskeisesti (Cornips 2019, tulossa). Kun ihmisten ja muiden elol- 
listen välistä suhdetta määritellään uudelleen, tämäkin näkemys kielestä 
saattaa muuttua. Kieli ei ainoastaan erota ihmisiä ja muunlajisia olentoja 
vaan voi myös yhdistää ihmistä muihin eläimiin. 

Taustoitan tätä muutosta luvun ensimmäisessä jaksossa. Käyn siinä 
läpi tapoja, joilla kieltä on rajattu ja luonnehdittu. Toisessa jaksossa tar- 
kastelun kohteena on kielen ja ei-kielen välinen liukuva, dynaaminen 
rajapinta eli se, miten ihmiskieli kumpuaa muiden lajien kanssa jae- 
tuista semioottisista kerrostumista. Tämän jälkeen seuraavat kaksi jak- 
soa keskittyvät tapoihin, joilla ihmiskieli heijastelee ja rakentaa elollista 
maailmaa jäsentäviä suhteita. Käsittelen kieliopin rakenteiden ihmis- 
keskeisyyttä tai -lähtöisyyttä. Kielioppia on tapana kuvata ihmiskeskeis- 
ten asteikkojen avulla. Silloin voidaan muun muassa erottaa kieliopilliset 
rakenteet, joita käytetään vain puhuttaessa ihmisistä. Aina ei kyseessä 
ole rakenteisiin kieliopillistunut ihmisviitteisyys vaan kieliopin kuvauk- 
sen ja siihen käytettyjen aineistojen taustalla vaikuttava ihmiskeskeinen 
tarkastelutapa. Se, että ihmisestä ja toisesta eläimestä puhumiseen käy- 
tetään samoja kielen rakenteita, ei ole lähtökohtaisesti ei-inhimillisen 
inhimillistämistä. Se osoittaa, että ihmiskielen kielioppi taipuu kuvaa- 
maan myös tilanteita ja tapahtumia, joissa lajien rajat eivät erotu tai 
näkökulma on ei-inhimillinen. Tämän jälkeen nostan vielä esille yksi- 
löyden ja moneuden välisen jännitteen ja yhteisöjen dynaamisuuden. 
Osallisuus yhteisössä ja toisaalta yksilöllinen kohtaaminen rakentuvat 
osittain kielellisesti. Viimeisessä jaksossa hahmotellaan, miten post- 
humanistinen lähestymistapa voi auttaa ymmärtämään ihmiskielen 
lajienvälistä olemusta. 


Kielen määrittelystä 


Ihmiskieli on jo vuosisatoja ollut länsimaisessa ajattelussa keskeinen 
peruste erottaa ihminen muista elollisista olennoista ja asettaa ihmis- 
laji eliökuntaa luokittelevan hierarkian ylimmälle portaalle (Pennycook 
2018, 455; filosofisesta perinteestä ks. Aaltola 2012, 17—19). Tälle ase- 
telmalle on erityisesti 2000-luvulla etsitty vaihtoehtoja humanistisia ja 

yhteiskuntatieteitä yhdistelevässä eläintutkimuksessa, jossa tarkastellaan 
ihmisten ja toislajisten eläinten vuorovaikutussuhteita ja tapoja, joilla 
ei-inhimillinen eläin on läsnä inhimillisessä kulttuurissa. Suomeksi 
erilaisia yhteiskunnallisia ja kulttuurisia näkymiä lajienvälisiin suhtei- 
siin ovat esitelleet esimerkiksi Aaltola ja Keto (2015). Huoli ympäris- 
tön tilasta, luonnon monimuotoisuudesta ja toislajisten asemasta nyky- 
yhteiskunnassa on tehnyt ilmeiseksi, että eläinlajeja koskevan biologisen 
tiedon ohella tarvitaan myös lajienvälisiin suhteisiin liittyvien eettisten 
kysymysten, kulttuuristen tekijöiden ja yhteiskunnallisten rakenteiden 
pohdintaa (Vihelmaa 2018, 20-21). Tutkimalla muiden eläinten toi- 
mijuutta eli kykyä vaikuttaa toimintojen ja tapahtumien kulkuun voi- 
daan purkaa dualistista näkemystä niin kutsuttujen ihmistieteiden ja 
luonnontieteiden välillä (Schuurman 2013, 15). 

Toisaalta humanististen ja yhteiskunnallisten tieteiden piirissä 
kehittynyt posthumanistinen ajattelu on tuonut ei-inhimilliset olennot 
uudella tavalla ajankohtaiseksi tutkimuskohteeksi. On tullut aika jäsen- 
tää ihmisen asemaa suhteessa muihin elollisiin aiemmasta poikkeavilla, 
vaihtoehtoisilla tavoilla (ks. Lummaa & Rojola 2014). Ihmisen ja tois- 
lajisten eläinten välisiä käsitteellisiä hierarkioita, raja-aitoja ja vastakkain- 
asetteluja purkamalla on saatettu näkyviin paikallisia lajienvälisiä yhtei- 
söjä, joiden jäsenillä on yhteisiä intressejä, tunteita ja merkityksiä (ks. 
esim. Lestel 1996, 59—75). Kieli ja eläin -teoksessa on etsitty vastauk- 
sia siihen, mikä on kielen asema yhteisöissä, joissa ihmiskielen varaan 
rakennettu hierarkia näyttää purkautuvan. Miten kieli estää tai luo osal- 
lisuutta lajienväliseen yhteisöön? 

Kielentutkimuksen piirissä kielen suhde eläimyyteen on tähän asti tul- 
lut puheeksi erityisesti kahdessa yhteydessä: kun kuvataan ihmiskielen 
olemusta ja kun havainnoidaan kielessä ilmeneviä maailmaa jäsentäviä 
kategorioita ja suhteita. Kun ihmisen käyttämän kielen ominaispiirteitä 
on pyritty ymmärtämään suhteessa muiden lajien viestintäjärjestelmiin, 
on korostettu ihmiskielen erityisyyttä. Esimerkiksi Benveniste (1966, 
60-62), joka piti vertailukohtanaan mehiläisten viestintää, nosti esille 
ihmiskielen äänellisyyden, dialogisuuden sekä vapautumisen näköaistin 
vaatimista olosuhteista ja muista aikapaikkaisista rajoituksista. Benve- 
nisten mukaan mehiläisten kehollinen tiedonvälitys oli riippuvainen 


IHMISKIELI JA ELÄIMYYS 403 


https://doi.org/10.21435/skst.1474 


päivänvalosta eikä siihen odotettu ympäristöltä vastausta. Sitä, että muut 
mehiläiset muuttavat viestinnän tuloksena käyttäytymistään, hän ei las- 
kenut vastaukseksi. Benveniste viittasi inhimillisen viestinnän aiheiden 
rajattomaan määrään ja ihmiskielen kykyyn saattaa kielenkäyttäjä riip- 
pumattomaksi ensikäden kokemuksesta (vrt. Yule 2010 [1985], 11-12). 
Mehiläisten viestintä liittyi hänen mukaansa ainoastaan ravintoon, 
eivätkä mehiläiset voineet perustaa viestiään lajitoveriltaan saamaansa 
tietoon vaan ainoastaan omaan kokemukseensa. 

Kieli on lähtökohtaisesti voitu määritellä siten, että vain ihmiset voivat 
tuottaa sitä (Cornips 2019). Esimerkiksi Häkkinen (1994, 34) on mää- 
ritellyt luonnollisen kielen seuraavasti: ”Luonnollinen kieli voidaan siis 
määritellä sopimuksenvaraiseksi, rajattomaksi äännesymbolijärjestel- 
mäksi, jollaisen oppimiseen vain ihmisellä on luontaiset edellytykset.” 
Voidaan kysyä, onko määritelmässä sanalla jollainen alkava relatiivilause 
merkitykseltään rajaava (restriktiivinen) vai lisäävä (ei-restriktiivinen). 
Voidaanko luonnollisena kielenä pitää ainoastaan sellaista äännesymboli- 
järjestelmää, jonka omaksumiseen vain ihmislajilla on luontaiset edelly- 
tykset (rajaava tulkinta)? 

Myös sanakirjojen määritelmät kielelle rajaavat toislajisten viestintä- 
tavat useimmiten ulkopuolelleen.* Kielitoimiston sanakirjassa (KS) kieli 
on ”ihmisen puheen järjestelmä ja sen kirjoitetut vastineet, vars. koko- 
naisen kansan viestintäjärjestelmä; jllek erikoisalalle, ryhmälle t. yksi- 
lölle ominainen kielenkäyttö; matematiikan, atk-ohjelmoinnin tms. 
konstruoitu merkkijärjestelmä”. Kuvallisina käyttöinä mainitaan kukkien, 
sävelten ja tilastojen kieli, mutta toislajisten eläinten kielestä ei puhuta. 
Samoin kielitieteen sanakirjoissa ja tietosanakirjoissa kieli määritellään 
ihmislajille ominaisena kykynä ja järjestelmänä (ks. esim. Neveu 2004, 
s. v. langue, langage; vrt. Delahaye 2019, 25), joskin Encyclopedia of Lan- 
guage and Linguistics jättää avoimeksi kysymyksen siitä, onko ero ihmis- 
kielen ja muiden lajien merkkijärjestelmien välillä asteittainen vai laa- 
dullinen (ELL, s. v. language). 

Yhtä lailla syntaksi määritellään ihmiskielen yksiköiden perusteella 
sellaiseksi osaksi kielioppia, joka koskee sanojen, lausekkeiden ja lau- 
seiden rakentumista suuremmiksi kokonaisuuksiksi (ks. esim. OED, 
s. v. syntax). Evolutiivisesta ja lajienvälisestä näkökulmasta määritelmä 

on kuitenkin puutteellinen. Miten tutkia syntaksin kehitystä ja erilaisia 
ilmenemismuotoja, jos määritelmä sulkee ulkopuolelle kaikki muun- 
tyyppiset yksiköt kuin sanat, lausekkeet ja lauseet? Määritelmää voisi 
tässä yhteydessä laajentaa niin, että syntaksilla tarkoitetaan merkitystä 
kantavien yksiköiden yhdistymistä laajemmiksi kokonaisuuksiksi. 
(Zuberbühler 2019a, 259.) Suomen kielen tutkimuksessa ihmiskieli- 
lähtöisyyttä ilmentää myös syntaksin suomenkielinen vastine lauseoppi 
(ks. esim. KS, s. v. syntaksi). Vilkuna (1996, 14) on huomauttanut näiden 
termien erosta: syntaksi ei kirjaimellisesti ottaen koske erityisesti lau- 
seita vaan yksiköiden yhteen liittämistä. 

Kielitieteellisten kuvausten kohteena ja sanakirjamääritelmien perus- 
tana on siten ollut ensisijaisesti kielen ihmisiä muista elollisista peruut- 
tamattomasti erottava luonne. Fi liene liioiteltua sanoa, että näin ymmär- 
rettynä kielellä on huono tai ainakin ongelmallinen ja latautunut maine 
sellaisessa tutkimuksessa, joka keskittyy toislajisten semioottisiin kom- 
petensseihin (ks. esim. Delahaye 2019, 23-26, 163) sekä muiden eläin- 
lajien kulttuurisiin ja yhteiskunnallisiin läsnäolon muotoihin. Ihmiskieli 
onkin tullut esille humanistisessa ja yhteiskunnallisessa eläintutkimuk- 
sessa sekä posthumanismin piirissä keskeisenä erillisyyden, jopa eristä- 
vyyden, tuottajana ja esteenä vaihtoehtoisille näkymille (ks. esim. Barad 
2003, 801-804; Pennycook 2018, 455). 

Kieltä on tarkasteltu myös yhtenä lajienvälisiä valtarakenteita ylläpitä- 
vistä mekanismeista (Cornips, tulossa). Kielenkäytön ekologiseen kon- 
tekstiin ja vaikutukseen keskittyvässä ekolingvistiikassa (ks. esim. Stibbe 
2015; Fill 2018) on diskurssintutkimuksen keinoin pystytty osoittamaan 
julkisiin teksteihin ja diskursseihin syvälle juurtunut antroposentrismi 
eli ihmiskeskeisyys ja siihen nojaava lajienvälinen hierarkkisuus (ks. 
esim. Fill & Mählhäusler 2001; Stibbe 2012, 2018; Cook & Sealey 2018). 
Kielenaineksista on silloin tutkittu useimmiten sanastoa (esim. Heu- 
berger 2007) ja sanojen käyttötavoista erityisesti metaforia (ks. esim. 
Stibbe 2015). On tarkasteltu esimerkiksi sitä, miten kieli luo lajienvälistä 
etäisyyttä, kun osa sanastosta varataan ihmisviitteiseen käyttöön ja osaa 
voi käyttää vain toislajisista (nykysuomessa esim. erottelu äiti-emo/emä). 
Yhtäältä kielen on todettu paljastavan, miten asennoituminen toislaji- 
siin perustuu ihmiselle koituvaan hyötyyn tai haittaan (esim. turkiseläin, 

metsästyskoira, tuholainen) (ks. Herlinin tutkimusta tässä teoksessa), toi- 
saalta kieli taas kätkee eläinyksilön olemassaolon kiertoilmauksin silloin, 
kun sen tunnistaminen voisi herättää empatiaa (esim. lihantuotanto, kan- 
nansäätely). (Ks. esim. Stibbe 2012; Fill 2015; Vihelmaa 2018, 136, 234.) 

Puhuessaan toislajisista ihminen pakottaa toiset olennot väistämättä 
ihmislähtöistä ajattelua jäsentäviin kategorioihin ja tulkintamalleihin. 
Ihmisellä ei ole suoraa pääsyä muiden lajien tapoihin havainnoida ja 
ymmärtää maailmaa. Toislajisilla on myös kommunikaatiomuotoja, 
jotka eivät ole ihmisaistein havaittavissa (ks. esim. Delahaye 2019, 160- 
161). Kannattaako toislajisista ja toislajisille siis edes yrittää puhua, jos 
seurauksena on vain vääristynyt kuva toisen lajin edustajasta ja viestin- 
nästä? Onko tuloksena niin sanottu pseudodialogi, jossa ihminen puhuu 
tietoisesti taholle, joka ei kuuntele eikä vastaa (Mustajoki, Sherstinova & 
Tuomarla 2018)? Onko kuilu ihmiskielen ja muiden lajien kommuni- 
kaatiomuotojen välillä ylitsepääsemätön? 

Ihmiskieli kuuluu kuitenkin vain yhtenä osana itseään laajempaan 
semioottisten resurssien verkostoon (Pennycook 2018, 455). Seuraavassa 
jaksossa tarkastelen ihmiskielen ja muiden lajien viestintäjärjestelmien 
välistä rajaa, joka ei ole läpäisemätön eikä tarkka vaan huokoinen ja liu- 
kuva, kenties kerroksittainen (ks. esim. Kohn 2013). Ihmiskielen juu- 
ret ovat niissä kommunikaatiomuodoissa, joita jaamme muiden lajien 
kanssa (ks. esim. Hockett 1960). Myöhemmissä jaksoissa huomataan 
lisäksi, että vaikka ihmiskieli perustuu ihmisen muodostamiin luok- 
kiin, ei-inhimillinen maailma vaikuttaa inhimilliseen kategorisointiin 
(ks. myös Vihelmaa 2018, 88). Raja ei siis tässäkään mielessä ole jyrkkä 
eivätkä vaikutukset yksisuuntaisia. 


Kielen ja ei-kielen rajapinta 


Usein ajatellaan, että kielessä on jonkinlainen ydin, joka ilmentää juuri 
ihmiskielen erityispiirteitä. Tämä sisin osa on kieliopillinen, segmen- 
toituva, produktiivinen, symbolinen ja arbitraarinen. Se tekee mahdol- 
liseksi myös aikapaikkaisen irrottautumisen (engl. displacement) tässä ja 
nyt -tilanteesta eli puhumisen toisista paikoista, ajoista ja maailmoista 

(ks. esim. Hockett 1960; Yule 2010 [1985], 11-12). Kielen ytimeen ei siis 
ole laskettu sen fyysistä ulottuvuutta vaan lähinnä sen helpoimmin kir- 
joitukseksi muunnettavat olomuodot. Ytimen ulkopuolelle on jätetty 
runsaasti paralingvistiseksi, ekstralingvistiseksi tai ekstraverbaaliseksi 
kutsuttua ainesta: intonaatio, äänensävyt, tauot, rytmi, painotus, eleet, 
katseet, liikkeet ja kosketukset. 

Rajaus on ongelmallinen kahdelta kannalta. Ensinnäkin myös ihmis- 
kielen ytimen ulkopuolisina pidetyt ilmiöt ovat viestiviä ja niillä on mer- 
kityksiä. Kielen rakenteet ja niiden käyttö muovautuvat suhteessa fyy- 
sisiin, aikapaikkaisiin ulottuvuuksiin. Puhetapahtuman konkreettista 
ympäristöä voidaan käyttää osana viestiä esimerkiksi osoittamalla esi- 
neitä ja muita puhetilanteen tekijöitä tai käyttämällä ympäristön ele- 
menttejä viestin osina (ks. esim. Goodwin 2007; osoittamisesta ja pallon 
käytöstä lajienvälisessä kanssakäymisessä ks. Simosen tutkimusta tässä 
teoksessa). Osoittaminen tai kehon suunta voivat vaikuttaa siihen, miten 
lähietäisyyttä ilmaisevia kielenaineksia käytetään (Levinson 2018, 19-20, 
32—33 ja siinä mainitut lähteet). Eleiden käyttöön kuuluu konventionaa- 
lisuus ja esimerkiksi tunnistettavien muotojen jaettuus (Kendon 2014). 
Myös prosodiset ainekset kuuluvat erottamattomasti kielelliseen ilmai- 
suun, ja juuri niitä jaamme toisten eläinlajien kanssa (prosodisesta sovit- 
tamisesta lajienvälisessä kommunikaatiossa ks. Harjunpään tutkimusta 
tässä teoksessa). Ne ilmentävät sentyyppisiä merkityksiä, joita muutkin 
lajit voivat ymmärtää (ks. Kohn 2013). Ihmiskieleen kuuluu paljon sel- 
laista, mitä suppea määritelmä kielestä ei ota huomioon. 

Toiseksi ei ole selvää, voidaanko muiden eläinten omat viestintäjärjes- 
telmät ilman muuta laskea ei-kieleksi. Niiden omaehtoinen toiminta on 
ihmiselle suurelta osin tuntematonta. Sitä paitsi merkkejä joistakin sellai- 
sista piirteistä, joita on pidetty juuri ihmiskielelle ominaisina, on tunnis- 
tettu myös toisten eläinten viestinnästä: muun muassa symbolisuutta, vies- 
tivyyttä ja segmentoituvuutta eli suppeammista yksiköistä koostumista. 

Biosemioottinen lähestymistapa merkityksen muodostumiseen on 
tuonut näkyville, että ihmiskielelle ominaiset piirteet polveutuvat mui- 
den eläinlajien kanssa jaetuista semioottisista kerrostumista. Symbo- 
linen viittaussuhde on emergentissä suhteessa indeksiseen ja se taas 
ikoniseen (Kohn 2013, 51-53; ks. myös esim. Räsänen 2010, 52-53). On 

totta, että symboliseen merkitystasoon kuuluva aikapaikkaisuudesta 
irrottautuminen, joka mahdollistaa negaation, mahdollisten maailmojen 
kuvaamisen sekä tulevaan ja menneeseen viittaamisen, ei näyttäisi mui- 
den lajien viestinnässä olevan yhtä tärkeässä roolissa kuin ihmiskielessä. 

On silti myös merkkejä siitä, että muidenkin eläinten kommunikaa- 
tiossa voidaan jossain määrin poiketa indeksisistä ja ikonisista semioot- 
tisista ketjuista tai ainakin siirtyä abstraktiotasolta toiselle. Näin on esi- 
merkiksi leikkiä osoittavien ja jaksottavien metakommunikatiivisten 
merkkien laita (ks. Burghardt 2005, 90-92; Vihelmaa 2010, 38; leikin 
symbolisuudesta ihmisillä ja yhteydestä kielelliseen merkkiin ks. Kaup- 
pinen 2020, 246-247). Koirien leikkiin kuuluva hampaiden käyttö, joka 
eleenä muistuttaa oikeaa puremista mutta ei aiheuta toiselle suurta kipua, 
tuottaa merkityksen, joka rakenteeltaan lähestyy protonegaatiota eli vas- 
takkaisiin, toisensa poissulkeviin representaatioihin perustuvaa ajatus- 
mallia (protonegaatiosta ja varsinaisen kiellon suhteesta toislajisten eläin- 
ten ajatteluun, ks. Bohn, Call & Völter 2020). Eleen tarkoite on kipua 
aiheuttava pureminen, mutta samalla ele katkaisee puremisen ja kivun 
välisen suhteen. (Bateson 1972 [2000], 177-181; Kohn 2013, 147-148.) Sel- 
viytymiseen alun perin liittyvä käyttäytymismalli suunnataan toisin: se lai- 
naa muotonsa uudelle tapahtumalle, leikille. Eleesta tulee muoto, joka saa 
leikissä uuden merkityksen. (Despret 2021, 77.) Merkitys syntyy sosiaali- 
sessa vuorovaikutustilanteessa, jossa leikisti purevan täytyy jollakin tapaa 
ennakoida, miten toinen osapuoli eleen tulkitsee (ks. Bohn ym. 2020, 
582-584). Varsinaiseen symbolisen tason kieltomerkitykseen kuuluu juuri 
kaksikerroksisuus: implikoidaan p (esim. ’kipu, jonka purema aiheuttaa”) 
mutta samanaikaisesti kielletään se, sp (‘ei kipua’) (ks. esim. Horn 1989, 
71; Salminen 2020, 73—76 ja siinä mainitut lähteet). Propositionaalisessa 
kiellossa voidaan sitten vielä irtautua tilanteessa jollakin tapaa läsnä ole- 
vista joko-tai-vaihtoehdoista (Bohn ym. 2020). Tässä käy ilmi muiden 
lajien kanssa jaetun ja ihmiskielelle ominaisen semioottisen tason eron 
luonne. Symbolisen merkityksen ja sen kielellisten ilmentymien kannalta 
erossa on kyse kompleksisuuden asteesta (Kockelman 2013, 23). 

Myös jonkinasteisen syntaksin olemassaolosta muiden eläinten vies- 
tinnässä on saatu viitteitä (Suzuki et al. 2016; Telkänranta 2016, 27-31; 
Zuberbühler 2019a, b). Syntaksin kehitystä ja ilmenemismuotoja voi selit- 

tää sen pohjalta, miten luonnollisia tapahtumia havainnoidaan ja jäsenne- 
tään. Yksi hahmotustapa, johon ihmisellä on pääsy, on lohkoa tapahtuma 
tekijöihin, toimintaan ja kohteisiin, määrittää intentionaalisuutta, antaa 
tapahtumalle ajallinen rakenne ja luoda tapahtumien välille riippuvuus- 
suhteita (Zuberbühler 2019a, 261-262; 2019b, 3).* Tapahtuma hahmote- 
taan yksisuuntaiseksi liikkeeksi syystä seuraukseen: tekijästä, joka aiheut- 
taa prosessin, kohteeseen, johon prosessi vaikuttaa (Goatly 1996 [2001], 
210). Kognitiivisessa kielentutkimuksessa tätä tyypillistä teon hahmotusta 
on kuvattu niin sanotulla biljardipallomallilla, jossa voima siirtyy agentista 
kohteeseen: Minä pistin pallon liikkeeseen (ks. Langacker 1991, 283- 
286; Onikki 2000, 96—97; Garcia-Miguel 2007, 763-764). Tämä yksi- 
suuntaista, epäsymmetristä voimansiirtoa kuvaava malli on prototyyppi, 
johon muunlaiset jäsennykset suhteutetaan ja joka näin ”pakottaa muun- 
kin tyyppiset asiaintilat samaan hahmotustapaan” (Onikki 2000, 97). Kie- 
lessä tapahtumaa jäsentäviä osasia (tekijää, kohdetta, toimintaa) vastaavat 
kieliopilliset funktiot (subjekti, objekti, verbi) ja tapahtuman hahmotus- 
tapaa transitiivinen lauserakenne, jossa tekijää ilmaiseva subjekti on tyy- 
pillisesti elollinen ja egoforinen eli puhetapahtuman osallistujiin viittaava 
(esim. minä), kun taas kohteeseen viittaava objekti (esim. pallo) on eloton 
(ks. esim. Dahl & Fraurud 1996, 49, 60; Dahl 2000). 

Kriittisen ekolingvistiikan näkökulmasta on kiinnostavaa pohtia, 
mitkä jo olemassa olevat ihmiskielen lauserakenteet sallisivat vaihto- 
ehtoisen, kokonaisvaltaisemman hahmotuksen, joka ottaisi huomioon 
esimerkiksi sen, ettei toiminta vaikuta vain kohteeseen vaan ajan mittaan 
myös tekijään (Goatly 1996 [2001], 213; Vihelmaa 2018, 175-176, 236- 
237). Tällaisia monitahoisia vaikutussuhteitahan joudutaan huomioi- 
maan, kun etsitään ratkaisuja ympäristöongelmiin. Syntaksin lajienväli- 
sen ulottuvuuden kannalta taas voi kysyä, minkälaisia kielen rakenteita 
muille lajeille ominaiset tavat hahmottaa tapahtumia ovat voineet syn- 
nyttää niiden kieliin. Evoluution näkökulmasta ihmiskielen syntaksia voi 
pitää sivutuotteena siitä kehityksestä, jossa tapahtumia aletaan hahmot- 
taa holistisen sijaan osiin hajottavalla tavalla (Zuberbühler 2019a, 262). 

Despret (2021, 88-89) on tutkinut fiktion keinoin, millaista sellai- 
nen kieli voisi olla, jossa intentionaalinen, kontrolloiva subjekti ja toi- 
mijuudesta riisuttu objekti eivät erotu yksiselitteisesti toisistaan ja jossa 

subjekti ei koskaan koodaa yksittäistä tekijää vaan antaa aina muodon 
myös yksilön taustalla vaikuttavalle joukolle. Tällaisessa kuvitteellisessa 
ei-inhimillisessä kielessä ”subjekti on vain hetkellinen vastaanottaja ver- 
bille, joka saa siitä otteen”? (ks. myös Vihelmaan [2015, 50] pohdintaa 
erilaisista vaihtoehtoisista tavoista hahmottaa yksittäinen olio ja viitata 
siihen merkein). 

On kuitenkin tärkeää muistaa, että kielen ja maailman hahmotuksen 
välillä ei ole yksi yhteen -vastaavuutta ja toisaalta että myös ihmiskielen 
syntaktiset resurssit ovat moninaiset. Suomenkin kielessä syntaktinen 
subjekti voi koodata useita erilaisia semanttisia rooleja, ei vain tekijää 
vaan myös esimerkiksi kokijaa, kuten lauseessa Minä pelkään (suomen 
subjektista ks. esim. Helasvuo & Huumo 2010). On myös lauseraken- 
teita, joihin ilmipantu subjekti ei edes kuulu. Esimerkiksi nollapersoona 
(esim. Nyt tarkenee!) jättää subjektin paikan avoimeksi ja antaa tällä 
tavoin tilaa kokijan moneudelle (Laitinen 1995; ks. myös tämän luvun 
jaksoa ”Ihmiskeskeiset hierarkiat ja ihmislähtöinen kieli”). Transitiivi- 
lauseetkin (esim. Minä pistin pallon liikkeeseen) tai yleisemmin verbin ja 
sen argumenttien varaan rakentuvat lauseet ovat vain yksi rakennetyyppi 
muiden joukossa. Lineaarisen, syntagmaattisen ulottuvuuden rinnalla 
kielen ainekset ovat yhteydessä toisiinsa paradigmaattisella, assosiatii- 
visella akselilla. Tämä konkretisoituu erityisen selvästi puhutun kielen 
rakenteissa, kun puheen virrassa toisiaan seuraavat ainekset ovat samaan 
syntagmaattiseen asemaan nähden keskenään vaihtoehtoisia (Blanche- 
Benveniste ym. 1990, 18-25; Duvallon 2006, 18-19; ks. myös VISK ( 
1056). Näissä kohdin syntagmaattinen eteneminen keskeytyy ja etualalle 
pääsee se kielen jatkuvasti latenttina läsnä oleva ulottuvuus, jossa merkki 
valikoituu ja reaalistuu muiden mahdollisten merkkien joukosta. Seu- 
raava esimerkki on Duvallonin (2006, 230) keskusteluaineistosta: 


(ra) tää pullo oli tossa noin tossa joku oli vissiin siivonnu se oli tos roska- 
semmosessa roskakärryssä 


Katkelman voi esittää aseteltuna niin, että paradigmaattisessa suhteessa 


keskenään olevat ainekset ovat toisiinsa nähden vertikaalisella akselilla 
(ks. mp.): 


410 REA PELTOLA 


https://doi.org/10.21435/skst.1474 


(1b) |tää pullo |oli tossa noin 
tossa joku oli vissiin siivonnu 
se oli tos roska- 


semmosessa | roskakärryssä 


Tältä kannalta voi pohtia paitsi ihmisten myös monien muiden lajien 
kieleen kuuluvan toiston funktiota (toistosta toislajisille osoitetussa 
puheessa, ks. Harjunpään ja Jääskeläisen tutkimuksia tässä teoksessa). 
Ainakin ihmiskielessä muotojen useus vastaa ikonisesti viittauskohteen 
paljoutta (ks. Räsänen 2010, 47—48, 55-57). Esimerkiksi lausumassa 
Vasempaan ja ympäri, ympäri, ympäri (mts. 55—56) toisto kuvaa toimin- 
nan toistuvuutta ja lausumassa — — lähti juoksemaan, juoksi, juoksi, juoksi 
(mts. 50) sen temporaalista kestoa. Riittävän muuttumattomina toisiaan 
seuraavat merkin esiintymät assosioidaan osaksi joukkoa, joka aktivoituu 
jokaisen esiintymän kohdalla kokonaisuutena ja toisaalta laajenee jokai- 
sen esiintymän myötä. Tällä tavoin toistamista voi ajatella kielen tilalli- 
sen ulottuvuuden ilmentymänä, jonkinlaisena kasautumisena. Seuraa- 
van runon kuvissa koiran toistuva haukkuminen puolestaan hahmottuu 
pinoamiseksi, värittämiseksi ja rasteroimiseksi (Haasjoki 20193, 43—44): 


(2) — koiran haukku on aina niin yhtenäinen, kuin lapio 
se tulee yläviistosta, se kuopaisee tai läväyttää, 
se pinoaa ilmaan harmaapilkkuista viestiä, tässä, tässä. 
Haukkua aina ja tarkoittaa eri asiaa, 
osoittaa haukulla kaikkea maailman tarkoitusta. 
Tai värittää sitä harmaan sävyillä loputtomasti, piste pisteeltä 
rasteroida sitä täyteen merkitystä, täältä sinne 


Esimerkissä (1b) ihmiskielen demonstratiiviset tos(sa)-pronomini- 
muodot kasautuvat pinoksi paradigmaattiselle akselille ja merkityksensä 
puolesta kiinnittävät käynnissä olevan lausuman puhetilanteen tilalli- 
siin puitteisiin (ks. Duvallon 2006, 230—232). Runossa (2) koiran hauk- 
kujen pinoutumista tilassa kuvataan myös demonstratiivipronominin 
toistolla (tässä, tässä) ja haukun suhdetta maailmaan demonstratiivisilla 

proadverbeillä (täältä sinne). Haukun toistuvuuden hahmotetaan siis 
tuottavan yhteyden koiran viestinnän ja tilan välille. Kuten haukku, myös 
ihmiskielen demonstratiivimuodot tarkoittavat aina eri asiaa ja osoittavat 
kaikkea maailman tarkoitusta ainakin siinä mielessä, että ne voivat vii- 
tata kaikenlaisiin tarkoitteisiin (ks. Etelämäki 2006, 12). Haukku, toisto 
ja demonstratiivit kiinnittyvät käsillä olevaan aikaan ja tilaan (ks. Levin- 
son 2018, 22). 

Muiden lajien kielenoppimiskykyä testaavat tutkimukset alkoivat 
1900-luvun puolivälin jälkeen tuottaa tuloksia, joissa ihmisen lähim- 
pien sukulaislajien — simpanssien, orankien ja gorillojen — lisäksi myös 
evoluution kannalta kaukaisempien eläinten, kuten delfiinien ja papu- 
kaijojen, todistettiin pystyvän ymmärtämään ja muodostamaan referen- 
tiaalisia ja symbolisiakin merkityksiä. Silloin odotettiin saatavan uusia 
tietoja ihmislajin ja -yksilön kielellisestä ja kognitiivisesta kehityksestä 
(Pepperberg 2017). Toisaalta heräsi tarve palata kielen määritelmään. 
Osa tutkijoista pyrki löytämään sille sellaisia kriteereitä, joita muiden 
lajien edustajien viestintä ei edelleenkään täyttäisi (mts. 182; ks. myös 
Fouts 1974, 480). Samasta syystä viittomakielten asema kielinä saatettiin 
kyseenalaistaa sen jälkeen, kun simpanssi oli oppinut käyttämään ihmis- 
ten viittomakielestä peräisin olevia viittomia (Kendon 2014). Tämä osoit- 
taa, miten tärkeä tehtävä kielellä on ollut ihmisyyden ja ei-ihmisyyden 
rajanvedossa — vaikka kieli ihmisyyden kriteerinä on kestämätön siksi- 
kin, ettei se ole kaikkien ihmistenkään käytössä (esim. Aaltola 2012, 19). 
On ollut hankalaa käsitellä sitä, että ihmiskielen ja muiden lajien kielten 
välinen suhde ei olekaan vastakkainen ja poissulkeva (ks. esim. Viitala 
2015, 198-200; Evans 2014, 258; ihmisyyden erityisaseman oikeuttavien 
rajojen siirtymisestä de Waal 2013, 170). 

Yhteisestä eläimyydestä kumpuavien jaettujen kielen ominaisuuksien 
lisäksi on etologisten tutkimusten valossa selvää, että toislajisten viestin- 
nässä on ulottuvuuksia, joihin ihmisillä ei ole pääsyä. Kielitieteen piirissä 
ei ole juuri huomioitu muiden lajien kommunikaatiojärjestelmien eri- 
tyislaatuisuutta ja asemaa ihmiskognition ja -kehon tavoittamattomissa 
olevina kielinä. Esimerkiksi Bergen (2015, 10) havainnollistaa mielen ja 
kehon yhteyttä kielellisiin kykyihin seuraavasti: ”Aivojen tiedonkäsittelyn 
kapasiteetin rajat ja luonne vaikuttavat siihen, mitä mieli voi saavuttaa: 

ihmiskieli esimerkiksi vaatii ihmisaivot — norsun aivot eivät riitä” (mts. 
II, oma suomennos). Toiselta kannalta voisi pohtia, soveltuisivatko 
ihmisaivot ja -keho norsujen kieleen (ks. esim. Soltis 2010; Poole 2011; 
Poole & Granli 2011; Plotnik & de Waal 2014; Telkänranta 2015, 22) 
tai voisiko ihmiskieli kehollisena toimintana olla verrattavissa muiden 
eläinten lajityypillisiin toimintoihin. Puhuminen, viittominen, kirjoitta- 
minen ja ihmiskieli järjestelmänä ovat yhteydessä ihmisen fysiologiaan: 
aistijärjestelmiin, anatomiaan ja asentoon (ks. Kauppinen 2020, 43-49 
ja siinä mainitut lähteet; Vihelmaa 2018, 87; ks. myös Itkonen 1994; 
Fred Karlsson 1998, 20). Ihmiskielelle ominaisten resurssien käyttö 
on ihmiselle tärkeä keino toteuttaa omaa lajityypillistä sosiaalisuuttaan, 
siinä missä toiset lajit toteuttavat omaansa toisenlaisin toiminnoin. 


Ihmiskeskeiset hierarkiat ja ihmislähtöinen kieli 


Ihmisyys erotetaan muusta eläimyydestä paitsi kielen olemuksen mää- 
rittelyssä myös sen rakenteiden kuvauksissa. Kielen rakenteisiin vai- 
kuttaa monessa kohtaa se, missä määrin puheen kohteena oleva olio 
on elollinen. Kieliopin tutkimuksessa keskeisiä työkaluja ovat olevaista, 
siis potentiaalisia viittauskohteita, luokittelevat asteikot ja hierarkiat. 
Niillä mitataan esimerkiksi semanttista ja diskursiivista prominenssia 
eli koettua, tarkoitteen käsitteellisestä tai tilanteisesta kohosteisuudesta 
juontavaa kykyä tulla tunnistetuksi sekä kielenainesten valikoitumista 
suhteessa tarkoitteen ominaisuuksiin (ks. esim. Haude 2019, 22-23). 
Asteikoilla on kuvattu myös kieliopin ilmiöiden taustalla vaikuttavia kie- 
len sisäisiä tai kieltenvälisiä säännönmukaisuuksia. Kielen morfologiset 
ja syntaktiset rakenteet, esimerkiksi substantiivilausekkeiden sijat ja ver- 
bien argumentit, varioivat sen mukaan, mille portaalle asteikkoa niiden 
viittauskohde sijoittuu (Lockwood & Macaulay 2012, 432; de Swart & de 
Hoop 2018, 4-5). Hierarkioiden on katsottu säätelevän esimerkiksi sub- 
jektin ja objektin valintaa ja muita sanajärjestyksen ilmiöitä eri kielissä. 

Flollisuus ja sen eri asteita käsittelevät kielelliset hierarkiat ovat olleet 
viime aikoina erityisen kiinnostuksen kohteena. Aiheelle on omis- 
tettu viime vuosina kansainvälisissä aikakauslehdissä ainakin kolme 

erikoisnumeroa (Gardelle & Sorlin 2018; de Swart & de Hoop 2018; Nel- 
son & Vihman 2019). 

Fri asteikoissa perimmäiset, toisiaan leikkaavat erottelut tehdään elol- 
lisen ja elottoman, inhimillisen ja ei-inhimillisen sekä puhetilanteen 
osallistujien ja muiden välillä. Elollinen on elotonta prominentimpi, 
inhimillinen ei-inhimillistä prominentimpi ja puhetilanteen osallistujat 
kaikkia muita prominentimpia.® Osa asteikoista perustuu eri kielistä tal- 
lennettuihin aineistoihin, toiset kielen rakenteiden taustalle oletettuihin 
järjestyksiin. Eri tarkoituksiin luodut asteikot poikkeavat toisistaan siinä, 
missä määrin ne tarkentavat tai laajentavat näitä luokitteluja. 

Seuraavat asteikot (3)—-(5) havainnollistavat mahdollisia kategorioita. 
Asteikkojen yläpäähän on asetettu olennot, jotka on luokiteltu kaikkein 
elollisimmiksi, persoonaisimmiksi, agentiivisimmiksi sekä helpoimmin 
tunnistettaviksi ja samaistuttaviksi. Asteikko 5 on auki kirjoitettu versio 
Van Valinin ja Wilkinsin (1999, 314-315) monitahoisesta, puumaisesta 
kuviosta, jossa eritellään tarkoitteen agentiivisuuden kannalta olennai- 
sia ominaisuuksia. Esitän sen tässä havainnollistaakseni, miten yksityis- 
kohtaisia hierarkioiden luokittelut voivat olla. Olen lihavoinut asteikoilta 
kohdat, joille ei-inhimilliset elolliset on sijoitettu.’ 


(3) — puhuja > vastaanottaja > ihminen > eläin > fyysinen objekti > abst- 
rakti olio (Langacker 1991, 307.) 

(4) — 1. persoona > 2. persoona > 3. inhimillinen persoona > korkeam- 
mat eläimet > muut organismit > epäorgaaninen aines > abstrak- 
tit oliot (Siewierska 1988, 30.) 

(5) — yksiköllinen inhimillinen puhuja > ei-yksiköllinen inhimillinen 
puhuja > yksiköllinen inhimillinen vastaanottaja > ei-yksiköllinen 
inhimillinen vastaanottaja > muut sosiaalisesti relevantit ihmi- 
set (diskurssissa vaikuttava 3. persoona, sukulainen, erisnimien 
viittauskohteet, aikuisten sosiaaliseen tai ammattistatukseen viit- 
taavien substantiivilausekkeiden viittauskohteet, muut (inhimilli- 
set) yksilöt, ryhmät ja yhteisöt) > ei-inhimilliset rationaaliset elol- 
liset (esim. joissain kulttuureissa instituutiot, jumalat, aaveet) > 
ei-rationaaliset elolliset (ts. toimivat tahdonalaisesti mutta eivät 
ymmärrä seurauksia) (esim. joissain kulttuureissa (pienet) lapset, 


414 REA PELTOLA 


https://doi.org/10.21435/skst.1474 


hulluina tai seniileinä pidetyt henkilöt, jotkin henget) > ei-inten- 
tionaaliset elolliset (toimintaan vaikuttaa tahto mutta ei tietoista 
tavoitetta) (esim. joissain kulttuureissa korkeammat elolliset 
kuten vauvat ja koirat) > tahdottomat elolliset (esim. joissain kult- 
tuureissa alemmat elolliset kuten hyönteiset) > elottomat mutta 
elävät (esim. monissa kulttuureissa kasvit) > itsenäisesti liikkuvat 
ei-elävät (ts. oman energiansa tuottavat) (esim. luonnonvoimat 
kuten tuuli ja aurinko) > ei-itsenäisesti liikkuvat ei-elävät (esim. 
kivet, keihäät) > ei-liikkuvat ei-elävät konkreettiset oliot (esim. pai- 
kat) > abstraktit oliot (esim. idea, käsite) > ei-oliot (esim. tapah- 
tuma, ominaisuus) (Ks. Van Valin & Wilkins 1999, 314-315.) 


Hierarkiaa 3 on käytetty kuvaamaan empatian, tässä yhteydessä saman- 
kaltaisuuden ja yhteisten etujen, tunnistamisen astetta. Hierarkia 4 taas 
määrittää viittauskohteen asemaa persoonana ja hierarkia 5 tarkoitteen 
potentiaalia tulla käsitteistetyksi agenttina, toisin sanoen energian, liik- 
keen, toiminnan ja tahdon lähteenä. 

Kaikilla näillä asteikoilla on ei-inhimilliset elolliset sijoitettu inhimil- 
listen ja elottomien tarkoitteiden välimaastoon. Siewierska (1988, 49) 
selittää tämän johtuvan siitä, että niiden potentiaalinen agentiivisuus 
koskee vain rajoitettua osaa inhimillisestä kokemuksesta. Kyseessä ei 
siis ole absoluuttinen ei-agentiivisuus, jota voidaan muunnella vain 
metaforisesti (tällaisena Siewierska [mp.] pitää elottomien olentojen 
ei-agentiivisuutta), vaan tapa, jolla omaan rajalliseen kokemusmaail- 
maansa nojaava ihminen käsittää agentiivisuuden. Ei-inhimillisiin elol- 
lisiin viittauskohteisiin on kiinnitetty tutkimuksissa vähiten huomiota 
juuri siksi, että niiden ei ole jonkinlaisena välimuotona katsottu tuo- 
van näkyville kuvauksen kohteen erityispiirteitä yhtä selvästi kuin ääri- 
päinä pidetyt ’ihminen’ ja eloton" (ks. esim. Langacker 1991, 322). Toi- 
nen syy saattaa olla siinä, että aineistot, joista kielen ilmiöitä tutkitaan, 
ovat sisältäneet vain vähän viittauksia toislajisiin eläimiin (ks. esim. Meir 
ym. 2017, 200) tai kollektiivisesti monilajisiin ryhmiin tai dyadeihin eli 
kahden toimijan muodostamiin pareihin (koira-ihminen-dyadista ks. 
Simosen tutkimusta tässä teoksessa). Silversteinin (1976, 1981) moni- 
kieliseen aineistoon perustuvalla asteikolla kahden ryhmään viittaavat 

duaalimuodot olivat ylimpänä. Tällainen muoto voi viitata myös ihmisen 
ja toislajisen yhdessä muodostamaan inklusiiviseen kaksikkoon (esim. 
me 'minä ja koira”), mikä asettaa myös ei-inhimillisen eläintarkoitteen 
asteikon ylimmälle portaalle. (Ks. Laitisen tutkimusta tässä teoksessa.) 

Asteikkojen muodosta ja soveltuvuudesta kielten kuvaukseen yleisesti 
ottaen on erilaisia näkemyksiä. On epäilty, etteivät elollisuushierarkiat 
ole välttämättä rakenteeltaan lineaarisia, vaan pikemminkin monimut- 
kaisia yhteenkietoumia (Comrie 1989, 199). Myös asteikkojen univer- 
saalius on avoin kysymys, samoin kuin niiden järjestykseen vaikuttava 
diskursiivinen ja pragmaattinen vaihtelu (Lockwood & Macaulay 2012, 
438—440). De Swart ja de Hoop (2018) ovat erityisesti kyseenalaistaneet 
sen, että kielissä yleisesti reaalistuisi sellainen monivaiheinen käsitteel- 
linen asteikko, jonka muunnelmia yllä nähdyt hierarkiatkin ovat. Heidän 
mukaansa elollisuus jäsentyy kielissä yleisemmin binäärien ”joko-tai”- 
vastakkainasettelujen varaan. 

Tämän kirjan tutkimusten kannalta olennaista on huomioida, että 
luokkien erottelu ja hierarkia ei aina vastaa yksittäisen kielen rakentei- 
siin kieliopillistunutta järjestystä, vaan se voi heijastella kielen kuvauk- 
sen taustalla vaikuttavaa ihmiskeskeistä ajatusmallia. Sitä välittää var- 
sinkin normitettu yleiskieli, ihmiskeskeisen yhteiskunnan julkiseen 
elämään tarkoitettu kielimuoto. Kieliopillisissa kuvauksissa jotkin raken- 
teet varataan tältä pohjalta ihmisviitteiseen käyttöön, vaikkei [+IHMI- 
NEN] olisi niihin kieliopillistunut piirre. Niin on käynyt esimerkiksi 
nykysuomen kirjakielen kolmannen persoonan pronomineille, joista 
hän ja he viittaavat ihmisiin ja se ja ne muihin olioihin. Laitinen on (esim. 
2009, 2012) osoittanut, että 1800-luvun kansankielessä, nykymurteissa 
ja muissa vapaasti puhutuissa kielimuodoissa pronominien valintaa 
säätelee jokin muu kriteeri kuin tarkoitteen ihmisyys. Puheessa se on 
yleispronomini, jota voidaan käyttää viitattaessa 3. persoonassa kehen 
tai mihin tahansa inhimilliseen tai ei-inhimilliseen, elolliseen tai elot- 
tomaan olioon ulkopuolisen havainnon kohteena. Hän taas on erikois- 
tunut logoforisiin yhteyksiin, joissa referoidaan ja tulkitaan toisen olen- 
non puhetta, ajatuksia tai muuta merkityksellistä käyttäytymistä. Hän 
osoittaa tämän kuuluvan puheyhteisöön. Hän-pronominin tarkoitteisiin 
kuuluvat myös sellaiset vuorovaikutuksen osallistujat kuin pienet lapset, 

toisenkieliset ihmiset ja toislajiset eläimet, joiden kanssa puhujalla ei 
ole yhteistä kieltä. Normitus ja siihen vaikuttavat kulttuuriset odotukset 
voivat siis tuottaa standardikieleen eroja, joita sen pohjana olevissa kieli- 
muodoissa ei ole. (He-pronominin käytöstä toislajisiin viitattaessa ks. 
Laitisen tutkimusta tässä teoksessa). 

Suomen kielen avoimen referenssin rakenteita, kuten nollapersoonaa 
ja passiivia, on myös pidetty nimenomaan ihmisviitteisinä (Blevins 2003, 
473; Helasvuo 2006; Kaiser & Vihman 2006; Tommola 2010). Mah- 
dollisesti tähän on syynä se, että niillä kuvataan tilanteita, joihin puhe- 
tilanteen osallistujat voivat samaistua (ks. Laitinen 1995). On ajateltu, 
että puhuja voi samaistua vain inhimillisen osallistujan asemaan. Kun 
rakenteita tarkastelee aineistosta, jossa ihmispuhujat pyrkivät ymmär- 
tämään toislajisen olemusta ja käyttäytymistä, käy kuitenkin ilmi, ettei 
samaistumisen kohteen tarvitse olla ihminen eikä kuvatun tilanteenkaan 
ihmiselle tyypillinen (vrt. VISK 2004, (1322). Vaikka toislajisten eläin- 
ten kyvyt, elinympäristö ja elinkaari ovat ihmisten kokemusmaailman 
ulottumattomissa, avoimen referenssin rakenteiden käyttö osoittaa, että 
puhujat tunnistavat toislajisten kokemia fyysisiä ja mentaalisia tiloja ja 
tapahtumia ja voivat pyrkiä samaistumaan niihin myös itselleen epä- 
tyypillisissä tilanteissa. (Ks. Peltola 2018.) 

Jonkinasteinen primääri ihmiskeskeisyys ihmiskielessä on tieten- 
kin väistämätöntä. Sitä voisi kutsua pikemminkin ihmislähtöisyydeksi. 
Ihminen havainnoi maailmaa ja toimii siinä lajityypillisten aistiensa 
ja muiden fyysisten ja kognitiivisten kykyjensä lähtökohdasta käsin. 
Ihmislähtöisyys vaikuttaa myös kielen rakenteiden kehitykseen. Ihmi- 
sen kieli on ihmislajin evoluution tuote, ja siihen kuuluu lajin edun 
tavoitteluun liittyvä puoli. Niinpä muiden olentojen haitallisuus, vaaral- 
lisuus tai soveltuvuus eri käyttötarkoituksiin on tullut koodatuksi kie- 
len rakenteisiin. (Fill 2015, 182; Heuberger 2018.) Se, että toislajisen 
eläimen elintapa aiheuttaa ihmisen näkökulmasta kiusaa tai uhan, on 
esimerkiksi tuottanut tietynlaisia rakenteita eläinten nimityksiin suo- 
menkielisessä sanastossa. Isojen eläinten nimitykset ovat voineet olla 
sanakiellon alaisina ja vaihtuneet siksi suhteellisen taajaan. Niitä onkin 
vanhimmassa sanakerrostumassa vain vähän. Pieniin, usein loisina elä- 
viin eläimiin viittaavia sanoja (kuten nykysuomen koi, täi ja saivar) on 

suomalais-uerilaisessa yhteissanastossa sen sijaan enemmän. Ihmisen 
ja toislajisen välisen suhteen tuottama tunnevaikutus näkyy niissä eks- 
pressiivisenä äänteellisenä variaationa. (Kulonen 2006.) 

Vahvaa, sekundääriä ihmiskeskeisyyttä, jossa ei-inhimillisen elolli- 
sen ja elottoman luonnon arvo riippuu ihmiselle koituvasta hyödystä 
ja joka johtaa spesistiseen ajatteluun, kielenkäyttöön ja toimintaan, ei 
voi perustella evoluution tarpeilla (Heuberger 2018, 343). Prominenssi- 
hierarkioiden kannalta tällaista vahvaa antroposentrismiä on vaikkapa 
se, kun tuotantoeläiminä pidettyihin vielä eläviin toislajisiin viitataan 
samoilla ilmauksilla kuin elottomiin objekteihin tai jopa jaolliseen ainee- 
seen. Toislajiset eläimet hahmotetaan tällöin yksilön statuksen menet- 
täneinä maatalouden tuotteina tai ehtymättöminä luonnonvaroina eikä 
olentoina, joilla on lajeittain erilaisia ominaisuuksia, kykyjä ja tarpeita 
(Sealey & Charles 2013, 487; Stibbe 2014; Herlin tässä teoksessa) (tois- 
lajisten yksilöllisyyden ja ryhmien kielentämisestä, ks. alla). 

Aikana, jolloin ihmislajin tuhoisa vaikutus koko planeetan tilaan ja 
omiinkin elinmahdollisuuksiinsa on ilmeinen, kulttuurinen — keskei- 
sesti myös kielellinen — eristäytyminen muusta eliökunnasta saattaa 
ihmislajin itsensä vaaraan (Stibbe 2012, 131-132). Ihmislajillekin olisi hyö- 
tyä sen tunnistamisesta, miten ihmisnäkökulma ja muiden lajien näkö- 
kulmat leikkaavat toisiaan lajienvälisissä yhteisöissä. Vahvasti antropo- 
sentriselle kielenkäytölle vaihtoehtoisia tapoja käsitteellistää ihmisen ja 
toislajisen suhdetta on ekolingvistiikassa ja humanistisessa eläintutki- 
muksessa yleisesti ottaen tutkittu suhteellisen vähän, kun liikkeelle on 
ymmärrettävästikin lähdetty ongelmallisten kielenkäyttötapojen identi- 
fioimisesta (ks. Heuberger 2018, 348; vrt. myös esim. Stibbe 2012, 65). 
Kieli ja eläin -teoksessa on avattu näkymiä myös niihin kielellisen vuoro- 
vaikutuksen ja kieliopin varantoihin, jotka voivat konkretisoida vasta- 
vuoroisempia lajienvälisiä suhteita. 


Merkitysmaailmojen moninkertaisuus 


Yksi tapa hillitä vahvaa antroposentrisyyttä ja hahmottaa ihmisen asemaa 
muiden lajien joukossa on tunnistaa ja kielentää ihmisen havainto- ja 

merkitysmaailmalle rinnakkaisten, muiden lajien aistikykyihin nojaa- 
vien subjektiivisten maailmojen eli Umweltien olemassaolo. Niissä yksilö 
havainnoi lajilleen tyypillisten aistien varassa oman ympäristönsä elolli- 
sia ja elottomia olioita ja antaa niille merkityksen oman olemassaolonsa 
puitteissa (ks. esim. von Uexkiill 1982 [2011]). Elämä, siis elävänä ole- 
minen, on tällöin jo itsessään semioottinen ilmiö (Kull 1998). Ihmis- 
maailma on yksi Umwelt toisten joukossa, eivätkä kahden saman lajin 
eri yksilönkään havainto- ja merkitysmaailmat vastaa täysin toisiaan. 
Vaikka molempien aistimiskyky olisi samankaltainen, ovat kummankin 
kokemus ja kontaktit muiden merkitysmaailmoihin muokanneet merki- 
tyksenantoprosessia (Buytendijk 1952, 38; Tonnessen 2011, 79; Magnus 
2014, 380). 

Biosemiotiikan perustava käsite Umwelt (”"ympäristö') liittyy kiinnos- 
tavasti keskusteluun 'ympäristöä' merkitsevien sanojen asemasta ihmis- 
keskeisyyden ylläpitäjinä. Ne perustuvat ajatusmalliin, jossa ihminen on 
keskus ja kaikki muu (ns. luonto) ympäröi tätä keskusta. Tämän takia 
englanninkielistä environment-sanaa on ehdotettu korvattavaksi termillä 
convironment ja saksan Umwelt-sanaa Mitweltillä. Jälkimmäiset vaihto- 
ehdot ilmentäisivät paremmin eliökunnan yhteisyyttä ja erottamatto- 
muutta, ihminen mukaan luettuna (ks. esim. Fill 2015, 184; Heuber- 
ger 2018). Toisaalta Umwelt ei von Uexkiillin merkitysteoriassa viittaa 
yhteen keskus/ympäristö-yksikköön vaan moninkertaistaa tämän kuvion 
ja jäsentää maailmaa ihmiskeskeisyydestä poikkeavalla tavalla. On luke- 
maton määrä keskuksia, ja jokaisella oma ympäristönsä (ks. Despret 
2013, 31). Myös ihmiskeho on ympäristö lukemattomille hyönteisille, 
mikrobeille ja viruksille sekä kehon omille soluille, ja siitä syystä yksi 
enviro-organismi muiden joukossa (Adams 2016).'* 

Kielen osuus maailmojen moninaisuuden konkretisoimisessa ei 
rajoitu terminologisiin valintoihin. Kognitiivisen kielinäkemyksen 
mukaan kielen rakenteet ovat yhteydessä ruumiillisesta — aistinvarai- 
sesta, motorisesta, tunneperäisestä — kokemuksesta juontuviin mieli- 
kuvaskeemoihin ja muihin käsitteellisiin rakenteisiin (Johnson 1987, 
28—30; Onikki 2000, 104; Bergen 2015). Yksinkertaisimmillaan tämä 
näkyy siinä, että ruumiinosien nimiä käytetään analogisesti ei-elollisista 
tarkoitteista (kirjan selkä, tuolin jalka) ja että kehon toimintoihin viittaavat 

ilmaukset laajenevat kuvaamaan myös abstraktimpia prosesseja (esim. 
nähdä 'aistia silmillään > ymmärtää’). Nämä ruumiilliset lähtökohdat on 
assosioitu nimenomaan ihmiskehoon (ks. esim. Bergen 2015, 18). Onko 
ihmiskielen mahdollista ottaa etäisyyttä näin vahvasti ihmiskeskeisestä 
ajatusmallista? 

Toisaalta jotkin elottomaan olioon viittaavat ruumiinosan nimet ovat 
lähtöisin ei-inhimillisen kehon kuvaamiseen tarkoitetusta sanastosta 
(pyöränsarvi, sorkkarauta, lentokoneen siivet). Tätä voi pitää merkkinä 
siitä, että ihminen voi kielentää ympäristönsä olioita lähtökohtanaan 
toislajisen kehon osat. Millä perusteella tuolin jalka vertautuu nimen- 
omaan ihmisen jalkaan eikä yleisemmin elävän, jaloilla liikkuvan olen- 
non skemaattisempaan hahmoon? Tärkein ero on lopulta vertikaalisen 
ulottuvuuden asema. Kädellisten ruumiiseen perustuvassa käsitteistys- 
mallissa vertikaalinen akseli asettuu niin, että ruumiin yläosaksi hah- 
mottuu pää, kun taas monien nelijalkaisten ja matelevien ruumiista vali- 
koituu vertikaalisen suhteen kiintopisteeksi lähinnä selkä (Ojutkangas 
2001, 30; ks. myös Onikki 1992, 45 sekä vertikaalisesta ulottuvuudesta 
lajienvälisessä kohtaamisessa aiempaa tutkimustani tässä teoksessa). 
Muiden ulottuvuuksien kohdalla ei aina ole selvää, vaikuttaako taustalla 
ihmisen vai jonkin toisen eläimen ruumiinrakenne (esim. rinta-sanan 
kieliopillistumisesta lateraalisen suhteen ilmaisuksi ks. Ojutkangas mts. 
221—222). Ihmisruumista saatetaan pitää ensisijaisena mallina siksi, että 
sekä kielenkäyttäjä että kielentutkija ovat ihmisiä. On tietysti huomat- 
tava, että vaikka ilmaisun taustalla olisikin toisen lajin ruumiinrakenne 
tai inhimillisten ja toislajisten jakama eläinruumis, kyseessä on silti aina 
ihmisen käsitteistys tuosta ruumiista. (Mts. 30-33.) 

Ajatus ei-kielellisestä, kokemukseen perustuvasta ja kielen rakentei- 
den käyttöä ainakin jossakin määrin motivoivasta elävän olennon kehon 
skeemasta (ks. esim. Onikki 2000, 104-106) avaa näkymän antropo- 
morfismin rajoille. Antropomorfisessa representaatiossa liitetään esi- 
merkiksi kielen keinoin inhimillisiä ominaisuuksia ei-inhimillisiin 
olioihin tai tapahtumiin, kun yliarvioidaan inhimillisen ja ei-inhimil- 
lisen tarkoitteen samankaltaisuus. Samankaltaisuuden tunnistaminen 
ei näin ymmärrettynä siis sinänsä ole antropomorfismia, vaan jon- 
kin biologiseen ja kulttuuriseen tietoon perustuvan rajan ylittäminen. 

Liioittelun eli virheellisen arvioinnin pelko selittää ainakin osin, miksi 
antropomorfismia on perinteisesti kartettu tiedon todistettavuuteen täh- 
täävässä länsimaisessa tieteellisessä diskurssissa (ks. Sealey & Oakley 
2013, 400—402) tai toislajisen omaehtoisuuden huomioivassa eläin- 
tutkimuksessa (ks. Gane & Haraway 2006, 143). Toisaalta ihmisen- 
kaltaistaminen on pienempi paha kuin se, että toinen olento nähdään 
täysin tyhjänä, ajatuksettomana ja tunteettomana (Haasjoki 2019b, 204). 
Keskeinen kysymys on, missä kulkevat ihmisenkaltaistamisen rajat. 
Mikä on liioiteltua samankaltaisuuden tunnistamista (Guthrie 1997, 
51-53)? Varsinaisen samankaltaisuuden asteella ei itse asiassa ole mää- 
räävää asemaa antropomorfisen representaation synnyssä, vaan periaat- 
teessa mikä tahansa elotonkin olio voi tulla ihmisenkaltaistetuksi. Lasten 
leikeissä puupalanen voi tulla kohdelluksi ihmisvauvana, vaikka saman- 
kaltaisuus rajoittuisi siihen, että sitä voi pidellä sylissä ja liikutella tavalla, 
joka tulkitaan merkitykselliseksi. Olennaista on se, että ihmisen kaltai- 
sena kohdeltuun olioon luodaan vuorovaikutussuhde. (Airenti 2012.) 
Servais (2018) kuvaakin toislajisiin eläimiin kohdistuvaa antropo- 
morfismia tavanomaisesta poikkeavalla tavalla keskittymällä vuoro- 
vaikutuksen inhimillisen ja ei-inhimillisen osallistujan väliseen suhtee- 
seen sekä tilanteessa käynnissä olevaan toimintaan ja havainnointiin. 
Tällöin ei ihmisen ja toislajisen eläimen välistä suhdetta tutkiessa tar- 
vitse ratkaista, kuuluuko jokin ominaisuus (esimerkiksi kyky tuntea 
mustasukkaisuutta) ”todella” toisen lajin edustajan käytökseen vai onko 
se tarkkailevan ihmisen siihen liittämä piirre. Sen sijaan voi pyrkiä sel- 
vittämään, millaisissa kulttuurisissa, vuorovaikutuksellisissa ja tilantei- 
sissa olosuhteissa piirre toislajisesta yksilöstä tunnistetaan (mts. 9). Toi- 
sen olennon toiminnan merkityksiä voidaan tulkita ja ne voivat edelleen 
vaikuttaa ihmisosallistujan toimintaan, vaikka suoraa pääsyä toislajisen 
havainnointiin ja kokemuksiin ei olekaan (Harjunpää tässä teoksessa)." 
Vastaavasti voi pohtia kielellisiä rakenteita, jotka normitetun yleis- 
kielen ja ihmisiin keskittyvien aineistojen perusteella määritellään ensi- 
sijaisesti ihmisviitteisiksi mutta joita käytetään lajienvälisissä tilanteissa 
myös toislajisista puhumiseen (kuten yllä mainittuja hän- ja he-prono- 
mineja sekä avoimen referenssin rakenteita). Kyse ei silloin ole toislaji- 
sen eläimen väliaikaisesta siirtymisestä ihmisenkaltaisten tarkoitteiden 


IHMISKIELI JA ELÄIMYYS 421 


https://doi.org/10.21435/skst.1474 


joukkoon, kuten antropomorfismi on perinteisesti määritelty. Esimer- 
kiksi ruumiilliseen kokemukseen perustuva tietokehys, joka motivoi 
puhujan käyttämää kielen rakennetta, voi olla skemaattiselta asteeltaan 
sellainen, että lajirajat eivät siinä erotu. Jos ihmispuhuja kuvaa linnun 
tuntemaa kylmän tunnetta merenylisen lennon aikana käyttäen siitä 
samaistumiseen kutsuvaa ilmausta (esim. nollapersoonaa kyllä siellä 
tulee kylmä), hän ei projisoi lintuun ainoastaan ihmisen tuntemaa kyl- 
män aistimusta vaan nojautuu itsekin tasalämpöisenä olentona yhtei- 
seen kokemukseen kylmästä. 

Lajienvälisen jaettuuden kokeminen ja kielellistäminen käyttäen 
ihmisistä ja muista eläimistä puhumiseen samoja kielen muotoja ei 
siis edellytä lähtökohtaisesti toislajisen ihmisenkaltaistamista (ks. myös 
Stibbe 2012, 77; Koljonen 2019; Despret 2019, 75). Merkityksen kielen- 
tää ihminen, mutta se ei keskity ihmiseen, ja silloin lähtökohta ei ole 
ihmiskeskeinen vaan ihmislähtöinen eli antropogeeninen (ks. Vilkka 
1997, 71-74 ja siinä mainitut lähteet). Ihmislähtöisen mutta lajienvälisen 
yhteiselon läpäisemän kielen rakenteet taipuvat kuvaamaan kokemusta 
maailmasta myös muiden lajien, jopa kaikkien lajien muodostaman 
kokonaisuuden, luonnon, kannalta. Kielellisen ja kehollisen vuorovaiku- 
tuksen keinot ja kieliopin rakenteiden avaamat mahdollisuudet kuvata 
maailmaa monista vaihtoehtoisista lähtökohdista ylittävät lajirajoja. Kun 
havainnoidaan kielen ulottuvuuksia lajienvälisissä tilanteissa, saatetaan 
huomata, että resursseja monikeskiseen kielellä kuvaamiseen on ole- 
massa. Keskeistä on se, missä määrin ihmisosallistuja asettuu alttiiksi 
toislajisen käyttämille merkeille ja antaa niiden vaikuttaa osapuolten väli- 
seen suhteeseen sekä omaan kielenkäyttöönsä. Kieli on lajienvälisissä 
yhteyksissä samaan aikaan este ja väline (Kohn 2013, 29, 90-91). Sitä 
voi käyttää ilmentämään eroa tai samuutta. Se, kummat kasvonsa kieli 
näyttää, riippuu kielenkäyttötilanteesta, lajienvälisestä osallisuudesta 
sekä diskurssi- tai tekstityypistä. 

Yksilöyden ja moneuden kielentäminen 


Tämä kokoelmateos osoittaa, että ihmisten tapaan puhua toislajisista 
ja toislajisille vaikuttaa keskeisesti kysymys toislajisen eläimen yksilöy- 
destä ja lajienvälisen suhteen henkilökohtaisuudesta. Yksilön ja sitä suu- 
remman kokonaisuuden jännitteinen suhde tulee vastaan lajienvälistä 
kielenkäyttöä tutkittaessa kahdestakin suunnasta. Ensinnäkin kielessä 
on havaittavissa se, miten eläinyksilö nousee esiin luokasta tai massasta, 
toisin sanoen koostumasta, jossa yksilöiden rajat eivät erotu, tai sitten 
se voi kadota kaltaisikseen luokiteltujen joukkoon. Kielen kvantifioivat ja 
(in)definiittisyyttä ilmaisevat muodot tekevät näkyviksi siirtymät hahmo- 
tuksessa homogeenisen massan (paljon silakkaa), laadullisen moninai- 
suuden (monenlaista hännänheiluttajaa) ja yksilöiden moneuden (moni 
koira) välillä (ks. Duvallon 2019, 94-101). Toisaalta kieli voi antaa muo- 
don niille yhteyksille, jotka liittävät eläinyksilöitä itseään laajemmiksi 
kokonaisuuksiksi, verkostoiksi. Käsittelen tämän luvun kahdessa viimei- 
sessä jaksossa yksilöinnin, ryhmittelyn ja verkkoutumisen ulottuvuuksia 
kielen kannalta. 

Kielen tärkeä asema moneuden jakamisessa pienempiin yksiköihin ja 
lopulta yksilöihin on ilmeinen, kun tarkastellaan muunlajisten nimeä- 
mistä. Toislajisten eläinten lajeihin, laumoihin ja parviin viitataan yleis- 
nimellä, kun taas yksilöille, joiden kanssa ollaan henkilökohtaisessa 
suhteessa, on tapana antaa enemmän tai vähemmän lajikohtaisesti eri- 
koistunut erisnimi (Poku, Mansikki, Remu). Ainakin lemmikki- ja koti- 
eläimestä käytetään erisnimeä esimerkiksi kutsuttaessa, hellittäessä ja 
muisteltaessa sitä kuoleman jälkeen (ks. myös Harjunpään tutkimusta 
tässä teoksessa). Läheiseenkin eläinyksilöön voidaan silti viitata myös 
yleisnimellä (Tuo pyyhe, koira oksentaa!, Onko kissa saanut jo iltaruoan? tai 
Siili kävi taas eilen illalla syömässä) aivan kuten inhimillisiin perheenjäse- 
niin (Vie tyttö nukkumaan). Heimoon, lajiin tai alalajiin viittaavan yleis- 
nimen käyttö yksilöstä aktivoi erilajisuuden kehyksen eli sen tiedon, että 
puheena oleva olento ei kuulu samaan lajiin puhujan ja puhuteltavan 
kanssa (ks. myös Vihelmaan katsausta tässä teoksessa). Spesifiin, arki- 
seen tapahtumaan viittaavassa lausumassa käytettynä paljas (tarkentee- 
ton) yleisnimi riittää tilanteen kannalta minimaaliseen yksilöintiin; sen 


IHMISKIELI JA ELÄIMYYS 423 


https://doi.org/10.21435/skst.1474 


määräisyys on puhehetken tunnistamiskriteereihin nähden tyydyttävä 
(ks. Carlson 1988; Vilkuna 1992, 126-128). 

Ihmisen tapa jäsentää elinympäristönsä monimuotoisuutta rajaamalla 
luokkia ja tunnistamalla luokkien välisiä suhteita on kehittynyt kokonai- 
siksi tieteenaloiksi, biologiseksi taksonomiaksi ja systematiikaksi. Ne 
nojaavat eritasoisten yksiköiden nimeämiseen ja ovat vaikuttaneet ryh- 
mien ja suhteiden kuvaamisen tapoihin myös muilla aloilla, esimerkiksi 
kielten sukulaisuussuhteiden tutkimuksessa. Kiinteitä, järjestelmällisiä 
luokitteluja tosin haastaa ensiksikin se, että jotkin eliötyypit asettuvat 
muita hankalammin ennalta säädettyihin luokittelujen puitteisiin (esim. 
sulkakorallien luokittelun monimutkaisuudesta ks. Philippot 2020). 
Toiseksi jotkin kyvyt, sosiaalisen käyttäytymisen mallit ja muut ominai- 
suudet voivat esiintyä eri puolilla eliökuntaa seuraamatta suoraan takso- 
nomisen hierarkian järjestystä (Delahaye 2019, 147). Lisäksi maallikko- 
luokittelut, joiden puitteissa jokapäiväisen ympäristön elollisia olentoja 
ryhmitellään, vaihtelevat tarkkuudeltaan. Toislajisen koko, yksilöiden 
lukumäärä, elinpiirin ja elämänrytmin jakaminen ihmisen kanssa sekä 
muut eliöryhmiä erottavien piirteiden havaittavuutta helpottavat tekijät 
voivat vaikuttaa siihen, kuinka tarkkoja erotteluja muita eläviä olentoja 
koskevassa kielenkäytössä tehdään (ks. esim. Vilkuna 1992, 160; lintujen 
identifioinnista ja eriasteisista erotteluista ks. Häkkinen 2004, 11-19). 

Suhteessaan toislajiseen olentoon ihminen liikkuu yleistyksen ja yksi- 
löllistämisen tasolta toiselle sen mukaan, missä määrin toinen elävä koh- 
dataan henkilökohtaisesti ja toisaalta missä määrin tieto erilajisuudesta 
vaikuttaa ihmisen tulkintaan toisesta. Liike on edestakaista ja tasot vaikut- 
tavat toisiinsa. On esimerkiksi todettu, että kertomuksen muodossa saatu 
tieto yhdestä toislajisesta yksilöstä voi vaikuttaa asenteisiin kaikkia (ei- 
inhimillisiksi) eläimiksi luokiteltuja kohtaan (ks. Matecki ym. 2019, 65). 

Ihmiselle on siis olemassa sellaisia muunlajisten keskinäiset erot 
häivyttäviä yleisiä kategorioita kuin eläin tai luonto. Perinteisessä mer- 
kityksessään ne kattavat kaiken muun kuin ihmisen ja hänen raken- 
tamansa ympäristön. Niillä — ja muillakin hyvin laajoilla kategorioilla, 
kuten hyönteiset tai puut — on kahtalaisia seurauksia. Yhtäältä ne voi- 
vat yleistävyydessään hankaloittaa herkistymistä yksityiskohdille, moni- 
muotoisuudelle, ei-inhimilliselle omaehtoisuudelle ja monimutkaisille 

suhteille (ks. Raffles 2010, 345; Kohn 2013, 85). Ne voivat olla toislaji- 
siin kohdistuvan valikoivan arvotuksen ilmentymiä: ihmisen kannalta 
tärkeiksi katsottuihin olentoihin viitataan tarkemmilla termeillä (esim. 
koira, ei nisäkäs), vähemmän tärkeisiin yleisemmillä (esim. ötökkä, ei 
seinälukki) (Vihelmaa 2018, 232 ja siinä mainitut lähteet). Se, että ihmi- 
nen tuntee tarkat nimitykset lajeille, joiden kanssa jakaa elinpiirinsä, on 
merkki siitä, että hän tunnistaa myös eroja lajien ulkonäössä, äänissä ja 
käyttäytymisessä. Tämä taas on kimmokkeena kysymykselle kyseisten 
ominaisuuksien yhteydestä olennon elinympäristöön. Sitä pohtimalla 
voi tavoitella ympäristön ei-inhimillisiä merkityksiä. Kun tunnistaa lajin, 
voi siis ymmärtää, että lajiin kuuluva eläin kommunikoi, ymmärtää ja 
kokee tietyillä tavoilla, joihin toisenlajisilla ei ole pääsyä (ks. Haasjoki 
2019b, 300-301). 

Toisaalta kohdatessaan toislajisen todella omana itsenään ihminen 
huomioi hänet ensisijaisesti korvaamattomana, ainutlaatuisena, elävänä 
olentona — toisena eläimenä, ei lajinsa edustajana (ks. Derrida 2006; ks. 
myös Stibbe 2012, 73). Tällöin on annettava ainakin hetkellisesti haipua 
niiden rajojen, joiden avulla olentoja ryhmitellään, ja oletettava jokin 
sellainen laajemman tason yksikkö kuin *lävä? (ks. Kohn 2013, 85). Tällä 
tavoin syvästi tunnistetun toisen olennon halu elää ja välttää kärsimystä 
voi tulla havaituksi yli lajirajojen (Haasjoki 2019b, 154). 


Kohti posthumanistista kielentutkimusta 


Ihmisen ja toislajisten suhteen kielentämisen kannalta olennaista on 
paitsi yksilön erottuminen geneerisestä luokasta tai jaollisesta massasta 
myös yksilön yhteys toisenlaiseen itseään laajempaan rakenteeseen, 
nimittäin yhteisöön tai verkostoon. Lestelin mukaan (1996, 59-75; 2004, 
15—24) lajienväliset yhteisöt, joita hän kutsuu hybridiyhteisdiksi, perustu- 
vat jatkuvasti kehittyvään molemminpuoliseen täydentävyyteen eivätkä 
pelkästään yhteisten etujen ja hyödykkeiden vaihdon varaan. Osallisuus 
yhteisöön luodaan ihmisen kannalta myös kielellisesti. Puhuessaan tois- 
lajisille tai suhteestaan toislajisiin ihminen antaa yhteisölle kielellisen 
muodon (Lestel 1996, 64-65; 2004). Tällaisten yhteisöjen puitteissa voi 

tarkastella uudesta näkökulmasta esimerkiksi ihmisen ja kotieläinten 
yhteiselon kehittymistä. Kesyttäminen, kesyyntyminen ja toiseen tottu- 
minen on tämän näkemyksen mukaan ollut vastavuoroista eikä perustu 
yksipuolisesti ihmisen toisenlajisiin kohdistamaan toimintaan (Lestel 
1996, 61-62). 

Ihmisten ja kotieläinten suhde saa kiinnostavia piirteitä myös, kun 
sitä tarkastellaan työyhteisön näkökulmasta. Kotieläimet eivät vain 
toimi osana tuotantokoneistoa vaan osallistuvat aktiivisesti — älyllisesti 
ja affektiivisesti — niille osoitettujen tehtävien suorittamiseen. Esimer- 
kiksi maidontuotannossa (vaikkapa lypsettäväksi siirryttäessä) lehmien 
on todettu tuntevan ihmisten niille asettamat implisiittiset säännöt. 
Useimmiten lehmät noudattavat niitä mutta osoittavat myös itsenäistä, 
työvaiheiden totutusta kehyksestä irtautuvaa käyttäytymistä (Porcher 
& Schmitt 2012) ja aloitteellisuutta vuorovaikutussuhteessa ihmiseen 
(Cornips, tulossa). Myös opaskoirat osallistuvat yhteisen tavoitteen saa- 
vuttamiseen aktiivisesti tulkiten ihmisparinsa käskyjä yhtäältä suhteessa 
yhteisiin mahdollisuuksiin liikkua ympäristössä ja toisaalta molempien 
osapuolten yksilöllisiin mieltymyksiin (Magnus 2014). Toislajiset teke- 
vät siis yhteisöissä työtä, joka saattaa jäädä huomaamatta ja joka voidaan 
herkästi tulkita mekaaniseksi toiminnaksi silloin, kun etäisyys erilajisten 
työkumppaneiden välillä kasvaa esimerkiksi tehomaatalouden vaatimus- 
ten vuoksi. Työ tulee tällöin näkyväksi vasta, kun toislajinen ei suostu 
suorittamaan sille osoitettua tehtävää (Despret 2013, 42—43). 

Lajienvälisten yhteisöjen dynamiikkaa ja vuorovaikutusta eivät näin 
ollen säätele ennalta määrätyt lajikategoriat ja niihin vakiintuneet odo- 
tukset toimijuudesta vaan jokapäiväisen yhteiselon mukanaan tuomat 
kontaktit ja aistikokemukset. Toimija on joku tai jokin, jolla on vaiku- 
tusta toisen toimijan toimintaan (Latour 2005, 71). Toimijuus ei mer- 
kitse riippumattomuutta, vaan siihen antaa aina sysäyksen toinen toi- 
mija. Despret (2013) käyttää toimijuuden muodostumisesta Deleuzen 
ja Guattarin (1980) kehittämää ranskankielistä termiä agencement, joka 
yhdistyy agentiivisuuden käsitteeseen mutta tuo lisäksi näkyville tarkoit- 
teen prosessinomaisuuden. Toimijuus ei ole pysyvä tai kiinteä ominai- 
suus, vaan toimijan ja kohteen roolit järjestäytyvät alati uudelleen (ks. 
Despret mts. 37—38), Baradin (2003, 814-817) termein intra-aktiossa. 

Ihmisyys ei ole toimijuuden rakentumisessa lähtökohta eikä antropo- 
morfisuudella siksi ole prosessissa roolia (ks. mts. 821, 826-827). 

Latourin toimijaverkkoteoriassa (esim. 2005, 71-74) toimija toimii 
osana suhdeverkkoja, joihin myös elottomat oliot toimijoina kuuluvat. 
Yhden toimijan intentionaalisuus on siten vain osatekijä tapahtuman- 
kulun säätelyssä muiden toimijoiden — elollisten ja elottomien, aineel- 
listen ja aineettomien — vaikutusten joukossa (Lummaa & Rojola 2014, 
23-24; Lummaa 2020, 60). Tämän kirjan kannalta kiinnostavinta on 
osallisuus sellaisiin semioottisiin verkostoihin, joissa elollisilla on eri- 
tyinen valmius toimia. Havaintoja tekeville elollisille olioille ympäristön 
merkeillä on merkitystä. Ne ovat tässä semioottisessa mielessä ”itsejä”. 
(Kohn 2013, 91-92; ks. myös Kokkonen 2017, 145; Kohnin ja Latourin 
verkostoteorioiden eroista ks. Latour 2014, 262.) 

Kun ihminen käyttää kieltään kommunikoidessaan toislajisen eläi- 
men kanssa tai kuvaa sillä kokemustaan erilajisten monista maailmoista, 
hän ei vain yksisuuntaisesti yritä jäljitellä olettamaansa toislajisen tapaa 
ymmärtää merkkejä tai samaistua toislajisen näkökulmaan tai havaintoi- 
hin vaan tulee osalliseksi vastavuoroisiin vaikutussuhteisiin (ks. Despret 
2013, 36). Yhteydet muihin eläimiin muuttavat ihmiskieltä ja ihmisen 
tapaa kielentää maailmaa. Myös ihmiskieli elää lajienvälisissä yhteisöissä 
ja muovautuu osana erilajisten merkitysmaailmojen verkkoa (ks. Lum- 
maa 2020, 58). Tässä kirjassa on tutkittu sitä, miten kielen ilmiöt osoit- 
tavat ihmisten osallistumista monimutkaisiin verkostoihin, joita erilai- 
set toimijat yhdessä muodostavat ja purkavat. Olemme tässä mielessä 
ottaneet ensiaskelia kohti posthumanistista kielentutkimusta (ks. myös 
Pennycook 2018), joka tunnistaa ihmisten kielen lajityypillisenä piir- 
teenä ja tutkii sen yhteyksiä muiden lajien merkitysmaailmoihin. Kuten 
ei muutakaan ihmisenä olemisen muotoa, ei ihmiskieltä voi erottaa lajien 
yhteisestä kehityshistoriasta ja yhä jatkuvasta yhdessä muotoutumisesta. 

Posthumanistinen lähestymistapa merkityksiin alkoi kehittyä yhteis- 
kunnallisilla, humanistisilla ja luonnontieteellisillä aloilla 1960-luvulta 
lähtien jälkistrukturalismista kehkeytyneen kielellisen käänteen jäl- 
keen. Kielellinen käänne oli perustunut ajatukselle, jonka mukaan 
(vain) ihmiskieli konstruoi maailmaa ja sen merkityksiä. Vuosituhannen 
vaihteessa ajatus lopulta hylättiin ja sen rinnalle nousi aineellisempia 

ilmiöitä. Alettiin tutkia merkitysten materiaalisuutta, mikä johti ihmis- 
kielestä koneiden, ei-inhimillisten eläinten ja muidenkin elollisten olioi- 
den merkityksellisen käyttäytymisen tutkimukseen. Ihmisen ja luonnon 
nähtiin vaikuttavan toisiinsa, muokkaavan toisiaan ja lomittuvan toi- 
siinsa yhteisissä prosesseissa. Ihmisen erillisyys muusta luonnosta siis 
kiistetään ja puhutaan esimerkiksi Harawayn (2003) tavoin luontokult- 
tuurista, jossa myös ihminen on osallisena toisiaan jatkuvasti muovaa- 
vien ja yhdessä kehkeytyvien kumppanilajien verkostoissa (ks. Haraway 
2008, 16-19, 134; termien suomennoksista ks. Kortekallio ym. 2020, 
87-88 ja siinä mainitut lähteet). Näin posthumanismi kiistää, uudistaa ja 
testaa olemassa olevia kategorioita sekä jo tapahtuneessa tai meneillään 
olevassa todellisuudessa että fiktiossa. Harawayn mukaan uusia katego- 
rioita tarvitaan välttämättä, jotta voitaisiin ajatella tieteellisesti, mutta ne 
ovat aina myös vasta muotoutumassa, eli fiktiota, ja siinä mielessä väli- 
aikaisia. (Haraway & Gane 2006, 143, 153; Lummaa & Rojola 2014; ks. 
myös Laitisen tutkimusta tässä teoksessa.) 

Posthumanistinen lähestymistapa yhdistää toisiinsa lukuisten eri alo- 
jen tutkijoita. Suomessakin on pohdittu tieteidenvälisesti eläimyyden, 
ihmiskehon ja teknologian rajapintoja. Yhteisjulkaisuissa on kirjoitta- 
jina ollut sukupuolentutkimuksen, luonnontieteiden, yhteiskuntatietei- 
den, kulttuurintutkimuksen, historiatieteiden, kasvatustieteen, media- 
tutkimuksen, käännöstutkimuksen, taiteentutkimuksen ja esitystaiteen 
edustajia (ks. esim. Lempiäinen, Leppänen & Paasonen 2012; Irni, Mes- 
kus & Oikkonen 2014; Lummaa & Rojola 2014). Tutkijat ovat alkaneet 
julkaisuissaan arvioida uudelleen myös omien tieteenalojensa episteemi- 
siä, eettisiä ja ontologisia perusteita — onhan juuri tieteentutkimus ollut 
yksi posthumanistisen teoretisoinnin pääalueita. 

Kielentutkimus on toistaiseksi ollut vain vähän mukana post- 
humanistisessa ihmisen aseman uudelleen määrittelyssä. Tähän voi 
olla syynä ensinnäkin se, että siinä missä posthumanistinen lähestymis- 
tapa pyrkii purkamaan paljolti juuri kielen varaan rakennettuja erotte- 
luja, kielentutkijat ovat pitäneet tiukemmin kiinni ihmiskielen ja mui- 
den lajien kommunikaatiojärjestelmien rajasta (ks. kuitenkin Nikanne 
2003, 81-82; ks. myös Heinon katsausta tässä teoksessa) sekä kieli- 
opin ihmiskeskeisyydestä. Lajienvälistä merkityksenannon aluetta on 

kutsuttu kielenulkoiseksi resurssiksi. Ihmiskieliopin on lähtökohtaisesti 
katsottu erottavan inhimilliset tarkoitteet ei-inhimillisistä, ja tästä poik- 
keavaa kielenkäyttöä on kuvattu antropomorfisena tai personifioivana. 
Toiseksi suuri osa ainakin Suomessa tehdystä kielentutkimuksesta on 
perustunut empiirisiin aineistoihin. Kielentutkimuksen aineistot ovat 
materiaa, niin kuin kielikin perusluonteisesti on. Ehkä siksi lingvistit 
eivät ole muiden alojen tutkijoiden tavoin kokeneet sellaista voimakasta 
kielellistä käännettä, jonka aineettomuudesta he olisivat sitten irrottau- 
tuneet. Kolmanneksi nämä kielentutkimuksen aineistot, samoin kuin 
tutkimusvälineistöt, tutkimusprosessi ja siinä käytetyt käsitteet ja teo- 
riatkin, ovat vaikuttaneet tutkimukseen ja sen tuloksiin (Barad 2003, ks. 
myös Laitisen tutkimusta tässä teoksessa). On keskitytty lähinnä aineis- 
toihin, joissa puhuvat tai kirjoittavat ihmiset ihmisille ja ihmisistä. Tämä 
on pitänyt yllä kuvaa kielestä erottamassa ihmistä muusta olevaisesta. 
Kieli ja eläin: Vuorovaikutusta ja kielioppia monilajisissa yhteisöissä teok- 
sessa on liikuttu kielen lajienvälisellä alueella. Kieltä on tarkasteltu ihmi- 
selle tarjoutuvana keinona ilmentää ympärillä jatkuvasti orastavia, muut- 
tuvia ja vaikuttavia inhimillisiä ja ei-inhimillisiä merkityksiä. Jo aiemmin 
on havaittu, että kaunokirjallinen ja muu taiteellinen ilmaisu voi antaa 
muodon ihmisen kokemalle Umweltien eli merkityksellisten maailmo- 
jen moninaisuudelle (ks. esim. Lummaa 2013, 2017; Johansson 2017; 
Kokkonen 2017). Olemme tässä kirjassa nähneet, että kokemus yhtey- 
destä toislajisiin ja rinnakkaisten semioottisten keskusten tunnistaminen 
jättävät jälkensä myös arkikieleen ja jokapäiväiseen kanssakäymiseen. 
Ihmiskielen ja muiden representaatiojärjestelmien erottamattoman suh- 
teen ansiosta ihminen voi kurottaa kohti muita ympäristönsä subjektii- 
visia merkitysmaailmoja ja kommunikoida yli lajirajojen mukauttamalla 
omaa viestintäänsä lajienvälisen tilanteen tarpeisiin (vrt. esim. Kohn 
2013, 146-147). Kielen ilmaisuvarojen ulottaminen entistä laajemmalle 
voi herkistää, rikastuttaa ja syventää kielenkäyttäjän havaintoja ei-inhi- 
millisestä ympäristöstä (Vihelmaa 2018, 22; ks. myös Goatly 1996 [2001], 
222). Näin teoksen tutkimukset osoittavat, miten ihmisen ja toislajisen 
eläimen välinen rajapinta voi myös kielessä olla kohtaamisen, yhteisyy- 
den ja molemminpuolisen havainnoinnin ja vaikutuksen läpäisemä, kun 
kieltä käytetään toislajisista tai toislajisten kanssa kommunikoimiseen. 

VIITTEET 


10 


Tarkoitan ihmiskielellä tässä yhteydessä kaikkia ihmisten käyttämiä kielimuotoja, 
erotukseksi muiden lajien kommunikaatiojärjestelmistä. Tämän kirjan luvuissa 
ihmiskielen asemaa lajienvälisissä tilanteissa ja yhteisöissä on havainnollistettu 
tutkimalla pääasiassa suomen kieltä. 

Käsikirjoituksen aikaisempia versioita ovat lukeneet ja kommentoineet Kieli ja eläin 
-teoksen tekijät, Outi Duvallon, Harri Veivo ja Ella Vihelmaa. Esitän heille kaikille tässä 
lämpimät kiitokseni. 

Tarkastelen tätä rajapintaa synkronisessa mielessä. En tässä pohdinnassa puutu 
teorioihin kielen synnystä. Niissä muiden eläinten kommunikaatiomuodot 
omaehtoisina järjestelminään ovat joka tapauksessa olleet vain harvoin esillä (Levinson 
2018, 2). Kauppinen (2020) on tuore suomenkielinen esitys kielen syntymistä 
käsittelevistä tutkimuksista kielitieteen näkökulmasta. 

Ks. kuitenkin OED, s. v. language, jonka kohdassa 1.b. kieli määritellään nisäkkäiden ja 
lintujen viestinnässään käyttämiksi äänellisiksi merkeiksi ja (laajemmassa käytössä) 
kaikiksi muiksi merkeiksi, joita eläimet käyttävät viestinnässään. Esimerkkeinä 
mainitaan apinoiden ja hevosten kieli. Kohdassa 1.a. puhutaan ihmisten puhutusta tai 
kirjoitetusta kommunikaatiojärjestelmästä. 

Käärmeen kieli on kylläkin esillä, kun määritellään kieli elimenä. Tässä merkityksessään 
kieli ei erota ihmisiä suuresta osasta muita selkärankaisia. Kiinnostavasti yhteisestä 
evoluutiosta todistavaan ruumiinosaan viittaava sana on esimerkiksi suomen kielessä 
saanut tehtäväkseen viitata myös siihen viestinnän ja ajattelun välineeseen, jonka 
katsotaan erottavan ihmiset ja muut eläimet toisistaan. 

Tämä tapa eritellä tapahtuman osasia on voinut kehittyä atomistiseksi ajatteluksi, 
johon nykyinen tieteellinen maailmanjäsennys pohjaa. Barad (2003) on jäljittänyt sen 
historiallisia, tieteenteoreettisia juuria ja esittää sille vaihtoehtoista tapaa ymmärtää 
ilmiöiden rakentumista (ks. esim. mts. 813-815). 

”[L]e sujet n'est que le destinataire passager d'un verbe qui le saisit” (Despret 2021, 
88). 

Elollisuus on siis kielitieteellisenä käsitteenä usein asteittainen ja eroaa siten 
binäärisestä erosta elävän ja ei-elävän välillä. Elämän ja elon käsitteiden rajaamisesta 
yleisemmin posthumanistisessa tarkastelussa, ks. Kortekallio ym. (2020, 84-85). 
Elollisiin ei kielitieteessä ole ollut tapana laskea kasveja. Asteikko 5 tekee eron 
elollisen? (engl. animate) ja 'elävän' (living) välillä juuri kasvien kohdalla. Tämä 
erottelu on biologisesta ja ekolingvistisestä näkökulmasta ongelmallinen, samoin 
kuin se, että paikat asetetaan asteikon ei-agentiiviseen päähän. Ympäristön kielellinen 
hahmottaminen eliöyhteisönä ja ekosysteeminä taipuu heikosti asteikon muotoon. 
Kiitän tästä huomiosta Ella Vihelmaata. 

Adams (2016, 55) perustaa enviro-organismin kuvauksen Kockelmanin (2013, 

19) envorganismin ja Harawayn (2003) luontokulttuurin käsitteisiin, jotka myös 
kyseenalaistavat eliön ja ympäristön, inhimillisen ja ei-inhimillisen tarkkarajaisia 
erotteluja. 

11 Miksi tästä asennoitumisesta halutaan edelleen käyttää termiä antropomorfismi 
(Servais'n 2018 lisäksi ks. myös esim. Simons 2002, 139; Fill 2015, 188—190)? Eikö sen 
voisi varata kirjaimelliseen merkitykseensä: viittaamaan ihmisenkaltaistamiseen, eli 
esimerkiksi kielelliseen toimintaan, jossa annetaan jollekin ei-inhimilliselle olennolle 
ihmisen muoto? Fredrik Karlsson (2012, 710) perustelee antropomorjismi-käsitteen 
käyttöä sillä, että kun ihminen puhuu vaikkapa toislajisen kyvystä tuntea kipua, hän 
luo analogian kokemansa inhimillisen kipukokemuksen kanssa. Toisin sanoen koska 
ihmislajin edustajien kipukokemusten voi tämän näkemyksen mukaan olettaa olevan 
keskenään suhteellisen samanlaisia, lähtökohtana olisi koko ihmislajin tapa kokea 
kipua. Analogia olisi siis antropomorfinen eikä egomorfinen, puhujan yksilölliseen 
kokemukseen perustuva, eikä myöskään yleisesti elollislähtöinen eli lajirajoista 
riippumaton. Ns. kriittisen antropomorfismin käsite puolestaan tekee eron naiiviin 
ihmisenkaltaistamiseen. Vaikka ihminen tulkitsee välttämättä muunlajisia omasta 
inhimillisestä asemastaan käsin, antropomorfista näkemystä voidaan käsitellä ja 
tarkentaa erilaisin kriteerein (mts. 711-712; ks. myös Schuurman 2013). Tässäkin kohtaa 
eronteko ihmisenkaltaistamisen ja ihmislähtöisyyden välillä voisi olla tarpeen. 

12 Latourin (2005) teoriaa on kritisoitu juuri siitä, että siinä kaikki oleva asetetaan samalle 
tasolle: asetelma on "litistetty” verrattuna sellaiseen rakenteeseen, jossa ihmisillä tai 
yleisemmin elävillä olennoilla tunnistetaan olevan joitain erityisiä kykyjä (Pennycook 
2018, 457 ja siinä mainitut lähteet). 

Abstract 
Language and interaction in human-animal communities 


This collection of articles sheds light on the role of human language in 
interspecies interaction. The book shows that language is not necessarily 
what separates us from other creatures. It can also be seen as yet another 
dimension of human existence that is deeply rooted in our shared history 
and everyday life with other living beings. This volume contains six indi- 
vidual research articles, two short reviews, an opening introduction to 
the themes of the book, and an extensive, theoretical closing chapter. The 
studies draw on methodologies and theoretical approaches including 
conversation analysis and a cognitive, usage-based approach to gramma- 
tical constructions. The book further explores the interfaces of linguis- 
tics, biosemiotics, and posthumanism. The studies show how linguistic 
and interactional approaches can contribute to our understanding of how 
human and non-human animals communicate with each other during 
embodied activities, how human language users make sense of inter- 
species encounters in speaking to or about animals, and how human 
language is thereby impregnated by the presence of other species. The 
individual research articles study, e.g., interaction with co-present ani- 
mals, dialectal cow calls, parliamentary speeches, narratives of nature 
observation, and historical laws. 

